
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 87 

23 Ιουλίου 2015 


ΝΟΜΟΣ ΥΠ’ ΑΡΙΘ. 4335 

Επείγοντα μέτρα εφαρμογής του ν. 4334/2015 (Α' 80). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Τροποποιήσεις στον Κώδικα Πολιτικής Δικονομίας 

«Άρθρο πρώτο 

1. Από το ΒΙΒΛΙΟ ΠΡΩΤΟ (ΓΕΝΙΚΕΣ ΔΙΑΤΑΞΕΙΣ, άρθρα 1 
έως 207) του Κώδικα Πολιτικής Δικονομίας καταργείται 
η διάταξη του άρθρου 147 παράγραφος 3. 

2. Από το ΒΙΒΛΙΟ ΠΡΩΤΟ (ΓΕΝΙΚΕΣ ΔΙΑΤΑΞΕΙΣ, άρθρα 1 
έως 207) του Κώδικα Πολιτικής Δικονομίας αντικαθίστα¬ 
νται οι διατάξεις των άρθρων 16,17, 47, 58 παράγραφος 
1, 79 παράγραφοι 1, 89, 91 παράγραφοι 1,94 παράγραφοι 
1 και 2,115,117 παράγραφοι 1,118,119 παράγραφοι 1 και 
4,126 παράγραφοι 1,128 παράγραφοι 1,143 παράγραφοι 
1, 147 παράγραφοι 2, 148, 190 παράγραφος 2, 192, 200, 
204, 205 και 207 παράγραφος 2 ως εξής: 

«Αρθρο 16 

Στην αρμοδιότητα των μονομελών πρωτοδικείων 
υπάγονται, ακόμη και αν η αξία του αντικειμένου της 
διαφοράς υπερβαίνει τις διακόσιες πενήντα χιλιάδες 
(250.000) ευρώ: 

1) οι διαφορές από μίσθωση πράγματος ή άλλου προ¬ 
σοδοφόρου αντικειμένου ή από επίμορτη αγροληψία 
που δεν υπάγονται στην αρμοδιότητα των ειρηνοδι¬ 
κείων, 2) οι διαφορές από παροχή εξαρτημένης εργα¬ 
σίας ή και από οποιαδήποτε άλλη αιτία με αφορμή την 
εργασία αυτή, ανάμεσα στους εργαζομένους ή τους 
διαδόχους τους ή εκείνους στους οποίους ο νόμος δίνει 
δικαιώματα από την παροχή της εργασίας των πρώτων 
και στους εργοδότες ή τους διαδόχους τους, 3) οι δι¬ 
αφορές από παροχή εξαρτημένης εργασίας ή και από 


οποιαδήποτε άλλη αιτία, με αφορμή την εργασία αυτή, 
ανάμεσα σε εκείνους που εργάζονται από κοινού στον 
ίδιο εργοδότη, 4) οι διαφορές ανάμεσα στους επαγ- 
γελματίες ή τους βιοτέχνες, είτε μεταξύ τους είτε με 
τους πελάτες τους, από την παροχή εργασίας ή ειδών 
που κατασκεύασαν αυτοί, 5) οι διαφορές από συλλογική 
σύμβαση εργασίας ή από διατάξεις που εξομοιώνονται 
με διατάξεις συλλογικής σύμβασης, είτε ανάμεσα σε 
αυτούς, που δεσμεύονται από αυτές, είτε ανάμεσα σε 
αυτούς και τρίτους, 6) οι διαφορές ανάμεσα σε οργανι¬ 
σμούς κοινωνικής ασφάλισης και στους ασφαλισμένους 
σε αυτούς ή τους διαδόχους τους ή εκείνους που κατά 
το νόμο έχουν δικαιώματα από τη σχέση ασφάλισης, 
7) οι διαφορές που αφορούν τις αμοιβές, τις αποζημι¬ 
ώσεις και τα έξοδα δικηγόρων, εκτός από εκείνες που 
αναφέρονται στο άρθρο 15 αρ. 11, συμβολαιογράφων, 
άμισθων δικαστικών επιμελητών, γιατρών, οδοντογια¬ 
τρών, διπλωματούχων μαιών, κτηνιάτρων, μηχανικών 
και χημικών διπλωματούχων ανώτατων και ανώτερων 
σχολών, μεσιτών που έχουν διοριστεί νόμιμα, ή των 
καθολικών διαδόχων όλων αυτών, όπως και αν χαρα¬ 
κτηρίζεται η σχέση από την οποία προκύπτουν και ανε¬ 
ξάρτητα από το αν υπάρχει ή όχι συμφωνία για τον 
καθορισμό της αμοιβής ή για τον τρόπο της πληρωμής 
της, 8) οι διαφορές που αφορούν απαιτήσεις διαιτητών, 
εκτελεστών διαθηκών, διαχειριστών σε ιδιοκτησία κατά 
ορόφους ή διαχειριστών που διορίστηκαν από δικαστική 
αρχή, εκκαθαριστών εταιριών ή νομικών προσώπων ή 
κληρονομιών ή των καθολικών διαδόχων όλων αυτών για 
τις αμοιβές και τα έξοδά τους, ανεξάρτητα από το αν 
υπάρχει ή όχι συμφωνία για τον καθορισμό της αμοιβής 
ή για τον τρόπο της πληρωμής της, 9) οι διαφορές που 
αφορούν το ποσοστό ή την πληρωμή του ασφαλίστρου, 
10) οι διαφορές που αφορούν τις αμοιβές, τις αποζημιώ¬ 
σεις και τα έξοδα των πραγματογνωμόνων, των διαιτη¬ 
τών πραγματογνωμόνων και των εκτιμητών, με οποιο- 
δήποτε τρόπο και αν διορίστηκαν, ή των καθολικών 

διαδόχων τους, 11) οι διαφορές που αφορούν απαιτή¬ 
σεις αποζημίωσης οποιοσδήποτε μορφής για ζημίες από 
αυτοκίνητο, ανάμεσα στους δικαιούχους ή τους διαδό¬ 
χους τους και εκείνους που έχουν υποχρέωση για απο¬ 
ζημίωση ή τους διαδόχους τους, όπως και οι απαιτήσεις 
από σύμβαση ασφάλισης αυτοκινήτου, ανάμεσα στις α¬ 
σφαλιστικές εταιρίες και τους ασφαλισμένους ή τους 
διαδόχους τους, 12) οι διαφορές από προσβολή της νο¬ 
μής ή κατοχής κινητών ή ακινήτων. 

Άρθρο 17 

Στην αρμοδιότητα των μονομελών πρωτοδικείων υπά¬ 
γονται πάντοτε: 

1) οι διαφορές που αφορούν το διαζύγιο, την ακύρωση 
του γάμου, την αναγνώριση της ύπαρξης ή της ανυπαρ¬ 
ξίας του γάμου, τις σχέσεις των συζύγων κατά τη διάρ¬ 
κεια του γάμου, οι οποίες πηγάζουν από αυτόν, καθώς 
και εκείνες του άρθρου 592 αρ. 2, 

2) οι διαφορές που αναφέρονται στο άρθρο 592 αρ. 3, 
καθώς και εκείνες που αφορούν τη ρύθμιση της οικογε¬ 
νειακής στέγης και την κατανομή των κινητών μεταξύ 
των συζύγων σε περίπτωση διακοπής της συμβίωσης, 

3) με την επιφύλαξη του άρθρου 14 παράγραφος 1 πε¬ 
ρίπτωση γ', οι διαφορές ανάμεσα στους ιδιοκτήτες ορό¬ 
φων ή διαμερισμάτων από τη σχέση της οροφοκτησίας, 
καθώς και οι διαφορές ανάμεσα στους διαχειριστές ιδιο¬ 
κτησίας κατ’ ορόφους και στους ιδιοκτήτες ορόφων και 
διαμερισμάτων και 

4) οι διαφορές που αφορούν την ακύρωση αποφάσεων 
της γενικής συνέλευσης σωματείων ή συνεταιρισμών. 

Άρθρο 47 

Απόφαση πολυμελούς ή μονομελούς πρωτοδικείου 
δεν προσβάλλεται με ένδικο μέσο για το λόγο ότι η υπό¬ 
θεση ανήκει στην αρμοδιότητα του κατώτερου δικαστη¬ 
ρίου. Το ίδιο εφαρμόζεται αναλόγως και για την απόφα¬ 
ση κατώτερου δικαστηρίου που παραπέμπει την υπόθεση 
σε ανώτερο. 

Άρθρο 58 

1. Η αίτηση για την εξαίρεση που υποβάλλεται έως την 
έναρξη της συζήτησης γίνεται με την κατάθεση εγγρά¬ 
φου στη γραμματεία του αρμόδιου δικαστηρίου. Στην αί¬ 
τηση πρέπει να αναφέρονται οι λόγοι της εξαίρεσης, 
διαφορετικά είναι απαράδεκτη. 

Άρθρο 79 

1. Αν τρίτος αντιποιείται ολόκληρο ή ένα μέρος από το 
αντικείμενο της δίκης που εκκρεμεί ανάμεσα σε άλλους, 
έχει δικαίωμα να παρέμβει κυρίως στον πρώτο βαθμό. 

Άρθρο 89 

Η προσεπίκληση ασκείται σύμφωνα με τις διατάξεις 
που ισχύουν για την αγωγή και κοινοποιείται στον προ- 
σεπικαλούμενο. Η άσκηση της προσεπίκλησης έχει τα α¬ 
ποτελέσματα που έχει και η άσκηση της αγωγής. 


Άρθρο 91 

1. Με την επιφύλαξη του άρθρου 238, όποιος έχει έν- 
νομο συμφέρον δικαιούται να ανακοινώσει τη δίκη σε 
τρίτους, ώσπου να εκδοθεί από το πρωτοβάθμιο δικαστή¬ 
ριο οριστική απόφαση για την ουσία της υπόθεσης. 

Άρθρο 94 

1. Στα πολιτικά δικαστήρια οι διάδικοι έχουν υποχρέω¬ 
ση να παρίστανται με πληρεξούσιο δικηγόρο. 

2. Επιτρέπεται η δικαστική παράσταση διαδίκου χωρίς 
πληρεξούσιο δικηγόρο: α) στο ειρηνοδικείο, εφόσον 
πρόκειται για μικροδιαφορές β) για να αποτραπεί επικεί¬ 
μενος κίνδυνος. 

Άρθρο 115 

1. Η διαδικασία πριν από τη δημόσια συνεδρίαση και έ¬ 
ξω από το ακροατήριο είναι πάντοτε έγγραφη. 

2. Με την επιφύλαξη των άρθρων 237 και 238 στον 
πρώτο βαθμό, καθώς και στις υποθέσεις της εκούσιας δι¬ 
καιοδοσίας η προφορική συζήτηση είναι υποχρεωτική. 

3. Με την επιφύλαξη των υποθέσεων των μικροδιαφο- 
ρών, η κατάθεση προτάσεων είναι υποχρεωτική. 

Άρθρο 117 

1. Ουσιώδη προαπαιτούμενα για κάθε έκθεση είναι: 

α) να συντάσσεται όταν γίνεται η πράξη με την παρου¬ 
σία όσων συμπράττουν, 

β) να αναφέρει τον τόπο και το χρόνο που γίνεται η 
πράξη, το όνομα, το επώνυμο, το πατρώνυμο, την κατοι¬ 
κία, τη διεύθυνση, καθώς και τον αριθμό φορολογικού 
μητρώου κάθε προσώπου που είναι παρόν, 

γ) να διαβάζεται στους παρόντες διαδίκους και στα 
άλλα πρόσωπα που συμπράττουν και να επιβεβαιώνεται 
από αυτούς, 

δ) να υπογράφεται από το δικαστή ή δικαστικό υπάλ¬ 
ληλο που τη συνέταξε, από το γραμματέα που συνέπρα- 
ξε, από τους παρόντες διαδίκους και τα άλλα πρόσωπα 
που συνέπραξαν ή να αναφέρεται η άρνηση ή η αδυνα¬ 
μία τους να υπογράψουν. 

Άρθρο 118 

Τα δικόγραφα που επιδίδονται από ένα διάδικο σε άλ¬ 
λον ή υποβάλλονται στο δικαστήριο πρέπει να αναφέ¬ 
ρουν: 

1) το δικαστήριο ή τον δικαστή, ενώπιον του οποίου 
διεξάγεται η δίκη ή η διαδικαστική πράξη, 

2) το είδος του δικογράφου, 

3) το όνομα, το επώνυμο, το πατρώνυμο, την κατοικία 
και τη διεύθυνση όλων των διαδίκων και των νόμιμων α¬ 
ντιπροσώπων τους, καθώς και τον αριθμό φορολογικού 
μητρώου του διαδίκου που επιδίδει ή υποβάλλει το δικό¬ 
γραφο και αν πρόκειται για νομικά πρόσωπα, την επωνυ¬ 
μία, τη διεύθυνση της έδρας τους, καθώς και τον αριθμό 
του φορολογικού μητρώου τους, 

4) το αντικείμενο του δικογράφου, κατά τρόπο σαφή, 
ορισμένο και ευσύνοπτο και 

5) τη χρονολογία και την υπογραφή του διαδίκου ή του 

νομίμου αντιπροσώπου ή του δικαστικού πληρεξουσίου 
του και, όταν είναι υποχρεωτική η παράσταση με δικηγό¬ 
ρο, την υπογραφή του δικηγόρου. 

Άρθρο 119 

1. Τα δικόγραφα της αγωγής, της ανακοπής ερημοδι¬ 
κίας, της έφεσης, της αναίρεσης, της αναψηλάφησης, 
της τριτανακοπής, της ανακοπής εναντίον εξώδικων και 
δικαστικών πράξεων, της κύριας και πρόσθετης παρέμ¬ 
βασης, της ανακοίνωσης και της προσεπίκλησης πρέπει 
να περιέχουν, εκτός από τα στοιχεία που αναφέρονται 
στο άρθρον 118, και ακριβή καθορισμό της διεύθυνσης, 
και ιδίως οδό και αριθμό της κατοικίας ή του γραφείου ή 
του καταστήματος του διαδίκου που ενεργεί τη διαδικα¬ 
στική πράξη, του νόμιμου αντιπροσώπου του και του δι¬ 
καστικού πληρεξουσίου του. Τα δικόγραφα περιέχουν ε¬ 
πίσης τις διευθύνσεις ηλεκτρονικού ταχυδρομείου των 
πληρεξούσιων δικηγόρων. 

4. Τα δικόγραφα κάθε φύσεως, είναι δυνατόν να υπο¬ 
βάλλονται και με ηλεκτρονικά μέσα, εφόσον φέρουν 
προηγμένη ηλεκτρονική υπογραφή, κατά την έννοια του 
άρθρου 3 παρ. 1 του π.δ. 150/2001 (Α' 125). Κατά τον ί¬ 
διο τρόπο είναι δυνατό να υποβάλλονται και τα επικα¬ 
λούμενα με τις προτάσεις αποδεικτικά μέσα. Το δικόγρα¬ 
φο που έχει υποβληθεί με ηλεκτρονικά μέσα θεωρείται 
ότι κατατέθηκε, εφόσον επιστραφεί στον αποστολέα 
του εγγράφου από το δικαστήριο ηλεκτρονική απόδειξη, 
που θα φέρει προηγμένη ηλεκτρονική υπογραφή, κατά 
την άνω έννοια και θα περιέχει και την έκθεση κατάθε¬ 
σης. 

Άρθρο 126 

1. Η επίδοση γίνεται: α) προσωπικά σε εκείνον στον ο¬ 
ποίο απευθύνεται το έγγραφο, β) για πρόσωπα που δεν 
έχουν ικανότητα δικαστικής παράστασης, στο νόμιμο α¬ 
ντιπρόσωπό τους, γ) για νομικά πρόσωπα ή άλλες ενώ¬ 
σεις προσώπων, στον εκπρόσωπό τους, σύμφωνα με το 
νόμο ή το καταστατικό, δ) για το δημόσιο, σε εκείνους 
που το εκπροσωπούν σύμφωνα με το νόμο. 

Άρθρο 128 

1. Αν ο παραλήπτης δεν βρίσκεται στην κατοικία του, 
το έγγραφο παραδίδεται σε έναν από τους ενήλικους 
συνοίκους του, που έχουν συνείδηση των πράξεών τους 
και δεν συμμετέχουν στη δίκη ως αντίδικοί του. 

Άρθρο 143 

1. Ο δικαστικός πληρεξούσιος που διορίστηκε σύμφω¬ 
να με το άρθρο 96 είναι αυτοδικαίως και αντίκλητος για 
όλες τις επιδόσεις που αναφέρονται στη δίκη στην οποία 
είναι πληρεξούσιος, έως και την έκδοση αμετάκλητης α¬ 
πόφασης, εκτός αν με δικόγραφο γνωστοποιηθεί στους 
λοιπούς διαδίκους η αντικατάστασή του. 

Άρθρο 147 

2. Το χρονικό διάστημα από 1 έως 31 Αυγούστου δεν 
υπολογίζεται για τις προθεσμίες των άρθρων 503, 518 
παρ. 1,545 παράγραφοι 1 και 2, 564 παράγραφοι 1 και 2, 


καθώς και των άρθρων 153, 215 παράγραφος 2, 237 πα¬ 
ράγραφος 1, 238 παράγραφος 1,598, 632 παράγραφος 
2, 633 παράγραφος 2, 642, 715 παράγραφος 5, 729 πα¬ 
ράγραφος 5, 847 παράγραφος 1, 926 παράγραφος 2, 
934 παράγραφος 1 στοιχεία α' και β', 943 παράγραφος 
4, 955, 966 παράγραφοι 2 και 3, 971 παράγραφος 1,972 
παράγραφος 1 στοιχείο β ’, 973, 974, 979 παράγραφος 2, 
985 παράγραφος 1,986, 988 παράγραφος 1,995 και 997 
παράγραφος 2. 

Άρθρο 148 

Οι προθεσμίες που ορίζει ο νόμος ή ο δικαστής και α¬ 
φορούν τη διαδικασία μπορούν να παραταθούν από τους 
διαδίκους, με συμφωνία αυτών, μόνο εφόσον συμφωνεί 
ο δικαστής ή από τον ίδιο τον δικαστή, ο οποίος σταθμί¬ 
ζει τις ειδικές κάθε φορά περιστάσεις. Η δυνατότητα αυ¬ 
τή δεν ισχύει για τις προθεσμίες ένδικων μέσων. 

Άρθρο 190 

2. Ο κατάλογος της παραγράφου 1 μπορεί να περιλη- 
φθεί και στις προτάσεις που υποβάλλονται κατά τη συζή¬ 
τηση στο ακροατήριο. Στις περιπτώσεις των άρθρων 237 
και 238 ο κατάλογος υποβάλλεται μόνο με τις προτά¬ 
σεις. 

Άρθρο 192 

Σε περίπτωση αποδοχής ή ανάκλησης διαδικαστικής 
πράξης ή παραίτησης, είτε από αυτήν είτε από ολόκληρη 
τη δίκη, αν εκδίδεται οριστική απόφαση, εφαρμόζονται 
όσα ορίζονται στο άρθρο 191, διαφορετικά η εκκαθάριση 
των εξόδων γίνεται κατά τη διαδικασία των περιουσια¬ 
κών διαφορών των άρθρων 614 επ. από το μονομελές 
πρωτοδικείο ή από το ειρηνοδικείο, για τις δίκες που διε¬ 
ξάγονται σε αυτό. 

Άρθρο 200 

1. Ύστερα από αίτηση του διαδίκου, η απόφαση που 
χορηγεί το ευεργέτημα της πενίας ή και μεταγενέστερη 
απόφαση διορίζει έναν δικηγόρο, ένα συμβολαιογράφο 
και ένα δικαστικό επιμελητή, με την εντολή να υπερασπι¬ 
στούν τον άπορο, να τον εκπροσωπήσουν στο δικαστή¬ 
ριο και να του δώσουν τη βοήθεια που χρειάζεται για να 
γίνουν οι διάφορες πράξεις. Αυτοί έχουν υποχρέωση να 
δεχτούν την εντολή και να δίνουν τη βοήθειά τους στον 
άπορο χωρίς αξίωση προκαταβολής αμοιβής δικαιωμά¬ 
των. 

2. Ο διορισμός δικηγόρου με την απόφαση ισχύει ως 
παροχή δικαστικής πληρεξουσιότητας από τον άπορο, 
στην έκταση που ορίζει το άρθρο 97, εκτός αν η απόφα¬ 
ση ύστερα από αίτηση του απόρου, την περιορίζει ή την 
επεκτείνει. 

Άρθρο 204 

Αν οι διάδικοι ή οι νόμιμοι αντιπρόσωποί τους πέτυχαν 
την παροχή του ευεργετήματος της πενίας με αναληθείς 
δηλώσεις και στοιχεία, ο δικαστής, που αποφασίζει την 
ανάκληση του ευεργετήματος, τους καταδικάζει σε χρη¬ 
ματική ποινή από εκατό (100) ευρώ έως διακόσια (200) 
ευρώ που περιέρχεται στο δημόσιο ως δημόσιο έσοδο, 

χωρίς να αποκλείεται υποχρέωσή τους να καταβάλουν 
τα ποσά από τα οποία είχαν απαλλαγεί, ούτε και η ποινι¬ 
κή τους δίωξη. Αντίγραφο της απόφασης αυτής γνωστο¬ 
ποιείται αμέσως στο Υπουργείο Οικονομικών με επιμέ¬ 
λεια της γραμματείας. 

Αρθρο 205 

Το δικαστήριο αυτεπαγγέλτως, με την οριστική από¬ 
φαση του, επιβάλλει στον διάδικο ή στον νόμιμο αντι¬ 
πρόσωπό του ή στο δικαστικό του πληρεξούσιο, ανάλο¬ 
γα με την ευθύνη καθενός, χρηματική ποινή από χίλια 
(1.000) ευρώ έως δύο χιλιάδες πεντακόσια (2.500) ευρώ, 
που περιέρχεται στο δημόσιο ως δημόσιο έσοδο, αν προ- 
κύψει από τη δίκη που έγινε, ότι, αν και το γνώριζαν: 1) 
άσκησαν προφανώς αβάσιμη αγωγή, ανταγωγή ή παρέμ¬ 
βαση ή προφανώς αβάσιμο ένδικο μέσο ή 2) διεξήγαγαν 
τη δίκη παρελκυστικά ή δεν τήρησαν τους κανόνες των 
χρηστών ηθών ή της καλής πίστης ή το καθήκον της αλή¬ 
θειας. Αντίγραφο της απόφασης αυτής γνωστοποιείται 
αμέσως στο Υπουργείο Οικονομικών με επιμέλεια της 
γραμματείας. 

Αρθρο 207 

2. Αν αυτός που θορυβεί ή ο παραβάτης είναι δικηγό¬ 
ρος, το δικαστήριο, είτε πρόκειται για συνεδρίαση στο α¬ 
κροατήριο, είτε πρόκειται για ενέργεια πράξης έξω από 
αυτό, εφαρμόζει το άρθρο 155 του Κώδικα Δικηγόρων». 

3. Στο ΒΙΒΛΙΟ ΠΡΩΤΟ (ΓΕΝΙΚΕΣ ΔΙΑΤΑΞΕΙΣ, άρθρα 1 
έως 207) εισόγονται οι νέες διατάξεις της παραγράφου 
1 εδάφιο γ’ του άρθρου 14, της παραγράφου 2 του άρ¬ 
θρου 116 και του άρθρου 116Α ως εξής: 

«Αρθρο 14 

γ) οι διαφορές ανάμεσα στους ιδιοκτήτες ορόφων ή 
διαμερισμάτων από τη σχέση της οροφοκτησίας και οι 
διαφορές ανάμεσα στους διαχειριστές ιδιοκτησίας κατ’ 
ορόφους και στους ιδιοκτήτες ορόφων και διαμερισμά¬ 
των που αφορούν κοινόχρηστες δαπάνες, εφόσον η αξία 
του αντικειμένου τους δεν υπερβαίνει το ποσό των είκο¬ 
σι χιλιάδων (20.000) ευρώ. 

Αρθρο 116 

2. Το δικαστήριο, οι διάδικοι, οι πληρεξούσιοι δικηγό¬ 
ροι και οι νόμιμοι εκπρόσωποι των διαδίκων οφείλουν να 
συμβάλλουν με την εν γένει δικονομική τους συμπεριφο¬ 
ρά και ιδίως με την επιμελή διεξαγωγή της δίκης, την ε¬ 
μπρόθεσμη επιχείρηση διαδικαστικών πράξεων, την έ¬ 
γκαιρη προβολή ισχυρισμών και προσαγωγή αποδεικτι¬ 
κών μέσων στην επίσπευση της δίκης και στην ταχεία ε¬ 
πίλυση της διαφοράς. 

Άρθρο 116Α 

Το δικαστήριο ενθαρρύνει σε κάθε στάση της δίκης και 
σε κάθε διαδικασία τη συμβιβαστική επίλυση της διαφο¬ 
ράς, την επιλογή της διαμεσολάβησης ως μέτρο εξώδι- 
κης επίλυσης της διαφοράς, υποστηρίζει σχετικές πρω¬ 
τοβουλίες των διαδίκων και μπορεί να διατυπώνει προτά¬ 
σεις συμβιβασμού με συνεκτίμηση της πραγματικής και 
νομικής κατάστασης.» 


Αρθρο δεύτερο 

1. Από το ΒΙΒΛΙΟ ΔΕΥΤΕΡΟ (ΔΙΑΔΙΚΑΣΙΑ ΣΤΑ ΠΡΩ¬ 
ΤΟΒΑΘΜΙΑ ΔΙΚΑΣΤΗΡΙΑ, άρθρα 208 έως 494) του Κώδι¬ 
κα Πολιτικής Δικονομίας καταργούνται οι διατάξεις των 
άρθρων 208, 211, 229, 231, 233 παράγραφοι 2, 3 και 4, 
244, 245 παράγραφος 2, 251,269, 270, 311,400 αριθμ. 3 
και 472. 

2. Από το ίδιο ΒΙΒΛΙΟ ΔΕΥΤΕΡΟ (ΔΙΑΔΙΚΑΣΙΑ ΣΤΑ 
ΠΡΩΤΟΒΑΘΜΙΑ ΔΙΚΑΣΤΗΡΙΑ, άρθρα 208 έως 494) του 
Κώδικα Πολιτικής Δικονομίας αντικαθίστανται οι διατά¬ 
ξεις των άρθρων 209 παράγραφος 1,210, 212 παράγρα¬ 
φος 2, 213,215 παράγραφος 2, 223, 226 παράγραφος 2, 
228, 230 παράγραφος 1, 232, 237, 238, 254, 260, 263, 
268, 271 παράγραφος 1 και 2, 272 παράγραφοι 1 και 3, 
273, 274, 275, 276 παράγραφος 1, 277, 286, 287 παρά¬ 
γραφος 1, 293 παράγραφος 1,294, 297, 305, 317 παρά¬ 
γραφος 3, 318 παράγραφος 1,340, 370, 393, 394 παρά¬ 
γραφος 1, 398, 461,466, 468 παράγραφος 1,469 παρά¬ 
γραφος 1 και 484 παράγραφος 2 ως εξής: 

«Αρθρο 209 

1. Οποιος έχει την πρόθεση να ασκήσει αγωγή μπορεί 
πριν από την κατάθεσή της να ζητήσει τη συμβιβαστική 
επέμβαση του αρμόδιου για την εκδίκαση της αγωγής ει¬ 
ρηνοδίκη. Για το σκοπό αυτόν υποβάλλεται αίτηση προς 
τον ειρηνοδίκη, στην οποία πρέπει να αναγράφεται συ¬ 
νοπτικά το αντικείμενο της διαφοράς, ή εμφανίζονται 
αυθόρμητα οι ενδιαφερόμενοι ενώπιον του. 

Αρθρο 210 

1. Ο ειρηνοδίκης κατά τη συμβιβαστική επέμβαση εξε¬ 
τάζει μαζί με τους ενδιαφερομένους ολόκληρη τη διαφο¬ 
ρά χωρίς να δεσμεύεται από το ισχύον δικονομικό και 
ουσιαστικό δίκαιο, εκτιμά ελεύθερα τα διάφορα πραγμα¬ 
τικά περιστατικά και προσπαθεί να βρει τρόπο συμβιβα¬ 
σμού. Ιδίως έχει το δικαίωμα να διατάζει αυτοψία, πραγ¬ 
ματογνωμοσύνη, την προσαγωγή οποιουδήποτε εγγρά¬ 
φου, την προσωπική εμφάνιση των διαδίκων και μπορεί 
να εξετάζει μάρτυρες, έστω και χωρίς όρκο, και γενικά 
να ενεργεί οποιαδήποτε πράξη για να διευκρινιστεί η 
διαφορά. 

2. Ο συμβιβασμός μπορεί να αφορά ολόκληρη τη δια¬ 
φορά ή μόνο μέρος της. 

Αρθρο 212 

2. Αν η συμβιβαστική επέμβαση αποτύχει, γίνεται σχε¬ 
τική αναφορά στα πρακτικά και σημειώνεται από τον ει¬ 
ρηνοδίκη ο λόγος της αποτυχίας. 

Αρθρο 213 

Η αίτηση συμβιβαστικής επέμβασης θεωρείται ότι δεν 
υποβλήθηκε ποτέ, αν δεν συντρέχουν οι προϋποθέσεις 
του ουσιαστικού δικαίου για να είναι έγκυρος ο συμβιβα¬ 
σμός. Στην περίπτωση αυτή γίνεται σχετική σημείωση 
στα πρακτικά. 

Αρθρο 215 

2. Στην περίπτωση του άρθρου 237, η αγωγή επιδίδε- 

ται στον εναγόμενο μέσα σε προθεσμία τριάντα (30) η¬ 
μερών από την κατάθεσή της και αν αυτός ή κάποιος από 
τους ομοδίκους διαμένει στο εξωτερικό ή είναι άγνω¬ 
στης διαμονής μέσα σε προθεσμία εξήντα (60) ημερών. 
Αν η αγωγή δεν επιδοθεί μέσα στην προθεσμία αυτή, θε¬ 
ωρείται ως μη ασκηθείσα. 

Αρθρο 223 

Οταν επέλθει η εκκρεμοδικία, είναι απαράδεκτη η με¬ 
ταβολή του αιτήματος της αγωγής. Κατ’ εξαίρεση μπορεί 
ο ενάγων με τις προτάσεις ή με δήλωση στα πρακτικά ε- 
ωσότου περατωθεί η δίκη στον πρώτο βαθμό να περιορί¬ 
σει το αίτημα της αγωγής ή να ζητήσει: 1) τα παρεπόμε¬ 
να του κύριου αντικειμένου της αγωγής και 2) αντί γι’ αυ¬ 
τό που ζητήθηκε αρχικά άλλο αντικείμενο ή το διαφέρον 
εξαιτίας μεταβολής που επήλθε. 

Αρθρο 226 

2. Αμέσως μετά την κατάθεση της αγωγής ο γραμμα¬ 
τέας, με βάση τη σημείωση στο πρωτότυπο της αγωγής 
της ημέρας και ώρας συζήτησής της, την εγγράφει στο 
πινάκιο του δικαστηρίου, όπου σημειώνει το όνομα και 
το επώνυμο των διαδίκων και των πληρεξουσίων τους, 
καθώς και το αντικείμενο της δίκης. Στην περίπτωση του 
άρθρου 237, κατά τη σύνταξη της έκθεσης κατάθεσης 
της αγωγής ο γραμματέας θέτει στο πρωτότυπο και στα 
αντίγραφα ευδιάκριτη σημείωση στην οποία αναγράφε¬ 
ται η προθεσμία κατάθεσης των προτάσεων για τον ενά- 
γοντα και τον εναγόμενο και επισημαίνεται ότι εκπρόθε¬ 
σμες προτάσεις δεν λαμβάνονται υπόψη. 

Αρθρο 228 

Αν δεν ορίζεται διαφορετικά, η προθεσμία για την κλή- 
τευση των διαδίκων είναι τριάντα (30) ημέρες και, αν ο 
διάδικος που καλείται ή κάποιος από τους ομοδίκους 
διαμένει στο εξωτερικό ή είναι άγνωστης διαμονής, εξή¬ 
ντα (60) ημέρες πριν από τη συζήτηση. 

Αρθρο 230 

1. Οι διατάξεις του άρθρου 228 του Κώδικα Πολιτικής 
Δικονομίας εφαρμόζονται και για τον προσδιορισμό κάθε 
άλλης δικασίμου. 

Αρθρο 232 

1. Ο πρόεδρος του πολυμελούς πρωτοδικείου, ο δικα¬ 
στής του μονομελούς ή ο ειρηνοδίκης μπορούν ύστερα 
από αίτηση των διαδίκων που υποβάλλεται με την αγωγή 
ή και αυτοτελώς πριν από τη λήξη της προθεσμίας κατά¬ 
θεσης των προτάσεων και πάντως πριν από την ορισμέ¬ 
νη δικάσιμο: 

α) να καλέσουν εγγράφως τους διαδίκους ή τους νόμι¬ 
μους αντιπροσώπους τους να εμφανιστούν αυτοπροσώ¬ 
πως κατά τη συζήτηση για να τους υποβληθούν ερωτή¬ 
σεις και να δώσουν διασαφήσεις για την υπόθεση, 

β) να ζητήσουν εγγράφως από δημόσια αρχή την προ¬ 
σαγωγή ή αποστολή εγγράφου, που βρίσκεται στην κα¬ 
τοχή της, 

γ) να διατάξουν την προσαγωγή εγγράφων που βρί¬ 
σκονται στην κατοχή ενός των διαδίκων ή τρίτου εντός 


προθεσμίας που ορίζει το δικαστήριο. Ο τρίτος δεν υπο- 
χρεούται στην προσαγωγή αν συντρέχουν λόγοι για 
τους οποίους δεν υπάρχει υποχρέωση μαρτυρίας ή υ¬ 
πάρχει δικαίωμα αρνήσεως μαρτυρίας ή η προσαγωγή θα 
συνιστούσε ιδιαίτερη επιβάρυνση για τον τρίτο. 

2. Αν ο διάδικος ή ο τρίτος κληθεί και αδικαιολόγητα 
δεν προσκομίσει τα έγγραφα της παραγράφου 1 εδάφιο 
γ', καταδικάζεται, εκτός από τα δικαστικά έξοδα και σε 
χρηματική ποινή εκατό (100) ευρώ έως διακοσίων (200) 
ευρώ, που περιέρχεται στο δημόσιο ως δημόσιο έσοδο. 
Η άρνηση του διαδίκου ή του τρίτου να προσκομίσει τα 
έγγραφα εκτιμάται ελεύθερα από το δικαστήριο. Αντί¬ 
γραφο της απόφασης με την οποία καταδικάζεται ο διά¬ 
δικος ή ο τρίτος γνωστοποιείται αμέσως στο Υπουργείο 
Οικονομικών με επιμέλεια της γραμματείας. 

Αρθρο 237 

1. Μέσα σε εκατό (100) ημέρες από την κατάθεση της 
αγωγής οι διάδικοι οφείλουν να καταθέσουν τις προτά¬ 
σεις και να προσκομίσουν όλα τα αποδεικτικά μέσα και 
τα διαδικαστικά έγγραφα που επικαλούνται με αυτές. 
Μέσα στην ίδια προθεσμία κατατίθενται το αποδεικτικό 
επίδοσης της αγωγής, καθώς και τα πληρεξούσια έγγρα¬ 
φα προς τους δικηγόρους κατά το άρθρο 96. Το δικαστι¬ 
κό ένσημο κατατίθεται το αργότερο μέχρι τη συζήτηση 
της υπόθεσης. Η παραπάνω προθεσμία παρατείνεται κα¬ 
τά τριάντα (30) ημέρες για όλους τους διαδίκους αν ο ε¬ 
ναγόμενος ή κάποιος από τους ομοδίκους του διαμένει 
στο εξωτερικό ή είναι άγνωστης διαμονής. 

2. Οι αμοιβαίες αντικρούσεις γίνονται με προσθήκη 
στις προτάσεις, η οποία κατατίθεται μέσα στις επόμενες 
δεκαπέντε (15) ημέρες από τη λήξη της παραπάνω προ¬ 
θεσμίας, με την παρέλευση των οποίων κλείνει ο φάκε¬ 
λος της δικογραφίας. Νέοι ισχυρισμοί με την προσθήκη 
μπορεί να προταθούν και νέα αποδεικτικά μέσα να προ- 
σκομισθούν μόνο για την αντίκρουση ισχυρισμών που 
περιέχονται στις προτάσεις. Εκπρόθεσμες προτάσεις και 
προσθήκες δεν λαμβάνονται υπόψη. 

3. Η κατάθεση γίνεται στον αρμόδιο υπάλληλο της 
γραμματείας, που βεβαιώνει με επισημείωση τη χρονο¬ 
λογία της κατάθεσης των προτάσεων και των αντικρού¬ 
σεων. Κάθε διάδικος δικαιούται να πάρει ατελώς με δική 
του δαπάνη αντίγραφα των προτάσεων και των αντι¬ 
κρούσεων των αντιδίκων του και των εγγράφων που έ¬ 
χουν προσκομίσει. Το δικαίωμα αυτό μπορεί να ασκηθεί 
και από το δικηγόρο που υπογράφει την αγωγή, την πα¬ 
ρέμβαση ή τις προτάσεις ή από τρίτο πρόσωπο εξουσιο¬ 
δοτημένο από το δικηγόρο αυτόν. 

4. Μέσα σε δεκαπέντε (15) ημέρες από το κλείσιμο 
του φακέλου της δικογραφίας με πράξη του προέδρου 
του τριμελούς συμβουλίου ή του αρμόδιου δικαστή, ορί¬ 
ζεται, σύμφωνα με τον κανονισμό του δικαστηρίου, ο δι¬ 
καστής και για τις υποθέσεις αρμοδιότητας του πολυμε¬ 
λούς πρωτοδικείου η σύνθεση του δικαστηρίου για την 
εκδίκαση της υπόθεσης. Στην τελευταία περίπτωση ο 
πρόεδρος του πολυμελούς πρωτοδικείου ορίζει τον ει¬ 
σηγητή. Συγχρόνως ορίζεται ημέρα και ώρα συζήτησης 
στο ακροατήριο σε χρόνο όχι μεγαλύτερο από τριάντα 
(30) ημέρες από την παρέλευση της αμέσως πιο πάνω 
δεκαπενθήμερης προθεσμίας. Κατ’ εξαίρεση, αν ο προ- 
βλεπόμενος από τον κανονισμό του δικαστηρίου αριθ¬ 
μός υποθέσεων, που ανατίθεται σε κάθε δικαστή, καλυ¬ 
φθεί, ο ορισμός δικαστή και χρόνου συζήτησης της υπό- 

θέσης γίνεται στον απολύτως αναγκαίο χρόνο. Η εγγρα¬ 
φή της υπόθεσης στο οικείο πινάκιο, το οποίο μπορεί να 
τηρείται και ηλεκτρονικά, γίνεται με πρωτοβουλία του 
γραμματέα και ισχύει ως κλήτευση όλων των διαδίκων. 
Με πρωτοβουλία επίσης του γραμματέα μπορεί να γνω¬ 
στοποιείται η δικάσιμος που ορίστηκε με αποστολή ηλε¬ 
κτρονικού μηνύματος στη διεύθυνση ηλεκτρονικού ταχυ¬ 
δρομείου των διαδίκων. Κατά την ορισμένη δικάσιμο δεν 
εξετάζονται μάρτυρες και η υπόθεση συζητείται και χω¬ 
ρίς την παρουσία των διαδίκων ή των πληρεξούσιων δι¬ 
κηγόρων τους. Αναβολή της συζήτησης κατά το άρθρο 
241 δεν επιτρέπεται. 

5. Μετά τη συζήτηση αυτή εκδίδεται η οριστική απόφα¬ 
ση με βάση τα στοιχεία του φακέλου της δικογραφίας. 

6. Αν από τη μελέτη του φακέλου της δικογραφίας κρί- 
νεται απολύτως αναγκαία η εξέταση μαρτύρων στο α¬ 
κροατήριο, ενός από κάθε πλευρά από εκείνους που έ¬ 
δωσαν ένορκη βεβαίωση ή σε περίπτωση ανυπαρξίας αυ¬ 
τών από τους προτεινόμενους από κάθε πλευρά, με α¬ 
πλή διάταξη του προέδρου επί πολυμελούς πρωτοδικεί¬ 
ου ή του δικαστή της υπόθεσης επί μονομελούς πρωτο¬ 
δικείου και ειρηνοδικείου, διατάσσεται η επανάληψη της 
συζήτησης στο ακροατήριο σε χρόνο όχι συντομότερο 
από δεκαπέντε (15) ημέρες, για την εξέταση των μαρτύ¬ 
ρων ενώπιον του ήδη ορισμένου δικαστή, στον τόπο και 
στην ημέρα και ώρα που ορίζεται με τη διάταξη αυτή μέ¬ 
σα στο ίδιο δικαστικό έτος, εκτός αν αυτό είναι χρονικά 
αδύνατο. Η καταχώριση της διάταξης στο οικείο βιβλίο 
του δικαστηρίου, το οποίο μπορεί να τηρείται και ηλε¬ 
κτρονικά, επέχει θέση κλήτευσης όλων των διαδίκων. Η 
καταχώριση της διάταξης μπορεί επίσης να γνωστοποιεί¬ 
ται με πρωτοβουλία του γραμματέα με αποστολή ηλε¬ 
κτρονικού μηνύματος στη διεύθυνση ηλεκτρονικού ταχυ¬ 
δρομείου των διαδίκων. Ο δικαστής αποφασίζει για όλα 
τα σχετικά με την απόδειξη διαδικαστικά ζητήματα. Αν ο 
χρόνος εξέτασης των μαρτύρων δεν επαρκεί, επιτρέπε¬ 
ται μόνο διακοπή για άλλη ημέρα και ώρα ενώπιον του ί¬ 
διου δικαστή, με προφορική ανακοίνωση που καταχωρί¬ 
ζεται στα πρακτικά και επέχει θέση κλήτευσης όλων των 
διαδίκων και εκείνων που δεν παρίστανται. Με την ολο¬ 
κλήρωση της διαδικασίας εξέτασης των μαρτύρων θεω¬ 
ρείται συντελεσμένη και η επανάληψη της συζήτησης. 
Αν ο χρόνος εξέτασης των μαρτύρων οριστεί για οποιο- 
δήποτε λόγο μέσα στο επόμενο δικαστικό έτος και η ε¬ 
ξέταση των μαρτύρων ενώπιον του ίδιου δικαστή δεν εί¬ 
ναι δυνατή, η υπόθεση διαγράφεται από τη χρέωση του 
συγκεκριμένου δικαστή και ακολουθεί νέα χρέωση για 
την εξέταση των μαρτύρων και την έκδοση της απόφα¬ 
σης. Στη θέση της διαγραφείσας υπόθεσης στον εισηγη¬ 
τή ή στο δικαστή του μονομελούς πρωτοδικείου ή του ει¬ 
ρηνοδικείου ανατίθεται άλλη υπόθεση. 

7. Μέσα σε οκτώ (8) εργάσιμες ημέρες από την εξέτα¬ 
ση των μαρτύρων οι διάδικοι δικαιούνται με προσθήκη να 
προβούν σε αξιολόγηση των αποδείξεων αυτών. Νέοι ι¬ 
σχυρισμοί και νέα αποδεικτικά μέσα δεν λαμβάνονται υ¬ 
πόψη και δεν κατατίθενται νέες προτάσεις. 

8. Μετά την περάτωση της δίκης οι διάδικοι οφείλουν 
να αναλάβουν όλα τα σχετικά έγγραφά τους. Ο γραμμα¬ 
τέας βεβαιώνει στις προτάσεις κάθε διαδίκου ότι ανέλα¬ 
βε τα έγγραφά του. Αν υπάρχει σπουδαίος λόγος, ο πρό¬ 
εδρος του δικαστηρίου επιτρέπει στο διάδικο να αναλά- 
βει ορισμένο έγγραφο και πριν από την περάτωση της δί¬ 
κης. Αν το έγγραφο αυτό είναι αναγκαίο, η ανάληψη επι¬ 
τρέπεται μόνο αφού κατατεθεί επικυρωμένο αντίγραφο. 


Οι προτάσεις παραμένουν στο αρχείο του δικαστηρίου. 

9. Η κατάθεση των προτάσεων, καθώς και της προσθή¬ 
κης, μπορεί να γίνεται και με ηλεκτρονικά μέσα σύμφω¬ 
να με την παράγραφο 4 του άρθρου 119. Επίσης με ηλε¬ 
κτρονικά μέσα μπορεί να υποβάλλονται και τα σχετικά 
έγγραφα που επικαλούνται με τις προτάσεις τους οι διά- 
δικοι. 

10. Το δικαστήριο, ύστερα από αίτηση των διαδίκων ή 
αυτεπαγγέλτως, μπορεί να αποφασίσει οι διάδικοι και οι 
πληρεξούσιοι δικηγόροι τους κατά τη διάρκεια της συζή¬ 
τησης να παρίστανται σε άλλο τόπο και να ενεργούν ε¬ 
κεί διαδικαστικές πράξεις. Η συζήτηση αυτή μεταδίδεται 
ταυτόχρονα με ήχο και εικόνα στην αίθουσα συνεδρία¬ 
σης του δικαστηρίου και στον τόπο, όπου παρίστανται οι 
διάδικοι και οι πληρεξούσιοι δικηγόροι τους. 

11. Το δικαστήριο, ύστερα από αίτηση των διαδίκων ή 
αυτεπαγγέλτως, μπορεί να αποφασίσει την εξέταση 
μαρτύρων, πραγματογνωμόνων και διαδίκων χωρίς αυτοί 
να παρίστανται στην αίθουσα συνεδρίασης του, η δε 
σχετική απόφαση του δικαστηρίου δεν υπόκειται σε έν¬ 
δικα μέσα. Η εξέταση μεταδίδεται ταυτοχρόνως με ήχο 
και εικόνα στην αίθουσα συνεδρίασης του δικαστηρίου 
και στον τόπο εξέτασης των μαρτύρων, πραγματογνω- 
μόνων και διαδίκων. Η εξέταση αυτή, η οποία θεωρείται 
ότι διεξάγεται ενώπιον του δικαστηρίου, έχει την ίδια α¬ 
ποδεικτική ισχύ με την εξέταση στο ακροατήριο. 

Αρθρο 238 

1. Παρεμβάσεις, προσεπικλήσεις, ανακοινώσεις και α¬ 
νταγωγές στην περίπτωση του άρθρου 237 κατατίθενται 
και επιδίδονται σε όλους τους διαδίκους μέσα σε εξήντα 
(60) ημέρες από την κατάθεση της αγωγής. Παρεμβά¬ 
σεις μετά από προσεπίκληση ή ανακοίνωση κατατίθενται 
και επιδίδονται σε όλους τους διαδίκους, μέσα σε ενενή¬ 
ντα (90) ημέρες από την κατάθεση της αγωγής. Οι παρα¬ 
πάνω προθεσμίες παρατείνονται κατά τριάντα (30) ημέ¬ 
ρες για όλους τους διάδικους αν ο αρχικός εναγόμενος 
ή κάποιος από τους ομοδίκους του διαμένει στο εξωτερι¬ 
κό ή είναι άγνωστης διαμονής. Η κατάθεση των προτά¬ 
σεων και της προσθήκης σε αυτές, γίνεται και στην τε¬ 
λευταία περίπτωση μέσα στις προθεσμίες των παραγρά¬ 
φων 1 και 2 του άρθρου 237. 

2. Μέσα στην προθεσμία της κατάθεσης των προτάσε¬ 
ων προσκομίζονται και όλα τα επικαλούμενα με αυτές α¬ 
ποδεικτικά μέσα και διαδικαστικά έγγραφα. 

Αρθρο 254 

1. Το δικαστήριο μπορεί να διατάξει την επανάληψη 
της συζήτησης, η οποία έχει κηρυχθεί περατωμένη, όταν 
κατά τη μελέτη της υπόθεσης ή τη διάσκεψη παρουσιά¬ 
ζονται κενά ή αμφίβολα σημεία που χρειάζονται συμπλή¬ 
ρωση ή επεξήγηση ή όταν επιβάλλεται η διενέργεια αυ¬ 
τοψίας, πραγματογνωμοσύνης ή εξέτασης των διαδίκων 
στο ακροατήριο. Η απόφαση μνημονεύει απαραιτήτως 
τα ειδικά θέματα που αποτελούν αντικείμενο της επανα¬ 
λαμβανόμενης συζήτησης. Η συζήτηση αυτή θεωρείται 
συνέχεια της προηγουμένης. Στην περίπτωση των άρ¬ 
θρων 237 και 238 με την απόφαση για την επανάληψη 
της συζήτησης μπορεί επιπλέον, αν κρίνεται απολύτως 
αναγκαία η εξέταση μαρτύρων στο ακροατήριο, να δια- 
ταχθεί και η εξέταση ενός μάρτυρα από κάθε πλευρά κα¬ 
τά την επαναλαμβανόμενη συζήτηση. 

2. Στην επαναλαμβανόμενη συζήτηση, η οποία ορίζε¬ 
ται το συντομότερο δυνατό, οι διάδικοι κλητεύονται 
τριάντα (30) τουλάχιστον ημέρες πριν από αυτήν. 

3. Η υπόθεση εκδικάζεται από τον ίδιο δικαστή και από 
την ίδια σύνθεση επί πολυμελούς δικαστηρίου, εκτός αν 
αυτό είναι για φυσικούς ή νομικούς λόγους αδύνατο. 

Αρθρο 260 

1. Αν κατά την εκφώνηση της υπόθεσης δεν εμφανίζο¬ 
νται όλοι οι διάδικοι ή εμφανίζονται, αλλά δεν μετέχουν 
κανονικά στη συζήτηση, η συζήτηση ματαιώνεται. 

2. Στην περίπτωση των άρθρων 237 και 238 αν οι διάδι- 
κοι δεν λάβουν κανονικά μέρος στη δίκη η συζήτηση της 
υπόθεσης ματαιώνεται. Αν παρέλθουν εξήντα (60) ημέ¬ 
ρες από τη ματαίωση χωρίς να ζητηθεί ο προσδιορισμός 
νέας συζήτησης, η υπόθεση διαγράφεται από το πινάκιο 
και η αγωγή θεωρείται ως μη ασκηθείσα. Για τη νέα συ¬ 
ζήτηση εφαρμόζονται αναλόγως οι προθεσμίες των άρ¬ 
θρων 215 παράγραφος 2 και 237 παράγραφοι 1 και 2. 

3. Η με οποιονδήποτε τρόπο ματαίωση της συζήτησης 
της υπόθεσης αποτελεί διαδικαστική πράξη του δικαστη¬ 
ρίου. 

Αρθρο 263 

Κατά τη συζήτηση και στις περιπτώσεις των άρθρων 
237 και 238 με τις προτάσεις πρέπει να προτείνονται, με 
ποινή απαραδέκτου: α) η αναρμοδιότητα, εκτός αν δεν ε¬ 
πιτρέπεται παρέκταση, β) η υπαγωγή της διαφοράς σε 
διαιτησία, γ) η έλλειψη εγγυοδοσίας, δ) η μη καταβολή 
των εξόδων της προηγούμενης δίκης, ε) η ύπαρξη προ¬ 
θεσμίας για την αποποίηση κληρονομιάς, στ) η προσεπί¬ 
κληση ομοδίκων ή υπόχρεων για αποζημίωση. 

Αρθρο 268 

1. Μετά την εκκρεμοδικία ο εναγόμενος μπορεί να α¬ 
σκήσει ανταγωγή. 

2. Στην περίπτωση αναγκαστικής ομοδικίας επιτρέπε¬ 
ται ανταγωγή μόνο όταν ασκείται από όλους ή εναντίον 
όλων των ομοδίκων. 

3. Δεν μπορεί να ασκηθεί ανταγωγή για υπόθεση που 
υπάγεται σε ειδική διαδικασία, αν η αγωγή δικάζεται κα¬ 
τά τη γενική ή άλλη ειδική διαδικασία και αντίστροφα. 

4. Η ανταγωγή ασκείται με χωριστό δικόγραφο. Μετά 
την άσκηση της ανταγωγής, η δωσιδικία της διατηρείται 
και αν η κύρια αγωγή απορριφθεί ή ο ενάγων την ανακα¬ 
λέσει ή παραιτηθεί από αυτήν. 

Αρθρο 271 

1. Αν ο εναγόμενος δεν λάβει μέρος κανονικά στη δί¬ 
κη, το δικαστήριο εξετάζει αυτεπαγγέλτως, αν η αγωγή 
και η κλήση για συζήτηση επιδόθηκαν σε αυτόν νόμιμα 
και εμπρόθεσμα. 

2. Αν η αγωγή και η κλήση για συζήτηση επιδόθηκαν 
νόμιμα και εμπρόθεσμα, η υπόθεση συζητείται ερήμην 
του εναγομένου. Διαφορετικά κηρύσσεται απαράδεκτη η 
συζήτηση και στην περίπτωση των άρθρων 237 και 238 
θεωρείται ως μη ασκηθείσα η αγωγή. 


Αρθρο 272 

1. Αν η συζήτηση γίνεται με επιμέλεια του ενάγοντος 
και αυτός δεν λάβει μέρος κανονικά στη δίκη, το δικα¬ 
στήριο συζητεί την υπόθεση χωρίς αυτόν και απορρίπτει 
την αγωγή. 

3. Αν ο εναγόμενος άσκησε ανταγωγή εφαρμόζονται 
οι διατάξεις του άρθρου 271. 

Αρθρο 273 

Αν εκείνος που άσκησε κύρια παρέμβαση δεν λάβει μέ¬ 
ρος κανονικά στη δίκη, εφαρμόζονται οι διατάξεις του 
άρθρου 272. 

Αρθρο 274 

1. Αν εκείνος που άσκησε πρόσθετη παρέμβαση δεν 
λάβει μέρος κανονικά στη δίκη, η διαδικασία προχωρεί 
σαν να μην είχε ασκηθεί η πρόσθετη παρέμβαση. Όποιος 
άσκησε πρόσθετη παρέμβαση μπορεί να παρίσταται στις 
επόμενες στάσεις της δίκης και στις επόμενες διαδικα¬ 
στικές πράξεις, πρέπει δε να καλείται νόμιμα για αυτό. 

2. Αν εκείνος που άσκησε πρόσθετη παρέμβαση λάβει 
μέρος κανονικά στη δίκη, τότε: α) αν δεν λάβουν μέρος 
κανονικά στη δίκη και οι δύο αρχικοί διάδικοι ή ο αντίδι- 
κος εκείνου υπέρ του οποίου ασκήθηκε η παρέμβαση, το 
δικαστήριο συζητεί την υπόθεση ερήμην του αντιδίκου ε¬ 
κείνου υπέρ του οποίου ασκήθηκε η παρέμβαση και ε¬ 
φαρμόζονται οι διατάξεις των άρθρων 271 και 272, β) αν 
δεν λάβει μέρος κανονικά στη δίκη μόνο εκείνος υπέρ 
του οποίου ασκήθηκε η παρέμβαση, το δικαστήριο συζη¬ 
τεί την υπόθεση ερήμην του μεταξύ εκείνου που άσκησε 
την παρέμβαση και του αντιδίκου εκείνου υπέρ του οποί¬ 
ου ασκήθηκε η παρέμβαση. 

3. Αν εκείνος που άσκησε πρόσθετη παρέμβαση, συμ- 
μετάσχει στη δίκη ως κύριος διάδικος αλλά δεν λάβει μέ¬ 
ρος σ’ αυτήν κανονικά, επέρχονται ως προς αυτόν οι συ¬ 
νέπειες της απουσίας του διαδίκου τη θέση του οποίου 
ανέλαβε. 

Αρθρο 275 

Αν δεν έλαβαν μέρος κανονικά στη δίκη αυτοί που έ¬ 
χουν προσεπικληθεί κατά το άρθρο 86 ή εκείνος που 
προσεπικάλεσε, αλλά έλαβαν μέρος κανονικά οι ομόδι- 
κοι που προσεπικλήθηκαν, εφαρμόζονται οι διατάξεις 
του άρθρου 76. Αν δεν έλαβαν μέρος κανονικά στη δίκη 
αυτοί που έχουν προσεπικληθεί και εκείνος που προσε¬ 
πικάλεσε, οι ομόδικοι που προσεπικλήθηκαν υπόκεινται 
στις ίδιες συνέπειες στις οποίες υπόκειται και εκείνος 
που προσεπικάλεσε. 

Αρθρο 276 

1. Αν αυτός που έχει προσεπικληθεί κατά το άρθρο 87 
δεν λάβει μέρος κανονικά στη δίκη ή λάβει αλλά δεν κά¬ 
νει δήλωση για τη σχέση του με το επίδικο ή αμφισβητή¬ 
σει τους ισχυρισμούς του εναγομένου που τον προσεπι¬ 
κάλεσε ο τελευταίος μπορεί να αποδεχτεί την αγωγή. 

Αρθρο 277 

Αν ο ενάγων, ο εναγόμενος ή εκείνος που έχει ασκή¬ 
σει κύρια παρέμβαση προσεπικάλεσε τους υπόχρεους σε 
αποζημίωση, τότε: 1) αν δεν λάβουν μέρος κανονικά στη 
δίκη αυτοί που έχουν προσεπικληθεί και εκείνος που έχει 
προσεπικαλέσει δικάζονται ερήμην, 2) αν οι κύριοι διάδι- 
κοι λάβουν μέρος κανονικά στη δίκη αλλά απουσιάζουν 
αυτοί που έχουν προσεπικληθεί, συζητείται η υπόθεση 
μεταξύ των πρώτων κατ’ αντιμωλίαν, ενώ αυτοί που έ¬ 
χουν προσεπικληθεί δικάζονται ερήμην, 3) αν λάβουν μέ¬ 
ρος κανονικά στη δίκη αυτοί που έχουν προσεπικληθεί 
και απουσιάζει ο κύριος διάδικος που τους προσεπικάλε¬ 
σε, οι πρώτοι έχουν το δικαίωμα είτε να λάβουν τη θέση 
του κύριου διαδίκου και να συζητήσουν την υπόθεση με 
τον αντίδικο, είτε απλώς να ασκήσουν παρέμβαση. Στη 
δεύτερη περίπτωση η διαδικασία προχωρεί σαν να μην 
είχε ασκηθεί η πρόσθετη παρέμβαση και το δικαστήριο 
δικάζει ερήμην τον απάντα προσεπικαλέσαντα διάδικο, 
4) αν λάβουν μέρος κανονικά στη δίκη οι κύριοι διάδικοι 
και αυτοί που έχουν προσεπικληθεί, οι τελευταίοι έχουν 
το δικαίωμα να αρνηθούν την προσεπίκληση ή να ασκή¬ 
σουν απλώς παρέμβαση ή να πάρουν τη θέση εκείνου 
που τους προσεπικάλεσε και να συζητήσουν την υπόθε¬ 
ση με τον αντίδικο. 

Αρθρο 286 

Η δίκη διακόπτεται αν, έως ότου τελειώσει η συζήτη¬ 
ση, μετά την οποία εκδίδεται η οριστική απόφαση: α) πε- 
θάνει κάποιος διάδικος ή νόμιμος αντιπρόσωπός του ή 
συμβεί άλλη μεταβολή στο πρόσωπο κάποιου από αυ¬ 
τούς, η οποία επηρεάζει την ικανότητα της δικαστικής 
παράστασής του ή την εξουσία εκπροσώπησης του νόμι¬ 
μου αντιπροσώπου, εκτός αν πρόκειται για θάνατο ή άλ¬ 
λες μεταβολές στο πρόσωπο του νόμιμου αντιπροσώπου 
ανώνυμης εταιρίας, εταιρίας περιορισμένης ευθύνης, νο¬ 
μικού προσώπου δημοσίου δικαίου, σωματείου ή ιδρύμα¬ 
τος, β) επέλθει περίπτωση αποκατάστασης κληρονομιάς 
ή κληροδοσίας, γ) πτωχεύσει κάποιος διάδικος, εφόσον 
η δίκη αφορά την πτωχευτική περιουσία ή πεθάνει ή α- 
ντικατασταθεί ο σύνδικος ή εκδοθεί τελεσίδικη απόφαση 
για επικύρωση του πτωχευτικού συμβιβασμού ή για απο¬ 
κατάσταση, εφόσον έχουν ως αποτέλεσμα την ανάληψη 
της διαχείρισης της περιουσίας από τον πτωχό που συμ¬ 
βιβάστηκε ή αποκαταστάθηκε, δ) πεθάνει, απολυθεί, εκ- 
πέσει, παραιτηθεί από το λειτούργημά του ή χάσει γενι¬ 
κά την ικανότητα για εκπροσώπηση και υπεράσπιση του 
διαδίκου ο δικαστικός πληρεξούσιος κάποιου διαδίκου ή 
νόμιμου αντιπροσώπου διαδίκου, εκτός αν ο διάδικος ή ο 
νόμιμος αντιπρόσωπός του έχει στη δίκη περισσότερους 
δικαστικούς πληρεξούσιους που έλαβαν μέρος σε αυτήν. 

Αρθρο 287 

1. Η διακοπή επέρχεται από τη γνωστοποίηση προς 
τον αντίδικο του λόγου της διακοπής με επίδοση δικο¬ 
γράφου ή με τις προτάσεις ή με προφορική δήλωση στο 
ακροατήριο ή εκτός του ακροατηρίου κατά την επιχείρη¬ 
ση της διαδικαστικής πράξης. Η γνωστοποίηση γίνεται α¬ 
πό πρόσωπο που έχει δικαίωμα να επαναλάβει τη δίκη. 


Αρθρο 293 

1. Οι διάδικοι μπορούν σε κάθε στάση της δίκης να 
συμβιβάζονται, εφόσον συντρέχουν οι προϋποθέσεις 
του ουσιαστικού δικαίου. Ο συμβιβασμός γίνεται με δή¬ 
λωση ενώπιον του δικαστηρίου ή του εισηγητή δικαστή ή 
συμβολαιογράφου και επιφέρει αυτοδίκαιη κατάργηση 
της δίκης. Ο συμβιβασμός αυτός, καθώς και εκείνος που 
περιέχεται στα πρακτικά των παραγράφων 3 του άρθρου 
214Α και 5 του άρθρου 214Β, καλύπτει τον τύπο του συμ¬ 
βολαιογραφικού εγγράφου, που προβλέπεται από το ου¬ 
σιαστικό δίκαιο, και μπορεί να χρησιμοποιηθεί ως τίτλος 
προς εγγραφή ή εξάλειψη υποθήκης. 

Αρθρο 294 

Ο ενάγων μπορεί να παραιτηθεί από το δικόγραφο της 
αγωγής χωρίς συναίνεση του εναγομένου πριν αυτός 
προχωρήσει στη συζήτηση της ουσίας της υπόθεσης και 
στην περίπτωση των άρθρων 237 και 238 πριν από την 
κατάθεση προτάσεων από τον εναγόμενο. Η παραίτηση 
που γίνεται αργότερα είναι απαράδεκτη, εφόσον ο ενα¬ 
γόμενος προβάλλει αντίρρηση και πιθανολογεί ότι έχει 
έννομο συμφέρον η δίκη να περατωθεί με έκδοση οριστι¬ 
κής απόφασης. 

Αρθρο 297 

Η παραίτηση κατά τα άρθρα 294 και 296 γίνεται ή με 
δήλωση που καταχωρίζεται στα πρακτικά ή με δικόγρα¬ 
φο που επιδίδεται στον αντίδικο του παραιτουμένου ή με 
δήλωση στις προτάσεις. 

Αρθρο 305 

Το πρωτότυπο της απόφασης πρέπει να αναφέρει: 1) 
τη σύνθεση του δικαστηρίου και, αν πρόκειται για πολυ¬ 
μελή δικαστήρια, το όνομα του εισηγητή δικαστή, 2) το 
ονοματεπώνυμο, το πατρώνυμο, την κατοικία, τη διεύ¬ 
θυνση και τον αριθμό φορολογικού μητρώου των διαδί- 
κων και των νόμιμων αντιπροσώπων και αν πρόκειται για 
νομικά πρόσωπα την επωνυμία τους, τη διεύθυνση της έ¬ 
δρας τους και τον αριθμό φορολογικού μητρώου τους 
και αναφέρεται αν αυτοί έχουν παραστεί και αν υπέβα¬ 
λαν προτάσεις, 3) το ονοματεπώνυμο, το πατρώνυμο, 
την κατοικία και τη διεύθυνση των δικαστικών πληρεξου¬ 
σίων τους, 4) σύντομη περίληψη του αντικειμένου και 
της πορείας της δίκης, 5) το αιτιολογικό και το διατακτι¬ 
κό της απόφασης και 6) ότι η απόφαση δημοσιεύθηκε. 

Αρθρο 317 

3. Αν ο πρόεδρος ή ο δικαστής του μονομελούς πρω¬ 
τοδικείου ή ο ειρηνοδίκης θεωρούν αναγκαίο να διορθω¬ 
θεί η απόφαση, κινούν αυτεπαγγέλτως τη διαδικασία 
διόρθωσης. 

Αρθρο 318 

1. Η συζήτηση γίνεται κατά τη διαδικασία με την οποία 
εκδόθηκε η απόφαση που διορθώνεται ή ερμηνεύεται, 
και αφού κληθούν οκτώ (8) τουλάχιστον ημέρες πριν από 

τη συζήτηση όλοι οι διάδικοι που αναφέρονται στην από¬ 
φαση. Αν τη διόρθωση την προκαλεί το δικαστήριο αυτε- 
παγγέλτως, η κλήση των διαδίκων γίνεται με την επιμέ¬ 
λεια της γραμματείας του δικαστηρίου. 

Αρθρο 340 

1. Το δικαστήριο λαμβάνει υπόψη τα αποδεικτικά μέσα 
που πληρούν τους όρους του νόμου, σύμφωνα με την 
προβλεπόμενη αποδεικτική δύναμη του καθενός. Λαμβά¬ 
νει επίσης υπόψη και εκτιμά ελεύθερα και αποδεικτικά 
μέσα που δεν πληρούν τους όρους του νόμου, με την ε¬ 
πιφύλαξη των άρθρων 393 και 394. 

2. Εκτός από τις περιπτώσεις που ορίζει ρητά ο νόμος, 
το δικαστήριο κρίνει ελεύθερα τα αποδεικτικά μέσα και 
αποφασίζει κατά συνείδηση αν οι ισχυρισμοί είναι αληθι¬ 
νοί. Στην απόφαση πρέπει να αναφέρονται οι λόγοι που 
οδήγησαν το δικαστή να σχηματίσει την πεποίθηση του. 

Αρθρο 370 

1. Το δικαστήριο που δικάζει την υπόθεση μπορεί να α¬ 
ναθέσει το διορισμό των πραγματογνωμόνων ή και τον 
ορισμό του αριθμού τους σε άλλο δικαστήριο, που ενερ¬ 
γεί σύμφωνα με αίτηση ή παραγγελία, ή σε εντεταλμένο 
δικαστή. 

2. Τους πραγματογνώμονες μπορεί να τους αντικατα¬ 
στήσει για εύλογη αιτία το δικαστήριο που τους διόρισε 
με αίτηση των διαδίκων ή αυτεπαγγέλτως κατά τη διαδι¬ 
κασία των άρθρων 686 επ.. 

Άρθρο 393 

1. Δεν επιτρέπεται να αποδειχθούν με μάρτυρες συμ¬ 
βάσεις ή συλλογικές πράξεις, καθώς και πρόσθετα σύμ¬ 
φωνα, προγενέστερα, σύγχρονα ή μεταγενέστερα δικαι- 
οπραξίας που έχει συνταχθεί εγγράφως όταν η αξία του 
αντικειμένου τους υπερβαίνει τα τριάντα χιλιάδες 
(30.000) ευρώ, έστω και αν δεν είναι αντίθετα προς το 
περιεχόμενο του εγγράφου. 

2. Δεν επιτρέπεται η απόδειξη με μάρτυρες κατά του 
περιεχομένου εγγράφου. 

3. Η εξέταση των μαρτύρων μπορεί να γίνει και με τη¬ 
λεδιάσκεψη. 

Αρθρο 394 

1. Εξαιρετικά επιτρέπεται η απόδειξη με μάρτυρες: 

α) αν υπάρχει αρχή έγγραφης απόδειξης που πηγάζει 
από έγγραφο που έχει αποδεικτική δύναμη, 

β) αν υπήρχε φυσική ή ηθική αδυναμία να αποκτηθεί 
έγγραφο, 

γ) αν αποδεικνύεται ότι το έγγραφο που είχε συντα¬ 
χθεί χάθηκε τυχαία, και 

δ) αν από την φύση της δικαιοπραξίας ή τις ειδικές 
συνθήκες κάτω από τις οποίες έγινε και ιδίως όταν πρό¬ 
κειται για εμπορικές συναλλαγές, δικαιολογείται η από¬ 
δειξη με μάρτυρες. 


Άρθρο 398 

1. Όποιος καλείται να εξεταστεί ως μάρτυρας οφείλει 
να προσέλθει και να καταθέσει για τα πραγματικά γεγο¬ 
νότα που γνωρίζει. 

2. Αν εκείνος που κλητεύτηκε να εξεταστεί μάρτυρας 
δεν προσέλθει αδικαιολόγητα, το δικαστήριο ή ο δικα¬ 
στής με απόφασή του που καταχωρίζεται στα πρακτικά ή 
στην έκθεση τον καταδικάζουν να πληρώσει τα έξοδα 
που προξενήθηκαν από την απουσία του και μπορεί να 
τον καταδικάσουν και σε χρηματική ποινή σύμφωνα με 
το άρθρο 205. Αν η απουσία του μάρτυρα πιθανολογείται 
ως δικαιολογημένη, το ίδιο δικαστήριο ή ο ίδιος δικαστής 
μπορούν να ανακαλέσουν την απόφαση αυτή, εφόσον το 
ζητήσει ο μάρτυρας μέσα σε είκοσι ημέρες αφότου του 
επιδόθηκε η απόφαση. 

Άρθρο 461 

Αν η πλαστογραφία αποδίδεται σε ορισμένο πρόσωπο, 
μπορεί να προταθεί σε οποιαδήποτε στάση της δίκης με 
κύρια ή παρεμπίπτουσα αγωγή ή με τις προτάσεις, όπως 
και με τους τρόπους που προβλέπει ο κώδικας ποινικής 
δικονομίας. 

Άρθρο 466 

1. Αν το αντικείμενο της διαφοράς υπάγεται στο ειρη¬ 
νοδικείο και αφορά απαιτήσεις, καθώς και δικαιώματα ε¬ 
πάνω σε κινητά πράγματα ή τη νομή τους και η αξία του 
δεν είναι μεγαλύτερη από πέντε χιλιάδες (5.000) ευρώ, 
εφαρμόζονται τα άρθρα 467 έως 471. 

2. Τα άρθρα 467 έως 471 εφαρμόζονται και όταν η αξία 
του αντικειμένου της διαφοράς είναι μεγαλύτερη από 
πέντε χιλιάδες (5.000) ευρώ, αν ο ενάγων δηλώσει ότι 
δέχεται προς ικανοποίηση του, αντί για το αντικείμενο 
που ζητεί με την αγωγή χρηματικό ποσό όχι μεγαλύτερο 
από πέντε χιλιάδες (5.000) ευρώ. Στην περίπτωση αυτή ο 
εναγόμενος καταδικάζεται διαζευκτικά να καταβάλει εί¬ 
τε το αντικείμενο που ζητείται με την αγωγή είτε την α¬ 
ποτίμηση του σύμφωνα με την απόφαση που θα εκδώσει 
ο ειρηνοδίκης. 

Άρθρο 468 

1. Η αγωγή κατατίθεται στη γραμματεία του ειρηνοδι¬ 
κείου. Στην αγωγή αναφέρονται, εκτός από τα στοιχεία 
του άρθρου 216 παράγραφος 1, και τα μέσα για την από¬ 
δειξή τους. Οι προτάσεις κατατίθενται το αργότερο κατά 
τη συζήτηση. 

Άρθρο 469 

1. Αν κανείς από τους διαδίκους δεν εμφανιστεί όταν 
εκφωνηθεί η υπόθεση, η συζήτηση ματαιώνεται. Αν α¬ 
πουσιάζει κάποιος διάδικος, η συζήτηση γίνεται και χω¬ 
ρίς αυτόν και οι διατάξεις των άρθρων 271 παράγραφος 
3 και 272 παράγραφοι 1 και 2 δεν εφαρμόζονται. Αν κά¬ 
ποιος διάδικος δικαστεί ερήμην κατά τη διαδικασία των 
άρθρων 466 έως 471, η απόφαση μπορεί να προσβληθεί 

με ανακοπή, μόνον αν εκείνος που δικάστηκε ερήμην 
δεν κλητεύθηκε καθόλου ή δεν κλητεύθηκε νόμιμα ή δεν 
κλητεύθηκε εμπρόθεσμα για τη συζήτηση ή αν συντρέχει 
λόγος ανώτερης βίας. 

Αρθρο 484 

2. Η διαδικασία του πλειστηριασμού αρχίζει με την πε¬ 
ριγραφή των επικοίνων κατά το άρθρο 954 και διεξάγε¬ 
ται όπως ορίζουν τα άρθρα 959 επ.. Εφαρμόζεται επίσης 
το άρθρο 955 παράγραφος 2 εδάφιο β', η προθεσμία του 
οποίου αρχίζει από την κατάρτιση της έκθεσης περιγρα¬ 
φής. Στην έκθεση περιγραφής αναφέρονται το όνομα και 
το επώνυμο, το επάγγελμα και η κατοικία όλων των κοι- 
νωνών. Με την καταβολή του πλειστηριάσματος επέρχε¬ 
ται απόσβεση της υποθήκης ή του ενεχύρου που υπάρχει 
στα πράγματα τα οποία πλειστηριάστηκαν.» 

3. Στο ΒΙΒΛΙΟ ΔΕΥΤΕΡΟ (ΔΙΑΔΙΚΑΣΙΑ ΣΤΑ ΠΡΩΤΟ¬ 
ΒΑΘΜΙΑ ΔΙΚΑΣΤΗΡΙΑ, άρθρα 208 έως 494) του Κώδικα 
Πολιτικής Δικονομίας εισάγονται οι νέες διατάξεις των 
άρθρων 214Γ', 396, 421,422, 423 και 424 ως εξής: 

«Αρθρο 214 Γ' 

1. Το δικαστήριο προτείνει στους διαδίκους την προ¬ 
σφυγή σε διαδικασία διαμεσολάβησης αν αυτό ενδείκνυ- 
ται με βάση τις περιστάσεις της υποθέσεως. Σε περίπτω¬ 
ση αποδοχής της πρότασης η συζήτηση της υπόθεσης α¬ 
ναβάλλεται για χρονικό διάστημα τριών (3) μηνών. Η ίδια 
συνέπεια επέρχεται όταν τα διάδικα μέρη αποφασίσουν 
τα ίδια την προσφυγή σε διαμεσολάβηση κατά τη διάρ¬ 
κεια της εκκρεμούς δίκης. Στο πλαίσιο των άρθρων 237 
και 238 η συμφωνία για προσφυγή σε διαμεσολάβηση ως 
αποτέλεσμα της πρότασης του δικαστηρίου ή της συμ¬ 
φωνίας των ίδιων των διαδίκων επάγεται τη συνέπεια 
της ματαίωσης της συζήτησης. Αντίγραφο των εγγρά¬ 
φων που αποδεικνύουν την κατάρτιση της συμφωνίας 
κατατίθεται στη γραμματεία του δικαστηρίου και επισυ¬ 
νάπτεται στο φάκελλο της δικογραφίας. 

2. Συμφωνία των μερών για προσφυγή στη διαμεσολά- 
βηση είναι έγκυρη αν αποδεικνύεται εγγράφως. Για μέλ- 
λουσες διαφορές απαιτείται η συμφωνία να αναφέρεται 
σε συγκεκριμένη έννομη σχέση. 

Αρθρο 396 

Με την επιφύλαξη των άρθρων 237 και 238, το δικα¬ 
στήριο οφείλει να εξετάσει έναν τουλάχιστον από τους 
προτεινόμενους και παριστάμενους μάρτυρες για κάθε 
πλευρά. Σε περίπτωση ομοδικίας μπορεί να εξετασθεί έ¬ 
νας μάρτυρας για κάθε ομόδικο, αν τούτο κριθεί απαραί¬ 
τητο λόγω διαφορετικών συμφερόντων. 

Αρθρο 421 

Οι διάδικοι μπορούν να προσάγουν προαποδεικτικώς 
ένορκες βεβαιώσεις, εφόσον αυτές λαμβάνονται ενώ¬ 
πιον του ειρηνοδίκη ή συμβολαιογράφου της έδρας του 
δικαστηρίου ή της κατοικίας ή της διαμονής του μάρτυρα 
ή ενώπιον του προξένου της κατοικίας ή της διαμονής 
του μάρτυρα κατά τη διαδικασία των επόμενων άρθρων. 


Αρθρο 422 

1. Ο διάδικος που επιδιώκει τη λήψη ένορκης βεβαίω¬ 
σης, σύμφωνα με όσα ορίζονται στο προηγούμενο άρ¬ 
θρο, επιδίδει δύο (2) τουλάχιστον εργάσιμες ημέρες 
πριν από την βεβαίωση στον αντίδικο κλήση, η οποία α¬ 
ναφέρει την αγωγή, το ένδικο βοήθημα ή μέσο, που αφο¬ 
ρά η βεβαίωση, τόπο, ημέρα και ώρα που θα δοθεί, το ο¬ 
νοματεπώνυμο, το επάγγελμα και τη διεύθυνση της κα¬ 
τοικίας του μάρτυρα. 

2. Κατά τη βεβαίωση παρίστανται, εφόσον το επιθυ¬ 
μούν, οι διάδικοι. 

3. Δεν επιτρέπεται η λήψη ένορκων βεβαιώσεων πάνω 
από πέντε (5) για κάθε διάδικο και τρεις (3) για την αντί¬ 
κρουση. 

Αρθρο 423 

1. Οι διατάξεις των άρθρων 393, 394, 398 παράγραφος 
2, 399, 400, 402, 405, 407, 408, 409 παρ. 2, 411 και 413 
εφαρμόζονται αναλόγως. 

2. Ενστάσεις και αιτήσεις εξαίρεσης εκείνου, που δίδει 
τη βεβαίωση, καταχωρίζονται στο προοίμιο της ένορκης 
βεβαίωσης κρίνονται όμως από το Δικαστήριο. 

Αρθρο 424 

Ένορκη βεβαίωση, που δίδεται κατά παράβαση των 
προηγούμενων διατάξεων, δεν λαμβάνεται καθόλου υ¬ 
πόψη στο πλαίσιο της δίκης για την οποία δόθηκε, ούτε 
για τη συναγωγή δικαστικών τεκμηρίων.» 

Αρθρο τρίτο 

Από το ΒΙΒΛΙΟ ΤΡΙΤΟ (ΕΝΔΙΚΑ ΜΕΣΑ ΚΑΙ ΑΝΑΚΟ¬ 
ΠΕΣ, άρθρα 495 έως 590) του Κώδικα Πολιτικής Δικονο¬ 
μίας αντικαθίστανται οι διατάξεις των άρθρων 495, 498 
παράγραφος 2, 502 παράγραφος 2, 512, 518 παράγρα¬ 
φος 2, 524 παράγραφοι 1, 2 και 3, 527, 538, 544 αρ. 6, 
546 παράγραφος 1, 548, 560, 562 παράγραφος 4, 564 
παράγραφοι 2 και 3, 565 παράγραφος 1, 568 παράγρα¬ 
φος 2, 569 παράγραφος 2, 571, 574, 575, 580 παράγρα¬ 
φος 3, 581 παράγραφος 2 και 585 παράγραφος 2 ως ε¬ 
ξής: 

«Αρθρο 495 

1. Τα ένδικα μέσα της ανακοπής ερημοδικίας, της έφε¬ 
σης, της αναψηλάφησης και της αναίρεσης ασκούνται με 
δικόγραφο που κατατίθεται στο πρωτότυπο στη γραμμα¬ 
τεία του δικαστηρίου που έχει εκδώσει την προσβαλλό¬ 
μενη απόφαση ή στη γραμματεία του πρωτοδικείου της 
μεταβατικής έδρας, αν προσβάλλεται απόφαση εφετεί- 
ου που συνεδρίασε σε μεταβατική έδρα. 

2. Για την κατάθεση συντάσσεται έκθεση στο βιβλίο 
που τηρείται σύμφωνα με το άρθρο 496, την οποία υπο¬ 
γράφει και αυτός που καταθέτει. Στο δικόγραφο που κα¬ 
τατίθεται σημειώνεται ο αριθμός της έκθεσης και η χρο¬ 
νολογία της και βεβαιώνονται με την υπογραφή εκείνου 
που συντάσσει την έκθεση. 

3. Εκείνος που ασκεί το ένδικο μέσο της έφεσης, της 
αναίρεσης και της αναψηλάφησης, υποχρεούται να κα- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


805 


ταθέσει παράβολο ποσού διακοσίων (200), τριακοσίων 
(300) και τετρακοσίων (400) ευρώ αντίστοιχα, το οποίο 
επισυνάπτεται στην έκθεση που συντάσσει ο γραμματέ¬ 
ας. Σε περίπτωση που ασκήθηκε ένα ένδικο μέσο από ή 
κατά περισσότερων διαδίκων κατατίθεται ένα παράβολο 
από τους εκκαλούντες, αναιρεσείοντες ή αιτούντες. Το 
ύψος του ποσού αναπροσαρμόζεται με κοινή απόφαση 
των Υπουργών Οικονομικών και Δικαιοσύνης, Διαφάνει¬ 
ας και Ανθρωπίνων Δικαιωμάτων. Σε περίπτωση που δεν 
κατατεθεί το παράβολο, το ένδικο μέσο απορρίπτεται α¬ 
πό το δικαστήριο ως απαράδεκτο. Σε περίπτωση ολικής ή 
μερικής νίκης του καταθέσαντος, το δικαστήριο με την 
απόφασή του διατάσσει να επιστραφεί το παράβολο σε 
αυτόν, αλλιώς διατάσσει να εισαχθεί στο δημόσιο τα¬ 
μείο. Η υποχρέωση της παρούσας παραγράφου δεν ι¬ 
σχύει για τις διαφορές των άρθρων 614 αριθμ. 3 και 5, 
και 592 αριθμ. 1 και 3. 

Αρθρο 498 

2. Η προθεσμία για την κλήτευση των διαδίκων είναι 
τριάντα (30) ημέρες και, αν ο διάδικος που καλείται ή κά¬ 
ποιος από τους ομοδίκους διαμένει στο εξωτερικό ή εί¬ 
ναι άγνωστης διαμονής, εξήντα (60) ημέρες πριν από τη 
συζήτηση. Κατά τα λοιπά για τον προσδιορισμό δικασί¬ 
μου ισχύουν οι διατάξεις του άρθρου 226. 

Αρθρο 502 

2. Όποιος άσκησε πρόσθετη παρέμβαση και δεν έλαβε 
μέρος κανονικά στη δίκη, και όταν θεωρείται ομόδικος 
του διαδίκου υπέρ του οποίου άσκησε την παρέμβαση, 
δεν έχει δικαίωμα να ασκήσει ανακοπή, εκτός αν ανέλα¬ 
βε τη δίκη. 

Αρθρο 512 

Οι αποφάσεις των ειρηνοδικείων σε διαφορές που εκ- 
δικάζονται κατά τη διαδικασία των άρθρων 466 έως 471 
είναι ανέκκλητες. 

Αρθρο 518 

2. Αν δεν επιδοθεί η απόφαση, η προθεσμία της έφε¬ 
σης είναι δύο έτη, που αρχίζει από τη δημοσίευση της α¬ 
πόφασης που περατώνει τη δίκη. 

Αρθρο 524 

1. Στη διαδικασία της δευτεροβάθμιας δίκης εφαρμό¬ 
ζονται οι διατάξεις των άρθρων 227, 233 έως 236, 237 
παρ. 8 έως 11,240 έως 312, 591 παράγραφος 1 εδάφιο 
α' έως γ' και 591 παράγραφος 4. Η κατάθεση των προ¬ 
τάσεων γίνεται έως την έναρξη της συζήτησης και η κα¬ 
τάθεση της προσθήκης σε αυτές έως τη δωδέκατη ώρα 
της τρίτης εργάσιμης ημέρας μετά τη συζήτηση. 

2. Η προφορική συζήτηση είναι υποχρεωτική μόνο 
στην περίπτωση του άρθρου 528. Η κατάθεση των προ¬ 
τάσεων και της προσθήκης σε αυτές γίνεται στις προθε¬ 
σμίες του εδάφιο β' της παραγράφου 1. 

3. Σε περίπτωση ερημοδικίας του εκκαλούντος η έφε¬ 


ση απορρίπτεται. Το ίδιο ισχύει σε περίπτωση ερημοδι¬ 
κίας του εφεσιβλήτου ως προς την αντέφεση. 

Αρθρο 527 

Είναι απαράδεκτη η προβολή στην κατ’ έφεση δίκη 
πραγματικών ισχυρισμών που δεν προτάθηκαν στην 
πρωτόδικη δίκη, εκτός αν: 1) προτείνονται από τον εφε- 
σίβλητο, ενάγοντα, εναγόμενο ή εκείνον που είχε πα- 
ρέμβει, ως υπεράσπιση κατά της έφεσης και δεν μετα¬ 
βάλλεται με τους ισχυρισμούς αυτούς η βάση της αγω¬ 
γής ή της παρέμβασης, ή προτείνονται από εκείνον που 
παρεμβαίνει για πρώτη φορά στην κατ’ έφεση δίκη με 
πρόσθετη παρέμβαση, θεωρείται όμως αναγκαίος ομόδι¬ 
κος του αρχικού διαδίκου, 2) γεννήθηκαν μετά τη συζή¬ 
τηση στο πρωτοβάθμιο δικαστήριο και στην περίπτωση 
των άρθρων 237 και 238 μετά την παρέλευση της προθε¬ 
σμίας για την κατάθεση των προτάσεων, 3) λαμβάνονται 
υπόψη αυτεπαγγέλτως ή μπορεί να προταθούν σε κάθε 
στάση της δίκης, 4) το δικαστήριο κρίνει ότι δεν προβλή¬ 
θηκαν εγκαίρως με τις προτάσεις από δικαιολογημένη 
αιτία· αυτό ισχύει και για την ένσταση κατάχρησης δικαι¬ 
ώματος, 5) προέκυψαν για πρώτη φορά μεταγενέστερα 
και 6) αποδεικνύονται εγγράφως ή με δικαστική ομολο¬ 
γία του αντιδίκου. Το απαράδεκτο λαμβάνεται υπόψη και 
αυτεπαγγέλτως. 

Άρθρο 538 

Με αναψηλάφηση, μπορούν να προσβληθούν οι απο¬ 
φάσεις των ειρηνοδικείων, των μονομελών και των πο¬ 
λυμελών πρωτοδικείων, των εφετείων και του Αρείου 
Πάγου εφόσον δικάζει κατ’ ουσίαν. 

Αρθρο 544 

6) αν η προσβαλλόμενη απόφαση στηρίζεται σε ψευδή 
κατάθεση μάρτυρα ή διαδίκου, σε ψευδή έκθεση ή κατά¬ 
θεση πραγματογνώμονα, σε ψευδή όρκο διαδίκου ή ε¬ 
νόρκως βεβαιώσαντος ή σε πλαστά έγγραφα, εφόσον το 
ψεύδος ή η πλαστότητα αναγνωρίστηκαν με αμετάκλητη 
απόφαση ποινικού δικαστηρίου και, αν πρόκειται για κα¬ 
τάθεση διαδίκου, και με δικαστική ομολογία του. Αν η ά¬ 
σκηση της ποινικής αγωγής ή η πρόοδος της ποινικής 
διαδικασίας είναι αδύνατη, η αναγνώριση γίνεται με από¬ 
φαση που εκδίδεται σε κύρια αγωγή, η οποία ασκείται 
μέσα σε έξι μήνες από την έκδοση της προσβαλλόμενης 
απόφασης και, αν η αδυναμία επήλθε κατόπιν, μέσα σε έ¬ 
ξι μήνες από αυτήν, 

Αρθρο 546 

1. Η προθεσμία της αναψηλάφησης, καθώς και η άσκη¬ 
σή της, δεν αναστέλλει την εκτέλεση της προσβαλλόμε¬ 
νης απόφασης, εκτός αν πρόκειται για αποφάσεις οι ο¬ 
ποίες εκδίδονται στις γαμικές διαφορές που αναφέρο- 
νται στο άρθρο 592 αριθμ. 1 ή στις διαφορές που αφο¬ 
ρούν τις σχέσεις γονέων και τέκνων, οι οποίες αναφέρο- 
νται στο άρθρο 592 αριθμ. 2 ή διατάζουν την εξάλειψη υ¬ 
ποθήκης ή προσημείωσης ή κατάσχεσης ή κηρύσσουν 
έγγραφο πλαστό και εφόσον σε όλες τις περιπτώσεις 

αυτές η προθεσμία αρχίζει από την επίδοση της προ¬ 
σβαλλόμενης απόφασης. Μπορεί όμως το δικαστήριο 
που δικάζει την αναψηλάφηση με αίτηση κάποιου από 
τους διαδίκους που υποβάλλεται με τις προτάσεις να 
διατάξει σε περίπτωση εξάλειψης υποθήκης, προσημείω¬ 
σης ή κατάσχεσης την άρση του ανασταλτικού αποτελέ¬ 
σματος με παροχή ανάλογης εγγύησης. 

Αρθρο 548 

Στη διαδικασία της κατ’ αναψηλάφηση δίκης εφαρμό¬ 
ζονται οι διατάξεις των άρθρων 227, 233 έως 268, 271 έ¬ 
ως 312, 524 παράγραφος 1 εδάφιο β' επ. έως 534 και 
591 παράγραφος 4. 

Αρθρο 560 

Κατά των αποφάσεων των ειρηνοδικείων, καθώς και 
των αποφάσεων των πρωτοδικείων που εκδίδονται σε ε¬ 
φέσεις κατά των αποφάσεων των ειρηνοδικείων, επιτρέ¬ 
πεται αναίρεση μόνο: 

1) αν παραβιάστηκε κανόνας του ουσιαστικού δικαίου, 
στον οποίο περιλαμβάνονται και οι ερμηνευτικοί κανό¬ 
νες των δικαιοπραξιών, αδιάφορο αν πρόκειται για νόμο 
ή έθιμο, ελληνικό ή ξένο, εσωτερικού ή διεθνούς δικαί¬ 
ου. Η παράβαση των διδαγμάτων της κοινής πείρας απο¬ 
τελεί λόγο αναίρεσης μόνο αν τα διδάγματα αυτά αφο¬ 
ρούν την ερμηνεία κανόνων δικαίου ή την υπαγωγή των 
πραγματικών γεγονότων σε αυτούς, 

Ο λόγος αυτός αναίρεσης δεν μπορεί να προβληθεί 
σε μικροδιαφορές, 

2) αν το δικαστήριο δεν συγκροτήθηκε όπως ορίζει ο 
νόμος ή δίκασε ειρηνοδίκης του οποίου είχε γίνει δεκτή 
η εξαίρεση, 

3) αν το δικαστήριο έχει υπερβεί τη δικαιοδοσία των 
πολιτικών δικαστηρίων ή δεν είχε καθ’ ύλην αρμοδιότη¬ 
τα, 

4) αν παράνομα αποκλείστηκε η δημοσιότητα της δια¬ 
δικασίας. 

5) αν το δικαστήριο παρά το νόμο έλαβε υπόψη πράγ¬ 
ματα που δεν προτάθηκαν ή δεν έλαβε υπόψη πράγματα 
που προτάθηκαν και έχουν ουσιώδη επίδραση στην έ¬ 
κβαση της δίκης, 

6) αν η απόφαση δεν έχει νόμιμη βάση και ιδίως αν δεν 
έχει καθόλου αιτιολογίες ή έχει αιτιολογίες αντιφατικές 
ή ανεπαρκείς σε ζήτημα που ασκεί ουσιώδη επίδραση 
στην έκβαση της δίκης. 

Αρθρο 562 

4. Κατ’ εξαίρεση ο Αρειος Πάγος εξετάζει αυτεπαγ- 
γέλτως, λόγο αναίρεσης από εκείνους που αναφέρονται 
στους αριθμούς 1,4, 14, 16, 17 και 19 του αριμ. 559. 

Αρθρο 564 

2. Αν ο αναιρεσείων διαμένει στο εξωτερικό ή η διαμο¬ 
νή του είναι άγνωστη, η προθεσμία της αναίρεσης είναι 
εξήντα (60) ημέρες και αρχίζει από την επίδοση της από¬ 
φασης. 

3. Αν η απόφαση δεν επιδόθηκε, η προθεσμία της αναί¬ 
ρεσης είναι δύο (2) έτη και αρχίζει από τη δημοσίευση 
της απόφασης που περατώνει τη δίκη. 


Αρθρο 565 

1. Η προθεσμία της αναίρεσης, καθώς και η άσκησή 
της, δεν αναστέλλει την εκτέλεση της προσβαλλόμενης 
απόφασης. Στις γαμικές διαφορές που αναφέρονται στο 
άρθρο 592 αριθμ. 1, στις διαφορές του άρθρου 592 α- 
ριθμ. 2, που αφορούν σχέσεις γονέων και τέκνων, καθώς 
και σε δίκες που αφορούν εξάλειψη υποθήκης, προση¬ 
μείωσης ή κατάσχεσης ή κηρύσσουν έγγραφο πλαστό, η 
προθεσμία της αναίρεσης, καθώς και η άσκησή της, ανα¬ 
στέλλει την εκτέλεση. 

Αρθρο 568 

2. Η γραμματεία του Αρείου Πάγου υποβάλλει χωρίς 
καθυστέρηση τα έγγραφα που κατατέθηκαν στον πρόε¬ 
δρο του Αρείου Πάγου, ο οποίος ορίζει το αρμόδιο τμή¬ 
μα, και ο πρόεδρος του τμήματος με απλή σημείωση στο 
αντίγραφο της αναίρεσης που έχει κατατεθεί ορίζει: 

α) δικάσιμο της υπόθεσης, 

β) την προθεσμία μέσα στην οποία πρέπει να επιδοθεί 
η κλήση για συζήτηση, 

γ) εισηγητή αρεοπαγίτη προς τον οποίον διαβιβάζεται 
ο φάκελος της δικογραφίας για τους σκοπούς του άρ¬ 
θρου 571. 

Αρθρο 569 

2. Οι πρόσθετοι λόγοι αναίρεσης ως προς τα ίδια κε¬ 
φάλαια της προσβαλλόμενης απόφασης και τα κεφάλαια 
εκείνα που αναγκαστικά συνέχονται με αυτά, ασκούνται 
μόνο με δικόγραφο που κατατίθεται στη γραμματεία του 
Αρείου Πάγου, τριάντα τουλάχιστον πλήρεις ημέρες 
πριν από τη συζήτηση της αναίρεσης, κάτω από το οποίο 
συντάσσεται έκθεση. Αντίγραφο του δικογράφου των 
πρόσθετων λόγων επιδίδεται πριν από την ίδια προθε¬ 
σμία στον αναιρεσίβλητο και τους άλλους διαδίκους. Η 
επίδοση μπορεί να γίνει και στον πληρεξούσιο δικηγόρο 
του αναιρεσιβλήτου, αν αυτός επισπεύδει τη συζήτηση. 
Αντίγραφα των πρόσθετων λόγων, τα οποία εκδίδονται 
ατελώς, αφού κατατεθούν από τον αναιρεσείοντα, πα- 
ραδίδονται από το γραμματέα του Αρείου Πάγου ένα 
στον εισηγητή της υπόθεσης για τους σκοπούς του άρ¬ 
θρου 571 και ένα στον εισαγγελέα του Αρείου Πάγου μέ¬ 
σα στην παραπάνω προθεσμία των τριάντα ημερών. Τα ί¬ 
δια εφαρμόζονται και όταν τη συζήτηση επισπεύδει ο α- 
ναιρεσίβλητος ή ο άλλος διάδικος εκτός από τον αναιρε- 
σείοντα. 

Αρθρο 571 

1. Αν ο εισηγητής κρίνει ότι η αναίρεση είναι απαράδε¬ 
κτη ή ότι όλοι οι λόγοι της, αρχικοί και πρόσθετοι, είναι 
απαράδεκτοι ή προδήλως αβάσιμοι, εισηγείται προφορι¬ 
κούς σε τριμελές συμβούλιο, απαρτιζόμενο από τον Πρό¬ 
εδρο του Αρείου Πάγου ή το νόμιμο αναπληρωτή του και 
από δύο Αρεοπαγίτες, χωρίς κλήτευση των διαδίκων, την 
απόρριψη της αναίρεσης. Αν το συμβούλιο αποδεχθεί ο¬ 
μόφωνα την πρόταση του εισηγητή, εκδίδει διάταξη με 
την οποία ματαιώνεται η συζήτηση της υπόθεσης. Με 
την ίδια διάταξη επιδικάζεται στον αναιρεσίβλητο δικα¬ 
στική δαπάνη, αν αυτός είχε καταθέσει προτάσεις, ενώ η 
αμοιβή του πληρεξούσιου δικηγόρου του υπολογίζεται 
στο μισό του ελάχιστου ορίου και ορίζεται παράβολο 

τριακοσίων (300) έως εννιακόσια (900) ευρώ. Επί εργατι¬ 
κών υποθέσεων το παράβολο μπορεί να μειωθεί έως το 
ποσό των διακοσίων (200) ευρώ. Τα ποσά των δύο προη¬ 
γούμενων εδαφίων μπορούν να αυξομειώνονται με κοι¬ 
νή απόφαση των Υπουργών Οικονομικών και Δικαιοσύ¬ 
νης, Διαφάνειας και Ανθρωπίνων Δικαιωμάτων. Με επι¬ 
μέλεια του γραμματέα σημειώνεται ο αριθμός της διάτα¬ 
ξης του συμβουλίου στο πινάκιο και στο φάκελο της υ¬ 
πόθεσης και επιδίδεται κυρωμένο αντίγραφό της στον α- 
ναιρεσείοντα ή στο δικηγόρο που υπογράφει την αναίρε¬ 
ση ή τους πρόσθετους λόγους μέσα σε τριάντα (30) ημέ¬ 
ρες από την έκδοσή της. 

2. Αν εκδοθεί διάταξη της προηγούμενης παραγρά¬ 
φου, με την οποία ματαιώνεται η συζήτηση της υπόθε¬ 
σης, μπορεί ο αναιρεσείων να ζητήσει με αίτηση του να 
συζητηθεί η υπόθεση στο ακροατήριο. Η αίτηση υποβάλ¬ 
λεται μέσα σε προθεσμία εξήντα (60) ημερών από την ε¬ 
πίδοση της διάταξης και κατατίθεται στη γραμματεία του 
Αρείου Πάγου, η οποία συντάσσει σχετική έκθεση στο 
βιβλίο της παραγράφου 3. Στην αίτηση επισυνάπτεται με 
ποινή απαραδέκτου διπλότυπο της αρμόδιας δημόσιας 
οικονομικής υπηρεσίας, από το οποίο προκύπτει η κατά¬ 
θεση του παράβολου που έχει ορισθεί με τη διάταξη. Ο 
αριθμός και η χρονολογία της έκθεσης σημειώνονται στο 
πρωτότυπο της αίτησης από τον συντάσσοντα την έκθε¬ 
ση, ο οποίος υπογράφει τη σχετική σημείωση. Η υπόθε¬ 
ση συζητείται κατά την ορισθείσα δικάσιμο. Στη σύνθεση 
του δικαστηρίου δεν μετέχουν τα μέλη του συμβουλίου 
της παραγράφου 1. Αν το δικαστήριο κρίνει παραδεκτή 
την αίτηση, ακυρώνει τη διάταξη του συμβουλίου και δι¬ 
κάζει την αναίρεση. Αν το δικαστήριο απορρίψει την αί¬ 
τηση για συζήτηση της υπόθεσης στο ακροατήριο ως α¬ 
παράδεκτη ή κρίνει μεν παραδεκτή την αίτηση, απορρί¬ 
ψει όμως στο σύνολό της την αναίρεση, διατάσσει συγ¬ 
χρόνως την εισαγωγή του παράβολου στο δημόσιο τα¬ 
μείο ως δημόσιο έσοδο. Αλλιώς το παράβολο επιστρέ- 
φεται στον καταθέσαντα. Αν δεν υποβληθεί εμπρόθεσμα 
αίτηση για συζήτηση της υπόθεσης στο ακροατήριο ή η 
υποβληθείσα αίτηση απορριφθεί ως απαράδεκτη η αίτη¬ 
ση αναίρεσης θεωρείται πως δεν ασκήθηκε. 

3. Αν ο εισηγητής δεν εισηγηθεί την απόρριψη της α¬ 
ναίρεσης ή δεν εκδοθεί απορριπτική διάταξη του συμ¬ 
βουλίου σύμφωνα με την παρ. 1 ή αν ο αναιρεσείων υπο¬ 
βάλει αίτηση να συζητηθεί η υπόθεση στο ακροατήριο, 
σύμφωνα με την παρ. 2, η υπόθεση συζητείται κατά την 
ορισθείσα δικάσιμο. 

4. Οι διατάξεις του συμβουλίου που εκδίδονται σύμ¬ 
φωνα με το άρθρο αυτό και οι αιτήσεις για συζήτηση της 
υπόθεσης στο ακροατήριο καταχωρίζονται σε ειδικά βι¬ 
βλία που τηρούνται στη γραμματεία του Αρείου Πάγου. 

Άρθρο 574 

Μετά την εκφώνηση της υπόθεσης αρχίζει η συζήτηση 
στο ακροατήριο και αγορεύουν, εφόσον το ζητήσουν, οι 
πληρεξούσιοι των διαδίκων. Ο εισαγγελέας του Αρείου 
Πάγου, όταν παρίσταται, αγορεύει τελευταίος, εκτός αν 
είναι διάδικος ή εκπροσωπεί αναιρεσείοντα εισαγγελέα. 

Άρθρο 575 

Με αίτηση του εισαγγελέα ή κάποιου από τους διαδί- 


κους ή και αυτεπαγγέλτως το δικαστήριο μπορεί να ανα¬ 
βάλει τη συζήτηση της υπόθεσης μία μόνο φορά σε με¬ 
ταγενέστερη δικάσιμο, που ορίζεται αμέσως με επιση- 
μείωση στο πινάκιο. Τα εδάφια τρίτο και τέταρτο της πα¬ 
ραγράφου 4 του άρθρου 226 εφαρμόζονται και εδώ. Σε 
κάθε περίπτωση αναβολής της συζήτησης το δικαστήριο 
μπορεί να διατηρήσει την κατά το άρθρο 565 παράγραφο 
2 αναστολή. 

Άρθρο 580 

3. Αν ο Άρειος Πάγος αναιρέσει την απόφαση για ο- 
ποιονδήποτε άλλο λόγο, εκτός από εκείνους που αναφέ- 
ρονται στις παραγράφους 1 και 2, μπορεί να κρατήσει 
την υπόθεση και να την δικάσει, αν κατά την κρίση του 
δεν χρειάζεται άλλη διευκρίνιση. Στην αντίθετη περίπτω¬ 
ση παραπέμπει την υπόθεση σε ιδιαίτερη συζήτηση και, 
αν πρόκειται για τους λόγους που αναφέρονται στους α¬ 
ριθμούς 1,2, 3, 6 έως 17, 19 και 20 του άρθρου 559, μπο¬ 
ρεί να παραπέμψει την υπόθεση για περαιτέρω εκδίκαση 
σε άλλο δικαστήριο ισόβαθμο και ομοειδές προς εκείνο 
το οποίο εξέδωσε την απόφαση που αναιρέθηκε ή στο ί¬ 
διο αν είναι δυνατή η σύνθεσή του από άλλους δικαστές. 
Αν, όμως, αναιρεθεί η απόφαση του τελευταίου αυτού δι¬ 
καστηρίου, δικάζει αυτός την ουσία της υπόθεσης. Στην 
περίπτωση αυτή η υπόθεση εισάγεται με κλήση στο ίδιο 
τμήμα. 

Αρθρο 581 

2. Η υπόθεση συζητείται μέσα στα όρια που διαγράφο¬ 
νται με την αναιρετική απόφαση και αφού κατατεθούν 
προτάσεις κατά το άρθρο 524 παράγραφος 1 εδάφιο β'. 

Αρθρο 585 

2. Το έγγραφο της ανακοπής πρέπει να περιέχει, εκτός 
από τα στοιχεία που αναφέρονται στα άρθρα 118 έως 
120, και τους λόγους της. Νέοι λόγοι μπορούν να προτα- 
θούν μόνο με πρόσθετο δικόγραφο που κατατίθεται στη 
γραμματεία του δικαστηρίου προς το οποίο απευθύνεται 
η ανακοπή, κάτω από το οποίο συντάσσεται έκθεση, και 
κοινοποιείται στον αντίδικο μέσα σε εξήντα ημέρες (60) 
από την κατάθεση της ανακοπής ή, όταν πρόκειται για ει¬ 
δικές διαδικασίες, οκτώ (8) τουλάχιστον ημέρες πριν α¬ 
πό τη συζήτηση.» 

Άρθρο τέταρτο 

Το ΒΙΒΛΙΟ ΤΕΤΑΡΤΟ (άρθρα 591 έως 681 Δ) του Κώδι¬ 
κα Πολιτικής Δικονομίας αντικαθίσταται ως εξής: 

«ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 591 

1. Τα άρθρα 1 έως 590 εφαρμόζονται και στις ειδικές 
διαδικασίες, εκτός αν αντιβαίνουν προς τις ειδικές δια¬ 
τάξεις των διαδικασιών αυτών. Αν στις ειδικές αυτές δια¬ 
τάξεις δεν ορίζεται διαφορετικά: 

α) Η προθεσμία για την κλήτευση των διαδίκων είναι 



808 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τριάντα (30) ημέρες και, αν ο διάδικος που καλείται ή κά¬ 
ποιος από τους ομοδίκους διαμένει στο εξωτερικό ή εί¬ 
ναι άγνωστης διαμονής, εξήντα (60) ημέρες πριν από τη 
συζήτηση. 

β) Η παρέμβαση, η προσεπίκληση και η ανακοίνωση α¬ 
σκούνται, με ποινή απαραδέκτου, με δικόγραφο που κα¬ 
τατίθεται στη γραμματεία του δικαστηρίου, στο οποίο εκ- 
κρεμεί η δίκη και επιδίδεται στους διαδίκους τουλάχι¬ 
στον δέκα (10) ημέρες πριν από τη συζήτηση, η οποία ο¬ 
ρίζεται υποχρεωτικά κατά την ημερομηνία συζήτησης 
της κύριας υπόθεσης. Παρέμβαση μετά από προσεπίκλη¬ 
ση ή ανακοίνωση κατατίθεται και επιδίδεται στους διαδί¬ 
κους, τουλάχιστον πέντε (5) ημέρες πριν από τη συζήτη¬ 
ση. 

γ) Οι προτάσεις κατατίθενται το αργότερο κατά τη συ¬ 
ζήτηση. 

δ) Τα περιεχόμενα στις προτάσεις μέσα επίθεσης και 
άμυνας προτείνονται συνοπτικώς και προφορικά και κα¬ 
ταχωρίζονται στα πρακτικά συζητήσεως, διαφορετικά εί¬ 
ναι απαράδεκτα. 

ε) Οι διάδικοι το αργότερο κατά τη συζήτηση στο α¬ 
κροατήριο προσάγουν όλα τα αποδεικτικά τους μέσα. 

στ) Οι διάδικοι μπορούν έως τη δωδέκατη ώρα της τρί¬ 
της εργάσιμης ημέρας από τη συζήτηση να καταθέσουν 
προσθήκη στις προτάσεις τους, με την οποία αξιολογού¬ 
νται οι αποδείξεις, προτείνονται ισχυρισμοί και προσκο¬ 
μίζονται ένορκες βεβαιώσεις, έγγραφα και γνωμοδοτή¬ 
σεις κατά το άρθρο 390 μόνο για την αντίκρουση ισχυρι¬ 
σμών που προτάθηκαν. 

ζ) Ανταγωγή, αντέφεση και πρόσθετοι λόγοι έφεσης 
και αναψηλάφησης ασκούνται με ποινή απαραδέκτου με 
δικόγραφο, που κατατίθεται στη γραμματεία του δικα¬ 
στηρίου, στο οποίο απευθύνονται και επιδίδεται στον α- 
ντίδικο τουλάχιστον οκτώ (8) ημέρες πριν από τη συζή¬ 
τηση, η οποία ορίζεται υποχρεωτικά κατά την ημερομη¬ 
νία συζήτησης της κύριας υπόθεσης. 

2. Ενώπιον των πρωτοβάθμιων δικαστηρίων η συζήτη¬ 
ση είναι προφορική. 

3. Το δικαστήριο ζητεί τις αναγκαίες πληροφορίες και 
διασαφήσεις από τους διαδίκους ή τους εκπροσώπους 
τους και τους εξετάζει κατά την κρίση του σύμφωνα με 
τα άρθρα 415 επ.. 

4. Το δικαστήριο, αν είναι αναγκαίο, διατάσσει αυτο¬ 
ψία ή πραγματογνωμοσύνη με προφορική ανακοίνωση 
που καταχωρίζεται στα πρακτικά. Στην ανακοίνωση αυτή 
προσδιορίζονται ο τόπος, ο χρόνος, τα ονόματα των 
πραγματογνωμόνων, το θέμα της πραγματογνωμοσύ¬ 
νης, η προθεσμία για την κατάθεση της γνωμοδότησης 
των πραγματογνωμόνων, που δεν μπορεί να είναι μεγα¬ 
λύτερη από εξήντα (60) ημέρες, καθώς και κάθε άλλο 
χρήσιμο στοιχείο. 

5. Η οριστική απόφαση εκδίδεται με βάση τα αποδει¬ 
κτικά μέσα που οι διάδικοι έχουν προσκομίσει και τις α¬ 
ποδείξεις που έχουν διεξαχθεί στο ακροατήριο. 

6. Αν η υπόθεση δεν υπάγεται στη διαδικασία κατά την 
οποία έχει εισαχθεί, το δικαστήριο αποφαίνεται γι’ αυτό 
αυτεπαγγέλτως και διατάζει την εκδίκαση της υπόθεσης 
κατά τη διαδικασία σύμφωνα με την οποία δικάζεται. 

7. Κατά την εκδίκαση της ανακοπής ερημοδικίας, της 
έφεσης και της αναψηλάφησης εφαρμόζονται οι διατά¬ 
ξεις που ισχύουν για την εκδίκαση της υπόθεσης, επί της 


οποίας εκδόθηκε η απόφαση που προσβάλλεται με το 
ένδικο μέσο. Η αναίρεση εκδικάζεται σύμφωνα με τις γε¬ 
νικές διατάξεις, εκτός αν προβλέπεται διαφορετικά στις 
διατάξεις των άρθρων 591 έως 645. 

ΚΕΦΑΛΑΙΟ Β' 

ΔΙΑΦΟΡΕΣ ΑΠΟ ΤΗΝ ΟΙΚΟΓΕΝΕΙΑ, ΤΟ ΓΑΜΟ 
ΚΑΙ ΤΗΝ ΕΛΕΥΘΕΡΗ ΣΥΜΒΙΩΣΗ 

ΤΙΤΛΟΣ I 

ΥΠΑΓΟΜΕΝΕΣ ΔΙΑΦΟΡΕΣ 
Αρθρο 592 

Κατά την ειδική διαδικασία των οικογενειακών διαφο¬ 
ρών δικάζονται οι γαμικές διαφορές, οι διαφορές από 
την ελεύθερη συμβίωση, οι διαφορές από τις σχέσεις 
γονέων και τέκνων, και οι λοιπές οικογενειακές διαφο¬ 
ρές που ορίζονται στην παράγραφο 3 του άρθρου αυτού: 

1. Οι γαμικές διαφορές αφορούν: α) το διαζύγιο, β) την 
ακύρωση γάμου, γ) την αναγνώριση της ύπαρξης ή της 
ανυπαρξίας γάμου, δ) τις σχέσεις των συζύγων κατά τη 
διάρκεια του γάμου, οι οποίες πηγάζουν από αυτόν, ε¬ 
κτός από τις υπαγόμενες στην παράγραφο 3 του άρθρου 
αυτού. Στην ίδια κατηγορία εντάσσονται και οι διαφορές 
που προκύπτουν από το ν. 3719/2008 για την ελεύθερη 
συμβίωση. 

2. Οι διαφορές από τις σχέσεις γονέων και τέκνων α¬ 
φορούν: α) την προσβολή της πατρότητας, β) την προ¬ 
σβολή της μητρότητας, γ) την αναγνώριση ότι υπάρχει ή 
δεν υπάρχει σχέση γονέα και τέκνου ή γονική μέριμνα, 
δ) την αναγνώριση ότι υπάρχει ή δεν υπάρχει ή είναι ά¬ 
κυρη η εκούσια αναγνώριση ενός τέκνου χωρίς γάμο 
των γονέων του ή η εξομοίωσή του με τέκνο γεννημένο 
σε γάμο λόγω επιγενόμενου γάμου των γονέων του, κα¬ 
θώς και την προσβολή της εκούσιας αναγνώρισης, ε) την 
αναγνώριση ότι υπάρχει ή δεν υπάρχει ή είναι άκυρη υιο¬ 
θεσία ή τη λύση της, στ) την αναγνώριση ότι υπάρχει ή 
δεν υπάρχει επιτροπεία. 

3. Οι λοιπές οικογενειακές διαφορές αφορούν: α) τον 
καθορισμό, τη μείωση ή την αύξηση της συνεισφοράς 
του καθενός από τους συζύγους για τις ανάγκες της οι¬ 
κογένειας, της διατροφής που οφείλεται λόγω γάμου, 
διαζυγίου ή συγγένειας, των δαπανών τοκετού και της 
διατροφής της άγαμης μητέρας, καθώς και της διατρο¬ 
φής της μητέρας από την κληρονομική μερίδα που έχει 
επαχθεί στο τέκνο που αυτή κυοφορεί, β) την άσκηση 
της γονικής μέριμνας αναφορικά με το τέκνο κατά τη 
διάρκεια του γάμου, και σε περίπτωση διαζυγίου ή ακύ¬ 
ρωσης του γάμου ή όταν πρόκειται για τέκνο χωρίς γάμο 
των γονέων του, τη διαφωνία των γονέων κατά την κοι¬ 
νή άσκηση από αυτούς της γονικής τους μέριμνας, κα¬ 
θώς και την επικοινωνία των γονέων και των λοιπών α¬ 
νιόντων με το τέκνο, γ) τη ρύθμιση της χρήσης της οικο¬ 
γενειακής στέγης και της κατανομής των κινητών μετα¬ 
ξύ συζύγων, δ) κάθε άλλη περιουσιακού δικαίου διαφο¬ 
ρά, που απορρέει από τη σχέση των συζύγων, ή των γο¬ 
νέων και τέκνων. 

4. Σε περίπτωση διαζυγίου και κατά την ίδια διαδικασία 
της παραγράφου 1 μπορεί να ενωθεί ή συνεκδικασθεί η 
απαίτηση του αναίτιου συζύγου για ηθική βλάβη. 

ΤΙΤΛΟΣ II 

ΚΟΙΝΕΣ ΔΙΑΤΑΞΕΙΣ 

Αρθρο 593 

Οι διαφορές που αναφέρονται στο άρθρο 592 αριθμ. 1 
και 2 εισάγονται μόνο με κύρια ή παρεμπίπτουσα αγωγή. 

Αρθρο 594 

Οι ανήλικοι που συνάπτουν γάμο και τα πρόσωπα που 
βρίσκονται σε επικουρική δικαστική συμπαράσταση μπο¬ 
ρούν να ασκούν μόνοι τους τις κατά το άρθρο 592 αγω¬ 
γές και να εμφανίζονται στο δικαστήριο, όταν αυτές εκ- 
δικάζονται, χωρίς τη συγκατάθεση οποιουδήποτε άλλου 
προσώπου. 

Αρθρο 595 

Αν κατά τη συζήτηση στο ακροατήριο δεν εμφανισθεί 
ή εμφανισθεί και δεν λάβει νόμιμα μέρος κάποιος από 
τους διαδίκους, η διαδικασία προχωρεί σαν να ήταν πα¬ 
ρόντος όλοι οι διάδικοι. 

Αρθρο 596 

Στις διαφορές που αναφέρονται στο άρθρο 592 αριθμ. 
1 και 2, αν πεθάνει ο ένας από τους διαδίκους πριν κατα¬ 
στεί αμετάκλητη η απόφαση η δίκη καταργείται ως προς 
το κύριο αντικείμενό της. Σε δίκες που αφορούν την ύ¬ 
παρξη ή την ανυπαρξία ή την ακύρωση γάμου, αν οι κλη¬ 
ρονόμοι έχουν δικαίωμα να ασκήσουν την αγωγή, η δίκη 
διακόπτεται. 

Αρθρο 597 

1. Στις διαφορές που αναφέρονται στο άρθρο 592 η μη 
προσέλευση, η παράλειψη ή η άρνηση διαδίκου να κατα¬ 
θέσει ή να απαντήσει στις ερωτήσεις που του υποβάλλο¬ 
νται ή να δηλώσει για την αλήθεια πραγματικών περιστα¬ 
τικών ή για τη γνησιότητα εγγράφου, όπως και η ομολο¬ 
γία, λαμβάνονται υπόψη σε συνδυασμό με τις άλλες α¬ 
ποδείξεις και εκτιμώνται ελεύθερα. 

2. Στις διαφορές που αναφέρονται στο άρθρο 592 δεν 
επιτρέπεται: 1) να εξεταστούν με όρκο οι διάδικοι, 2) να 
εξεταστούν ως μάρτυρες τα τέκνα τους, γνήσια, νομιμο¬ 
ποιημένα, θετά και αναγνωρισμένα, τα τέκνα της γυναί¬ 
κας που γεννήθηκαν χωρίς γάμο, καθώς και οι σύζυγοι 
και οι κατιόντες τους. 

Αρθρο 598 

Στις διαφορές που αναφέρονται στο άρθρο 592 αριθμ. 
1, 2 και 3 περίπτωση β', η προθεσμία της αναψηλάφη- 
σης, σύμφωνα με τις διατάξεις του άρθρου 545 παρά¬ 
γραφος 3 εδάφια δ', ε' και στ', είναι έξι (6) μήνες και 
αρχίζει από την επίδοση της προσβαλλόμενης απόφα¬ 
σης. 

Αρθρο 599 

Στις διαφορές που αναφέρονται στο άρθρο 592 οι διά- 
δικοι έχουν το δικαίωμα να παραιτηθούν από τα ένδικα 


μέσα μόνο μετά την έκδοση της οριστικής απόφασης. Η 
παραίτηση γίνεται με δήλωση στη γραμματεία του δικα¬ 
στηρίου που εξέδωσε την απόφαση και με επίδοση αντι¬ 
γράφου της έκθεσης στον αντίδικο. 

Αρθρο 600 

Αν η διάγνωση διαφοράς εξαρτάται, ολικά ή εν μέρει, 
α) από την ύπαρξη ή ανυπαρξία ή από την ακύρωση γά¬ 
μου ή β) από κάποια από τις διαφορές που αναφέρονται 
στο άρθρο 592 αριθμ. 2, το δικαστήριο αναβάλλει, με αί¬ 
τηση ή και αυτεπαγγέλτως, τη συζήτηση ωσότου εκδοθεί 
αμετάκλητη απόφαση, σχετικά με την αγωγή αυτή. Αν 
δεν έχει ακόμη ασκηθεί η αγωγή αυτή, το δικαστήριο ο¬ 
ρίζει προθεσμία για την άσκησή της. Αν η προθεσμία πε¬ 
ράσει άπρακτη, η συζήτηση μπορεί να συνεχισθεί και ο 
σχετικός ισχυρισμός θεωρείται ότι δεν έχει προβληθεί. 

Αρθρο 601 

1. Τα ελληνικά δικαστήρια έχουν δικαιοδοσία να εκδι- 
κάζουν τις διαφορές του άρθρου 592 αριθμ. 1, αν ο ένας 
από τους συζύγους είναι Ελληνας, και αν ακόμη δεν έχει 
ούτε είχε κατοικία ή διαμονή στην Ελλάδα ή αν ήταν κα¬ 
τά την τέλεση του γάμου Ελληνας και απέβαλε λόγω 
του γάμου την ελληνική ιθαγένεια. 

2. Τα ελληνικά δικαστήρια έχουν δικαιοδοσία να εκδι- 
κάζουν τις διαφορές που αναφέρονται στο άρθρο 592 
αρ. 2, αν ο πατέρας ή η μητέρα ή το τέκνο είναι Ελληνες 
και αν ακόμη δεν έχουν ούτε είχαν κατοικία ή διαμονή 
στην Ελλάδα. 

3. Αν δεν υπάρχει δικαστήριο κατά τόπον αρμόδιο για 
να δικάσει τις διαφορές που αναφέρονται στις παραγρά¬ 
φους 1 και 2, αρμόδια είναι τα δικαστήρια της πρωτεύου¬ 
σας του κράτους. 

Αρθρο 602 

1. Αποτελούν δεδικασμένο που ισχύει υπέρ και ενα¬ 
ντίον όλων, εφόσον δεν μπορούν να προσβληθούν με α¬ 
ναίρεση και αναψηλάφηση, αποφάσεις οι οποίες: α) α¬ 
παγγέλλουν ακύρωση γάμου ή διαζύγιο ή αναγνωρίζουν 
την ύπαρξη ή όχι έγκυρου γάμου ή απορρίπτουν τέτοιες 
αγωγές και β) δέχονται ή απορρίπτουν αγωγές που αφο¬ 
ρούν διαφορές οι οποίες αναφέρονται στο άρθρο 592 
αρ. 2. 

2. Το δεδικασμένο από τις αποφάσεις της περίπτωσης 
β' της παραγράφου 1 δεν ισχύει για τον τρίτο που δεν έ¬ 
λαβε μέρος στη δίκη και επικαλείται για τον εαυτό του 
σχέση γονέα και τέκνου ή γονική μέριμνα. 

ΤΙΤΛΟΣ III 

ΔΙΑΤΑΞΕΙΣ ΓΙΑ ΤΙΣ ΓΑΜΙΚΕΣ ΔΙΑΦΟΡΕΣ 

Αρθρο 603 

1. Η αγωγή για την αναγνώριση της ύπαρξης ή της α¬ 
νυπαρξίας ή την ακύρωση γάμου, που ασκείται από τον 
ένα σύζυγο, απευθύνεται κατά του άλλου και, αν αυτός 
έχει πεθάνει, κατά των κληρονόμων του, αλλιώς απορρί¬ 
πτεται ως απαράδεκτη. 

2. Η αγωγή που αναφέρεται στην παράγραφο 1, όταν 
ασκείται από τον εισαγγελέα ή κάποιον που έχει συμφέ- 

ρον, απευθύνεται και κατά των δύο συζύγων, και αν έχει 
πεθάνει ο ένας κατά των κληρονόμων του, αλλιώς απορ¬ 
ρίπτεται ως απαράδεκτη. 

Άρθρο 604 

1. Στις περιπτώσεις που ο εισαγγελέας μπορεί να α¬ 
σκήσει την αγωγή για την ακύρωση γάμου έχει το δικαί¬ 
ωμα, ακόμη και αν δεν άσκησε αυτός την αγωγή, να λά¬ 
βει μέρος στη δίκη έχοντας όλα τα δικαιώματα του διαδί- 
κου. 

2. Η γραμματεία του δικαστηρίου έχει την υποχρέωση 
να γνωστοποιεί στον εισαγγελέα του δικαστηρίου τις δι¬ 
κασίμους των αγωγών για την ακύρωση γάμου, όπως και 
τις αποφάσεις που εκδίδονται στις αγωγές αυτές. Η πα¬ 
ράλειψη της γνωστοποίησης δεν επιφέρει ακυρότητα 
της διαδικασίας. 

Άρθρο 605 

1. Τα ελληνικά δικαστήρια δεν έχουν δικαιοδοσία να 
εκδικάσουν τις διαφορές που αναφέρονται στο άρθρο 
592 αρ. 1, αν και οι δύο σύζυγοι κατά το χρόνο που α¬ 
σκείται η αγωγή είναι αλλοδαποί, ή αν κατά το δίκαιο της 
κοινής ιθαγένειας και των δύο συζύγων, ή κατά το δίκαιο 
της ιθαγένειας του ενός από αυτούς δεν αναγνωρίζεται 
η δικαιοδοσία άλλου κράτους για την εκδίκαση των σχε¬ 
τικών διαφορών. Τα ελληνικά δικαστήρια, ωστόσο, έχουν 
δικαιοδοσία να δικάσουν αγωγές διαζυγίου, όταν ο γά¬ 
μος είναι έγκυρος κατά το ελληνικό δίκαιο, αλλά ανυπό¬ 
στατος ή άκυρος κατά το δίκαιο της ιθαγένειας και των 
δύο ή του ενός συζύγου. 

2. Η ισχύς των αποφάσεων των ελληνικών δικαστη¬ 
ρίων που δεν μπορούν να προσβληθούν με ανακοπή ερη¬ 
μοδικίας, έφεση, αναψηλάφηση και αναίρεση δεν μπορεί 
να αμφισβητηθεί για το λόγο ότι παραβιάσθηκε η διάτα¬ 
ξη της παραγράφου 1. 

ΤΙΤΆΟΣ IV 

ΔΙΑΤΑΞΕΙΣ ΓΙΑ ΤΙΣ ΔΙΑΦΟΡΕΣ ΑΠΟ ΤΙΣ ΣΧΕΣΕΙΣ 
ΓΟΝΕΩΝ ΚΑΙ ΤΕΚΝΩΝ 

Άρθρο 606 

1. Στις δίκες που αναφέρονται στο άρθρο 592 αριθμ. 2 
και αφορούν την υιοθεσία, το θετό τέκνο που συμπλήρω¬ 
σε το δέκατο έκτο της ηλικίας του έχει πλήρη ικανότητα 
να ασκεί αυτοπροσώπως τη σχετική αγωγή, να παρίστα- 
ται αυτοπροσώπως στο δικαστήριο με την ιδιότητα του 
ενάγοντος ή του εναγομένου, να επιχειρεί όλες τις δια¬ 
δικαστικές πράξεις και να ασκεί ή να παραιτείται από έν¬ 
δικα μέσα. 

2. Στις δίκες της παραγράφου 1 έχουν εφαρμογή και οι 
διατάξεις των άρθρων 744, 747 παράγραφος 4, 748 πα¬ 
ράγραφοι 2 και 5 και 759 παράγραφος 3. 

Άρθρο 607 

1. Αν ένας διάδικος, χωρίς να έχει ειδικούς λόγους υ¬ 
γείας, αρνείται να υποβληθεί στις πρόσφορες ιατρικές ε¬ 
ξετάσεις με γενικά αναγνωρισμένες επιστημονικές με¬ 
θόδους, που του επιβλήθηκαν από το δικαστήριο ως ανα¬ 
γκαίο αποδεικτικό μέσο για τη διαπίστωση της πατρότη¬ 
τας ή της μητρότητας, οι ισχυρισμοί του αντιδίκου του 


λογίζονται ότι έχουν αποδειχθεί, ως προς την ύπαρξη 
βιολογικών στοιχείων, τα οποία καθιστούν κατά την επι¬ 
στήμη, πιθανή ή σφόδρα πιθανή την πατρότητα ή τη μη¬ 
τρότητα. 

2. Αν το δικαστήριο διατάσσει την υποβολή στις εξετά¬ 
σεις της προηγούμενης παραγράφου και τρίτων που δεν 
είναι διάδικοι, μπορεί με την ίδια απόφασή του να απει¬ 
λεί την επιβολή σε αυτούς, για την περίπτωση που θα 
παρεμπόδιζαν αδικαιολόγητα τη διενέργεια των εξετά¬ 
σεων με την απουσία τους κατά την ημέρα και ώρα που 
ορίσθηκαν για το σκοπό αυτόν ή με την άρνησή τους να 
υποβληθούν σ' αυτές, χρηματική ποινή εκατό (100) έως 
πεντακοσίων (500) ευρώ που περιέρχεται στο δημόσιο 
ως δημόσιο έσοδο. Αντίγραφο της απόφασης αυτής 
γνωστοποιείται αμέσως στο Υπουργείο Οικονομικών με 
επιμέλεια της γραμματείας. 

3. Κατά τη διενέργεια των εξετάσεων των δύο προη¬ 
γούμενων παραγράφων, πρέπει να λαμβάνονται όλα τα 
μέτρα ώστε να εξασφαλίζονται πλήρως η υγεία και η α¬ 
ξιοπρέπεια του εξεταζομένου. Ο διάδικος ή ο τρίτος, του 
οποίου διατάσσεται η εξέταση, πρέπει να κληθεί δέκα 
(10) ημέρες πριν από τη διενέργειά της για να παραστεί 
σε αυτήν. 

Άρθρο 608 

Αγωγή για την αναγνώριση της ύπαρξης ή μη σχέσης 
γονέα και τέκνου μπορεί να ασκηθεί και στον τόπο, όπου 
ο ενάγων έχει την κατοικία του κατά το χρόνο που α¬ 
σκείται η αγωγή. 

Άρθρο 609 

1. Η αγωγή για την προσβολή της πατρότητας τέκνου 
γεννημένου σε γάμο απευθύνεται: α) αν ασκείται από 
τον σύζυγο της μητέρας ή έναν από τους γονείς του, κα¬ 
τά του τέκνου ή του ειδικού επιτρόπου του και της μητέ¬ 
ρας του, β) αν ασκείται από το τέκνο, κατά της μητέρας 
και του συζύγου της, γ) αν ασκείται από τη μητέρα, κατά 
του τέκνου ή του ειδικού επιτρόπου του και κατά του συ¬ 
ζύγου. Αν έχει πεθάνει κάποιο από τα παραπάνω πρόσω¬ 
πα, η αγωγή απευθύνεται κατά των κληρονόμων του α- 
ποβιώσαντος, εκτός αν πεθάνει το ίδιο το τέκνο, διαφο¬ 
ρετικά απορρίπτεται ως απαράδεκτη. 

2. Η αγωγή για την προσβολή της μητρότητας απευθύ¬ 
νεται: α) αν ασκείται από την τεκμαιρόμενη μητέρα, κατά 
της κυοφόρου γυναίκας και του συζύγου της, αν είναι 
έγγαμη, καθώς και κατά του τέκνου ή του ειδικού επιτρό¬ 
που του, β) αν ασκείται από την κυοφόρο γυναίκα, κατά 
της τεκμαιρόμενης μητέρας και του συζύγου της, αν εί¬ 
ναι έγγαμη, καθώς και κατά του τέκνου. 

3. Η αγωγή για την αναγνώριση της ύπαρξης ή μη ύ¬ 
παρξης σχέσης γονέα και τέκνου, γονικής μέριμνας, ε¬ 
κούσιας αναγνώρισης ή εξομοίωσης λόγω επιγενόμενου 
γάμου των γονέων του ενός τέκνου που γεννήθηκε χω¬ 
ρίς γάμο τους με τέκνο γεννημένο σε γάμο ή ακυρότη¬ 
τας εκούσιας αναγνώρισης ή παρόμοιας εξομοίωσης, α¬ 
πευθύνεται: α) αν την ασκεί ο ένας γονέας, κατά του άλ¬ 
λου γονέα και του τέκνου, β) αν την ασκεί το τέκνο, κατά 
των δύο γονέων, γ) αν την ασκεί τρίτος, κατά των δύο 
γονέων και του τέκνου. Σε περίπτωση που έχει πεθάνει 
κάποιος από αυτούς, απευθύνεται κατά των κληρονόμων 
του και στην περίπτωση που η αναγνώριση έγινε από τον 
παππού ή τη γιαγιά η αγωγή απευθύνεται και εναντίον 
τους, αλλιώς απορρίπτεται. 

4. Η αγωγή για την προσβολή εκούσιας αναγνώρισης 
απευθύνεται κατά των προσώπων που συνέπραξαν σε 
αυτήν ή των κληρονόμων τους και όταν δεν ασκεί την α¬ 
γωγή το τέκνο ή οι κατιόντες του, και κατ’ αυτών, αλλιώς 
απορρίπτεται. 

5. Η αγωγή για την αναγνώριση της ύπαρξης ή μη ύ¬ 
παρξης ή ακυρότητας ή λύσης της υιοθεσίας απευθύνε¬ 
ται: α) αν την ασκεί ο θετός γονέας, κατά του θετού τέ¬ 
κνου, β) αν την ασκεί το θετό τέκνο, κατά του θετού γο¬ 
νέα, γ) αν την ασκεί τρίτος, κατά του θετού γονέα και 
του θετού τέκνου. Σε περίπτωση που έχει πεθάνει κάποι¬ 
ος από αυτούς η αγωγή απευθύνεται κατά των κληρονό¬ 
μων του, αλλιώς απορρίπτεται. 

6. Η αγωγή για την αναγνώριση της ύπαρξης ή μη ύ¬ 
παρξης επιτροπείας απευθύνεται, αν την ασκεί ο επίτρο¬ 
πος, κατά του επιτροπευομένου και όταν την ασκεί ο επι- 
τροπευόμενος ή ένας τρίτος, κατά του επιτρόπου, αλ¬ 
λιώς απορρίπτεται. Η απόφαση παράγει τις έννομες συ- 
νέπειές της όταν επέλθει τελεσιδικία. 

ΤΙΤΛΟΣ V 

ΔΙΑΤΑΞΕΙΣ ΓΙΑ ΤΙΣ ΛΟΙΠΕΣ 
ΟΙΚΟΓΕΝΕΙΑΚΕΣ ΔΙΑΦΟΡΕΣ 

Αρθρο 610 

Οι διαφορές του άρθρου 592 αρ. 3 μπορούν να σωρευ¬ 
τούν με τις διαφορές των αρ. 1 και 2 του ίδιου άρθρου. 

Αρθρο 611 

Το δικαστήριο είναι υποχρεωμένο, κατά τη συζήτηση 
στο ακροατήριο της αγωγής και πριν από κάθε συζήτηση 
να προσπαθήσει να επιλύσει συμβιβαστικά τη διαφορά, 
ύστερα από ακρόαση όσων από τους διαδίκους παρίστα- 
νται. Ο συμβιβασμός πρέπει να αποβλέπει στο συμφέρον 
του τέκνου, αλλιώς δεν δεσμεύει το δικαστήριο. 

Αρθρο 612 

1. Το δικαστήριο στις διαφορές του άρθρου 592 αριθμ. 
3 περίπτωση β' πριν από την έκδοση της απόφασής του, 
ανάλογα με την ωριμότητα του τέκνου, λαμβάνει υπόψη 
τη γνώμη του. Μπορεί αν αποφασίσει τη διενέργεια 
πραγματογνωμοσύνης, να ορίζει ελεύθερα το χρόνο διε¬ 
ξαγωγής της, χωρίς να δεσμεύεται από χρονικούς περιο¬ 
ρισμούς. 

2. Για την επικοινωνία με το τέκνο ορίζονται και κατα¬ 
χωρίζονται, στα πρακτικά του αρμόδιου δικαστηρίου, ο 
χρόνος και ο τόπος της συνάντησης, καθώς και, ο δικα¬ 
στής που θα επικοινωνήσει με το τέκνο. Με διαταγή του 
δικαστηρίου, που καταχωρίζεται επίσης στα πρακτικά, 
καλείται να παρουσιάσει το τέκνο όποιος διαμένει μαζί 
του. Σε περίπτωση ερημοδικίας κάποιου διαδίκου, το δι¬ 
καστήριο ορίζει χρόνο επίδοσης αντιγράφου των πρακτι¬ 
κών στον απολειπόμενο διάδικο. Η επικοινωνία του δικα¬ 
στή με το τέκνο γίνεται ιδιαιτέρως και δεν επιτρέπεται 
να είναι παρόν σε αυτήν άλλο πρόσωπο, εκτός αν ο δι¬ 
καστής κρίνει διαφορετικά. Για το περιεχόμενο της συ¬ 
νομιλίας δεν συντάσσεται έκθεση. 


Άρθρο 613 

Με την απόφαση, με την οποία ανατίθεται η επιμέλεια 
του προσώπου του τέκνου στον ένα γονέα, διατάσσεται 
αυτεπαγγέλτως και η απόδοση ή παράδοση του τέκνου 
σ’ αυτόν, και η απόφαση εκτελείται κατά τις διατάξεις 
του άρθρου 950 του ΚΠολΔ. 


ΚΕΦΑΛΑΙΟ Γ' 

ΠΕΡΙΟΥΣΙΑΚΕΣ ΔΙΑΦΟΡΕΣ 

ΤΙΤΛΟΣ I 

ΥΠΑΓΟΜΕΝΕΣ ΔΙΑΦΟΡΕΣ 
Άρθρο 614 

Κατά την ειδική διαδικασία των περιουσιακών διαφο¬ 
ρών δικάζονται οι μισθωτικές διαφορές, οι διαφορές από 
οριζόντια ή κάθετη ιδιοκτησία, οι εργατικές διαφορές, οι 
διαφορές επαγγελματιών και οργανισμών κοινωνικής α¬ 
σφάλισης, οι διαφορές από αμοιβές, οι διαφορές για ζη¬ 
μιές από αυτοκίνητα, οι διαφορές από δημοσιεύματα ή 
ραδιοτηλεοπτικές εκπομπές και οι διαφορές από πιστω¬ 
τικούς τίτλους: 

1. Μισθωτικές διαφορές είναι οι κύριες ή παρεπόμενες 
διαφορές από μίσθωση κάθε είδους πράγματος ή άλλου 
προσοδοφόρου αντικειμένου ή από επίμορτη αγρολη¬ 
ψία. 

2. Διαφορές από οριζόντια ή κάθετη ιδιοκτησία είναι οι 
διαφορές ανάμεσα στους ιδιοκτήτες οριζοντίων ή καθέ¬ 
των ιδιοκτησιών από τη σχέση της ιδιοκτησίας, καθώς 
και οι διαφορές ανάμεσα στους διαχειριστές οριζόντιας 
ή κάθετης ιδιοκτησίας και στους ιδιοκτήτες. 

3. Εργατικές διαφορές είναι: α) οι διαφορές από παρο¬ 
χή εξαρτημένης εργασίας ή και από οποιαδήποτε άλλη 
αιτία με αφορμή την παροχή της εργασίας αυτής μεταξύ 
των εργαζομένων ή των διαδόχων τους ή εκείνων που 
κατά το νόμο έχουν δικαίωμα από την παροχή εργασίας 
τους και των εργοδοτών ή των διαδόχων τους, β) οι δια¬ 
φορές από την παροχή εξαρτημένης εργασίας ή και από 
οποιαδήποτε άλλη αιτία με αφορμή την παροχή της ερ¬ 
γασίας αυτής μεταξύ εκείνων που εργάζονται μαζί στον 
ίδιο εργοδότη, γ) οι διαφορές από συλλογική σύμβαση 
εργασίας ή από διατάξεις που εξομοιώνονται προς δια¬ 
τάξεις συλλογικής σύμβασης μεταξύ εκείνων που υπά¬ 
γονται στις διατάξεις αυτές ή μεταξύ αυτών και τρίτων, 
δ) οι παρεμπίπτουσες αγωγές κατά δικονομικών εγγυη¬ 
τών στις δίκες που αφορούν τις διαφορές των περιπτώ¬ 
σεων α' και β' της παρούσας παραγράφου, καθώς και ε) 
οι αγωγές κατά ομοδίκων των εναγομένων στις δίκες 
που αφορούν τις διαφορές των περιπτώσεων α' και β' 
της παρούσας παραγράφου, εφόσον εναχθούν από κοι¬ 
νού ή προσεπικληθούν. 

4. Διαφορές επαγγελματιών και οργανισμών κοινωνι¬ 
κής ασφάλισης είναι: α) οι διαφορές μεταξύ επαγγελμα- 
τιών ή βιοτεχνών μεταξύ τους ή μεταξύ αυτών και των 
πελατών τους, από την παροχή εργασίας ή ειδών που 
αυτοί κατασκεύασαν και β) οι διαφορές μεταξύ οργανι¬ 
σμών κοινωνικής ασφάλισης και των ασφαλισμένων 

στους οργανισμούς αυτούς ή των διαδόχων τους ή εκεί¬ 
νων που κατά το νόμο έχουν δικαιώματα από την ασφα¬ 
λιστική σχέση. 

5. Διαφορές από αμοιβές είναι: α) οι διαφορές για τις 
αμοιβές, τις αποζημιώσεις και τα έξοδα δικηγόρων, συμ¬ 
βολαιογράφων, άμισθων δικαστικών επιμελητών, για¬ 
τρών, οδοντογιατρών, κτηνιάτρων, διπλωματούχων μαι¬ 
ών, μηχανικών και χημικών διπλωματούχων ανώτατων 
και ανώτερων σχολών, νόμιμα διορισμένων μεσιτών ή 
των καθολικών διαδόχων όλων αυτών και των πελατών 
τους ή των καθολικών διαδόχων τους, όπως και αν χαρα¬ 
κτηρίζεται η μεταξύ τους σχέση και ανεξάρτητα από το 
αν υπάρχει ή όχι συμφωνία για τον καθορισμό της αμοι¬ 
βής ή τον τρόπο της καταβολής της, β) οι διαφορές για 
τις αμοιβές, τις αποζημιώσεις και τα έξοδα διαιτητών, 
διαμεσολαβητών, εκτελεστών διαθήκης, κηδεμόνων 
σχολάζουσας κληρονομιάς, διαχειριστών σε ιδιοκτησίες 
κατ’ ορόφους ή διαχειριστών που διορίζονται από δικα¬ 
στική αρχή, εκκαθαριστών εταιριών ή νομικών προσώ¬ 
πων ή κληρονομιών ή των καθολικών διαδόχων όλων αυ¬ 
τών και των προσώπων που έχουν την υποχρέωση να κα¬ 
ταβάλουν ή των καθολικών διαδόχων τους, ανεξάρτητα 
από το αν υπάρχει ή όχι συμφωνία για τον καθορισμό 
της αμοιβής ή τον τρόπο καταβολής της και γ) οι διαφο¬ 
ρές για τις αμοιβές, τις αποζημιώσεις και τα έξοδα των 
μαρτύρων που εξετάσθηκαν ενώπιον οποιουδήποτε δι¬ 
καστηρίου ή διαιτητών, όπως και των πραγματογνωμό- 
νων, διαιτητών πραγματογνωμόνων, εκτιμητών, διερμη¬ 
νέων, μεσεγγυούχων και φυλάκων, όπως και αν διορί¬ 
σθηκαν ή των καθολικών διαδόχων όλων αυτών και των 
προσώπων που έχουν την υποχρέωση καταβολής ή των 
καθολικών διαδόχων τους. 

6. Διαφορές για ζημίες από αυτοκίνητα είναι οι διαφο¬ 
ρές που αφορούν απαιτήσεις αποζημίωσης οποιοσδήπο¬ 
τε μορφής για ζημίες που έχουν προκληθεί από αυτοκί¬ 
νητο μεταξύ των δικαιούχων ή των διαδόχων τους και ε¬ 
κείνων που έχουν την υποχρέωση να καταβάλουν απο¬ 
ζημίωση ή των διαδόχων τους, όπως και απαιτήσεις από 
σύμβαση ασφάλισης αυτοκινήτου μεταξύ των ασφαλι¬ 
στικών εταιριών και των ασφαλισμένων ή των διαδόχων 
τους. 

7. Διαφορές από δημοσιεύματα ή ραδιοτηλεοπτικές 
εκπομπές είναι οι κάθε φύσεως διαφορές που αφορούν 
σε αποζημιώσεις οποιοσδήποτε μορφής περιουσιακής 
ζημίας ή ηθικής βλάβης, που προκλήθηκε δια του τύπου 
ή με ραδιοφωνικές ή τηλεοπτικές εκπομπές, ή μέσω δια¬ 
δικτύου και γενικά κάθε άλλο σύγχρονο μέσο διάδοσης 
πληροφοριών και ειδήσεων όπως και οι συναφείς προς 
αυτές αξιώσεις προστασίας της προσωπικότητας των 
προσβληθέντων. 

8. Διαφορές από πιστωτικούς τίτλους είναι οι διαφο¬ 
ρές από συναλλαγματικές, γραμμάτια εις διαταγήν, επι¬ 
ταγές, ανώνυμες ομολογίες και τοκομερίδια ομολογια¬ 
κών δανείων, αποθετήρια, ενεχυρόγραφα και πιστωτι¬ 
κούς γενικά τίτλους για πληρωμή υποχρεώσεων, οι οποί¬ 
ες προκύπτουν άμεσα από τον τίτλο και αφορούν τους 
δικαιούχους και τους υποχρέους ή τους καθολικούς δια¬ 
δόχους τους. 


ΤΙΤΛΟΣ II 

ΔΙΑΤΑΞΕΙΣ ΓΙΑ ΤΙΣ ΜΙΣΘΩΤΙΚΕΣ ΔΙΑΦΟΡΕΣ 

Άρθρο 615 

Το δικαστήριο δικαιούται να ορίσει προθεσμία για την 
παράδοση ή την απόδοση της χρήσης του μισθίου έως 
τριάντα (30) ημέρες από τη δημοσίευση της απόφασης. 

Άρθρο 616 

Αποφάσεις που αφορούν την απόδοση της χρήσης μι¬ 
σθίου ακινήτου εκτελούνται και κατά των υπομισθωτών, 
καθώς και κατά οποιουδήποτε αντλεί τα δικαιώματά του 
από το μισθωτή ή κατέχει το μίσθιο για αυτόν. 

Αρθρο 617 

1. Αν εξαφανισθεί απόφαση που διατάσσει παράδοση 
ή απόδοση της χρήσης μισθίου και η απόφαση έχει εκτε- 
λεσθεί, εκείνος κατά του οποίου έγινε η εκτέλεση, δικαι¬ 
ούται να ζητήσει την επανεγκατάστασή του στο μίσθιο. 

2. Η επανεγκατάστασή μπορεί να ζητηθεί με αίτηση 
που υποβάλλεται και με τις προτάσεις στο δικαστήριο 
που εξαφάνισε την απόφαση ως το τέλος της συζήτησης 
στο ακροατήριο ή με αγωγή που απευθύνεται προς τον 
ειρηνοδίκη και δικάζεται κατά την παρούσα διαδικασία, η 
απόφαση όμως του ειρηνοδίκη δεν προσβάλλεται με κα¬ 
νένα ένδικο μέσο. Η αγωγή πρέπει να ασκηθεί μέσα σε 
τρεις (3) μήνες από την ημέρα που η απόφαση, η οποία 
εξαφάνισε την απόφαση που διατάσσει την παράδοση ή 
απόδοση της χρήσης μισθίου, έγινε αμετάκλητη. 

3. Η απόφαση που διατάσσει την επανεγκατάστασή ε- 
κτελείται και κατά οποιουδήποτε αντλεί τα δικαιώματά 
του από εκείνον κατά του οποίου διατάχθηκε η επανε- 
γκατάσταση. 

Αρθρο 618 

Η καταβολή ενώπιον του ειρηνοδικείου ή του μονομε¬ 
λούς πρωτοδικείου έως το τέλος της συζήτησης στο α¬ 
κροατήριο όλων των ληξιπρόθεσμων μισθωμάτων που ο¬ 
φείλονται έως την ημέρα της συζήτησης και των δικαστι¬ 
κών εξόδων που ορίζονται αμέσως από το δικαστή, κα¬ 
ταργεί τη δίκη για την απόδοση της χρήσης του μισθίου 
για καθυστέρηση μισθωμάτων από δυστροπία. Η διάταξη 
αυτή δεν εφαρμόζεται, αν υπάρχει επανειλημμένη καθυ¬ 
στέρηση από δυστροπία. 

Άρθρο 619 

Η άσκηση αγωγής για την απόδοση της χρήσης μισθί¬ 
ου ισχύει ως καταγγελία της σύμβασης, σύμφωνα με τις 
διατάξεις του ουσιαστικού δικαίου. 

Αρθρο 620 

Οι τελεσίδικες αποφάσεις για τις διαφορές του άρ¬ 
θρου 17 παρ. 3 αποτελούν δεδικασμένο. 

ΤΙΤΛΟΣ III 

ΔΙΑΤΑΞΕΙΣ ΓΙΑ ΤΙΣ ΕΡΓΑΤΙΚΕΣ ΔΙΑΦΟΡΕΣ 
Αρθρο 621 

1. Οι διαφορές που αναφέρονται στο άρθρο 614 αριθμ. 
3 μπορεί να εισαχθούν και στο δικαστήριο του τόπου ό¬ 
που ο εργαζόμενος παρέχει ή, σε περίπτωση λύσης της 
σχέσης, παρείχε την εργασία του κατά τον αμέσως πριν 
από τη λήξη χρόνο. 

2. Στις διαφορές που αναφέρονται στην παράγραφο 1, 
μπορούν να εναγάγουν ή να εναχθούν μαζί περισσότε¬ 
ροι εργαζόμενοι και όταν τα δικαιώματα ή οι υποχρεώ¬ 
σεις τους προέρχονται μόνο από την ίδια νομική αιτία. 
Στις διαφορές που αναφέρονται στην παράγραφο 1, αν 
κατά τη συζήτηση στο ακροατήριο δεν εμφανιστεί κάποι¬ 
ος διάδικος ή εμφανιστεί και δεν λάβει νόμιμα μέρος στη 
συζήτηση, η διαδικασία προχωρεί σαν να ήταν παρόντες 
όλοι οι διάδικοι. 

Αρθρο 622 

1. Στις διαφορές που αναφέρονται στο προηγούμενο 
άρθρο, αναγνωρισμένα επαγγελματικά σωματεία εργα¬ 
ζομένων ή εργοδοτών, αναγνωρισμένες ενώσεις τους ή 
επιμελητήρια έχουν το δικαίωμα: 1) να ασκούν υπέρ των 
μελών τους τα δικαιώματα που απορρέουν από συλλογι¬ 
κή σύμβαση ή άλλες διατάξεις που εξομοιώνονται προς 
διατάξεις συλλογικής σύμβασης, εκτός αν τα μέλη έ¬ 
χουν ρητώς εκδηλώσει την αντίθεσή τους' έχουν πά¬ 
ντως το δικαίωμα να παρέμβουν, 2) να παρέμβουν μέχρι 
την έκδοση αμετάκλητης απόφασης υπέρ διαδίκου, εφό¬ 
σον είναι μέλος τους ή μέλος κάποιας από τις οργανώ¬ 
σεις που αποτελούν την ένωση, 3) να παρέμβουν σε κά¬ 
θε δίκη που αφορά την ερμηνεία ή την εφαρμογή συλλο¬ 
γικής σύμβασης εργασίας στην οποία μετέχουν ή διάτα¬ 
ξης που εξομοιώνεται προς τις διατάξεις τέτοιας συλλο¬ 
γικής σύμβασης, για την προστασία του συλλογικού συμ¬ 
φέροντος που παρουσιάζει η έκβαση της δίκης. 

ΤΙΤΛΟΣ IV 

ΔΙΑΤΑΞΕΙΣ ΓΙΑ ΤΙΣ ΔΙΑΦΟΡΕΣ ΑΠΟ ΑΜΟΙΒΕΣ 
Αρθρο 622Α 

1. Διαφορές για τις αμοιβές, τις αποζημιώσεις και τα έ¬ 
ξοδα δικηγόρων, συμβολαιογράφων, και άμισθων δικα¬ 
στικών επιμελητών μπορούν να εισαχθούν και στο δικα¬ 
στήριο του τόπου όπου είναι διορισμένοι. 

2. Διαφορές για τις αμοιβές, τις αποζημιώσεις και τα έ¬ 
ξοδα γιατρών, οδοντογιατρών, κτηνιάτρων, μηχανικών 
και χημικών διπλωματούχων ανώτατων και ανώτερων 
σχολών και νόμιμα διορισμένων μεσιτών, μπορούν να ει- 
σαχθούν και στο δικαστήριο του τόπου όπου ασκούν το 
επάγγελμά τους. 

3. Διαφορές για τις αμοιβές, τις αποζημιώσεις και τα έ¬ 
ξοδα διαιτητών, διαμεσολαβητών και διαιτητών πραγμα- 
τογνωμόνων μπορούν να εισαχθούν και στο δικαστήριο 
του τόπου όπου έχει διεξαχθεί η διαιτησία, η διαμεσολά- 
βηση ή η διαιτητική πραγματογνωμοσύνη. 

4. Διαφορές για τις αμοιβές, τις αποζημιώσεις και τα έ¬ 
ξοδα εκτελεστών διαθήκης, εκκαθαριστών κληρονομιάς 
και κηδεμόνων σχολάζουσας κληρονομιάς μπορούν να 
εισαχθούν και στο δικαστήριο της κληρονομιάς. 


5. Διαφορές για τις αμοιβές, τις αποζημιώσεις και τα έ¬ 
ξοδα των μαρτύρων που εξετάσθηκαν και των διερμηνέ¬ 
ων που διορίσθηκαν από δικαστήρια ή διαιτητές υπάγο¬ 
νται και στο ειρηνοδικείο της έδρας του δικαστηρίου από 
το οποίο εξετάσθηκαν ή διορίσθηκαν ή στο οποίο έχει 
κατατεθεί η διαιτητική απόφαση. 

6. Διαφορές για τις αμοιβές, τις αποζημιώσεις και τα έ¬ 
ξοδα των πραγματογνωμόνων που διορίσθηκαν από δι¬ 
καστήρια ή από διαιτητές υπάγονται και στο ειρηνοδι¬ 
κείο ή το μονομελές πρωτοδικείο της έδρας του δικα¬ 
στηρίου το οποίο τους διόρισε ή στο οποίο κατέθεσαν τη 
διαιτητική απόφαση. 

ΤΙΤΛΟΣ V 

ΔΙΑΤΑΞΕΙΣ ΓΙΑ ΤΙΣ ΔΙΑΦΟΡΕΣ ΑΠΟ 
ΠΙΣΤΩΤΙΚΟΥΣ ΤΙΤΛΟΥΣ 

Αρθρο 622Β 

1. Οι διαφορές του άρθρου 614 αριθμ. 8 υπάγονται 
στην αρμοδιότητα του ειρηνοδικείου εφόσον η αξία του 
αντικειμένου της διαφοράς δεν υπερβαίνει το ποσό των 
είκοσι χιλιάδων (20.000) ευρώ και στην αρμοδιότητα του 
μονομελούς πρωτοδικείου αν υπερβαίνει το ποσό αυτό. 

2. Το αργότερο κατά τη συζήτηση στο ακροατήριο 
πρέπει να προσάγονται υποχρεωτικά οι πιστωτικοί τίτ¬ 
λοι, διαφορετικά η αγωγή απορρίπτεται αυτεπαγγέλτως 
ως απαράδεκτη. 

3. Στις διαφορές της παραγράφου 1 άσκηση ανταγω¬ 
γής δεν επιτρέπεται και αν ασκηθεί απορρίπτεται αυτε- 
παγγέλτως ως απαράδεκτη, εκτός αν η ανταγωγή είναι 
συναφής με την κύρια αγωγή. 

4. Η απόφαση που δέχεται ή απορρίπτει την αγωγή 
μπορεί να προσβληθεί με ένδικα μέσα, εκτός από ανακο¬ 
πή ερημοδικίας. 

ΚΕΦΑΛΑΙΟ Δ' 

ΔΙΑΤΑΓΕΣ 

ΤΙΤΛΟΣ I 

ΔΙΑΤΑΓΗ ΠΛΗΡΩΜΗΣ 

Αρθρο 623 

Κατά τις διατάξεις των άρθρων 624 έως 636 μπορεί να 
ζητηθεί η έκδοση διαταγής πληρωμής για χρηματικές α¬ 
παιτήσεις ή απαιτήσεις παροχής χρεογράφων, εφόσον 
πρόκειται για ιδιωτικού δικαίου διαφορά και η απαίτηση, 
καθώς και το οφειλόμενο ποσό αποδεικνύονται με δημό¬ 
σιο ή ιδιωτικό έγγραφο, ή με απόφαση ασφαλιστικών μέ¬ 
τρων, η οποία εκδόθηκε μετά από ομολογία ή αποδοχή 
της αίτησης του οφειλέτη. 

Αρθρο 624 

1. Η έκδοση διαταγής πληρωμής μπορεί να ζητηθεί μό¬ 
νον αν η απαίτηση δεν εξαρτάται από αίρεση, προθε¬ 
σμία, όρο ή αντιπαροχή και το ποσό χρημάτων ή χρεο¬ 
γράφων που οφείλεται είναι ορισμένο. 

2. Δεν είναι δυνατόν να εκδοθεί διαταγή πληρωμής, 
και αν εκδοθεί είναι άκυρη, αν η επίδοσή της πρέπει να 
γίνει σε πρόσωπο που η διαμονή του είναι άγνωστη, ε¬ 
κτός αν έχει αντίκλητο νόμιμα διορισμένο, σύμφωνα με 
το άρθρο 142 ΚΠολΔ. 

Αρθρο 625 

Αρμόδιος να εκδώσει διαταγή πληρωμής είναι για α¬ 
παίτηση της αρμοδιότητας του ειρηνοδικείου ο ειρηνοδί¬ 
κης και για κάθε άλλη απαίτηση ο δικαστής του μονομε¬ 
λούς πρωτοδικείου. Για την έκδοση διαταγής πληρωμής 
δεν γίνεται συζήτηση στο ακροατήριο. 

Άρθρο 626 

1. Η διαταγή πληρωμής εκδίδεται ύστερα από αίτηση 
του δικαιούχου της απαίτησης. Η αίτηση κατατίθεται στη 
γραμματεία του δικαστηρίου και συντάσσεται κάτω από 
αυτήν έκθεση. 

2. Η αίτηση πρέπει να περιέχει: α) όσα ορίζουν τα άρ¬ 
θρα 117 ή 118 και η παράγραφος 1 του άρθρου 119, β) 
αίτηση για την έκδοση διαταγής πληρωμής και γ) την α¬ 
παίτηση και το ακριβές ποσό των χρημάτων ή των χρεο¬ 
γράφων με τους τυχόν οφειλόμενους τόκους των οποί¬ 
ων ζητείται η καταβολή. 

3. Στην αίτηση πρέπει να αναφέρονται και να επισυνά¬ 
πτονται και όλα τα έγγραφα από τα οποία προκύπτει η α¬ 
παίτηση και το ποσό της. 

Άρθρο 627 

Ο δικαστής αποφασίζει το ταχύτερο σχετικά με την αί¬ 
τηση, χωρίς να καλέσει τον οφειλέτη, έχει όμως το δι¬ 
καίωμα: α) να καλεί τον αιτούντα για να του δώσει εξη¬ 
γήσεις σχετικά με την αίτηση, β) να υποδείξει στον αι- 
τούντα τις αναγκαίες συμπληρώσεις ή διορθώσεις της 
αίτησης, γ) αν ο αϊτών επικαλείται ιδιωτικά έγγραφα, να 
ζητεί βεβαίωση της υπογραφής από συμβολαιογράφο ή 
μάρτυρες που εξετάζονται ενώπιον του. 

Άρθρο 628 

1. Ο δικαστής απορρίπτει την αίτηση: α) αν δεν συ¬ 
ντρέχουν οι νόμιμες προύποθέσεις για την έκδοση δια¬ 
ταγής πληρωμής, β) αν ο αϊτών δεν δίνει τις εξηγήσεις 
που του ζήτησε ή αρνείται να συμμορφωθεί προς τις υ¬ 
ποδείξεις για τη συμπλήρωση ή διόρθωση της αίτησής 
του ή για τη βεβαίωση των υπογραφών ιδιωτικών εγγρά¬ 
φων. 

2. Η απόρριψη σημειώνεται κάτω από την αίτηση και α- 
ναφέρεται με συντομία ο λόγος της απόρριψης. 

3. Σε περίπτωση απόρριψης της αίτησης δεν αποκλείε¬ 
ται η άσκηση αγωγής ή η υποβολή νέας αίτησης. 

Άρθρο 629 

Ο δικαστής δέχεται την αίτηση κατά το μέρος που κα¬ 
τά την κρίση του είναι νομικά και πραγματικά βάσιμη, 
διατάσσει τον οφειλέτη να πληρώσει το οφειλόμενο πο¬ 
σό και τον καταδικάζει στη δικαστική δαπάνη. Κατά το 
μέρος που η αίτηση απορρίπτεται, εφαρμόζεται η διάτα¬ 
ξη της παραγράφου 3 του άρθρου 628. 

Άρθρο 630 

Η διαταγή πληρωμής καταρτίζεται εγγράφως και πρέ¬ 
πει να περιέχει: α) το ονοματεπώνυμο του δικαστή που 
εκδίδει τη διαταγή πληρωμής, β) το ονοματεπώνυμο, το 
πατρώνυμο, την κατοικία, τη διεύθυνση, καθώς και τον α¬ 


ριθμό φορολογικού μητρώου εκείνου που ζήτησε την έκ¬ 
δοση της διαταγής και αν πρόκειται για νομικό πρόσωπο 
την επωνυμία, τη διεύθυνση της έδρας του και τον αριθ¬ 
μό φορολογικού μητρώου γ) το ονοματεπώνυμο, το πα¬ 
τρώνυμο, την κατοικία, τη διεύθυνση, καθώς και αν αυτό 
είναι εφικτό τον αριθμό φορολογικού μητρώου εκείνου 
κατά του οποίου στρέφεται η αίτηση και αν πρόκειται για 
νομικό πρόσωπο την επωνυμία, τη διεύθυνση της έδρας 
του, καθώς και αν αυτό είναι εφικτό τον αριθμό φορολο¬ 
γικού του μητρώου, δ) την αιτία της πληρωμής, ε) το πο¬ 
σό των χρημάτων ή των χρεογράφων που πρέπει να κα¬ 
ταβληθεί, στ) διαταγή πληρωμής, ζ) υπόμνηση σε εκεί¬ 
νον κατά του οποίου στρέφεται ότι έχει το δικαίωμα να 
ασκήσει ανακοπή μέσα στην προθεσμία που ορίζεται στο 
άρθρο 636 και η) υπογραφή του δικαστή. 

Άρθρο 630Α 

Η διαταγή πληρωμής επιδίδεται σε εκείνον κατά του ο¬ 
ποίου στρέφεται μέσα σε προθεσμία δύο (2) μηνών από 
την έκδοσή της. Αν η επίδοση δεν γίνει μέσα στην προ¬ 
θεσμία του προηγούμενου εδαφίου, η διαταγή πληρωμής 
παύει αυτοδικαίως να ισχύει. Μέσα στην ίδια προθεσμία 
αντίγραφο της σχετικής έκθεσης επίδοσης κατατίθεται 
στη γραμματεία του δικαστηρίου, ο δικαστής του οποίου 
εξέδωσε τη διαταγή πληρωμής. Ο αρμόδιος γραμματέας 
υποχρεούται να καταχωρίσει τη χρονολογία της επίδο¬ 
σης στο οικείο βιβλίο δημοσιεύσεων. 

Άρθρο 631 

Η διαταγή πληρωμής αποτελεί τίτλο εκτελεστό. Κατ’ 
εξαίρεση αναστέλλεται η εκτελεστότητα διαταγής πλη¬ 
ρωμής που εκδόθηκε κατά προσώπου με άγνωστη διαμο¬ 
νή ή με διαμονή ή έδρα στο εξωτερικό όσο διαρκεί η 
προθεσμία για την άσκηση ανακοπής σύμφωνα με το άρ¬ 
θρο 632, επιτρέπεται όμως να ληφθούν ασφαλιστικά μέ¬ 
τρα σύμφωνα με το άρθρο 724. 

Άρθρο 632 

1. Ο οφειλέτης κατά του οποίου στρέφεται η διαταγή 
πληρωμής έχει το δικαίωμα να ασκήσει ανακοπή, η οποία 
απευθύνεται στο καθ’ ύλην αρμόδιο Δικαστήριο του τό¬ 
που έκδοσης της διαταγής πληρωμής. Αντίγραφα των 
εγγράφων τα οποία αποδεικνύουν την απαίτηση παραμέ¬ 
νουν στη γραμματεία του δικαστηρίου μέχρι την πάροδο 
της προθεσμίας για την άσκηση ανακοπής κατά την πα¬ 
ρούσα παράγραφο. 

2. Η προθεσμία για την άσκηση της ανακοπής είναι δε¬ 
καπέντε (15) εργάσιμες ημέρες αν η διαταγή πληρωμής 
έχει εκδοθεί κατά προσώπου που έχει την διαμονή ή την 
έδρα του στην Ελλάδα και τριάντα (30) εργάσιμες ημέ¬ 
ρες αν η διαταγή πληρωμής έχει εκδοθεί κατά προσώ¬ 
που που έχει τη διαμονή ή την έδρα του στο εξωτερικό ή 
η διαμονή του είναι άγνωστη. Η ανακοπή εκδικάζεται κα¬ 
τά τη διαδικασία των περιουσιακών διαφορών των άρ¬ 
θρων 614 επ.. 

3. Με την επιφύλαξη του άρθρου 631 η άσκηση της α¬ 
νακοπής δεν αναστέλλει την εκτέλεση της διαταγής 
πληρωμής. Το δικαστήριο όμως, ο δικαστής του οποίου 
εξέδωσε τη διαταγή πληρωμής, μπορεί, κατά τη διαδικα¬ 
σία των άρθρων 686 επ., να χορηγήσει αναστολή με ή 
και χωρίς εγγύηση, ώσπου να εκδοθεί οριστική απόφαση 

για την ασκηθείσα ανακοπή. Η αναστολή αυτή δεν εμπο¬ 
δίζει την λήψη ασφαλιστικών μέτρων σύμφωνα με το άρ¬ 
θρο 724. 

4. Αν ασκηθεί εμπρόθεσμα έφεση κατά της οριστικής 
απόφασης, το δικαστήριο που εξέδωσε την απόφαση 
που προσβάλλεται μπορεί, δικάζοντας κατά τη διαδικα¬ 
σία των άρθρων 686 επ., έως τη συζήτηση της έφεσης, 
μετά από αίτηση του οφειλέτη, και εφόσον πιθανολογεί¬ 
ται η ευδοκίμηση της έφεσης, να αναστείλει ολικά ή εν 
μέρει την εκτέλεση, ώσπου να εκδοθεί οριστική απόφα¬ 
ση, με τον όρο να δοθεί εγγύηση, η οποία ορίζεται από 
την απόφαση που διατάσσει την αναστολή ή και χωρίς 
εγγύηση. Με τις ίδιες προϋποθέσεις το δικαστήριο που 
δικάζει την έφεση μπορεί, σε κάθε στάση της δίκης, ύ¬ 
στερα από αίτηση του οφειλέτη η οποία υποβάλλεται με 
το δικόγραφο της έφεσης ή με τις προτάσεις, να ανα- 
στείλει την εκτέλεση σύμφωνα με το προηγούμενο εδά¬ 
φιο. 

5. Η δυνατότητα αναστολής της εκτέλεσης κατά την 
παράγραφο 4 του παρόντος άρθρου παρέχεται και στην 
περίπτωση που δεν είχε χορηγηθεί αναστολή της εκτέ¬ 
λεσης σύμφωνα με την παράγραφο 3. 

6. Με την ανακοπή κατά της διαταγής πληρωμής μπο¬ 
ρεί να σωρευθεί και αίτημα ακυρώσεως των πράξεων ε- 
κτελέσεως, οι οποίες ενεργούνται με βάση αυτήν, αν συ¬ 
ντρέχουν και οι προϋποθέσεις του άρθρου 218 ΚΠολΔ. 

7. Αν ο ανακόπτων δεν λάβει μέρος κανονικά στη δίκη, 
το δικαστήριο συζητεί την υπόθεση χωρίς αυτόν και α¬ 
πορρίπτει την ανακοπή. 

Αρθρο 633 

1. Αν η ανακοπή έχει ασκηθεί εμπρόθεσμα και νόμιμα 
και οι λόγοι της είναι νόμιμοι και βάσιμοι, το δικαστήριο 
ακυρώνει τη διαταγή πληρωμής. Διαφορετικά απορρίπτει 
την ανακοπή και επικυρώνει τη διαταγή πληρωμής. 

2. Αν δεν έχει ασκηθεί εμπρόθεσμα ανακοπή, εκείνος 
υπέρ του οποίου έχει εκδοθεί η διαταγή πληρωμής μπο¬ 
ρεί να επιδώσει πάλι τη διαταγή στον οφειλέτη, ο οποίος 
έχει το δικαίωμα να ασκήσει την ανακοπή μέσα σε προ¬ 
θεσμία δεκαπέντε (15) εργασίμων ημερών από τη νέα ε¬ 
πίδοση. Στην περίπτωση αυτή δεν χορηγείται η αναστο¬ 
λή εκτέλεσης που προβλέπεται από την παράγραφο 3 
του προηγούμενου άρθρου. Αν περάσει άπρακτη και η 
παραπάνω προθεσμία, η διαταγή πληρωμής αποκτά δύ¬ 
ναμη δεδικασμένου και είναι δυνατό να προσβληθεί μό¬ 
νο με αναψηλάφηση. 

Αρθρο 634 

1. Η επίδοση διαταγής πληρωμής διακόπτει την παρα¬ 
γραφή και την αποσβεστική προθεσμία. 

2. Αν ακυρωθεί η διαταγή πληρωμής, η παραγραφή ή η 
αποσβεστική προθεσμία θεωρείται ότι έχει ανασταλεί α¬ 
πό την επίδοση της διαταγής πληρωμής ώσπου να εκδο¬ 
θεί τελεσίδικη απόφαση για την ανακοπή. 

Αρθρο 635 

Η επίδοση της ανακοπής των άρθρων 632 και 633 και 
των αιτήσεων αναστολής του άρθρου 632 μπορεί να γί¬ 
νει είτε στον δικηγόρο που υπέγραψε την αίτηση για την 
έκδοση της διαταγής πληρωμής είτε στη διεύθυνση εκεί¬ 


νου κατά του οποίου στρέφονται, η οποία αναφέρεται 
στη διαταγή πληρωμής, εκτός αν γνωστοποιηθεί με δικό¬ 
γραφο μεταβολή που τυχόν έχει επέλθει. 

Αρθρο 636 

Σε περίπτωση επίδοσης στο εξωτερικό, για την έναρξη 
της προθεσμίας ανακοπής των άρθρων 632 και 633 πα¬ 
ράγραφος 2, η επίδοση θεωρείται ότι συντελέσθηκε κα¬ 
τά τον χρόνο που προβλέπει το δίκαιο του κράτους της 
διαμονής του παραλήπτη ή κατά τον χρόνο της πραγμα¬ 
τικής παραλαβής, η οποία αποδεικνύεται με έγγραφο ή 
δικαστική ομολογία. 

ΤΙΤΛΟΣ II 

ΔΙΑΤΑΓΗ ΑΠΟΔΟΣΗΣ ΤΗΣ ΧΡΗΣΗΣ ΜΙΣΘΙΟΥ 

Αρθρο 637 

Κατά τις διατάξεις των άρθρων 638 έως 645, στην πε¬ 
ρίπτωση καθυστέρησης του μισθώματος από δυστροπία, 
μπορεί να ζητηθεί η έκδοση διαταγής απόδοσης της χρή¬ 
σης μισθίου ακινήτου, αν η έναρξη της μίσθωσης αποδει- 
κνύεται εγγράφως, και εφόσον έχει επιδοθεί έγγραφη ό¬ 
χληση με δικαστικό επιμελητή δεκαπέντε (15) τουλάχι¬ 
στον ημέρες πριν από την κατάθεση της αίτησης. Η κα¬ 
ταβολή των μισθωμάτων εντός του δεκαπενθήμερου, α- 
ποδεικνυόμενη εγγράφως, αποκλείει την έκδοση διατα¬ 
γής απόδοσης της χρήσης του μισθίου, εκτός αν υπάρχει 
επανειλημμένη καθυστέρηση από δυστροπία. Επίδοση 
έγγραφης όχλησης απαιτείται μόνο την πρώτη φορά. 

Αρθρο 638 

Αρμόδιος για την έκδοση της διαταγής απόδοσης της 
χρήσης του μισθίου είναι ο ειρηνοδίκης στις περιπτώσεις 
που αυτός έχει αρμοδιότητα κατά το άρθρο 14 παράγρα¬ 
φος 1 περίπτωση β' και ο δικαστής του μονομελούς 
πρωτοδικείου σε κάθε άλλη περίπτωση. Η αίτηση υπο¬ 
βάλλεται στο κατά το άρθρο 29 κατά τόπο αρμόδιο δικα¬ 
στήριο. 

Αρθρο 639 

1. Η διάταξη της παραγράφου 1 του άρθρου 626 εφαρ¬ 
μόζεται αναλόγως. 

2. Η αίτηση πρέπει να περιλαμβάνει, εκτός από τα 
στοιχεία του άρθρου 117 ή 118, και εκείνα της παραγρά¬ 
φου 1 του άρθρου 119, καθώς και: α) αίτημα να εκδοθεί 
διαταγή απόδοσης της χρήσης του μισθίου ακινήτου και 
μνεία του τόπου όπου βρίσκεται με περιγραφή του, β) ε¬ 
πίκληση του εγγράφου από το οποίο αποδεικνύεται η μί¬ 
σθωση, γ) επίκληση της κατά το άρθρο 637 ΚΠολΔ περί¬ 
πτωσης σύμφωνα με την οποία ζητείται η απόδοση της 
χρήσης του μισθίου με μνεία των αναγκαίων περιστατι¬ 
κών, καθώς και της έκθεσης επίδοσης. 

3. Στην αίτηση επισυνάπτεται το έγγραφο από το ο¬ 
ποίο αποδεικνύεται η μίσθωση, η έκθεση επίδοσης της ό¬ 
χλησης, καθώς και κάθε άλλο σχετικό έγγραφο. Ο δικα¬ 
στής μπορεί να καλέσει τον αιτούντα να βεβαιώσει και ε¬ 
νόρκως τα περιστατικά που απαιτούνται για την έκδοση 
της διαταγής. 

4. Η διάταξη του άρθρου 627 εφαρμόζεται αναλόγως. 

Αρθρο 640 

1. Αν η αίτηση είναι νόμιμη και τα απαιτούμενα σε κά¬ 
θε περίπτωση περιστατικά αποδεικνύονται εγγράφως, ο 
δικαστής εκδίδει διαταγή με την οποία υποχρεώνει τον 
καθ’ ου να αποδώσει στον αιτούντα τη χρήση του μισθί¬ 
ου και τον καταδικάζει στα δικαστικά έξοδα. 

2. Η διαταγή καταρτίζεται εγγράφως και περιέχει: 

α) το ονοματεπώνυμο του δικαστή που την εκδίδει, β) 
το ονοματεπώνυμο, το πατρώνυμο, την κατοικία, τη διεύ¬ 
θυνση, καθώς και τον αριθμό φορολογικού μητρώου ε¬ 
κείνου που ζήτησε την έκδοση της διαταγής και αν πρό¬ 
κειται για νομικό πρόσωπο την επωνυμία, τη διεύθυνση 
της έδρας του και τον αριθμό φορολογικού μητρώου γ) 
το ονοματεπώνυμο, το πατρώνυμο, την κατοικία, τη διεύ¬ 
θυνση, καθώς και αν αυτό είναι εφικτό τον αριθμό φορο¬ 
λογικού μητρώου εκείνου κατά του οποίου στρέφεται η 
αίτηση και αν πρόκειται για νομικό πρόσωπο την επωνυ¬ 
μία, τη διεύθυνση της έδρας του, καθώς και αν αυτό είναι 
εφικτό τον αριθμό φορολογικού μητρώου, δ) περιγραφή 
του μισθίου, ε) την αιτία της απόδοσης με έκθεση των α¬ 
ναγκαίων περιστατικών και μνεία της έκθεσης επίδοσης 
της όχλησης, στ) διαταγή απόδοσης της χρήσης του μι¬ 
σθίου, ζ) υπόμνηση στον καθ’ ου ότι η διαταγή αποτελεί 
τίτλο εκτελεστό που μπορεί να εκτελεστεί μετά την πά¬ 
ροδο είκοσι (20) ημερών από την προς αυτόν επίδοση 
και ότι δικαιούται να ασκήσει κατ’ αυτής ανακοπή μέσα 
σε προθεσμία δεκαπέντε (15) εργάσιμων ημερών από 
την επίδοση και ζ) υπογραφή του δικαστή που την εξέ¬ 
δωσε. 

3. Η διαταγή αποτελεί τίτλο εκτελεστό. Η εκτέλεση 
μπορεί να πραγματοποιηθεί αφού παρέλθουν είκοσι (20) 
ημέρες από την επίδοσή αντιγράφου εξ απογράφου με 
επιταγή προς εκτέλεση, χωρίς να απαιτείται προηγούμε¬ 
νη επίδοση αντιγράφου της. Η διαταγή εκτελείται και κα¬ 
τά των προσώπων που αναφέρονται στο άρθρο 616. 

Άρθρο 641 

1. Ο δικαστής απορρίπτει την αίτηση: α) αν δεν συ¬ 
ντρέχουν οι απαιτούμενες προϋποθέσεις για την έκδοσή 
της και β) αν ο αϊτών δεν δίνει τις τυχόν ζητούμενες από 
αυτόν εξηγήσεις ή δεν προβαίνει στις υποδεικνυόμενες 
συμπληρώσεις ή διορθώσεις της αίτησης ή δεν παρέχει 
τις τυχόν ζητούμενες από αυτόν βεβαιώσεις της υπο¬ 
γραφής ιδιωτικών εγγράφων ή αν, μολονότι έχει κληθεί 
να βεβαιώσει ενόρκως τα κατά το άρθρο 639 περιστατι¬ 
κά, δεν προβαίνει στη βεβαίωση αυτή. 

2. Η απόρριψη της αίτησης σημειώνεται κάτω από την 
αίτηση με σύντομη έκθεση του λόγου. 

3. Η απόρριψη της αίτησης δεν εμποδίζει την υποβολή 
νέας ούτε την άσκηση αγωγής. 

Άρθρο 642 

Ο καθ’ ου η διαταγή δικαιούται να ασκήσει ανακοπή ε¬ 
νώπιον του καθ’ ύλην αρμοδίου για την εκδίκαση της α¬ 
γωγής απόδοσης του μισθίου δικαστηρίου, μέσα σε προ¬ 
θεσμία δεκαπέντε (15) εργάσιμων ημερών από την επί¬ 
δοση της διαταγής. Η ανακοπή εκδικάζεται ως μισθωτική 
διαφορά. 

Άρθρο 643 

Η άσκηση της ανακοπής δεν αναστέλλει την εκτέλεση 


της διαταγής. Ο δικαστής όμως που την εξέδωσε μπορεί, 
ύστερα από αίτηση του ανακόπτοντος, η οποία εκδικάζε- 
ται κατά τα άρθρα 686 επ., να χορηγήσει αναστολή, είτε 
με εγγυοδοσία υπέρ του καθ’ ου η ανακοπή είτε χωρίς 
εγγυοδοσία, έως την έκδοση οριστικής απόφασης επί 
της ανακοπής. 

Άρθρο 644 

1. Αν η ανακοπή ασκήθηκε νόμιμα και εμπρόθεσμα και 
οι λόγοι της είναι νόμιμοι και βάσιμοι, το δικαστήριο ακυ¬ 
ρώνει τη διαταγή απόδοσης της χρήσης του μισθίου, δια¬ 
φορετικά απορρίπτει την ανακοπή και επικυρώνει τη δια¬ 
ταγή. 

2. Η διάταξη του άρθρου 634 εφαρμόζεται αναλόγως. 

Άρθρο 645 

Στην αίτηση για την έκδοση διαταγής απόδοσης της 
χρήσης μισθίου μπορεί να σωρευτεί και αίτημα καταβο¬ 
λής των οφειλόμενων μισθωμάτων, κοινόχρηστων δαπα¬ 
νών, τελών και λογαριασμών κοινής ωφέλειας, εφόσον 
το ύψος τους αποδεικνύεται από δημόσια ή ιδιωτικά έγ¬ 
γραφα, ιδίως λογαριασμούς κοινοχρήστων και οργανι¬ 
σμών κοινής ωφέλειας. Στην περίπτωση αυτή εφαρμόζο¬ 
νται αναλόγως οι διατάξεις των άρθρων 638 έως 645, 
624, 626 παρ. 2 και 3, 630 στοιχ. γ, δ και ε και 634.» 

Άρθρο πέμπτο 

1. Από το ΒΙΒΆΙΟ ΠΕΜΠΤΟ (ΑΣΦΑΑΙΣΤΙΚΑ ΜΕΤΡΑ, 
άρθρα 682 έως 738) του Κώδικα Πολιτικής Δικονομίας 
καταργούνται οι διατάξεις των άρθρων 696 παρ. 2, 729Α 
και 736. 

2. Από το ΒΙΒΛΙΟ ΠΕΜΠΤΟ (ΑΣΦΑΛΙΣΤΙΚΑ ΜΕΤΡΑ, 
άρθρα 682 έως 738) του Κώδικα Πολιτικής Δικονομίας α¬ 
ντικαθίστανται οι διατάξεις των άρθρων 682 παρ. 1, 686 
παρ. 1, 4, 5 και 6, 689, 690 παρ. 1, 691, 693, 697, 700 
παρ. 3, 702 παρ. 3, 724, 727, 729 παρ. 5, 730 παρ. 3 και 
734 παρ. 3 και 5 ως εξής: 

«Άρθρο 682 

1. Κατά την ειδική διαδικασία των άρθρων 683 έως 703 
τα δικαστήρια, σε επείγουσες περιπτώσεις ή για να απο¬ 
τραπεί επικείμενος κίνδυνος, μπορούν να διατάζουν α¬ 
σφαλιστικά μέτρα για την εξασφάλιση ή διατήρηση ενός 
δικαιώματος ή τη ρύθμιση μιας κατάστασης και να τα με¬ 
ταρρυθμίζουν ή να τα ανακαλούν. Το δικαίωμα είναι δυ¬ 
νατό να εξαρτάται από αίρεση ή προθεσμία ή να αφορά 
μέλλουσα απαίτηση. 

Αρθρο 686 

1. Η αίτηση πρέπει να κατατεθεί στη γραμματεία του 
δικαστηρίου. 

4. Η γνωστοποίηση γίνεται με επίδοση εγγράφου που 
εκδίδεται από τη γραμματεία του δικαστηρίου, στο οποίο 
αναγράφεται ο τόπος, η ημέρα και η ώρα της συζήτησης 
ή με τηλεγραφική ή με τηλεφωνική πρόσκληση της γραμ¬ 
ματείας του δικαστηρίου ή με ηλεκτρονικά μέσα με δα¬ 
πάνες του αιτούντος. Ο δικαστής του μονομελούς πρω¬ 
τοδικείου ή ο ειρηνοδίκης μπορεί συγχρόνως με την επί¬ 
δοση της κλήσης να διατάξει και την επίδοση αντιγρά¬ 
φου της αίτησης. 

5. Κατά τη συζήτηση της κύριας υπόθεσης η αίτηση 
μπορεί να υποβληθεί και με τις προτάσεις. Το πολυμελές 
πρωτοδικείο δικάζει αίτηση ασφαλιστικών μέτρων μόνον 
κατά τη συζήτηση της κύριας υπόθεσης. 

6. Στη διαδικασία των ασφαλιστικών μέτρων στο μο¬ 
νομελές πρωτοδικείο ή στο ειρηνοδικείο η πρόσθετη πα¬ 
ρέμβαση μπορεί να ασκηθεί και προφορικά. 

Άρθρο 689 

Η απόφαση ασφαλιστικών μέτρων κατά αλλοδαπού 
δημοσίου δεν εκτελείται χωρίς προηγούμενη άδεια του 
Υπουργού Δικαιοσύνης, διαφορετικά η εκτέλεση είναι ά¬ 
κυρη. 

Άρθρο 690 

1. Σε υποθέσεις που αφορούν ασφαλιστικά μέτρα αρ¬ 
κεί η πιθανολόγηση των ισχυρισμών. 

Άρθρο 691 

1. Το δικαστήριο μπορεί και αυτεπαγγέλτως να συγκε¬ 
ντρώσει όλα τα στοιχεία που απαιτούνται για το σχημα¬ 
τισμό της κρίσης του. 

2. Η απόφαση που διατάζει ασφαλιστικά μέτρα πρέπει 
να ορίζει το ασφαλιστικό μέτρο, καθώς και το δικαίωμα, 
στην εξασφάλιση ή διατήρηση του οποίου αποβλέπει ή 
την κατάσταση την οποία ρυθμίζει. 

3. Η απόφαση του δικαστηρίου περιέχει συνοπτική αι¬ 
τιολογία ως προς την ύπαρξη ή ανυπαρξία του επικαλού¬ 
μενου δικαιώματος και τη συνδρομή ή μη επικείμενου 
κινδύνου ή επείγουσας περίπτωσης και δημοσιεύεται σε 
δημόσια συνεδρίαση μετά την περάτωση της ακροαματι¬ 
κής διαδικασίας και το αργότερο μέχρι και σαράντα οκτώ 
(48) ώρες μετά τη συζήτηση, εκτός αν το δικαστήριο έχει 
τάξει προθεσμία για την υποβολή σημειωμάτων από 
τους διαδίκους, οπότε το διάστημα των σαράντα οκτώ 
(48) ωρών υπολογίζεται από την παρέλευση αυτής της 
προθεσμίας. Το διατακτικό της απόφασης καταχωρίζεται 
κάτω από την αίτηση ή στα πρακτικά. Σε εξαιρετικές πε¬ 
ριπτώσεις και αν για ειδικούς λόγους επιβάλλεται να επι¬ 
φυλαχθεί το δικαστήριο να εκδώσει την απόφασή του σε 
μεταγενέστερο χρόνο, αυτός που διευθύνει τη συζήτηση 
έχει την υποχρέωση να γνωστοποιεί την ημέρα και ώρα 
που θα δημοσιευθεί η απόφαση, μέσα σε αποκλειστική 
προθεσμία τριάντα (30) ημερών από τη συζήτηση της αί¬ 
τησης ή από το τέλος της προθεσμίας που έχει τυχόν τά¬ 
ξει το δικαστήριο για την υποβολή σημειωμάτων από 
τους διαδίκους. Μέσα στην ίδια προθεσμία ο δικαστής 
που εκδίδει την απόφαση οφείλει να συντάξει, χρονολο¬ 
γήσει και υπογράψει το σύνολο των αποφάσεων επί των 
υποθέσεων που συζητήθηκαν. 

Άρθρο 693 

1. Αν το ασφαλιστικό μέτρο έχει διαταχθεί πριν από 
την άσκηση της αγωγής για την κύρια υπόθεση, ο δικα¬ 
στής που το διατάσσει μπορεί να ορίσει, κατά την κρίση 
του, προθεσμία για την άσκησή της, όχι όμως μικρότερη 
από τριάντα (30) ημέρες. 

2. Αν παρέλθει άπρακτη η προθεσμία της παραγράφου 


1 αίρεται αυτοδικαίως το ασφαλιστικό μέτρο, εκτός αν ο 
αϊτών μέσα στην προθεσμία αυτή επιδώσει διαταγή πλη¬ 
ρωμής. 

Άρθρο 697 

Το αρμόδιο για την κύρια υπόθεση δικαστήριο όσο 
διαρκεί η εκκρεμοδικία μπορεί, με αίτηση του διαδίκου 
που έχει έννομο συμφέρον, η οποία υποβάλλεται και αυ- 
τοτελώς να μεταρρυθμίσει ή να ανακαλέσει ολικά ή εν 
μέρει την απόφαση που δέχεται ή απορρίπτει αίτηση α¬ 
σφαλιστικών μέτρων. Ο δικαστής, και στο πολυμελές 
πρωτοδικείο, ο πρόεδρος, ορίζουν την δικάσιμο και την 
προθεσμία κλήτευσης. 

Άρθρο 700 

3. Οι προσωρινές διαταγές που αναφέρονται στο άρ¬ 
θρο 691Α εκτελούνται μόλις καταχωριστούν, κάτω από 
την αίτηση ή στα πρακτικά, με βάση σημείωση του δικα¬ 
στή που τις εξέδωσε και, αν πρόκειται για πολυμελές δι¬ 
καστήριο, του προέδρου του. 

Άρθρο 702 

3. Η εκτέλεση των αποφάσεων που διατάζουν ασφαλι¬ 
στικά μέτρα, μπορεί, με αίτηση εκείνου που έχει έννομο 
συμφέρον, να περιοριστεί σε ορισμένα περιουσιακά 
στοιχεία, αν το δικαστήριο πιθανολογεί ότι τα στοιχεία 
αυτά είναι αρκετά για την εξασφάλιση ή τη διατήρηση 
του δικαιώματος. 

Άρθρο 724 

1. Ο δανειστής μπορεί με βάση οριστική απόφαση, κα¬ 
θώς και με διαταγή πληρωμής χρηματικών απαιτήσεων 
να ζητήσει εγγραφή προσημείωσης υποθήκης και να επι¬ 
βάλει συντηρητική κατάσχεση στα χέρια του οφειλέτη ή 
τρίτου για το ποσό που επιδικάζεται με την απόφαση ή 
ορίζεται ότι πρέπει να καταβληθεί με τη διαταγή πληρω¬ 
μής- 

2. Το δικαστήριο που εξέδωσε την οριστική απόφαση ή 
τη διαταγή πληρωμής μπορεί με αίτηση εκείνου κατά του 
οποίου στρέφονται και κατά τη διαδικασία του άρθρου 
702 παρ. 1, να αναστείλει ολικά ή εν μέρει την εκτέλεση 
των ασφαλιστικών μέτρων που αναφέρονται στην παρ. 
1, αν πιθανολογείται η εξόφληση ή η ανυπαρξία, ολική ή 
εν μέρει, της απαίτησης για την οποία έχει εκδοθεί η ορι¬ 
στική απόφαση ή η διαταγή πληρωμής ή να περιορίσει 
την εκτέλεση σε ορισμένα περιουσιακά στοιχεία, αν πι¬ 
θανολογείται ότι τα στοιχεία αυτά είναι επαρκή για την 
εξασφάλιση της απαίτησης. 

Άρθρο 727 

Τα άρθρα 709, 711, 713, 714, 715, 720, 721 και 722 
παρ. 1 εφαρμόζονται και στη δικαστική μεσεγγύηση. 

Άρθρο 729 

5. Μέσα σε εξήντα (60) ημέρες από τη επίδοση της α¬ 
πόφασης που επιδικάζει προσωρινά απαίτηση ή μεταρ- 

ρυθμίζει προσωρινά απόφαση κατά το άρθρο 728 παρ. 2, 
εκείνος υπέρ του οποίου έγινε η προσωρινή επιδίκαση ή 
μεταρρύθμιση οφείλει να ασκήσει αγωγή για την απαίτη¬ 
ση που επιδικάστηκε ή για τη μεταρρύθμιση της απόφα¬ 
σης. Η απόφαση παύει αυτοδικαίως να ισχύει, αν περά¬ 
σει άπρακτη η προθεσμία αυτή. Δεν απαιτείται να ασκη¬ 
θεί αγωγή, αν αυτή έχει ασκηθεί. 

Αρθρο 730 

3. Το δικαστήριο που αναφέρεται στην παρ. 2 μπορεί 
να επιτρέψει για την απόδοση και την κατάσχεση ακατά¬ 
σχετων πραγμάτων και απαιτήσεων στο μέτρο που επι¬ 
τρέπεται για απαιτήσεις διατροφής συζύγου. 

Αρθρο 734 

3. Κατά της απόφασης του ειρηνοδικείου επιτρέπεται 
έφεση μέσα σε δέκα (10) ημέρες από την επίδοσή της. Η 
έφεση δικάζεται κατά την ίδια διαδικασία, εφαρμόζεται 
όμως και το άρθρο 226. 

5. Στα ασφαλιστικά μέτρα νομής ή κατοχής δεν εφαρ¬ 
μόζονται τα άρθρα 696 παρ. 3 και 697 και ο ειρηνοδίκης 
δικάζει με τη σύμπραξη γραμματέα που τηρεί πρακτικά.» 

3. Στο ΒΙΒΛΙΟ ΠΕΜΠΤΟ (ΑΣΦΑΛΙΣΤΙΚΑ ΜΕΤΡΑ, άρθρα 
682 έως 738) του Κώδικα Πολιτικής Δικονομίας εισάγο- 
νται οι νέες διατάξεις του άρθρου 691Α ως εξής: 

«Αρθρο 691Α 

1. Αν το δικαστήριο κρίνει ότι υπάρχει ανάγκη, έχει το 
δικαίωμα, μόλις κατατεθεί η αίτηση και ώσπου να εκδο- 
θεί η απόφασή του, να εκδώσει και αυτεπαγγέλτως προ¬ 
σωρινή διαταγή, που καταχωρίζεται κάτω από την αίτη¬ 
ση ή στα πρακτικά, σχετικά με τα μέτρα που πρέπει να 
ληφθούν έως την έκδοση της απόφασής του για την εξα¬ 
σφάλιση ή τη διατήρηση του δικαιώματος ή τη ρύθμιση 
της κατάστασης. 

2. Για την έκδοση προσωρινής διαταγής καλείται με ο- 
ποιονδήποτε τρόπο ο καθ’ ου η αίτηση, αν ο δικαστής 
κρίνει αναγκαία την εμφάνισή του. Αν γίνει δεκτό το αί¬ 
τημα για έκδοση προσωρινής διαταγής η σχετική αίτηση 
ασφαλιστικών μέτρων προσδιορίζεται για συζήτηση μέ¬ 
σα σε τριάντα (30) ημέρες. Αναβολή της συζήτησης δεν 
επιτρέπεται, διαφορετικά παύει αυτοδικαίως η ισχύς της 
προσωρινής διαταγής, εκτός αν αυτή παραταθεί από το 
δικαστήριο που δικάζει την αίτηση. Σε κάθε περίπτωση ο 
καθ’ ου η αίτηση διατηρεί το δικαίωμα να ζητήσει την α¬ 
νάκληση της προσωρινής διαταγής. 

3. Η αίτηση ασφαλιστικών μέτρων επί της οποίας εκ- 
δόθηκε προσωρινή διαταγή που έχει ως αντικείμενο την 
απαγόρευση μεταβολής της πραγματικής ή νομικής κα¬ 
τάστασης ακινήτου ή πλοίου ή αεροσκάφους επιδίδεται 
στην αρμόδια αρχή και εγγράφεται στο αντίστοιχο βι¬ 
βλίο, σύμφωνα με τις διατάξεις των άρθρων 713 και 714, 
οι οποίες εφαρμόζονται αναλόγως.» 

Αρθρο έκτο 

1. Από το ΒΙΒΛΙΟ ΕΚΤΟ (ΔΙΑΔΙΚΑΣΙΑ ΕΚΟΥΣΙΑΣ ΔΙ¬ 
ΚΑΙΟΔΟΣΙΑΣ, άρθρα 739 έως 866) του Κώδικα Πολιτικής 
Δικονομίας καταργούνται οι διατάξεις των άρθρων 755 
και 756. 

2. Από το ΒΙΒΛΙΟ ΕΚΤΟ (ΔΙΑΔΙΚΑΣΙΑ ΕΚΟΥΣΙΑΣ ΔΙ¬ 


ΚΑΙΟΔΟΣΙΑΣ, άρθρα 739 έως 866) του Κώδικα Πολιτικής 
Δικονομίας αντικαθίστανται οι διατάξεις των άρθρων 
740 παρ. 1, 747 παρ. 1, 748 παράγραφοι 1, 3 και 4, 749, 
750, 751,754, 759 παρ. 2, 776 παρ. 1,782 παρ. 1,786, 
796 παρ. 4, 797, 798, 799, 800 παράγραφοι 1, 2, 4 και 5, 
804 παρ. 1,808 παρ. 3, 843 παρ. 2 και 851 παρ. 2 ως εξής: 

«Άρθρο 740 

1. Στην αρμοδιότητα του μονομελούς πρωτοδικείου υ¬ 
πάγονται οι υποθέσεις οι οποίες αναφέρονται στο άρθρο 
739, η θέση προσώπου σε ακούσια νοσηλεία, σύμφωνα 
με τις διατάξεις του ουσιαστικού δικαίου, καθώς και η α¬ 
νακοπή των άρθρων 787 του παρόντος και 82 ΑΚ. Εξαι¬ 
ρούνται οι υποθέσεις που αφορούν την υιοθεσία και την 
ιατρικώς υποβοηθούμενη αναπαραγωγή, οι οποίες υπά¬ 
γονται στην αρμοδιότητα των πολυμελών πρωτοδικείων 
και εκείνες που από το νόμο υπάγονται στην αρμοδιότη¬ 
τα των ειρηνοδικείων. 

Άρθρο 747 

1. Η αίτηση ασκείται με δικόγραφο που κατατίθεται 
στη γραμματεία του δικαστηρίου στο οποίο απευθύνεται. 

Άρθρο 748 

1. Η αίτηση υποβάλλεται χωρίς υπαίτια καθυστέρηση 
από τη γραμματεία στο δικαστήριο και αν πρόκειται για 
πολυμελές πρωτοδικείο, στον πρόεδρο, για να ορίσει δι¬ 
κάσιμο. Στην περίπτωση αυτή εφαρμόζεται το άρθρο 
226. 

3. Ο δικαστής που είναι αρμόδιος κατά την παράγραφο 
1 μπορεί να διατάξει την κλήτευση τρίτων που έχουν έν- 
νομο συμφέρον από τη δίκη. Η κλήτευση γίνεται με κοι¬ 
νοποίηση αντιγράφου της αίτησης στο οποίο σημειώνε¬ 
ται ο προσδιορισμός της δικασίμου. 

4. Ο δικαστής ορίζει την προθεσμία που κατά την κρίση 
του απαιτείται για τις κοινοποιήσεις που αναφέρονται 
στις παραγράφους 2 και 3. 

Άρθρο 749 

Οι διατάξεις για τη διαμεσολάβηση και την απόπειρα 
συμβιβασμού δεν εφαρμόζονται. 

Άρθρο 750 

Ο εισαγγελέας πρωτοδικών δικαιούται να παρίσταται 
κατά τη συζήτηση στο ακροατήριο και ενώπιον του ειρη¬ 
νοδικείου. 

Αρθρο 751 

Μεταβολή της αίτησης επιτρέπεται με άδεια του δικα¬ 
στή, εφόσον κατά την κρίση του δεν βλάπτονται συμφέ¬ 
ροντα εκείνων που μετέχουν στη δίκη ή τρίτων. Η μετα¬ 
βολή αναφέρεται στο βιβλίο που τηρείται κατά το άρθρο 
776. 

Αρθρο 754 

Αν κατά την εκφώνηση της υπόθεσης στην ορισμένη 
για τη συζήτηση της αίτησης δικάσιμο δεν εμφανιστούν 

οι διάδικοι ή εμφανιστούν και δεν λάβουν κανονικά μέ¬ 
ρος στη συζήτηση, η συζήτηση ματαιώνεται. Αν ο αϊτών 
δεν εμφανιστεί ή εμφανιστεί αλλά δεν μετέχει κανονικά 
στη συζήτηση και εμφανισθεί ο καθ’ ου η αίτηση ή ο τρί¬ 
τος που έχει κλητευθεί ή έχει παρέμβει, η συζήτηση προ¬ 
χωρεί σαν να είχε εμφανιστεί ο αϊτών και το δικαστήριο 
εξετάζει την υπόθεση κατ’ ουσίαν. 

Άρθρο 759 

2. Η διεξαγωγή αυτοψίας ή πραγματογνωμοσύνης 
μπορεί να γίνει και κατά τις διατάξεις της παρ. 4 του άρ¬ 
θρου 591. 

Αρθρο 776 

1. Σε κάθε πρωτοβάθμιο δικαστήριο τηρούνται βιβλία 
στα οποία καταχωρίζονται περιληπτικά: α) οι αιτήσεις 
που υποβάλλονται κατά τη διαδικασία των άρθρων 740 
έως 781 και οι αποφάσεις που εκδίδονται στις αιτήσεις 
αυτές, β) οι αιτήσεις ανάκλησης ή μεταρρύθμισης των α¬ 
ποφάσεων, τα ένδικα μέσα που ασκούνται κατά των απο¬ 
φάσεων, οι τριτανακοπές και οι σχετικές αποφάσεις, γ) 
οι αποφάσεις με τις οποίες αναστέλλεται η ισχύς ή η ε¬ 
κτέλεση οποιοσδήποτε απόφασης. 

Άρθρο 782 

1. Όταν ο νόμος απαιτεί δικαστική απόφαση για να βε¬ 
βαιωθεί ένα γεγονός με το σκοπό να συνταχθεί ληξιαρ¬ 
χική πράξη, η απόφαση εκδίδεται με αίτηση όποιου έχει 
έννομο συμφέρον ή του εισαγγελέα από το ειρηνοδικείο 
της περιφέρειας του ληξιάρχου ο οποίος θα συντάξει τη 
ληξιαρχική πράξη. 

Άρθρο 786 

1. Οταν ζητείται κατά το νόμο να διοριστούν προσωρι¬ 
νή διοίκηση νομικού προσώπου ή εκκαθαριστές νομικού 
προσώπου ή εταιρίας που δεν έχει αποκτήσει νομική 
προσωπικότητα, αρμόδιο είναι το μονομελές πρωτοδι¬ 
κείο της περιφέρειας όπου έχει την έδρα του το νομικό 
πρόσωπο ή η εταιρία. 

2. Στην περίπτωση που τα συμφέροντα των προσώπων 
τα οποία αποτελούν τη διοίκηση συγκρούονται προς τα 
συμφέροντα του νομικού προσώπου καλούνται κατά τη 
συζήτηση και τα πρόσωπα αυτά. 

3. Το δικαστήριο μπορεί με αίτηση όποιου έχει έννομο 
συμφέρον να αντικαταστήσει την προσωρινή διοίκηση ή 
τους εκκαθαριστές για σπουδαίους λόγους. Κατά τη συ¬ 
ζήτηση καλούνται και τα πρόσωπα αυτά. 

4. Η ευθύνη των διορισμένων μελών της προσωρινής 
διοίκησης και των εκκαθαριστών περιορίζεται στις πρά¬ 
ξεις ή παραλείψεις αυτών κατά τη διάρκεια της θητείας 
τους. 

Άρθρο 796 

4. Σε όλες τις περιπτώσεις όπου οι ισχύουσες διατά¬ 
ξεις για την επιτροπεία των ανηλίκων προβλέπουν την ε¬ 
πικοινωνία του δικαστηρίου με τον ανήλικο και την ακρό¬ 
ασή του ή κρίνουν αναγκαία τη διεξαγωγή πραγματο¬ 
γνωμοσύνης, έχει εφαρμογή το άρθρο 612. 


Άρθρο 797 

Όταν σύμφωνα με το νόμο ζητείται να δοθεί άδεια να 
ενεργήσουν κάποια πράξη ο ανήλικος, αυτός που ασκεί 
τη γονική μέριμνα, ο επίτροπος ανηλίκου, ο δικαστικός 
συμπαραστάτης ενηλίκου, ο ίδιος ο ενήλικος που βρίσκε¬ 
ται σε κατάσταση δικαστικής συμπαράστασης, ο κληρο¬ 
νόμος από απογραφή, ο κηδεμόνας σχολάζουσας κλη¬ 
ρονομιάς, ο εκκαθαριστής κληρονομιάς και ο εκτελεστής 
διαθήκης, αρμόδιο είναι το ειρηνοδικείο της συνήθους 
διαμονής του ανηλίκου ή αυτού που τελεί υπό δικαστική 
συμπαράσταση ή το δικαστήριο της κληρονομιάς. Για τις 
περιπτώσεις της δικαστικής επιμέλειας ξένων υποθέσε¬ 
ων αρμόδιο είναι το ειρηνοδικείο της συνήθους διαμονής 
αυτού που ζητεί το διορισμό του επιμελητή ή του τόπου 
όπου θα διεξαχθεί κυρίως η διαχείριση της υπόθεσης. 

Άρθρο 798 

Όταν ζητείται κατά το νόμο να χορηγηθεί άδεια για να 
ενεργηθεί πράξη εκτός από εκείνες που αναφέρονται 
στα άρθρα 792 και 797, αρμόδιο είναι το ειρηνοδικείο 
της κατοικίας και αν δεν υπάρχει κατοικία, της διαμονής 
του αιτούντος. Αν πρόκειται για εκποίηση πραγμάτων, το 
ειρηνοδικείο στην περιφέρεια του οποίου βρίσκονται τα 
πράγματα. 

Άρθρο 799 

Όταν ζητείται κατά το νόμο να χορηγηθεί άδεια για 
μεταθανάτια τεχνητή γονιμοποίηση ή για κυοφορία τέ¬ 
κνου από άλλη γυναίκα, αρμόδιο είναι το πολυμελές 
πρωτοδικείο, στην περιφέρεια του οποίου έχει τη συνή¬ 
θη διαμονή της η αιτούσα ή εκείνη που θα κυοφορήσει το 
τέκνο. 

Το δικαστήριο διατάζει να γίνει η συζήτηση κεκλεισμέ- 
νων των θυρών, αν κρίνει ότι η δημοσιότητα πρόκειται να 
είναι επιβλαβής στα χρηστά ήθη ή ότι συντρέχουν ειδικοί 
λόγοι προστασίας της ιδιωτικής ή οικογενειακής ζωής 
των διαδίκων. 

Άρθρο 800 

1. Τα ελληνικά δικαστήρια έχουν δικαιοδοσία για την 
τέλεση της υιοθεσίας, αν ο υιοθετών ή ο υιοθετούμενος 
είναι ελληνικής ιθαγένειας, ακόμη και αν δεν έχουν τη 
συνήθη διαμονή τους στην Ελλάδα. Στην περίπτωση αυ¬ 
τή είναι αρμόδια τα δικαστήρια της πρωτεύουσας του 
Κράτους. 

2. Οι συναινέσεις για την υιοθεσία δηλώνονται ενώ¬ 
πιον μέλους της σύνθεσης του δικαστηρίου που τελεί 
την υιοθεσία σε ιδιαίτερο γραφείο χωρίς δημοσιότητα. 

Η ίδια διαδικασία τηρείται και όταν πρόκειται για την α¬ 
κρόαση, από το δικαστήριο, του υποψήφιου να υιοθετη¬ 
θεί ανηλίκου που δεν συμπλήρωσε το δέκατο έκτο έτος 
της ηλικίας του ή άλλων τέκνων του υποψήφιου θετού 
γονέα, στις περιπτώσεις που η ακρόαση αυτή προβλέπε- 
ται από το ουσιαστικό δίκαιο. Στην περίπτωση υιοθεσίας 
ανηλίκου που προστατεύεται από αρμόδια κοινωνική υ¬ 
πηρεσία ή αναγνωρισμένη κοινωνική οργάνωση, η συναί¬ 
νεση των φυσικών γονέων για την τέλεση της υιοθεσίας 
μπορεί να δηλωθεί και ενώπιον δικαστηρίου ή δικαστή 
που έχουν λάβει σχετική εντολή. 

4. Η προθεσμία της τριτανακοπής κατά της απόφασης 

που τελεί την υιοθεσία είναι έξι (6) μήνες από τη γνώση 
της υιοθεσίας και σε κάθε περίπτωση τρία (3) έτη από 
την τελεσιδικία της απόφασης. Ο φυσικός γονέας που, 
λόγω της εφαρμογής διατάξεων του ουσιαστικού δικαί¬ 
ου, δεν συναίνεσε στην υιοθεσία του παιδιού του έχει το 
δικαίωμα, προκειμένου να ασκήσει τριτανακοπή κατά της 
σχετικής δικαστικής απόφασης, να πληροφορείται τα 
στοιχεία αυτής της απόφασης από την αρμόδια κοινωνι¬ 
κή υπηρεσία ή οργάνωση που συνέπραξε στην τέλεση 
της υιοθεσίας. 

5. Οι ανήλικοι που έχουν συμπληρώσει το δέκατο έκτο 
έτος της ηλικίας τους έχουν την ικανότητα να παρίστα- 
νται αυτοπροσώπως στο δικαστήριο κατά την τέλεση της 
υιοθεσίας και να ασκούν ένδικα μέσα κατά της σχετικής 
απόφασης, ανεξάρτητα από το αντίστοιχο δικαίωμα του 
νόμιμου αντιπροσώπου τους. 

Άρθρο 804 

1. Το δικαστήριο επικοινωνεί με αυτόν τον οποίο αφο¬ 
ρά το μέτρο, ώστε να σχηματίσει άμεση αντίληψη για 
την κατάστασή του. Η προσωπική επικοινωνία μπορεί να 
γίνεται μέσα στο συνηθισμένο περιβάλλον του συμπαρα- 
στατέου, αν το ζητεί ο ίδιος ή αν αυτό διευκολύνει τη δι¬ 
ευκρίνιση των πραγμάτων και δεν αντιτίθεται ο συμπα- 
ραστατέος. Η επικοινωνία παραλείπεται μόνο αν πιστο¬ 
ποιείται αρμοδίως ότι υπάρχει βάσιμος κίνδυνος για την 
υγεία του προσώπου, για το οποίο πρόκειται, ή αν αυτό 
βρίσκεται σε προφανή αδυναμία να επικοινωνήσει με το 
περιβάλλον. Κατά τα λοιπά έχει ανάλογη εφαρμογή η τέ¬ 
ταρτη παράγραφος του άρθρου 612 παράγραφος 2. 

Άρθρο 808 

3. Η κήρυξη ιδιόγραφης διαθήκης ως κυρίας γίνεται με 
πράξη του αρμόδιου για τη δημοσίευσή της ειρηνοδίκη, 
εφόσον πιθανολογηθεί γνησιότητα της γραφής και της 
υπογραφής του διαθέτη. Όταν η διαθήκη δημοσιεύθηκε 
από προξενική αρχή, αρμόδιος για να την κηρύξει κύρια 
είναι ο ειρηνοδίκης του δικαστηρίου της κληρονομιάς. Ό¬ 
ταν με ιδιόγραφη διαθήκη ορίζεται αποκλειστικά κληρο¬ 
νόμος πρόσωπο που δεν είναι σύζυγος του διαθέτη ή 
δεν έχει με τον διαθέτη συγγενική σχέση τουλάχιστον 
τέταρτου βαθμού, διατάσσεται γραφολογική πραγματο¬ 
γνωμοσύνη προκειμένου να αποδειχθεί η γνησιότητα 
της γραφής και της υπογραφής του διαθέτη. Στην περί¬ 
πτωση αυτή καλείται υποχρεωτικά, εξήντα (60) τουλάχι¬ 
στον ημέρες πριν από τη συνεδρίαση, το Ελληνικό Δημό¬ 
σιο. 

Άρθρο 843 

2. Αρμόδιο είναι το ειρηνοδικείο της περιφέρειας της 
κατοικίας του αιτούντος ή, αν δεν έχει κατοικία, της δια¬ 
μονής του. 

Άρθρο 851 

2. Αρμόδιο να εκδώσει τη διαταγή για τη δημοσίευση 
της πρόσκλησης είναι το ειρηνοδικείο του τόπου πληρω¬ 
μής ο οποίος αναφέρεται στο αξιόγραφο. Αν δεν αναφέ- 
ρεται τόπος πληρωμής, το ειρηνοδικείο της περιφέρειας 
όπου είναι η κατοικία ή η έδρα του εκδότη ή, αν δεν υ¬ 
πάρχει κατοικία, η διαμονή.» 


Άρθρο έβδομο 

Από το ΒΙΒΆΙΟ ΕΒΔΟΜΟ (ΔΙΑΙΤΗΣΙΑ, άρθρα 867 έως 
903) του Κώδικα Πολιτικής Δικονομίας αντικαθίστανται 
οι διατάξεις των άρθρων 867, 878 παράγραφοι 1 και 2, 
879, 880 παρ. 2, 882 παρ. 6, 898 και 901 παρ. 2 ως εξής: 

«Αρθρο 867 

Διαφορές ιδιωτικού δικαίου μπορούν να υπαχθούν σε 
διαιτησία με συμφωνία, αν εκείνοι που τη συνομολογούν 
έχουν την εξουσία να διαθέτουν ελεύθερα το αντικείμε¬ 
νο της διαφοράς. Οι διαφορές που αναφέρονται στο άρ¬ 
θρο 614 αρ. 3 δεν μπορούν να υπαχθούν σε διαιτησία. 

Αρθρο 878 

1. Αν δεν οριστεί εμπρόθεσμα ο διαιτητής ή οι διαιτη¬ 
τές ή ο επιδιαιτητής και η συμφωνία για διαιτησία δεν ο¬ 
ρίζει διαφορετικά, τους ορίζει με αίτηση το μονομελές 
πρωτοδικείο. Αρμόδιο είναι το μονομελές πρωτοδικείο, 
στην περιφέρεια του οποίου ορίζει η συμφωνία ότι θα 
διενεργηθεί η διαιτησία, διαφορετικά το μονομελές πρω¬ 
τοδικείο της κατοικίας όποιου υποβάλλει την αίτηση ή, 
αν δεν υπάρχει κατοικία, της διαμονής του. Αν δεν υπάρ¬ 
χει και διαμονή, το μονομελές πρωτοδικείο της πρωτεύ¬ 
ουσας του Κράτους. 

2. Η παράγραφος 1 εφαρμόζεται και όταν ο διαιτητής 
ή ο επιδιαιτητής που όρισε το μονομελές πρωτοδικείο 
πεθάνει ή για οποιονδήποτε λόγο αρνείται ή κωλύεται να 
διενεργήσει τη διαιτησία. 

Αρθρο 879 

1. Σε κάθε πρωτοδικείο τηρείται κατάλογος διαιτητών 
τον οποίο καταρτίζει το πολυμελές πρωτοδικείο, σύμφω¬ 
να με όσα ορίζονται με διατάγματα που εκδίδονται με 
πρόταση του Υπουργού Δικαιοσύνης, Διαφάνειας και Αν¬ 
θρωπίνων Δικαιωμάτων 

2. Το μονομελές πρωτοδικείο ορίζει τους διαιτητές ή 
τον διαιτητή από τον κατάλογο των διαιτητών και, αν δεν 
υπάρχει κατάλογος ή αν συντρέχει κατά την κρίση του 
σοβαρός λόγος, ορίζει το κατάλληλο πρόσωπο. 

Αρθρο 880 

2. Όποιος αποδέχτηκε τον ορισμό του ως διαιτητή ή ε¬ 
πιδιαιτητή μπορεί για σοβαρό λόγο να αρνηθεί να εκπλη¬ 
ρώσει τα καθήκοντα του, ύστερα από άδεια του δικαστη¬ 
ρίου. Η άδεια παρέχεται από το μονομελές πρωτοδικείο 
του τόπου της κατοικίας του ή αν δεν υπάρχει κατοικία 
της διαμονής του και αν δεν υπάρχει και διαμονή, από το 
μονομελές πρωτοδικείο της πρωτεύουσας του Κράτους, 
ύστερα από αίτηση του που δικάζεται κατά τη διαδικασία 
των άρθρων 741 επ.. Η απόφαση δεν προσβάλλεται με 
ένδικα μέσα, δεν ανακαλείται ούτε μεταρρυθμίζεται. 

Αρθρο 882 

6. Κάθε ενδιαφερόμενος έχει το δικαίωμα να προσφύ- 
γει εναντίον της διάταξης της διαιτητικής απόφασης που 
καθορίζει το ύψος της αμοιβής των διαιτητών και τα έξο¬ 
δα ή να ζητήσει τον καθορισμό τους, αν δεν έχουν ορι¬ 
στεί. Η προσφυγή ασκείται μέσα σε τρεις (3) μήνες από 
την κατά το άρθρο 893 παρ. 2 κατάθεση της απόφασης 

και εκδικάζεται από το μονομελές πρωτοδικείο σύμφωνα 
με το άρθρο 622Α. 

Άρθρο 898 

Αρμόδιο για την εκδίκαση της αγωγής ακύρωσης είναι 
το εφετείο στην περιφέρεια του οποίου εκδόθηκε η διαι¬ 
τητική απόφαση. Η αγωγή εκδικάζεται κατά τη διαδικα¬ 
σία των περιουσιακών διαφορών των άρθρων 614 επ.. Αί¬ 
τηση αναίρεσης προσδιορίζεται για συζήτηση μέσα σε 
τρεις (3) μήνες από την επίσπευση του προσδιορισμού. 

Άρθρο 901 

2. Η αγωγή της παραγράφου 1 υπάγεται στο εφετείο, 
στην περιφέρεια του οποίου εκδόθηκε η διαιτητική από¬ 
φαση. Η αγωγή εκδικάζεται κατά την διαδικασία των πε¬ 
ριουσιακών διαφορών των άρθρων 614 επ.. Αίτηση αναί¬ 
ρεσης προσδιορίζεται για συζήτηση μέσα σε τρεις (3) 
μήνες από την επίσπευση του προσδιορισμού.» 

Άρθρο όγδοο 

1. Από το ΒΙΒΛΙΟ ΟΓΔΟΟ (ΑΝΑΓΚΑΣΤΙΚΗ ΕΚΤΕΛΕΣΗ, 
άρθρα 904 έως 1054) του Κώδικα Πολιτικής Δικονομίας 
καταργούνται οι διατάξεις των άρθρων 938, 960, 963, 
999 και 1001 παράγραφος 1. 

2. Από το ίδιο ΒΙΒΛΙΟ ΟΓΔΟΟ (ΑΝΑΓΚΑΣΤΙΚΗ ΕΚΤΕ¬ 
ΛΕΣΗ, άρθρα 904 έως 1054) του Κώδικα Πολιτικής Δικο¬ 
νομίας αντικαθίστανται οι διατάξεις των άρθρων 908 
παρ. 1, 909, 912 παρ. 1, 913 παρ. 1, 914, 917, 924, 933, 
934, 937 παράγραφοι 1 και 3, 939 παρ. 1,943 παρ. 3, 947 
παρ. 1, 950, 952, 953, 954 παράγραφοι 1, 2 και 4, 955, 
956 παρ. 1,958, 959, 962, 965 παράγραφοι 1,2, 3, 4 και 
5, 966 παρ. 4, 971 παρ. 2, 972 παρ. 1,973, 975, 977, 978, 
979 παρ. 2, 980 παρ. 2, 985 παρ. 1,988 παρ. 2, 993 παρ. 
2, 995, 997, 998, 1000, 1001Α, 1009, 1011 παρ. 2, 1012, 
1015, 1021, 1047 παρ. 1 και 1049 παρ. 1 ως εξής: 

«Άρθρο 908 

1. Το δικαστήριο μπορεί να κηρύξει προσωρινώς εκτε¬ 
λεστή την απόφαση ολικά ή εν μέρει σε κάθε περίπτωση 
που κρίνει πως συντρέχουν εξαιρετικοί λόγοι για αυτό ή 
ότι η καθυστέρηση στην εκτέλεση μπορεί να προκαλέσει 
σημαντική ζημία στο διάδικο που νίκησε. Ιδίως μπορεί να 
διαταχθεί προσωρινή εκτέλεση: 

α) αν η απόφαση στηρίχθηκε σε αναγνώριση της απαί¬ 
τησης ή σε δικαστική ομολογία ή σε δημόσιο ή αναγνω¬ 
ρισμένο ιδιωτικό έγγραφο, 
β) αν πρόκειται για διατροφή από οποιαδήποτε αιτία, 
γ) αν πρόκειται για απαιτήσεις από δικαιώματα πνευ¬ 
ματικής ιδιοκτησίας, 

δ) αν πρόκειται για Αποζημίωση από άδικη πράξη, 
ε) σε απαιτήσεις που πηγάζουν από τις σχέσεις που α¬ 
ναφέρουν τα άρθρα 614 αρ. 3 ή 728, 
στ) σε εμπορικές διαφορές, 
ζ) σε διαφορές σχετικές με τη νομή, 
η) σε απαιτήσεις από ανώνυμους τίτλους. 

Άρθρο 909 

Προσωρινή εκτέλεση δεν μπορεί να διαταχθεί: 


1) κατά του δημοσίου, των δήμων και των κοινοτήτων, 

2) κατά οποιουδήποτε διαδίκου για τα δικαστικά έξο¬ 
δα, 

3) όταν κατά το ουσιαστικό δίκαιο για να επέλθουν οι 
έννομες συνέπειες της απόφασης απαιτείται αυτή να γί¬ 
νει τελεσίδικη ή αμετάκλητη, 

4) στις διαφορές του άρθρου 592 αρ. 2. 

Άρθρο 912 

1. Αν ασκηθεί εμπρόθεσμα ανακοπή ερημοδικίας ή έ¬ 
φεση κατά της απόφασης που κηρύχθηκε προσωρινά ε¬ 
κτελεστή σύμφωνα με τα άρθρα 908 ή 910 μπορεί έως τη 
συζήτηση στο ακροατήριο της ανακοπής ερημοδικίας ή 
της έφεσης να διαταχθεί, αν το ζητήσει ο διάδικος που 
νικήθηκε, και εφόσον πιθανολογείται η ευδοκίμηση της 
ανακοπής ερημοδικίας ή της έφεσης, να ανασταλεί ολι¬ 
κά ή εν μέρει, ώσπου να εκδοθεί οριστική απόφαση, με 
τον όρο να δοθεί εγγύηση, η οποία ορίζεται από την α¬ 
πόφαση που διατάσσει την αναστολή ή και χωρίς εγγύη¬ 
ση. 

Αρθρο 913 

1. Το δικαστήριο που δικάζει την ανακοπή ερημοδικίας 
ή την έφεση μπορεί, σε κάθε στάση της δίκης, ύστερα α¬ 
πό αίτηση του διαδίκου, η οποία υποβάλλεται μόνο με το 
δικόγραφο της ανακοπής ερημοδικίας ή της έφεσης ή με 
τις προτάσεις, να κηρύξει στις περιπτώσεις των άρθρων 
908 και 910 προσωρινά εκτελεστή την απόφαση που 
προσβάλλεται, να διατάξει τα μέτρα που ορίζει το άρθρο 
911, να αναστείλει την εκτέλεση κατά το άρθρο 912 ή να 
μεταρρυθμίσει την απόφαση κατά το ίδιο άρθρο. Οι δια¬ 
τάξεις του άρθρου 909 εφαρμόζονται και εδώ. 

Άρθρο 914 

Αν το δικαστήριο δεχτεί την ανακοπή ερημοδικίας ή 
την έφεση οριστικά και κατ' ουσίαν και απορρίψει, ολικά 
ή εν μέρει, την αγωγή, την ανταγωγή ή την κύρια παρέμ¬ 
βαση, εφόσον αποδειχθεί ότι η απόφαση που προσβάλ¬ 
λεται εκτελέστηκε, διατάζει, αν το ζητήσει εκείνος κατά 
του οποίου έγινε η εκτέλεση, την επαναφορά των πραγ¬ 
μάτων στην κατάσταση που βρίσκονταν, πριν εκτελεστεί 
η απόφαση που εξαφανίστηκε ή μεταρρυθμίστηκε. Η αί¬ 
τηση υποβάλλεται είτε με τα δικόγραφα της ανακοπής ή 
της έφεσης και των προσθέτων λόγων είτε με τις προτά¬ 
σεις είτε με χωριστό δικόγραφο που κοινοποιείται στον 
αντίδικο. Η εκτέλεση της απόφασης πρέπει να προαπο- 
δεικνύεται. 

Άρθρο 917 

Όταν αντικείμενο της παροχής είναι πράγματα αντικα- 
ταστατά και πρέπει για την αναγκαστική εκτέλεση να ο¬ 
ριστεί η αξία τους σε χρήμα, ο προσδιορισμός της αξίας 
του αντικειμένου της παροχής γίνεται με απόφαση του 
μονομελούς πρωτοδικείου, που δικάζει κατά τη διαδικα¬ 
σία των περιουσιακών διαφορών των άρθρων 614 επ.. Αν 
η παροχή επιδικάστηκε με απόφαση του ειρηνοδικείου, ο 
προσδιορισμός της αξίας γίνεται από αυτό, κατά την ίδια 
διαδικασία. 

Αρθρο 924 

Η διαδικασία της αναγκαστικής εκτέλεσης αρχίζει από 
την επίδοση σε εκείνον κατά του οποίου στρέφεται η ε¬ 
κτέλεση αντιγράφου του απογράφου με επιταγή για ε¬ 
κτέλεση και στην περίπτωση του άρθρου 915 και αντι¬ 
γράφου του αποδεικτικού εγγράφου που αναφέρεται 
στο άρθρο αυτό. Η επιταγή γράφεται κάτω από το αντί¬ 
γραφο του απογράφου και πρέπει να ορίζει με ακρίβεια 
την απαίτηση. Οποιος επισπεύδει αναγκαστική εκτέλε¬ 
ση, έχει υποχρέωση να διορίσει, με την επιταγή που κοι¬ 
νοποιείται σε εκείνον κατά του οποίου γίνεται η εκτέλε¬ 
ση, αντίκλητο που να κατοικεί στην περιφέρεια του πρω¬ 
τοδικείου του τόπου της εκτέλεσης, διαφορετικά αντί¬ 
κλητος θεωρείται ο πληρεξούσιος δικηγόρος που υπο¬ 
γράφει την επιταγή. Στον αντίκλητο μπορούν να γίνουν 
όλες οι επιδόσεις και οι προσφορές που αφορούν την ε¬ 
κτέλεση. 

Αρθρο 933 

1. Αντιρρήσεις εκείνου κατά του οποίου στρέφεται η ε¬ 
κτέλεση και κάθε δανειστή του που έχει έννομο συμφέ¬ 
ρον και αφορούν την εγκυρότητα του εκτελεστού τίτ¬ 
λου, τη διαδικασία της αναγκαστικής εκτέλεσης ή την α¬ 
παίτηση ασκούνται μόνο με ανακοπή, που εισάγεται στο 
ειρηνοδικείο, αν ο εκτελεστός τίτλος έχει εκδοθεί από 
το δικαστήριο αυτό, και στο μονομελές πρωτοδικείο σε 
κάθε άλλη περίπτωση. Αν ασκηθούν περισσότερες ανα¬ 
κοπές με χωριστά δικόγραφα, με επιμέλεια της γραμμα¬ 
τείας προσδιορίζονται και εκδικάζονται όλες υποχρεωτι¬ 
κά στην ίδια δικάσιμο. Πρόσθετοι λόγοι ανακοπής μπο¬ 
ρούν να προταθούν μόνο με ιδιαίτερο δικόγραφο που κα¬ 
τατίθεται στη γραμματεία του δικαστηρίου προς το οποίο 
απευθύνεται η ανακοπή, κάτω από το οποίο συντάσσεται 
έκθεση, και κοινοποιείται στον αντίδικο οκτώ (8) τουλά¬ 
χιστον ημέρες πριν από τη συζήτηση. 

2. Η συζήτηση της ανακοπής προσδιορίζεται υποχρεω¬ 
τικά μέσα σε εξήντα (60) ημέρες από την κατάθεσή της 
και η κλήτευση του καθ’ ου η ανακοπή γίνεται είκοσι (20) 
ημέρες πριν από τη συζήτηση. 

3. Αρμόδιο κατά τόπο είναι το δικαστήριο της περιφέ¬ 
ρειας του τόπου της εκτέλεσης, εφόσον μετά την επίδο¬ 
ση της επιταγής ακολούθησαν και άλλες πράξεις της ε¬ 
κτελεστικής διαδικασίας, αλλιώς αρμόδιο είναι το δικα¬ 
στήριο του άρθρου 584. 

4. Αν ο εκτελεστός τίτλος είναι δικαστική απόφαση ή 
διαταγή πληρωμής, οι αντιρρήσεις είναι απαράδεκτες 
στην έκταση που ισχύει το δεδικασμένο σύμφωνα, με τα 
άρθρα 330 και 633 παράγραφος 2 εδάφιο γ', αντίστοιχα. 

5. Οι ισχυρισμοί που αφορούν την απόσβεση της απαί¬ 
τησης πρέπει να αποδεικνύονται μόνο με έγγραφα ή με 
δικαστική ομολογία. 

6. Η απόφαση επί της ανακοπής εκδίδεται υποχρεωτι¬ 
κά μέσα σε προθεσμία εξήντα (60) ημερών από τη συζή¬ 
τησή της. 

Αρθρο 934 

1. Ανακοπή σύμφωνα με το άρθρο 933 είναι παραδε¬ 
κτή: 

α) Αν αφορά ελαττώματα από τη σύνταξη της επιτα¬ 
γής προς εκτέλεση μέχρι και τη δημοσίευση του απο¬ 
σπάσματος της κατασχετήριας έκθεσης κατά τα άρθρα 


955 και 995 ή την απαίτηση ή σε περίπτωση κατάσχεσης 
στα χέρια τρίτου μέχρι και την επίδοση του κατασχετήρι¬ 
ου εγγράφου στον καθ’ ου, μέσα σε σαράντα πέντε (45) 
ημέρες από την ημέρα της κατάσχεσης. Σε περίπτωση ά¬ 
μεσης εκτέλεσης, η ανακοπή κατά της επιταγής προς ε¬ 
κτέλεση ασκείται μέσα σε τριάντα (30) ημέρες από την 
επίδοση της επιταγής. 

β) Αν αφορά την εγκυρότητα της τελευταίας πράξης 
της εκτέλεσης, μέσα σε τριάντα (30) ημέρες αφότου η 
πράξη αυτή ενεργηθεί και αν πρόκειται για εκτέλεση για 
την ικανοποίηση χρηματικών απαιτήσεων, μέσα σε τριά¬ 
ντα (30) ημέρες από την ημέρα του πλειστηριασμού ή α¬ 
ναπλειστηριασμού αν πρόκειται για κινητά, και εξήντα 
(60) ημέρες αφότου μεταγράφει η περίληψη της κατακυ- 
ρωτικής έκθεσης, αν πρόκειται για ακίνητα. 

2. Αν πρόκειται για εκτέλεση για την ικανοποίηση χρη¬ 
ματικών απαιτήσεων, τελευταία πράξη εκτέλεσης είναι η 
σύνταξη έκθεσης πλειστηριασμού και κατακύρωσης. 

Αρθρο 937 

1. Στις δίκες τις σχετικές με την εκτέλεση: 

α) έχει δικαίωμα να παρέμβει κάθε δανειστής εκείνου 
κατά του οποίου στρέφεται η εκτέλεση. 

β) Σε περίπτωση εκτέλεσης που στηρίζεται σε δικαστι¬ 
κή απόφαση ή διαταγή πληρωμής, κατά της απόφασης 
που εκδίδεται επί της ανακοπής επιτρέπεται η άσκηση 
μόνο έφεσης. Στις λοιπές περιπτώσεις των εκτελεστών 
τίτλων του άρθρου 904 παράγραφος 2, κατά της απόφα¬ 
σης που εκδίδεται επί της ανακοπής επιτρέπεται η άσκη¬ 
ση όλων των ένδικων μέσων πλην της ανακοπής ερημο¬ 
δικίας. Στις περιπτώσεις των προηγούμενων εδαφίων, η 
άσκηση ένδικου μέσου δεν αναστέλλει την πρόοδο της 
εκτέλεσης, εκτός αν το δικαστήριο του ένδικου μέσου, 
μετά από αίτηση του ασκούντος αυτό, που υποβάλλεται 
και αυτοτελώς, δικάζοντας με τη διαδικασία των άρθρων 
686 επ., διατάξει την αναστολή, με παροχή ή και χωρίς 
παροχή εγγύησης, εφόσον κρίνει ότι η ενέργεια της α¬ 
ναγκαστικής εκτέλεσης θα προξενήσει ανεπανόρθωτη 
βλάβη στον αιτούντα και πιθανολογεί την ευδοκίμηση 
του ένδικου μέσου. Επίσης μπορεί να διαταχθεί να προ¬ 
χωρήσει η αναγκαστική εκτέλεση αφού δοθεί εγγύηση. 
Ειδικά, όταν ζητείται η αναστολή πλειστηριασμού, αυτή 
είναι απαράδεκτη, αν δεν κατατεθεί το αργότερο πέντε 
(5) εργάσιμες ημέρες πριν από την ημέρα του πλειστη- 
ριασμού. Η απόφαση πρέπει να δημοσιεύεται έως τις 
12:00' το μεσημέρι της Δευτέρας που προηγείται του 
πλειστηριασμού. 

γ) Σε περίπτωση άμεσης εκτέλεσης το δικαστήριο στο 
οποίο εκκρεμεί ανακοπή, μπορεί μετά από αίτηση του α- 
νακόπτοντος, που δικάζει με τη διαδικασία των άρθρων 
686 επ., να διατάξει την αναστολή της εκτέλεσης με πα¬ 
ροχή ή και χωρίς παροχή εγγύησης. 

3. Στις δίκες σχετικά με την εκτέλεση για την εκδίκαση 
των ανακοπών εφαρμόζονται οι διατάξεις της διαδικα¬ 
σίας των περιουσιακών διαφορών των άρθρων 614 επ. 

Αρθρο 939 

1. Η απόφαση που διατάζει να ανασταλεί η αναγκαστι¬ 
κή εκτέλεση ή απόσπασμά της γνωστοποιείται στα εκτε¬ 
λεστικά όργανα με επιμέλεια των διαδίκων ή της γραμ¬ 
ματείας του δικαστηρίου. Σε επείγουσες περιπτώσεις η 
γνωστοποίηση μπορεί να γίνει από το δικαστήριο με υ- 

πηρεσιακό τηλεγράφημα, με ηλεκτρονικά μέσα ή προφο¬ 
ρικά, αφού το όργανο της εκτέλεσης κληθεί να παρου¬ 
σιαστεί στο δικαστήριο για να του γίνει η γνωστοποίηση 
και αυτό βεβαιωθεί με απλή σημείωση επάνω στην από¬ 
φαση της αναστολής. 

Αρθρο 943 

3. Αν δεν υπάρχουν τα πρόσωπα της παραγράφου 2 ή 
αν αρνούνται να παραλάβουν τα κινητά πράγματα, ο δι¬ 
καστικός επιμελητής τα παραδίδει σε μεσεγγυούχο τον 
οποίο διορίζει ο ίδιος και, ύστερα από άδεια του ειρηνο¬ 
δίκη της περιφέρειας του τόπου της εκτέλεσης που δικά¬ 
ζει κατά τις διατάξεις των άρθρων 686 επ. πλειστηριάζει 
τα κινητά πράγματα. Ο ειρηνοδίκης που δίνει την άδεια 
ορίζει συνάμα τον τόπο, τον υπάλληλο, την ημέρα και ώ¬ 
ρα του πλειστηριασμού. Ο πλειστηριασμός δεν μπορεί 
να οριστεί πριν περάσουν δέκα (10) ημέρες αφότου προ¬ 
σκληθεί εγγράφως εκείνος κατά του οποίου στρέφεται η 
εκτέλεση να παραλάβει τα πράγματα. Το πλειστηρίασμα 
κατατίθεται δημόσια, αφού αφαιρεθούν τα έξοδα. 

Άρθρο 947 

1. Όταν ο οφειλέτης έχει υποχρέωση να παραλείψει ή 
να ανεχθεί πράξη, το δικαστήριο, για την περίπτωση που 
παραβεί την υποχρέωση του, απειλεί για κάθε παράβαση 
χρηματική ποινή έως εκατό χιλιάδες (100.000) ευρώ υ¬ 
πέρ του δανειστή και προσωπική κράτηση έως ένα έτος. 
Αν η απειλή της χρηματικής ποινής και της προσωπικής 
κράτησης δεν περιέχεται στην απόφαση που καταδικάζει 
τον οφειλέτη να παραλείψει ή να ανεχθεί πράξη, απαγ¬ 
γέλλεται από το μονομελές πρωτοδικείο. Το δικαστήριο 
αυτό είναι αρμόδιο να βεβαιώσει την παράβαση και να 
καταδικάσει στη χρηματική ποινή και στην προσωπική 
κράτηση. Στην τελευταία περίπτωση, δικάζει σύμφωνα 
με τη διαδικασία των περιουσιακών διαφορών των άρ¬ 
θρων 614 επ.. 

Άρθρο 950 

1. Με την απόφαση με την οποία διατάζεται η απόδο¬ 
ση ή παράδοση τέκνου καταδικάζεται ο γονέας που έχει 
το τέκνο να εκτελέσει αυτή την πράξη και με την ίδια α¬ 
πόφαση, για την περίπτωση που δεν την εκτελέσει, α¬ 
παγγέλλεται αυτεπαγγέλτως χρηματική ποινή έως εκα¬ 
τό χιλιάδες (100.000) ευρώ υπέρ του αιτούντος την από¬ 
δοση ή παράδοση και σε προσωπική κράτηση έως ένα έ¬ 
τος. Αν το τέκνο δεν βρεθεί, εφαρμόζονται οι διατάξεις 
των άρθρων 861 έως 866. 

2. Αν παρεμποδίζεται το δικαίωμα της προσωπικής επι¬ 
κοινωνίας του γονέα με το τέκνο, η απόφαση που ρυθμί¬ 
ζει την επικοινωνία μπορεί να απειλήσει με χρηματική 
ποινή και προσωπική κράτηση εκείνον που εμποδίζει την 
επικοινωνία και εφαρμόζονται οι διατάξεις του άρθρου 
947. 

3. Κατά την επικύρωση από το δικαστήριο της κατά το 
άρθρο 1441 του Αστικού Κώδικα συμφωνίας των συζύ¬ 
γων, με την οποία ρυθμίζεται η επιμέλεια των τέκνων, 
διατάσσεται αυτεπαγγέλτως και η απόδοση ή η παράδο¬ 
ση του τέκνου στον γονέα στον οποίο ανατίθεται η επι¬ 
μέλεια και εφαρμόζεται κατά τα λοιπά η πρώτη παράγρα¬ 
φος του παρόντος άρθρου. Ως προς τη ρυθμιζόμενη με 
την ίδια συμφωνία επικοινωνία με το τέκνο εφαρμόζεται 


αναλόγως η δεύτερη παράγραφος του παρόντος άρ¬ 
θρου. 

Άρθρο 952 

Αν με την κατάσχεση που έχει επιβληθεί δεν ικανοποι¬ 
είται ή αν πιθανολογείται ότι με την κατάσχεση δεν μπο¬ 
ρεί να ικανοποιηθεί εντελώς η απαίτηση του δανειστή, 
μπορεί με αίτηση του δανειστή να υποχρεωθεί ο οφειλέ¬ 
της, κατά τη διαδικασία των άρθρων 861 έως 866, να υ¬ 
ποβάλει αναλυτικό κατάλογο όλων των περιουσιακών 
του στοιχείων με ακριβή αναφορά του τόπου όπου αυτά 
βρίσκονται. Ως προς τις απαιτήσεις θα πρέπει να αναφέ- 
ρονται η νομική αιτία, το αντικείμενο, ο οφειλέτης, οι τυ¬ 
χόν εξασφαλίσεις και τα τυχόν υπάρχοντα αποδεικτικά 
μέσα. Από τον κατάλογο θα πρέπει να προκύπτουν επί¬ 
σης οι απαλλοτριώσεις ακινήτων που έλαβαν χώρα την 
τελευταία πενταετία πριν από την υποβολή της αίτησης. 
Ο οφειλέτης θα πρέπει να βεβαιώνει συγχρόνως με όρκο 
ότι ο κατάλογος περιέχει όλα τα περιουσιακά στοιχεία 
του, καθώς και τις ως άνω απαλλοτριώσεις, ότι δεν πα¬ 
ραλείπει κανένα στοιχείο και ότι έκανε κάθε προσπά¬ 
θεια, για να εξακριβώσει όλα τα περιουσιακά του στοι¬ 
χεία. 

Άρθρο 953 

1. Κατάσχεση μπορεί να γίνει στα κινητά πράγματα 
που βρίσκονται στα χέρια του οφειλέτη, καθώς και στα 
χέρια μεσεγγυούχου κατά την έννοια του άρθρου 956 
παράγραφος 1 ως συνέπεια προηγούμενης κατάσχεσης. 

2. Οι διατάξεις για την κατάσχεση στα χέρια του οφει¬ 
λέτη εφαρμόζονται και 

α) όταν κινητά πράγματα του οφειλέτη βρίσκονται στα 
χέρια του δανειστή ή τρίτου πρόθυμου να τα αποδώσει, 

β) όταν κατάσχεται εμπράγματο δικαίωμα του οφειλέ¬ 
τη επάνω σε ξένο κινητό πράγμα, 

γ) όταν πρόκειται για κινητά πράγματα που είχαν με¬ 
ταβιβαστεί από τον οφειλέτη σε τρίτο, εφόσον η κατά¬ 
σχεση επιβάλλεται από δανειστή που πέτυχε τη διάρρη¬ 
ξη της μεταβίβασης ως καταδολιευτικής κατά τα άρθρα 
939 επ. του Αστικού Κώδικα. 

3. Εξαιρούνται από την κατάσχεση τα πράγματα που 
είναι απολύτως απαραίτητα για τις στοιχειώδεις ανά¬ 
γκες διαβίωσης του οφειλέτη και της οικογένειάς του 
και, προκειμένου για πρόσωπα που με την προσωπική 
τους εργασία αποκτούν όσα τους χρειάζονται για να ζή- 
σουν, τα πράγματα, τα οποία είναι απαραίτητα για την 
εργασία τους. 

4. Αν τα κατασχεμένα πράγματα είναι ασφαλισμένα η 
κατάσχεση ισχύει και για την αποζημίωση που οφείλεται 
από την ασφάλιση. 

Άρθρο 954 

1. Η κατάσχεση, με την επιφύλαξη του άρθρου 956 πα¬ 
ράγραφος 1 εδάφιο γ', γίνεται με την αφαίρεση του 
πράγματος από το δικαστικό επιμελητή και συντάσσεται 
σχετική έκθεση μπροστά σε ενήλικο μάρτυρα. Το κατα- 
σχεμένο το εκτιμά ο δικαστικός επιμελητής ή ο πραγμα- 
τογνώμονας που ο επιμελητής προσλαμβάνει κατά την 
κρίση του για αυτό το σκοπό. 

2. Η κατασχετήρια έκθεση πρέπει να περιέχει, εκτός α¬ 
πό τα ουσιώδη που απαιτούνται από το άρθρο 117 και 

α) ακριβή περιγραφή του κατασχεμένου πράγματος, 
ώστε να μη γεννιέται αμφιβολία για την ταυτότητά του, 
β) αναφορά της εκτίμησης του κατασχεμένου που έκα¬ 
νε ο δικαστικός επιμελητής ή ο πραγματογνώμονας, 
γ) τιμή πρώτης προσφοράς που πρέπει να είναι τουλά¬ 
χιστον τα δύο τρίτα της αξίας, στην οποία εκτιμήθηκε το 
κατασχεμένο, 

δ) αναφορά του εκτελεστού τίτλου στον οποίο βασίζε¬ 
ται η εκτέλεση, της επιταγής που επιδόθηκε στον οφει¬ 
λέτη και του ποσού για το οποίο γίνεται η κατάσχεση, 
ε) αναφορά της ημέρας του πλειστηριασμού, η οποία 
ορίζεται υποχρεωτικά επτά (7) μήνες από την ημέρα πε- 
ράτωσης της κατάσχεσης και όχι πάντως μετά την παρέ¬ 
λευση οκτώ (8) μηνών από την ημέρα αυτή, του τόπου 
του πλειστηριασμού, καθώς και του ονόματος του υπαλ¬ 
λήλου του πλειστηριασμού. 

Στην έκθεση αναφέρονται επίσης οι όροι που τυχόν έ¬ 
θεσε, σχετικά με τον πλειστηριασμό, ο υπέρ ου η εκτέ¬ 
λεση με την κατά το άρθρο 927 εντολή. 

4. Ύστερα από ανακοπή του επισπεύδοντος ή του καθ’ 
ου η εκτέλεση ή οποιουδήποτε άλλου έχει έννομο συμ¬ 
φέρον, το αρμόδιο κατά το άρθρο 933 δικαστήριο, δικά¬ 
ζοντας κατά τη διαδικασία των άρθρων 686 επ., μπορεί 
να διατάξει τη διόρθωση της έκθεσης, ιδίως ως προς την 
περιγραφή του κατασχεθέντος, την εκτίμηση και την τι¬ 
μή πρώτης προσφοράς. Η ανακοπή είναι απαράδεκτη αν 
δεν κατατεθεί το αργότερο είκοσι (20) εργάσιμες ημέρες 
πριν από την ημέρα του πλειστηριασμού. Η απόφαση 
πρέπει να δημοσιεύεται έως τις 12:00' το μεσημέρι της 
δέκατης πριν από τον πλειστηριασμό ημέρας και αναρτά- 
ται την ίδια ημέρα με επιμέλεια της γραμματείας στην ι¬ 
στοσελίδα δημοσιεύσεων πλειστηριασμών του Δελτίου 
Δικαστικών Δημοσιεύσεων του Τομέα Ασφάλισης Νομι¬ 
κών του Ενιαίου Ταμείου Ανεξάρτητα Απασχολουμένων. 

Αρθρο 955 

1. Αντίγραφο της κατασχετήριας έκθεσης επιδίδεται 
μόλις περατωθεί η κατάσχεση στον καθ’ ου η εκτέλεση, 
αν ήταν παρών, και, αν αυτός αρνηθεί να παραλάβει το 
έγγραφο που του επιδίδεται, ο επιμελητής συντάσσει 
έκθεση για την άρνησή του. Αν είναι απών ή δεν είναι δυ¬ 
νατή η άμεση κατάρτιση του αντιγράφου, η επίδοση γί¬ 
νεται το αργότερο την επομένη της ημέρας που περατώ- 
θηκε η κατάσχεση, εφόσον εκείνος κατά του οποίου 
στρέφεται η εκτέλεση έχει την κατοικία του στην περι¬ 
φέρεια του δήμου όπου έγινε η κατάσχεση, διαφορετικά 
μέσα σε πέντε (5) ημέρες από την περάτωση της κατά¬ 
σχεσης. Μέσα στην ίδια πενθήμερη προθεσμία η έκθεση 
επιδίδεται στον γραμματέα του ειρηνοδικείου του τόπου 
όπου έγινε η κατάσχεση, ο οποίος οφείλει να την κατα¬ 
χωρίσει σε ειδικό βιβλίο με αλφαβητικό ευρετήριο εκεί¬ 
νων κατά των οποίων γίνεται η κατάσχεση. Η παράλειψη 
των διατυπώσεων αυτών επιφέρει ακυρότητα της κατά¬ 
σχεσης. 

2. Ο δικαστικός επιμελητής οφείλει, μέσα σε οκτώ (8) 
ημέρες από την ημέρα της περάτωσης της κατάσχεσης, 
να καταθέσει στον υπάλληλο του πλειστηριασμού τον ε¬ 
κτελεστό τίτλο, την έκθεση επίδοσης της επιταγής προς 
εκτέλεση, την κατασχετήρια έκθεση και τις εκθέσεις επί¬ 
δοσής της στον οφειλέτη και τον γραμματέα του ειρηνο¬ 
δικείου και, στην περίπτωση του άρθρου 956 παράγρα¬ 
φος 3, και το γραμμάτιο της δημόσιας κατάθεσης, ο ο¬ 
ποίος συντάσσει έκθεση για όλα αυτά. Απόσπασμα της 


κατασχετήριας έκθεσης, που περιλαμβάνει τα ονοματε¬ 
πώνυμα του υπέρ ου και του καθ’ ου η εκτέλεση, καθώς 
και τον αριθμό φορολογικού μητρώου αυτών και αν πρό¬ 
κειται για νομικά πρόσωπα την επωνυμία και τον αριθμό 
φορολογικού τους μητρώου, περιγραφή των κατασχεθέ- 
ντων κινητών, την τιμή της πρώτης προσφοράς, του πο¬ 
σού για το οποίο γίνεται η κατάσχεση, τους όρους του 
πλειστηριασμού που θέτει τυχόν ο υπέρ ου η εκτέλεση 
και που γνωστοποιήθηκαν στο δικαστικό επιμελητή με 
την εντολή για εκτέλεση του άρθρου 927, το όνομα και 
τη διεύθυνση του υπαλλήλου του πλειστηριασμού, κα¬ 
θώς και τον τόπο, την ημέρα και την ώρα του πλειστηρια- 
σμού, εκδίδεται από το δικαστικό επιμελητή και δημοσι¬ 
εύεται με επιμέλειά του μέχρι τη δέκατη ημέρα από την 
κατάσχεση στην ιστοσελίδα δημοσιεύσεων πλειστηρια- 
σμών του Δελτίου Δικαστικών Δημοσιεύσεων του Τομέα 
Ασφάλισης Νομικών του Ενιαίου Ταμείου Ανεξάρτητα Α¬ 
πασχολουμένων. Το απόσπασμα αυτό επιδίδεται μέσα 
στην ίδια προθεσμία στον ενεχυρούχο δανειστή, εφόσον 
το ενέχυρο είναι γραμμένο σε δημόσιο βιβλίο. Ο πλει- 
στηριασμός δεν μπορεί να γίνει χωρίς να τηρηθούν οι 
διατυπώσεις των προηγούμενων εδαφίων, διαφορετικά 
είναι άκυρος. 

Αρθρο 956 

1. Ο δικαστικός επιμελητής παραδίδει τα κατασχεμένα 
πράγματα για φύλαξη σε μεσεγγυούχο. Μεσεγγυούχος 
μπορεί να οριστεί εκείνος υπέρ του οποίου γίνεται η ε¬ 
κτέλεση, αν συναινεί εκείνος κατά του οποίου στρέφεται 
ή και εκείνος κατά του οποίου στρέφεται, αν συναινεί ε¬ 
κείνος υπέρ του οποίου γίνεται η εκτέλεση. Η ιδιότητα 
του κατά το προηγούμενο εδάφιο μεσεγγυούχου διατη¬ 
ρείται και για τις κατασχέσεις που ενδεχομένως θα ακο¬ 
λουθήσουν. 

Αρθρο 958 

1. Αφότου γίνει η επίδοση αντιγράφου της κατασχετή¬ 
ριας έκθεσης κατά το άρθρο 955 παράγραφος 1, απαγο¬ 
ρεύεται και είναι άκυρη υπέρ εκείνου που επέβαλε την 
κατάσχεση και των δανειστών που αναγγέλθηκαν η διά¬ 
θεση του κατασχεμένου από εκείνον κατά του οποίου έ¬ 
γινε η κατάσχεση. 

2. Η αναγκαστική κατάσχεση κινητών πραγμάτων δεν 
εμποδίζει την κατάσχεσή τους και από άλλο δανειστή. 
Κάθε διαδικασία αναγκαστικής εκτέλεσης διενεργείται 
ξεχωριστά και δεν επηρεάζει η μια την άλλη. Δεν επιτρέ¬ 
πεται η αναζήτηση των εξόδων της εκτέλεσης που προ- 
κατέβαλε εκείνος ο δανειστής, η εκτέλεση του οποίου 
δεν περατώθηκε. 

Αρθρο 959 

1. Τα κατασχεμένα πράγματα πλειστηριάζονται δημό¬ 
σια ενώπιον συμβολαιογράφου της περιφέρειας του τό¬ 
που όπου έγινε η κατάσχεση, ο οποίος ορίστηκε για τον 
πλειστηριασμό. Ο πλειστηριασμός διενεργείται ενώπιον 
του ίδιου συμβολαιογράφου που ορίστηκε αρχικά και 
στην περίπτωση πολλαπλών κατασχέσεων. Ο πλειστη- 
ριασμός γίνεται με την υποβολή γραπτών και ενσφράγι¬ 
στων προσφορών και στη συνέχεια διαδοχικών προφορι¬ 
κών προσφορών κατά την παράγραφο 4. Κατά την έναρ¬ 
ξη του πλειστηριασμού όλοι οι υποψήφιοι πλειοδότες ο- 

φείλουν με δήλωση προς τον υπάλληλο του πλειστηρια- 
σμού, να διορίσουν αντίκλητο στην περιφέρεια του πρω¬ 
τοδικείου του τόπου του πλειστηριασμού, στον οποίο 
μπορούν να γίνονται όλες οι επιδόσεις που αφορούν την 
εκτέλεση. 

2. Ο πλειστηριασμός γίνεται στο κατάστημα του ειρη¬ 
νοδικείου στην περιφέρεια του οποίου έγινε η κατάσχε¬ 
ση, εργάσιμη ημέρα Τετάρτη. Αν τα κατασχεμένα πράγ¬ 
ματα βρίσκονται στην περιφέρεια περισσότερων ειρηνο¬ 
δικείων, ο πλειστηριασμός γίνεται στο κατάστημα του ει¬ 
ρηνοδικείου, που ορίζει ο δικαστικός επιμελητής με την 
κατασχετήρια έκθεση. Αν ο πλειστηριασμός αφορά κινη¬ 
τά πράγματα ο πλειστηριασμός μπορεί να γίνει, κατά την 
κρίση του δικαστικού επιμελητή είτε στο ειρηνοδικείο 
του τόπου της εκτέλεσης είτε στον τόπο της κατάσχε¬ 
σης είτε στον τόπο που φυλάσσονται τα πράγματα. 

3. Οι γραπτές και ενσφράγιστες προσφορές, με ποινή 
ακυρότητας, δεν πρέπει να περιλαμβάνουν αίρεση ή ό¬ 
ρο, είναι ανέκκλητες και υποβάλλονται, μαζί με την εγ¬ 
γύηση του άρθρου 965 παράγραφος 1 και το τυχόν πλη¬ 
ρεξούσιο του άρθρου 1003 παράγραφος 2, στον υπάλλη¬ 
λο του πλειστηριασμού είτε στο γραφείο του την αμέ¬ 
σως προηγούμενη εργάσιμη ημέρα του πλειστηριασμού 
κατά τις ώρες 10 το πρωί έως 2 το απόγευμα, με σύντα¬ 
ξη σχετικής πράξης είτε την ημέρα του πλειστηριασμού 
στον τόπο του από τις 4 έως τις 5 το απόγευμα, οπότε 
καταχωρίζονται στην έκθεση του πλειστηριασμού. Ο υ¬ 
πάλληλος του πλειστηριασμού οφείλει κατά την έναρξη 
του πλειστηριασμού να καταχωρίσει στην έκθεσή του τα 
στοιχεία ταυτότητας των πλειοδοτών, που έχουν ήδη κα¬ 
ταθέσει προσφορές, και τις εγγυήσεις τους. Στις 5 το α¬ 
πόγευμα και εφόσον δεν υπάρχει άλλος πλειοδότης, ο 
οποίος αναμένει να καταθέσει προσφορά, ο υπάλληλος 
του πλειστηριασμού κηρύσσει περαιωμένη τη διαδικασία 
συγκέντρωσης των προσφορών και αμέσως μετά προ¬ 
βαίνει δημόσια στην αποσφράγισή τους, καταχωρίζο¬ 
ντας το περιεχόμενό τους στην έκθεσή του. 

4. Αν υποβλήθηκε μία μόνο γραπτή προσφορά, τα 
πράγματα που πλειστηριάζονται κατακυρώνονται στο 
μοναδικό πλειοδότη, ακόμα και αν δεν παρευρίσκεται 
στον τόπο του πλειστηριασμού. Αν υποβλήθηκαν δύο ή 
περισσότερες γραπτές προσφορές, τα πράγματα που 
πλειστηριάζονται κατακυρώνονται σε εκείνον που προ¬ 
σφέρει τη μεγαλύτερη προσφορά. Αν οι περισσότερες 
αυτές προσφορές είναι ίσες, τότε η διαδικασία συνεχίζε¬ 
ται με την υποβολή προφορικών προσφορών προς τον υ¬ 
πάλληλο του πλειστηριασμού. 

5. Ο υπάλληλος του πλειστηριασμού μετά την ολοκλή¬ 
ρωση των προφορικών προσφορών προβαίνει στην κατα- 
κύρωση, αφού προηγουμένως προσκαλέσει τρεις φορές 
για μεγαλύτερη προφορική προσφορά. Σε περίπτωση ί¬ 
σων γραπτών προσφορών με τη μεγαλύτερη τιμή, χωρίς 
να υποβληθεί προφορική προσφορά, ο υπάλληλος του 
πλειστηριασμού διενεργεί αμέσως κλήρωση, από την ο¬ 
ποία αναδεικνύεται ο υπερθεματιστής. 

6. Με ανακοπή, εκείνου υπέρ του οποίου έγινε ή εκεί¬ 
νου κατά του οποίου έχει στραφεί η εκτέλεση ή δανει¬ 
στή που έχει αναγγελθεί που δικάζεται κατά τη διαδικα¬ 
σία των άρθρων 686 επ., το αρμόδιο δικαστήριο μπορεί 
να ορίσει άλλο τόπο πλειστηριασμού και να ορίσει συγ¬ 
χρόνως και τον υπάλληλο του πλειστηριασμού, αν ο τό¬ 
πος του πλειστηριασμού βρίσκεται έξω από την περιφέ¬ 


ρεια του υπαλλήλου του πλειστηριασμού που είχε ορι¬ 
στεί αρχικά, ενώ κατά τα λοιπά εφαρμόζονται οι ορισμοί 
του άρθρου 954 παράγραφος 4. 

7. Ο πλειστηριασμός δεν μπορεί να γίνει από 1 έως 31 
Αυγούστου, εκτός αν πρόκειται για πράγματα που μπο¬ 
ρούν να υποστούν φθορά. 

Άρθρο 962 

Αν τα κατασχεμένα πράγματα μπορεί, κατά την κρίση 
του υπαλλήλου του πλειστηριασμού, να υποστούν φθο¬ 
ρά, πλειστηριάζονται αμέσως. Ο υπάλληλος του πλει- 
στηριασμού μπορεί να προβεί σε κάθε κατάλληλη ενέρ¬ 
γεια για την εξασφάλιση δημοσιότητας. Αν διαφωνήσει 
εκείνος υπέρ του οποίου γίνεται ή εκείνος κατά του ο¬ 
ποίου στρέφεται η εκτέλεση, αποφασίζει το ειρηνοδικείο 
του τόπου της εκτέλεσης, που δικάζει κατά τη διαδικα¬ 
σία των άρθρων 686 επ.. 

Άρθρο 965 

1. Η πλειοδοσία αρχίζει με βάση την τιμή της πρώτης 
προσφοράς. Δεν μπορούν να πλειοδοτήσουν ο οφειλέ¬ 
της, ο υπάλληλος του πλειστηριασμού και οι υπάλληλοί 
του. Ο υπάλληλος του πλειστηριασμού οφείλει, αν προ¬ 
βληθεί αντίρρηση από τον επισπεύδοντα ή τον καθ’ ου η 
εκτέλεση ή από οποιονδήποτε πλειοδότη να αποκλείσει 
από την πλειοδοσία κάθε πρόσωπο εις βάρος του οποίου 
επισπεύδεται αναπλειστηριασμός, εφόσον το γεγονός 
αυτό προκύπτει από δημόσιο έγγραφο ή ομολογείται. 

Κάθε πλειοδότης οφείλει να καταθέτει, σε μετρητά ή 
με εγγυητική επιστολή τράπεζας, διάρκειας τουλάχιστον 
ενός (1) μηνάς ή με επιταγή που έχει εκδοθεί από τράπε¬ 
ζα ή άλλο πιστωτικό ίδρυμα, εγγυοδοσία ίση προς το 
τριάντα τοις εκατό (30%) της τιμής της πρώτης προσφο¬ 
ράς. 

Αν Υπερθεματιστής αναδείχθηκε άλλος ή αν η κατακύ- 
ρωση ματαιώθηκε από οποιονδήποτε λόγο, η εγγυοδο¬ 
σία επιστρέφεται σε εκείνον που την είχε καταθέσει α¬ 
μέσως μετά το πέρας του πλειστηριασμού. 

2. Τα πράγματα που πλειστηριάζονται κατακυρώνονται 
στον πλειοδότη που προσφέρει τη μεγαλύτερη τιμή. Ο υ¬ 
πάλληλος του πλειστηριασμού πρέπει να καταχωρίζει 
στην έκθεσή του όλες τις προσφορές που έγιναν. 

3. Ο υπερθεματιστής έχει υποχρέωση να καταβάλει 
στον υπάλληλο του πλειστηριασμού το πλειστηρίασμα 
σε μετρητά ή με επιταγή έκδοσης τράπεζας που λειτουρ¬ 
γεί νόμιμα στην Ελλάδα, μόλις γίνει η κατακύρωση, και 
αμέσως μετά του παραδίδεται το κατακυρωμένο πράγ¬ 
μα. Η παράδοση του πράγματος στον υπερθεματιστή δεν 
μπορεί να γίνει πριν αυτός καταβάλει το πλειστηρίασμα. 

4. Ο υπάλληλος του πλειστηριασμού οφείλει, το αργό¬ 
τερο την τρίτη εργάσιμη ημέρα από τον πλειστηριασμό, 
να καταθέσει εντόκως το πλειστηρίασμα στο Ταμείο Πα¬ 
ρακαταθηκών και Δανείων και οι τόκοι προσαυξάνουν το 
πλειστηρίασμα. Η κατάθεση είναι ακατάσχετη, δεν εμπί¬ 
πτει στην πτωχευτική περιουσία και δεν υπόκειται στις 
δεσμεύσεις που επιβάλλει το Δημόσιο για τη διασφάλιση 
των συμφερόντων του. 

5. Αν ο υπερθεματιστής δεν καταβάλει εμπροθέσμως 
το πλειστηρίασμα, ο υπάλληλος του πλειστηριασμού ο¬ 
φείλει μέσα στις επόμενες δύο (2) εργάσιμες ημέρες να 

τον οχλήσει με εξώδικη πρόσκληση που επιδίδεται με δι¬ 
καστικό επιμελητή. Αν ο υπερθεματιστής δεν καταβάλει 
το πλειστηρίασμα μέσα στις επόμενες από την όχληση 
πέντε (5) εργάσιμες ημέρες, η κατακύρωση σε αυτόν α- 
νατρέπεται, η εγγυοδοσία που έχει καταθέσει καταπί¬ 
πτει, καλούνται δε οι επόμενοι πλειοδότες, η προσφορά 
των οποίων, αθροιζομένη με το ποσό της εγγυοδοσίας 
που κατέπεσε, είναι ίση με το πλειστηρίασμα, να καταβά¬ 
λουν σε τακτή ημέρα που ορίζεται στην πρόσκληση, το 
ποσόν που είχαν προσφέρει. Η πρόσκληση επιδίδεται με 
δικαστικό επιμελητή. Αν εμφανισθούν περισσότεροι εν¬ 
διαφερόμενοι συντάσσεται σχετική έκθεση από το συμ¬ 
βολαιογράφο και η κατακύρωση γίνεται σε εκείνον που 
είχε προσφέρει κατά τον πλειστηριασμό το μεγαλύτερο 
ποσόν. 

Το πλειστηρίασμα συνίσταται στο άθροισμα του ποσού 
που καταβλήθηκε και της εγγυοδοσίας του αρχικού υ- 
περθεματιστή που κατέπεσε. Αν, κατά την ελεύθερη κρί¬ 
ση του υπαλλήλου του πλειστηριασμού, η κατά τα προη¬ 
γούμενα εδάφια πρόσκληση των επόμενων πλειοδοτών 
είναι αδύνατη ή ιδιαίτερα δυσχερής για λόγους που εκτί¬ 
θενται σε σχετική έκθεση, καθώς και σε κάθε περίπτωση 
που η διαδικασία αυτή δεν τελεσφόρησε, γίνεται ανα¬ 
πλειστηριασμός κατά τις διατάξεις των επόμενων εδα¬ 
φίων. Η επίσπευση του αναπλειστηριασμού γίνεται είτε 
με επιμέλεια του υπαλλήλου του πλειστηριασμού είτε α¬ 
πό τον υπέρ ου ή από τον καθ' ου η εκτέλεση ή από κάθε 
δανειστή που έχει αναγγελθεί με τίτλο εκτελεστό. Ο α¬ 
ναπλειστηριασμός επισπεύδεται με πράξη του υπαλλή¬ 
λου του πλειστηριασμού ή με δήλωση προς τον υπάλλη¬ 
λο του πλειστηριασμού του υπέρ ου ή του καθ’ ου ή του 
δανειστή, για την οποία συντάσσεται πράξη. Περίληψη 
της πράξης, η οποία περιέχει και όσα πρέπει να περιλαμ¬ 
βάνονται στο απόσπασμα της κατασχετήριας έκθεσης, 
δημοσιεύεται με επιμέλεια του υπαλλήλου του πλειστη- 
ριασμού στην Ιστοσελίδα Δημοσιεύσεων Πλειστηρια- 
σμών του Δελτίου Δικαστικών Δημοσιεύσεων του Τομέα 
Ασφάλισης Νομικών του Ενιαίου Ταμείου Ανεξάρτητα Α- 
πασχολουμένων. Η διάταξη του άρθρου 959 παράγρα¬ 
φος 7 ισχύει αναλόγως και η σχετική προθεσμία υπολο¬ 
γίζεται αφότου συνταχθεί η πράξη. Ο αρχικός υπερθεμα- 
τιστής, που δεν κατέβαλε το πλειστηρίασμα, δεν μπορεί 
να πλειοδοτήσει, δικαιούται όμως, έως ότου αρχίσει η 
πλειοδοσία, να καταβάλει το οφειλόμενο πλειστηρία- 
σμα, με τον τόκο υπερημερίας, καθώς και τα έξοδα του 
αναπλειστηριασμού και να ζητήσει να του κατακυρωθεί 
το πράγμα. 

Αρθρο 966 

4. Αν και ο νέος πλειστηριασμός έμεινε χωρίς αποτέ¬ 
λεσμα ή δεν κατορθώθηκε η ελεύθερη εκποίηση, το αρ¬ 
μόδιο δικαστήριο του άρθρου 933, που δικάζει κατά τη 
διαδικασία των άρθρων 686 επ., ύστερα από αίτηση οποι¬ 
οσδήποτε έχει έννομο συμφέρον μπορεί να άρει την κα¬ 
τάσχεση ή να διατάξει να γίνει αργότερα νέος πλειστη- 
ριασμός με την ίδια ή κατώτερη τιμή πρώτης προσφοράς. 

Αρθρο 971 

2. Εκείνος κατά του οποίου έχει στραφεί η εκτέλεση 
μπορεί να ανακόψει την αναγγελία μέχρι και την ημέρα 
της διανομής του πλειστηριάσματος, σύμφωνα με τα άρ¬ 


θρα 933 επ.. Αντίγραφο της ανακοπής επιδίδεται χωρίς 
καθυστέρηση και στον υπάλληλο του πλειστηριασμού. 
Κατά της απόφασης που εκδίδεται επιτρέπεται μόνο το 
ένδικο μέσο της έφεσης. 

Αρθρο 972 

1. Οι δανειστές εκείνου κατά του οποίου έγινε η εκτέ¬ 
λεση έχουν δικαίωμα να αναγγείλουν την απαίτησή 
τους. Η αναγγελία επιδίδεται στον υπάλληλο του πλει- 
στηριασμού, σε εκείνον υπέρ του οποίου γίνεται και σε 
εκείνον κατά του οποίου στρέφεται η εκτέλεση και πρέ¬ 
πει να περιέχει: 

(α) διορισμό αντικλήτου στην περιφέρεια του πρωτοδι¬ 
κείου του τόπου της εκτέλεσης, στον οποίον μπορούν να 
γίνονται όλες οι επιδόσεις και προσφορές που αφορούν 
την εκτέλεση και αν δεν οριστεί αντίκλητος, αντίκλητος 
είναι ο δικηγόρος που τυχόν υπέγραψε την αναγγελία 
και 

(β) περιγραφή της απαίτησης του δανειστή που αναγ¬ 
γέλλεται. Η αναγγελία πρέπει να επιδοθεί το αργότερο 
πέντε (5) ημέρες πριν από τον πλειστηριασμό και μέσα 
στην ίδια προθεσμία πρέπει να κατατεθούν τα έγγραφα 
που αποδεικνύουν την απαίτηση. Τα έξοδα της αναγγε¬ 
λίας βαρύνουν όποιον αναγγέλλεται. 

Αρθρο 973 

1. Αν για οποιονδήποτε λόγο ο πλειστηριασμός δεν έ¬ 
γινε κατά την ημέρα που είχε οριστεί, επισπεύδεται πάλι 
με δήλωση που κατατίθεται στον υπάλληλο του πλειστη- 
ριασμού και συντάσσεται σχετική πράξη. Η νέα ημέρα 
του πλειστηριασμού ορίζεται από τον υπάλληλο του 
πλειστηριασμού δυο (2) μήνες από την ημέρα της δήλω¬ 
σης και όχι πάντως μετά την παρέλευση τριών (3) μηνών 
από την ημέρα αυτή. Ο υπάλληλος του πλειστηριασμού 
εντός τριών (3) ημερών μεριμνά ώστε να αναρτηθεί η 
γνωστοποίηση της δήλωσης και η ημέρα του πλειστηρια- 
σμού στην ιστοσελίδα δημοσιεύσεων πλειστηριασμών 
του Δελτίου Δικαστικών Δημοσιεύσεων του Τομέα Α¬ 
σφάλισης Νομικών του Ενιαίου Ταμείου Ανεξάρτητα Α- 
πασχολουμένων. 

2. Κάθε δανειστής, εφόσον έχει απαίτηση που στηρί¬ 
ζεται σε εκτελεστό τίτλο και κοινοποίησε σε εκείνον κα¬ 
τά του οποίου στρέφεται η εκτέλεση επιταγή προς εκτέ¬ 
λεση, μπορεί να επισπεύσει τον πλειστηριασμό. 

3. Αν ένας δανειστής, άλλος από τον επισπεύδοντα, 
θέλει να επισπεύσει τον πλειστηριασμό κατά την παρά¬ 
γραφο 2, πρέπει να το δηλώσει στον υπάλληλο του πλει- 
στηριασμού και να συνταχθεί σχετική πράξη. Αν ο δανει¬ 
στής αυτός έχει και ο ίδιος επιβάλει κατάσχεση, η δήλω¬ 
ση συνέχισης του πλειστηριασμού επέχει θέση ανάκλη¬ 
σης της δικής του κατάσχεσης. Αντίγραφο της πράξης ε¬ 
πιδίδεται μέσα σε τρεις (3) ημέρες από τη δήλωση στον 
αρχικώς επισπεύδοντα. Ο πλειστηριασμός γίνεται ενώ¬ 
πιον του ίδιου υπαλλήλου. Ο υπάλληλος του πλειστηρια- 
σμού εντός τριών (3) ημερών μεριμνά ώστε να αναρτηθεί 
η γνωστοποίηση της δήλωσης και η ημέρα του πλειστη- 
ριασμού στην ιστοσελίδα δημοσιεύσεων πλειστηρια- 
σμών του Δελτίου Δικαστικών Δημοσιεύσεων του Τομέα 
Ασφάλισης Νομικών του Ενιαίου Ταμείου Ανεξάρτητα Α- 
πασχολουμένων. 

4. Κάθε δανειστής της παραγράφου 2 μπορεί να ζητή- 

σει από το αρμόδιο κατά το άρθρο 933 δικαστήριο, που 
δικάζει κατά τη διαδικασία των άρθρων 686 επ., να του ε¬ 
πιτρέψει να επισπεύσει αυτός την εκτέλεση, αν ο πλει- 
στηριασμός ματαιώθηκε για δεύτερη φορά χωρίς σοβα¬ 
ρό λόγο, καθώς και σε κάθε άλλη περίπτωση που από τη 
στάση του επισπεύδοντος προκύπτει συμπαιγνία ή ολι¬ 
γωρία. Η ανάθεση της επίσπευσης στον αιτούντα μπορεί 
να εξαρτηθεί από τη ματαίωση του τυχόν επισπευδόμε- 
νου πλειστηριασμού. Ο δανειστής, στον οποίο ανατέθη¬ 
κε η επίσπευση, οφείλει να προβεί στην κατά την παρά¬ 
γραφο 3 δήλωση. Ο πλειστηριασμός επισπεύδεται κατά 
τις διατάξεις της παραγράφου αυτής. 

5. Αν στην περίπτωση της παραγράφου 3 εμφανίστη¬ 
καν ταυτόχρονα περισσότεροι δανειστές που θέλουν να 
επισπεύσουν την εκτέλεση ή, στην περίπτωση της παρα¬ 
γράφου 4, οι αιτούντες είναι περισσότεροι, το κατά το 
άρθρο 933 δικαστήριο, ύστερα από αυτοτελή ή παρεμπί- 
πτουσα αίτηση οποιουδήποτε έχει έννομο συμφέρον, δι¬ 
κάζοντας με τη διαδικασία των άρθρων 686 επ., επιλέγει 
τον καταλληλότερο στον οποίο και αναθέτει την επί¬ 
σπευση. Ο πλειστηριασμός επισπεύδεται κατά τις διατά¬ 
ξεις της παραγράφου 3. 

6. Αντιρρήσεις για οποιοδήποτε λόγο που αφορά το 
κύρος της δήλωσης συνέχισης, ασκούνται με ανακοπή 
μέσα σε προθεσμία τριάντα (30) ημερών από την ημέρα 
της κατά την παράγραφο 1 ανάρτησης. Η συζήτηση της 
ανακοπής προσδιορίζεται υποχρεωτικά μέσα σε εξήντα 
(60) ημέρες από την κατάθεσή της και γίνεται με τη δια¬ 
δικασία των άρθρων 686 επ.. Κατά της απόφασης που 
εκδίδεται μέσα σε ένα (1) μήνα από τη συζήτηση της α¬ 
νακοπής δεν επιτρέπεται η άσκηση ένδικων μέσων. Πρό¬ 
σθετοι λόγοι ανακοπής μπορούν να προταθούν μόνο με 
ιδιαίτερο δικόγραφο που κατατίθεται στη γραμματεία 
του δικαστηρίου προς το οποίο απευθύνεται η ανακοπή, 
κάτω από την οποία συντάσσεται έκθεση, και κοινοποιεί¬ 
ται στον αντίδικο οκτώ (8) τουλάχιστον ημέρες πριν από 
τη συζήτηση. 

Αρθρο 975 

Η κατάταξη των δανειστών στον πίνακα γίνεται με την 
εξής σειρά. Αφού αφαιρεθούν τα έξοδα της εκτέλεσης, 
που ορίζονται αιτιολογημένα από τον υπάλληλο του 
πλειστηριασμού, κατατάσσονται: 

1) Οι απαιτήσεις για την κηδεία ή τη νοσηλεία εκείνου 
κατά του οποίου είχε στραφεί η εκτέλεση, του συζύγου 
και των τέκνων του, αν προέκυψαν κατά τους τελευταί¬ 
ους δώδεκα (12) μήνες πριν από την ημέρα διενέργειας 
του πλειστηριασμού ή κήρυξης της πτώχευσης. Στην ίδια 
τάξη υπάγονται και οι απαιτήσεις αποζημίωσης δανει¬ 
στών, λόγω αναπηρίας ποσοστού ογδόντα τοις εκατό 
(80%) και άνω, με εξαίρεση την ικανοποίηση για ηθική 
βλάβη, εφόσον προέκυψαν έως την ημέρα του πλειστη- 
ριασμού ή την κήρυξη της πτώχευσης. 

2) Οι απαιτήσεις για την παροχή τροφίμων αναγκαίων 
για τη συντήρηση εκείνου κατά του οποίου είχε στραφεί 
η εκτέλεση, του συζύγου και των τέκνων του, αν προέ¬ 
κυψαν κατά τους τελευταίους έξι (6) μήνες πριν από την 
ημέρα διενέργειας του πλειστηριασμού ή κήρυξης της 
πτώχευσης. 

3) Οι απαιτήσεις, που έχουν ως βάση τους την παροχή 
εξαρτημένης εργασίας, καθώς και οι απαιτήσεις από α¬ 
μοιβές, έξοδα και αποζημιώσεις των δικηγόρων, που α¬ 
μείβονται με πάγια περιοδική αμοιβή, εφόσον προέκυ¬ 


ψαν μέσα στην τελευταία διετία πριν από την ημερομη¬ 
νία ορισμού του πρώτου πλειστηριασμού ή κήρυξης της 
πτώχευσης. Οι αποζημιώσεις λόγω καταγγελίας της 
σχέσης εργασίας, καθώς και οι απαιτήσεις των δικηγό¬ 
ρων για αποζημίωση λόγω λύσης της σύμβασης έμμι¬ 
σθης εντολής κατατάσσονται στην τάξη αυτή ανεξάρτη¬ 
τα από το χρόνο που προέκυψαν. Οι απαιτήσεις του Δη¬ 
μοσίου από φόρο προστιθέμενης αξίας και παρακρατού- 
μενους και επιρριπτόμενους φόρους με τις προσαυξή¬ 
σεις κάθε φύσης και τους τόκους που επιβαρύνουν τις α¬ 
παιτήσεις αυτές. Στην ίδια τάξη υπάγονται και οι απαιτή¬ 
σεις των φορέων κοινωνικής ασφάλισης αρμοδιότητας 
της γενικής γραμματείας κοινωνικών ασφαλίσεων, οι α¬ 
παιτήσεις αποζημίωσης σε περίπτωση θανάτου του υπό¬ 
χρεου προς διατροφή, καθώς και οι απαιτήσεις αποζη¬ 
μίωσης λόγω αναπηρίας ποσοστού εξήντα επτά τοις ε¬ 
κατό (67%) και άνω, εφόσον προέκυψαν έως την ημέρα 
του πλειστηριασμού ή την κήρυξη της πτώχευσης. 

4) Οι απαιτήσεις αγροτών ή αγροτικών συνεταιρισμών 
από πώληση αγροτικών προϊόντων, αν προέκυψαν κατά 
τον τελευταίο χρόνο πριν από την ημερομηνία ορισμού 
του πρώτου πλειστηριασμού ή κήρυξης της πτώχευσης. 

5) Οι απαιτήσεις του Δημοσίου και των οργανισμών το¬ 
πικής αυτοδιοίκησης από κάθε αιτία, με τις προσαυξή¬ 
σεις κάθε φύσης και τους τόκους που επιβαρύνουν τις α¬ 
παιτήσεις αυτές. 

6) Οι απαιτήσεις του Συνεγγυητικού κατά του οφειλέ¬ 
τη, εφόσον ο τελευταίος έχει ή είχε στο παρελθόν την ι¬ 
διότητα της επιχείρησης παροχής επενδυτικών υπηρε¬ 
σιών κατά την έννοια του άρθρου 2 του ν. 2396/1996 και 
οι απαιτήσεις του Συνεγγυητικού έχουν προκύψει εντός 
δύο (2) ετών πριν από την ημέρα διενέργειας του πλει- 
στηριασμού ή κήρυξης της πτώχευσης. 

Αρθρο 977 

1. Με την επιφύλαξη της παραγράφου 3 του άρθρου 
αυτού, αν εκτός από τις απαιτήσεις του άρθρου 975 υ¬ 
πάρχουν και οι απαιτήσεις του άρθρου 976 αριθμ. 3, προ- 
τιμώνται οι πρώτες. Αν υπάρχουν και απαιτήσεις του άρ¬ 
θρου 976 αριθμ. 1 και 2, τότε οι απαιτήσεις του άρθρου 

975 ικανοποιούνται έως το ένα τρίτο του πλειστηριάσμα- 
τος που πρέπει να διανεμηθεί στους πιστωτές και τα δύο 
τρίτα διατίθενται για να ικανοποιηθούν οι απαιτήσεις του 
άρθρου 976 αριθμ. 1 και 2. Από τα υπόλοιπα που απομέ¬ 
νουν από το ένα τρίτο ή τα δύο τρίτα, μετά την ικανοποί¬ 
ηση των απαιτήσεων των άρθρων 975 και 976 αριθμ. 1 
και 2, κατά το προηγούμενο εδάφιο, κατατάσσονται, ώ¬ 
σπου να καλυφθούν, οι απαιτήσεις της άλλης από τις 
προαναφερόμενες δύο κατηγορίες, που δεν έχουν ικα¬ 
νοποιηθεί. 

2. Με την επιφύλαξη της παραγράφου 3 του άρθρου 
αυτού, αν υπάρχουν περισσότερες απαιτήσεις από αυ¬ 
τές που αναφέρονται στα άρθρα 975 ή 976, η απαίτηση 
της προηγούμενης τάξης προτιμάται από την απαίτηση 
της επόμενης τάξης και αν είναι της ίδιας τάξης ικανο¬ 
ποιούνται συμμέτρως. Αν συντρέχουν περισσότερες α¬ 
παιτήσεις από εκείνες που αναφέρονται στο άρθρο 976 
αριθμ. 2, ακολουθείται η κατά το ουσιαστικό δίκαιο σει¬ 
ρά. 

3. Αν εκτός από τις απαιτήσεις του άρθρου 975 υπάρ¬ 
χουν και απαιτήσεις του άρθρου 976, καθώς και μη προ¬ 
νομιούχες απαιτήσεις, τότε οι απαιτήσεις του άρθρου 

976 ικανοποιούνται έως το εξήντα πέντε τοις εκατό 

(65%), οι απαιτήσεις του άρθρου 975 έως το είκοσι πέντε 
τοις εκατό (25%) και οι μη προνομιούχες απαιτήσεις έως 
το δέκα τοις εκατό (10%) του ποσού του πλειστηριάσμα- 
τος που πρέπει να διανεμηθεί στους πιστωτές συμμέ- 
τρως. Από τα υπόλοιπα που απομένουν από το εξήντα 
πέντε τοις εκατό (65%) ή από το είκοσι πέντε τοις εκατό 
(25%) κατατάσσονται, ώσπου να καλυφθούν οι απαιτή¬ 
σεις της εκάστοτε άλλης από τις δύο προαναφερόμενες 
κατηγορίες, που δεν έχουν ικανοποιηθεί. Από τα υπόλοι¬ 
πα που απομένουν από την ικανοποίηση των εγχειρό- 
γραφων δανειστών ικανοποιούνται οι απαιτήσεις του άρ¬ 
θρου 976 και του άρθρου 975 κατά τα οριζόμενα στο ε¬ 
δάφιο 2 της παραγράφου 1. Αν υπάρχουν απαιτήσεις του 
άρθρου 976 και μη προνομιούχες απαιτήσεις, οι πρώτες 
ικανοποιούνται έως το ενενήντα τοις εκατό (90%) και οι 
δεύτερες έως το δέκα τοις εκατό (10%) του ποσού του 
πλειστηριάσματος, που πρέπει να διανεμηθεί στους πι¬ 
στωτές συμμέτρως. Αν υπάρχουν απαιτήσεις του άρ¬ 
θρου 975 και μη προνομιούχες απαιτήσεις, οι απαιτήσεις 
του άρθρου 975 ικανοποιούνται σε ποσοστό έως το ε¬ 
βδομήντα τοις εκατό (70%) του ποσού του πλειστηριά- 
σματος, που πρέπει να διανεμηθεί στους πιστωτές, ενώ 
οι μη προνομιούχοι ικανοποιούνται στο υπόλοιπο ποσο¬ 
στό συμμέτρως. 

Αρθρο 978 

1. Απαιτήσεις που εξαρτώνται από αίρεση ή αμφίβολες 
κατατάσσονται τυχαίως. Με την προσκόμιση ισόποσης 
εγγυητικής επιστολής σε πρώτη ζήτηση τράπεζας που 
είναι νόμιμα εγκατεστημένη στην Ελλάδα, ο υπάλληλος 
του πλειστηριασμού υποχρεούται να ικανοποιήσει το δα¬ 
νειστή, η απαίτηση του οποίου κατατάχθηκε τυχαία. Σε 
περίπτωση που δεν πληρωθεί ο όρος υπό τον οποίο τελεί 
η τυχαία κατάταξη, ο δανειστής υποχρεούται να επι¬ 
στρέφει εντόκως το ποσό που εισέπραξε. Απαιτήσεις υ¬ 
πό προθεσμία κατατάσσονται, αφού αφαιρεθεί ο τόκος 
που αναλογεί έως τη λήξη τους. 

2. Όταν απαίτηση κατατάσσεται τυχαίως, ο υπάλλη¬ 
λος του πλειστηριασμού ορίζει στον πίνακα κατάταξης 
πως κατανέμεται το ποσό της απαίτησης, με την προ¬ 
σθήκη των αναλογούντων τόκων, αν αυτή παύσει να υφί- 
σταται. 

Αρθρο 979 

2. Μέσα σε δώδεκα (12) εργάσιμες ημέρες αφότου ε- 
πιδοθεί η πρόσκληση της παραγάφου 1 οποιοσδήποτε έ¬ 
χει έννομο συμφέρον μπορεί να ανακόψει τον πίνακα 
της κατάταξης, οπότε εφαρμόζονται τα άρθρα 933 επ.. 
Αντίγραφο της ανακοπής επιδίδεται, μέσα στην ίδια προ¬ 
θεσμία, και στον υπάλληλο του πλειστηριασμού. Κατά 
της απόφασης που εκδίδεται επιτρέπεται η άσκηση όλων 
των ένδικων μέσων πλην της ανακοπής ερημοδικίας. Η 
ανακοπή στρέφεται κατά των δανειστών των οποίων 
προσβάλλεται η κατάταξη. Η συζήτηση προσδιορίζεται 
υποχρεωτικά μέσα σε εξήντα (60) ημέρες από την κατά¬ 
θεσή της, αν ο δανειστής είναι κάτοικος ημεδαπής ή μέ¬ 
σα σε εκατόν είκοσι (120) ημέρες από την κατάθεσή της, 
αν ο δανειστής είναι κάτοικος αλλοδαπής. 

Αρθρο 980 

2. Αν κάποιος από τους δανειστές άσκησε ανακοπή, ο 
υπάλληλος του πλειστηριασμού δεν μπορεί να ικανοποι¬ 


ήσει τους δανειστές των οποίων η κατάταξη προσβάλλε¬ 
ται με την ανακοπή, εκτός αν προσκομίσουν ισόποση εγ¬ 
γυητική επιστολή σε πρώτη ζήτηση τράπεζας που είναι 
νόμιμα εγκατεστημένη στην Ελλάδα. Σε περίπτωση τε¬ 
λεσίδικης ευδοκίμησης της ανακοπής ο δανειστής υπο- 
χρεούται να επιστρέφει στον υπάλληλο του πλειστηρια- 
σμού εντόκως το ποσό που εισέπραξε. 

Αρθρο 985 

1. Μέσα σε οκτώ (8) ημέρες αφότου του επιδοθεί το 
κατασχετήριο, ο τρίτος οφείλει να δηλώσει αν υπάρχει η 
απαίτηση που κατασχέθηκε, αν έχει στα χέρια του το κα- 
τασχεμένο πράγμα και αν επιβλήθηκε στα χέρια του άλ¬ 
λη κατάσχεση και συνάμα να αναφέρει ποιος την επέβα¬ 
λε και για ποιο ποσό. Οταν η κατάσχεση επιβάλλεται 
στα χέρια πιστωτικού ιδρύματος, αυτό θα πρέπει να δη¬ 
λώσει, αν υφίσταται στα χέρια του ακατάσχετη απαίτηση 
κατά την έννοια του άρθρου 982 παράγραφος 2 στοιχ. 
γ' και δ'. 

Άρθρο 988 

2. Αν ο τρίτος δηλώσει ότι έχει στα χέρια του το κατα- 
σχεμένο πράγμα, γίνεται πλειστηριασμός ενώπιον συμ¬ 
βολαιογράφου που ορίζεται σύμφωνα με την παράγρα¬ 
φο 1. Ο πλειστηριασμός γίνεται κατά τα άρθρα 959 επ. 
με την εφαρμογή και του άρθρου 955 παράγραφος 2 ε¬ 
δάφιο β', η προθεσμία του οποίου αρχίζει αφότου η από¬ 
φαση του ειρηνοδικείου για το διορισμό του γνωστοποι¬ 
ηθεί στο συμβολαιογράφο, ο οποίος και ορίζει το δικα¬ 
στικό επιμελητή ο οποίος θα ενεργήσει την εκτέλεση. 

Αρθρο 993 

2. Οι διατάξεις των παραγράφων 1 εδάφιο β' και 2 έως 
4 του άρθρου 954 εφαρμόζονται και εδώ. Το κατασχεμέ- 
νο ακίνητο πρέπει, ύστερα από επιτόπια μετάβαση του 
δικαστικού επιμελητή, να περιγράφεται με ακρίβεια ως 
προς το είδος, τη θέση, τα όρια και την έκτασή του, με τα 
συστατικά και τα παραρτήματα που κατασχέθηκαν, ώστε 
να μη χωρεί αμφιβολία για την ταυτότητά του. Για την ε¬ 
κτίμηση της αξίας του ακινήτου, που κατάσχεται, λαμβά- 
νεται υπόψη η εμπορική του αξία, όπως αυτή προσδιορί¬ 
ζεται κατά το χρόνο της κατάσχεσης. 

Άρθρο 995 

1. Αντίγραφο της κατασχετήριας έκθεσης επιδίδεται 
μόλις περατωθεί η κατάσχεση στον καθ’ ου η εκτέλεση, 
αν ήταν παρών, και, αν αυτός αρνηθεί να παραλάβει το 
έγγραφο που του επιδίδεται, ο επιμελητής συντάσσει 
έκθεση για την άρνησή του. Αν είναι απών ή δεν είναι δυ¬ 
νατή η άμεση κατάρτιση του αντιγράφου, η επίδοση γί¬ 
νεται το αργότερο την επομένη της ημέρας που έγινε η 
κατάσχεση, εφόσον εκείνος κατά του οποίου στρέφεται 
η εκτέλεση έχει την κατοικία του στην περιφέρεια του 
δήμου όπου έγινε η κατάσχεση, διαφορετικά μέσα σε 
πέντε (5) ημέρες από την κατάσχεση. Η παράλειψη των 
διατυπώσεων αυτών επιφέρει ακυρότητα. Ως τιμή πρώ¬ 
της προσφοράς για τον πλειστηριασμό ακινήτου ορίζεται 
η εμπορική του αξία, όπως αυτή προσδιορίζεται κατά το 
χρόνο της κατάσχεσης. 

2. Με ποινή ακυρότητας, αντίγραφο της κατασχετή- 

ριας έκθεσης επιδίδεται στον υποθηκοφύλακα (κτηματο¬ 
λόγιο) της περιφέρειας όπου βρίσκεται το κατασχεμένο 
μέσα σε πέντε (5) ημέρες από την κατάσχεση. Αν πρό¬ 
κειται για πλοία νηολογημένα στην Ελλάδα, η επίδοση 
γίνεται σε εκείνον που τηρεί το νηολόγιο, όπου είναι 
γραμμένο το πλοίο, και αν πρόκειται για αεροσκάφη 
γραμμένα σε μητρώο που τηρείται στην Ελλάδα, η επί¬ 
δοση γίνεται σε εκείνον που το τηρεί. Ο υποθηκοφύλα¬ 
κας ή όποιος τηρεί το νηολόγιο ή το μητρώο οφείλει να 
εγγράφει την ίδια ημέρα την κατάσχεση σε ειδικό βιβλίο 
κατασχέσεων που τηρείται για το σκοπό αυτό και να πα- 
ραδώσει μέσα σε προθεσμία τριών (3) ημερών, αφότου 
κατά τα προαναφερόμενα του έγινε η επίδοση, το σχετι¬ 
κό πιστοποιητικό βαρών στον αρμόδιο για την εκτέλεση 
δικαστικό επιμελητή, ενώ ο γραμματέας του ειρηνοδικεί¬ 
ου οφείλει αυθημερόν να καταχωρίσει την κατασχετήρια 
έκθεση σε ειδικό βιβλίο με αλφαβητικό ευρετήριο, με βά¬ 
ση τα ονοματεπώνυμα των καθ’ ων η κατάσχεση. 

3. Αν πρόκειται για κατάσχεση ενυπόθηκου κτήματος 
και η κατάσχεση έγινε κατά του τρίτου, κυρίου ή νομέα, 
πρέπει να επιδοθεί σ’ αυτόν και στον οφειλέτη αντίγρα¬ 
φο της κατασχετήριας έκθεσης, αλλιώς επέρχεται ακυ¬ 
ρότητα. Αν η κατάσχεση έγινε κατά του οφειλέτη, πρέ¬ 
πει να επιδοθεί στον τρίτο, κύριο ή νομέα, αντίγραφο της 
κατασχετήριας έκθεσης, αλλιώς επέρχεται ακυρότητα. 

4. Ο δικαστικός επιμελητής οφείλει, μέσα σε δέκα (10) 
ημέρες από την κατάσχεση, να καταθέσει στον υπάλλη¬ 
λο του πλειστηριασμού τον εκτελεστό τίτλο, την έκθεση 
επίδοσης της επιταγής προς εκτέλεση, την κατασχετή¬ 
ρια έκθεση και τις εκθέσεις επίδοσής της στον οφειλέτη, 
τον τρίτο κύριο ή νομέα και τον υποθηκοφύλακα ή όποι¬ 
ον τηρεί το νηολόγιο ή το μητρώο, καθώς και το πιστο¬ 
ποιητικό βαρών, ο οποίος συντάσσει έκθεση για όλα αυ¬ 
τά. Απόσπασμα της κατασχετήριας έκθεσης, που περι¬ 
λαμβάνει τα ονοματεπώνυμα του υπέρ ου και του καθ’ ου 
η εκτέλεση, καθώς και τον αριθμό φορολογικού μητρώου 
αυτών και αν πρόκειται για νομικά πρόσωπα την επωνυ¬ 
μία και τον αριθμό φορολογικού τους μητρώου, συνοπτι¬ 
κή περιγραφή του ακινήτου που κατασχέθηκε κατά το εί¬ 
δος, τη θέση, τα όρια και την έκτασή του, με τα συστατι¬ 
κά και όσα παραρτήματα συγκατάσχονται, καθώς και 
μνεία των υποθηκών ή προσημειώσεων που υπάρχουν ε¬ 
πάνω στο ακίνητο, την τιμή της πρώτης προσφοράς, του 
ποσού για το οποίο γίνεται η κατάσχεση, τους όρους του 
πλειστηριασμού που θέτει τυχόν ο υπέρ ου η εκτέλεση 
και που γνωστοποιήθηκαν στο δικαστικό επιμελητή με 
την εντολή για εκτέλεση του άρθρου 927, το όνομα και 
τη διεύθυνση του υπαλλήλου του πλειστηριασμού, κα¬ 
θώς και τον τόπο, την ημέρα και την ώρα του πλειστηρια- 
σμού, εκδίδεται από το δικαστικό επιμελητή και δημοσι¬ 
εύεται με επιμέλεια αυτού μέχρι την δέκατη πέμπτη ημέ¬ 
ρα από την κατάσχεση στην ιστοσελίδα δημοσιεύσεων 
πλειστηριασμών του Δελτίου Δικαστικών Δημοσιεύσεων 
του Τομέα Ασφάλισης Νομικών του Ενιαίου Ταμείου Ανε¬ 
ξάρτητα Απασχολουμένων. Το απόσπασμα αυτό επιδίδε¬ 
ται μέσα στην ίδια προθεσμία στον τρίτο κύριο ή νομέα 
και στους ενυπόθηκους δανειστές. Ο πλειστηριασμός 
δεν μπορεί να γίνει χωρίς να τηρηθούν οι διατυπώσεις 
των προηγούμενων εδαφίων, διαφορετικά είναι άκυρος. 

5. Εφόσον δεν ορίζεται διαφορετικά, οι διατάξεις των 
άρθρων 972 και 973 εφαρμόζονται και εδώ. 

6. Μέσα στην ίδια προθεσμία του εδάφιο α' της παρα¬ 
γράφου 4 ο δικαστικός επιμελητής καταθέτει στον υπάλ¬ 
ληλο του πλειστηριασμού έγγραφο σημείωμα στο οποίο 


καθορίζονται ημέρες και ώρες επίσκεψης από υποψήφι¬ 
ους πλειοδότες του ακινήτου που κατασχέθηκε, το αρ¬ 
γότερο επτά (7) ημέρες πριν από την ημέρα του πλειστη- 
ριασμού. Η επίσκεψη πραγματοποιείται με τη συνοδεία 
του δικαστικού επιμελητή. Το σημείωμα συμπεριλαμβά- 
νεται στην έκθεση που συντάσσει ο υπάλληλος του πλει- 
στηριασμού και το περιεχόμενό του δημοσιεύεται μέσα 
στην προθεσμία της παραγράφου 4 στην ανωτέρω ιστο¬ 
σελίδα. 

Άρθρο 997 

1. Απαγορεύεται και είναι άκυρη υπέρ εκείνου που ε¬ 
πέβαλε την κατάσχεση και υπέρ των δανειστών που α¬ 
ναγγέλθηκαν η διάθεση του κατασχεμένου από τον ο¬ 
φειλέτη· αν πρόκειται για ενυπόθηκο ακίνητο είναι άκυ¬ 
ρη η διάθεσή του και από τον τρίτο, κύριο ή νομέα. Μετά 
την κατάσχεση του ακινήτου η εκμίσθωσή του από τον ο¬ 
φειλέτη ή τον τρίτο κύριο ή νομέα ή η παραχώρηση της 
χρήσης ή κατοχής του με βάση άλλη έννομη σχέση μπο¬ 
ρεί να καταγγελθεί από τον υπερθεματιστή μέσα σε προ¬ 
θεσμία ενός (1) μηνάς από τη μεταγραφή της περίληψης 
της κατακυρωτικής έκθεσης. Με την καταγγελία αυτή η 
μίσθωση ή άλλη έννομη σχέση λύεται μετά από δύο (2) 
μήνες και χωρεί η κατά το άρθρο 1005 παράγραφος 2 ε¬ 
κτέλεση. Δικαίωμα καταγγελίας της μίσθωσης κατά το 
άρθρο 615 ΑΚ δεν θίγεται και η περίληψη εκτελείται κα¬ 
τά του μισθωτή αφού περάσουν οι προθεσμίες του άρ¬ 
θρου αυτού που αρχίζουν αφότου η περίληψη επιδοθεί 
στο μισθωτή. 

2. Τα αποτελέσματα της παραγράφου 1 αρχίζουν ανα¬ 
δρομικά, α) για τον οφειλέτη, αφότου του επιδοθεί σύμ¬ 
φωνα με το άρθρο 995 αντίγραφο της κατασχετήριας έκ¬ 
θεσης ή συνταχθεί η έκθεση, που πιστοποιεί την άρνησή 
του να παραλάβει το αντίγραφο κατά το πρώτο εδάφιο 
της παραγράφου 1 του άρθρου 995, με την προϋπόθεση 
ότι θα ακολουθήσει η επίδοση του αντιγράφου της κατα¬ 
σχετήριας έκθεσης μέσα σε προθεσμία πέντε (5) ημε¬ 
ρών, β) για τον τρίτο, κύριο ή νομέα, αφότου του επιδο- 
θεί σύμφωνα με το άρθρο 995 αντίγραφο της κατασχετή¬ 
ριας έκθεσης ή συνταχθεί η έκθεση, που πιστοποιεί την 
άρνησή του να παραλάβει το αντίγραφο κατά το άρθρο 
995 παράγραφοι 1 και 4, με την προϋπόθεση ότι θα ακο¬ 
λουθήσει η επίδοση του αντιγράφου της κατασχετήριας 
έκθεσης εντός προθεσμίας πέντε (5) ημερών, γ) για τους 
τρίτους, μόνο αφότου η κατάσχεση εγγράφει κατά το 
άρθρο 995 στο βιβλίο κατασχέσεων και εφόσον έγιναν 
οι, κατά τις περιπτώσεις α' και β' της παραγράφου αυ¬ 
τής, επιδόσεις στον οφειλέτη και τον τρίτο, κύριο ή νο¬ 
μέα. 

3. Σε όποιον επέβαλε την κατάσχεση και στους δανει¬ 
στές που αναγγέλθηκαν δεν αντιτάσσεται η μεταγραφή 
ή η εγγραφή υποθήκης που έγινε μετά την εγγραφή της 
κατάσχεσης στο βιβλίο κατασχέσεων σε οποιονδήποτε 
τίτλο και αν στηρίζεται η υποθήκη. Η τροπή της προση¬ 
μείωσης σε υποθήκη, που έγινε μετά την εγγραφή της 
κατάσχεσης, είναι έγκυρη και για το δανειστή που επέ¬ 
βαλε την κατάσχεση και για τους δανειστές που έχουν 
αναγγελθεί. 

4. Αν συμπέσει την ίδια ημέρα εγγραφή κατάσχεσης 
και μεταγραφή ή εγγραφή υποθήκης στο ίδιο ακίνητο, 
προτιμάται αυτή που καταχωρίστηκε έστω και ελάχιστο 
χρόνο νωρίτερα. 

5. Μετά την εγγραφή της αναγκαστικής κατάσχεσης 

στο βιβλίο κατασχέσεων επιτρέπεται να επιβληθεί και 
άλλη αναγκαστική κατάσχεση επάνω στο ίδιο ακίνητο α¬ 
πό άλλο δανειστή του οφειλέτη. Οι διαφορετικές διαδι¬ 
κασίες αναγκαστικής εκτέλεσης διενεργούνται ξεχωρι¬ 
στά, χωρίς να επηρεάζει η μια την άλλη. Δεν επιτρέπεται 
η αναζήτηση των εξόδων της εκτέλεσης που προκατέβα- 
λε εκείνος ο δανειστής, η εκτέλεση του οποίου δεν πε- 
ρατώθηκε. 

Άρθρο 998 

1. Το κατασχεμένο ακίνητο πλειστηριάζεται δημόσια 
ενώπιον του συμβολαιογράφου της περιφέρειας όπου 
βρίσκεται το ακίνητο, ο οποίος ορίστηκε για τον πλειστη- 
ριασμό. Ο πλειστηριασμός γίνεται με την υποβολή γρα¬ 
πτών και ενσφράγιστων προσφορών και στη συνέχεια 
διαδοχικών προφορικών προσφορών. Οι διατάξεις της 
παραγράφου 1 εδάφιο β' και δ' του άρθρου 959, καθώς 
και των παραγράφων 2 έως 5 του ίδιου άρθρου εφαρμό¬ 
ζονται και εδώ. 

2. Ο πλειστηριασμός δεν μπορεί να γίνει από την 1η έ¬ 
ως και τις 31 Αυγούστου, καθώς και την προηγουμένη 
και την επομένη Τετάρτη της ημέρας των εκλογών για 
την ανάδειξη βουλευτών, αντιπροσώπων στο Ευρωπαϊκό 
Κοινοβούλιο και Οργάνων Τοπικής Αυτοδιοίκησης. Η α¬ 
παγόρευση αυτή ισχύει και για τις επαναληπτικές εκλο¬ 
γές και μόνο για τις περιφέρειες που διεξάγονται τέτοι¬ 
ες. 

3. Η διάταξη της προηγούμενης παραγράφου σχετικά 
με την απαγόρευση πλειστηριασμού από την 1η έως και 
τις 31 Αυγούστου δεν εφαρμόζεται, όταν πρόκειται για 
πλοία και αεροσκάφη. 

4. Αν το ακίνητο βρίσκεται σε περιφέρειες περισσότε¬ 
ρων ειρηνοδικείων, ο πλειστηριασμός γίνεται κατά την ε¬ 
πιλογή όποιου επισπεύδει, σε οποιοδήποτε ειρηνοδικείο. 

5. Ύστερα από αίτηση οποιουδήποτε έχει έννομο συμ¬ 
φέρον, το δικαστήριο του άρθρου 933 δικάζοντας κατά 
τη διαδικασία των άρθρων 686 επ., μπορεί να διατάξει να 
γίνει ταυτόχρονα η πώληση του κατασχεμένου ακινή¬ 
του, ολόκληρου ή τμηματικά, με βάση σχεδιάγραμμα ή 
σχέδιο μηχανικού ή γεωμέτρηση, που υποβάλλεται μαζί 
με την αίτηση. Στην περίπτωση αυτή η κατακύρωση τότε 
μόνο γίνεται τμηματικά σε όποιους πλειοδοτούν τμημα¬ 
τικά, όταν το σύνολο των προσφορών τους είναι μεγα¬ 
λύτερο από την τιμή που προσφέρεται για να πωληθεί 
συνολικά. 

6. Μετά από αίτηση του οφειλέτη, το δικαστήριο του 
άρθρου 933, το οποίο δικάζει κατά τη διαδικασία των άρ¬ 
θρων 686 επ., μπορεί να επιτρέψει να πουληθεί ελεύθε¬ 
ρα το ακίνητο με τίμημα το οποίο ορίζεται από το δικα¬ 
στήριο. Η πώληση αυτή γίνεται από τον υπάλληλο του 
πλειστηριασμού το αργότερο δέκα (10) ημέρες πριν από 
τον πλειστηριασμό με ταυτόχρονη εξόφληση του τιμή¬ 
ματος. Αν η πώληση δεν πραγματοποιηθεί κατά το προη¬ 
γούμενο εδάφιο, ο πλειστηριασμός διεξάγεται κατά την 
ορισθείσα ημερομηνία. 

Αρθρο 1000 

Ύστερα από αίτηση του οφειλέτη, η οποία κατατίθεται, 
με ποινή απαραδέκτου, δεκαπέντε (15) τουλάχιστον ερ¬ 
γάσιμες ημέρες πριν από την ημέρα του πλειστηρια- 
σμού, το δικαστήριο του άρθρου 933, δικάζοντας κατά τη 
διαδικασία των άρθρων 686 επ., μπορεί να αναστείλει τη 


διαδικασία του πλειστηριασμού έως έξι (6) μήνες από 
την αρχική ημέρα του πλειστηριασμού, αν δεν υπάρχει 
κίνδυνος βλάβης του επισπεύδοντος και εφόσον προσ- 
δοκάται βάσιμα ότι ο οφειλέτης θα ικανοποιήσει μέσα 
στο χρονικό αυτό διάστημα τον επισπεύδοντα ή ότι, αν 
περάσει το χρονικό αυτό διάστημα, θα επιτευχθεί μεγα¬ 
λύτερο πλειστηρίασμα. Η απόφαση εκδίδεται υποχρεω¬ 
τικά έως τις 12:00' το μεσημέρι της Δευτέρας που προη¬ 
γείται του πλειστηριασμού και η αναστολή χορηγείται 
πάντοτε υπό τον όρο της καταβολής: α) των τυχόν εξό¬ 
δων επίσπευσης του πλειστηριασμού, τα οποία καθορί¬ 
ζονται κατά προσέγγιση στην απόφαση και β) του ενός 
τετάρτου τουλάχιστον του οφειλόμενου κεφαλαίου 
στον επισπεύδοντα. Η απόφαση με την οποία αναστέλ¬ 
λεται ο πλειστηριασμός γνωστοποιείται στον υπάλληλο 
του πλειστηριασμού αυθημερόν με την έκδοσή της. Η 
καταβολή γίνεται υποχρεωτικά μέχρι την 10.00 πρωινή 
της ημέρας διεξαγωγής του πλειστηριασμού και αν αυτή 
δεν γίνει ο πλειστηριασμός διεξάγεται κανονικά. 

Αρθρο 1001Α 

Σε περίπτωση κατάσχεσης ακινήτων, στα οποία έχουν 
εγκατασταθεί βιομηχανικές, βιοτεχνικές, ξενοδοχειακές 
ή τουριστικές επιχειρήσεις ή άλλες παραγωγικές μονά¬ 
δες, που διαθέτουν εξοπλισμό και αποτελούν οικονομικό 
σύνολο, εφαρμόζονται οι επόμενες διατάξεις: 

α. Το ακίνητο εκτίθεται σε πλειστηριασμό με τα παραρ- 
τήματά του εφόσον έχουν κατασχεθεί μαζί. Χωριστή 
πλειστηρίαση των παραρτημάτων μπορεί να διαταχθεί, 
σύμφωνα με το άρθρο 994, μόνο αν κατά τον πρώτο 
πλειστηριασμό δεν επιτεύχθηκε κατακύρωση. 

β. Αν έχουν κατασχεθεί με την ίδια έκθεση περισσότε¬ 
ρα ακίνητα, πλειστηριάζονται μαζί, εφόσον έχουν λει¬ 
τουργική ενότητα για την εξυπηρέτηση της επιχείρησης 
ή της παραγωγικής μονάδας, που έχει εγκατασταθεί σε 
ένα από αυτά. Αν τα παραπάνω ακίνητα βρίσκονται σε 
διάφορες περιφέρειες, αρμόδια για την εκτέλεση είναι 
τα όργανα της περιφέρειας στην οποία βρίσκεται οποιο- 
δήποτε από αυτά κατ' επιλογή του επισπεύδοντος. Η 
διάταξη του άρθρου 998 παράγραφος 4 εφαρμόζεται α- 
ναλόγως. 

γ. Η αναστολή κατά το άρθρο 1000 δεν μπορεί να υ- 
περβεί συνολικά τους τέσσερις (4) μήνες. 

Άρθρο 1009 

Αν το ακίνητο που πλειστηριάστηκε ήταν μισθωμένο 
για την άσκηση σε αυτό επιχείρησης, ο υπερθεματιστής 
έχει δικαίωμα να καταγγείλει τη μίσθωση, οπότε αυτή 
λύεται μετά την πάροδο δύο (2) μηνών από την καταγγε¬ 
λία. Στην περίπτωση αυτή η περίληψη της κατακυρωτι- 
κής έκθεσης εκτελείται κατά του μισθωτή και του υπομι¬ 
σθωτή, καθώς και κατά οποιουδήποτε αντλεί τα δικαιώ- 
ματά του από αυτούς ή κατέχει το μίσθιο γι’ αυτούς. 

Άρθρο 1011 

2. Αντίγραφο της κατασχετήριας έκθεσης επιδίδεται 
και στο λιμενάρχη του λιμανιού όπου έγινε η κατάσχεση 
του πλοίου, στον πλοίαρχο και στο Ναυτικό Απομαχικό 
Ταμείο μέσα σε τρεις (3) ημέρες από την ημέρα που έγι¬ 
νε η κατάσχεση. Η κατάσχεση εμποδίζει τον απόπλου 
του πλοίου και ο λιμενάρχης, μόλις του επιδοθεί το αντί- 

γραφο της κατασχετήριας έκθεσης, οφείλει να εμποδί¬ 
σει τον απόπλου. 

Αρθρο 1012 

1. Ο πλειστηριασμός του κατασχεμένου πλοίου γίνεται 
ενώπιον συμβολαιογράφου της περιφέρειας του λιμανι¬ 
ού όπου βρίσκεται το πλοίο κατά την κατάσχεση. Η ανα¬ 
στολή του άρθρου 1000 δεν μπορεί να υπερβεί τους 
τρεις μήνες. 

2. Αντίγραφο της κατασχετήριας έκθεσης πλοίου κα¬ 
τατίθεται στον υπάλληλο του πλειστηριασμού. 

3. Η κατάταξη των δανειστών στον πίνακα της κατάτα¬ 
ξης γίνεται κατά πρώτο λόγο σύμφωνα με τις διατάξεις 
του Κώδικα Ιδιωτικού Ναυτικού Δικαίου. 

4. Σε περίπτωση αναγκαστικής εκτέλεσης κατά ελλη¬ 
νικού πλοίου ή αεροσκάφους, αν αυτό βαρύνεται με υπο¬ 
θήκη σε ξένο νόμισμα, καθώς και κατά αλλοδαπού πλοί¬ 
ου ή αεροσκάφους, σε κάθε περίπτωση, η επιταγή πλη¬ 
ρωμής, η εκτίμηση του κατασχεμένου, η κατασχετήρια 
έκθεση, ο αναγκαστικός πλειστηριασμός και η κατάταξη 
των δανειστών γίνονται σε ξένο νόμισμα, που ορίζεται 
από τον επισπεύδοντα. Κάθε δανειστής που έχει έννομο 
συμφέρον δικαιούται να ζητήσει, με τη διαδικασία του 
άρθρου 954 παράγραφος 4, τη διενέργεια του πλειστη- 
ριασμού σε άλλο ξένο νόμισμα ή, αν η κατακύρωση μα¬ 
ταιώθηκε τουλάχιστον μια φορά, επειδή δεν παρουσιά¬ 
στηκαν πλειοδότες, και σε ευρώ, σε αυτήν την περίπτω¬ 
ση και από τον επισπεύδοντα. Στην περίπτωση πλειστη- 
ριασμού σε συνάλλαγμα, η δημόσια κατάθεση του πλει- 
στηριάσματος γίνεται σε αυτούσιο συνάλλαγμα, μη υπο¬ 
χρεωτικά εκχωρητέο στην Τράπεζα της Ελλάδος. Η δια¬ 
νομή στους δανειστές που έχουν απαιτήσεις σε συνάλ¬ 
λαγμα γίνεται σε αυτούσιο ελεύθερο συνάλλαγμα, ενώ 
στους υπόλοιπους η διανομή γίνεται σε ευρώ, με την ι¬ 
σοτιμία του χρόνου διανομής. 

Άρθρο 1015 

1. Ο πλειστηριασμός του κατασχεμένου αεροσκάφους 
γίνεται ενώπιον συμβολαιογράφου της περιφέρειας του 
αερολιμένα όπου έγινε η κατάσχεση. 

2. Αντίγραφο της κατασχετήριας έκθεσης επιδίδεται 
και στον κυβερνήτη του αεροσκάφους και στο διοικητή 
του αερολιμένα και κατατίθεται στον υπάλληλο του 
πλειστηριασμού. 

3. Η κατάταξη των δανειστών στον πίνακα της κατάτα¬ 
ξης γίνεται κατά πρώτο λόγο σύμφωνα με τις διατάξεις 
των νόμων για την πολιτική αεροπορία. 

Άρθρο 1021 

Όταν σύμφωνα με διάταξη νόμου ή με δικαστική από¬ 
φαση ή με συμφωνία των μερών γίνεται εκούσιος πλει- 
στηριασμός ενώπιον συμβολαιογράφου, η διαδικασία 
αρχίζει με έκθεση περιγραφής, η οποία συντάσσεται από 
δικαστικό επιμελητή και περιέχει όσα ορίζονται στην πα¬ 
ράγραφο 1 του άρθρου 955, αν πρόκειται για κινητό, ή 
του άρθρου 995, αν πρόκειται για ακίνητο. Περαιτέρω, ε¬ 
φαρμόζονται αναλόγως οι διατάξεις των άρθρων 954 
παράγραφος 4, 955 παράγραφοι 1 και 2 εδάφιο β', 965, 
966, 967, 969 παράγραφος 1,995 παράγραφος 4 εδάφιο 
β', 1002, 1003 παράγραφοι 1, 2 και 4, 1004, 1005 παρά¬ 
γραφοι 1 και 2 και 1010. Ο εκούσιος πλειστηριασμός γί¬ 


νεται ενώπιον συμβολαιογράφου της περιφέρειας όπου 
βρίσκεται το πράγμα ή το ακίνητο. Με συμφωνία των με¬ 
ρών ή με απόφαση του ειρηνοδικείου της περιφέρειας ό¬ 
που βρίσκεται το πράγμα ή το ακίνητο, η οποία εκδίδεται 
κατά τη διαδικασία των άρθρων 686 επ., μπορεί, αν το 
ζητήσει οποιοσδήποτε έχει έννομο συμφέρον, να οριστεί 
άλλος τόπος πλειστηριασμού. 

Άρθρο 1047 

1. Προσωπική κράτηση διατάσσεται στις περιπτώσεις 
που ορίζει ρητώς ο νόμος. Μπορεί να διαταχθεί επίσης 
και για απαιτήσεις από αδικοπραξία. Η διάρκεια της προ¬ 
σωπικής κράτησης ορίζεται με την απόφαση, έως ένα έ¬ 
τος. Η αγωγή για απαγγελία προσωπικής κράτησης μπο¬ 
ρεί να ασκηθεί και αυτοτελώς. Στην περίπτωση αυτή εκ- 
δικάζεται κατά την ειδική διαδικασία των περιουσιακών 
διαφορών των άρθρων 614 επ. και υπάγεται στο μονομε¬ 
λές πρωτοδικείο. Η αγωγή αυτή, όταν ασκείται αυτοτε¬ 
λώς, εισάγεται είτε στο δικαστήριο της γενικής δωσιδι- 
κίας του εναγομένου, είτε στο δικαστήριο που είναι κατά 
τόπον αρμόδιο για την απαίτηση. Αίτηση απαγγελίας 
προσωπικής κράτησης που περιέχεται σε αγωγή για την 
απαίτηση εκδικάζεται κατά τη διαδικασία στην οποία υ¬ 
πάγεται η αγωγή. 

Άρθρο 1049 

1. Η διάταξη για προσωπική κράτηση εκτελείται μόνο 
αφότου η δικαστική απόφαση που τη διατάζει γίνει τελε¬ 
σίδικη και αφού προηγουμένως επιδοθεί σ' αυτόν που 
καταδικάστηκε. Όταν πρόκειται για εκπρόσωπο νομικού 
προσώπου, η προσωπική κράτηση δεν εκτελείται πριν 
περάσουν τρεις (3) ημέρες αφότου η απόφαση του επι- 
δόθηκε. Απόφαση που διατάζει την προσωπική κράτηση, 
σύμφωνα με το άρθρο 1047, δεν εκτελείται αν εκείνος 
που καταδικάστηκε βρίσκεται κατά το χρόνο της εκτέλε¬ 
σης σε αδυναμία να εκπληρώσει τη χρηματική οφειλή 
του.» 

3. Στο ΒΙΒΛΙΟ ΟΓΔΟΟ (ΑΝΑΓΚΑΣΤΙΚΗ ΕΚΤΕΛΕΣΗ, 
άρθρα 904 έως 1054) του Κώδικα Πολιτικής Δικονομίας 
εισάγονται οι νέες διατάξεις της παραγράφου 5 του άρ¬ 
θρου 983 και του άρθρου 1011Α ως εξής: 

«Αρθρο 983 

5. Το απόρρητο των κάθε μορφής καταθέσεων σε πι¬ 
στωτικά ιδρύματα, καθώς και των άυλων μετοχών που 
καταχωρίζονται στο Σύστημα Αυλών Τίτλων (Σ.Α.Τ.) του 
Κεντρικού Αποθετηρίου Αξιών δεν ισχύει έναντι του δα¬ 
νειστή που έχει δικαίωμα κατάσχεσης της περιουσίας 
του δικαιούχου της κατάθεσης ή της μετοχής. Το απόρ¬ 
ρητο αίρεται μόνο για τα χρηματικό ποσό που απαιτείται 
για την ικανοποίηση του δανειστή. 

Αρθρο 101 ΙΑ 

1. Ο πλειστηριασμός πλοίου ορίζεται την πρώτη εργά¬ 
σιμη Τετάρτη μετά την πάροδο σαράντα (40) ημερών από 
την κατάσχεση. 

2. Οι προθεσμίες του άρθρου 934 παράγραφος 1 περί¬ 
πτωση α' και β' είναι τριάντα (30) ημέρες από την κατά¬ 
σχεση του πλοίου και σαράντα (40) ημέρες από τη σύ- 

νταξη της έκθεσης πλειστηριασμού αντιστοίχως. Η ανα¬ 
κοπή του άρθρου 954 παράγραφος 4, και η αίτηση ανα¬ 
στολής του άρθρου 1000 ασκούνται με ποινή απαράδε¬ 
κτου μέσα σε προθεσμία τριάντα (30) ημερών από την 
κατάσχεση, δικάζονται με τη διαδικασία των άρθρων 686 
επ. και η απόφαση δημοσιεύεται μέχρι τις 12.00 το μεση¬ 
μέρι της Δευτέρας πριν από τον πλειστηριασμό. Μέσα 
στην ίδια προθεσμία και με την ίδια διαδικασία μπορεί με 
αίτηση του ανακόπτοντος να διαταχθεί από το αρμόδιο 
κατά το άρθρο 933 δικαστήριο η αναστολή της αναγκα¬ 
στικής εκτέλεσης με εγγύηση ή και χωρίς εγγύηση αν 
κρίνεται ότι η ενέργεια της αναγκαστικής εκτέλεσης θα 
προξενήσει ανεπανόρθωτη βλάβη στον αιτούντα και πι¬ 
θανολογείται η ευδοκίμηση της ανακοπής. Επίσης, μπο¬ 
ρεί να διαταχθεί να προχωρήσει η αναγκαστική εκτέλεση 
αφού δοθεί εγγύηση. 

3. Με την απόφαση επί της ανακοπής του άρθρου 954 
παραγράφου 4 και επί της αίτησης αναστολής του άρ¬ 
θρου 1000 ορίζεται αντίστοιχα ως νέα ημέρα πλειστηρια- 
σμού η πρώτη εργάσιμη Τετάρτη μετά την πάροδο τριά¬ 
ντα (30) ημερών από τη δημοσίευση της απόφασης επί 
της ανακοπής και η πρώτη εργάσιμη Τετάρτη μετά τη λή- 
ξΠ τι Ίς χορηγηθείσης αναστολής. Κατά τα λοιπά τηρού¬ 
νται οι προβλεπόμενες διατυπώσεις δημοσιότητας. 

4. Αν για οποιονδήποτε λόγο ο πλειστηριασμός πλοίου 
δεν έγινε κατά την ημέρα που είχε οριστεί, επισπεύδεται 
σύμφωνα με το άρθρο 973 και νέα ημέρα πλειστηρια- 
σμού ορίζεται η πρώτη εργάσιμη Τετάρτη μετά την πάρο¬ 
δο είκοσι (20) ημερών μετά τη δήλωση συνεχίσεως.» 

Άρθρο Ενατο 

Μεταβατικές και άλλες διατάξεις 

1. Οι διατάξεις των άρθρων 237 και 238 εφαρμόζονται 
για τις κατατιθέμενες μετά την 1.1.2016 αγωγές. 

2. Οι διατάξεις για τα ένδικα μέσα και τις ειδικές διαδι¬ 
κασίες των άρθρων 591-645 εφαρμόζονται για τα κατατι¬ 
θέμενα από τις 1.1.2016 ένδικα μέσα και αγωγές. 

3. Οι διατάξεις για την αναγκαστική εκτέλεση εφαρμό¬ 
ζονται όταν η επίδοση της επιταγής προς εκτέλεση διε- 
νεργείται μετά τις 1.1.2016. Ομοίως, οι διατάξεις για την 
αναγκαστική εκτέλεση (άρθρο όγδοο του παρόντος-ΒΙ- 
ΒΛΙΟ ΟΓΔΟΟ Κ.Πολ.Δικ.) εφαρμόζονται σε πτωχεύσεις 
που κηρύσσονται μετά την έναρξη ισχύος του, σύμφωνα 
με την παράγραφο 4 του άρθρου ένατου του παρόντος. 

4. Κατά τα λοιπά, εφόσον δεν ορίζεται διαφορετικά σε 
επιμέρους διατάξεις, η ισχύς του νόμου αυτού αρχίζει α¬ 
πό 1.1.2016. 

5. Αιτήσεις αναστολής, σύμφωνα με τις προβλέψεις 
των άρθρων 632 και 938, για τις οποίες έχει χορηγηθεί 
προσωρινή διαταγή και οι οποίες κατά τη δημοσίευση 
του παρόντος νόμου είναι εκκρεμείς για να συζητηθούν 
κατά την ίδια δικάσιμο με την ανακοπή, εκδικάζονται υ¬ 
ποχρεωτικά μέσα σε έξι (6) μήνες από τη δημοσίευση 
του νόμου αυτού, ύστερα από κλήση οποιουδήποτε δια- 
δίκου, που κατατίθεται στη γραμματεία του αρμόδιου δι¬ 
καστηρίου μέσα σε εξήντα (60) ημέρες από τη δημοσίευ¬ 
ση του, διαφορετικά παύει αυτοδικαίως η ισχύς της προ¬ 
σωρινής διαταγής. 

6. Η παράγραφος 4 του άρθρου 3 του Εισαγωγικού Νό¬ 
μου Κώδικα Πολιτικής Δικονομίας καταργείται. 

7. Η διάταξη του άρθρου 22 του Α.Ν. 1539/1938 που 
διατηρήθηκε σε ισχύ του με το άρθρο 52 περίπτωση 18 


του Εισαγωγικού νόμου του Κώδικα Πολιτικής Δικονο¬ 
μίας καταργείται. 

8. Για τις απαιτήσεις του άρθρου 623 του Κώδικα Πολι¬ 
τικής Δικονομίας μπορεί να ζητηθεί η έκδοση εντολής 
για πληρωμή, η διαδικασία έκδοσης, το περιεχόμενο, ο 
τύπος και οι έννομες συνέπειες της οποίας θα καθορι¬ 
στούν με προεδρικό διάταγμα, που θα εκδοθεί ύστερα α¬ 
πό πρόταση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων. 

9. Η παρ. 1 του άρθρου 77 του ν. 4182/2013 (Α' 185) 
καταργείται. Η ισχύς του προηγούμενου εδαφίου, καθώς 
και των εδαφίων γ’ και δ’ της παραγράφου 3 του άρθρου 
808 ανατρέχει στην έναρξη ισχύος του άρθρου 77 του 
ν. 4182/2013. 

10. Οι διατάξεις των εδαφίων ε' και στ' της παραγρά¬ 
φου 4 και των εδαφίων β' και γ’ της παραγράφου 6 του 
άρθρου 237 θα τεθούν σε εφαρμογή με προεδρικό διά¬ 
ταγμα, που θα εκδοθεί ύστερα από πρόταση του Υπουρ¬ 
γού Δικαιοσύνης, Διαφάνειας και Ανθρωπίνων Δικαιωμά¬ 
των, και στο οποίο θα ορίζονται οι λεπτομέρειες εφαρμο¬ 
γής τους και οι ειδικότερες προϋποθέσεις που πρέπει να 
πληρούνται. 

11. Οι διατάξεις των άρθρων 954 παράγραφος 4 εδά¬ 
φιο γ’, 955 παράγραφος 2 εδάφιο β', 965 παράγραφος 5 
εδάφιο θ', 973 παράγραφος 1 εδάφιο γ' και παράγρα¬ 
φος 3 εδάφιο δ', καθώς και 995 παράγραφος 4 εδάφιο 
β', αναφορικά με την ιστοσελίδα δημοσιεύσεων πλει- 
στηριασμών, θα τεθούν σε εφαρμογή με προεδρικό διά¬ 
ταγμα, που θα εκδοθεί ύστερα από πρόταση του Υπουρ¬ 
γού Δικαιοσύνης, Διαφάνειας και Ανθρωπίνων Δικαιωμά¬ 
των το οποίο θα εκδοθεί το αργότερο μέχρι 15.9.2015, 
και το οποίο θα εξειδικεύει τους όρους δημιουργίας της 
κατάλληλης υποδομής της ιστοσελίδας δημοσιεύσεως 
πλειστηριασμών, τις απαιτούμενες προύποθέσεις και τις 
λοιπές λεπτομέρειες για τις σχετικές δημοσιεύσεις. Μέ¬ 
χρι την έκδοση του προεδρικού διατάγματος, οι διατυ¬ 
πώσεις δημοσιότητας καλύπτονται με τη δημοσίευση 
των προβλεπόμενων στις ανωτέρω διατάξεις πράξεων 
και στοιχείων, εντός των τασσόμενων από αυτές προθε¬ 
σμιών, σε κύριο φύλλο καθημερινής εφημερίδας που εκ- 
δίδεται στο δήμο όπου βρίσκεται ο τόπος του πλειστη- 
ριασμού και αν δεν εκδίδεται τέτοια εφημερίδα, σε κύριο 
φύλλο καθημερινής εφημερίδας, που εκδίδεται στην πε¬ 
ριφερειακή ενότητα, διαφορετικά στην έδρα της περιφέ¬ 
ρειας όπου υπάγεται ο δήμος. 

12. Η διάταξη του άρθρου 993 παράγραφος 2 εδάφιο 
γ' θα τεθεί σε εφαρμογή με προεδρικό διάταγμα, που θα 
εκδοθεί ύστερα από κοινή πρόταση των Υπουργών Οικο¬ 
νομικών και Δικαιοσύνης, Διαφάνειας και Ανθρωπίνων 
Δικαιωμάτων το οποίο θα εκδοθεί το αργότερο μέχρι 
1.6.2016 και θα καθορίζει τον τρόπο προσδιορισμού της 
εμπορικής αξίας του ακινήτου που κατάσχεται, το αρμό¬ 
διο όργανο προσδιορισμού της αξίας αυτής και κάθε άλ¬ 
λη σχετική λεπτομέρεια. Μέχρι την έκδοση του προεδρι¬ 
κού διατάγματος, αν για το ακίνητο που κατάσχεται προ- 
βλέπεται αντικειμενική αξία για τον υπολογισμό του φό¬ 
ρου μεταβίβασης, η εκτίμηση δεν μπορεί να υπολείπεται 
της αξίας αυτής, όπως ισχύει κατά το χρόνο της κατά¬ 
σχεσης. 

13. Η διάταξη του άρθρου 995 παράγραφος 1 εδάφιο 
δ' θα τεθεί σε εφαρμογή με το ανωτέρω στην παράγρα¬ 
φο 12 προεδρικό διάταγμα, που θα εκδοθεί ύστερα από 
κοινή πρόταση των Υπουργών Οικονομικών και Δίκαιο- 

σύνης, Διαφάνειας και Ανθρωπίνων. Μέχρι την έκδοση 
του προεδρικού διατάγματος ως τιμή πρώτης προσφο¬ 
ράς για τον πλειστηριασμό ακινήτου ορίζεται η αξία που 
προκύπτει από τον προσδιορισμό της αξίας του με αντι¬ 
κειμενικά κριτήρια σύμφωνα με τις διατάξεις των άρ¬ 
θρων 41 και 41 Ατουν. 1249/1982 (Α' 43), όπως εκάστο- 
τε ισχύουν και των κατ' εξουσιοδότηση αυτών εκδιδόμε- 
νων κανονιστικών αποφάσεων. 

14. Μέχρι την έκδοση του ανωτέρω στην παράγραφο 
12 προεδρικού διατάγματος, όταν διενεργείται πλειστη- 
ριασμός ακινήτων, στην κατασχετήρια έκθεση του άρ¬ 
θρου 954 παραγράφου 2, γίνεται και αναφορά της ημέ¬ 
ρας του επαναληπτικού πρώτου πλειστηριασμού. 

15. Μέχρι την έκδοση του ανωτέρω στην παράγραφο 
12 προεδρικού διατάγματος εφαρμόζονται στη διαδικα¬ 
σία του πλειστηριασμού ακινήτων και οι παρακάτω ρυθ¬ 
μίσεις: 

α. Αναστέλλεται η ισχύς του άρθρου 1003 παράγρα¬ 
φος 4. 

β. Οι διατάξεις των άρθρων 965 παράγραφοι 4 έως 7 ε¬ 
φαρμόζονται αναλόγως. 

γ. Αν δεν παρουσιαστούν πλειοδότες, το πράγμα που 
πλειστηριάζεται κατακυρώνεται στην τιμή της πρώτης 
προσφοράς σε εκείνον υπέρ του οποίου έγινε η εκτέλε¬ 
ση, αν το ζητήσει. Αν δεν υποβληθεί αίτηση, γίνεται επα¬ 
ναληπτικός πλειστηριασμός μέσα σε δέκα τέσσερις (14) 
ημέρες με μειωμένη τιμή πρώτης προσφοράς, η οποία 
προσδιορίζεται από το δικαστικό επιμελητή στην κατα¬ 
σχετήρια έκθεση στο ένα δεύτερο της αξίας στην οποία 
εκτιμήθηκε το κατασχεμένο. Νέα προδικασία και νέες 
διατυπώσεις δημοσιότητας δεν απαιτούνται, ούτε εκδί- 
δεται νέο απόσπασμα της κατασχετήριας έκθεσης και ο 
πλειστηριασμός διενεργείται την ημέρα που καθορίστη¬ 
κε στην κατασχετήρια έκθεση. Το άρθρο 954 παράγρα¬ 
φος 4 δεν έχει εδώ εφαρμογή. 

δ. Αν στον επαναληπτικό πλειστηριασμό δεν γίνει κα- 
τακύρωση, το αρμόδιο δικαστήριο του άρθρου 933 που 
δικάζει κατά τη διαδικασία των άρθρων 686 επ., ύστερα 
από αίτηση οποιουδήποτε έχει έννομο συμφέρον, μπορεί 
να διατάξει να γίνει νέος πλειστηριασμός μέσα σε τριά¬ 
ντα ημέρες, με κατώτερη τιμή πρώτης προσφοράς ή να 
επιτρέψει μέσα στην ίδια προθεσμία να πουληθεί ελεύ¬ 
θερα το πράγμα από τον υπάλληλο του πλειστηριασμού 
σε εκείνον υπέρ του οποίου έγινε η εκτέλεση ή σε τρί¬ 
τον, με τίμημα που ορίζεται από το δικαστήριο, το οποίο 
μπορεί να ορίσει και να πληρωθεί με δόσεις μέρος του τι¬ 
μήματος. 

ε. Αν και ο νέος αυτός πλειστηριασμός έμεινε χωρίς α¬ 
ποτέλεσμα ή δεν κατορθώθηκε η ελεύθερη εκποίηση, το 
αρμόδιο δικαστήριο του άρθρου 933, που δικάζει κατά τη 
διαδικασία των άρθρων 686 επ., ύστερα από αίτηση οποι- 
ουδήποτε έχει έννομο συμφέρον μπορεί να άρει την κα¬ 
τάσχεση ή να διατάξει να γίνει αργότερα νέος πλειστη- 
ριασμός με κατώτερη τιμή πρώτης προσφοράς. 

16. Όπου στις διατάξεις του Κώδικα Πολιτικής Δικονο¬ 
μίας γίνεται αναφορά σε πλειστηριασμό, ο πλειστηρια- 
σμός αυτός μπορεί να διενεργηθεί με ηλεκτρονικά μέσα 
(ηλεκτρονικός πλειστηριασμός). Η διαδικασία διενέργει¬ 
ας του ηλεκτρονικού πλειστηριασμού, όλες οι σχετικές 
λεπτομέρειες, καθώς και οι ειδικότερες προϋποθέσεις 
που πρέπει να πληρούνται, θα καθοριστούν με προεδρι¬ 
κό διάταγμα, που θα εκδοθεί ύστερα από πρόταση του Υ¬ 
πουργού Δικαιοσύνης, Διαφάνειας και Ανθρωπίνων Δι¬ 
καιωμάτων το αργότερο μέχρι 1.6.2016. 


17. Στο τέλος της παρ. 2 του άρθρου 51 του ν. 2172/ 
1993 (Α’ 207) προστίθεται νέο εδάφιο ως εξής: «Για τις 
λοιπές εκτός Αττικής ναυτικές διαφορές, το Πρωτοδι¬ 
κείο Πειραιά έχει συντρέχουσα αρμοδιότητα.» 

Άρθρο 2 

Ανάκαμψη και εξυγίανση πιστωτικών ιδρυμάτων και 
επιχειρήσεων επενδύσεων (ενσωμάτωση οδηγίας 
2014/59/ΕΕ, ΕΕ 1.173) και άλλες διατάξεις 

«ΚΕΦΑΛΑΙΟ Α 

ΠΕΔΙΟ ΕΦΑΡΜΟΓΗΣ, ΟΡΙΣΜΟΙ ΚΑΙ ΑΡΜΟΔΙΕΣ ΑΡΧΕΣ 
Αρθρο 1 

Αντικείμενο και πεδίο εφαρμογής 
(άρθρο 1 της Οδηγίας 2014/59/ΕΕ) 

1. Ο παρών νόμος θεσπίζει κανόνες και διαδικασίες 
για την ανάκαμψη και την εξυγίανση των εξής οντοτή¬ 
των: 

α) ιδρύματα που είναι εγκατεστημένα στην Ευρωπαϊκή 
Ενωση (ΕΕ), 

β) χρηματοδοτικά ιδρύματα που είναι εγκατεστημένα 
στην ΕΕ, όταν το χρηματοδοτικό ίδρυμα είναι θυγατρική 
επιχείρηση πιστωτικού ιδρύματος ή επιχείρησης επενδύ¬ 
σεων ή εταιρείας που αναφέρεται στην περίπτωση γ ’ ή 
δ', και καλύπτεται από την εποπτεία της μητρικής επι¬ 
χείρησης σε ενοποιημένη βάση, σύμφωνα με τα άρθρα 6 
έως 17 του Κανονισμού (ΕΕ) αριθμ. 575/2013 (ΕΕ Ε 176), 

γ) χρηματοοικονομικές εταιρείες συμμετοχών, μεικτές 
χρηματοοικονομικές εταιρείες συμμετοχών και μεικτές 
εταιρείες συμμετοχών που είναι εγκατεστημένες στην 
ΕΕ, 

δ) μητρικές χρηματοδοτικές εταιρείες συμμετοχών ε¬ 
γκατεστημένες σε κράτος - μέλος, μητρικές χρηματοδο¬ 
τικές εταιρείες συμμετοχών εγκατεστημένες στην ΕΕ, 
μητρικές μεικτές χρηματοοικονομικές εταιρείες συμμε¬ 
τοχών εγκατεστημένες σε κράτος - μέλος, μητρικές μει¬ 
κτές χρηματοοικονομικές εταιρείες συμμετοχών εγκατε¬ 
στημένες στην ΕΕ, 

ε) υποκαταστήματα ιδρυμάτων που εδρεύουν σε τρί¬ 
τες χώρες, σύμφωνα με τις ειδικές προϋποθέσεις που ο¬ 
ρίζονται στον παρόντα νόμο. 

2. Οι αρχές εξυγίανσης και οι αρμόδιες κατά περίπτω¬ 
ση αρχές κατά τον καθορισμό και την εφαρμογή των α¬ 
παιτήσεων βάσει του παρόντος νόμου και κατά τη χρήση 
των διαφόρων μέτρων που έχουν στη διάθεσή τους, σε 
οντότητα του πρώτου εδαφίου, και με την επιφύλαξη ει¬ 
δικών διατάξεων, λαμβάνουν υπόψη τη φύση της επιχει¬ 
ρηματικής δραστηριότητας, τη μετοχική δομή, τον εται¬ 
ρικό τύπο, το προφίλ κινδύνου, το μέγεθος και το νομικό 
πλαίσιο της οντότητας, τις διασυνδέσεις της με άλλα ι¬ 
δρύματα ή με το χρηματοπιστωτικό σύστημα γενικότερα, 
το εύρος και την πολυπλοκότητα των δραστηριοτήτων 
της, τη συμμετοχή της σε Θεσμικό Σύστημα Προστασίας 
(Θ.Σ.Π.) που πληροί τις απαιτήσεις της παραγράφου 7 
του άρθρου 113 του Κανονισμού (ΕΕ) αριθμ. 575/2013 ή 
σε άλλα συνεταιριστικά συστήματα αμοιβαίας αλληλεγ¬ 
γύης της παραγράφου 6 του άρθρου 113 του εν λόγω 
Κανονισμού και κατά πόσον ασκεί επενδυτικές υπηρε¬ 
σίες ή δραστηριότητες, όπως αυτές ορίζονται στο άρθρο 
4 του ν. 3606/2007 (Α' 195) ή άλλως στο σημείο 2 της πα¬ 
ραγράφου 1 του άρθρου 4 της Οδηγίας 2014/65/ΕΕ (ΕΕ 
1 173). 

Άρθρο 2 
Ορισμοί 

(άρθρο 2 της Οδηγίας 2014/59/ΕΕ) 

1. Για τους σκοπούς του παρόντος νόμου, ισχύουν οι 
κάτωθι ορισμοί: 

1) «αναδιάρθρωση παθητικού»: ο μηχανισμός για την 
άσκηση, από την αρχή εξυγίανσης, των εξουσιών απο- 
μείωσης και μετατροπής όσον αφορά τις υποχρεώσεις ε¬ 
νός ιδρύματος που τελεί υπό εξυγίανση σύμφωνα με το 
άρθρο 43, 

2) «ανώτερα διοικητικά στελέχη»: όπως ορίζονται στο 
σημείο 9 της παρ. 1 του άρθρου 3 του ν. 4261/2014 (Α' 
107), (σημείο 9 παράγραφος 1 άρθρο 3 της Οδηγίας 
2013/36/ΕΕ) 

3) «απαιτήσεις ιδίων κεφαλαίων»: οι απαιτήσεις που 
θεσπίζονται στα άρθρα 92 έως 98 του Κανονισμού (ΕΕ) 
αριθμ. 575/2013, 

4) «αποδέκτης»: η οντότητα στην οποία μεταβιβάζο¬ 
νται οι μετοχές, άλλα μέσα ιδιοκτησίας, χρεόγραφα, πε¬ 
ριουσιακά στοιχεία, δικαιώματα και υποχρεώσεις ή οποι¬ 
οσδήποτε συνδυασμός των εν λόγω στοιχείων από ένα 
ίδρυμα υπό εξυγίανση, 

5) «αρμόδια αρχή»: αρμόδια αρχή όπως ορίζεται στο 
σημείο 40 της παρ. 1 του άρθρου 4 του Κανονισμού (ΕΕ) 
αριθμ. 575/2013, συμπεριλαμβανομένης της Ευρωπαϊκής 
Κεντρικής Τράπεζας όσον αφορά τα ειδικά καθήκοντα 
που της έχουν ανατεθεί δυνάμει του Κανονισμού (ΕΕ) α- 
ριθμ. 1024/2013 (ΕΕ 1_ 287) του Συμβουλίου. Στην Ελλά¬ 
δα αρμόδια αρχή είναι η Τράπεζα της Ελλάδος ή η Επι¬ 
τροπή Κεφαλαιαγοράς σύμφωνα με τα οριζόμενα στο 
άρθρο 4 του ν. 4261/2014, 

6) «αρμόδιο υπουργείο»: το Υπουργείο Οικονομικών 
για την Ελλάδα και, κατά περίπτωση, τα υπουργεία των 
λοιπών κρατών - μελών που ορίζονται αρμόδια σύμφωνα 
με την παράγραφο 5' του άρθρου 3 της Οδηγίας 
2014/59/ΕΕ, 

7) «αρχή ενοποιημένης εποπτείας»: όπως ορίζεται στο 
σημείο 41 της παραγράφου 1 του άρθρου 4 του Κανονι¬ 
σμού (ΕΕ) αριθμ. 575/2013, 

8) «αρχή εξυγίανσης»: η αρχή που ορίζεται στην παρά¬ 
γραφο 1 του άρθρου 3, 

9) «αρχή εξυγίανσης σε επίπεδο ομίλου»: η αρχή εξυ¬ 
γίανσης στο κράτος μέλος στο οποίο είναι εγκατεστημέ¬ 
νη η αρχή ενοποιημένης εποπτείας, 

10) «βασικοί επιχειρηματικοί τομείς»: οι επιχειρηματι¬ 
κοί τομείς και οι συναφείς υπηρεσίες που αποτελούν ου¬ 
σιώδεις πηγές εισοδήματος, κέρδους ή αξίας δικαιόχρη- 
σης για ένα ίδρυμα ή για έναν όμιλο του οποίου το ίδρυ¬ 
μα αποτελεί μέλος, 

11) «διαδικασία εξυγίανσης σε τρίτη χώρα»: ενέργεια 
βάσει της νομοθεσίας τρίτης χώρας για τη διαχείριση 
της αφερεγγυότητας ιδρύματος ή μητρικής επιχείρησης 
τρίτης χώρας, η οποία είναι συγκρίσιμη, ως προς τους 
στόχους και τα αναμενόμενα αποτελέσματα, με τις ε¬ 
νέργειες εξυγίανσης του παρόντος νόμου, 

12) «διασυνοριακός όμιλος»: όμιλος τα μέλη του οποί¬ 
ου είναι εγκατεστημένα σε περισσότερα του ενός κράτη 
- μέλη, 

13) «διαχωρισμός περιουσιακών στοιχείων»: ο μηχανι¬ 
σμός για την πραγματοποίηση μεταβίβασης, από μια αρ¬ 
χή εξυγίανσης, περιουσιακών στοιχείων, δικαιωμάτων ή 


υποχρεώσεων ενός ιδρύματος που τελεί υπό εξυγίανση 
σε μια εταιρεία διαχείρισης περιουσιακών στοιχείων 
σύμφωνα με το άρθρο 42, 

14) «δικαίωμα καταγγελίας»: το δικαίωμα καταγγελίας 
μιας σύμβασης, το δικαίωμα επίσπευσης, εκκαθάρισης 
(οΙοεθ ουί), συμψηφισμού ή εκκαθαριστικού συμψηφι¬ 
σμού (εοί οίί ογ ηθίίίπρ) των υποχρεώσεων, ή κάθε παρό¬ 
μοια διάταξη που αναστέλλει, τροποποιεί ή εξαλείφει υ¬ 
ποχρέωση ενός συμβαλλόμενου μέρους της σύμβασης, 
ή διάταξη η οποία εμποδίζει τη γένεση, στο πλαίσιο της 
σύμβασης, υποχρέωσης η οποία διαφορετικά θα είχε 
προκύψει, 

15) «διοικητικό συμβούλιο»: διοικητικό όργανο, όπως 
ορίζεται στο σημείο 7 της παρ. 1 του άρθρου 3 του 
ν. 4261/2014 (σημείο 7 της παραγράφου 1 του άρθρου 3 
της Οδηγίας 2013/36/ΕΕ), 

16) «δυνατότητα ανάκαμψης»: η δυνατότητα ενός ι¬ 
δρύματος να αποκαταστήσει τη χρηματοοικονομική του 
θέση μετά από σημαντική επιδείνωση, 

17) «εγγυημένες καταθέσεις»: όλες οι επιλέξιμες κα¬ 
ταθέσεις μέχρι ποσού ίσο με το όριο κάλυψης που ανα- 
φέρεται στην περίπτωση α' της παρ. 2 του άρθρου 9 του 
ν. 3746/2009 (Α' 27), 

18) «εθνική αρχή μακροπροληπτικής εποπτείας»: η 
Τράπεζα της Ελλάδος ή η αντίστοιχη εθνική αρχή στην 
οποία έχει ανατεθεί η μακροπροληπτική πολιτική που α- 
ναφέρεται στη Σύσταση Β1 της Σύστασης του Ευρωπαϊ¬ 
κού Συμβουλίου Συστημικού Κινδύνου σχετικά με τη μα¬ 
κροπροληπτική αρμοδιότητα των εθνικών αρχών (ΕΣ- 
ΣΚ/2011/3), 

19) «εκκαθάριση»: η ρευστοποίηση περιουσιακών 
στοιχείων ιδρύματος ή οντότητας που αναφέρεται στις 
περιπτώσεις β', γ' ή δ' της παραγράφου 1 του άρθρου 
1 , 

20) «έκτακτη δημόσια χρηματοοικονομική στήριξη»: 
κρατική ενίσχυση κατά την έννοια της παραγράφου 1 
του άρθρου 107 της Συνθήκης για τη Λειτουργίας της 
Ευρωπαϊκής Ένωσης (ΣΛΕΕ), ή οποιαδήποτε άλλη δημό¬ 
σια χρηματοοικονομική στήριξη σε υπερεθνικό επίπεδο η 
οποία, αν παρεχόταν σε εθνικό επίπεδο, θα συνιστούσε 
κρατική ενίσχυση, και η οποία παρέχεται με σκοπό να 
διατηρηθεί ή να αποκατασταθεί η βιωσιμότητα, η ρευ¬ 
στότητα ή η φερεγγυότητα ενός ιδρύματος ή μιας οντό¬ 
τητας σύμφωνα με τις περιπτώσεις β , γ' ή δ' της παρα¬ 
γράφου 1 του άρθρου 1 ή ενός ομίλου του οποίου το εν 
λόγω ίδρυμα ή η οντότητα αποτελεί μέλος, 

21) «ενδεδειγμένη αρχή»: η αρμόδια αρχή στην Ελλά¬ 
δα για την εφαρμογή των περιπτώσεων β', γ' και δ' της 
παραγράφου 2 του άρθρου 59, ή η αρχή που έχει καθορι¬ 
στεί στο εθνικό δίκαιο κάθε κράτους - μέλους σύμφω¬ 
να με τη παράγραφο 2 του άρθρου 61 της Οδηγίας 
2014/59/ΕΕ, 

22) «ενδοομιλική εγγύηση»: σύμβαση με την οποία έ¬ 
να μέλος του ομίλου εγγυάται για τις υποχρεώσεις άλ¬ 
λου μέλους του ομίλου προς ένα τρίτο μέρος, 

23) «ενέργειας εξυγίανσης»: η απόφαση να τεθεί υπό 
εξυγίανση ένα ίδρυμα ή μία οντότητα που αναφέρεται 
στις περιπτώσεις β', γ' ή δ' της παραγράφου 1 του άρ¬ 
θρου 1, σύμφωνα με το άρθρο 32 ή το άρθρο 33, η εφαρ¬ 
μογή ενός μέτρου εξυγίανσης ή η άσκηση μιας ή περισ¬ 
σότερων εξουσιών εξυγίανσης, 

24) «ενοποιημένη βάση»: η βάση της ενοποιημένης 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


835 


κατάστασης του ομίλου, όπως η τελευταία ορίζεται στο 
σημείο 47 της παραγράφου 1 του άρθρου 4 του Κανονι¬ 
σμού (ΕΕ) αριθμ. 575/2013, 

25) «εντολή μεταβίβασης»: ο μηχανισμός για την εκτέ¬ 
λεση της μεταβίβασης, από την αρχή εξυγίανσης, μετο¬ 
χών ή άλλων τίτλων ιδιοκτησίας που έχουν εκδοθεί από 
ίδρυμα που τελεί υπό εξυγίανση, ή περιουσιακών στοι¬ 
χείων, δικαιωμάτων ή υποχρεώσεων ενός ιδρύματος που 
τελεί υπό εξυγίανση, σε έναν αγοραστή που δεν είναι 
μεταβατικό ίδρυμα, σύμφωνα με το άρθρο 38, 

26) «εξασφαλισμένη υποχρέωση»: υποχρέωση στην 
οποία το δικαίωμα του πιστωτή για είσπραξη ή άλλης 
μορφής παροχή εξασφαλίζεται με βάρος επί περιουσια¬ 
κών στοιχείων, ενέχυρο ή εμπράγματο δικαίωμα, ή συμ¬ 
φωνίες παροχής ασφάλειας, συμπεριλαμβανομένων των 
υποχρεώσεων που προκύπτουν από πράξεις επαναγο¬ 
ράς και άλλες συμφωνίες παροχής ασφάλειας με μεταβί¬ 
βαση τίτλου, 

27) «εξουσίες απομείωσης και μετατροπής»: οι εξου¬ 
σίες που προβλέπονται στην παράγραφο 9 του άρθρου 
59 και στις περιπτώσεις ε' έως θ' της παραγράφου 1 
του άρθρου 63, 

28) «εξουσίες μεταβίβασης»: οι εξουσίες που ορίζο¬ 
νται στις περιπτώσεις γ' ή δ' της παραγράφου 1 του άρ¬ 
θρου 63 για τη μεταβίβαση προς αποδέκτη μετοχών, άλ¬ 
λων τίτλων ιδιοκτησίας, χρεωστικών μέσων, περιουσια¬ 
κών στοιχείων, δικαιωμάτων και υποχρεώσεων ή οποιου- 
δήποτε συνδυασμού των εν λόγω στοιχείων ιδρύματος 
υπό εξυγίανση, 

29) «εξουσίες εξυγίανσης»: οι εξουσίες που ορίζονται 
στα άρθρα 63 έως 72, 

30) «εξυγίανση»: η εφαρμογή ενός μέτρου εξυγίαν¬ 
σης, προκειμένου να επιτευχθούν ένας ή περισσότεροι 
στόχοι της εξυγίανσης όπως ορίζονται στην παράγραφο 
2 του άρθρου 31, 

31) «εξυγίανση ομίλου»: α) η ενέργεια εξυγίανσης στο 
επίπεδο μητρικής επιχείρησης ή ιδρύματος που υπόκει- 
ται σε ενοποιημένη εποπτεία, ή β) ο συντονισμός της ε¬ 
φαρμογής μέτρων εξυγίανσης και η άσκηση εξουσιών ε¬ 
ξυγίανσης από τις αρχές εξυγίανσης όσον αφορά τα μέ¬ 
λη του ομίλου που πληρούν τις προϋποθέσεις εξυγίαν¬ 
σης, 

32) «επείγουσα στήριξη της ρευστότητας»: η παροχή 
από κεντρική τράπεζα χρήματος κεντρικής τράπεζας, ή 
οποιαδήποτε άλλη στήριξη που μπορεί να επιφέρει αύξη¬ 
ση του χρήματος κεντρικής τράπεζας, σε ένα φερέγγυο 
χρηματοπιστωτικό ίδρυμα ή έναν όμιλο φερέγγυων χρη¬ 
ματοπιστωτικών ιδρυμάτων που αντιμετωπίζει προσωρι¬ 
νά προβλήματα ρευστότητας, χωρίς η ενέργεια αυτή να 
εντάσσεται στη νομισματική πολιτική, 

33) «επενδυτής»: ο επενδυτής κατά την έννοια του 
σημείου 4 του άρθρου 1 της Οδηγίας 97/9/ΕΚ (ΕΕ ί 084) 
το οποίο ενσωματώθηκε με την παρ. 6 του άρθρου 1 του 
ν. 2533/1997 (Α' 228), 

34) «επιλέξιμες καταθέσεις»: όλες οι καταθέσεις πλην 
όσων εμπίπτουν στην εξαίρεση από την καταβολή απο¬ 
ζημιώσεων σύμφωνα με το άρθρο 11 του ν. 3746/2009 
(Α' 27), 

35) «επιλέξιμες υποχρεώσεις»: οι υποχρεώσεις και τα 
κεφαλαιακά μέσα που δεν χαρακτηρίζονται ως κεφαλαι¬ 
ακά μέσα κοινών μετοχών της Κατηγορίας 1, πρόσθετα 
μέσα Κατηγορίας 1 και μέσα Κατηγορίας 2 ενός ιδρύμα¬ 
τος ή οντότητας που αναφέρεται στις περιπτώσεις β' 


γ' ή δ' της παραγράφου 1 του άρθρου 1, οι οποίες δεν ε¬ 
ξαιρούνται από το πεδίο εφαρμογής της αναδιάρθρωσης 
παθητικού, δυνάμει της παραγράφου 2 του άρθρου 44, 

36) «επιχείρηση επενδύσεων»: όπως ορίζεται στο ση¬ 
μείο 2 της παραγράφου 1 του άρθρου 4 του Κανονισμού 
(ΕΕ) αριθμ. 575/2013 και η οποία υπόκειται στην απαίτη¬ 
ση αρχικού κεφαλαίου που καθορίζεται στην παρ. 2 του 
άρθρου 29 του ν. 4261/2014 (παράγραφο 2 του άρθρου 
28 της Οδηγίας 2013/36/ΕΕ), 

37) «εργάσιμη ημέρα»: κάθε ημέρα εκτός Σαββάτου, 
Κυριακής ή αργίας στην Ελλάδα ή σε άλλο εμπλεκόμενο 
κράτος - μέλος, 

38) «εταιρεία διαχείρισης περιουσιακών στοιχείων»: 
νομικό πρόσωπο που πληροί τις προϋποθέσεις της παρα¬ 
γράφου 2'του άρθρου 42, 

39) «θεσμικό σύστημα προστασίας» ή «Θ.Σ.Π.»: ρύθμι¬ 
ση που πληροί τις απαιτήσεις της παραγράφου 7 του άρ¬ 
θρου 113 του Κανονισμού (ΕΕ) αριθμ. 575/2013, 

40) «θίγόμενος κάτοχος ή δικαιούχος»: κάτοχος τίτ¬ 
λων ιδιοκτησίας του οποίου οι τίτλοι ιδιοκτησίας ακυρώ¬ 
νονται μέσω της εξουσίας που αναφέρεται στην περί¬ 
πτωση η) της παραγράφου 1 του άρθρου 63, 

41) «θίγόμενος πιστωτής»: πιστωτής του οποίου η α¬ 
παίτηση αφορά υποχρέωση που μειώνεται ή μετατρέπε- 
ται σε μετοχές ή άλλους τίτλους ιδιοκτησίας, μέσω της 
άσκησης της εξουσίας απομείωσης ή μετατροπής με 
χρήση της αναδιάρθρωσης παθητικού, 

42) «θυγατρική»: κάθε θυγατρική όπως ορίζεται στο 
σημείο 16 της παραγράφου 1 του άρθρου 4 του Κανονι¬ 
σμού (ΕΕ) αριθμ. 575/2013, 

43) «θυγατρικό ίδρυμα τρίτης χώρας»: ίδρυμα το οποίο 
είναι εγκατεστημένο σε κράτος - μέλος και είναι θυγα¬ 
τρική επιχείρηση ιδρύματος ή μητρικής επιχείρησης τρί¬ 
της χώρας, 

44) «ίδια κεφάλαια»:, όπως ορίζονται στο σημείο 118 
της παραγράφου 1 του άρθρου 4 του Κανονισμού (ΕΕ) α- 
ριθμ. 575/2013, 

45) «ίδρυμα»: πιστωτικό ίδρυμα ή επιχείρηση επενδύ¬ 
σεων, 

46) «ίδρυμα τρίτης χώρας»: οντότητα, της οποίας η κε¬ 
ντρική διοίκηση εδρεύει σε τρίτη χώρα και η οποία, εάν 
ήταν εγκατεστημένη εντός της ΕΕ, θα ενέπιπτε στον ο¬ 
ρισμό του ιδρύματος, 

47) «ίδρυμα υπό εξυγίανση»: ίδρυμα, χρηματοδοτικό ί¬ 
δρυμα, χρηματοδοτική εταιρεία συμμετοχών, μεικτή χρη¬ 
ματοοικονομική εταιρεία συμμετοχών, μεικτή εταιρεία 
συμμετοχών, μητρική χρηματοδοτική εταιρεία συμμετο¬ 
χών εγκατεστημένη σε κράτος - μέλος, μητρική χρημα¬ 
τοδοτική εταιρεία συμμετοχών εγκατεστημένη στην ΕΕ 
μητρική μεικτή χρηματοοικονομική εταιρεία συμμετοχών 
εγκατεστημένη σε κράτος - μέλος ή μητρική μεικτή χρη¬ 
ματοοικονομική εταιρεία συμμετοχών εγκατεστημένη 
στην ΕΕ, για το οποίο ή την οποία αναλαμβάνεται ενέρ¬ 
γεια εξυγίανσης, 

48) «καλυμμένο ομόλογο»: μέσο που αναφέρεται στην 
περίπτωση β' της παρ. 4 του άρθρου 61 του ν. 4099/2012 
(Α' 250), (άρθρο 52 παράγραφος 4 της οδηγίας 
2009/65/ΕΚ), 

49) «κανόνες της ΕΕ σχετικά με τις κρατικές ενισχύ¬ 
σεις»: οι κανόνες που έχουν καθοριστεί σύμφωνα με τα 
άρθρα 107, 108 και 109 της ΣΛΕΕ και με τους κανονι¬ 
σμούς και όλες τις πράξεις της ΕΕ, συμπεριλαμβανομέ¬ 
νων κατευθυντήριων γραμμών, κοινοποιήσεων και ανα- 

κοινώσεων, που έχουν διατυπωθεί ή εκδοθεί δυνάμει της 
παραγράφου 4 του άρθρου 108 ή του άρθρου 109 της 
ΣΛΕΕ, 

50) «καταθέτης»: όπως ορίζεται στο σημείο 6 της πα¬ 
ραγράφου 1 του άρθρου 2 της Οδηγίας 2014/49/ΕΕ, 

51) «κεντρικός αντισυμβαλλόμενος»:, όπως ορίζεται 
στο σημείο 1 του άρθρου 2 του Κανονισμού (ΕΕ) αριθμ. 
648/2012 (ΕΕ 1201), 

52) «κεφαλαιακά μέσα κοινών μετοχών της Κατηγο¬ 
ρίας 1»: κεφαλαιακά μέσα που πληρούν τους όρους των 
παραγράφων 1 έως 4, του άρθρου 28 των παραγράφων 1 
έως 5 του άρθρου 29 ή της παραγράφου 1 του άρθρου 31 
του Κανονισμού (ΕΕ) αριθμ. 575/2013, 

53) «κρίσιμες λειτουργίες»: οι δραστηριότητες, υπηρε¬ 
σίες ή λειτουργίες των οποίων η διακοπή ενδέχεται, να 
οδηγήσει στην Ελλάδα ή σε άλλο κράτος - μέλος σε δια¬ 
ταραχή της παροχής ουσιωδών υπηρεσιών στην πραγμα¬ 
τική οικονομία ή να διαταράξει τη χρηματοπιστωτική 
σταθερότητα λόγω του μεγέθους, του μεριδίου στην α¬ 
γορά, των εξωτερικών και εσωτερικών διασυνδέσεων, 
της πολυπλοκότητας ή των διασυνοριακών δραστηριοτή¬ 
των του ιδρύματος ή του ομίλου, ιδίως σε ό,τι αφορά τη 
δυνατότητα υποκατάστασης των εν λόγω δραστηριοτή¬ 
των, υπηρεσιών ή λειτουργιών, 

54) «μεικτή εταιρεία συμμετοχών»: όπως ορίζεται στο 
σημείο 22 της παραγράφου 1 του άρθρου 4 του Κανονι¬ 
σμού (ΕΕ) αριθμ. 575/2013, 

55) «μεικτή χρηματοοικονομική εταιρεία συμμετο¬ 
χών»: μεικτή χρηματοοικονομική εταιρεία συμμετοχών 
όπως ορίζεται στο σημείο 21 της παραγράφου 1 του άρ¬ 
θρου 4 του Κανονισμού (ΕΕ) αριθμ. 575/2013, 

56) «μέλος του ομίλου»: ένα νομικό πρόσωπο το οποίο 
αποτελεί μέλος ενός ομίλου, 

57) «μέσα της Κατηγορίας 2»: κεφαλαιακά μέσα ή δά¬ 
νεια μειωμένης εξασφάλισης που πληρούν τους όρους 
του άρθρου 63 του Κανονισμού (ΕΕ) αριθμ. 575/2013, 

58) «μεταβατικό ίδρυμα»: νομικό πρόσωπο που πληροί 
τις προϋποθέσεις της παραγράφου 2 του άρθρου 40, 

59) «μέτοχοι»: μέτοχοι, κάτοχοι ή δικαιούχοι άλλων 
τίτλων ιδιοκτησίας, 

60) «μέτρο διαχείρισης κρίσεων»: ενέργεια εξυγίαν¬ 
σης ή διορισμός ειδικού διαχειριστή δυνάμει του άρθρου 
35 ή ενός προσώπου δυνάμει του άρθρου 51 ή της παρα¬ 
γράφου 1 του άρθρου 72, 

61) «μέτρο εξυγίανσης»: μέτρο εξυγίανσης κατά την 
έννοια της παραγράφου 1 του άρθρου 37, 

62) «μέτρο πρόληψης κρίσεων»: η άσκηση εξουσιών 
για την αντιμετώπιση των ελλείψεων ή την εξάλειψη των 
εμποδίων προς τη δυνατότητα ανάκαμψης σύμφωνα με 
τις παραγράφους 6 έως 9 του άρθρου 6, η άσκηση εξου¬ 
σιών για την αντιμετώπιση ή την εξάλειψη των εμποδίων 
στη δυνατότητα εξυγίανσης σύμφωνα με τα άρθρα 25 ή 
26, η εφαρμογή οποιουδήποτε μέτρου έγκαιρης παρέμ¬ 
βασης σύμφωνα με το άρθρο 27, ο διορισμός επιτρόπου 
σύμφωνα με το άρθρο 29 ή βάσει της περίπτωσης β' της 
παρ. 1 του άρθρου 137 του ν. 4261/2014, κατά περίπτω¬ 
ση, ή η άσκηση εξουσιών απομείωσης ή μετατροπής 
σύμφωνα με το άρθρο 59, 

63) «μητρική επιχείρηση»: όπως ορίζεται στο στοιχείο 
α' του σημείου 15 της παραγράφου 1 του άρθρου 4 του 
Κανονισμού (ΕΕ) αριθμ. 575/2013, 

64) «μητρική επιχείρηση της ΕΕ»: μητρικό ίδρυμα ε¬ 
γκατεστημένο στην ΕΕ, μητρική χρηματοδοτική εταιρεία 
συμμετοχών εγκατεστημένη στην ΕΕ ή μητρική μεικτή 


χρηματοοικονομική εταιρεία συμμετοχών εγκατεστημέ¬ 
νη στην ΕΕ, 

65) «μητρική επιχείρηση τρίτης χώρας»: μητρική επι¬ 
χείρηση, μητρική χρηματοδοτική εταιρεία συμμετοχών ή 
μητρική μεικτή χρηματοοικονομική εταιρεία συμμετοχών 
εγκατεστημένη σε τρίτη χώρα, 

66) «μητρική μεικτή χρηματοοικονομική εταιρεία συμ¬ 
μετοχών εγκατεστημένη σε κράτος - μέλος»: όπως ορί¬ 
ζεται στο σημείο 32 της παραγράφου 1 του άρθρου 4 του 
Κανονισμού (ΕΕ) αριθμ. 575/2013, 

67) «μητρική μεικτή χρηματοοικονομική εταιρεία συμ¬ 
μετοχών εγκατεστημένη στην ΕΕ»: όπως ορίζεται στο 
σημείο 33 της παραγράφου 1 του άρθρου 4 του Κανονι¬ 
σμού (ΕΕ) αριθμ. 575/2013, 

68) «μητρική χρηματοδοτική εταιρεία συμμετοχών ε¬ 
γκατεστημένη σε κράτος - μέλος»: όπως ορίζεται στο 
σημείο 30 της παραγράφου 1 του άρθρου 4 του Κανονι¬ 
σμού (ΕΕ) αριθμ. 575/2013, 

69) «μητρική χρηματοδοτική εταιρεία συμμετοχών ε¬ 
γκατεστημένη στην Ευρωπαϊκή Ενωση»: μητρική χρημα¬ 
τοδοτική εταιρεία συμμετοχών της ΕΕ, όπως ορίζεται 
στο σημείο 31 της παραγράφου 1 του άρθρου 4 του Κα¬ 
νονισμού (ΕΕ) αριθμ. 575/2013, 

70) «μητρικό ίδρυμα εγκατεστημένο σε κράτος - μέ¬ 
λος»: όπως ορίζεται στο σημείο 28 της παραγράφου 1 
του άρθρου 4 του Κανονισμού (ΕΕ) αριθμ. 575/2013, 

71) «μητρικό ίδρυμα εγκατεστημένο στην ΕΕ»: όπως 
ορίζεται στο σημείο 29 της παραγράφου 1 του άρθρου 4 
του Κανονισμού (ΕΕ) αριθμ. 575/2013, 

72) «πρόγραμμα εξυγίανσης ομίλου»: σχέδιο που κα¬ 
ταρτίζεται για τους σκοπούς της εξυγίανσης ομίλου σύμ¬ 
φωνα με το άρθρο 88, 

73) «όμιλος»: η μητρική επιχείρηση και οι θυγατρικές 

της, 

74) «παράγωγα»: όπως ορίζονται στο σημείο 5 του άρ¬ 
θρου 2 του Κανονισμού (ΕΕ) αριθμ. 648/2012, 

75) «πιστωτικό ίδρυμα»: όπως ορίζεται στο σημείο 1 
της παραγράφου 1 του άρθρου 4 του Κανονισμού (ΕΕ) α- 
ριθμ. 575/2013, εκτός των οντοτήτων που αναφέρονται 
στην παράγραφο 5 του άρθρου 2 του ν. 4261/2014 (πα¬ 
ράγραφος 5 του άρθρου 2 της Οδηγίας 2013/36/ΕΕ), 

76) «πολύ μικρές, μικρές και μεσαίες επιχειρήσεις»: ό¬ 
πως ορίζονται με βάση το κριτήριο του ετήσιου κύκλου 
εργασιών που αναφέρεται στην παράγραφο 1 του άρ¬ 
θρου 2 του παραρτήματος της σύστασης 2003/361/ΕΚ 
της Ευρωπαϊκής Επιτροπής (ΕΕ Ε 124), 

77) «πρόσθετα μέσα της Κατηγορίας 1»: κεφαλαιακά 
μέσα που πληρούν τους όρους της παραγράφου 1 του 
άρθρου 52 του Κανονισμού (ΕΕ) αριθμ. 575/2013, 

78) «προϋποθέσεις εξυγίανσης»: οι προϋποθέσεις που 
αναφέρονται στην παράγραφο 1 του άρθρου 32, 

79) «ρυθμιζόμενη αγορά»: η οργανωμένη αγορά όπως 
ορίζεται στο σημείο 10 του άρθρου 2 του ν. 3606/2007. 
Αλλως, η αγορά, όπως ορίζεται στο σημείο 21 της παρα¬ 
γράφου 1 του άρθρου 4 της Οδηγίας 2014/65/ΕΕ., 

80) «σημαντικό υποκατάστημα»: υποκατάστημα που 
στο κράτος μέλος υποδοχής κρίνεται σημαντικό σύμφω¬ 
να με την παρ. 1 του άρθρου 52 του ν. 4261/2014 (άρθρο 
51 παράγραφος 1 της Οδηγίας 2013/36/ΕΕ), 

81) «Σκέλος Εξυγίανσης Συνεγγυητικού»: το Σκέλος 
Εξυγίανσης του Συνεγγυητικού όπως ορίζεται στην παρ. 
1 του άρθρου 73Α του ν. 2533/1997, 

82) «Σκέλος Εξυγίανσης Τ.Ε.Κ.Ε.»: το Σκέλος Εξυ- 

γίανσης του Τ.Ε.Κ.Ε. όπως ορίζεται στην παρ. 6 του άρ¬ 
θρου 2 του ν. 3746/2009, 

83) «Σκέλος Κάλυψης Επενδύσεων (Σ.Κ.Ε.)»: το Σκέ¬ 
λος Κάλυψης Επενδύσεων του Τ.Ε.Κ.Ε. όπως ορίζεται 
στην παρ. 6 του άρθρου 2 του ν. 3746/2009, 

84) «Σκέλος Κάλυψης Καταθέσεων (Σ.Κ.Κ.)»: το Σκέ¬ 
λος Κάλυψης Καταθέσεων του Τ.Ε.Κ.Ε. όπως ορίζεται 
στην παρ. 6 του άρθρου 2 του ν. 3746/2009, 

85) «στόχοι εξυγίανσης»: οι στόχοι εξυγίανσης που α- 
ναφέρονται στην παράγραφο 2 του άρθρου 31, 

86) «συμφωνία παροχής χρηματοοικονομικής ασφά¬ 
λειας με μεταβίβαση τίτλων»: συμφωνία παροχής χρη¬ 
ματοοικονομικής ασφάλειας με μεταβίβαση τίτλων κατά 
την έννοια της περίπτωσης β' της παρ. 1 του άρθρου 2 
του ν. 3301/2004, (σημείο β' της παραγράφου 1 άρθρου 
2 της Οδηγίας 2002/47/ΕΚ), 

87) «συμφωνία εκκαθαριστικού συμψηφισμού (ηθΙΙίημ 
3ΓΓ8Π9θπΐ8ηΐ)»: συμφωνία βάσει της οποίας ένας αριθμός 
απαιτήσεων ή υποχρεώσεων μπορεί να μετατραπεί σε 
μια ενιαία καθαρή απαίτηση, συμπεριλαμβανομένων των 
συμφωνιών εκκαθαριστικού συμψηφισμού (ώοεβ-ουί 
ηθΐίίηςι), βάσει των οποίων, σε περίπτωση επέλευσης γε¬ 
γονότος που συνεπάγεται αναγκαστική εκτέλεση (όπως 
ή όπου ορίζεται), επισπεύδεται η λήξη των υποχρεώσε¬ 
ων των μερών, ούτως ώστε να καθίστανται αμέσως απαι¬ 
τητές, ή να λήγουν και σε κάθε περίπτωση μετατρέπο- 
νται σε μια ενιαία καθαρή απαίτηση ή αντικαθίστανται α¬ 
πό αυτήν και στις δύο περιπτώσεις, συμπεριλαμβανομέ¬ 
νων και των «ρητρών εκκαθαριστικού συμψηφισμού», 
κατά την έννοια της περίπτωσης ιδ' της παρ. 1 του άρ¬ 
θρου 2 του ν. 3301/2004 (σημείο ί του στοιχείου ιδ' της 
παραγράφου 1 του άρθρου 2 της Οδηγίας 2002/47/ΕΚ) 
ή του «εκκαθαριστικού συμψηφισμού» (πθίΐίηρ) κατά 
την έννοια της περίπτωσης ια' του άρθρου 1 του 
ν. 2789/2000 (στοιχείο ια' του άρθρου 2 της Οδηγίας 
98/26/ΕΚ), 

88) «συμφωνία συμψηφισμού (δθί-οίί δίΤθηρθπίθηί)»: 
συμφωνία βάσει της οποίας δύο ή περισσότερες απαιτή¬ 
σεις ή υποχρεώσεις που υφίστανται μεταξύ του υπό εξυ¬ 
γίανση ιδρύματος και ενός αντισυμβαλλομένου μπορούν 
να συμψηφιστούν μεταξύ τους, 

89) «συναλλαγή αντιστήριξης»: μια συναλλαγή που 
συνάπτεται μεταξύ δύο μελών του ομίλου για το σκοπό 
της μεταβίβασης, εν όλω ή εν μέρει, του κινδύνου που 
δημιουργείται από άλλη συναλλαγή που συνάπτεται με¬ 
ταξύ ενός από αυτά τα μέλη του ομίλου και ενός τρίτου 
μέρους, 

90) «συνήθεις διαδικασίες αφερεγγυότητας»: η ειδική 
εκκαθάριση των πιστωτικών ιδρυμάτων σύμφωνα με το 
άρθρο 145 του ν. 4261/2014 και η ειδική εκκαθάριση των 
επιχειρήσεων επενδύσεων σύμφωνα με το άρθρο 22 του 
ν. 3606/2007, 

91) «συνολικό ποσό»: το συνολικό ποσό κατά το οποίο 
έχει εκτιμήσει η αρχή εξυγίανσης ότι πρέπει να απομειω¬ 
θούν ή να μετατραπούν οι επιλέξιμες υποχρεώσεις, σύμ¬ 
φωνα με την παράγραφο 1 του άρθρο 46, 

92) «συντελεστής μετατροπής»: ο συντελεστής που 
καθορίζει τον αριθμό των μετοχών ή άλλων τίτλων ιδιο¬ 
κτησίας στον οποίο μετατρέπεται μια υποχρέωση συγκε¬ 
κριμένης τάξης, με αναφορά είτε σε ένα μόνο μέσο της 
εν λόγω τάξης είτε σε μια μονάδα αξίας μιας χρεωστικής 
απαίτησης, 

93) «Σύστημα Αποζημίωσης Επενδυτών»: σύστημα α¬ 


ποζημίωσης επενδυτών του Συνεγγυητικού Κεφαλαίου 
Εξασφάλισης Επενδυτικών Υπηρεσιών (Συνεγγυητικό) 
του ν. 2533/1997, και το Σκέλος Κάλυψης Επενδύσεων 
του Τ.Ε.Κ.Ε. (ν. 3746/2009), 

94) «σύστημα εγγύησης των καταθέσεων»: σύστημα 
εγγύησης των καταθέσεων του ν. 3746/2009, καθώς και 
κάθε τέτοιο σύστημα που έχει συσταθεί και αναγνωρι¬ 
στεί επίσημα από ένα κράτος - μέλος, σύμφωνα με το 
άρθρο 4 της Οδηγίας 2014/49/ΕΕ, 

95) «συστημική κρίση»: η αποσταθεροποίηση του χρη¬ 
ματοπιστωτικού συστήματος με εν δυνάμει σοβαρές αρ¬ 
νητικές συνέπειες για την εσωτερική αγορά και την 
πραγματική οικονομία. Ολες οι κατηγορίες φορέων πα¬ 
ροχής χρηματοοικονομικής διαμεσολάβησης, αγορών 
και υποδομών ενδέχεται να είναι συστημικά σημαντικές 
σε κάποιο βαθμό, 

96) «σχέδιο ανάκαμψης»: σχέδιο ανάκαμψης που κα¬ 
ταρτίζεται, εφαρμόζεται και αναπροσαρμόζεται από ένα 
ίδρυμα, σύμφωνα με το άρθρο 5, 

97) «σχέδιο ανάκαμψης ομίλου»: σχέδιο ανάκαμψης 
ομίλου που καταρτίζεται, εφαρμόζεται και αναπροσαρ¬ 
μόζεται σύμφωνα με το άρθρο 7, 

98) «σχέδιο εξυγίανσης»: σχέδιο εξυγίανσης που κα¬ 
ταρτίζεται για ένα ίδρυμα σύμφωνα με το άρθρο 18, 

99) «σχέδιο εξυγίανσης ομίλου»: σχέδιο εξυγίανσης 
ενός ομίλου, που καταρτίζεται σύμφωνα με τα άρθρα 20 
και 21, 

100) «σχετικά κεφαλαιακά μέσα»: πρόσθετα μέσα της 
Κατηγορίας 1 και μέσα της Κατηγορίας 2, για τους σκο¬ 
πούς των άρθρων 43 έως 62, 

101) «σχετική αρχή τρίτης χώρας»: αρχή τρίτης χώρας 
η οποία είναι υπεύθυνη για την εκτέλεση παρόμοιων κα¬ 
θηκόντων με εκείνα των αρχών εξυγίανσης ή των αρμο¬ 
δίων αρχών, σύμφωνα με τον παρόντα νόμο, 

102) «σχετικό μητρικό ίδρυμα ή οντότητα »: μητρικό ί¬ 
δρυμα εγκατεστημένο σε κράτος - μέλος, μητρικό ίδρυ¬ 
μα εγκατεστημένο στην ΕΕ, χρηματοδοτική εταιρεία 
συμμετοχών, μεικτή χρηματοοικονομική εταιρεία συμμε¬ 
τοχών, μεικτή εταιρεία συμμετοχών, μητρική χρηματοδο- 
μέλος, μητρική χρηματοδοτική εταιρεία συμμετοχών ε¬ 
γκατεστημένη στην ΕΕ, μητρική μεικτή χρηματοοικονο¬ 
μική εταιρεία συμμετοχών εγκατεστημένη σε κράτος - 
μέλος ή μητρική μεικτή χρηματοοικονομική εταιρεία 
συμμετοχών εγκατεστημένη στην ΕΕ, για το οποίο ή την 
οποία εφαρμόζεται η αναδιάρθρωση παθητικού, 

103) «Σώμα Αρχών Εξυγίανσης»: σώμα που έχει συ¬ 
σταθεί σύμφωνα με το άρθρο 85 για την εκτέλεση των 
καθηκόντων που αναφέρονται στην παράγραφο 1 του 
άρθρου 85, 

104) «Σώμα Εποπτών»: σώμα εποπτών, που έχει συ¬ 
σταθεί με το άρθρο 109 του ν. 4261/2014 (άρθρο 116 της 
Οδηγίας 2013/36/ΕΕ), 

105) «Ταμείο Εξυγίανσης»: για τα πιστωτικά ιδρύματα 
ορίζεται το Σκέλος Εξυγίανσης του Ταμείου Εγγύησης 
Καταθέσεων και Επενδύσεων (Τ.Ε.Κ.Ε.), και για τις επι¬ 
χειρήσεις επενδύσεων το Σκέλος Εξυγίανσης του Συ- 
νεγγυητικού Κεφαλαίου Εξασφάλισης Επενδυτικών Υ¬ 
πηρεσιών (Συνεγγυητικό) σύμφωνα με τα προβλεπόμενα 
στο άρθρο 95, 

106) «Ταμείο Εξυγίανσης σε επίπεδο ομίλου»: οι πόροι 
του Ταμείου ή των ταμείων εξυγίανσης που προβλέπεται 
να χρησιμοποιηθούν από την αρχή εξυγίανσης σε επίπε¬ 
δο ομίλου 

107) «τίτλος ιδιοκτησίας»: μετοχές, άλλοι τίτλοι που 
εκχωρούν δικαιώματα ιδιοκτησίας, τίτλοι που είναι μετα¬ 
τρέψιμοι σε μετοχές ή παρέχουν το δικαίωμα απόκτησης 
μετοχών ή άλλων τίτλων ιδιοκτησίας, και τίτλοι που αντι¬ 
προσωπεύουν δικαιώματα επί μετοχών ή άλλων τίτλων ι¬ 
διοκτησίας, 

108) «υποκατάστημα»: κάθε υποκατάστημα όπως ορί¬ 
ζεται στο σημείο 17 της παραγράφου 1 του άρθρου 4 του 
Κανονισμού (ΕΕ) αριθμ. 575/2013, 

109) «υποκατάστημα τρίτης χώρας »: υποκατάστημα ι¬ 
δρύματος τρίτης χώρας που βρίσκεται σε κράτος - μέ¬ 
λος, 

110) «χρεωστικά μέσα» που αναφέρονται στις περι¬ 
πτώσεις ζ' και ι' της παραγράφου 1 του άρθρου 63: ομο¬ 
λογίες και άλλες μορφές μεταβιβάσιμων χρεών, μέσα με 
τα οποία δημιουργείται ή αναγνωρίζεται μια οφειλή, κα¬ 
θώς και μέσα που παρέχουν δικαιώματα απόκτησης χρε¬ 
ωστικών μέσων, 

111) «χρηματοδοτική εταιρεία συμμετοχών»: όπως ο¬ 
ρίζεται στο σημείο 20 της παραγράφου 1 του άρθρου 4 
του Κανονισμού (ΕΕ) αριθμ. 575/2013, 

112) «χρηματοδοτικό ίδρυμα»: όπως ορίζεται στο ση¬ 
μείο 26 της παραγράφου 1 του άρθρου 4 του Κανονι¬ 
σμού (ΕΕ) αριθμ. 575/2013, 

113) «χρηματοπιστωτική σύμβαση»: 

α) συμβάσεις τίτλων στις οποίες συμπεριλαμβάνονται: 
αα) συμβάσεις αγοράς, πώλησης ή δανεισμού ενός 
τίτλου, μιας ομάδας ή ενός δείκτη τίτλων, 
ββ) δικαιώματα προαίρεσης επί ενός τίτλου ή μιας ομά¬ 
δας ή ενός δείκτη τίτλων, 

γγ) συναλλαγή πώλησης και επαναγοράς ή συναλλα¬ 
γή αγοράς και επαναπώλησης επί οποιουδήποτε των α¬ 
νωτέρω τίτλων, ομάδας ή δείκτη τίτλων, 
β) συμβάσεις βασικών εμπορευμάτων στις οποίες συ- 
μπεριλαμβάνονται: 

αα) συμβάσεις αγοράς, πώλησης ή δανεισμού ενός βα¬ 
σικού εμπορεύματος ή μιας ομάδας ή ενός δείκτη βασι¬ 
κών εμπορευμάτων για μελλοντική παράδοση, 
ββ) δικαιώματα προαίρεσης επί ενός βασικού εμπορεύ¬ 
ματος ή μιας ομάδας ή ενός δείκτη βασικών εμπορευμά¬ 
των, 

γγ) συναλλαγές πώλησης και επαναγοράς ή συναλλα¬ 
γές αγοράς και επαναπώλησης επί οποιουδήποτε τέτοι¬ 
ου βασικού εμπορεύματος, ομάδας ή δείκτη, 
γ) συμβόλαια μελλοντικής εκπλήρωσης (ΙυΙυΐΌδ) και 
προθεσμιακές συμβάσεις (ίοη/νεΓάε) στις οποίες συμπερι- 
λαμβάνονται συμβάσεις (εκτός από σύμβαση βασικών ε¬ 
μπορευμάτων) για αγορά, πώληση ή μεταβίβαση, σε μελ¬ 
λοντική ημερομηνία, βασικού εμπορεύματος ή περιου¬ 
σιακού στοιχείου κάθε άλλης φύσεως, υπηρεσίας, δικαι¬ 
ώματος ή τόκου σε συγκεκριμένη τιμή, 
δ) συμβάσεις ανταλλαγής (ενναρε), στις οποίες συμπε- 
ριλαμβάνονται: 

αα) συμβάσεις ανταλλαγής και δικαιώματα προαίρε¬ 
σης που σχετίζονται με: επιτόκια, συμφωνίες άμεσης πα¬ 
ράδοσης ή άλλες συμφωνίες συναλλάγματος, ανταλλα¬ 
γή νομισμάτων, δείκτες μετοχών ή μετοχές, δείκτες χρέ¬ 
ους ή χρέος, δείκτες βασικών εμπορευμάτων ή βασικά ε¬ 
μπορεύματα, το κλίμα, τις εκπομπές ρύπων ή τον πληθω¬ 
ρισμό, 

ββ) συμβάσεις ανταλλαγής συνολικής απόδοσης, πι¬ 
στωτικών περιθωρίων ή πιστωτικού κινδύνου, 
γγ) κάθε συμφωνία ή συναλλαγή που είναι παρεμφε¬ 


ρής με συμφωνία που αναφέρεται στις υποπεριπτώσεις 
αα' ή ββ' και η οποία αποτελεί αντικείμενο τακτικής δια¬ 
πραγμάτευσης στις αγορές συμβάσεων ανταλλαγής ή 
παραγώγων, 

ε) διατραπεζικές συμφωνίες δανεισμού με διάρκεια 
δανεισμού τρεις μήνες κατ’ ανώτατο όριο, 

στ) γενικές συμφωνίες για οποιεσδήποτε από τις συμ¬ 
βάσεις ή συμφωνίες που αναφέρονται στις περιπτώσεις 
α' έως ε'. 

Αρθρο 3 

Αρχή εξυγίανσης 
(άρθρο 3 της Οδηγίας 2014/59/ΕΕ) 

1. Αρχή εξυγίανσης, αρμόδια για την εφαρμογή των 
μέτρων εξυγίανσης και την άσκηση των σχετικών εξου¬ 
σιών είναι η Τράπεζα της Ελλάδος, με την επιφύλαξη 
του επόμενου εδαφίου. Για επιχειρήσεις επενδύσεων, 
για οντότητες που αναφέρονται στις περιπτώσεις β', γ’ 
και δ' της παραγράφου 1 του άρθρου 1 και έχουν θυγα¬ 
τρική επιχείρηση επενδύσεων, ή για υποκαταστήματα ε¬ 
πιχειρήσεων επενδύσεων εγκατεστημένων εκτός της 
ΕΕ, αρχή εξυγίανσης είναι η Επιτροπή Κεφαλαιαγοράς. 

2. Η αρμόδια αρχή και η αρχή εξυγίανσης συνεργάζο¬ 
νται στενά κατά την προετοιμασία, το σχεδίασμά και την 
εφαρμογή των αποφάσεων εξυγίανσης, τηρουμένης σε 
κάθε περίπτωση της παρ. 10 του άρθρου 4 του ν. 4261/ 
2014. 

3. Το Υπουργείο Οικονομικών είναι υπεύθυνο για την 
άσκηση των λειτουργιών, ως αρμόδιο υπουργείο κατά 
τον παρόντα νόμο. Η αρχή εξυγίανσης ενημερώνει τον 
Υπουργό Οικονομικών για τις αποφάσεις της, δυνάμει 
του παρόντος νόμου. Για τις αποφάσεις της αρχής εξυ¬ 
γίανσης που έχουν άμεσο δημοσιονομικό αντίκτυπο ή 
συστημικές συνέπειες απαιτείται η σύμφωνη γνώμη του 
Υπουργού Οικονομικών. 

4. Οι αποφάσεις που λαμβάνονται από την αρμόδια αρ¬ 
χή ή την αρχή εξυγίανσης βάσει του παρόντος νόμου συ- 
νεκτιμούν τις ενδεχόμενες επιπτώσεις της απόφασης σε 
όλα τα κράτη - μέλη στα οποία δραστηριοποιείται το ί¬ 
δρυμα ή ο όμιλος και ελαχιστοποιούν τις αρνητικές επι¬ 
πτώσεις στη χρηματοπιστωτική σταθερότητα και τις δυ¬ 
σμενείς οικονομικές και κοινωνικές επιπτώσεις στα εν 
λόγω κράτη - μέλη. 

5. Ως αρχή επικοινωνίας με την έννοια της παραγρά¬ 
φου 10 του άρθρου 3 της Οδηγίας 2014/59/ΕΕ για τους 
σκοπούς της συνεργασίας και του συντονισμού με τις α¬ 
ντίστοιχες αρχές άλλων κρατών - μελών ορίζεται η Τρά¬ 
πεζα της Ελλάδος. 

6. Η Τράπεζα της Ελλάδος και η Επιτροπή Κεφαλαια¬ 
γοράς, στο πλαίσιο των αρμοδιοτήτων τους κατά την πα¬ 
ράγραφο 1, μπορούν να καθορίζουν κριτήρια, να θεσπί¬ 
ζουν κανόνες, να λαμβάνουν μέτρα, γενικά ή ειδικά, ανά 
ίδρυμα ή οντότητα που εμπίπτει στην αρμοδιότητά τους, 
και να παρακολουθούν διαρκώς την τήρηση των υποχρε¬ 
ώσεων των ιδρυμάτων ή οντοτήτων, ιδίως μέσω του κα¬ 
θορισμού υποχρεώσεων υποβολής στοιχείων και γρα¬ 
πτών επεξηγήσεων και μέσω της διενέργειας επιτόπιων 
ελέγχων. Μεταξύ άλλων, η Τράπεζα της Ελλάδος και η 
Επιτροπή Κεφαλαιαγοράς μπορεί να θεσπίζουν κανόνες 
προς συμμόρφωση με κατευθυντήριες γραμμές της Ευ¬ 
ρωπαϊκής Αρχής Τραπεζών (Ε.Α.Τ.). 

ΚΕΦΑΛΑΙΟ Β 

ΣΧΕΔΙΑΣΜΟΣ ΑΝΑΚΑΜΨΗΣ 
Αρθρο 4 

Απλουστευμένες υποχρεώσεις για ορισμένα ιδρύματα 
(άρθρο 4 της Οδηγίας 2014/59/ΕΕ) 

1. Η αρμόδια αρχή και η αρχή εξυγίανσης έχοντας υ¬ 
πόψη: 

α) τις επιπτώσεις που θα μπορούσε να έχει η αφερεγ- 
γυότητα ενός ιδρύματος λόγω της φύσης των επιχειρη¬ 
ματικών του δραστηριοτήτων, της μετοχικής του σύνθε¬ 
σης, του εταιρικού του τύπου, του προφίλ κινδύνου, του 
μεγέθους και του νομικού καθεστώτος του, της διασύν¬ 
δεσής του με άλλα ιδρύματα ή με το χρηματοπιστωτικό 
σύστημα γενικότερα, του εύρους και της πολυπλοκότη- 
τας των δραστηριοτήτων του, της συμμετοχής του σε 
θεσμικό σύστημα προστασίας ή άλλο συνεταιριστικό σύ¬ 
στημα αμοιβαίας αλληλεγγύης σύμφωνα με παράγραφο 
7 του άρθρου 113 του Κανονισμού (ΕΕ) αριθμ. 575/2013, 
της άσκησης επενδυτικών υπηρεσιών ή δραστηριοτήτων 
όπως ορίζονται στο άρθρο 4 του ν. 3606/2007, και 

β) το αν η αφερεγγυότητά του και η επακόλουθη εκκα¬ 
θάρισή του υπό τις συνήθεις διαδικασίες αφερεγγυότη- 
τας είναι πιθανό να έχει σημαντική αρνητική επίπτωση 
στις χρηματοπιστωτικές αγορές, σε άλλα ιδρύματα, 
στους όρους χρηματοδότησης ή στην ευρύτερη οικονο¬ 
μία, προσδιορίζουν: 

αα) το περιεχόμενο και τις λεπτομέρειες των σχεδίων 
ανάκαμψης και εξυγίανσης, που προβλέπονται στα άρ¬ 
θρα 5 έως 9 και 18 έως 20, 

ββ) την προθεσμία για την κατάρτιση των πρώτων σχε¬ 
δίων ανάκαμψης και εξυγίανσης σύμφωνα με τον παρό¬ 
ντα νόμο και τη συχνότητα επικαιροποίησής τους, η ο¬ 
ποία μπορεί να είναι μικρότερη εκείνης που προβλέπεται 
στην παράγραφο 2 του άρθρου 5, στην παράγραφο 5 του 
άρθρου 7, στην παράγραφο 6 του άρθρου 18 και στην 
παράγραφο 3 του άρθρου 21, 

γγ) το περιεχόμενο και τα επιμέρους στοιχεία των α- 
παιτούμενων από τα ιδρύματα πληροφοριών όπως προ- 
βλέπεται στην περίπτωση β' της παραγράφου 4 του άρ¬ 
θρου 5, στην παράγραφο 1 του άρθρου 19, στην παρά¬ 
γραφο 2 του άρθρου 20, καθώς και στα τμήματα Α και Β 
του παραρτήματος που αποτελεί αναπόσπαστο μέρος 
του παρόντος νόμου, και 

δδ) το βαθμό της λεπτομέρειας για την αξιολόγηση 
της δυνατότητας εξυγίανσης που προβλέπεται στα άρ¬ 
θρα 23 και 24 και στο τμήμα Γ του παραρτήματος. 

2. Η αρμόδια αρχή και, όπου ενδείκνυται, η αρχή εξυ¬ 
γίανσης, πραγματοποιούν την αξιολόγηση της παραγρά¬ 
φου 1 έπειτα από διαβούλευση, στις περιπτώσεις που 
αυτό ενδείκνυται, με την αρχή μακροπροληπτικής επο- 
πτείας. 

3. Στην περίπτωση εφαρμογής απλουστευμένων υπο¬ 
χρεώσεων, η αρμόδια αρχή και, όπου ενδείκνυται, η αρ¬ 
χή εξυγίανσης μπορούν ανά πάσα στιγμή να επιβάλλουν 
στο ίδρυμα πλήρεις, μη απλουστευμένες υποχρεώσεις. 

4. Η εφαρμογή απλουστευμένων υποχρεώσεων δεν ε¬ 
πηρεάζει τις εξουσίες της αρμόδιας αρχής και, κατά πε¬ 
ρίπτωση, της αρχής εξυγίανσης να λαμβάνει μέτρα πρό¬ 
ληψης κρίσεων ή μέτρα διαχείρισης κρίσεων. 

5. Η αρμόδια αρχή και η αρχή εξυγίανσης ενημερώ¬ 
νουν την Ε.Α.Τ. για τον τρόπο εφαρμογής των παραγρά¬ 
φων 1,6, 7 και 8. 


6. Με την επιφύλαξη των παραγράφων 7 και 8, η αρμό¬ 
δια αρχή και, όπου ενδείκνυται, η αρχή εξυγίανσης μπο¬ 
ρούν να απαλλάσσουν: 

α) τα ιδρύματα που συνδέονται με κεντρικό οργανισμό 
και απαλλάσσονται πλήρως ή μερικώς από τις απαιτή¬ 
σεις προληπτικής εποπτείας σύμφωνα με το άρθρο 10 
του Κανονισμού (ΕΕ) αριθμ. 575/2013 από την εφαρμογή 
των απαιτήσεων των άρθρων 5 έως 9 και 18 έως 22, 

β) τα ιδρύματα που είναι μέλη ενός θεσμικού συστήμα¬ 
τος προστασίας από την εφαρμογή των απαιτήσεων των 
άρθρων 18 έως 22. 

7. Όταν χορηγείται απαλλαγή σύμφωνα με την παρά¬ 
γραφο 6: 

α) οι απαιτήσεις των άρθρων 5 έως 9 και 18 έως 22 ε¬ 
φαρμόζονται στον κεντρικό οργανισμό και στα ιδρύματα 
που συνδέονται με αυτόν κατά την έννοια του άρθρου 10 
του Κανονισμού (ΕΕ) αριθμ. 575/2013 σε ενοποιημένη 
βάση, 

β) οι απαιτήσεις των άρθρων 18 έως 22 εκπληρώνο¬ 
νται από το θεσμικό σύστημα προστασίας σε συνεργα¬ 
σία με καθένα από τα μέλη του στα οποία έχει χορηγηθεί 
απαλλαγή. 

Για τον σκοπό αυτό, κάθε αναφορά των άρθρων 5 έως 
9 και 18 έως 22 σε όμιλο συμπεριλαμβάνει έναν κεντρικό 
οργανισμό και τα ιδρύματα που συνδέονται με αυτόν κα¬ 
τά την έννοια του άρθρου 10 του Κανονισμού (ΕΕ) αριθμ. 
575/2013, καθώς επίσης και τις θυγατρικές τους. Περαι¬ 
τέρω κάθε αναφορά σε μητρικές επιχειρήσεις ή ιδρύμα¬ 
τα που υπόκεινται σε ενοποιημένη εποπτεία σύμφωνα με 
το άρθρο 104 του ν. 4261/2014 περιλαμβάνει επίσης τον 
κεντρικό οργανισμό. 

8. Τα ιδρύματα που τελούν υπό την άμεση εποπτεία 
της Ευρωπαϊκής Κεντρικής Τράπεζας σύμφωνα με την 
παράγραφο 4 του άρθρου 6 του Κανονισμού (ΕΕ) αριθμ. 
1024/2013 ή αντιπροσωπεύουν σημαντικό μερίδιο του 
χρηματοπιστωτικού συστήματος, καταρτίζουν σε κάθε 
περίπτωση σχέδια ανάκαμψης σύμφωνα με τα άρθρα 5 
έως 9 και υπόκεινται σε σχέδια εξυγίανσης σύμφωνα με 
τα άρθρα 18 έως 22. 

Για τους σκοπούς της παρούσας παραγράφου, οι λει¬ 
τουργίες ενός ιδρύματος θεωρείται ότι αντιπροσωπεύ¬ 
ουν σημαντικό μερίδιο του χρηματοπιστωτικού συστήμα¬ 
τος εφόσον πληρούται μια από τις ακόλουθες προϋποθέ¬ 
σεις: 

α) η συνολική αξία του ενεργητικού τους υπερβαίνει 
τα 30.000.000.000 ευρώ ή 

β) το ποσοστό του συνόλου του ενεργητικού τους ως 
προς το ΑΕΠ υπερβαίνει το 20%, εκτός εάν η συνολική 
αξία του ενεργητικού τους δεν υπερβαίνει τα 
5.000.000.000 ευρώ. 

9. Ειδικότερα θέματα για την εφαρμογή του παρόντος 
άρθρου ρυθμίζονται με απόφαση της αρμόδιας αρχής και 
της αρχής εξυγίανσης, στο πεδίο της αρμοδιότητάς τους 
κατά τις παραγράφους 1 και 6 του άρθρου 4 του ν. 4261/ 
2014 και την παράγραφο 1 του άρθρου 3 του παρόντος νόμου. 

Αρθρο 5 

Σχέδια ανάκαμψης 
(άρθρο 5 της Οδηγίας 2014/59/ΕΕ) 

1. Κάθε ίδρυμα, το οποίο δεν αποτελεί μέλος ομίλου 
που υπόκειται σε ενοποιημένη εποπτεία σύμφωνα με τα 
άρθρα 104 και 105 του ν. 4261/2014, καταρτίζει και ανα¬ 
προσαρμόζει σχέδιο ανάκαμψης, το οποίο προβλέπει τα 

μέτρα που θα λάβει το εν λόγω ίδρυμα για την αποκατά¬ 
σταση της χρηματοοικονομικής του θέσης έπειτα από 
σημαντική επιδείνωση της χρηματοοικονομικής του κα¬ 
τάστασης. Τα σχέδια ανάκαμψης θεωρούνται ρύθμιση 
διακυβέρνησης του ιδρύματος κατά την έννοια του άρ¬ 
θρου 66 του ν. 4261/2014. 

2. Η αρμόδια αρχή διασφαλίζει ότι τα ιδρύματα επικαι- 
ροποιούν τα σχέδια ανάκαμψής τους τουλάχιστον ετη- 
σίως ή έπειτα από μεταβολή στη νομική ή οργανωτική 
τους δομή, στις δραστηριότητές τους ή στη χρηματοοι¬ 
κονομική τους κατάσταση, η οποία θα μπορούσε να έχει 
ουσιώδη επίδραση ή να απαιτήσει τροποποίηση του σχε¬ 
δίου. Η αρμόδια αρχή μπορεί να απαιτεί από τα ιδρύματα 
να επικαιροποιούν τα σχέδια ανάκαμψής τους σε συχνό¬ 
τερη βάση. 

3. Τα σχέδια ανάκαμψης δεν προβλέπουν πρόσβαση 
σε ή λήψη έκτακτης δημόσιας χρηματοοικονομικής στή¬ 
ριξης- 

4. Τα σχέδια ανάκαμψης περιέχουν: 

α) Κατά περίπτωση, μια ανάλυση του τρόπου και του 
χρονικού σημείου στο οποίο ένα ίδρυμα μπορεί να υπο¬ 
βάλει αίτηση, υπό τις προϋποθέσεις του σχεδίου, για 
χρήση των διευκολύνσεων που παρέχει η Ευρωπαϊκή 
Κεντρική Τράπεζα και προσδιορίζουν τα στοιχεία του ε¬ 
νεργητικού που θα αναμενόταν εύλογα να γίνουν απο¬ 
δεκτά ως εξασφαλίσεις. 

β) Με την επιφύλαξη του άρθρου 4, τις πληροφορίες 
του τμήματος Α του παραρτήματος του παρόντος νόμου 
και τις ενδεχόμενες ενέργειες στις οποίες θα μπορούσε 
να προβεί το ίδρυμα, εφόσον πληρούνται οι προϋποθέ¬ 
σεις της έγκαιρης παρέμβασης σύμφωνα με το άρθρο 
27. Η αρμόδια αρχή μπορεί με γενικής ισχύος απόφασή 
της να καθορίζει πρόσθετες πληροφορίες που πρέπει να 
περιέχονται στα σχέδια ανάκαμψης. 

γ) Τις κατάλληλες προϋποθέσεις και διαδικασίες ώστε 
να διασφαλίζεται η έγκαιρη εφαρμογή δράσεων ανάκαμ¬ 
ψης, καθώς και ένα ευρύ φάσμα επιλογών ανάκαμψης, 
λαμβάνοντας επίσης υπόψη ένα φάσμα σεναρίων σοβα¬ 
ρών μακροοικονομικών και χρηματοοικονομικών πιέσε¬ 
ων (5ΪΓΘ55) που σχετίζονται με γεγονότα που αφορούν 
συγκεκριμένα το ίδρυμα, περιλαμβανομένων γεγονότων 
συστημικής εμβέλειας και πιέσεων που σχετίζονται ειδι¬ 
κά με συγκεκριμένα νομικά πρόσωπα και ομίλους. 

5. Η αρμόδια αρχή μπορεί με απόφασή της να απαιτεί 
από το ίδρυμα να διατηρεί λεπτομερή αρχεία των χρημα¬ 
τοπιστωτικών συμβάσεων που συνάπτει. 

6. Το διοικητικό συμβούλιο του ιδρύματος της παρα¬ 
γράφου 1 αξιολογεί και εγκρίνει το σχέδιο ανάκαμψης 
πριν από την υποβολή του στην αρμόδια αρχή. 

7. Οι διατάξεις του παρόντος άρθρου εφαρμόζονται 
και επί χρηματοδοτικών ιδρυμάτων που υπόκεινται σε α¬ 
τομική βάση στην εποπτεία της Τράπεζας της Ελλάδος 
σύμφωνα με την ισχύουσα νομοθεσία. 

Αρθρο 6 

Αξιολόγηση των σχεδίων ανάκαμψης 
(άρθρο 6 της Οδηγίας 2014/59/ΕΕ) 

1. Τα ιδρύματα που υποχρεούνται να καταρτίζουν σχέ¬ 
δια ανάκαμψης, σύμφωνα με την παράγραφο 1 του άρ¬ 
θρου 5 και την παράγραφο 1 του άρθρου 7, οφείλουν να 
τα υποβάλλουν στην αρμόδια αρχή προς εξέταση απο- 
δεικνύοντας ότι πληρούν τα κριτήρια της παραγράφου 2. 

2. Η αρμόδια αρχή, εντός έξι μηνών από την υποβολή 


του σχεδίου ανάκαμψης και μετά από διαβούλευση με 
τις αρμόδιες αρχές των κρατών - μελών στα οποία είναι 
εγκατεστημένα σημαντικά υποκαταστήματα, εφόσον το 
σχέδιο τα αφορά, εξετάζει το σχέδιο και αξιολογεί κατά 
πόσον πληροί τις απαιτήσεις του άρθρου 5, καθώς και τα 
ακόλουθα κριτήρια: 

α) η εφαρμογή των ρυθμίσεων που προτείνονται στο 
σχέδιο αναμένεται ευλόγως ότι θα διατηρήσει ή θα απο- 
καταστήσει τη βιωσιμότητα και τη χρηματοοικονομική 
θέση του ιδρύματος ή του ομίλου, λαμβανομένων υπόψη 
των προπαρασκευαστικών μέτρων τα οποία έχει λάβει ή 
σκοπεύει να λάβει το ίδρυμα, 

β) το σχέδιο και οι συγκεκριμένες επιλογές που περι¬ 
λαμβάνονται σε αυτό αναμένεται ευλόγως ότι θα εφαρ¬ 
μοστούν γρήγορα και αποτελεσματικά σε καταστάσεις 
χρηματοοικονομικής πίεσης, αποφεύγοντας στο μέγιστο 
δυνατό βαθμό τυχόν σημαντικές δυσμενείς επιπτώσεις 
στο χρηματοπιστωτικό σύστημα, περιλαμβανομένων και 
σεναρίων που θα μπορούσαν να οδηγήσουν και άλλα ι¬ 
δρύματα να εφαρμόσουν σχέδια ανάκαμψης εντός της ι¬ 
δίας χρονικής περιόδου. 

3. Κατά την αξιολόγηση της καταλληλότητας των σχε¬ 
δίων ανάκαμψης, η αρμόδια αρχή λαμβάνει υπόψη την 
καταλληλότητα των κεφαλαίων και της χρηματοδοτικής 
δομής του ιδρύματος, σε συνάρτηση με την πολυπλοκό- 
τητα της οργανωτικής του δομής, καθώς και το προφίλ 
κινδύνου του. 

4. Η αρμόδια αρχή διαβιβάζει το σχέδιο ανάκαμψης 
στην αρχή εξυγίανσης, η οποία μπορεί να το εξετάσει, 
προκειμένου να προσδιορίσει αν τυχόν δράσεις που πε¬ 
ριλαμβάνονται σε αυτό ενδέχεται να επηρεάσουν αρνη¬ 
τικά τη δυνατότητα εξυγίανσης του ιδρύματος και να υ¬ 
ποβάλει συστάσεις στην αρμόδια αρχή σχετικά. 

5. Αν η αρμόδια αρχή κρίνει ότι υπάρχουν ουσιώδεις 
ελλείψεις στο σχέδιο ανάκαμψης ή ουσιώδη εμπόδια για 
την εφαρμογή του, κοινοποιεί στο ίδρυμα ή τη μητρική ε¬ 
πιχείρηση του ομίλου την αξιολόγησή της και απαιτεί α¬ 
πό αυτό να υποβάλει, εντός προθεσμίας δύο μηνών, η ο¬ 
ποία μπορεί, κατόπιν έγκρισης των αρμοδίων αρχών, να 
παραταθεί κατά ένα μήνα, αναθεωρημένο σχέδιο, στο ο¬ 
ποίο να παρουσιάζεται ο τρόπος αντιμετώπισης των εν 
λόγω ελλείψεων ή εμποδίων. 

Η αρμόδια αρχή, πριν ζητήσει από ένα ίδρυμα να υπο¬ 
βάλει εκ νέου σχέδιο ανάκαμψης, παρέχει τη δυνατότη¬ 
τα σε αυτό να διατυπώσει τη γνώμη του για την εν λόγω 
απαίτηση. 

6. Αν η αρμόδια αρχή κρίνει ότι οι ελλείψεις και τα ε¬ 
μπόδια δεν έχουν αντιμετωπιστεί κατάλληλα στο αναθε¬ 
ωρημένο σχέδιο, μπορεί να απαιτήσει από το ίδρυμα να 
προβεί σε συγκεκριμένες τροποποιήσεις στο σχέδιο. 

7. Αν το ίδρυμα δεν υποβάλει αναθεωρημένο σχέδιο α¬ 
νάκαμψης ή εάν η αρμόδια αρχή διαπιστώσει ότι το ανα¬ 
θεωρημένο σχέδιο ανάκαμψης δεν αντιμετωπίζει κατάλ¬ 
ληλα τις ελλείψεις ή τα πιθανά εμπόδια που εντοπίστη¬ 
καν κατά την αρχική της αξιολόγηση, και αυτά δεν είναι 
δυνατόν να αντιμετωπισθούν επαρκώς μέσω της παρο¬ 
χής κατευθύνσεων για την πραγματοποίηση συγκεκριμέ¬ 
νων τροποποιήσεων στο σχέδιο, η αρμόδια αρχή απαιτεί 
από το ίδρυμα να προσδιορίσει, εντός εύλογης προθε¬ 
σμίας, τις αλλαγές τις οποίες μπορεί να επιφέρει στις ε¬ 
πιχειρηματικές του δραστηριότητες προκειμένου να α¬ 
ντιμετωπίσει τις ελλείψεις ή τα εμπόδια στην εφαρμογή 
του σχεδίου ανάκαμψης. 

Αν το ίδρυμα δεν προσδιορίσει τις αλλαγές αυτές ε- 

ντός της ορισθείσας από την αρμόδια αρχή προθεσμίας, 
ή αν η αρμόδια αρχή αξιολογήσει ότι οι προτεινόμενες 
από το ίδρυμα δράσεις δεν αντιμετωπίζουν κατάλληλα 
τις ελλείψεις ή τα εμπόδια, η αρμόδια αρχή μπορεί να α¬ 
παιτήσει από το ίδρυμα να λάβει κάθε μέτρο, το οποίο η 
ίδια κρίνει απαραίτητο και αναλογικό, λαμβάνοντας υπό¬ 
ψη τη σοβαρότητα των ελλείψεων και των εμποδίων και 
την επίπτωση των μέτρων στις επιχειρηματικές δραστη¬ 
ριότητες του ιδρύματος. 

8. Με την επιφύλαξη του άρθρου 96 του ν. 4261/2014, 
η αρμόδια αρχή μπορεί, ειδικότερα, να απαιτήσει από το 
ίδρυμα: 

α) να μειώσει το προφίλ κινδύνου του, περιλαμβανομέ- 
νου του κινδύνου ρευστότητας, 
β) να καταστήσει δυνατή την έγκαιρη λήψη μέτρων α- 
νακεφαλαιοποίησης, 

γ) να επανεξετάσει τη στρατηγική και τη δομή του, 
δ) να προβεί σε αλλαγές στη στρατηγική χρηματοδό¬ 
τησής του, ώστε να βελτιωθεί η ανθεκτικότητα των βασι¬ 
κών επιχειρηματικών τομέων και των κρίσιμων λειτουρ¬ 
γιών του, και 

ε) να προβεί σε αλλαγές στη δομή διακυβέρνησής του. 

9. Η αρμόδια αρχή μπορεί να λαμβάνει πρόσθετα μέ¬ 
τρα δυνάμει της ισχύουσας νομοθεσίας. 

Άρθρο 7 

Σχέδια ανάκαμψης ομίλου 
(άρθρο 7 της Οδηγίας 2014/59/ΕΕ) 

1. Οι μητρικές επιχειρήσεις της ΕΕ καταρτίζουν και υ¬ 
ποβάλλουν στην αρχή ενοποιημένης εποπτείας σχέδιο 
ανάκαμψης ομίλου. Το σχέδιο ανάκαμψης ομίλου συνί- 
σταται σε σχέδιο ανάκαμψης για ολόκληρο τον όμιλο, ε¬ 
πικεφαλής του οποίου είναι μητρική επιχείρηση της ΕΕ 
και προσδιορίζει τα μέτρα τα οποία μπορεί να απαιτηθεί 
να εφαρμοστούν στο επίπεδο της μητρικής επιχείρησης 
της ΕΕ και σε κάθε θυγατρική. 

2. Σύμφωνα με το άρθρο 8, οι αρμόδιες αρχές μπορούν 
να απαιτήσουν από τις θυγατρικές να καταρτίσουν και να 
υποβάλουν σχέδιο ανάκαμψης σε ατομική βάση. 

3. Υπό την προϋπόθεση της τήρησης των κανόνων ε¬ 
μπιστευτικότητας, σύμφωνα με τον παρόντα νόμο, η αρ¬ 
χή ενοποιημένης εποπτείας διαβιβάζει το σχέδιο ανά¬ 
καμψης ομίλου: 

α) στις εμπλεκόμενες αρμόδιες αρχές που αναφέρο- 
νται στα άρθρα 108 και 109 του ν. 4261/2014, 
β) στις αρμόδιες αρχές των κρατών - μελών στα οποία 
είναι εγκατεστημένα σημαντικά υποκαταστήματα εφό¬ 
σον το σχέδιο τα αφορά, 
γ) στην αρχή εξυγίανσης σε επίπεδο ομίλου, και 
δ) στις αρχές εξυγίανσης των θυγατρικών του ομίλου. 

4. Το σχέδιο ανάκαμψης ομίλου έχει ως στόχο την επί¬ 
τευξη της σταθεροποίησης του ομίλου ως συνόλου ή ο- 
ποιουδήποτε ιδρύματος του ομίλου, όταν βρίσκεται σε 
κατάσταση πίεσης, ώστε να αντιμετωπιστούν ή να εξα- 
λειφθούν τα αίτια της κρίσης και να αποκατασταθεί η 
χρηματοοικονομική θέση του ομίλου ή του συγκεκριμέ¬ 
νου ιδρύματος, λαμβάνοντας ταυτόχρονα υπόψη τη χρη¬ 
ματοοικονομική θέση άλλων μελών του ομίλου. 

Το σχέδιο ανάκαμψης ομίλου περιέχει ρυθμίσεις για τη 
διασφάλιση του συντονισμού και της συνέπειας των μέ¬ 
τρων που πρέπει να ληφθούν στο επίπεδο: 
α) της μητρικής επιχείρησης της ΕΕ, 


β) των οντοτήτων που αναφέρονται στις περιπτώσεις 
γ' και δ ’ της παραγράφου 1 του άρθρου 1, 

γ) των θυγατρικών, και 

δ) όπου αυτό προβλέπεται, σύμφωνα με το ν. 4261/ 
2014, στο επίπεδο σημαντικών υποκαταστημάτων. 

5. Το σχέδιο ανάκαμψης ομίλου, καθώς και κάθε σχέ¬ 
διο που καταρτίζεται για μια επιμέρους θυγατρική, περιέ¬ 
χει τα στοιχεία που καθορίζονται στο άρθρο 5, και, κατά 
περίπτωση, ρυθμίσεις για την παροχή ενδοομιλικής χρη¬ 
ματοδοτικής στήριξης, οι οποίες υιοθετούνται βάσει σχε¬ 
τικής συμφωνίας σύμφωνα με τα άρθρα 10 έως 17. 

6. Το σχέδιο ανάκαμψης ομίλου περιλαμβάνει μια σει¬ 
ρά επιλογών ανάκαμψης, οι οποίες προσδιορίζουν τις ε¬ 
νέργειες που θα πρέπει να γίνουν για την αντιμετώπιση 
των σεναρίων που προβλέπονται στην περίπτωση γ ’ της 
παραγράφου 4 του άρθρου 5. 

Για κάθε ένα από τα σενάρια αυτά, το σχέδιο ανάκαμ¬ 
ψης ομίλου προσδιορίζει αν υπάρχουν εμπόδια στην ε¬ 
φαρμογή μέτρων ανάκαμψης εντός του ομίλου και στο 
επίπεδο επιμέρους μελών που καλύπτει το σχέδιο, κα¬ 
θώς και αν υπάρχουν ουσιαστικά πρακτικά ή νομικά ε¬ 
μπόδια για την άμεση μεταφορά ιδίων κεφαλαίων ή την 
αποπληρωμή των στοιχείων του παθητικού ή του ενερ¬ 
γητικού εντός του ομίλου. 

7. Το διοικητικό συμβούλιο του μέλους του ομίλου που 
καταρτίζει το σχέδιο ανάκαμψης ομίλου, σύμφωνα με 
την παράγραφο 1, αξιολογεί και εγκρίνει το σχέδιο αυτό, 
πριν από την υποβολή του στην αρχή ενοποιημένης επο¬ 
πτείας. 

Άρθρο 8 

Αξιολόγηση των σχεδίων ανάκαμψης ομίλου 
(άρθρο 8 της Οδηγίας 2014/59/ΕΕ) 

1. Η αρχή ενοποιημένης εποπτείας, από κοινού με τις 
αρμόδιες αρχές των θυγατρικών, και μετά από διαβού- 
λευση με τις αρμόδιες αρχές που αναφέρονται στο άρ¬ 
θρο 109 του ν. 4261/2014 και τις αρμόδιες αρχές των ση¬ 
μαντικών υποκαταστημάτων, στο βαθμό που τα αφορά, 
εξετάζει το σχέδιο ανάκαμψης ομίλου και αξιολογεί κα¬ 
τά πόσο αυτό ικανοποιεί τις απαιτήσεις και τα κριτήρια 
των άρθρων 6 και 7. Η αξιολόγηση γίνεται σύμφωνα με 
τη διαδικασία που προβλέπεται στο άρθρο 6 και στο πα¬ 
ρόν άρθρο και λαμβάνει υπόψη την ενδεχόμενη επίπτω¬ 
ση των μέτρων ανάκαμψης στη χρηματοπιστωτική στα¬ 
θερότητα σε όλα τα κράτη μέλη, στα οποία ασκεί δρα¬ 
στηριότητα ο όμιλος. 

2. Η αρχή ενοποιημένης εποπτείας και οι αρμόδιες αρ¬ 
χές των θυγατρικών καταβάλλουν προσπάθεια να κατα¬ 
λήξουν σε κοινή απόφαση σχετικά με τα εξής: 

α) την εξέταση και την αξιολόγηση του σχεδίου ανά¬ 
καμψης ομίλου 

β) την ενδεχόμενη αναγκαιότητα κατάρτισης σχεδίου 
ανάκαμψης σε ατομική βάση για ιδρύματα που αποτε¬ 
λούν μέλη του ομίλου, και 

γ) την εφαρμογή των μέτρων που αναφέρονται στις 
παραγράφους 5 έως 9 του άρθρου 6. 

Η αρχή ενοποιημένης εποπτείας και οι αρμόδιες αρχές 
των θυγατρικών καταβάλλουν προσπάθεια να καταλή¬ 
ξουν σε κοινή απόφαση εντός τεσσάρων μηνών από την 
ημερομηνία διαβίβασης από την αρχή ενοποιημένης επο¬ 
πτείας του σχεδίου ανάκαμψης ομίλου σύμφωνα με την 
παράγραφο 3 του άρθρου 7. Αρμόδια αρχή μπορεί να ζη- 

τήσει από την Ε.Α.Τ. να συνδράμει στη λήψη κοινής από¬ 
φασης των αρμοδίων αρχών βάσει του στοιχείου γ' του 
άρθρου 31 του Κανονισμού (ΕΕ) αριθμ. 1093/2010. 

3. Αν δεν ληφθεί κοινή απόφαση των αρμοδίων αρχών, 
εντός τεσσάρων μηνών από την ημερομηνία διαβίβασης, 
σχετικά με: 

α) την εξέταση και αξιολόγηση του σχεδίου ανάκαμ¬ 
ψης ομίλου ή 

β) οποιαδήποτε μέτρα απαιτείται να λάβει η μητρική ε¬ 
πιχείρηση της ΕΕ σύμφωνα με τις παραγράφους 5 έως 9 
του άρθρου 6, η αρχή ενοποιημένης εποπτείας αποφασί¬ 
ζει η ίδια σχετικά, λαμβάνοντας υπόψη τις απόψεις και 
τις επιφυλάξεις που εξέφρασαν οι άλλες αρμόδιες αρ¬ 
χές κατά την τετράμηνη περίοδο και κοινοποιεί την από¬ 
φασή της στη μητρική επιχείρηση της ΕΕ και στις υπό¬ 
λοιπες αρμόδιες αρχές. 

4. Αν δεν ληφθεί κοινή απόφαση των αρμόδιων αρχών 
εντός τεσσάρων μηνών από την ημερομηνία διαβίβασης 
σχετικά με: 

α) την κατάρτιση σχεδίου ανάκαμψης σε ατομική βάση 
για τα ιδρύματα που υπάγονται στη δικαιοδοσία τους ή 

β) την εφαρμογή, σε επίπεδο θυγατρικών, των μέτρων 
που αναφέρονται στις παραγράφους 5 έως 9 του άρθρου 
6, κάθε αρμόδια αρχή αποφασίζει η ίδια επί των θεμάτων 
αυτών. 

5. Οι λοιπές αρμόδιες αρχές που δεν έχουν διαφωνή¬ 
σει στο πλαίσιο της παραγράφου 4 μπορούν να λάβουν 
κοινή απόφαση σχετικά με το σχέδιο ανάκαμψης ομίλου, 
η οποία καλύπτει τα μέλη του ομίλου υπό τη δικαιοδοσία 
τους. 

6. Η κοινή απόφαση που αναφέρεται στις παραγρά¬ 
φους 2 και 5, καθώς και οι αποφάσεις που λαμβάνονται 
από τις αρμόδιες αρχές ελλείψει κοινής απόφασης, σύμ¬ 
φωνα με τις παραγράφους 3 και 4, αναγνωρίζονται ως ο¬ 
ριστικές και εφαρμόζονται από τις αρμόδιες αρχές στα 
οικεία κράτη μέλη. 

7. Η αρμόδια αρχή μπορεί, σύμφωνα με την παράγρα¬ 
φο 3 ή 4, να ζητήσει από την Ε.Α.Τ. να συνδράμει στη 
λήψη κοινής απόφασης των αρμοδίων αρχών βάσει της 
παραγράφου 3 του άρθρου 19 του Κανονισμού (ΕΕ) α- 
ριθμ. 1093/2010 (ΕΕ 1_ 331) μόνον σε ό,τι αφορά την α¬ 
ξιολόγηση των σχεδίων ανάκαμψης και την εφαρμογή 
των μέτρων που αναφέρονται στις περιπτώσεις α', β' 
και δ' της παραγράφου 8 του άρθρου 6. Αν μέχρι την πά¬ 
ροδο της τετράμηνης προθεσμίας που καθορίζεται στην 
παράγραφο 2 για την λήψη κοινής απόφασης, οποιαδή¬ 
ποτε από τις αρμόδιες αρχές του παρόντος άρθρου έχει 
ζητήσει της συνδρομή της Ε.Α.Τ. σύμφωνα με το πρώτο 
εδάφιο, η αρχή ενοποιημένης εποπτείας κατά την παρά¬ 
γραφο 3 ή η αρμόδια αρχή για τη θυγατρική κατά την πα¬ 
ράγραφο 4, αντίστοιχα, αναβάλλουν τη λήψη απόφασής 
τους και αναμένουν την απόφαση της Ε.Α.Τ. σύμφωνα 
με την παράγραφο 3 του άρθρου 19 του Κανονισμού 
(ΕΕ) αριθμ. 1093/2010, οπότε και λαμβάνουν την απόφα¬ 
σή τους σύμφωνα με την απόφαση της Ε.Α.Τ.. Η τετρά¬ 
μηνη περίοδος θεωρείται ως περίοδος συμβιβασμού κα¬ 
τά την έννοια του εν λόγω Κανονισμού. Αν δεν ληφθεί α¬ 
πόφαση της Ε.Α.Τ. εντός ενός μηνάς, εφαρμόζεται η α¬ 
πόφαση της αρχής ενοποιημένης εποπτείας ή της αρμό¬ 
διας αρχής για τη θυγατρική, κατά περίπτωση. Το ζήτημα 
δεν παραπέμπεται στην Ε.Α.Τ. μετά την πάροδο της τε¬ 
τράμηνης περιόδου ή έπειτα από τη λήψη κοινής απόφα¬ 
σης. 


Αρθρο 9 

Δείκτες σχεδίου ανάκαμψης 
(άρθρο 9 της Οδηγίας 2014/59/ΕΕ) 

1. Για τους σκοπούς των άρθρων 5 έως 8, οι αρμόδιες 
αρχές απαιτούν κάθε σχέδιο ανάκαμψης να περιλαμβά¬ 
νει πλαίσιο δεικτών το οποίο καταρτίζεται από το ίδρυμα 
και προσδιορίζει τα σημεία ενεργοποίησης για την ανά¬ 
ληψη των αναφερόμενων στο σχέδιο κατάλληλων δρά¬ 
σεων. Οι δείκτες αυτοί, οι οποίοι αποτελούν αντικείμενο 
συμφωνίας από τις αρμόδιες αρχές κατά την αξιολόγηση 
των σχεδίων ανάκαμψης σύμφωνα με τα άρθρα 6 και 8, 
μπορεί να είναι ποιοτικής ή ποσοτικής φύσης, να συνδέ¬ 
ονται με τη χρηματοοικονομική θέση του ιδρύματος και 
πρέπει να είναι ευχερώς παρακολουθήσιμοι. 

2. Οι αρμόδιες αρχές διασφαλίζουν ότι τα ιδρύματα 
καθιερώνουν κατάλληλες ρυθμίσεις για την τακτική πα¬ 
ρακολούθηση των δεικτών. 

3. Ανεξαρτήτως του πρώτου εδαφίου της πρώτης πα¬ 
ραγράφου, ένα ίδρυμα μπορεί: 

α) να αναλάβει δράση σύμφωνα με το σχέδιο ανάκαμ¬ 
ψής του ακόμη και αν δεν έχει ξεπεράσει το προβλεπό- 
μενο στο σχέδιο ανάκαμψης όριο του σχετικού δείκτη, 
σε περίπτωση που το διοικητικό συμβούλιο του ιδρύμα¬ 
τος το κρίνει κατάλληλο λόγω των συνθηκών, ή 

β) να μην αναλάβει τέτοιου είδους δράση, αν το διοι¬ 
κητικό συμβούλιο του ιδρύματος το κρίνει ακατάλληλο 
λόγω των συγκεκριμένων συνθηκών. 

4. Η απόφαση να αναληφθεί ή όχι μια δράση που ανα- 
φέρεται στο σχέδιο ανάκαμψης κοινοποιείται στην αρ¬ 
μόδια αρχή χωρίς καθυστέρηση. 

ΚΕΦΑΛΑΙΟ Γ 

ΕΝΔΟΟΜΙΛΙΚΗ ΧΡΗΜΑΤΟΔΟΤΙΚΗ ΣΤΗΡΙΞΗ 
Άρθρο 10 

Συμφωνία χρηματοδοτικής στήριξης ομίλου 
(άρθρο 19 της Οδηγίας 2014/59/ΕΕ) 

1. Μητρικό ίδρυμα εγκατεστημένο στην Ελληνική Επι¬ 
κράτεια ή μητρικό ίδρυμα εγκατεστημένο στην ΕΕ ή ο¬ 
ντότητα που αναφέρεται στις περιπτώσεις γ' ή δ' της 
παραγράφου 1 του άρθρου 1 και οι θυγατρικές τους σε 
άλλα κράτη μέλη ή τρίτες χώρες, οι οποίες είναι ιδρύμα¬ 
τα ή χρηματοδοτικά ιδρύματα που καλύπτονται από την 
ενοποιημένη εποπτεία της μητρικής επιχείρησης, μπο¬ 
ρούν να συνάπτουν συμφωνία παροχής χρηματοδοτικής 
στήριξης σε κάθε άλλο συμβαλλόμενο μέρος της συμ¬ 
φωνίας, εφόσον πληρούνται οι προϋποθέσεις για έγκαι¬ 
ρη παρέμβαση σε αυτό σύμφωνα με το άρθρο 27, καθώς 
και οι προϋποθέσεις του παρόντος άρθρου και των άρ¬ 
θρων 11 έως 17. 

2. Το παρόν άρθρο και τα άρθρα 11 έως 17 δεν εφαρ¬ 
μόζονται στις ενδοομιλικές χρηματοπιστωτικές διευθε¬ 
τήσεις, περιλαμβανομένων των διευθετήσεων χρηματο¬ 
δότησης και της λειτουργίας των κεντροποιημένων διευ¬ 
θετήσεων χρηματοδότησης, εφόσον κανένα από τα συμ¬ 
βαλλόμενα μέρη των συμφωνιών αυτών δεν πληροί τις 
προϋποθέσεις για έγκαιρη παρέμβαση σύμφωνα με το 
άρθρο 27. 

3. Η συμφωνία χρηματοδοτικής στήριξης ομίλου δεν 
αποτελεί προϋπόθεση: 

α) για την παροχή χρηματοδοτικής στήριξης ομίλου σε 

οποιοδήποτε μέλος του αντιμετωπίζει χρηματοοικονομι¬ 
κές δυσκολίες, εάν το ίδρυμα το αποφασίσει, κατά περί¬ 
πτωση, και σύμφωνα με τις πολιτικές του ομίλου, εφό¬ 
σον αυτό δεν συνιστά κίνδυνο για το σύνολο του ομίλου 

ή 

β) για την άσκηση δραστηριότητας σε κράτος - μέλος. 

4. Οι συναλλαγές χρηματοδοτικής στήριξης ομίλου οι 
οποίες πραγματοποιούνται σύμφωνα με τις διατάξεις 
του παρόντος άρθρου και των άρθρων 11 έως 17 επιτρέ¬ 
πονται, υπό την προϋπόθεση ότι καμία από τις διατάξεις 
αυτές δεν εμποδίζει την επιβολή περιορισμών στις ενδο- 
ομιλικές συναλλαγές βάσει: 

α) της ισχύουσας νομοθεσίας με την οποία ασκούνται 
οι διακριτικές ευχέρειες που προβλέπει ο Κανονισμός 
(ΕΕ) αριθμ. 575/2013, 

β) του ν. 4261/2014, ή 

γ) των διατάξεων δυνάμει των οποίων απαιτείται ο δια¬ 
χωρισμός τμημάτων ενός ομίλου, ή δραστηριοτήτων που 
διεξάγονται εντός ενός ομίλου, για λόγους χρηματοπι¬ 
στωτικής σταθερότητας. 

5. Η συμφωνία χρηματοδοτικής στήριξης ομίλου μπο¬ 
ρεί: 

α) να καλύπτει μια ή περισσότερες θυγατρικές του ομί¬ 
λου, και να προβλέπει την παροχή χρηματοδοτικής στή¬ 
ριξης από τη μητρική επιχείρηση προς θυγατρικές της, α¬ 
πό θυγατρικές προς τη μητρική τους επιχείρηση, μεταξύ 
θυγατρικών του ομίλου που αποτελούν συμβαλλόμενα 
μέρη της συμφωνίας, ή κάθε άλλου συνδυασμού αυτών 
των οντοτήτων, 

β) να προβλέπει την παροχή χρηματοδοτικής στήριξης 
με τη μορφή δανείου, παροχής εγγυήσεων ή παροχής 
περιουσιακών στοιχείων προκειμένου να χρησιμοποιη¬ 
θούν ως εξασφάλιση, ή οποιονδήποτε συνδυασμό των α¬ 
νωτέρω, σε μια ή περισσότερες συναλλαγές, περιλαμβα- 
νομένων συναλλαγών μεταξύ του αποδέκτη της στήρι¬ 
ξης και τρίτου μέρους. 

6. Σε περίπτωση που, σύμφωνα με τους όρους της 
συμφωνίας χρηματοδοτικής στήριξης ομίλου, μια οντό¬ 
τητα του ομίλου συμφωνεί να παρέχει χρηματοδοτική 
στήριξη σε άλλη οντότητα του ομίλου, η συμφωνία μπο¬ 
ρεί να περιλαμβάνει ρήτρα αμοιβαιότητας. 

7. Η συμφωνία χρηματοδοτικής στήριξης ομίλου προσ¬ 
διορίζει τις αρχές του υπολογισμού του ανταλλάγματος 
για κάθε συναλλαγή που πραγματοποιείται δυνάμει αυ¬ 
τής. Οι αρχές αυτές περιλαμβάνουν την υποχρέωση το 
αντάλλαγμα να καθορίζεται κατά το χρονικό σημείο πα¬ 
ροχής της χρηματοδοτικής στήριξης. Η συμφωνία διέπε- 
ται από τις ακόλουθες αρχές: 

α) Κατά τη σύναψη της συμφωνίας κάθε μέρος πρέπει 
να ενεργεί ελεύθερα. 

β) Κατά τη σύναψη της συμφωνίας και τον καθορισμό 
του ανταλλάγματος για την παροχή χρηματοδοτικής 
στήριξης, κάθε μέρος πρέπει να ενεργεί για το μέγιστο ί¬ 
διο συμφέρον του, λαμβάνοντας υπόψη κάθε άμεσο ή 
έμμεσο όφελος που ενδέχεται να προκύψει για κάποιο 
μέρος ως αποτέλεσμα της παροχής χρηματοδοτικής 
στήριξης. 

γ) Σε κάθε μέρος που παρέχει χρηματοδοτική στήριξη 
πρέπει να γνωστοποιούνται πλήρως όλες οι σχετικές 
πληροφορίες από τα μέρη που λαμβάνουν χρηματοδοτι¬ 
κή στήριξη πριν από τον καθορισμό του ανταλλάγματος 
και πριν από κάθε απόφαση για την παροχή της. 

δ) Κατά τον υπολογισμό του ανταλλάγματος για την 


παροχή χρηματοδοτικής στήριξης μπορεί να λαμβάνο- 
νται υπόψη πληροφορίες, τις οποίες κατέχει το μέρος 
που παρέχει χρηματοδοτική στήριξη λόγω του γεγονό¬ 
τος ότι ανήκει στον ίδιο όμιλο με το μέρος που λαμβάνει 
τη χρηματοδοτική στήριξη και οι οποίες δεν είναι διαθέ¬ 
σιμες στην αγορά. 

ε) Οι αρχές που διέπουν τον υπολογισμό του ανταλ¬ 
λάγματος για την παροχή χρηματοδοτικής στήριξης δεν 
είναι υποχρεωτικό να λαμβάνουν υπόψη οποιαδήποτε α¬ 
ναμενόμενη προσωρινή επίπτωση στις τιμές αγοράς η ο¬ 
ποία απορρέει από εξωτερικό προς τον όμιλο γεγονότα. 

8. Η συμφωνία χρηματοδοτικής στήριξης ομίλου συνά- 
πτεται μόνον εφόσον κατά την υποβολή της πρότασης 
συμφωνίας κανένα από τα συμβαλλόμενα μέρη δεν πλη¬ 
ροί τις προύποθέσεις για έγκαιρη παρέμβαση σύμφωνα 
με το άρθρο 27 κατά τη γνώμη των οικείων αρμόδιων αρ¬ 
χών. 

9. Κάθε δικαίωμα, απαίτηση ή ενέργεια που απορρέει 
από τη συμφωνία χρηματοδοτικής στήριξης ομίλου μπο¬ 
ρεί να ασκείται μόνον από τα συμβαλλόμενα μέρη της, ε- 
ξαιρουμένων τρίτων μερών. 

Αρθρο 11 

Εξέταση της πρότασης συμφωνίας από τις αρμόδιες 
αρχές και διαμεσολάβηση 
(άρθρο 20 της Οδηγίας 2014/59/ΕΕ) 

1. Το μητρικό ίδρυμα εγκατεστημένο στην ΕΕ υποβάλ¬ 
λει στην αρχή ενοποιημένης εποπτείας αίτηση για την α- 
δειοδότηση κάθε πρότασης συμφωνίας χρηματοδοτικής 
στήριξης βάσει του άρθρου 10. Η αίτηση περιέχει το κεί¬ 
μενο της πρότασης συμφωνίας και προσδιορίζει τις ο¬ 
ντότητες του ομίλου οι οποίες προτείνουν να είναι συμ¬ 
βαλλόμενα μέρη. Οι διατάξεις των άρθρων 11 έως 13 ε¬ 
φαρμόζονται επίσης και στην περίπτωση τροποποίησης 
της συμφωνίας χρηματοδοτικής στήριξης ομίλου. 

2. Η αρχή ενοποιημένης εποπτείας διαβιβάζει χωρίς 
καθυστέρηση την αίτηση στις αρμόδιες αρχές κάθε θυ¬ 
γατρικής που προτείνει να είναι συμβαλλόμενο μέρος 
της συμφωνίας. 

3. Η αρχή ενοποιημένης εποπτείας, σύμφωνα με τη 
διαδικασία των παραγράφων 4 και 5, χορηγεί τη σχετική 
άδεια εφόσον οι όροι της πρότασης συμφωνίας είναι 
συμβατοί με τις προϋποθέσεις παροχής χρηματοδοτικής 
στήριξης που καθορίζονται στο άρθρο 14 και μπορεί να 
απαγορεύει τη σύναψη της προτεινόμενης συμφωνίας 
σε περίπτωση ασυμβατότητάς της με το ως άνω άρθρο. 

4. Οι αρμόδιες αρχές καταβάλλουν κάθε δυνατή προ¬ 
σπάθεια στο πλαίσιο των εξουσιών τους προκειμένου να 
καταλήξουν σε κοινή απόφαση ως προς το αν οι όροι της 
πρότασης συμφωνίας είναι συμβατοί με τις προϋποθέ¬ 
σεις παροχής χρηματοδοτικής στήριξης που καθορίζο¬ 
νται στο άρθρο 14, εντός τεσσάρων (4) μηνών από την η¬ 
μερομηνία παραλαβής της αίτησης από την αρχή ενοποι¬ 
ημένης εποπτείας. Στο πλαίσιο αυτό, λαμβάνουν υπόψη 
τη δυνητική επίπτωση, περιλαμβανομένων οποιωνδήπο- 
τε δημοσιονομικών συνεπειών, από την εφαρμογή της 
συμφωνίας σε όλα τα κράτη μέλη στα οποία ασκεί δρα¬ 
στηριότητα ο όμιλος. Η κοινή απόφαση περιέχεται σε 
κείμενο το οποίο περιλαμβάνει πλήρη αιτιολόγηση και 
διαβιβάζεται στον αιτούντα από την αρχή ενοποιημένης 
εποπτείας. 

Η αρμόδια αρχή μπορεί με αίτησή της να ζητήσει τη 

συνδρομή της Ε.Α.Τ. προκειμένου να βοηθήσει τις αρμό¬ 
διες αρχές να καταλήξουν σε συμφωνία, σύμφωνα με το 
άρθρο 31 του Κανονισμού (ΕΕ) αριθμ. 1093/2010. 

5. Αν δεν ληφθεί κοινή απόφαση μεταξύ των αρμοδίων 
αρχών εντός τεσσάρων (4) μηνών, η αρχή ενοποιημένης 
εποπτείας λαμβάνει η ίδια την απόφαση σχετικά με την 
αίτηση σύμφωνα με την παράγραφο 3. Η απόφαση πε- 
ριέχεται σε κείμενο το οποίο περιλαμβάνει την πλήρη αι¬ 
τιολόγηση και λαμβάνει υπόψη τις απόψεις και τις επιφυ¬ 
λάξεις που εξέφρασαν κατά τη διάρκεια της τετράμηνης 
περιόδου οι άλλες αρμόδιες αρχές. Η αρχή ενοποιημέ¬ 
νης εποπτείας κοινοποιεί την απόφασή της στον αιτού- 
ντα και στις λοιπές αρμόδιες αρχές. 

6. Εάν, μέχρι την πάροδο της τετράμηνης περιόδου, ο¬ 
ποιαδήποτε από τις εμπλεκόμενες αρμόδιες αρχές έχει 
παραπέμψει το ζήτημα στην Ε.Α.Τ. σύμφωνα με το άρ¬ 
θρο 19 του Κανονισμού (ΕΕ) αριθμ. 1093/2010, η αρχή ε¬ 
νοποιημένης εποπτείας αναβάλλει την λήψη απόφασής 
της και αναμένει την απόφαση της Ε.Α.Τ. σύμφωνα με 
την παράγραφο 3 του άρθρου 19 του εν λόγω Κανονι¬ 
σμού, λαμβάνει δε την απόφασή της σύμφωνα με την α¬ 
πόφαση της ΕΑΤ. Η τετράμηνη περίοδος θεωρείται ως 
περίοδος συμβιβασμού κατά την έννοια του εν λόγω Κα¬ 
νονισμού. Η Ε.Α.Τ. λαμβάνει την απόφασή της εντός ε¬ 
νός μηνός. Το ζήτημα δεν παραπέμπεται στην Ε.Α.Τ. με¬ 
τά την πάροδο της τετράμηνης περιόδου ή μετά τη λήψη 
κοινής απόφασης. 

Άρθρο 12 

Έγκριση της πρότασης συμφωνίας 
από τη γενική συνέλευση 
(άρθρο 21 της Οδηγίας 2014/59/ΕΕ) 

1. Κάθε πρόταση συμφωνίας, για την οποία έχει χορη¬ 
γηθεί άδεια από τις αρμόδιες αρχές, υποβάλλεται προς 
έγκριση στη γενική συνέλευση κάθε μέλους του ομίλου 
που προτείνει να συμβληθεί. Η συμφωνία είναι έγκυρη 
μόνο για τα μέρη των οποίων η γενική συνέλευση ενέ- 
κρινε τη συμφωνία, σύμφωνα με την παράγραφο 2. 

2. Συμφωνία χρηματοδοτικής στήριξης ομίλου είναι έ¬ 
γκυρη ως προς ένα μέλος του ομίλου μόνον αν η γενική 
συνέλευσή του έχει εξουσιοδοτήσει το διοικητικό του 
συμβούλιο να αποφασίζει για τη χορήγηση ή την αποδο¬ 
χή χρηματοδοτικής στήριξης σύμφωνα με τους όρους 
της συμφωνίας και τις προϋποθέσεις που ορίζονται στο 
παρόν άρθρο και στα άρθρα 10 έως 11 και 13 έως 17 και 
εφόσον η σχετική έγκριση δεν έχει ανακληθεί. 

3. Το διοικητικό συμβούλιο κάθε μέλους, το οποίο απο¬ 
τελεί μέρος της συμφωνίας, υποβάλλει ετησίως έκθεση 
στη γενική συνέλευση σχετικά με την εκτέλεση της συμ¬ 
φωνίας και την εφαρμογή κάθε απόφασης που έχει λη¬ 
φθεί σύμφωνα με αυτήν. 

Άρθρο 13 

Διαβίβαση των συμφωνιών χρηματοδοτικής 
στήριξης ομίλου στις αρχές εξυγίανσης 
(άρθρο 22 της Οδηγίας 2014/59/ΕΕ) 

Οι αρμόδιες αρχές διαβιβάζουν τις συμφωνίες χρημα¬ 
τοδοτικής στήριξης ομίλου για τις οποίες έχουν χορηγή¬ 
σει άδεια, καθώς και τυχόν τροποποιήσεις τους σε αυ¬ 
τές, στις εμπλεκόμενες αρχές εξυγίανσης. 


Άρθρο 14 

Προϋποθέσεις για την παροχή 
χρηματοδοτικής στήριξης ομίλου 
(άρθρο 23 της Οδηγίας 2014/59/ΕΕ) 

Χρηματοδοτική στήριξη παρέχεται από μέλος του ομί¬ 
λου σύμφωνα με το άρθρο 10 μόνον εφόσον πληρούνται 
σωρευτικά οι ακόλουθες προϋποθέσεις: 

α) Υπάρχει εύλογη προοπτική ότι η παρεχόμενη στήρι¬ 
ξη θα αποκαταστήσει σε σημαντικό βαθμό τις χρηματοοι¬ 
κονομικές δυσκολίες του μέλους του ομίλου το οποίο τη 
λαμβάνει. 

β) Η παροχή χρηματοδοτικής στήριξης έχει ως στόχο 
τη διατήρηση ή την αποκατάσταση της χρηματοπιστωτι¬ 
κής σταθερότητας ολόκληρου του ομίλου ή οποιουδήπο- 
τε μέλους του και είναι προς το συμφέρον του μέλους 
του ομίλου το οποίο την παρέχει. 

γ) Η χρηματοδοτική στήριξη παρέχεται υπό όρους, πε- 
ριλαμβανομένου και ανταλλάγματος, σύμφωνα με την 
παράγραφο 7 του άρθρου 10. 

δ) Υπάρχει εύλογη προοπτική ότι, βάσει των πληροφο¬ 
ριών που είναι διαθέσιμες στο διοικητικό συμβούλιο του 
μέλους του ομίλου που παρέχει τη χρηματοδοτική στήρι¬ 
ξη κατά τη λήψη της απόφασης για την παροχή της, το 
αντάλλαγμα για τη στήριξη θα καταβληθεί και, εάν η 
στήριξη παρασχεθεί υπό μορφή δανείου, το δάνειο θα α¬ 
ποπληρωθεί από το μέλος του ομίλου το οποίο το λαμ¬ 
βάνει. Εάν η στήριξη παρασχεθεί υπό μορφή εγγύησης ή 
υπό οποιαδήποτε μορφή εξασφάλισης, ο ίδιος όρος ι¬ 
σχύει για την υποχρέωση που προκύπτει για τον αποδέ¬ 
κτη, αν καταπέσει η εγγύηση ή γίνει χρήση της εξασφά¬ 
λισης. 

ε) Η παροχή της χρηματοδοτικής στήριξης δεν θα έθε¬ 
τε σε κίνδυνο τη ρευστότητα ή τη φερεγγυότητα του μέ¬ 
λους του ομίλου το οποίο την παρέχει. 

στ) Η παροχή της χρηματοδοτικής στήριξης δεν θα δη¬ 
μιουργούσε απειλή στη χρηματοπιστωτική σταθερότητα, 
ιδίως του κράτους - μέλους στο οποίο είναι εγκατεστη¬ 
μένο το μέλος του ομίλου το οποίο την παρέχει. 

ζ) Το μέλος του ομίλου το οποίο παρέχει τη στήριξη 
συμμορφώνεται, κατά την παροχή της, με τις απαιτήσεις 
του ν. 4261/2014 όσον αφορά τα ίδια κεφάλαια ή τη ρευ¬ 
στότητα και με κάθε απαίτηση που επιβάλλεται δυνάμει 
της παρ. 2 του άρθρου 96 του ν. 4261/2014. Επιπλέον η 
παροχή της χρηματοδοτικής στήριξης δεν οδηγεί την ο¬ 
ντότητα του ομίλου σε παραβίαση των εν λόγω απαιτή¬ 
σεων, εκτός εάν το επιτρέψει η αρμόδια αρχή εποπτείας 
σε ατομική βάση του μέλους του ομίλου που παρέχει τη 
στήριξη. 

η) Το μέλος του ομίλου το οποίο παρέχει τη στήριξη 
συμμορφώνεται, κατά την παροχή της, με τις απαιτήσεις 
περί μεγάλων ανοιγμάτων του Κανονισμού (ΕΕ) αριθμ. 
575/2013 και του ν. 4261/2014, περιλαμβανομένης της ι- 
σχύουσας νομοθεσίας με την οποία ασκούνται οι διακρι¬ 
τικές ευχέρειες που προβλέπονται στον εν λόγω Κανονι¬ 
σμό, εκτός εάν το επιτρέψει η αρμόδια αρχή εποπτείας 
σε ατομική βάση του μέλους του ομίλου που παρέχει τη 
στήριξη. 

θ) Η παροχή της χρηματοδοτικής στήριξης δεν θα υπο¬ 
νόμευε τη δυνατότητα εξυγίανσης του μέλους του ομί¬ 
λου η οποία την παρέχει. 

Αρθρο 15 

Απόφαση για την παροχή και αποδοχή 
χρηματοδοτικής στήριξης 
(άρθρο 24 της Οδηγίας 2014/59/ΕΕ) 

Η απόφαση για την παροχή χρηματοδοτικής στήριξης 
ομίλου, στο πλαίσιο της συμφωνίας, λαμβάνεται από το 
διοικητικό συμβούλιο του μέλους του ομίλου το οποίο 
την παρέχει. Η εν λόγω απόφαση πρέπει να είναι αιτιο¬ 
λογημένη, και να αναφέρει τον στόχο της πρότασης 
χρηματοδοτικής στήριξης ιδίως δε, με ποιον τρόπο η πα¬ 
ροχή της χρηματοδοτικής στήριξης είναι σύμφωνη με τις 
προϋποθέσεις του άρθρου 14. Η απόφαση αποδοχής της 
χρηματοδοτικής στήριξης ομίλου, στο πλαίσιο της συμ¬ 
φωνίας, λαμβάνεται από το διοικητικό συμβούλιο του μέ¬ 
λους του ομίλου το οποίο την λαμβάνει. 

Αρθρο 16 

Υποχρεώσεις κοινοποίησης και δικαίωμα εναντίωσης 
των αρμόδιων αρχών 
(άρθρο 25 της Οδηγίας 2014/59/ΕΕ) 

1. Πριν από την παροχή στήριξης στο πλαίσιο συμφω¬ 
νίας χρηματοδοτικής στήριξης ομίλου, το διοικητικό συμ¬ 
βούλιο του μέλους του ομίλου, το οποίο σκοπεύει να πα¬ 
ράσχει χρηματοδοτική στήριξη, κοινοποιεί την πρόθεσή 
του: 

α) στη σχετική αρμόδια αρχή, 

β) στην αρχή ενοποιημένης εποπτείας αν πρόκειται 
για αρχή διαφορετική από αυτές που αναφέρονται στις 
περιπτώσεις α' και γ', κατά περίπτωση, 
γ) στην αρμόδια αρχή του μέλους ομίλου που λαμβά¬ 
νει τη χρηματοδοτική στήριξη, αν πρόκειται για αρχή δια¬ 
φορετική από αυτές που αναφέρονται στις περιπτώσεις 
α' και β' και 
δ) στην ΕΑΤ.. 

Η κοινοποίηση περιέχει την αιτιολογημένη απόφαση 
του διοικητικού συμβουλίου σύμφωνα με το άρθρο 15 και 
αναλυτικά στοιχεία αναφορικά με την προτεινόμενη 
χρηματοδοτική στήριξη, περιλαμβανομένου αντιγράφου 
της συμφωνίας χρηματοδοτικής στήριξης ομίλου. 

2. Εντός πέντε (5) εργάσιμων ημερών από την ημερο¬ 
μηνία παραλαβής της πλήρους κοινοποίησης, η αρμόδια 
αρχή του μέλους του ομίλου το οποίο παρέχει τη χρημα¬ 
τοδοτική στήριξη μπορεί να συμφωνήσει στην παροχή 
της ή να την απαγορεύσει ή να την περιορίσει εάν αξιο¬ 
λογήσει ότι δεν πληρούνται οι προϋποθέσεις για την πα¬ 
ροχή χρηματοδοτικής στήριξης ομίλου σύμφωνα με το 
άρθρο 14. 

3. Η απόφαση της αρμόδιας αρχής να συμφωνήσει 
στην παροχή, να απαγορεύσει ή να περιορίσει την παρο¬ 
χή χρηματοδοτικής στήριξης κοινοποιείται άμεσα: 

α) στην αρχή ενοποιημένης εποπτείας, 
β) στην αρμόδια αρχή του μέλους του ομίλου που λαμ¬ 
βάνει τη στήριξη, και 
γ) στην Ε.Α.Τ.. 

Η αρχή ενοποιημένης εποπτείας ενημερώνει άμεσα τα 
λοιπά μέλη του Σώματος Εποπτών και τα μέλη του Σώ¬ 
ματος Αρχών Εξυγίανσης. 

4. Αν η αρχή ενοποιημένης εποπτείας ή η αρμόδια αρ¬ 
χή που είναι αρμόδια για το μέλος του ομίλου που λαμ¬ 
βάνει στήριξη έχει αντιρρήσεις σχετικά με την απόφαση 
απαγόρευσης ή περιορισμού της παροχής χρηματοδοτι¬ 
κής στήριξης, μπορεί να παραπέμψει το ζήτημα στην 


Ε.Α.Τ. εντός δύο ημερών και να ζητήσει τη συνδρομή 
της σύμφωνα με το άρθρο 31 του Κανονισμού (ΕΕ) α- 
ριθμ. 1093/2010. 

5. Αν η αρμόδια αρχή δεν απαγορεύσει ούτε περιορί¬ 
σει την παροχή χρηματοδοτικής στήριξης εντός του χρο¬ 
νικού διαστήματος που ορίζεται στην παράγραφο 2, ή ε¬ 
άν συμφωνήσει πριν από την πάροδο του χρονικού αυ¬ 
τού διαστήματος για την παροχή της, η χρηματοδοτική 
στήριξη μπορεί να παρασχεθεί σύμφωνα με τους όρους 
που έχουν υποβληθεί στην αρμόδια αρχή. 

6. Η απόφαση του διοικητικού συμβουλίου του μέλους 
του ομίλου που παρέχει τη χρηματοδοτική στήριξη διαβι¬ 
βάζεται: 

α) στη σχετική αρμόδια αρχή, 

β) στην αρχή ενοποιημένης εποπτείας, αν πρόκειται 
για αρχή διαφορετική από αυτές που αναφέρονται στις 
περιπτώσεις α' και γ', και κατά περίπτωση 

γ) στην αρμόδια αρχή του μέλους του ομίλου που λαμ¬ 
βάνει τη χρηματοδοτική στήριξη, αν πρόκειται για αρχή 
διαφορετική από αυτές που αναφέρονται στις περιπτώ¬ 
σεις α' και β' και 

δ) στην Ε.Α.Τ.. 

Η αρχή ενοποιημένης εποπτείας ενημερώνει άμεσα τα 
λοιπά μέλη του Σώματος Εποπτών και τα μέλη του Σώ¬ 
ματος Αρχών Εξυγίανσης. 

7. Εάν η αρμόδια αρχή περιορίσει ή απαγορεύσει την 
παροχή χρηματοδοτικής στήριξης ομίλου σύμφωνα με 
την παράγραφο 2 του παρόντος άρθρου, και το σχέδιο α¬ 
νάκαμψης ομίλου βάσει της παραγράφου 5 του άρθρου 7 
αναφέρεται σε χρηματοδοτική στήριξη ομίλου, η αρμό¬ 
δια αρχή του μέλους του ομίλου σε σχέση με το οποίο 
περιορίστηκε ή απαγορεύτηκε η στήριξη μπορεί να ζητή¬ 
σει από την αρχή ενοποιημένης εποπτείας να δρομολο¬ 
γήσει την επαναξιολόγηση του σχεδίου ανάκαμψης ομί¬ 
λου σύμφωνα με το άρθρο 8. Εφόσον το σχέδιο ανάκαμ¬ 
ψης καταρτίζεται σε ατομική βάση, μπορεί να ζητήσει α¬ 
πό το μέλος του ομίλου να υποβάλει αναθεωρημένο 
σχέδιο ανάκαμψης. 

Άρθρο 17 
Γνωστοποίηση 

(άρθρο 26 της Οδηγίας 2014/59/ΕΕ) 

Τα μέλη του ομίλου δημοσιοποιούν και επικαιροποιούν 
τουλάχιστον ετησίως τη σύναψη συμφωνίας χρηματοδο¬ 
τικής στήριξης ομίλου σύμφωνα με το άρθρο 10, την πε¬ 
ριγραφή των γενικών όρων κάθε τέτοιας συμφωνίας και 
τις επωνυμίες των μελών του ομίλου που αποτελούν μέ- 
ρη της. 

Αναφορικά με την εν λόγω δημοσιοποίηση εφαρμόζο¬ 
νται επίσης τα άρθρα 431 έως 434 του Κανονισμού (ΕΕ) 
αριθμ. 575/2013. 

ΚΕΦΑΛΑΙΟ Δ 

ΣΧΕΔΙΑΣΜΟΣ ΕΞΥΓΙΑΝΣΗΣ 
Άρθρο 18 

Σχέδια Εξυγίανσης 
(άρθρο 10 της Οδηγίας 2014/59/ΕΕ) 

1. Η αρχή εξυγίανσης, κατόπιν διαβούλευσης με την 
αρμόδια αρχή και τις αρχές εξυγίανσης των κρατών - με¬ 
λών υποδοχής σημαντικών υποκαταστημάτων, εφόσον 
τα αφορά, καταρτίζει σχέδιο εξυγίανσης για κάθε ίδρυμα 

που δεν αποτελεί μέλος υποκείμενου σε ενοποιημένη ε- 
ποπτεία ομίλου σύμφωνα με τα άρθρα 104 και 105 του 
ν. 4261/2014. Το σχέδιο εξυγίανσης προβλέπει τις ενέρ¬ 
γειες εξυγίανσης, στις οποίες η αρχή εξυγίανσης μπορεί 
να προβεί σε περίπτωση που το ίδρυμα πληροί τις προϋ¬ 
ποθέσεις για εξυγίανση. Οι πληροφορίες που αναφέρο- 
νται στην περίπτωση α της παραγράφου 7 γνωστοποιού¬ 
νται στο ίδρυμα. 

2. Η αρχή εξυγίανσης, κατά την κατάρτιση του σχεδί¬ 
ου εξυγίανσης, εντοπίζει τυχόν σημαντικά εμπόδια στη 
δυνατότητα εξυγίανσης και στην περίπτωση που κριθεί 
αναγκαίο και αναλογικό, επισημαίνει τις ενέργειες μέσω 
των οποίων τα εμπόδια αυτά είναι δυνατόν να αντιμετω¬ 
πιστούν σύμφωνα με τα άρθρα 23 έως 26. 

3. α) Η αρχή εξυγίανσης κατά την κατάρτιση των σχε¬ 
δίων εξυγίανσης λαμβάνει υπόψη διαφορετικά σενάρια, 
μεταξύ των οποίων και τις περιπτώσεις, κατά τις οποίες 
οι λόγοι αφερεγγυότητας του ιδρύματος ενδέχεται να 
ανάγονται στα ιδιαίτερα χαρακτηριστικά του 
(ίάίοεγηοΓεΙίο), ή η αφερεγγυότητα λαμβάνει χώρα σε μια 
περίοδο ευρύτερης χρηματοπιστωτικής αστάθειας ή γε¬ 
γονότων που αφορούν το σύνολο του χρηματοπιστωτι¬ 
κού συστήματος. 

β) Το σχέδιο εξυγίανσης δεν προβλέπει τη χορήγηση: 

αα) οποιοσδήποτε έκτακτης δημόσιας χρηματοοικονο¬ 
μικής στήριξης, πέραν της χρήσης του Ταμείου Εξυγίαν¬ 
σης, 

ββ) οποιοσδήποτε επείγουσας παροχής ρευστότητας 
από την κεντρική τράπεζα, 

γγ) οποιοσδήποτε παροχής ρευστότητας από την κε¬ 
ντρική τράπεζα με ασυνήθεις όρους αναφορικά με την ε¬ 
ξασφάλιση, τη διάρκεια και το επιτόκιο. 

4. Το σχέδιο εξυγίανσης περιλαμβάνει ανάλυση του 
τρόπου και του χρόνου κατά τον οποίο ένα ίδρυμα μπο¬ 
ρεί, βάσει των όρων του σχεδίου, να ζητήσει τη χρήση 
διευκολύνσεων κεντρικής τράπεζας και προσδιορίζει τα 
περιουσιακά στοιχεία που θα μπορούσαν να γίνουν απο¬ 
δεκτά ως εξασφαλίσεις. 

5. Κατά την κατάρτιση και επικαιροποίηση των σχε¬ 
δίων εξυγίανσης, η αρχή εξυγίανσης μπορεί να απαιτεί 
τη συνδρομή των ιδρυμάτων. 

6. Τα σχέδια εξυγίανσης αναθεωρούνται και κατά περί¬ 
πτωση επικαιροποιούνται κατ’ ελάχιστον ετησίως, καθώς 
και κατόπιν τυχόν ουσιωδών αλλαγών στη νομική ή ορ¬ 
γανωτική δομή του ιδρύματος ή στην επιχειρηματική ή 
χρηματοοικονομική του κατάσταση, οι οποίες μπορεί να 
έχουν σημαντική επίδραση στην αποτελεσματικότητα 
του σχεδίου εξυγίανσης ή κατ’ άλλο τρόπο επιβάλλουν 
αναθεώρηση του σχεδίου εξυγίανσης. 

Για το σκοπό της αναθεώρησης ή επικαιροποίησης του 
σχεδίου εξυγίανσης που αναφέρεται στο πρώτο εδάφιο, 
τα ιδρύματα και οι αρμόδιες αρχές γνωστοποιούν άμεσα 
στην αρχή εξυγίανσης οποιαδήποτε μεταβολή, η οποία 
καθιστά αναγκαία την αναθεώρηση ή την επικαιροποίηση 
του σχεδίου. 

7. Με την επιφύλαξη των διατάξεων του άρθρου 4, στο 
σχέδιο εξυγίανσης περιλαμβάνονται επιλογές για την ε¬ 
φαρμογή των μέτρων στα ιδρύματα και την άσκηση των 
εξουσιών εξυγίανσης, σύμφωνα με τα οριζόμενα στα άρ¬ 
θρα 38 έως 44. Το σχέδιο εξυγίανσης περιλαμβάνει τα α¬ 
κόλουθα στοιχεία, ποσοτικά προσδιοριζόμενα όταν αυτό 
ενδείκνυται και είναι εφικτό: 

α) σύνοψη των βασικών στοιχείων του σχεδίου, 

β) σύνοψη των ουσιωδών μεταβολών στο ίδρυμα οι ο¬ 


ποίες προέκυψαν μετά την υποβολή των πλέον πρόσφα¬ 
των πληροφοριών σχετικά με την εξυγίανση, 
γ) παρουσίαση του τρόπου με τον οποίον θα μπορού¬ 
σαν να διαχωριστούν νομικά ή οικονομικά οι κρίσιμες 
λειτουργίες και οι βασικοί επιχειρηματικοί τομείς από 
άλλες λειτουργίες, στο βαθμό που είναι απαραίτητο, 
προκειμένου να εξασφαλιστεί η συνέχειά τους στην πε¬ 
ρίπτωση αφερεγγυότητας του ιδρύματος, 
δ) εκτίμηση του απαιτούμενου χρόνου για την εκτέλε¬ 
ση κάθε ουσιώδους πτυχής του σχεδίου, 
ε) λεπτομερή περιγραφή της αξιολόγησης ως προς τη 
δυνατότητα εξυγίανσης, που διενεργείται σύμφωνα με 
την παράγραφο 2 και το άρθρο 23, 
στ) περιγραφή τυχόν απαιτούμενων μέτρων σύμφωνα 
με το άρθρο 25 για την αντιμετώπιση ή την εξάλειψη ε¬ 
μποδίων στη δυνατότητα εξυγίανσης που εντοπίζονται 
κατόπιν της αξιολόγησης που διενεργείται σύμφωνα με 
το άρθρο 23, 

ζ) περιγραφή των διαδικασιών για τον προσδιορισμό 
της αξίας και της εμπορευσιμότητας των κρίσιμων λει¬ 
τουργιών, των βασικών επιχειρηματικών τομέων και των 
περιουσιακών στοιχείων του ιδρύματος, 
η) λεπτομερή περιγραφή των ρυθμίσεων προκειμένου 
να διασφαλιστεί ότι οι πληροφορίες που απαιτούνται 
σύμφωνα με το άρθρο 19 είναι επικαιροποιημένες και 
στη διάθεση των αρχών εξυγίανσης σε διαρκή βάση, 
θ) αιτιολόγηση από την αρχή εξυγίανσης του τρόπου 
που μπορούν να χρηματοδοτηθούν οι επιλογές εξυγίαν¬ 
σης χωρίς την προηγούμενη λήψη: 

αα) οποιοσδήποτε έκτακτης δημόσιας χρηματοοικονο¬ 
μικής στήριξης, πέραν της χρήσης του Ταμείου Εξυγίαν¬ 
σης, 

ββ) οποιοσδήποτε επείγουσας παροχής ρευστότητας 
από την κεντρική τράπεζα, 

γγ) οποιοσδήποτε παροχής ρευστότητας από την κε¬ 
ντρική τράπεζα με ασυνήθεις όρους αναφορικά με την ε¬ 
ξασφάλιση, τη διάρκεια και το επιτόκιο. 

ι) λεπτομερή περιγραφή των στρατηγικών εξυγίανσης 
που θα μπορούσαν να εφαρμοστούν σύμφωνα με τα διά¬ 
φορα δυνητικά σενάρια και τα σχετικά χρονοδιαγράμμα¬ 
τα, 

ια) περιγραφή των κρίσιμων αλληλεξαρτήσεων, 
ιβ) περιγραφή των επιλογών για τη διατήρηση της πρό¬ 
σβασης σε υπηρεσίες πληρωμών και εκκαθάρισης, κα¬ 
θώς και σε άλλες υποδομές και αξιολόγηση της δυνατό¬ 
τητας μεταβίβασης των θέσεων πελατών, 
ιγ) ανάλυση της επίπτωσης του σχεδίου εξυγίανσης 
στο προσωπικό του ιδρύματος, περιλαμβανομένης της α¬ 
ξιολόγησης των συναφών δαπανών και περιγραφή των 
προβλεπόμενων διαδικασιών διαβούλευσης με το προ¬ 
σωπικό κατά τη διαδικασία εξυγίανσης, λαμβάνοντας υ¬ 
πόψη την κείμενη εργατική νομοθεσία, 
ιδ) σχέδιο επικοινωνίας με τα μέσα μαζικής ενημέρω¬ 
σης και το κοινό, 

ιε) την ελάχιστη απαίτηση ιδίων κεφαλαίων και επιλέ¬ 
ξιμων υποχρεώσεων που πρέπει να τηρεί σε διαρκή βάση 
το ίδρυμα, σύμφωνα με τις διατάξεις της παραγράφου 1 
του άρθρου 45, και την προθεσμία επίτευξης του επιπέ¬ 
δου αυτού, κατά περίπτωση, 
ιστ) την ελάχιστη απαίτηση ιδίων κεφαλαίων και συμ¬ 
βατικών μέσων αναδιάρθρωσης παθητικού που απαιτού¬ 
νται σύμφωνα με την παράγραφο 1 του άρθρου 45, κα¬ 
θώς και την προθεσμία επίτευξης του επιπέδου αυτού, 
κατά περίπτωση, 

ιζ) περιγραφή των βασικών λειτουργιών και συστημά¬ 
των για τη διατήρηση της συνεχούς λειτουργίας του ι¬ 
δρύματος, 

ιη) κατά περίπτωση, τις απόψεις που διατυπώνει το ί¬ 
διο το ίδρυμα αναφορικά με το σχέδιο εξυγίανσης. 

8. Η αρχή εξυγίανσης στο πλαίσιο των καθηκόντων 
της μπορεί να: 

α) ζητά από τα ιδρύματα ή τις οντότητες που αναφέ- 
ρονται στις περιπτώσεις β', γ' ή δ' της παραγράφου 1 
του άρθρου 1 να τηρούν λεπτομερή αρχεία των χρημα¬ 
τοπιστωτικών συμβάσεων στις οποίες είναι συμβαλλόμε¬ 
να μέρη, 

β) θέτει προθεσμία εντός της οποίας το ίδρυμα ή η ο¬ 
ντότητα που αναφέρεται στις περιπτώσεις β', γ' ή δ' 
της παραγράφου 1 του άρθρου 1 οφείλει να είναι σε θέ¬ 
ση να παρουσιάσει αυτά τα αρχεία, η οποία πρέπει να εί¬ 
ναι ίδια για όλα τα ιδρύματα και οντότητες που βρίσκο¬ 
νται υπό τη δικαιοδοσία της, και 

γ) αποφασίζει διαφορετικές προθεσμίες για διαφορε¬ 
τικά είδη χρηματοπιστωτικών συμβάσεων σύμφωνα με 
την περίπτωση 112 του άρθρου 2. 

Η παράγραφος αυτή δεν επηρεάζει την εξουσία της 
αρμόδιας αρχής να συγκεντρώνει πληροφορίες. 

Άρθρο 19 

Πληροφορίες για τους σκοπούς 
των σχεδίων εξυγίανσης και της συνεργασίας 
με το ίδρυμα 

(άρθρο 11 της Οδηγίας 2014/59/ΕΕ) 

1. Τα ιδρύματα υποχρεούνται: 

α) να συνεργάζονται με την αρχή εξυγίανσης κατά την 
κατάρτιση των σχεδίων εξυγίανσης· και 

β) να της παρέχουν, είτε άμεσα είτε μέσω των αρμό¬ 
διων αρχών, όλες τις αναγκαίες πληροφορίες για την κα¬ 
τάρτιση και την εφαρμογή σχεδίων εξυγίανσης, συμπε¬ 
ριλαμβανομένων, μεταξύ άλλων, των πληροφοριών και 
της ανάλυσης που παρατίθεται στο τμήμα Β' του παραρ¬ 
τήματος. 

2. Οι αρμόδιες αρχές στα εμπλεκόμενα κράτη - μέλη 
συνεργάζονται με την αρχή εξυγίανσης, προκειμένου να 
επαληθεύουν αν είναι ήδη διαθέσιμες κάποιες ή όλες οι 
πληροφορίες που αναφέρονται στην παράγραφο 1 και, 
εφόσον είναι διαθέσιμες, τις παρέχουν στην αρχή εξυ¬ 
γίανσης. 

Άρθρο 20 

Σχέδια εξυγίανσης ομίλου 
(άρθρο 12 της Οδηγίας 2014/59/ΕΕ) 

1. Η αρχή εξυγίανσης σε επίπεδο ομίλου καταρτίζει 
σχέδιο εξυγίανσης ομίλου, από κοινού με τις αρχές εξυ¬ 
γίανσης των θυγατρικών και κατόπιν διαβούλευσης με 
τις αρχές εξυγίανσης κρατών - μελών υποδοχής σημα¬ 
ντικών υποκαταστημάτων, στο βαθμό που τα αφορά. Το 
σχέδιο εξυγίανσης ομίλου περιλαμβάνει σχέδιο εξυγίαν¬ 
σης στο σύνολο ενός ομίλου, επικεφαλής του οποίου εί¬ 
ναι μητρική επιχείρηση της ΕΕ είτε μέσω εξυγίανσης στο 
επίπεδο της μητρικής επιχείρησης της ΕΕ είτε μέσω α¬ 
πόσπασης και εξυγίανσης των θυγατρικών της. Το σχέ¬ 
διο εξυγίανσης ομίλου καταδεικνύει μέτρα για την εξυ¬ 
γίανση: 

α) της μητρικής επιχείρησης της ΕΕ, 


β) των εγκατεστημένων στην ΕΕ θυγατρικών του ομί¬ 
λου, 

γ) των οντοτήτων που αναφέρονται στις περιπτώσεις 
γ' και δ' ■ της παραγράφου 1 του άρθρου 1, και 
δ) βάσει των άρθρων 63 έως 72, των εγκατεστημένων 
εκτός της ΕΕ θυγατρικών του ομίλου. 

2. Το σχέδιο εξυγίανσης ομίλου καταρτίζεται βάσει 
των πληροφοριών που παρέχονται σύμφωνα με το άρ¬ 
θρο 19. 

3. Το σχέδιο εξυγίανσης ομίλου: 

α) παρουσιάζει τις ενέργειες εξυγίανσης οι οποίες 
πρέπει λαμβάνονται σε σχέση με τα μέλη του ομίλου, τό¬ 
σο μέσω δράσεων εξυγίανσης που αφορούν τις οντότη¬ 
τες που αναφέρονται στις περιπτώσεις β', γ' και δ' της 
παραγράφου 1 του άρθρου 1, τη μητρική επιχείρηση και 
τα θυγατρικά ιδρύματα, όσο και μέσω συντονισμένων 
δράσεων εξυγίανσης που αφορούν θυγατρικά ιδρύματα, 
στα σενάρια που προβλέπονται στην παράγραφο 3 του 
άρθρου 18, 

β) εξετάζει το βαθμό στον οποίο τα μέτρα και οι εξου¬ 
σίες εξυγίανσης θα μπορούσαν να εφαρμοστούν και να 
ασκηθούν, με συντονισμένο τρόπο, σε μέλη του ομίλου 
εγκατεστημένα στην ΕΕ, συμπεριλαμβανομένων των μέ¬ 
τρων για τη διευκόλυνση της αγοράς, από τρίτο μέρος, 
ολόκληρου του ομίλου ή χωριστών επιχειρηματικών το¬ 
μέων ή δραστηριοτήτων που ασκούνται από περισσότε¬ 
ρα ή συγκεκριμένα μέλη του ομίλου, και προσδιορίζει πι¬ 
θανά εμπόδια στη συντονισμένη εξυγίανση, 
γ) όταν ένας όμιλος περιλαμβάνει μέλη που έχουν συ- 
σταθεί σε τρίτες χώρες, προσδιορίζει τις κατάλληλες 
ρυθμίσεις συνεργασίας και συντονισμού με τις σχετικές 
αρχές των εν λόγω τρίτων χωρών, καθώς και τις συνέ¬ 
πειες για την εξυγίανση εντός της ΕΕ, 
δ) προσδιορίζει μέτρα, συμπεριλαμβανομένου του νο¬ 
μικού και οικονομικού διαχωρισμού συγκεκριμένων λει¬ 
τουργιών ή επιχειρηματικών τομέων, τα οποία είναι ανα¬ 
γκαία για τη διευκόλυνση της εξυγίανσης του ομίλου, ό¬ 
ταν πληρούνται οι προϋποθέσεις για εξυγίανση, 
ε) προσδιορίζει οποιεσδήποτε επιπλέον ενέργειες δεν 
προβλέπονται στον παρόντα νόμο και τις οποίες η αρχή 
εξυγίανσης σε επίπεδο ομίλου προτίθεται να αναλάβει 
για την εξυγίανση του ομίλου, 
στ) προσδιορίζει με ποιον τρόπο θα μπορούσαν να 
χρηματοδοτηθούν οι ενέργειες εξυγίανσης του ομίλου 
και, σε περίπτωση που θα χρειαζόταν προσφυγή στο Τα¬ 
μείο Εξυγίανσης σύμφωνα με τα άρθρα 95 έως 104, θέ¬ 
τει αρχές για τον επιμερισμό της ευθύνης ως προς την 
εν λόγω χρηματοδότηση μεταξύ των πηγών χρηματοδό¬ 
τησης στα εμπλεκόμενα κράτη - μέλη. 

Οι αρχές αυτές βασίζονται σε δίκαια και ισορροπημένα 
κριτήρια και λαμβάνουν υπόψη, ειδικότερα, τις διατάξεις 
της παραγράφου 5 του άρθρου 102 και την επίπτωση στη 
χρηματοπιστωτική σταθερότητα σε όλα τα εμπλεκόμενα 
κράτη - μέλη. 

Το σχέδιο δεν προϋποθέτει: 

αα) οποιαδήποτε έκτακτη δημόσια χρηματοοικονομική 
στήριξη, πέραν της χρήσης του Ταμείου Εξυγίανσης, 
ββ) οποιαδήποτε επείγουσα παροχή ρευστότητας από 
την κεντρική τράπεζα, ή 

γγ) οποιαδήποτε παροχή ρευστότητας από την κεντρι¬ 
κή τράπεζα με ασυνήθεις όρους αναφορικά με την εξα¬ 
σφάλιση, τη διάρκεια και το επιτόκιο. 

4. Η αξιολόγηση της δυνατότητας εξυγίανσης του ομί- 

λου σύμφωνα με τα άρθρο 24 διεξάγεται ταυτόχρονα με 
την κατάρτιση και την επικαιροποίηση των σχεδίων εξυ¬ 
γίανσης του ομίλου. Στο σχέδιο εξυγίανσης του ομίλου 
περιλαμβάνεται λεπτομερής περιγραφή της αξιολόγη¬ 
σης της δυνατότητας εξυγίανσης σύμφωνα με το άρθρο 
24. 

5. Το σχέδιο εξυγίανσης του ομίλου δεν πρέπει να έχει 
δυσανάλογα μεγάλη επίπτωση σε κανένα κράτος - μέλος. 

Άρθρο 21 

Απαιτήσεις και διαδικασία 
για τα σχέδια εξυγίανσης ομίλου 
(άρθρο 13 της Οδηγίας 2014/59/ΕΕ) 

1. Οι μητρικές επιχειρήσεις της ΕΕ υποβάλλουν στην 
αρχή εξυγίανσης σε επίπεδο ομίλου τις πληροφορίες 
που είναι δυνατόν να απαιτηθούν σύμφωνα με το άρθρο 
19. Οι πληροφορίες αυτές αφορούν τη μητρική επιχείρη¬ 
ση της ΕΕ και, στον απαιτούμενο βαθμό, κάθε ένα από 
τα μέλη του ομίλου, συμπεριλαμβανομένων των οντοτή¬ 
των που αναφέρονται στις περιπτώσεις γ' και δ' της πα¬ 
ραγράφου 1 του άρθρου 1. Υπό τον όρο της τήρησης των 
κανόνων εμπιστευτικότητας που ορίζονται στον παρό¬ 
ντα νόμο, η αρχή εξυγίανσης σε επίπεδο ομίλου διαβιβά¬ 
ζει τις πληροφορίες που παρέχονται σύμφωνα με την 
παρούσα παράγραφο: 

α) στην Ε.Α.Τ., 

β) στις αρχές εξυγίανσης των θυγατρικών, 

γ) στις αρμόδιες αρχές των κρατών - μελών υποδοχής 
σημαντικών υποκαταστημάτων, στο βαθμό που τα αφο¬ 
ρά, 

δ) στις σχετικές αρμόδιες αρχές που αναφέρονται στα 
άρθρα 108 και 109 του ν. 4261/2014, και 

ε) στις αρχές εξυγίανσης των κρατών - μελών όπου εί¬ 
ναι εγκατεστημένες οι οντότητες που αναφέρονται στις 
περιπτώσεις γ' και δ' της παραγράφου 1 του άρθρου 1. 

Οι παρεχόμενες πληροφορίες από την αρχή εξυγίαν¬ 
σης σε επίπεδο ομίλου προς τις αρχές εξυγίανσης και 
τις αρμόδιες αρχές των θυγατρικών, τις αρχές εξυγίαν¬ 
σης των κρατών - μελών υποδοχής σημαντικών υποκα¬ 
ταστημάτων και τις σχετικές αρμόδιες αρχές που ανα- 
φέρονται στα άρθρα 108 και 109 του ν. 4261/2014, περι¬ 
λαμβάνουν τουλάχιστον όλες τις πληροφορίες που αφο¬ 
ρούν τη θυγατρική ή το σημαντικό υποκατάστημα. Οι 
πληροφορίες που παρέχονται στην Ε.Α.Τ. περιλαμβά¬ 
νουν κάθε πληροφορία σχετική με το ρόλο της Ε.Α.Τ. ό¬ 
σον αφορά τα σχέδια εξυγίανσης ομίλου. Στην περίπτω¬ 
ση πληροφοριών σχετικά με θυγατρικές σε τρίτες χώ¬ 
ρες, η αρχή εξυγίανσης σε επίπεδο ομίλου δεν υποχρε- 
ούται να διαβιβάζει τις πληροφορίες αυτές χωρίς τη συ¬ 
ναίνεση της οικείας αρμόδιας αρχής ή της οικείας αρχής 
εξυγίανσης της τρίτης χώρας. 

2. Η αρχή εξυγίανσης σε επίπεδο ομίλου, ενεργώντας 
από κοινού με τις αρχές εξυγίανσης, που αναφέρονται 
στο δεύτερο εδάφιο στην παράγραφο 1, σε Σώματα Αρ¬ 
χών Εξυγίανσης και κατόπιν διαβούλευσης με τις εμπλε¬ 
κόμενες αρμόδιες αρχές, συμπεριλαμβανομένων των 
αρμόδιων αρχών των κρατών - μελών υποδοχής σημα¬ 
ντικών υποκαταστημάτων, καταρτίζει και αναπροσαρμό¬ 
ζει σχέδιο εξυγίανσης ομίλου. Η αρχή εξυγίανσης σε ε¬ 
πίπεδο ομίλου μπορούν, κατά τη διακριτική της ευχέρεια 
και με την επιφύλαξη τήρησης των κανόνων εμπιστευτι¬ 
κότητας που ορίζονται στο άρθρο 94, να ζητήσει να συμ- 
μετάσχει στην εκπόνηση και την αναπροσαρμογή σχε¬ 


δίων εξυγίανσης ομίλου αρχές εξυγίανσης τρίτων χω¬ 
ρών στις οποίες είναι εγκατεστημένες θυγατρικές ή χρη¬ 
ματοοικονομικές εταιρείες συμμετοχών ή σημαντικά υ¬ 
ποκαταστήματα, σύμφωνα με το άρθρο 52 του ν. 4261/ 
2014. 

3. Το σχέδιο εξυγίανσης ομίλου αναθεωρείται και, κα¬ 
τά περίπτωση, επικαιροποιείται τουλάχιστον άπαξ ετη- 
σίως, καθώς και έπειτα από κάθε μεταβολή στη νομική ή 
την οργανωτική δομή, την επιχειρηματική ή τη χρηματο¬ 
οικονομική θέση του ομίλου, συμπεριλαμβανομένων των 
μελών του, που δύναται να έχει σημαντική επίπτωση στο 
σχέδιο ή να απαιτεί την τροποποίησή του. 

4. Η έγκριση του σχεδίου εξυγίανσης του ομίλου λαμ¬ 
βάνει τη μορφή κοινής απόφασης της αρχής εξυγίανσης 
σε επίπεδο ομίλου και των αρχών εξυγίανσης των θυγα¬ 
τρικών. 

Οι εν λόγω αρχές εξυγίανσης λαμβάνουν κοινή από¬ 
φαση εντός τεσσάρων (4) μηνών από την ημερομηνία 
διαβίβασης, από την αρχή εξυγίανσης σε επίπεδο ομί¬ 
λου, των πληροφοριών που αναφέρονται στο δεύτερο ε¬ 
δάφιο της παραγράφου 1. 

Οποιαδήποτε εμπλεκόμενη αρχή εξυγίανσης μπορεί 
να ζητήσει από την Ε.Α.Τ. να συνδράμει τις αρχές εξυ¬ 
γίανσης για τη λήψη κοινής απόφασης, σύμφωνα με την 
περίπτωση γ' του άρθρου 31 του Κανονισμού (ΕΕ) α- 
ριθμ. 1093/2010. 

5. Αν δεν ληφθεί κοινή απόφαση των αρχών εξυγίαν¬ 
σης εντός τεσσάρων (4) μηνών, η αρχή εξυγίανσης σε ε¬ 
πίπεδο ομίλου, λαμβάνει η ίδια την απόφαση όσον αφο¬ 
ρά το σχέδιο εξυγίανσης του ομίλου. Η απόφαση αυτή, 
λαμβάνει υπόψη τις γνώμες και τις επιφυλάξεις των άλ¬ 
λων αρμοδίων αρχών και διαβιβάζεται στη μητρική επι¬ 
χείρηση της ΕΕ από την αρχή εξυγίανσης σε επίπεδο ο¬ 
μίλου. 

6. Αν δεν ληφθεί κοινή απόφαση των αρχών εξυγίαν¬ 
σης εντός τεσσάρων (4) μηνών, κάθε αρχή εξυγίανσης 
που είναι υπεύθυνη για μια θυγατρική λαμβάνει τη δική 
της απόφαση και καταρτίζει και αναπροσαρμόζει σχέδιο 
εξυγίανσης για τις οντότητες υπό τη δικαιοδοσία της. 
Κάθε μεμονωμένη απόφαση, αναφέρει τους λόγους δια¬ 
φωνίας με το προτεινόμενο σχέδιο εξυγίανσης του ομί¬ 
λου και λαμβάνει υπόψη τις απόψεις και επιφυλάξεις 
των άλλων αρμόδιων αρχών και αρχών εξυγίανσης. Κά¬ 
θε αρχή εξυγίανσης κοινοποιεί την απόφασή της στα 
λοιπά μέλη του Σώματος Αρχών Εξυγίανσης. 

7. Οι λοιπές αρχές εξυγίανσης που δεν έχουν διαφω¬ 
νήσει στο πλαίσιο της παραγράφου 6 μπορούν να λά¬ 
βουν κοινή απόφαση σχετικά με το σχέδιο εξυγίανσης 
του ομίλου που καλύπτει οντότητες υπό τη δικαιοδοσία 
τους. 

8. Οι κοινές αποφάσεις που αναφέρονται στις παρα¬ 
γράφους 4 και 7, και οι αποφάσεις που λαμβάνονται από 
τις αρχές εξυγίανσης όταν δεν υπάρχει κοινή απόφαση 
σύμφωνα με τις παραγράφους 5 και 6, αναγνωρίζονται 
ως οριστικές και εφαρμόζονται από τις λοιπές εμπλεκό¬ 
μενες αρχές εξυγίανσης. 

9. Σύμφωνα με τις παραγράφους 5 και 6, κατ’ αίτηση 
μιας αρχής εξυγίανσης, η Ε.Α.Τ. μπορεί να συνδράμει τις 
αρχές εξυγίανσης να καταλήξουν σε συμφωνία, σύμφω¬ 
να με την παράγραφο 3 του άρθρου 19 του Κανονισμού 
(ΕΕ) αριθμ. 1093/2010, εκτός εάν οποιαδήποτε εμπλεκό¬ 
μενη αρχή εξυγίανσης εκτιμήσει ότι το αντικείμενο της 
διαφωνίας είναι δυνατόν να θίξει τις δημοσιονομικές αρ¬ 
μοδιότητες του οικείου κράτους - μέλους. Αν μέχρι την 

πάροδο της τετράμηνης προθεσμίας που καθορίζεται 
στην παράγραφο 4 για την λήψη κοινής απόφασης, οποι¬ 
αδήποτε αρχή εξυγίανσης του παρόντος άρθρου έχει ζη¬ 
τήσει τη συνδρομή της Ε.Α.Τ. σύμφωνα με το πρώτο ε¬ 
δάφιο, η αρχή εξυγίανσης σε επίπεδο ομίλου κατά την 
παράγραφο 5 ή αρχή εξυγίανσης για τη θυγατρική κατά 
την παράγραφο 6, αντίστοιχα, αναβάλλουν τη λήψη από¬ 
φασής τους και αναμένουν την απόφαση της Ε.Α.Τ. σύμ¬ 
φωνα με την παράγραφο 3 του άρθρου 19 Κανονισμού 
(ΕΕ) αριθμ. 1093/2010, λαμβάνουν δε την απόφασή τους 
σύμφωνα με την απόφαση της Ε.Α.Τ.. Η τετράμηνη πε¬ 
ρίοδος θεωρείται ως περίοδος συμβιβασμού κατά την έν¬ 
νοια του εν λόγω Κανονισμού. Αν δεν ληφθεί απόφαση 
της Ε.Α.Τ. εντός ενός (1) μηνάς, εφαρμόζεται η απόφα¬ 
ση της αρχής εξυγίανσης σε επίπεδο ομίλου ή της αρχής 
εξυγίανσης για τη θυγατρική, κατά περίπτωση. Το ζήτη¬ 
μα δεν παραπέμπεται στην Ε.Α.Τ. μετά την πάροδο της 
τετράμηνης περιόδου ή έπειτα από τη λήψη κοινής από¬ 
φασης. 

10. Σε περίπτωση που λαμβάνονται κοινές αποφάσεις 
σύμφωνα με τις παραγράφους 4 και 7, και μια αρχή εξυ¬ 
γίανσης εκτιμά στο πλαίσιο της παραγράφου 9 ότι το α¬ 
ντικείμενο μιας διαφωνίας θίγει τις δημοσιονομικές αρ¬ 
μοδιότητες του κράτους - μέλους της, η αρχή εξυγίαν¬ 
σης σε επίπεδο ομίλου κινεί την επαναξιολόγηση του 
σχεδίου εξυγίανσης ομίλου, συμπεριλαμβανομένης της 
ελάχιστης απαίτησης ιδίων κεφαλαίων και επιλέξιμων υ¬ 
ποχρεώσεων. 

Άρθρο 22 

Διαβίβαση σχεδίων εξυγίανσης στις αρμόδιες αρχές 
(άρθρο 14 της Οδηγίας 2014/59/ΕΕ) 

1. Η αρχή εξυγίανσης διαβιβάζει τα σχέδια εξυγίανσης 
και οποιεσδήποτε τροποποιήσεις τους στις εμπλεκόμε¬ 
νες αρμόδιες αρχές. 

2. Η αρχή εξυγίανσης σε επίπεδο ομίλου διαβιβάζει τα 
σχέδια εξυγίανσης ομίλου και οποιεσδήποτε τροποποιή¬ 
σεις τους στις εμπλεκόμενες αρμόδιες αρχές. 

ΚΕΦΑΛΑΙΟ Ε 

ΔΥΝΑΤΟΤΗΤΑ ΕΞΥΓΙΑΝΣΗΣ 
Άρθρο 23 

Αξιολόγηση της δυνατότητας εξυγίανσης ιδρυμάτων 
(άρθρο 15 της Οδηγίας 2014/59/ΕΕ) 

1. Η αρχή εξυγίανσης, μετά από διαβούλευση με την 
αρμόδια αρχή και τις αρχές εξυγίανσης των κρατών - με¬ 
λών στα οποία είναι εγκατεστημένα σημαντικά υποκατα¬ 
στήματα, στο βαθμό που τα αφορά, αξιολογεί κατά πόσο 
ένα ίδρυμα το οποίο δεν αποτελεί μέλος ομίλου είναι δυ¬ 
νατόν να εξυγιανθεί χωρίς να του παρασχεθεί: 

α) οποιαδήποτε έκτακτη δημόσια χρηματοοικονομική 
στήριξη, πέραν της χρήσης του Ταμείου Εξυγίανσης, 

β) οποιαδήποτε επείγουσα ρευστότητα από την κε¬ 
ντρική τράπεζα, 

γ) οποιαδήποτε ρευστότητα από την κεντρική τράπεζα 
με ασυνήθεις όρους αναφορικά με την εξασφάλιση, τη 
διάρκεια και το επιτόκιο. 

Ένα ίδρυμα θεωρείται ότι είναι δυνατόν να εξυγιανθεί, 
εάν είναι αξιόπιστο και εφικτό για την αρχή εξυγίανσης: 

αα) είτε να το θέσει σε εκκαθάριση στο πλαίσιο συνή¬ 
θων διαδικασιών αφερεγγυότητας, 


ββ) είτε να το εξυγιάνει με την εφαρμογή σε αυτό των 
μέτρων και των εξουσιών εξυγίανσης, αποφεύγοντας 
στο μέγιστο δυνατό βαθμό οποιαδήποτε σημαντική δυ¬ 
σμενή επίπτωση στο χρηματοπιστωτικό σύστημα της Ελ¬ 
λάδας, αν το ίδρυμα είναι εγκατεστημένο στην Ελληνική 
Επικράτεια ή άλλων κρατών - μελών ή της ΕΕ, ακόμη και 
σε περιστάσεις ευρύτερης χρηματοπιστωτικής αστάθει¬ 
ας ή γεγονότων συστημικής εμβέλειας, και επιδιώκο¬ 
ντας τη διασφάλιση της συνέχισης των κρίσιμων λει¬ 
τουργιών του ιδρύματος. 

Η αρχή εξυγίανσης ενημερώνει εγκαίρως την Ε.Α.Τ. 
κάθε φορά που κάποιο ίδρυμα θεωρείται ότι δεν είναι δυ¬ 
νατό να εξυγιανθεί. 

2. Για τους σκοπούς της αξιολόγησης της δυνατότη¬ 
τας εξυγίανσης της παραγράφου 1, η αρχή εξυγίανσης 
εφαρμόζει τα κατ’ ελάχιστον οριζόμενα στο τμήμα Γ' 
του παραρτήματος. 

3. Η αξιολόγηση της δυνατότητας εξυγίανσης σύμφω¬ 
να με το παρόν άρθρο γίνεται από την αρχή εξυγίανσης 
ταυτόχρονα με την κατάρτιση και επικαιροποίηση του 
σχεδίου εξυγίανσης σύμφωνα με το άρθρο 18. 

Άρθρο 24 

Αξιολόγηση της δυνατότητας εξυγίανσης ομίλων 
(άρθρο 16 της Οδηγίας 2014/59/ΕΕ) 

1. Η αρχή εξυγίανσης σε επίπεδο ομίλου, από κοινού 
με τις αρχές εξυγίανσης των θυγατρικών του, και μετά 
από διαβούλευση με την αρχή ενοποιημένης εποπτείας 
και τις αρμόδιες αρχές των θυγατρικών αυτών, καθώς 
και τις αρχές εξυγίανσης των κρατών - μελών στα οποία 
είναι εγκατεστημένα σημαντικά υποκαταστήματα στον 
βαθμό που τα αφορά, αξιολογεί κατά πόσον ο όμιλος εί¬ 
ναι δυνατό να εξυγιανθεί χωρίς να του παρασχεθεί: 

α) οποιαδήποτε έκτακτη δημόσια χρηματοοικονομική 
στήριξη, πέραν της χρήσης του Ταμείου Εξυγίανσης, 

β) οποιαδήποτε επείγουσα ρευστότητα από την κε¬ 
ντρική τράπεζα, 

γ) οποιαδήποτε ρευστότητα από την κεντρική τράπεζα 
με ασυνήθεις όρους αναφορικά με την εξασφάλιση, τη 
διάρκεια και το επιτόκιο. 

Ένας όμιλος θεωρείται ότι είναι δυνατόν να εξυγιανθεί 
εάν είναι αξιόπιστο και εφικτό για τις αρχές εξυγίανσης: 

αα) είτε να θέσουν σε εκκαθάριση τα μέλη του ομίλου 
στο πλαίσιο συνήθων διαδικασιών αφερεγγυότητας, 

ββ) είτε να τα εξυγιάνουν με την εφαρμογή σε αυτά 
των μέτρων και των εξουσιών εξυγίανσης, αποφεύγο¬ 
ντας στο μέγιστο δυνατό βαθμό οποιαδήποτε σημαντική 
δυσμενή επίπτωση στο χρηματοπιστωτικό σύστημα των 
κρατών - μελών στα οποία είναι εγκατεστημένα τα μέλη 
του ομίλου, ή άλλων κρατών - μελών ή της ΕΕ, ακόμη και 
σε περιστάσεις ευρύτερης χρηματοπιστωτικής αστάθει¬ 
ας ή γεγονότων συστημικής εμβέλειας, και επιδιώκο¬ 
ντας τη διασφάλιση της συνέχισης των κρίσιμων λει¬ 
τουργιών των μελών του ομίλου, όταν αυτές μπορούν να 
διαχωριστούν ευχερώς και εγκαίρως ή με άλλα μέσα. 

Η αρχή εξυγίανσης σε επίπεδο ομίλου ενημερώνει ε¬ 
γκαίρως την Ε.Α.Τ. κάθε φορά που ένας όμιλος θεωρεί¬ 
ται ότι δεν είναι δυνατόν να εξυγιανθεί. 

Η αξιολόγηση της δυνατότητας εξυγίανσης του ομί¬ 
λου εξετάζεται από τα Σώματα Αρχών Εξυγίανσης που 
αναφέρονται στο άρθρο 85. 



850 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Για τους σκοπούς της αξιολόγησης της δυνατότη¬ 
τας εξυγίανσης του ομίλου, οι αρχές εξυγίανσης εφαρ¬ 
μόζουν τα κατ’ ελάχιστον οριζόμενα στο τμήμα Γ' του 
παραρτήματος. 

3. Η αξιολόγηση της δυνατότητας εξυγίανσης του ομί¬ 
λου σύμφωνα με το παρόν άρθρο γίνεται με τη διαδικα¬ 
σία λήψης αποφάσεων του άρθρου 21 και ταυτόχρονα 
με την κατάρτιση και επικαιροποίηση των σχεδίων εξυ¬ 
γίανσης του ομίλου σύμφωνα με το άρθρο 20. 

Άρθρο 25 

Εξουσίες για την αντιμετώπιση 
ή την εξάλειψη εμποδίων στη δυνατότητα εξυγίανσης 
(άρθρο 17 της Οδηγίας 2014/59/ΕΕ) 

1. Όταν, κατά την αξιολόγηση της δυνατότητας εξυ¬ 
γίανσης ενός ιδρύματος, που διενεργείται σύμφωνα με 
το άρθρο 23, η αρχή εξυγίανσης, μετά από διαβούλευση 
με την αρμόδια αρχή, διαπιστώνει ότι υπάρχουν ουσια¬ 
στικά εμπόδια στη δυνατότητα εξυγίανσής του, κοινο¬ 
ποιεί εγγράφως την απόφασή της αυτή στο σχετικό ί¬ 
δρυμα, στην αρμόδια αρχή και στις αρχές εξυγίανσης 
των κρατών - μελών στα οποία είναι εγκατεστημένα ση¬ 
μαντικά υποκαταστήματα. 

2. Η απαίτηση για τις αρχές εξυγίανσης να καταρτί¬ 
σουν σχέδια εξυγίανσης και για τις εμπλεκόμενες αρχές 
εξυγίανσης να καταλήξουν σε κοινή απόφαση για τα 
σχέδια εξυγίανσης ομίλου, σύμφωνα με την παράγραφο 
1 του άρθρου 18 και την παράγραφο 4 του άρθρου 21 α- 
ντιστοίχως, αναστέλλεται σε συνέχεια της κοινοποίησης 
της παραγράφου 1, έως ότου η αρχή εξυγίανσης αποδε¬ 
χθεί τα μέτρα για την εξάλειψη των ουσιαστικών εμπο¬ 
δίων στη δυνατότητα εξυγίανσης σύμφωνα με την παρά¬ 
γραφο 3, ή αποφασίσει περί αυτών σύμφωνα με την πα¬ 
ράγραφο 4. 

3. Εντός τεσσάρων (4) μηνών από την ημερομηνία πα¬ 
ραλαβής της κοινοποίησης σύμφωνα με την παράγραφο 
1, το ίδρυμα προτείνει στην αρχή εξυγίανσης ενδεχόμε¬ 
να μέτρα για την αντιμετώπιση ή την εξάλειψη των ου¬ 
σιαστικών εμποδίων που προσδιορίζονται στην κοινοποί¬ 
ηση. Η αρχή εξυγίανσης, μετά από διαβούλευση με την 
αρμόδια αρχή, αξιολογεί κατά πόσον με τα μέτρα αυτά 
αντιμετωπίζονται αποτελεσματικά ή εξαλείφονται τα εν 
λόγω ουσιαστικά εμπόδια. 

4. Σε περίπτωση που η αρχή εξυγίανσης κρίνει ότι τα 
μέτρα που προτείνονται από ένα ίδρυμα σύμφωνα με την 
παράγραφο 3 δεν περιορίζουν ούτε εξαλείφουν αποτε¬ 
λεσματικά τα εν λόγω εμπόδια, ζητά από το ίδρυμα, είτε 
άμεσα είτε έμμεσα μέσω της αρμόδιας αρχής, να λάβει 
εναλλακτικά μέτρα με τα οποία είναι δυνατό να επιτευ¬ 
χθεί ο στόχος αυτός και κοινοποιεί εγγράφως τα εν λό¬ 
γω μέτρα στο ίδρυμα, το οποίο εντός ενός (1) μηνός ο¬ 
φείλει να προτείνει σχέδιο συμμόρφωσης προς αυτά. 

Κατά τον προσδιορισμό εναλλακτικών μέτρων, η αρχή 
εξυγίανσης τεκμηριώνει για ποιον λόγο τα μέτρα που 
πρότεινε το ίδρυμα δεν θα μπορούσαν να εξαλείψουν τα 
εμπόδια στη δυνατότητα εξυγίανσης και για ποιον λόγο 
τα προταθέντα από αυτήν εναλλακτικά μέτρα είναι ανα¬ 
λογικά για την εξάλειψη των εν λόγω εμποδίων. Η αρχή 
εξυγίανσης λαμβάνει υπόψη τους κινδύνους που ενέ¬ 
χουν για τη χρηματοπιστωτική σταθερότητα τα εν λόγω 
εμπόδια στη δυνατότητα εξυγίανσης, καθώς και την επί¬ 
πτωση των μέτρων στις επιχειρηματικές δραστηριότητες 


του ιδρύματος, τη σταθερότητά του και την ικανότητά 
του να συμβάλλει στην οικονομία. 

5. Πριν από τον προσδιορισμό οποιουδήποτε μέτρου 
που αναφέρεται στην παράγραφο 4, η αρχή εξυγίανσης, 
μετά από διαβούλευση με την αρμόδια αρχή και, όπου 
ενδείκνυται, την αρχή μακροπροληπτικής εποπτείας, 
λαμβάνει υπόψη τις πιθανές επιπτώσεις των εν λόγω μέ¬ 
τρων στο συγκεκριμένο ίδρυμα, στην εσωτερική αγορά 
χρηματοπιστωτικών υπηρεσιών, καθώς και στη χρηματο¬ 
πιστωτική σταθερότητα άλλων κρατών - μελών και της 
ΕΕ στο σύνολό της. 

6. Για τους σκοπούς της παραγράφου 4, η αρχή εξυ¬ 
γίανσης έχει την εξουσία να λαμβάνει οποιοδήποτε από 
τα ακόλουθα μέτρα: 

α) να απαιτεί από το ίδρυμα την αναθεώρηση οποιοσ¬ 
δήποτε ενδοομιλικής χρηματοδοτικής συμφωνίας, ή την 
εξέταση πιθανής σύναψής της, ή την κατάρτιση συμφω¬ 
νίας παροχής υπηρεσιών, είτε ενδοομιλικής είτε με τρίτα 
μέρη για να καλύψει την παροχή κρίσιμων λειτουργιών, 
β) να απαιτεί από το ίδρυμα τον περιορισμό του μέγι- 
στου ύψους των ατομικών και συνολικών ανοιγμάτων 
του, 

γ) να επιβάλλει απαιτήσεις παροχής συγκεκριμένων ή 
τακτικών πρόσθετων πληροφοριών για τους σκοπούς 
της εξυγίανσης, 

δ) να απαιτεί από το ίδρυμα τη μεταβίβαση συγκεκρι¬ 
μένων περιουσιακών στοιχείων, 
ε) να απαιτεί από το ίδρυμα τον περιορισμό ή την παύ¬ 
ση της άσκησης συγκεκριμένων υφιστάμενων ή προτει- 
νόμενων δραστηριοτήτων, 

στ) να περιορίζει ή να αποτρέπει την ανάπτυξη νέων ή 
υφιστάμενων επιχειρηματικών τομέων ή την πώληση νέ¬ 
ων ή υφιστάμενων προϊόντων, 
ζ) να απαιτεί αλλαγές στις νομικές ή λειτουργικές δο¬ 
μές του ιδρύματος ή οποιουδήποτε μέλους του ομίλου, 
το οποίο ελέγχεται είτε άμεσα είτε έμμεσα από αυτό, 
προκειμένου να μειωθεί η πολυπλοκότητα και να δια¬ 
σφαλιστεί ότι οι κρίσιμες λειτουργίες είναι δυνατό να 
διαχωριστούν νομικά και οργανωτικά από άλλες λει¬ 
τουργίες, μέσω της εφαρμογής των μέτρων εξυγίανσης, 
η) να απαιτεί από ένα ίδρυμα ή μια μητρική επιχείρηση 
τη σύσταση μητρικής χρηματοδοτικής εταιρείας συμμε¬ 
τοχών εγκατεστημένης σε κράτος μέλος ή μητρικής 
χρηματοδοτικής εταιρείας συμμετοχών εγκατεστημένης 
στην ΕΕ, 

θ) να απαιτεί από ένα ίδρυμα ή μια οντότητα που ανα- 
φέρεται στις περιπτώσεις β', γ' ή δ' της παραγράφου 1 
του άρθρου 1 να εκδώσει επιλέξιμες υποχρεώσεις για 
την τήρηση των απαιτήσεων του άρθρου 45, 
ι) να απαιτεί από ένα ίδρυμα ή μια οντότητα που ανα- 
φέρεται στις περιπτώσεις β', γ' ή δ' της παραγράφου 1 
του άρθρου 1 τη λήψη άλλων μέτρων για την τήρηση των 
ελάχιστων απαιτήσεων ιδίων κεφαλαίων και επιλέξιμων 
υποχρεώσεων βάσει του άρθρου 45, περιλαμβανομένης 
ιδίως της προσπάθειας επαναδιαπραγμάτευσης των ό¬ 
ρων οποιοσδήποτε επιλέξιμης υποχρέωσης, πρόσθετων 
μέσων της Κατηγορίας 1 ή μέσων της Κατηγορίας 2 έχει 
εκδώσει, προκειμένου να διασφαλιστεί ότι σε κάθε από¬ 
φαση της αρχής εξυγίανσης για απομείωση ή μετατροπή 
της εν λόγω υποχρέωσης ή του εν λόγω μέσου εφαρμό¬ 
ζεται το δίκαιο της δικαιοδοσίας που διέπει αυτήν την υ¬ 
ποχρέωση ή το μέσο, και 

ια) σε περίπτωση που ένα ίδρυμα είναι θυγατρική μιας 

μεικτής εταιρείας συμμετοχών, να απαιτήσει από τη μει¬ 
κτή εταιρεία συμμετοχών να ιδρύσει χωριστή χρηματο¬ 
δοτική εταιρεία συμμετοχών για τον έλεγχο του ιδρύμα¬ 
τος, εάν αυτό είναι αναγκαίο προκειμένου να διευκολυν¬ 
θεί η εξυγίανση του ιδρύματος και να αποφευχθεί το εν¬ 
δεχόμενο η εφαρμογή των μέτρων και εξουσιών εξυ¬ 
γίανσης που προβλέπονται στα άρθρα 31 έως 83 και 110 
να έχει δυσμενείς επιπτώσεις στο μη χρηματοπιστωτικό 
τμήμα του ομίλου. 

Άρθρο 26 

Εξουσίες για την αντιμετώπιση ή την εξάλειψη 
των εμποδίων στη δυνατότητα 
εξυγίανσης σε επίπεδο ομίλου 
(άρθρο 18 της Οδηγίας 2014/59/ΕΕ) 

1. Η αρχή εξυγίανσης σε επίπεδο ομίλου, από κοινού 
με τις αρχές εξυγίανσης των θυγατρικών και μετά από 
διαβούλευση με το Σώμα Εποπτών και τις αρχές εξυ¬ 
γίανσης των κρατών - μελών στα οποία είναι εγκατεστη¬ 
μένα σημαντικά υποκαταστήματα, στο βαθμό που τα α¬ 
φορά, εξετάζουν την αξιολόγηση που απαιτείται βάσει 
του άρθρου 24 στο πλαίσιο του Σώματος Αρχών Εξυ¬ 
γίανσης και προβαίνουν σε κάθε εύλογη ενέργεια προ¬ 
κειμένου να καταλήξουν σε κοινή απόφαση όσον αφορά 
την εφαρμογή των μέτρων που προσδιορίζονται σύμφω¬ 
να με την παράγραφο 4 του άρθρου 25 σε σχέση με όλα 
τα ιδρύματα που αποτελούν μέλη του ομίλου. 

2. Η αρχή εξυγίανσης σε επίπεδο ομίλου, σε συνεργα¬ 
σία με την αρχή ενοποιημένης εποπτείας και την Ε.Α.Τ., 
σύμφωνα με την παράγραφο 1 του άρθρου 25 του Κανο¬ 
νισμού (ΕΕ) αριθμ. 1093/2010, συντάσσει και υποβάλλει 
έκθεση στην μητρική επιχείρηση της ΕΕ, στις αρχές εξυ¬ 
γίανσης των θυγατρικών, οι οποίες τη διαβιβάζουν στις 
θυγατρικές που υπάγονται στην εποπτεία τους, και στις 
αρχές εξυγίανσης των κρατών - μελών στα οποία είναι ε¬ 
γκατεστημένα σημαντικά υποκαταστήματα. Στην έκθε¬ 
ση, η οποία συντάσσεται μετά από διαβούλευση με τις 
αρμόδιες αρχές: 

α) αναλύονται τα ουσιαστικά εμπόδια για την αποτελε¬ 
σματική εφαρμογή των μέτρων εξυγίανσης και την άσκη¬ 
ση των εξουσιών εξυγίανσης όσον αφορά τον όμιλο, 

β) εξετάζονται οι επιπτώσεις στο επιχειρησιακό μοντέ¬ 
λο του ιδρύματος, και 

γ) προτείνονται αναλογικά και στοχευμένα μέτρα, τα 
οποία, κατά την κρίση της αρχής εξυγίανσης σε επίπεδο 
ομίλου, είναι αναγκαία ή κατάλληλα για την εξάλειψη 
των εν λόγω εμποδίων. 

3. Εντός τεσσάρων (4) μηνών από την ημερομηνία πα¬ 
ραλαβής της έκθεσης, η μητρική επιχείρηση της ΕΕ μπο¬ 
ρεί να υποβάλει παρατηρήσεις και να προτείνει στην αρ¬ 
χή εξυγίανσης σε επίπεδο ομίλου εναλλακτικά μέτρα για 
την αντιμετώπιση των εμποδίων που προσδιορίζονται 
στην έκθεση. 

4. Η αρχή εξυγίανσης σε επίπεδο ομίλου γνωστοποιεί 
κάθε μέτρο που προτείνεται από τη μητρική επιχείρηση 
της ΕΕ στην αρχή ενοποιημένης εποπτείας, την Ε.Α.Τ., 
τις αρχές εξυγίανσης των θυγατρικών και τις αρχές εξυ¬ 
γίανσης των κρατών - μελών στα οποία είναι εγκατεστη¬ 
μένα σημαντικά υποκαταστήματα, στο βαθμό που τα α¬ 
φορά. Η αρχή εξυγίανσης σε επίπεδο ομίλου και οι αρ¬ 
χές εξυγίανσης των θυγατρικών, μετά από διαβούλευση 
με τις αρμόδιες αρχές και τις αρχές εξυγίανσης των κρα¬ 
τών - μελών στα οποία είναι εγκατεστημένα σημαντικά 


υποκαταστήματα, καταβάλλουν κάθε δυνατή προσπά¬ 
θεια στο πλαίσιο των εξουσιών τους, ώστε να καταλή¬ 
ξουν σε κοινή απόφαση στο πλαίσιο του Σώματος Αρχών 
Εξυγίανσης όσον αφορά τον προσδιορισμό των ουσια¬ 
στικών εμποδίων και, εφόσον κρίνεται αναγκαίο, την α¬ 
ξιολόγηση των μέτρων που προτείνονται από τη μητρική 
επιχείρηση της ΕΕ, καθώς και των μέτρων που απαιτού¬ 
νται από τις αρχές εξυγίανσης σε επίπεδο ομίλου προ¬ 
κειμένου να αντιμετωπιστούν ή να εξαλειφθούν τα εμπό¬ 
δια, λαμβάνοντας υπόψη τις ενδεχόμενες επιπτώσεις 
των μέτρων σε όλα τα κράτη μέλη στα οποία δραστηριο¬ 
ποιείται ο όμιλος. 

5. Η κοινή απόφαση, η οποία λαμβάνεται εντός τεσσά¬ 
ρων (4) μηνών από την υποβολή παρατηρήσεων από τη 
μητρική επιχείρηση της ΕΕ ή από την παρέλευση της τε¬ 
τράμηνης προθεσμίας της παραγράφου 3, αναλόγως με 
το ποια ημερομηνία προηγείται, πρέπει να είναι αιτιολο¬ 
γημένη και να διαβιβάζεται εγγράφως από την αρχή εξυ¬ 
γίανσης σε επίπεδο ομίλου στη μητρική επιχείρηση της 
ΕΕ. Η αρχή εξυγίανσης μπορεί να ζητήσει από την Ε.Α.Τ. 
να συνδράμει τις αρχές εξυγίανσης στη λήψη κοινής α¬ 
πόφασης, σύμφωνα με το στοιχείο γ' του άρθρου 31 του 
Κανονισμού (ΕΕ) αριθμ. 1093/2010. 

6. Αν δεν ληφθεί κοινή απόφαση εντός της περιόδου 
που αναφέρεται στην παράγραφο 5, η αρχή εξυγίανσης 
σε επίπεδο ομίλου λαμβάνει η ίδια την απόφαση σχετικά 
με τη λήψη των κατάλληλων μέτρων σύμφωνα με την 
παράγραφο 4 του άρθρου 25 σε επίπεδο ομίλου. Η εν λό¬ 
γω απόφαση λαμβάνει υπόψη τις απόψεις και τις επιφυ¬ 
λάξεις των άλλων αρχών εξυγίανσης και διαβιβάζεται 
στη μητρική επιχείρηση της ΕΕ από την αρχή εξυγίανσης 
σε επίπεδο ομίλου. 

7. Αν δεν ληφθεί κοινή απόφαση, οι αρχές εξυγίανσης 
των θυγατρικών λαμβάνουν οι ίδιες αποφάσεις σχετικά 
με τα κατάλληλα μέτρα που πρέπει να ληφθούν από τις 
θυγατρικές σε ατομική βάση σύμφωνα με την παράγρα¬ 
φο 4 του άρθρου 25. Η εν λόγω απόφαση λαμβάνει υπό¬ 
ψη τις απόψεις και τις επιφυλάξεις των άλλων αρχών ε¬ 
ξυγίανσης και διαβιβάζεται στην εμπλεκόμενη θυγατρική 
και στην αρχή εξυγίανσης σε επίπεδο ομίλου. 

8. Η κοινή απόφαση που αναφέρεται στην παράγραφο 

5 και οι αποφάσεις που λαμβάνονται από τις αρχές εξυ¬ 
γίανσης αν δεν ληφθεί κοινή απόφαση σύμφωνα με την 
παράγραφο 6 αναγνωρίζονται ως οριστικές και εφαρμό¬ 
ζονται από τις άλλες εμπλεκόμενες αρχές εξυγίανσης. 

9. Αν δεν ληφθεί κοινή απόφαση σχετικά με τη λήψη 
μέτρων που αναφέρονται στις περιπτώσεις ζ', η' ή ια' 
της παραγράφου 6 του άρθρου 25, η αρχή εξυγίανσης 
σύμφωνα με τη παράγραφο 6 ή 7 μπορεί να ζητήσει από 
την Ε.Α.Τ., να συνδράμει τις αρχές εξυγίανσης να κατα¬ 
λήξουν σε συμφωνία, όπως ορίζεται στην παράγραφο 3 
του άρθρου 19 του Κανονισμού (ΕΕ) αριθμ. 1093/2010. 
Αν μέχρι την πάροδο της τετράμηνης προθεσμίας που 
καθορίζεται στην παράγραφο 5 για την λήψη κοινής από¬ 
φασης, οποιαδήποτε αρχή εξυγίανσης έχει ζητήσει της 
συνδρομή της δυνάμει του πρώτου εδαφίου, η αρχή εξυ¬ 
γίανσης σε επίπεδο ομίλου σύμφωνα με την παράγραφο 

6 ή η αρχή εξυγίανσης της θυγατρικής σύμφωνα με την 
παράγραφο 7, αντίστοιχα, αναβάλλουν την λήψη απόφα¬ 
σής τους και αναμένουν την απόφαση της Ε.Α.Τ. σύμφω¬ 
να με την παράγραφο 3 του άρθρου 19 του Κανονισμού 
(ΕΕ) αριθμ. 1093/2010, λαμβάνουν δε την απόφασή τους 
σύμφωνα με την απόφαση της ΕΑΤ. Η περίοδος των τεσ¬ 
σάρων μηνών θεωρείται ως περίοδος συμβιβασμού κατά 

την έννοια του εν λόγω Κανονισμού. Αν δεν ληιρθεί από¬ 
φαση της Ε.Α.Τ. εντός ενός (1) μηνός, εφαρμόζεται η α¬ 
πόφαση της αρχής εξυγίανσης σε επίπεδο ομίλου ή της 
αρχής εξυγίανσης για τη θυγατρική, κατά περίπτωση. Το 
ζήτημα δεν παραπέμπεται στην Ε.Α.Τ. μετά την πάροδο 
της τετράμηνης περιόδου ή μετά τη λήψη κοινής απόφα¬ 
σης. 

ΚΕΦΑΛΑΙΟ ΣΤ 
ΕΓΚΑΙΡΗ ΠΑΡΕΜΒΑΣΗ 

Αρθρο 27 

Μέτρα έγκαιρης παρέμβασης 
(άρθρο 27 της Οδηγίας 2014/59/ΕΕ) 

1. Εφόσον ένα ίδρυμα παραβιάζει ή, λόγω, μεταξύ άλ¬ 
λων, μιας ταχείας επιδείνωσης της χρηματοοικονομικής 
του κατάστασης, ενδέχεται να παραβιάσει στο εγγύς 
μέλλον τις απαιτήσεις του Κανονισμού (ΕΕ) αριθμ. 
575/2013, του ν. 4261/2014, των άρθρων 9 έως 13, 15 έ¬ 
ως 17, 19, 21 και 25 έως 34 του ν. 3606/2007, του Τίτλου 
II της Οδηγίας 2014/65/ΕΕ ή οποιουδήποτε από τα άρθρα 
3 έως 7, 14 έως 17 και 24, 25 και 26 του Κανονισμού (ΕΕ) 
αριθμ. 600/2014 (ΕΕ Ι_ 173), η αρμόδια αρχή τηρουμένων 
κατά περίπτωση των διατάξεων του άρθρου 96 του 
ν. 4261/2014 έχει την εξουσία να λαμβάνει τουλάχιστον 
τα ακόλουθα μέτρα: 

α) απαιτεί από το διοικητικό συμβούλιο του ιδρύματος 
να εφαρμόσει μια ή περισσότερες από τις ρυθμίσεις ή τα 
μέτρα που προβλέπονται στο σχέδιο ανάκαμψης ή, σύμ¬ 
φωνα με την παράγραφο 2 του άρθρου 5, να επικαιρο- 
ποιήσει το σχέδιο ανάκαμψης, αν οι περιστάσεις που ο¬ 
δήγησαν στην έγκαιρη παρέμβαση διαφέρουν από τις 
παραδοχές του υφιστάμενου σχεδίου ανάκαμψης και να 
εφαρμόσει μια ή περισσότερες από τις ρυθμίσεις ή τα 
μέτρα του επικαιροποιημένου σχεδίου εντός ορισμένης 
προθεσμίας, ώστε να εξασφαλιστεί ότι δεν συντρέχουν 
πλέον οι ανωτέρω περιστάσεις, 
β) απαιτεί από το διοικητικό συμβούλιο του ιδρύματος 
να εξετάσει την κατάσταση και να προσδιορίσει μέτρα 
για την αντιμετώπιση τυχόν προβλημάτων που εντοπί¬ 
στηκαν καταρτίζοντας πρόγραμμα δράσης, με συγκεκρι¬ 
μένο χρονοδιάγραμμα, για την αντιμετώπισή τους, 
γ) απαιτεί από το διοικητικό συμβούλιο του ιδρύματος 
να συγκαλέσει γενική συνέλευση των μετόχων του ιδρύ¬ 
ματος ή, στην περίπτωση που το διοικητικό συμβούλιο 
δεν συμμορφωθεί, συγκαλεί η ίδια άμεσα γενική συνέ¬ 
λευση των μετόχων του ιδρύματος, ορίζοντας και στις 
δύο περιπτώσεις την ημερήσια διάταξη και ζητώντας την 
εξέταση συγκεκριμένων αποφάσεων προς έγκριση, 
δ) απαιτεί να απομακρυνθούν ή να αντικατασταθούν έ¬ 
να ή περισσότερα μέλη του διοικητικού συμβουλίου ή α¬ 
νώτερα διοικητικά στελέχη εφόσον κριθούν ακατάλληλα 
να εκτελέσουν τα καθήκοντά τους, σύμφωνα με το άρ¬ 
θρο 13 και το 83 του ν. 4261/2014 ή το άρθρο 17 του 
ν. 3606/2007, 

ε) απαιτεί από το διοικητικό συμβούλιο του ιδρύματος 
να καταρτίσει και να υποβάλει προς διαβούλευση σχέδιο 
για την αναδιάρθρωση του χρέους με έναν ή με όλους 
τους πιστωτές του σύμφωνα με το σχέδιο ανάκαμψης, 
κατά περίπτωση, 

στ) απαιτεί την αναθεώρηση της επιχειρηματικής 
στρατηγικής του ιδρύματος, 


ζ) απαιτεί αλλαγές στις νομικές ή επιχειρησιακές δο¬ 
μές του ιδρύματος, και 

η) συγκεντρώνει, μεταξύ άλλων, με επιτόπιες επιθεω¬ 
ρήσεις και διαβιβάζει στην αρχή εξυγίανσης όλες τις α¬ 
ναγκαίες πληροφορίες για: 

αα) την επικαιροποίηση του σχεδίου εξυγίανσης και 

ββ) την προετοιμασία της ενδεχόμενης εξυγίανσης 
του ιδρύματος και την αποτίμηση των στοιχείων ενεργη¬ 
τικού και παθητικού του σύμφωνα με το άρθρο 36. 

Ως ταχεία επιδείνωση της χρηματοοικονομικής κατά¬ 
στασης του ιδρύματος θεωρείται ιδίως η επιδεινούμενη 
κατάσταση της ρευστότητάς του, ή το αυξανόμενο επί¬ 
πεδο της μόχλευσης ή των μη εξυπηρετούμενων δανεί¬ 
ων ή της συγκέντρωσης ανοιγμάτων, αξιολογούμενα βά¬ 
σει ορίων ενεργοποίησης, στα οποία δύναται να εντάσ¬ 
σεται, προσαυξημένη κατά 1,5 ποσοστιαία μονάδα, η α¬ 
παίτηση των ιδίων κεφαλαίων του ιδρύματος. 

2. Η αρμόδια αρχή ενημερώνει χωρίς καθυστέρηση 
την αρχή εξυγίανσης όταν διαπιστώσει ότι συντρέχουν 
οι προϋποθέσεις της παραγράφου 1 σε σχέση με ένα ί¬ 
δρυμα. Η αρχή εξυγίανσης μπορεί να απαιτεί από το ί¬ 
δρυμα να έρθει σε επαφή με πιθανούς αγοραστές προ- 
κειμένου να προετοιμαστεί η εξυγίανση του ιδρύματος, 
υπό την επιφύλαξη των όρων της παραγράφου 2 του άρ¬ 
θρου 39 και των διατάξεων περί εμπιστευτικότητας του 
άρθρου 83. 

3. Η αρμόδια αρχή ορίζει κατάλληλη προθεσμία για 
την υλοποίηση των μέτρων της παραγράφου 1 εντός της 
οποίας αξιολογεί την αποτελεσματικότητά τους. 

Άρθρο 28 

Απομάκρυνση των ανώτερων διοικητικών στελεχών 
και του διοικητικού συμβουλίου 
(άρθρο 28 της Οδηγίας 2014/59/ΕΕ) 

Σε περίπτωση σημαντικής επιδείνωσης της χρηματοοι¬ 
κονομικής κατάστασης ενός ιδρύματος ή σοβαρών πα¬ 
ραβάσεων της νομοθεσίας, των κανονιστικών πράξεων 
που εκδίδονται κατ' εξουσιοδότηση ή του καταστατικού 
του ιδρύματος ή σοβαρών διοικητικών παρατυπιών, και ε¬ 
φόσον τα λοιπά μέτρα που λαμβάνονται σύμφωνα με το 
άρθρο 27 δεν επαρκούν για να αντιστραφεί η εν λόγω ε¬ 
πιδείνωση, η αρμόδια αρχή μπορεί να απαιτήσει την απο¬ 
μάκρυνση των ανώτερων διοικητικών στελεχών ή του δι¬ 
οικητικού συμβουλίου του ιδρύματος, είτε στο σύνολό 
του είτε μεμονωμένων μελών. Ο διορισμός των νέων α¬ 
νώτερων διοικητικών στελεχών ή των νέων μελών του 
διοικητικού συμβουλίου λαμβάνει χώρα σύμφωνα με την 
εκάστοτε ισχύουσα νομοθεσία και υπόκειται στη σύμφω¬ 
νη γνώμη της αρμόδιας αρχής. 

Αρθρο 29 

Επίτροπος 

(άρθρο 29 της Οδηγίας 2014/59/ΕΕ) 

1. Όταν η αρμόδια αρχή κρίνει ανεπαρκή για την επα¬ 
νόρθωση της κατάστασης την αντικατάσταση των ανώ¬ 
τερων διοικητικών στελεχών ή του διοικητικού συμβου¬ 
λίου, σύμφωνα με το άρθρο 28, μπορεί να διορίσει στο ί¬ 
δρυμα έναν ή περισσότερους επιτρόπους. Η αρμόδια αρ¬ 
χή μπορεί, κατ’ αναλογία προς τις περιστάσεις, να διορί¬ 
σει επίτροπο είτε α) για να αντικαταστήσει προσωρινά το 
διοικητικό συμβούλιο του ιδρύματος είτε β) για να συ- 

νεργαστεί προσωρινά με το διοικητικό συμβούλιο του ι¬ 
δρύματος, κάτι που καθορίζεται με την ίδια απόφαση. 
Στη δεύτερη περίπτωση, στην απόφαση διορισμού του ε¬ 
πιτρόπου η αρμόδια αρχή καθορίζει τις εξουσίες, το ρό¬ 
λο και τα καθήκοντά του, καθώς και την υποχρέωση του 
διοικητικού συμβουλίου του ιδρύματος να ζητά τη γνώμη 
ή να εξασφαλίζει τη συναίνεσή του πριν από τη λήψη ο¬ 
ρισμένων αποφάσεων ή την ανάληψη ορισμένων δράσε¬ 
ων. Η αρμόδια αρχή δημοσιοποιεί το διορισμό επιτρό¬ 
που, όταν αυτός έχει την αρμοδιότητα εκπροσώπησης 
του ιδρύματος. 

Ο επίτροπος διαθέτει τα προσόντα, τις ικανότητες και 
τις γνώσεις που απαιτούνται προκειμένου να ασκήσει τα 
καθήκοντα του και δεν πρέπει να συντρέχει στο πρόσω¬ 
πό του σύγκρουση συμφερόντων. 

2. Η αρμόδια αρχή προσδιορίζει τις εξουσίες του επι¬ 
τρόπου με την απόφαση διορισμού του κατ’ αναλογία 
προς τις περιστάσεις. Οι εν λόγω εξουσίες περιλαμβά¬ 
νουν ορισμένες ή όλες τις εξουσίες του διοικητικού συμ¬ 
βουλίου του ιδρύματος βάσει της ισχύουσας νομοθεσίας 
και του καταστατικού του, περιλαμβανομένης της εξου¬ 
σίας του επιτρόπου να ασκεί ορισμένα ή όλα τα διοικητι¬ 
κά καθήκοντα του διοικητικού συμβουλίου. Οι εξουσίες 
του επιτρόπου όσον αφορά το ίδρυμα είναι σύμφωνες 
προς την εταιρική νομοθεσία. 

3. Ο ρόλος και τα καθήκοντα του επιτρόπου προσδιορί¬ 
ζονται και οριοθετούνται με την απόφαση διορισμού του 
και περιλαμβάνουν, μεταξύ άλλων, την επιβεβαίωση της 
χρηματοοικονομικής θέσης του ιδρύματος, τη διαχείριση 
όλων ή μέρους των δραστηριοτήτων του με σκοπό τη 
διατήρηση ή την αποκατάσταση της χρηματοοικονομικής 
του θέσης και τη λήψη μέτρων για την αποκατάσταση 
της συνετής και χρηστής διαχείρισής του. 

4. Η αρμόδιας αρχής διορίζει και απομακρύνει, οποτε¬ 
δήποτε και για οποιοδήποτε λόγο, τον επίτροπο και τρο¬ 
ποποιεί τους όρους διορισμού του οποτεδήποτε τηρου- 
μένου του παρόντος άρθρου. 

5. Η αρμόδια αρχή μπορεί να καθορίζει, με την απόφα¬ 
ση διορισμού του επιτρόπου ή την απόφαση τροποποίη¬ 
σης των όρων διορισμού του, θέματα για τα οποία απαι¬ 
τείται απόφαση ή η σύμφωνη γνώμη της. Σε κάθε περί¬ 
πτωση, ο επίτροπος συγκαλεί γενική συνέλευση των με¬ 
τόχων του ιδρύματος και διαμορφώνει την ημερήσια διά¬ 
ταξη μόνον με την έγκριση της αρμόδιας αρχής. 

6. Ο επίτροπος συντάσσει εκθέσεις αναφορικά με τη 
χρηματοοικονομική θέση του ιδρύματος και τις πράξεις 
που πραγματοποιήθηκαν κατά τη διάρκεια της θητείας 
του, ανά χρονικά διαστήματα που ορίζονται από την αρ¬ 
μόδια αρχή και κατά τη λήξη της θητείας του. 

7. Η θητεία του επιτρόπου δεν υπερβαίνει το ένα (1) έ¬ 
τος. Η εν λόγω περίοδος μπορεί κατ’ εξαίρεση να ανανε¬ 
ωθεί, εφόσον πληρούνται οι προϋποθέσεις διορισμού 
του επιτρόπου, με αιτιολογημένη απόφαση της αρμόδιας 
αρχής. 

8. Τηρουμένου του παρόντος άρθρου, ο διορισμός επι¬ 
τρόπου δεν θίγει τα δικαιώματα των μετόχων σύμφωνα 
με την ισχύουσα εταιρική νομοθεσία. 

9. Ο επίτροπος κατά την άσκηση των καθηκόντων του 
ευθύνεται μόνο για δόλο και βαρεία αμέλεια. Δεν ευθύ- 
νεται βάσει της εταιρικής ή της πτωχευτικής νομοθεσίας 
ούτε θεωρείται όργανο διοίκησης του ιδρύματος. 

10. Ο επίτροπος που διορίζεται σύμφωνα με τις διατά¬ 
ξεις του παρόντος άρθρου, σε ιδρύματα και οντότητες 
που υπάγονται στην αρμοδιότητα της Τράπεζας της Ελ¬ 


λάδος διέπεται συμπληρωματικά από τις διατάξεις του 
άρθρου 137 του ν. 4261/2014, στο μέτρο που δεν έρχο¬ 
νται σε αντίθεση με τις διατάξεις του παρόντος. 

Άρθρο 30 

Συντονισμός των μέτρων έγκαιρης παρέμβασης 
και διορισμός επιτρόπου στην περίπτωση ομίλων 
(άρθρο 30 της Οδηγίας 2014/59/ΕΕ) 

1. Εφόσον πληρούνται οι προϋποθέσεις για τη λήψη 
των μέτρων του άρθρου 27 ή για τον διορισμό επιτρόπου 
βάσει του άρθρου 29 ή βάσει της περίπτωσης β' της παρ. 
1 του άρθρου 137 του ν. 4261/2014, κατά περίπτωση, ό¬ 
σον αφορά μητρική επιχείρηση της ΕΕ, η αρχή ενοποιη¬ 
μένης εποπτείας ειδοποιεί την Ε.Α.Τ. και διαβουλεύεται 
με τις λοιπές αρμόδιες αρχές στο πλαίσιο του Σώματος 
Εποπτών. 

2. Μετά την εν λόγω ειδοποίηση και διαβούλευση, η 
αρχή ενοποιημένης εποπτείας αποφασίζει αν θα εφαρ¬ 
μόσει κάποιο από τα μέτρα του άρθρου 27 ή εάν θα διο¬ 
ρίσει επίτροπο δυνάμει του άρθρου 29 ή βάσει της περί¬ 
πτωσης β' της παρ. 1 του άρθρου 137 του ν. 4261/2014, 
κατά περίπτωση, στην μητρική επιχείρηση της ΕΕ, λαμ- 
βάνοντας υπόψη την επίπτωση των μέτρων αυτών στα 
μέλη του ομίλου τα οποία είναι εγκατεστημένα σε άλλα 
κράτη - μέλη. Η αρχή ενοποιημένης εποπτείας κοινοποι¬ 
εί την απόφαση στις λοιπές αρμόδιες αρχές του Σώμα¬ 
τος Εποπτών και στην Ε.Α.Τ.. 

3. Εφόσον πληρούνται οι προϋποθέσεις για τη λήψη 
μέτρων βάσει του άρθρου 27 ή το διορισμό επιτρόπου, 
βάσει του άρθρου 29 ή βάσει της περίπτωσης β' της παρ. 
1 του άρθρου 137 του ν. 4261/2014, κατά περίπτωση, σε 
θυγατρική μητρικής επιχείρησης της ΕΕ και η αρμόδια 
αρχή για την εποπτεία σε ατομική βάση σκοπεύει να λά¬ 
βει κάποιο μέτρο σύμφωνα με τα εν λόγω άρθρα, ειδο¬ 
ποιεί την Ε.Α.Τ. και διαβουλεύεται με την αρχή ενοποιη¬ 
μένης εποπτείας. 

Με την παραλαβή της κοινοποίησης, η αρχή ενοποιη¬ 
μένης εποπτείας αξιολογεί την πιθανή επίπτωση από τη 
λήψη μέτρων δυνάμει του άρθρου 27 ή από τον διορισμό 
επιτρόπου σύμφωνα με το άρθρο 29 ή βάσει της περί¬ 
πτωσης β' της παρ. 1 του άρθρου 137 του ν. 4261/2014, 
κατά περίπτωση στο οικείο ίδρυμα, στον όμιλο ή στα μέ¬ 
λη του ομίλου σε άλλα κράτη - μέλη. Η αρχή ενοποιημέ¬ 
νης εποπτείας γνωστοποιεί την αξιολόγησή της στην α¬ 
νωτέρω αρμόδια αρχή εντός τριών ημερών. 

Μετά την εν λόγω διαβούλευση, η αρμόδια αρχή απο¬ 
φασίζει αν θα εφαρμόσει κάποιο από τα μέτρα του άρ¬ 
θρου 27 ή αν θα διορίσει επίτροπο δυνάμει του άρθρου 
29 ή βάσει της περίπτωσης β' της παρ. 1 του άρθρου 137 
του ν. 4261/2014, κατά περίπτωση. Στην απόφαση συνε- 
κτιμάται δεόντως οποιαδήποτε αξιολόγηση της αρχής ε¬ 
νοποιημένης εποπτείας. Η αρμόδια αρχή κοινοποιεί την 
απόφαση στην αρχή ενοποιημένης εποπτείας, στις λοι¬ 
πές αρμόδιες αρχές του Σώματος Εποπτών και στην 
Ε.Α.Τ.. 

4. Σε περίπτωση που περισσότερες από μια αρμόδιες 
αρχές σκοπεύουν να διορίσουν επίτροπο ή να εφαρμό¬ 
σουν οποιοδήποτε από τα μέτρα του άρθρου 27 σε πε¬ 
ρισσότερα από ένα ιδρύματα του ίδιου ομίλου, η αρχή ε¬ 
νοποιημένης εποπτείας και οι λοιπές σχετικές αρμόδιες 
αρχές εξετάζουν αν είναι καταλληλότερος ο διορισμός 
του ίδιου επιτρόπου για όλες τις σχετικές οντότητες ή η 
συντονισμένη εφαρμογή μέτρων του άρθρου 27 σε πε- 

ρισσότερα από ένα ιδρύματα, ώστε να διευκολυνθούν 
τυχόν ενέργειες αποκατάστασης της χρηματοοικονομι¬ 
κής θέσης του σχετικού ιδρύματος. Η αξιολόγηση λαμ¬ 
βάνει τη μορφή κοινής απόφασης της αρχής ενοποιημέ¬ 
νης εποπτείας και των υπόλοιπων εμπλεκόμενων αρμο¬ 
δίων αρχών. Η κοινή απόφαση λαμβάνεται εντός πέντε 
ημερών από την ημερομηνία της κοινοποίησης που ανα- 
φέρεται στην παράγραφο 1. Η κοινή απόφαση περιλαμ¬ 
βάνεται σε έγγραφο που διαβιβάζει η αρχή ενοποιημέ¬ 
νης εποπτείας στη μητρική επιχείρηση της ΕΕ. 

Η αρμόδια αρχή μπορεί να ζητήσει την συνδρομή της 
Ε.Α.Τ. για την επίτευξη συμφωνίας, σύμφωνα με το άρ¬ 
θρο 31 του Κανονισμού (ΕΕ) αριθμ. 1093/2010. 

Αν δεν ληφθεί κοινή απόφαση εντός πέντε (5) ημερών, 
η αρχή ενοποιημένης εποπτείας και οι αρμόδιες αρχές 
για την εποπτεία των θυγατρικών μπορούν να λάβουν 
μεμονωμένες αποφάσεις σχετικά με τον διορισμό επι¬ 
τρόπου στα ιδρύματα για τα οποία είναι αρμόδιες και την 
εφαρμογή οποιωνδήποτε από τα μέτρα του άρθρου 27. 

5. Οταν η αρμόδια αρχή δεν συμφωνεί με την απόφα¬ 
ση που της έχει κοινοποιηθεί σύμφωνα με την παράγρα¬ 
φο 1 ή την παράγραφο 3, ή αν δεν ληφθεί κοινή απόφα¬ 
ση σύμφωνα με την παράγραφο 4, μπορεί να παραπέμ- 
ψει το θέμα στην Ε.Α.Τ. σύμφωνα με την παράγραφο 6. 

6. Η αρμόδια αρχή που σκοπεύει να εφαρμόσει ένα ή 
περισσότερα από τα μέτρα της περίπτωσης α) της παρα¬ 
γράφου 1 του άρθρου 27 σε σχέση με τις παραγράφους 
4, 10, 11 και 19 του τμήματος Α' του Παραρτήματος, της 
περίπτωσης ε' ή περίπτωσης ζ' της παραγράφου 1 του 
άρθρου 27 μπορεί να ζητήσει τη συνδρομή της Ε.Α.Τ. για 
την επίτευξη συμφωνίας σύμφωνα με την παράγραφο 3 
του άρθρου 19 του Κανονισμού (ΕΕ) αριθμ. 1093/2010. 

7. Η απόφαση της αρμόδιας αρχής λαμβάνει υπόψη τις 
απόψεις και τις επιφυλάξεις των άλλων αρμόδιων αρ¬ 
χών, οι οποίες είχαν εκφραστεί κατά την περίοδο δια- 
βούλευσης που αναφέρεται στην παράγραφο 1 ή 3 ή στο 
χρονικό διάστημα των πέντε ημερών της παραγράφου 4, 
καθώς και την ενδεχόμενη επίπτωση της απόφασης στη 
σταθερότητα του χρηματοπιστωτικού συστήματος στα ε¬ 
μπλεκόμενα κράτη - μέλη. Οι αποφάσεις διαβιβάζονται 
από την αρχή ενοποιημένης εποπτείας στη μητρική επι¬ 
χείρηση της ΕΕ και από τις αντίστοιχες αρμόδιες αρχές 
στις θυγατρικές. 

Στις περιπτώσεις που αναφέρονται στην παράγραφο 
6, αν, πριν από το τέλος της περιόδου διαβούλευσης που 
αναφέρεται στις παραγράφους 1 και 3 ή κατά το τέλος 
του χρονικού διαστήματος των πέντε ημερών που ανα- 
φέρεται στην παράγραφο 4, οποιαδήποτε από τις σχετι¬ 
κές αρμόδιες αρχές έχει παραπέμψει το ζήτημα στην 
Ε.Α.Τ. σύμφωνα με την παράγραφο 3 του άρθρου 19 του 
Κανονισμού (ΕΕ) αριθμ. 1093/2010, η αρχή ενοποιημέ¬ 
νης εποπτείας και οι λοιπές αρμόδιες αρχές αναβάλλουν 
τις αποφάσεις τους και αναμένουν την απόφαση της 
Ε.Α.Τ. σύμφωνα με την παράγραφο 3 του άρθρου 19 του 
εν λόγω Κανονισμού, λαμβάνουν δε τις αποφάσεις τους 
σύμφωνα με την απόφαση της Ε.Α.Τ.. 

8. Αν δεν ληφθεί απόφαση της Ε.Α.Τ. εντός τριών ημε¬ 
ρών, εφαρμόζονται οι μεμονωμένες αποφάσεις που λαμ- 
βάνονται σύμφωνα με την παράγραφο 1 ή 3, ή την τρίτη 
υποπαράγραφο της παραγράφου 4. 


ΚΕΦΑΛΑΙΟ Ζ 
ΣΤΟΧΟΙ, ΠΡΟΫΠΟΘΕΣΕΙΣ 
ΚΑΙ ΓΕΝΙΚΕΣ ΑΡΧΕΣ ΕΞΥΓΙΑΝΣΗΣ 

Αρθρο 31 

Στόχοι της εξυγίανσης 
(άρθρο 31 της Οδηγίας 2014/59/ΕΕ) 

1. Κατά την εφαρμογή των μέτρων εξυγίανσης και την 
άσκηση των εξουσιών εξυγίανσης, η αρχή εξυγίανσης 
λαμβάνει υπόψη τους στόχους της εξυγίανσης και επιλέ¬ 
γει τα μέτρα και τις εξουσίες που τους επιτυγχάνουν 
πληρέστερα κατά τις εκάστοτε περιστάσεις. 

2. Οι στόχοι της εξυγίανσης είναι οι εξής: 

α) η διασφάλιση της συνέχειας των κρίσιμων λειτουρ¬ 
γιών, 

β) η αποφυγή σημαντικών δυσμενών επιπτώσεων στη 
χρηματοπιστωτική σταθερότητα, ιδίως με την πρόληψη 
της μετάδοσής τους, μεταξύ άλλων, στις υποδομές της 
αγοράς, και με τη διατήρηση της πειθαρχίας της αγοράς, 

γ) η προστασία των δημόσιων πόρων με την ελαχιστο- 
ποίηση της εξάρτησης από έκτακτη δημόσια χρηματοοι¬ 
κονομική στήριξη, 

δ) η προστασία των καταθετών και των επενδυτών που 
καλύπτονται από συστήματα εγγύησης καταθέσεων και 
επενδύσεων αντίστοιχα, και 

ε) η προστασία των κεφαλαίων και των περιουσιακών 
στοιχείων των πελατών. 

Κατά την επιδίωξη των ανωτέρω στόχων, η αρχή εξυ¬ 
γίανσης μεριμνά για την ελαχιστοποίηση του κόστους 
της εξυγίανσης και την αποφυγή της σημαντικής απομεί- 
ωσης αξίας, εκτός αν το αντίθετο είναι αναγκαίο για την 
επίτευξη των στόχων της εξυγίανσης. 

3. Με την επιφύλαξη λοιπών διατάξεων του παρόντος 
νόμου, οι στόχοι εξυγίανσης είναι ίσης σημασίας. Η αρ¬ 
χή εξυγίανσης τους εξισορροπεί δεόντως ανάλογα με τη 
φύση και τις περιστάσεις της κάθε περίπτωσης. 

Αρθρο 32 

Προϋποθέσεις εξυγίανσης 
(άρθρο 32 της Οδηγίας 2014/59/ΕΕ) 

1. Η αρχή εξυγίανσης προβαίνει σε ενέργειες εξυγίαν¬ 
σης σε σχέση με ίδρυμα μόνο εφόσον κρίνει ότι πληρού- 
νται σωρευτικά οι ακόλουθες προύποθέσεις: 

α) η αρμόδια αρχή διαπιστώνει, κατόπιν διαβούλευσης 
με την αρχή εξυγίανσης, ότι το ίδρυμα τελεί σε κατάστα¬ 
ση αφερεγγυότητας ή επαπειλούμενης αφερεγγυότη- 
τας, 

β) λαμβάνοντας υπόψη τη χρονική στιγμή και άλλες 
σχετικές περιστάσεις, δεν προσδοκάται εύλογα ότι ε¬ 
ναλλακτικά μέτρα προερχόμενα από τον ιδιωτικό τομέα 
(συμπεριλαμβανομένων των μέτρων του ΘΣΠ) ή εποπτι¬ 
κές ενέργειες (συμπεριλαμβανομένων των μέτρων έ¬ 
γκαιρης παρέμβασης ή της απομείωσης ή της μετατρο¬ 
πής των σχετικών κεφαλαιακών μέσων σύμφωνα με την 
παράγραφο 9 του άρθρου 59) θα αποτρέψουν την αφε- 
ρεγγυότητα του ιδρύματος εντός ευλόγου χρονικού δια¬ 
στήματος. 

γ) η ενέργεια εξυγίανσης είναι αναγκαία για λόγους 
δημοσίου συμφέροντος και ειδικότερα απαιτείται για την 

επίτευξη ενός ή περισσότερων στόχων εξυγίανσης κατά 
το άρθρο 31, και είναι αναλογική προς αυτούς, ενώ με 
την εκκαθάριση του ιδρύματος κατά τις συνήθεις διαδι¬ 
κασίες αφερεγγυότητας οι εν λόγω στόχοι εξυγίανσης 
δεν θα επιτυγχάνονταν στον ίδιο βαθμό. 

2. Η προηγούμενη λήψη μέτρων έγκαιρης παρέμβασης 
σύμφωνα με το άρθρο 27 δεν αποτελεί προϋπόθεση για 
την πραγματοποίηση ενέργειας εξυγίανσης. 

3. Για τους σκοπούς της περίπτωσης α' της παραγρά¬ 
φου 1 ένα ίδρυμα θεωρείται ότι τελεί σε κατάσταση αφε- 
ρεγγυότητας ή επαπειλούμενης αφερεγγυότητας αν συ¬ 
ντρέχει μία ή περισσότερες από τις ακόλουθες περιπτώ¬ 
σεις: 

α) το ίδρυμα παραβιάζει ή υπάρχουν αντικειμενικές εν¬ 
δείξεις βάσει των οποίων κρίνεται ότι πρόκειται να παρα¬ 
βιάσει στο εγγύς μέλλον τις προϋποθέσεις της αδειοδό- 
τησής του, κατά τρόπο που θα δικαιολογούσε την ανά¬ 
κληση της άδειας λειτουργίας του από την αρμόδια αρ¬ 
χή, μεταξύ άλλων, διότι το ίδρυμα έχει υποστεί ή είναι 
πιθανόν να υποστεί ζημίες οι οποίες θα εξαντλήσουν το 
σύνολο ή σημαντικό μέρος των ιδίων κεφαλαίων του, 
β) τα στοιχεία ενεργητικού του ιδρύματος υπολείπο¬ 
νται, ή υπάρχουν αντικειμενικές ενδείξεις βάσει των ο¬ 
ποίων κρίνεται ότι πρόκειται, στο εγγύς μέλλον, να υπο¬ 
λείπονται, των υποχρεώσεών του, 
γ) το ίδρυμα δεν είναι σε θέση ή υπάρχουν αντικειμενι¬ 
κά στοιχεία βάσει των οποίων κρίνεται ότι το ίδρυμα δεν 
πρόκειται να είναι σε θέση, στο εγγύς μέλλον, να εξο¬ 
φλήσει τις οφειλές του ή να ανταποκριθεί σε άλλες υπο¬ 
χρεώσεις του όταν αυτές καταστούν απαιτητές, 
δ) όταν απαιτείται έκτακτη δημόσια χρηματοοικονομι¬ 
κή στήριξη εκτός εάν, προκειμένου να αντιμετωπιστεί 
σοβαρή διαταραχή στην εθνική οικονομία και να διατη¬ 
ρηθεί η χρηματοπιστωτική σταθερότητα, η έκτακτη δη¬ 
μόσια χρηματοοικονομική στήριξη λαμβάνει οποιαδήπο¬ 
τε από τις ακόλουθες μορφές: 

αα) κρατική εγγύηση για την κάλυψη διευκολύνσεων 
ρευστότητας που παρέχεται από την κεντρική τράπεζα 
σύμφωνα με τους όρους που διέπουν τη λειτουργία της, 
ββ) κρατική εγγύηση για νεοεκδοθείσες υποχρεώσεις, 

ή 

γγ) εισφορά ιδίων κεφαλαίων ή αγορά κεφαλαιακών 
μέσων σε τιμές και με όρους που δεν παρέχουν πλεονέ¬ 
κτημα υπέρ του ιδρύματος, εφόσον δεν συντρέχουν ού¬ 
τε οι περιστάσεις των περιπτώσεων α', β' ή γ' της πα¬ 
ρούσας παραγράφου ούτε οι περιστάσεις που εκτίθενται 
στις παραγράφους 2 και 9 του άρθρου 59 κατά τη στιγμή 
της χορήγησης της κρατικής στήριξης. 

4. Σε καθεμία από τις υποπεριπτώσεις αα', ββ' και γγ' 
της περίπτωσης δ' της παραγράφου 3, τα αναφερόμενα 
εγγυοδοτικά ή ισοδύναμα μέτρα περιορίζονται σε φε¬ 
ρέγγυα ιδρύματα και υπόκεινται στην τελική έγκριση της 
Ευρωπαϊκής Επιτροπής σύμφωνα με τους κανόνες περί 
κρατικών ενισχύσεων της ΕΕ. Τα μέτρα αυτά έχουν προ¬ 
ληπτικό και προσωρινό χαρακτήρα, είναι αναλογικά ως 
προς την αντιμετώπιση των συνεπειών της σοβαρής δια¬ 
ταραχής και δεν χρησιμοποιούνται για να καλυφθούν ζη¬ 
μίες που το ίδρυμα ήδη έχει υποστεί ή είναι πιθανό να υ¬ 
ποστεί στο εγγύς μέλλον. 

Τα μέτρα στήριξης της υποπερίπτωσης γγ) της περί¬ 
πτωσης δ' της παραγράφου 3 περιορίζονται στις ανα¬ 
γκαίες εισφορές για την αντιμετώπιση της έλλειψης κε¬ 
φαλαίων που έχει διαπιστωθεί στο πλαίσιο των ασκήσε¬ 


ων προσομοίωσης ακραίων καταστάσεων σε επίπεδο ε¬ 
θνικό, ενωσιακό ή του Ενιαίου Μηχανισμού Εποπτείας 
(33Μ), στο πλαίσιο του ελέγχου της ποιότητας των στοι¬ 
χείων ενεργητικού ή ισοδύναμων ελέγχων εκ μέρους 
της Ευρωπαϊκής Κεντρικής Τράπεζας, της Ε.Α.Τ. ή της 
αρμόδιας αρχής. 

Άρθρο 33 

Προϋποθέσεις εξυγίανσης χρηματοδοτικών ιδρυμάτων 
και εταιρειών συμμετοχών 
(άρθρο 33 της Οδηγίας 2014/59/ΕΕ) 

1. Η αρχή εξυγίανσης μπορεί να προβαίνει σε ενέργει¬ 
ες εξυγίανσης χρηματοδοτικού ιδρύματος που αναφέρε- 
ται στην περίπτωση β' της παραγράφου 1 του άρθρου 1, 
όταν πληρούνται οι προϋποθέσεις της παραγράφου 1 
του άρθρου 32 τόσο ως προς το χρηματοδοτικό ίδρυμα 
όσο και ως προς τη μητρική επιχείρηση που υπόκειται σε 
ενοποιημένη εποπτεία. 

2. Η αρχή εξυγίανσης μπορεί να προβαίνει σε ενέργει¬ 
ες εξυγίανσης οντότητας που αναφέρεται στις περιπτώ¬ 
σεις γ' ή δ' της παραγράφου 1 του άρθρου 1 όταν πλη- 
ρούνται οι προϋποθέσεις της παραγράφου 1 του άρθρου 
32 τόσο ως προς την εν λόγω οντότητα, όσο και ως προς 
ένα ή περισσότερα θυγατρικά αυτής ιδρύματα, ή σε περί¬ 
πτωση που το θυγατρικό ίδρυμα δεν είναι εγκατεστημέ¬ 
νο στην ΕΕ και η αρχή της τρίτης χώρας έχει διαπιστώ¬ 
σει ότι πληροί τις προϋποθέσεις εξυγίανσης βάσει της 
νομοθεσίας της τρίτης χώρας. 

3. Σε περίπτωση που τα θυγατρικά ιδρύματα μιας μει¬ 
κτής εταιρείας συμμετοχών ανήκουν άμεσα ή έμμεσα σε 
ενδιάμεση χρηματοοικονομική εταιρεία συμμετοχών, για 
τους σκοπούς της εξυγίανσης του ομίλου, πραγματοποι¬ 
ούνται ενέργειες εξυγίανσης επί της ενδιάμεσης χρημα¬ 
τοοικονομικής εταιρείας και όχι επί της μεικτής εταιρεί¬ 
ας συμμετοχών. 

4. Με την επιφύλαξη της παραγράφου 3 η αρχή εξυ¬ 
γίανσης μπορεί να πραγματοποιήσει ενέργεια εξυγίαν¬ 
σης έναντι μιας οντότητας που αναφέρεται στις περι¬ 
πτώσεις γ' ή δ' της παραγράφου 1 του άρθρου 1, παρά 
το γεγονός ότι η εν λόγω οντότητα δεν πληροί τις προϋ¬ 
ποθέσεις της παραγράφου 1 του άρθρου 32, όταν: 

α) ένα ή περισσότερα εκ των θυγατρικών της ιδρυμά¬ 
των, πληρούν τις προϋποθέσεις των παραγράφων 1 και 3 
του άρθρου 32, 

β) τα περιουσιακά στοιχεία, ιδίως δε δικαιώματα, υπο¬ 
χρεώσεις, καθώς και συμβατικές σχέσεις των θυγατρι¬ 
κών τους είναι τέτοιου είδους ώστε η αφερεγγυότητά 
τους να απειλεί ένα ίδρυμα ή τον όμιλο στο σύνολό του, 
και 

γ) η ενέργεια εξυγίανσης έναντι της ως άνω οντότη¬ 
τας που αναφέρεται στις περιπτώσεις γ' ή δ' της παρα¬ 
γράφου 1 του άρθρου 1 είναι αναγκαία για την εξυγίαν¬ 
ση των θυγατρικών ιδρυμάτων ή για την εξυγίανση ολό¬ 
κληρου του ομίλου. 

Για τους σκοπούς της παραγράφου 2 και του πρώτου 
εδαφίου της παρούσας παραγράφου, όταν αξιολογούν 
κατά πόσον πληρούνται οι προϋποθέσεις της παραγρά¬ 
φου 1 του άρθρου 32 σε σχέση με ένα ή περισσότερα θυ¬ 
γατρικά ιδρύματα, η αρχή εξυγίανσης του ιδρύματος και 
η αρχή εξυγίανσης της οντότητας που αναφέρεται στις 
περιπτώσεις γ' ή δ' της παραγράφου 1 του άρθρου 1 
μπορούν, με συμφωνία τους, να αγνοήσουν οποιεσδήπο- 

τε ενδοομιλικές μεταφορές κεφαλαίων ή ζημιών μεταξύ 
των οντοτήτων, συμπεριλαμβανομένης της άσκησης των 
εξουσιών απομείωσης ή μετατροπής. 

Άρθρο 34 

Γενικές αρχές που διέπουν την εξυγίανση 
(άρθρο 34 της Οδηγίας 2014/59/ΕΕ) 

1. Η αρχή εξυγίανσης όταν πρόκειται να εφαρμόσει 
μέτρα εξυγίανσης και να ασκήσει εξουσίες εξυγίανσης 
λαμβάνει κάθε ενδεδειγμένο μέτρο προκειμένου να δια¬ 
σφαλίσει ότι η ενέργεια εξυγίανσης εφαρμόζεται σύμ¬ 
φωνα με τις ακόλουθες αρχές: 

α) οι μέτοχοι του υπό εξυγίανση ιδρύματος υφίστανται 
πρώτοι τις ζημίες, 

β) οι πιστωτές του ιδρύματος υπό εξυγίανση υφίστα- 
νται ζημίες μετά τους μετόχους, σύμφωνα με τη κατάτα¬ 
ξη των απαιτήσεών τους στο πλαίσιο των συνήθων διαδι¬ 
κασιών αφερεγγυότητας, εκτός εάν ρητώς ορίζει διαφο¬ 
ρετικά ο παρών νόμος, 

γ) το διοικητικό συμβούλιο και τα ανώτερα διοικητικά 
στελέχη του υπό εξυγίανση ιδρύματος αντικαθίστανται, 
εκτός από περιπτώσεις κατά τις οποίες η παραμονή 
τους, εν όλω ή εν μέρει, κατά τις περιστάσεις, κρίνεται 
από την αρχή εξυγίανσης αναγκαία για την επίτευξη των 
στόχων της εξυγίανσης, 

δ) το διοικητικό συμβούλιο και τα ανώτερα διοικητικά 
στελέχη του ιδρύματος υπό εξυγίανση παρέχουν κάθε α¬ 
παραίτητη βοήθεια για την επίτευξη των στόχων εξυ¬ 
γίανσης, 

ε) λαμβάνεται κατά τις περιστάσεις μέριμνα, ώστε τα 
φυσικά και νομικά πρόσωπα που τυχόν φέρουν αστική ή 
ποινική ευθύνη για την αφερεγγυότητα του ιδρύματος 
να καθίστανται υπόλογο σύμφωνα με τις σχετικές διατά¬ 
ξεις, 

στ) εκτός αντιθέτου διατάξεως του παρόντος νόμου, 
οι πιστωτές της ιδίας τάξεως τυγχάνουν ίσης μεταχείρι¬ 
σης, 

ζ) κανένας πιστωτής δεν υφίσταται μεγαλύτερες ζη¬ 
μίες από εκείνες που θα είχε υποστεί εάν το ίδρυμα ή η 
οντότητα που αναφέρεται στις περιπτώσεις β', γ' ή δ' 
της παραγράφου 1 του άρθρου 1 είχε εκκαθαριστεί κατά 
τις συνήθεις διαδικασίες αφερεγγυότητας, σύμφωνα με 
τις διασφαλίσεις των άρθρων 73 έως 75, 

η) οι εγγυημένες καταθέσεις προστατεύονται πλήρως 
και 

θ) η ενέργεια εξυγίανσης πραγματοποιείται σύμφωνα 
με τις διασφαλίσεις του παρόντος νόμου. 

2. Σε περίπτωση που ένα ίδρυμα είναι μέλος ομίλου, 
με την επιφύλαξη του άρθρου 31, η αρχή εξυγίανσης ε¬ 
φαρμόζει τα μέτρα εξυγίανσης και ασκεί τις εξουσίες ε¬ 
ξυγίανσης κατά τρόπο που ελαχιστοποιεί τις επιπτώσεις 
στα λοιπά μέλη του ομίλου και στο σύνολο του ομίλου, 
καθώς και τις δυσμενείς επιπτώσεις στη χρηματοπιστω¬ 
τική σταθερότητα στη ΈΕ και τα κράτη - μέλη, ιδίως δε 
στις χώρες όπου δραστηριοποιείται ο όμιλος. 

3. Όταν η αρχή εξυγίανσης πρόκειται να εφαρμόσει τα 
μέτρα εξυγίανσης και να ασκήσει τις εξουσίες εξυγίαν¬ 
σης, μεριμνά, εφόσον συντρέχει περίπτωση, για τη συμ¬ 
μόρφωση με τους κανόνες περί κρατικών ενισχύσεων 
της ΕΕ. 

4. Όταν σε ίδρυμα ή οντότητα που αναφέρεται στις πε¬ 
ριπτώσεις β', γ' ή δ' της παραγράφου 1 του άρθρου 1 ε¬ 
φαρμόζεται η εντολή μεταβίβασης, ο διαχωρισμός περι¬ 


ουσιακών στοιχείων ή συνιστάται μεταβατικό ίδρυμα, τα 
άρθρα 4 και 5 του π.δ. 178/2002 (Α' 162) δεν εφαρμόζο¬ 
νται και οι συμβάσεις εργασίας δεν μεταφέρονται. 

5. Κατά την εφαρμογή των μέτρων εξυγίανσης και την 
άσκηση των εξουσιών εξυγίανσης, η αρχή εξυγίανσης, 
όποτε ενδείκνυται, ενημερώνει και ζητά τη γνώμη των 
εκπροσώπων των εργαζομένων. 

6. Η αρχή εξυγίανσης εφαρμόζει μέτρα εξυγίανσης και 
ασκεί εξουσίες εξυγίανσης λαμβάνοντας υπόψη τυχόν 
ακολουθούμενη πρακτική σχετικά με την εκπροσώπηση 
των εργαζομένων στο διοικητικό συμβούλιο της εταιρεί¬ 
ας. 

ΚΕΦΑΛΑΙΟ Η 
ΕΙΔΙΚΗ ΔΙΑΧΕΙΡΙΣΗ 

Άρθρο 35 
Ειδική διαχείριση 

(άρθρο 35 της Οδηγίας 2014/59/ΕΕ) 

1. Η αρχή εξυγίανσης μπορεί να διορίσει ειδικό διαχει¬ 
ριστή προς αντικατάσταση του διοικητικού συμβουλίου 
του υπό εξυγίανση ιδρύματος. 

2. Ο ειδικός διαχειριστής: 

α) διαθέτει τα προσόντα, τις ικανότητες και τις γνώ¬ 
σεις που απαιτούνται για να ασκήσει τα καθήκοντά του, 

β) διαθέτει όλες τις εξουσίες της γενικής συνέλευσης 
και του διοικητικού συμβουλίου του ιδρύματος, τις οποί¬ 
ες ασκεί μόνο υπό τον έλεγχο της αρχής εξυγίανσης, 

γ) έχει το νόμιμο καθήκον να λαμβάνει κάθε αναγκαίο 
μέτρο για την προώθηση των στόχων εξυγίανσης του 
άρθρου 31 και την εφαρμογή ενεργειών εξυγίανσης 
σύμφωνα με την απόφαση της αρχής εξυγίανσης. Το κα¬ 
θήκον αυτό, όταν κρίνεται αναγκαίο, υπερισχύει κάθε 
άλλου καθήκοντος σχετικά με τη διοίκηση του ιδρύματος 
σύμφωνα με το καταστατικό του, ή την ισχύουσα νομο¬ 
θεσία, όταν προκύπτει θέμα ασυμβίβαστου μεταξύ τους. 
Τα εν λόγω μέτρα μπορούν να περιλαμβάνουν αύξηση 
κεφαλαίου, αναδιοργάνωση της μετοχικής δομής του ι¬ 
δρύματος ή εξαγορές από ιδρύματα που είναι υγιή από 
χρηματοοικονομική και οργανωτική άποψη, σύμφωνα με 
τα μέτρα εξυγίανσης που αναφέρονται στα άρθρα 38 έ¬ 
ως 44, 

δ) καταρτίζει εκθέσεις προς την αρχή εξυγίανσης, α¬ 
ναφορικά με την οικονομική και χρηματοοικονομική κα¬ 
τάσταση του ιδρύματος και τις πράξεις που πραγματο¬ 
ποιήθηκαν κατά τη διάρκεια της θητείας του, ανό τακτά 
διαστήματα οριζόμενα από την αρχή εξυγίανσης, καθώς 
επίσης και κατά την έναρξη και τη λήξη της θητείας του. 

3. Η αρχή εξυγίανσης μπορεί να θέτει όρια στη δράση 
του ειδικού διαχειριστή, να ορίζει ότι ορισμένες ενέργει- 
ές του υπόκεινται στη σύμφωνη γνώμη της ή να τον απο- 
μακρύνει οποτεδήποτε από τα καθήκοντά του. 

4. Η θητεία του ειδικού διαχειριστή δεν υπερβαίνει το 
ένα έτος, και μπορεί να ανανεωθεί, κατ’ εξαίρεση, εφό¬ 
σον η αρχή εξυγίανσης αποφανθεί ότι εξακολουθούν να 
συντρέχουν οι προϋποθέσεις για το διορισμό του. 

5. Εάν περισσότερες αρχές εξυγίανσης σκοπεύουν να 
διορίσουν ειδικό διαχειριστή σε μέλη ενός ομίλου, εξε¬ 
τάζουν αν θα ήταν ενδεδειγμένο να διορίσουν τον ίδιο 
ειδικό διαχειριστή για όλα τα μέλη, προκειμένου να διευ¬ 
κολυνθεί η αποκατάσταση της χρηματοοικονομικής ευ- 
ρωστίας τους. 

ΚΕΦΑΛΑΙΟ Θ 
ΑΠΟΤΙΜΗΣΗ 

Άρθρο 36 

Αποτίμηση για τους σκοπούς της εξυγίανσης 
(άρθρο 36 της Οδηγίας 2014/59/ΕΕ) 

1. Πριν προβεί σε ενέργειες εξυγίανσης ή ασκήσει την 
εξουσία απομείωσης ή μετατροπής των κεφαλαιακών 
μέσων, η αρχή εξυγίανσης διασφαλίζει τη διενέργεια δί¬ 
καιης, συνετής και ρεαλιστικής αποτίμησης των στοιχεί¬ 
ων του ενεργητικού και παθητικού του ιδρύματος ή της 
οντότητας των περιπτώσεων β', γ' ή δ' της παραγρά¬ 
φου 1 του άρθρου 1 από νόμιμο ελεγκτή που διορίζει η ί¬ 
δια, ανεξάρτητο από κάθε δημόσια αρχή, συμπεριλαμβα- 
νομένης της αρχής εξυγίανσης, καθώς και από το ίδιο το 
ίδρυμα ή την οντότητα. Με την επιφύλαξη της παραγρά¬ 
φου 2 του παρόντος άρθρου και του άρθρου 110, όταν 
πληρούνται όλες οι απαιτήσεις του παρόντος άρθρου η 
αποτίμηση θεωρείται οριστική. 

2. Σε περίπτωση που η ανεξάρτητη αποτίμηση δυνάμει 
της παραγράφου 1 δεν είναι δυνατή, η αρχή εξυγίανσης 
μπορεί να προβαίνει σε προσωρινή αποτίμηση των στοι¬ 
χείων ενεργητικού και παθητικού του ιδρύματος ή της ο¬ 
ντότητας των περιπτώσεων β ', γ' ή δ' της παραγράφου 
1 του άρθρου 1, σύμφωνα με την παράγραφο 9. 

3. Στόχος της αποτίμησης είναι η εκτίμηση της αξίας 
των στοιχείων ενεργητικού και παθητικού του ιδρύματος 
ή της οντότητας των περιπτώσεων β', γ' ή δ' της παρα¬ 
γράφου 1 του άρθρου 1 που πληροί τις προϋποθέσεις ε¬ 
ξυγίανσης των άρθρων 32 και 33. 

4. Οι σκοποί της αποτίμησης είναι: 

α) να διαπιστωθεί τεκμηριωμένα εάν πληρούνται οι 
προϋποθέσεις εξυγίανσης ή οι προϋποθέσεις απομείω¬ 
σης ή μετατροπής κεφαλαιακών μέσων, 

β) εφόσον πληρούνται οι προϋποθέσεις εξυγίανσης, 
να ληφθεί τεκμηριωμένη απόφαση σχετικά με την ανά¬ 
ληψη κατάλληλης ενέργειας εξυγίανσης για το ίδρυμα ή 
την οντότητα που αναφέρονται στις περιπτώσεις β', γ' 
ή δ' της παραγράφου 1 του άρθρου 1, 

γ) όταν ασκείται η εξουσία απομείωσης ή μετατροπής 
των σχετικών κεφαλαιακών μέσων, να ληφθεί τεκμηριω¬ 
μένη απόφαση σχετικά με την έκταση της ακύρωσης των 
μετοχών ή άλλων τίτλων ιδιοκτησίας ή της μείωσης του 
ποσοστού συμμετοχής (άίΐυϋοη), καθώς και σχετικά με 
την έκταση της απομείωσης ή της μετατροπής των σχε¬ 
τικών κεφαλαιακών μέσων, 

δ) όταν εφαρμόζεται η αναδιάρθρωση παθητικού, να 
ληφθεί τεκμηριωμένη απόφαση σχετικά με την έκταση 
της απομείωσης ή της μετατροπής των επιλέξιμων υπο¬ 
χρεώσεων, 

ε) όταν συστήνεται μεταβατικό ίδρυμα ή εφαρμόζεται 
ο διαχωρισμός περιουσιακών στοιχείων, να ληφθεί τεκ¬ 
μηριωμένη απόφαση σχετικά με τα περιουσιακά στοι¬ 
χεία, τα δικαιώματα, τις υποχρεώσεις ή τις μετοχές ή 
τους άλλους τίτλους ιδιοκτησίας προς μεταβίβαση, κα¬ 
θώς και σχετικά με την αξία κάθε ανταλλάγματος που 
πρέπει να καταβληθεί στο υπό εξυγίανση ίδρυμα ή, ανά¬ 
λογα με την περίπτωση, στους κατόχους των μετοχών ή 
άλλων τίτλων ιδιοκτησίας, 

στ) όταν εφαρμόζεται η εντολή μεταβίβασης, να λη¬ 
φθεί τεκμηριωμένη απόφαση για τα προς μεταβίβαση 
στοιχεία ενεργητικού και παθητικού, τα δικαιώματα, ή τις 
μετοχές ή τους λοιπούς τίτλους ιδιοκτησίας και να δια¬ 


μορφωθεί εμπεριστατωμένη άποψη της αρχής εξυγίαν¬ 
σης ως προς το τι συνιστά εμπορικούς όρους για τους 
σκοπούς του άρθρου 38, 

ζ) σε κάθε περίπτωση, να διασφαλισθεί ότι οποιαδήπο¬ 
τε ζημία επί των στοιχείων ενεργητικού και παθητικού 
του ιδρύματος ή της οντότητας των περιπτώσεων β', γ' 
ή δ' της παραγράφου 1 του άρθρου 1 αναγνωρίζεται 
πλήρως κατά τη στιγμή της εφαρμογής των μέτρων εξυ¬ 
γίανσης ή της άσκησης της εξουσίας απομείωσης ή με¬ 
τατροπής των σχετικών κεφαλαιακών μέσων. 

5. Με την επιφύλαξη των κανόνων της ΕΕ σχετικά με 
τις κρατικές ενισχύσεις, κατά περίπτωση, η αποτίμηση 
βασίζεται σε συνετές παραδοχές, μεταξύ άλλων, ως 
προς τα ποσοστά αθέτησης υποχρεώσεων και το μέγε¬ 
θος των ζημιών. Από τη στιγμή που πραγματοποιείται η 
ενέργεια εξυγίανσης ή ασκείται εξουσία απομείωσης ή 
μετατροπής των σχετικών κεφαλαιακών μέσων, η αποτί¬ 
μηση δεν προϋποθέτει την ενδεχόμενη μελλοντική χο¬ 
ρήγηση προς το ίδρυμα ή την οντότητα των περιπτώσε¬ 
ων β', γ' ή δ' της παραγράφου 1 του άρθρου 1 έκτακτης 
δημόσιας χρηματοοικονομικής στήριξης, ή επείγουσας 
στήριξης ρευστότητας από κεντρική τράπεζα, ή οποιοσ¬ 
δήποτε παροχή ρευστότητας από κεντρική τράπεζα που 
παρέχεται με ασυνήθεις όρους εξασφάλισης χρονικής 
διάρκειας και επιτοκίου. Επιπλέον, κατά την αποτίμηση 
λαμβάνεται υπόψη ότι, σε περίπτωση που εφαρμοστεί ο- 
ποιοδήποτε μέτρο εξυγίανσης: 

α) η αρχή εξυγίανσης και το Ταμείο Εξυγίανσης δυνά¬ 
μει του άρθρου 96 μπορούν να ανακτήσουν από το υπό 
εξυγίανση ίδρυμα κάθε εύλογη δαπάνη που προέκυψε 
σύμφωνα με την παράγραφο 5 του άρθρου 37, 

β) το Ταμείο Εξυγίανσης μπορεί να περιλαμβάνει χρέ- 
ωση τόκων ή προμηθειών για κάθε δάνειο ή εγγύηση που 
παρέχεται προς το υπό εξυγίανση ίδρυμα, σύμφωνα με 
το άρθρο 96. 

6. Η αποτίμηση συμπληρώνεται με τις ακόλουθες πλη¬ 
ροφορίες, όπως εμφανίζονται στα λογιστικά βιβλία και 
αρχεία του ιδρύματος ή της οντότητας των περιπτώσεων 
β', γ' ή δ' της παραγράφου 1 του άρθρου 1: 

α) επικαιροποιημένο ισολογισμό και έκθεση σχετικά με 
τη χρηματοοικονομική θέση του ιδρύματος ή της οντότη¬ 
τας των περιπτώσεων β', γ' ή δ' της παραγράφου 1 του 
άρθρου 1, 

β) ανάλυση και εκτίμηση της λογιστικής αξίας των 
στοιχείων του ενεργητικού και παθητικού, 

γ) κατάλογο των εκκρεμών εντός και εκτός ισολογι¬ 
σμού υποχρεώσεων που εμφανίζονται στα βιβλία και στα 
αρχεία του ιδρύματος ή της οντότητας των περιπτώσεων 
β', γ ή δ' της παραγράφου 1 του άρθρου 1, με ένδειξη 
των αντίστοιχων πιστώσεων και της κατάταξής τους βά¬ 
σει του πτωχευτικού δικαίου. 

7. Κατά περίπτωση, και προκειμένου να λαμβάνονται 
με εμπεριστατωμένο τρόπο οι αποφάσεις των περιπτώ¬ 
σεων ε' και στ' της παραγράφου 4, οι πληροφορίες της 
περίπτωσης β' της παραγράφου 6 μπορούν να συνοδεύ¬ 
ονται από ανάλυση και εκτίμηση της αξίας των στοιχείων 
ενεργητικού και παθητικού του ιδρύματος ή της οντότη¬ 
τας των περιπτώσεων β', γ' ή δ' της παραγράφου 1 του 
άρθρου 1 βάσει αγοραίας αξίας. 

8. Στην αποτίμηση αναφέρεται η κατάταξη των πιστω¬ 
τών σε τάξεις, σύμφωνα με την κατάταξή τους βάσει του 
δικαίου ειδικής εκκαθάρισης, και η εκτίμηση της μεταχεί¬ 
ρισης που θα μπορούσε να αναμένεται για κάθε τάξη με¬ 
τόχων και πιστωτών, αν το ίδρυμα ή η οντότητα των πε- 

ριπτώσεων β', γ' ή δ' της παραγράφου 1 του άρθρου 1 
τίθετο άμεσα σε εκκαθάριση κατά τις συνήθεις διαδικα¬ 
σίες αφερεγγυότητας, με την επιφύλαξη της αρχής περί 
μη επιδείνωσης της θέσης των πιστωτών κατά την έν¬ 
νοια του άρθρου 74. 

9. Σε επείγουσες περιπτώσεις, όπου δεν είναι δυνατή 
η συμμόρφωση με τους όρους των παραγράφων 6 και 8 
ή εφαρμόζεται η παράγραφος 2, γίνεται προσωρινή απο¬ 
τίμηση, η οποία είναι σύμφωνη με τους όρους της παρα¬ 
γράφου 3 και, στον βαθμό που ευλόγως το επιτρέπουν οι 
περιστάσεις, με τους όρους των παραγράφων 1,6 και 8, 
έως ότου διενεργηθεί από ανεξάρτητο νόμιμο ελεγκτή 
αποτίμηση που να είναι απολύτως συμβατή με όλους 
τους όρους που προβλέπονται στο παρόν άρθρο. Η εκ 
των υστέρων οριστική αποτίμηση, η οποία διεξάγεται το 
συντομότερο δυνατόν και πάντως εντός της προθεσμίας 
που ορίζει η αρχή εξυγίανσης, μπορεί να διενεργείται 
χωριστά από την αποτίμηση που αναφέρεται στο άρθρο 
74 ή ταυτόχρονα με εκείνη και από τον ίδιο ανεξάρτητο 
ελεγκτή, αλλά είναι διακριτή από την τελευταία. Η προ¬ 
σωρινή αποτίμηση περιλαμβάνει απόθεμα ασφαλείας για 
πρόσθετες ζημίες. 

10. Οι σκοποί της εκ των υστέρων οριστικής αποτίμη¬ 
σης είναι: 

α) να διασφαλιστεί ότι οποιεσδήποτε ζημίες επί των 
στοιχείων ενεργητικού και παθητικού του ιδρύματος ή 
της οντότητας των περιπτώσεων β', γ' ή δ' της παρα¬ 
γράφου 1 του άρθρου 1 αναγνωρίζονται με πληρότητα 
στα λογιστικά βιβλία του ιδρύματος ή της οντότητας των 
περιπτώσεων β', γ' ή δ' της παραγράφου 1 του άρθρου 
1, 

β) να ληφθεί εμπεριστατωμένη απόφαση σχετικά με ε- 
πανεγγραφή απαιτήσεων των πιστωτών ή αύξηση της α¬ 
ξίας του καταβληθέντος ανταλλάγματος, σύμφωνα με 
την παράγραφο 10. 

11. Σε περίπτωση που από την εκ των υστέρων οριστι¬ 
κή αποτίμηση προκύψει διαφορά αξίας των στοιχείων ε¬ 
νεργητικού και παθητικού του ιδρύματος ή της οντότη¬ 
τας των περιπτώσεων β', γ' ή δ' της παραγράφου 1 του 
άρθρου 1 μεγαλύτερη από αυτήν της προσωρινής αποτί¬ 
μησης της διαφοράς αξίας των στοιχείων ενεργητικού 
και παθητικού του ιδρύματος ή της οντότητας των περι¬ 
πτώσεων β', γ' ή δ' της παραγράφου 1 του άρθρου 1, η 
αρχή εξυγίανσης μπορεί: 

α) να ασκήσει τις εξουσίες της και να αυξήσει την αξία 
των απαιτήσεων των πιστωτών ή των κατόχων των σχε¬ 
τικών κεφαλαιακών μέσων που έχουν απομειωθεί στο 
πλαίσιο της αναδιάρθρωσης παθητικού, 

β) να εισηγηθεί σε μεταβατικό ίδρυμα ή εταιρεία δια¬ 
χείρισης περιουσιακών στοιχείων να καταβάλει προς το 
υπό εξυγίανση ίδρυμα επιπλέον αντάλλαγμα για τα περι¬ 
ουσιακά στοιχεία, τα δικαιώματα, τις υποχρεώσεις, ή, α¬ 
νάλογα με την περίπτωση, προς τους κατόχους των με¬ 
τοχών ή άλλων τίτλων ιδιοκτησίας για τις μετοχές ή 
τους τίτλους ιδιοκτησίας.. 

12. Η αρχή εξυγίανσης μπορεί να βασιστεί στην προ¬ 
σωρινή αποτίμηση που διεξάγεται σύμφωνα με την πα¬ 
ράγραφο 9, προκειμένου να προβεί σε ενέργειες εξυ¬ 
γίανσης, συμπεριλαμβανομένης της ανάληψης του ελέγ¬ 
χου ενός ιδρύματος που τελεί υπό κατάσταση αφερεγ- 
γυότητας, ή μιας οντότητας που αναφέρεται στις περι¬ 
πτώσεις β', γ' ή δ' της παραγράφου 1 του άρθρου 1, ή 


της άσκησης εξουσίας απομείωσης ή μετατροπής κεφα¬ 
λαιακών μέσων. 

13. Η αποτίμηση αποτελεί αναπόσπαστο μέρος της α¬ 
πόφασης για την εφαρμογή μέτρου εξυγίανσης ή για την 
άσκηση εξουσίας εξυγίανσης, ή της απόφασης για την ά¬ 
σκηση της εξουσίας απομείωσης ή μετατροπής κεφαλαι¬ 
ακών μέσων, και υπόκειται σε αίτηση ακυρώσεως ως 
στοιχείο της οικείας απόφασης, σύμφωνα με το άρθρο 
110 . 

ΚΕΦΑΛΑΙΟ I 
ΜΕΤΡΑ ΕΞΥΓΙΑΝΣΗΣ 

Άρθρο 37 

Γενικές αρχές των μέτρων εξυγίανσης 
(άρθρο 37 της Οδηγίας 2014/59/ΕΕ) 

1. Τα μέτρα εξυγίανσης είναι τα εξής: 

α) εντολή μεταβίβασης, 

β) σύσταση μεταβατικού ιδρύματος, 

γ) διαχωρισμός περιουσιακών στοιχείων, 

δ) αναδιάρθρωση παθητικού. 

2. Με την επιφύλαξη της παραγράφου 3, η αρχή εξυ¬ 
γίανσης μπορεί να εφαρμόζει τα μέτρα εξυγίανσης είτε 
μεμονωμένα είτε με οποιοδήποτε συνδυασμό. 

3. Η αρχή εξυγίανσης μπορεί να εφαρμόζει το διαχω¬ 
ρισμό περιουσιακών στοιχείων μόνο σε συνδυασμό με 
άλλο μέτρο εξυγίανσης. 

4. Οταν χρησιμοποιούνται μόνο τα μέτρα εξυγίανσης 
που αναφέρονται στην περίπτωση α' ή β' της παραγρά¬ 
φου 1, και μεταβιβάζεται έτσι μόνο μέρος των περιου¬ 
σιακών στοιχείων, ιδίως δε δικαιωμάτων, υποχρεώσεων 
ή συμβατικών σχέσεων του ιδρύματος υπό εξυγίανση, το 
ίδρυμα ή η οντότητα των περιπτώσεων β', γ' ή δ' της 
παραγράφου 1 του άρθρου 1 από το οποίο ή την οποία έ¬ 
χουν μεταβιβαστεί τα περιουσιακά στοιχεία εκκαθαρίζε¬ 
ται σύμφωνα με τις συνήθεις διαδικασίες αφερεγγυότη- 
τας. Η εκκαθάριση αυτή πραγματοποιείται εντός εύλο¬ 
γου χρόνου, λαμβανομένης υπόψη της ενδεχόμενης α¬ 
νάγκης να παρέχονται από το εν λόγω ίδρυμα ή την ο¬ 
ντότητα υπηρεσίες ή στήριξη σύμφωνα με το άρθρο 65, 
προκειμένου ο αποκτών να είναι σε θέση να διεκπεραιώ- 
σει τις δραστηριότητες ή τις υπηρεσίες τις οποίες απέ¬ 
κτησε δυνάμει αυτής της μεταβίβασης, και λαμβανομέ- 
νου επίσης υπόψη κάθε άλλου λόγου ο οποίος επιτάσσει 
τη συνέχιση της λειτουργίας τους προκειμένου να επι¬ 
τευχθούν οι στόχοι της εξυγίανσης ή να τηρούνται οι αρ¬ 
χές που ορίζονται στο άρθρο 34. 

5. Η αρχή εξυγίανσης και το Ταμείο Εξυγίανσης παρα¬ 
κρατούν από το τυχόν αντάλλαγμα, που καταβάλλεται 
από τον αποκτώντα προς το υπό εξυγίανση ίδρυμα ή, α¬ 
νάλογα με την περίπτωση, προς τους κατόχους των με¬ 
τοχών ή άλλων τίτλων ιδιοκτησίας, το ισόποσο κάθε εύ- 
λογης δαπάνης που κατέβαλλαν για την άσκηση των μέ¬ 
τρων εξυγίανσης ή των εξουσιών ή των μέτρων δημό¬ 
σιας χρηματοπιστωτικής σταθεροποίησης. Για το τυχόν 
υπόλοιπο του ποσού της δαπάνης κατόπιν αυτής της πα¬ 
ρακράτησης, η αρχή εξυγίανσης και το Ταμείο Εξυγίαν¬ 
σης έχουν αξίωση κατά του υπό εξυγίανση ιδρύματος, 
καθώς και κατά του μεταβατικού ιδρύματος ή της εται¬ 
ρείας διαχείρισης περιουσιακών στοιχείων, ασκούμενη 
στην περίπτωση του μεταβατικού ιδρύματος ή της εται¬ 
ρείας διαχείρισης περιουσιακών στοιχείων μόνον επί 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


859 


των τυχόν εσόδων που προκύπτουν από την περάτωση 
της λειτουργίας τους. Η αξίωση αυτή κατατάσσεται προ 
πάσης άλλης αξιώσεως. 

6. Οι μεταβιβάσεις περιουσιακών στοιχείων από ένα υ¬ 
πό εξυγίανση ίδρυμα προς άλλη οντότητα δυνάμει της ε¬ 
φαρμογής μέτρου εξυγίανσης ή της άσκησης εξουσίας 
εξυγίανσης ή της χρήσης μέτρου δημόσιας χρηματοπι¬ 
στωτικής σταθεροποίησης δεν υπόκεινται σε πτωχευτική 
ανάκληση. 

7. Σε περίπτωση που η αρχή εξυγίανσης εφαρμόζει έ¬ 
να μέτρο εξυγίανσης σε ίδρυμα ή σε οντότητα των περι¬ 
πτώσεων β', γ' ή δ' της παραγράφου 1 του άρθρου 1 και 
η εν λόγω ενέργεια εξυγίανσης επιβαρύνει τους πιστω¬ 
τές ή οδηγεί σε μετατροπή των απαιτήσεών τους, η αρχή 
εξυγίανσης ασκεί την εξουσία απομείωσης και μετατρο¬ 
πής κεφαλαιακών μέσων σύμφωνα με το άρθρο 59 ακρι¬ 
βώς πριν ή παράλληλα με την εφαρμογή του μέτρου εξυ¬ 
γίανσης. 

8. Η λήψη μέτρων εξυγίανσης της παραγράφου 1 ή ο- 
ποιουδήποτε άλλου μέτρου πρόληψης ή διαχείρισης κρί¬ 
σεων κατά τον παρόντα νόμο δεν ενεργοποιεί τη διαδι¬ 
κασία αποζημιώσεων καταθετών και επενδυτών - πελα¬ 
τών του ν. 3746/2009. 

9. Κατά την εφαρμογή των μέτρων εξυγίανσης ή οποι¬ 
οσδήποτε άλλου μέτρου πρόληψης ή διαχείρισης κρίσε¬ 
ων κατά τον παρόντα νόμο, η αρχή εξυγίανσης μεριμνά 
για την ακέραιη προστασία των καταθέσεων του Ελληνι¬ 
κού Δημοσίου, με κάθε πρόσφορο τρόπο. 

10. Ειδικότερα θέματα και τεχνικές λεπτομέρειες για 
την εφαρμογή του παρόντος κεφαλαίου ρυθμίζονται με 
απόφαση της αρχής εξυγίανσης, στο πεδίο της αρμοδιό- 
τητάς της κατά την παράγραφο 1 του άρθρου 3. 

Άρθρο 38 

Εντολή μεταβίβασης 
(άρθρο 38 της Οδηγίας 2014/59/ΕΕ) 

1. Η αρχή εξυγίανσης μπορεί να μεταβιβάζει με από¬ 
φασή της σε έναν αγοραστή που δεν είναι μεταβατικό ί¬ 
δρυμα: 

α) μετοχές ή άλλους τίτλους ιδιοκτησίας που έχουν 
εκδοθεί από το υπό εξυγίανση ίδρυμα, 

β) ορισμένα ή όλα τα περιουσιακά στοιχεία του ιδρύ¬ 
ματος υπό εξυγίανση, ιδίως δε δικαιώματα, υποχρεώ¬ 
σεις, καθώς και συμβατικές σχέσεις με την έννοια ότι ο 
αγοραστής υποκαθίσταται στη θέση του υπό εξυγίανση 
ιδρύματος ως συμβαλλομένου. 

Με την επιφύλαξη των παραγράφων 8 και 9 του παρό¬ 
ντος άρθρου και του άρθρου 110, για τη μεταβίβαση που 
αναφέρεται στο πρώτο εδάφιο δεν απαιτείται η συγκα¬ 
τάθεση των μετόχων του ιδρύματος υπό εξυγίανση ή ο¬ 
ποιοσδήποτε τρίτου μέρους πλην του αποκτώντος, ούτε 
η αναγγελία σε τρίτους, και δεν εφαρμόζονται οι διαδι¬ 
καστικές απαιτήσεις του εταιρικού και του αξιογραφικού 
δικαίου, καθώς και των ν. 3401/2005 και 3461/2006, πέ¬ 
ραν αυτών που περιλαμβάνονται στο άρθρο 39. 

2. Αν συντρέχει περίπτωση για ορισμένα περιουσιακά 
στοιχεία, η μεταβίβαση σημειώνεται ατελώς στα οικεία 
δημόσια βιβλία και αρχεία με αίτηση του αποκτώντος. 
Νόμιμος τίτλος της μεταβίβασης είναι η απόφαση της 
παραγράφου 1. Το άρθρο 479 του Αστικού Κώδικα δεν ε¬ 
φαρμόζεται. Εκκρεμείς δίκες που σχετίζονται με τα με¬ 
ταβιβαζόμενα περιουσιακά στοιχεία συνεχίζονται από 


τον αποκτώντα, χωρίς διακοπή της δίκης και χωρίς να α¬ 
παιτείται δήλωση για την επανάληψή τους. Αντισυμβαλ¬ 
λόμενοι του υπό εξυγίανση ιδρύματος δικαιούνται να 
προτείνουν απαίτησή τους κατ’ αυτού προς συμψηφισμό 
κατά απαίτησης που περιήλθε στον αποκτώντα με την α¬ 
πόφαση της παραγράφου 1, εφόσον οι προϋποθέσεις 
του συμψηφισμού συνέτρεξαν πριν από το χρόνο μετα¬ 
βίβασης. 

3. Η αρχή εξυγίανσης λαμβάνει κάθε εύλογο μέτρο ώ¬ 
στε η μεταβίβαση σύμφωνα με την παράγραφο 1 να 
πραγματοποιείται με όρους αγοράς, οι οποίοι συνάδουν 
με την αποτίμηση που πραγματοποιείται σύμφωνα με το 
άρθρο 36, λαμβανομένων υπόψη των εκάστοτε περιστά¬ 
σεων, και σύμφωνα με τους κανόνες της ΕΕ σχετικά με 
τις κρατικές ενισχύσεις. 

4. Με την επιφύλαξη της παραγράφου 5 του άρθρου 
37 το τυχόν αντάλλαγμα που καταβάλλεται από τον α¬ 
ποκτώντα αποβαίνει προς όφελος: 

α) των κατόχων των μετοχών ή άλλων τίτλων ιδιοκτη¬ 
σίας, όταν πρόκειται για μεταβίβαση από τους κατόχους 
των εν λόγω μετοχών ή τίτλων προς τον αποκτώντα, 

β) του ιδρύματος υπό εξυγίανση, όταν πρόκειται για 
μεταβίβαση ορισμένων ή όλων των περιουσιακών στοι¬ 
χείων του υπό εξυγίανση ιδρύματος. 

5. Η αρχή εξυγίανσης μπορεί να ασκεί την εξουσία με¬ 
ταβίβασης εκ νέου επί του ιδίου υπό εξυγίανση ιδρύμα¬ 
τος, προκειμένου να πραγματοποιεί συμπληρωματικές 
μεταβιβάσεις μετοχών ή άλλων τίτλων ιδιοκτησίας που 
έχουν εκδοθεί από υπό εξυγίανση ίδρυμα ή, ανάλογα με 
την περίπτωση, περιουσιακών στοιχείων του υπό εξυ¬ 
γίανση ιδρύματος. 

6. Κατόπιν της απόφασης της παραγράφου 1 η αρχή ε¬ 
ξυγίανσης μπορεί, με τη συγκατάθεση του αποκτώντος, 
να αναμεταβιβάζει περιουσιακά στοιχεία στο υπό εξυ¬ 
γίανση ίδρυμα ή μετοχές ή λοιπούς τίτλους ιδιοκτησίας 
στους αρχικούς κατόχους τους, ενώ το υπό εξυγίανση ί¬ 
δρυμα ή οι αρχικοί κάτοχοι δεν μπορούν να αντιταχθούν 
στην αναμεταβίβαση. 

7. Ο αποκτών πρέπει να διαθέτει την αναγκαία άδεια 
λειτουργίας προκειμένου να ασκήσει τις επιχειρηματικές 
δραστηριότητες που αναλαμβάνει με την εντολή μεταβί¬ 
βασης. Η αρμόδια αρχή εξετάζει εγκαίρως την αίτηση 
χορήγησης της άδειας, σε συνδυασμό με τη μεταβίβαση. 

8. Κατά παρέκκλιση των διατάξεων των άρθρων 23 έ¬ 
ως 26 του ν. 4261/2014, από την απαίτηση κοινοποίησης 
στην αρμόδια αρχή του άρθρου 27 του ν. 4261/2014, ή 
του άρθρου 16 του ν. 3606/2007, σε περίπτωση που μια 
μεταβίβαση μετοχών ή άλλων τίτλων ιδιοκτησίας στο 
πλαίσιο της εντολής μεταβίβασης θα κατέληγε σε από¬ 
κτηση ή αύξηση ειδικής συμμετοχής σε ίδρυμα του εί¬ 
δους που αναφέρεται στην παρ. 1 του άρθρου 23 του 
ν. 4261/2014 ή στο σημείο 1 του άρθρου 2 του ν. 3606/ 
2007, η αρμόδια αρχή του εν λόγω ιδρύματος πραγματο¬ 
ποιεί εγκαίρως την αξιολόγηση που προβλέπεται στα εν 
λόγω άρθρα, κατά τρόπο που δεν καθυστερεί την εφαρ¬ 
μογή της εντολής μεταβίβασης και δεν εμποδίζει την ε¬ 
πίτευξη των στόχων της ενέργειας εξυγίανσης. 

9. Αν η αρμόδια αρχή δεν έχει ολοκληρώσει την αξιο¬ 
λόγηση που αναφέρεται στην παράγραφο 8 κατά την η¬ 
μερομηνία μεταβίβασης των μετοχών ή άλλων τίτλων ι¬ 
διοκτησίας στο πλαίσιο της εφαρμογής της εντολής με¬ 
ταβίβασης από την αρχή εξυγίανσης, ισχύουν τα ακό¬ 
λουθα: 

α) η εν λόγω μεταβίβαση μετοχών ή άλλων τίτλων ι¬ 
διοκτησίας προς τον αγοραστή παράγει αμέσως έννομες 
συνέπειες, 

β) κατά τη διάρκεια της περιόδου αξιολόγησης και κά¬ 
θε περιόδου εκποίησης που προβλέπεται στην περίπτω¬ 
ση ε' της παρούσας παραγράφου: 

αα) τα δικαιώματα ψήφου του αποκτώντος βάσει των 
εν λόγω μετοχών ή τίτλων ιδιοκτησίας αναστέλλονται 
στο πρόσωπό του και μπορούν να ασκούνται αποκλειστι¬ 
κά από την αρχή εξυγίανσης. Η αρχή εξυγίανσης δεν υ- 
ποχρεούται να ασκεί αυτά τα δικαιώματα ψήφου και δεν 
φέρει ευθύνη για την άσκηση ή την παράλειψη άσκησής 
τους, 

ββ) οι κυρώσεις και τα λοιπά μέτρα βάσει των άρθρων 
58, 59 και 60 του ν. 4261/2014 λόγω παράβασης των κα¬ 
νόνων περί απόκτησης ή εκχώρησης ειδικών συμμετο¬ 
χών δεν ισχύουν για την εν λόγω μεταβίβαση μετοχών ή 
άλλων τίτλων ιδιοκτησίας, 

γ) αμέσως μετά την ολοκλήρωση της αξιολόγησης α¬ 
πό την αρμόδια αρχή, η τελευταία ειδοποιεί εγγράφως 
την αρχή εξυγίανσης και τον αποκτώντα ότι εγκρίνει ή, 
ανάλογα με την περίπτωση, αντιτάσσεται στη μεταβίβα¬ 
ση των μετοχών ή άλλων τίτλων ιδιοκτησίας προς τον α¬ 
γοραστή κατά το άρθρο 24 του ν. 4261/2014, 
δ) αν η αρμόδια αρχή εγκρίνει τη μεταβίβαση των με¬ 
τοχών ή άλλων τίτλων ιδιοκτησίας στον αποκτώντα, 
παύει η αναστολή των οικείων δικαιωμάτων ψήφου στο 
πρόσωπό του από το χρονικό σημείο κατά το οποίο η αρ¬ 
χή εξυγίανσης και ο αγοραστής λαμβάνουν την ειδοποί¬ 
ηση περί έγκρισης από την αρμόδια αρχή, 
ε) αν η αρμόδια αρχή αντιταχθεί στη μεταβίβαση μετο¬ 
χών ή άλλων τίτλων ιδιοκτησίας προς τον αγοραστή: 

αα) τα δικαιώματα ψήφου βάσει αυτών των μετοχών ή 
άλλων τίτλων ιδιοκτησίας, όπως προβλέπεται στην περί¬ 
πτωση β', παραμένουν σε ισχύ, 
ββ) η αρχή εξυγίανσης μπορεί να απαιτήσει από τον α¬ 
ποκτώντα να εκποιήσει αυτές τις μετοχές ή τους άλλους 
τίτλους ιδιοκτησίας εντός συγκεκριμένης περιόδου που 
ορίζεται από την ίδια, αφού ληφθούν υπόψη οι επικρα¬ 
τούσες συνθήκες στην αγορά και 
γγ) αν ο αποκτών δεν ολοκληρώσει την εν λόγω μετα¬ 
βίβαση εντός της ως άνω περιόδου, η αρμόδια αρχή, με 
τη συγκατάθεση της αρχής εξυγίανσης, μπορεί να επιβά¬ 
λει στον αποκτώντα κυρώσεις και άλλα μέτρα βάσει των 
άρθρων 58, 59 και 60 του ν. 4261/2014 λόγω παράβασης 
των κανόνων περί απόκτησης ή εκχώρησης ειδικών συμ¬ 
μετοχών. 

10. Οι μεταβιβάσεις που πραγματοποιούνται βάσει του 
παρόντος άρθρου υπόκεινται στις διασφαλίσεις που 
προβλέπονται στα άρθρα 73 έως 80. 

11. Για τους σκοπούς της άσκησης των δικαιωμάτων 
παροχής υπηρεσιών ή για τους σκοπούς της εγκατάστα¬ 
σής του σε άλλο κράτος - μέλος σύμφωνα με το ν. 4261/ 
2014 ή το ν. 3606/2007, ο αποκτών θεωρείται ότι αποτε¬ 
λεί συνέχεια του υπό εξυγίανση ιδρύματος, και μπορεί 
να συνεχίσει να ασκεί κάθε δικαίωμα που ασκούσε το υ¬ 
πό εξυγίανση ίδρυμα σχετικά με τα μεταβιβαζόμενα πε¬ 
ριουσιακά στοιχεία. 

12. Ο αποκτών μπορεί να συνεχίσει να ασκεί τα δικαι¬ 
ώματα συμμετοχής και πρόσβασης σε συστήματα πλη¬ 
ρωμών, εκκαθάρισης και διακανονισμού, σε χρηματιστή¬ 
ρια αξιών, σε συστήματα αποζημίωσης επενδυτών και 
συστήματα εγγύησης καταθέσεων του υπό εξυγίανση ι¬ 


δρύματος, εφόσον πληροί τα κριτήρια ιδιότητας μέλους 
και συμμετοχής για τα συστήματα αυτά. 

Κατά παρέκκλιση των διατάξεων του πρώτου εδαφίου: 

α) δεν εμποδίζεται η πρόσβαση του αποκτώντος στα 
συστήματα που αναφέρονται στο πρώτο εδάφιο επειδή 
ο αποκτών δεν διαθέτει πιστοληπτική διαβάθμιση από 
οργανισμό αξιολόγησης πιστοληπτικής ικανότητας ή ε¬ 
πειδή η εν λόγω διαβάθμιση δεν αντιστοιχεί στα επίπεδα 
διαβάθμισης που απαιτούνται για την πρόσβαση σε αυτά, 

β) σε περίπτωση που ο αποκτών δεν πληροί τα κριτή¬ 
ρια ιδιότητας μέλους ή συμμετοχής σε σχετικό σύστημα 
πληρωμών, εκκαθάρισης ή διακανονισμού, χρηματιστή¬ 
ριο αξιών, σύστημα αποζημίωσης επενδυτών ή σύστημα 
εγγύησης καταθέσεων, τα δικαιώματα που αναφέρονται 
στο πρώτο εδάφιο ασκούνται για χρονική περίοδο που ο¬ 
ρίζει η αρχή εξυγίανσης, η οποία δεν υπερβαίνει τους 24 
μήνες και μπορεί να ανανεωθεί κατόπιν αιτήματος του α¬ 
γοραστή προς την αρχή εξυγίανσης. 

13. Με την επιφύλαξη των άρθρων 73 έως 80, οι μέτο¬ 
χοι ή οι πιστωτές του ιδρύματος υπό εξυγίανση και άλλα 
τρίτα μέρη, των οποίων τα περιουσιακά στοιχεία δεν με¬ 
ταβιβάζονται, δεν έχουν δικαιώματα, άμεσα ή έμμεσα, ε¬ 
πί των μεταβιβαζόμενων περιουσιακών στοιχείων. 

14. Σε περίπτωση μεταβίβασης λογαριασμών καταθέ¬ 
σεων στο πλαίσιο μέτρων εξυγίανσης σε υπό εξυγίανση 
ίδρυμα, η προθεσμία (οκταήμερη) εμφάνισης επιταγών 
συρόμενων επί των μεταβιβαζόμενων λογαριασμών, η ο¬ 
ποία κατά τη διάταξη του άρθρου 29 του ν. 5960/1933 
(Α' 401) έληγε κατά ή μετά την ημερομηνία της ανάκλη¬ 
σης άδειας του υπό εξυγίανση ιδρύματος, αρχίζει από 
την ημερομηνία γνωστοποίησης από το ανάδοχο πιστω¬ 
τικό ίδρυμα της έναρξης εξυπηρέτησης των μεταβιβαζό¬ 
μενων λογαριασμών σε δύο τουλάχιστον ημερήσιες πο¬ 
λιτικές εφημερίδες. 

15. Το άρθρο 9 του ν. 3959/2011 (Α’ 93) δεν εφαρμό¬ 
ζεται σε συγκεντρώσεις επιχειρήσεων που προκύπτουν 
κατά την εφαρμογή του παρόντος άρθρου. Το κύρος των 
δικαιοπραξιών που καταρτίζονται κατ’ εφαρμογή του πα¬ 
ρόντος άρθρου εξαρτάται από την απόφαση της Επιτρο¬ 
πής Ανταγωνισμού που εκδίδεται κατά το πρώτο εδάφιο 
της παραγράφου 6 του άρθρου 8 του ως άνω νόμου, ε¬ 
ντός τριάντα (30) ημερών από τη γνωστοποίηση της συ¬ 
γκέντρωσης. Σε περίπτωση άπρακτης παρόδου της πα¬ 
ραπάνω προθεσμίας εφαρμόζεται αναλόγως το τρίτο ε¬ 
δάφιο της παραγράφου 6 του άρθρου 8 του ν. 3959/2011. 

Άρθρο 39 

Εντολή μεταβίβασης: διαδικαστικές απαιτήσεις 
(άρθρο 39 της Οδηγίας 2014/59/ΕΕ) 

1. Με την επιφύλαξη της παραγράφου 3, όταν η αρχή 
εξυγίανσης εφαρμόζει τη μεταβίβαση σε ίδρυμα ή οντό¬ 
τητα που αναφέρεται στις περιπτώσεις β', γ' ή δ' της 
παραγράφου 1 του άρθρου 1 κινεί διαδικασία υποβολής 
προσφορών για τα περιουσιακά στοιχεία, τις μετοχές ή 
τους άλλους τίτλους ιδιοκτησίας του ιδρύματος που 
σκοπεύει να μεταφέρει. Για ομάδες δικαιωμάτων, περι¬ 
ουσιακών στοιχείων και υποχρεώσεων δύνανται να κινη¬ 
θούν χωριστές διαδικασίες υποβολής προσφορών. 

2. Με την επιφύλαξη των κανόνων της ΕΕ σχετικά με 
τις κρατικές ενισχύσεις, ανάλογα με την περίπτωση, η 
διαδικασία της παράγραφου 1 υπόκειται στις ακόλουθες 
αρχές: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


861 


α) είναι όσο το δυνατόν διαφανέστερη και χωρίς ου¬ 
σιώδεις ανακρίβειες στην περιγραφή των περιουσιακών 
στοιχείων, των μετοχών ή των άλλων τίτλων ιδιοκτησίας 
του ιδρύματος που σκοπεύει να μεταφέρει η αρχή εξυ¬ 
γίανσης, έχοντας υπόψη τις περιστάσεις και, ιδίως, την 
ανάγκη να διατηρηθεί η χρηματοπιστωτική σταθερότητα, 
β) δεν ευνοεί αδικαιολόγητα ή προσφέρει αθέμιτο 
πλεονέκτημα σε ορισμένους δυνητικούς αγοραστές ού¬ 
τε δημιουργεί διακρίσεις μεταξύ τους, 
γ) δεν επηρεάζεται από συγκρούσεις συμφερόντων, 
δ) λαμβάνει υπόψη την ανάγκη να πραγματοποιηθεί 
ταχέως η ενέργεια εξυγίανσης, 
ε) στοχεύει στη μεγιστοποίηση, κατά το δυνατόν, της 
τιμής πώλησης των σχετικών μετοχών ή των άλλων τίτ¬ 
λων ιδιοκτησίας ή των περιουσιακών στοιχείων. 

Με την επιφύλαξη της περίπτωσης β', οι αρχές που 
καθορίζονται στην παρούσα παράγραφο δεν εμποδίζουν 
την αρχή εξυγίανσης να προσεγγίσει συγκεκριμένους 
δυνητικούς αγοραστές. 

Κάθε γνωστοποίηση στο κοινό της διαδικασίας υποβο¬ 
λής προσφορών ως προς το ίδρυμα ή την οντότητα που 
αναφέρεται στις περιπτώσεις β', γ' ή δ' της παραγρά¬ 
φου 1 του άρθρου 1, που κανονικά θα απαιτείτο, σύμφω¬ 
να με την παράγραφο 1 του άρθρου 17 του Κανονισμού 
(ΕΕ) αριθμ. 596/2014 (ΕΕ Ε 173), μπορεί να αναβληθεί 
σύμφωνα με την παράγραφο 4 ή 5 του άρθρου 17 του ί¬ 
διου Κανονισμού. 

3. Η αρχή εξυγίανσης δύναται να εφαρμόζει την εντο¬ 
λή μεταβίβασης χωρίς να συμμορφώνεται με τις απαιτή¬ 
σεις για τη διαδικασία υποβολής προσφορών που καθο¬ 
ρίζονται στην παράγραφο 2, όταν διαπιστώνει ότι η συμ¬ 
μόρφωση με τις εν λόγω απαιτήσεις ενδέχεται να υπο¬ 
νομεύσει έναν ή περισσότερους από τους στόχους εξυ¬ 
γίανσης, και ειδικότερα αν πληρούνται οι ακόλουθες 
προϋποθέσεις: 

α) όταν θεωρεί ότι υπάρχει ουσιαστική απειλή για τη 
χρηματοπιστωτική σταθερότητα, προερχόμενη ή επιδει- 
νούμενη από την κατάσταση αφερεγγυότητας ή επαπει- 
λούμενης αφερεγγυότητας του ιδρύματος υπό εξυγίαν¬ 
ση και 

β) όταν θεωρεί ότι η συμμόρφωση με τις απαιτήσεις 
αυτές ενδέχεται να υπονομεύσει την αποτελεσματικότη- 
τα της εντολής μεταβίβασης ως προς την αντιμετώπιση 
της ως άνω απειλής ή την επίτευξη του στόχου της εξυ¬ 
γίανσης που αναφέρεται στην περίπτωση β' της παρα¬ 
γράφου 2 του άρθρου 31. 

Άρθρο 40 

Μεταβατικό ίδρυμα 
(άρθρο 40 της Οδηγίας 2014/59/ΕΕ) 

1. Προκειμένου να συστήσει μεταβατικό ίδρυμα και 
λαμβανομένης υπόψη της ανάγκης διασφάλισης των βα¬ 
σικών λειτουργιών του μεταβατικού ιδρύματος, η αρχή 
εξυγίανσης έχει την εξουσία να μεταβιβάζει με απόφασή 
της σε μεταβατικά ιδρύματα: 

α) μετοχές ή άλλους τίτλους ιδιοκτησίας που έχουν 
εκδοθεί από ένα ή περισσότερα ιδρύματα υπό εξυγίαν¬ 
ση, 

β) ορισμένα ή όλα τα περιουσιακά στοιχεία, ιδίως δε 
δικαιώματα, υποχρεώσεις και συμβατικές σχέσεις, ενός 
ή περισσοτέρων ιδρυμάτων υπό εξυγίανση. 

Με την επιφύλαξη του άρθρου 110, για τη μεταβίβαση 
που αναφέρεται στο πρώτο εδάφιο δεν απαιτείται η συ¬ 


γκατάθεση των μετόχων του ιδρύματος υπό εξυγίανση ή 
οποιοσδήποτε τρίτου μέρους πλην του μεταβατικού ι¬ 
δρύματος, ούτε η αναγγελία σε τρίτους, και δεν εφαρμό¬ 
ζονται οι διαδικαστικές απαιτήσεις του εταιρικού και του 
αξιογραφικού δικαίου, καθώς και των νόμων 3401/2005 
και 3461/2006. Η παράγραφος 2 του άρθρου 38 εφαρμό¬ 
ζεται αναλόγως. 

2. Το μεταβατικό ίδρυμα είναι νομικό πρόσωπο που 
πληροί σωρευτικά τις ακόλουθες απαιτήσεις: 

α) ανήκει εξ ολοκλήρου ή εν μέρει στο Ταμείο Εξυ¬ 
γίανσης, ή σε μία ή περισσότερες δημόσιες αρχές, συ- 
μπεριλαμβανομένης της αρχής εξυγίανσης και ελέγχε¬ 
ται από την αρχή εξυγίανσης, 

β) δημιουργείται με σκοπό την απόκτηση και την κατο¬ 
χή ορισμένων ή όλων των μετοχών ή άλλων τίτλων ιδιο¬ 
κτησίας που έχουν εκδοθεί από υπό εξυγίανση ίδρυμα ή 
ορισμένων ή όλων των περιουσιακών στοιχείων ενός ή 
περισσότερων υπό εξυγίανση ιδρυμάτων με σκοπό τη 
διασφάλιση των κρίσιμων λειτουργιών και την πώληση 
του ιδρύματος ή της οντότητας που αναφέρονται στις 
περιπτώσεις β', γ' ή δ' της παραγράφου 1 του άρθρου 
1. Η εφαρμογή της αναδιάρθρωσης παθητικού για το 
σκοπό που αναφέρεται στην περίπτωση β' της παραγρά¬ 
φου 2 του άρθρου 43 δεν παρεμποδίζει την ικανότητα 
της αρχής εξυγίανσης να ελέγχει το μεταβατικό ίδρυμα. 

3. Όταν συνιστά μεταβατικό ίδρυμα, η αρχή εξυγίαν¬ 
σης μεριμνά ώστε η συνολική αξία των υποχρεώσεων 
που μεταβιβάζονται στο μεταβατικό ίδρυμα να μην υπερ¬ 
βαίνει τη συνολική αξία των δικαιωμάτων και στοιχείων 
του ενεργητικού που μεταβιβάζονται από το υπό εξυ¬ 
γίανση ίδρυμα ή παρέχονται από άλλες πηγές. 

4. Με την επιφύλαξη της παραγράφου 5 του άρθρου 
37, κάθε αντάλλαγμα που καταβάλλεται από το μεταβα¬ 
τικό ίδρυμα αποβαίνει προς όφελος: 

α) των κατόχων των μετοχών ή των τίτλων ιδιοκτη¬ 
σίας, όταν πρόκειται για μεταβίβαση προς το μεταβατικό 
ίδρυμα μετοχών ή τίτλων ιδιοκτησίας που έχουν εκδοθεί 
από το υπό εξυγίανση ίδρυμα, 

β) του υπό εξυγίανση ιδρύματος, όταν πρόκειται για 
μεταβίβαση προς το μεταβατικό ίδρυμα ορισμένων ή ό¬ 
λων των περιουσιακών στοιχείων του ιδρύματος υπό ε¬ 
ξυγίανση. 

5. Όταν συνιστά μεταβατικό ίδρυμα, η αρχή εξυγίαν¬ 
σης μπορεί να: 

α) ασκεί την εξουσία μεταβίβασης εκ νέου επί του ίδι¬ 
ου υπό εξυγίανση ιδρύματος, προκειμένου να πραγματο¬ 
ποιεί συμπληρωματικές μεταβιβάσεις μετοχών ή άλλων 
τίτλων ιδιοκτησίας που έχουν εκδοθεί από το υπό εξυ¬ 
γίανση ίδρυμα ή, ανάλογα με την περίπτωση, περιουσια¬ 
κών στοιχείων του υπό εξυγίανση ιδρύματος, 

β) αναμεταβιβάζει περιουσιακά στοιχεία από το μετα¬ 
βατικό ίδρυμα στο υπό εξυγίανση ίδρυμα, ή μετοχές ή 
άλλους τίτλους ιδιοκτησίας στους αρχικούς κατόχους 
τους, ενώ το υπό εξυγίανση ίδρυμα ή οι αρχικοί κάτοχοι 
δεν μπορούν να αντιταχθούν στην αναμεταβίβαση, υπό 
την προϋπόθεση ότι πληρούνται οι όροι της παραγράφου 
6 , 

γ) να μεταβιβάζει μετοχές ή άλλους τίτλους ιδιοκτη¬ 
σίας ή περιουσιακά στοιχεία, από το μεταβατικό ίδρυμα 
σε τρίτους. 

6. Η αρχή εξυγίανσης μπορεί να αναμεταβιβάζει μετο¬ 
χές ή άλλους τίτλους ιδιοκτησίας ή περιουσιακά στοι¬ 
χεία από το μεταβατικό ίδρυμα στο υπό εξυγίανση ίδρυ¬ 
μα εάν συντρέχει μία από τις ακόλουθες περιστάσεις: 

α) η δυνατότητα να μπορούν να αναμεταβιβάζονται οι 
συγκεκριμένες μετοχές ή άλλοι τίτλοι ιδιοκτησίας, ή πε¬ 
ριουσιακά στοιχεία προβλέπεται ρητώς στην απόφαση 
της παραγράφου 1, 

β) οι συγκεκριμένες μετοχές ή άλλοι τίτλοι ιδιοκτη¬ 
σίας, περιουσιακά στοιχεία δεν εμπίπτουν, ούτε πληρούν 
τις προϋποθέσεις για να εμπίπτουν, στις κατηγορίες με- 
ταβιβαστέων μετοχών ή άλλων τίτλων ιδιοκτησίας ή πε¬ 
ριουσιακών στοιχείων που καθορίζονται στην απόφαση 
της παραγράφου 1. 

Κάθε τέτοια αναμεταβίβαση πραγματοποιείται εντός 
του χρόνου και με τους τυχόν όρους που ρητώς ορίζο¬ 
νται στη σχετική απόφαση. 

7. Οι μεταβιβάσεις μεταξύ του υπό εξυγίανση ιδρύμα¬ 
τος ή των αρχικών κατόχων των μετοχών ή άλλων τίτ¬ 
λων ιδιοκτησίας, αφενός, και του μεταβατικού ιδρύμα¬ 
τος, αφετέρου, υπόκεινται στις διασφαλίσεις που προ- 
βλέπονται στα άρθρα 73 έως 80, 

8. Για τους σκοπούς της άσκησης των δικαιωμάτων πα¬ 
ροχής υπηρεσιών ή για τους σκοπούς της εγκατάστασής 
του σε άλλο κράτος - μέλος, σύμφωνα με το ν. 4261/ 
2014 ή την Οδηγία 2014/65/ΕΕ, εφαρμόζεται η παράγρα¬ 
φος 11 του άρθρου 38. 

Για άλλους σκοπούς, η αρχή εξυγίανσης μπορεί να ο¬ 
ρίζει ότι το μεταβατικό ίδρυμα θεωρείται ότι αποτελεί 
συνέχεια του υπό εξυγίανση ιδρύματος και έχει τη δυνα¬ 
τότητα να συνεχίσει να ασκεί κάθε δικαίωμα που ασκού¬ 
σε το υπό εξυγίανση ίδρυμα όσον αφορά τα μεταβιβα- 
σθέντα περιουσιακά στοιχεία. 

9. Για τους σκοπούς της άσκησης δικαιωμάτων συμμε¬ 
τοχής και πρόσβασης του μεταβατικού ιδρύματος σε συ¬ 
στήματα πληρωμών, εκκαθάρισης και διακανονισμού, σε 
χρηματιστήρια αξιών, συστήματα αποζημίωσης επενδυ¬ 
τών και συστήματα εγγύησης καταθέσεων εφαρμόζεται 
η παράγραφος 12 του άρθρου 38. 

10. Με την επιφύλαξη των άρθρων 73 έως 80, οι μέτο¬ 
χοι ή οι πιστωτές του υπό εξυγίανση ιδρύματος και άλλα 
τρίτα μέρη των οποίων τα περιουσιακά στοιχεία δεν με¬ 
ταβιβάζονται στο μεταβατικό ίδρυμα, δεν έχουν δικαιώ¬ 
ματα, άμεσα ή έμμεσα, επί των περιουσιακών στοιχείων, 
που μεταβιβάζονται στο μεταβατικό ίδρυμα, έναντι του 
διοικητικού συμβουλίου του ή έναντι των ανώτερων διοι¬ 
κητικών στελεχών του. 

11. Από τους στόχους του μεταβατικού ιδρύματος δεν 
προκύπτει καμία υποχρέωση ή ευθύνη έναντι των μετό¬ 
χων ή πιστωτών του υπό εξυγίανση ιδρύματος, και το δι¬ 
οικητικό συμβούλιο ή τα ανώτερα διοικητικά στελέχη 
δεν υπέχουν καμία ευθύνη έναντι αυτών των μετόχων 
και πιστωτών για πράξεις και παραλείψεις κατά την εκτέ¬ 
λεση των καθηκόντων τους, παρά μόνον για δόλο ή βα¬ 
ριά αμέλεια και εφόσον θίγονται άμεσα τα δικαιώματα 
αυτών των μετόχων και πιστωτών. 

Άρθρο 41 

Λειτουργία του μεταθατικού ιδρύματος 
(άρθρο 41 της Οδηγίας 2014/59/ΕΕ) 

1. Το μεταβατικό ίδρυμα λειτουργεί τηρουμένων των 
ακόλουθων απαιτήσεων: 

α) το περιεχόμενο της συστατικής πράξης του μεταβα¬ 
τικού ιδρύματος εγκρίνεται από την αρχή εξυγίανσης, 

β) η αρχή εξυγίανσης διορίζει ή εγκρίνει, αν η ίδια δεν 
είναι μέτοχος ή δεν είναι ο μόνος μέτοχος, το διοικητικό 
συμβούλιο του μεταβατικού ιδρύματος, 


γ) η αρχή εξυγίανσης εγκρίνει τις αποδοχές των με¬ 
λών του διοικητικού συμβουλίου και καθορίζει τις αρμο- 
διότητές τους, 

δ) η αρχή εξυγίανσης εγκρίνει τη στρατηγική και το 
προφίλ κινδύνου του μεταβατικού ιδρύματος, 
ε) το μεταβατικό ίδρυμα λαμβάνει άδεια λειτουργίας, 
σύμφωνα με το ν. 4261/2014 και το ν. 3606/2007, αναλό- 
γως με την περίπτωση, και διαθέτει την αναγκαία άδεια 
για να ασκεί τις δραστηριότητες ή τις υπηρεσίες που α¬ 
ναλαμβάνει δυνάμει της μεταβίβασης που πραγματοποι¬ 
είται σύμφωνα με το άρθρο 63, 
στ) το μεταβατικό ίδρυμα πληροί τις εποπτικές απαιτή¬ 
σεις και υπόκειται σε εποπτεία, σύμφωνα με τον Κανονι¬ 
σμό (ΕΕ) 575/2013, το ν. 4261/2014 και το ν. 3606/2007, 
αναλόγως με την περίπτωση, 
ζ) η λειτουργία του μεταβατικού ιδρύματος συνάδει 
προς τους κανόνες της ΕΕ για τις κρατικές ενισχύσεις, 
και η αρχή εξυγίανσης μπορεί να θέσει σχετικούς περιο¬ 
ρισμούς στις δραστηριότητές του. 

Με την επιφύλαξη των διατάξεων των περιπτώσεων ε' 
και στ', και εφόσον αυτό απαιτείται προκειμένου να επι¬ 
τευχθούν οι στόχοι εξυγίανσης, το μεταβατικό ίδρυμα 
μπορεί να συσταθεί και να λάβει άδεια λειτουργίας χω¬ 
ρίς να συμμορφώνεται με τις διατάξεις του ν. 4261/2014 
και του ν. 3606/2007 για σύντομο χρονικό διάστημα κατά 
την έναρξη της λειτουργίας του. Προς το σκοπό αυτόν, η 
αρχή εξυγίανσης υποβάλλει σχετικό αίτημα στην αρμό¬ 
δια αρχή, η οποία σε περίπτωση που αποφασίσει να χο¬ 
ρηγήσει την εν λόγω άδεια, υποδεικνύει την περίοδο για 
την οποία το μεταβατικό ίδρυμα απαλλάσσεται από τη 
συμμόρφωση με τις ως άνω διατάξεις. 

2. Με την επιφύλαξη τυχόν περιορισμών που επιβάλ¬ 
λονται σύμφωνα με τους κανόνες της ΕΕ περί ανταγωνι¬ 
σμού, η διοίκηση του μεταβατικού ιδρύματος διευθύνει 
το μεταβατικό ίδρυμα με σκοπό τη διατήρηση της πρό¬ 
σβασης σε βασικές λειτουργίες και την πώληση του ι¬ 
δρύματος, ή της οντότητας που αναφέρεται στις περι¬ 
πτώσεις β', γ' ή δ' της παραγράφου 1 του άρθρου 1 και 
των περιουσιακών του στοιχείων, σε έναν ή περισσότε¬ 
ρους αγοραστές προερχόμενους από τον ιδιωτικό το¬ 
μέα, όταν οι συνθήκες είναι κατάλληλες και εντός της 
χρονικής περιόδου που ορίζεται στην παράγραφο 5 ή, 
κατά περίπτωση, στην παράγραφο 6. 

3. Η αρχή εξυγίανσης αποφασίζει ότι το μεταβατικό ί¬ 
δρυμα δεν αποτελεί πλέον μεταβατικό ίδρυμα κατά την 
έννοια της παραγράφου 2 του άρθρου 40 εφόσον: 

α) το μεταβατικό ίδρυμα συγχωνεύεται με άλλη οντό¬ 
τητα ή 

β) το μεταβατικό ίδρυμα παύει να πληροί τις απαιτή¬ 
σεις της παραγράφου 2 του άρθρου 40 ή 
γ) πωλούνται εξ ολοκλήρου ή σχεδόν εξ ολοκλήρου τα 
περιουσιακά στοιχεία του μεταβατικού ιδρύματος σε τρί¬ 
το μέρος ή 

δ) λήγει η χρονική περίοδος που ορίζεται στην παρά¬ 
γραφο 5 ή, αναλόγως με την περίπτωση, στην παράγρα¬ 
φο 6 ή 

ε) έχουν ρευστοποιηθεί τα περιουσιακά στοιχεία του 
μεταβατικού ιδρύματος και οι υποχρεώσεις του έχουν 
εκπληρωθεί στο σύνολό τους. 

4. Σε περίπτωση που η αρχή εξυγίανσης επιδιώκει την 
πώληση του μεταβατικού ιδρύματος ή των περιουσιακών 
του στοιχείων, το μεταβατικό ίδρυμα ή τα σχετικά περι¬ 
ουσιακά στοιχεία τίθενται προς πώληση δημόσια και με 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


863 


διαφανή τρόπο, χωρίς ουσιώδεις ανακρίβειες στην περι¬ 
γραφή τους και χωρίς αδικαιολόγητη εύνοια προς υπο¬ 
ψήφιους αγοραστές ή διακρίσεις μεταξύ υποψήφιων α¬ 
γοραστών. 

Κάθε τέτοια πώληση πραγματοποιείται με όρους αγο¬ 
ράς, λαμβανομένων υπόψη των περιστάσεων και σύμ¬ 
φωνα με τους κανόνες της ΕΕ σχετικά με τις κρατικές ε¬ 
νισχύσεις. 

5. Αν δεν προκύψει κανένα από τα συμβάντα που ανα- 
φέρονται στις περιπτώσεις α', β', γ' και ε' της παρα¬ 
γράφου 3, η αρχή εξυγίανσης θέτει σε εκκαθάριση το με¬ 
ταβατικό ίδρυμα στο πλαίσιο των συνήθων διαδικασιών 
αφερεγγυότητας το συντομότερο δυνατόν και σε κάθε 
περίπτωση μετά το πέρας δύο ετών από την ημερομηνία 
κατά την οποία πραγματοποιήθηκε η τελευταία μεταβί¬ 
βαση από το υπό εξυγίανση ίδρυμα στο μεταβατικό ίδρυ¬ 
μα. 

6. Η αρχή εξυγίανσης δύναται να παρατείνει τη χρονι¬ 
κή περίοδο που αναφέρεται στην παράγραφο 5 για μία ή 
περισσότερες ετήσιες περιόδους, όταν: 

α) με την εν λόγω παράταση υποστηρίζονται τα αποτε¬ 
λέσματα που αναφέρονται στις περιπτώσεις α', β', γ' 
και ε' της παραγράφου 3 ή 

β) η εν λόγω παράταση είναι αναγκαία για τη διασφά¬ 
λιση της συνέχειας των βασικών τραπεζικών ή χρηματο¬ 
πιστωτικών υπηρεσιών. 

7. Κάθε απόφαση της αρχής εξυγίανσης να παρατείνει 
τη χρονική περίοδο που αναφέρεται στην παράγραφο 5 
αιτιολογείται και περιλαμβάνει λεπτομερή αξιολόγηση 
της κατάστασης που δικαιολογεί την παράταση, συμπε¬ 
ριλαμβανομένων των συνθηκών και των προοπτικών της 
αγοράς. 

8. Σε περίπτωση που οι λειτουργίες του μεταβατικού ι¬ 
δρύματος παύσουν υπό τις συνθήκες που αναφέρονται 
στις περιπτώσεις γ' ή δ' της παραγράφου 3 το μεταβα¬ 
τικό ίδρυμα εκκαθαρίζεται στο πλαίσιο των συνήθων δια¬ 
δικασιών αφερεγγυότητας. 

Με την επιφύλαξη της παραγράφου 5 του άρθρου 37, 
τυχόν έσοδα από την περάτωση της λειτουργίας του με¬ 
ταβατικού ιδρύματος αποδίδονται στους μετόχους του 
μεταβατικού ιδρύματος. 

9. Σε περίπτωση που ένα μεταβατικό ίδρυμα χρησιμο¬ 
ποιείται για τη μεταβίβαση περιουσιακών στοιχείων ή υ¬ 
ποχρεώσεων περισσότερων του ενός ιδρυμάτων υπό ε¬ 
ξυγίανση, η υποχρέωση της παραγράφου 8 αφορά τα πε¬ 
ριουσιακά στοιχεία και τις υποχρεώσεις που έχουν μετα¬ 
βιβαστεί από κάθε ένα από τα υπό εξυγίανση ιδρύματα 
και όχι το ίδιο το μεταβατικό ίδρυμα. 

Άρθρο 42 

Διαχωρισμός περιουσιακών στοιχείων 
(άρθρο 42 της Οδηγίας 2014/59/ΕΕ) 


1. Η αρχή εξυγίανσης μπορεί να μεταβιβάζει με από¬ 
φασή της περιουσιακά στοιχεία, ιδίως δε δικαιώματα, υ¬ 
ποχρεώσεις και συμβατικές σχέσεις ενός υπό εξυγίανση 
ιδρύματος ή ενός μεταβατικού ιδρύματος σε μία ή περισ¬ 
σότερες εταιρείες διαχείρισης περιουσιακών στοιχείων. 
Η παράγραφος 2 του άρθρου 38 εφαρμόζεται αναλόγως. 

Με την επιφύλαξη του άρθρου 110, για τη μεταβίβαση 
που αναφέρεται στο πρώτο εδάφιο δεν απαιτείται η συ¬ 
γκατάθεση των μετόχων των ιδρυμάτων υπό εξυγίανση 
ή οποιουδήποτε τρίτου μέρους πλην του μεταβατικού ι¬ 


δρύματος και χωρίς να εφαρμόζονται οι διαδικαστικές α¬ 
παιτήσεις του εταιρικού και του αξιογραφικού δικαίου. 

2. Για τους σκοπούς του διαχωρισμού περιουσιακών 
στοιχείων, εταιρεία διαχείρισης περιουσιακών στοιχείων 
είναι το νομικό πρόσωπο που πληροί σωρευτικά τις ακό¬ 
λουθες προϋποθέσεις: 

α) ανήκει εξ ολοκλήρου ή εν μέρει ή ελέγχεται από μία 
ή περισσότερες αρχές στις οποίες συμπεριλαμβάνεται 
το Ταμείο Εξυγίανσης ή η αρχή εξυγίανσης, και ελέγχε¬ 
ται από την αρχή εξυγίανσης, 
β) έχει δημιουργηθεί με σκοπό να λάβει ορισμένα ή ό¬ 
λα τα περιουσιακά στοιχεία ενός ή περισσοτέρων ιδρυ¬ 
μάτων υπό εξυγίανση ή ενός μεταβατικού ιδρύματος. 

3. Η εταιρεία διαχείρισης περιουσιακών στοιχείων δια¬ 
χειρίζεται τα περιουσιακά στοιχεία που μεταβιβάζονται 
σε αυτήν προς μεγιστοποίηση της αξίας τους μέχρι την 
πώληση ή την οργανωμένη ρευστοποίησή τους. 

4. Για τη λειτουργία της εταιρείας διαχείρισης περιου¬ 
σιακών στοιχείων, η αρχή εξυγίανσης: 

α) εγκρίνει το καταστατικό της, 
β) διορίζει ή εγκρίνει, αν η ίδια δεν είναι μέτοχος ή δεν 
είναι ο μόνος μέτοχος, το διοικητικό της συμβούλιο, 
γ) εγκρίνει τις αποδοχές των μελών του διοικητικού 
συμβουλίου και καθορίζει τις αρμοδιότητες εκάστου, 
δ) εγκρίνει τη στρατηγική και το προφίλ κινδύνου της 
εταιρείας. 

5. Η αρχή εξυγίανσης μπορεί να ασκεί την εξουσία που 
ορίζεται στην παράγραφο 1 όσον αφορά τη μεταβίβαση 
περιουσιακών στοιχείων, μόνο εφόσον: 

α) η κατάσταση της αγοράς για αυτά τα περιουσιακά 
στοιχεία είναι πιθανό να έχει δυσμενείς επιπτώσεις σε 
μία ή περισσότερες χρηματοπιστωτικές αγορές σε περί¬ 
πτωση ρευστοποίησης των εν λόγω περιουσιακών στοι¬ 
χείων στο πλαίσιο συνήθων διαδικασιών αφερεγγυότη- 
τας, 

β) η μεταβίβαση είναι απαραίτητη προκειμένου να δια- 
σφαλισθεί η εύρυθμη λειτουργία του υπό εξυγίανση ι¬ 
δρύματος ή του μεταβατικού ιδρύματος ή 
γ) η μεταβίβαση είναι απαραίτητη προκειμένου να με¬ 
γιστοποιηθούν τα έσοδα από τη ρευστοποίηση. 

6. Όταν εφαρμόζει το διαχωρισμό περιουσιακών στοι¬ 
χείων, η αρχή εξυγίανσης προσδιορίζει το αντάλλαγμα 
έναντι του οποίου μεταβιβάζονται τα περιουσιακά στοι¬ 
χεία στην εταιρεία διαχείρισης περιουσιακών στοιχείων, 
σύμφωνα με τις αρχές που καθορίζονται στο άρθρο 36 
και σύμφωνα με τους κανόνες της ΕΕ σχετικά με τις 
κρατικές ενισχύσεις. Το αντάλλαγμα μπορεί να είναι 
συμβολικό ή αρνητικό. 

7. Με την επιφύλαξη της παραγράφου 5 του άρθρου 
37, κάθε αντάλλαγμα που καταβάλλεται από την εται¬ 
ρεία διαχείρισης περιουσιακών στοιχείων αναφορικά με 
τα περιουσιακά στοιχεία που αποκτά άμεσα από το ίδρυ¬ 
μα υπό εξυγίανση καταβάλλεται στο τελευταίο. Το α¬ 
ντάλλαγμα μπορεί να καταβάλλεται υπό μορφή χρεωστι¬ 
κών τίτλων που εκδίδονται από την εταιρεία διαχείρισης 
περιουσιακών στοιχείων. 

8. Σε περίπτωση που έχει συσταθεί μεταβατικό ίδρυμα, 
η εταιρεία διαχείρισης περιουσιακών στοιχείων μπορεί, 
μετά τη σύστασή του, να αποκτήσει περιουσιακά στοι¬ 
χεία από το μεταβατικό ίδρυμα. 

9. Η αρχή εξυγίανσης μπορεί να μεταβιβάζει περιου¬ 
σιακά στοιχεία από το υπό εξυγίανση ίδρυμα σε μία ή πε¬ 
ρισσότερες εταιρίες διαχείρισης περιουσιακών στοιχεί¬ 
ων σε περισσότερες από μία περιπτώσεις, καθώς επίσης 

και να αναμεταβιβάζει περιουσιακά στοιχεία από μία ή 
περισσότερες εταιρίες διαχείρισης περιουσιακών στοι¬ 
χείων προς το ίδρυμα υπό εξυγίανση, υπό την προϋπόθε¬ 
ση ότι πληρούνται οι όροι της παραγράφου 10. 

Το ίδρυμα υπό εξυγίανση υποχρεούται να δεχθεί εκ 
νέου κάθε τέτοιο περιουσιακό στοιχείο. 

10. Η αναμεταβίβαση κατά την προηγούμενη παράγρα¬ 
φο είναι δυνατή στις ακόλουθες περιπτώσεις: 

α) όταν η δυνατότητα αναμεταβίβασης των συγκεκρι¬ 
μένων περιουσιακών στοιχείων δηλώνεται ρητώς στην 
απόφαση της παραγράφου 1 ή 

β) όταν τα συγκεκριμένα, περιουσιακά στοιχεία δεν ε¬ 
μπίπτουν στις κατηγορίες περιουσιακών στοιχείων που 
διευκρινίζονται στην απόφαση της παραγράφου 1 ή δεν 
πληρούν τις προϋποθέσεις μεταβίβασης κατά την εν λό¬ 
γω απόφαση. 

Στις ως άνω περιπτώσεις η αναμεταβίβαση πραγματο¬ 
ποιείται εντός του χρόνου και με τους τυχόν όρους που 
ρητώς ορίζονται στη σχετική απόφαση. 

11. Οι μεταβιβάσεις μεταξύ του υπό εξυγίανση ιδρύμα¬ 
τος και της εταιρείας διαχείρισης περιουσιακών στοιχεί¬ 
ων υπόκεινται στις διασφαλίσεις για τις μερικές μεταβι¬ 
βάσεις περιουσιακών στοιχείων, οι οποίες προβλέπονται 
στα άρθρα 73 έως 80. 

12. Με την επιφύλαξη των διατάξεων των άρθρων 73 
έως 80, οι μέτοχοι και οι πιστωτές του υπό εξυγίανση ι¬ 
δρύματος, όπως και άλλα τρίτα μέρη, των οποίων τα πε¬ 
ριουσιακά στοιχεία δεν μεταβιβάζονται στην εταιρεία 
διαχείρισης περιουσιακών στοιχείων, δεν έχουν δικαιώ¬ 
ματα, άμεσα ή έμμεσα, επί των μεταβιβαζόμενων περι¬ 
ουσιακών στοιχείων ούτε έναντι του διοικητικού συμ¬ 
βουλίου της ή των ανώτερων διοικητικών στελεχών της. 

13. Από τους στόχους της εταιρείας διαχείρισης περι¬ 
ουσιακών στοιχείων δεν απορρέει καμία υποχρέωση ή 
ευθύνη έναντι των μετόχων ή πιστωτών του ιδρύματος 
υπό εξυγίανση, και το διοικητικό συμβούλιο ή τα ανώτε¬ 
ρα διοικητικά στελέχη της δεν υπέχουν καμία ευθύνη έ¬ 
ναντι αυτών των μετόχων και πιστωτών για πράξεις και 
παραλείψεις κατά την εκτέλεση των καθηκόντων τους, 
παρά μόνον για δόλο ή βαριά αμέλεια και αν θίγονται ά¬ 
μεσα τα δικαιώματα αυτών των μετόχων και πιστωτών. 

Άρθρο 43 

Αναδιάρθρωση παθητικού 
(άρθρο 43 της Οδηγίας 2014/59/ΕΕ) 

1. Με απόφαση της αρχής εξυγίανσης, που εκδίδεται 
σύμφωνα με το παρόν άρθρο και τα άρθρα 44 και 46 έως 
50, μπορεί να εφαρμόζεται η αναδιάρθρωση παθητικού. 

2. Η αρχή εξυγίανσης μπορεί να εφαρμόζει την ανα¬ 
διάρθρωση παθητικού για την επίτευξη των στόχων και 
σύμφωνα με τις γενικές αρχές της εξυγίανσης όπως 
προσδιορίζονται στα άρθρα 31 και 34, για οποιονδήποτε 
από τους εξής σκοπούς: 

α) για την ανακεφαλαιοποίηση ενός ιδρύματος ή μίας 
οντότητας των περιπτώσεων β', γ' ή δ' της παραγρά¬ 
φου 1 του άρθρου 1, που πληροί τις προϋποθέσεις εξυ¬ 
γίανσης σε βαθμό τέτοιο ώστε: 

αα) να αποκαθίσταται η δυνατότητα του ιδρύματος ή 
της οντότητας να συμμορφώνεται με τις προύποθέσεις 
της άδειας λειτουργίας του (εφόσον τέτοιες προϋποθέ¬ 
σεις υφίστανται για το ίδρυμα ή την οντότητα), 

ββ) να διασφαλίζεται η συνέχιση των δραστηριοτήτων 


για τις οποίες έχει λάβει άδεια σύμφωνα με το ν. 4261/ 
2014 ή το ν. 3606/2007 και 

γγ) να διατηρηθεί η εμπιστοσύνη της αγοράς στο εν 
λόγω ίδρυμα ή την οντότητα- 

β) για τη μετατροπή σε μετοχικό κεφάλαιο ή τη μείωση 
της αξίας των υποχρεώσεων ή των χρεωστικών τίτλων 
που μεταβιβάζονται: 

αα) σε μεταβατικό ίδρυμα, με σκοπό την παροχή κεφα¬ 
λαίου σε αυτό, ή 

ββ) στο πλαίσιο εφαρμογής της εντολής μεταβίβασης 
ή του διαχωρισμού περιουσιακών στοιχείων. 

3. Σε περίπτωση όπου ευλόγως διαφαίνεται ότι η ε¬ 
φαρμογή της αναδιάρθρωσης παθητικού, σε συνδυασμό 
με άλλα σχετικά μέτρα, συμπεριλαμβανομένων των μέ¬ 
τρων που εφαρμόζονται σύμφωνα με το σχέδιο αναδιορ¬ 
γάνωσης του άρθρου 52, θα αποκαταστήσει τη χρηματο¬ 
οικονομική ευρωστία και τη μακροπρόθεσμη βιωσιμότη¬ 
τα του ιδρύματος ή της οντότητας των περιπτώσεων β ', 
γ' ή δ' της παραγράφου 1 του άρθρου 1, η αρχή εξυ¬ 
γίανσης μπορεί να εφαρμόζει την αναδιάρθρωση παθητι¬ 
κού για το σκοπό που αναφέρεται στην περίπτωση α' 
της παραγράφου 2. 

Σε κάθε άλλη περίπτωση, η αρχή εξυγίανσης μπορεί 
να εφαρμόζει οποιοδήποτε από τα μέτρα εξυγίανσης 
που αναφέρονται στις περιπτώσεις α', β' και γ' της πα¬ 
ραγράφου 1 του άρθρου 37, και την αναδιάρθρωση παθη¬ 
τικού που αναφέρεται στην περίπτωση β' της παραγρά¬ 
φου 2. 

4. Η αρχή εξυγίανσης μπορεί να εφαρμόζει την ανα¬ 
διάρθρωση του παθητικού σε όλα τα ιδρύματα ή τις ο¬ 
ντότητες που αναφέρονται στις περιπτώσεις β', γ' ή δ' 
της παραγράφου 1 του άρθρου 1, διατηρώντας ή μετα¬ 
βάλλοντας τη νομική μορφή του εν λόγω ιδρύματος ή 
της οντότητας. 

Άρθρο 44 

Πεδίο εφαρμογής της αναδιάρθρωσης παθητικού 
(άρθρο 44 της Οδηγίας 2014/59/ΕΕ) 

1. Η αναδιάρθρωση παθητικού μπορεί να εφαρμόζεται 
σε όλες τις υποχρεώσεις του ιδρύματος ή της οντότητας 
των περιπτώσεων β', γ' ή δ' της παραγράφου 1 του άρ¬ 
θρου 1, σύμφωνα με τις παραγράφους 2 ή 3 του παρό¬ 
ντος άρθρου. 

2. Η αρχή εξυγίανσης δεν ασκεί τις εξουσίες απομείω- 
σης ή μετατροπής όσον αφορά τις ακόλουθες υποχρεώ¬ 
σεις, ανεξαρτήτως αν αυτές διέπονται από το δίκαιο άλ¬ 
λου κράτους - μέλους ή τρίτης χώρας: 

α) τις εγγυημένες καταθέσεις, 

β) τις υποχρεώσεις που καλύπτονται με εξασφάλιση, 
συμπεριλαμβανομένων των καλυμμένων ομολόγων και 
των υποχρεώσεων υπό μορφή χρηματοπιστωτικών μέ¬ 
σων που χρησιμοποιούνται για σκοπούς αντιστάθμισης 
κινδύνου, τα οποία αποτελούν αναπόσπαστο μέρος των 
συνολικών στοιχείων κάλυψης και εξασφαλίζονται, κατά 
τρόπο παρόμοιο με αυτόν των καλυμμένων ομολόγων, 

γ) κάθε υποχρέωση που προκύπτει από την κατοχή πε¬ 
ριουσιακών στοιχείων πελατών ή χρημάτων των πελα¬ 
τών, συμπεριλαμβανομένων περιουσιακών στοιχείων πε¬ 
λατών ή χρημάτων των πελατών που διακρατούν για λο¬ 
γαριασμό τους οι Οργανισμοί Συλλογικών Επενδύσεων 
σε Κινητές Αξίες (Ο.Σ.Ε.Κ.Α.), όπως ορίζεται στην παρά¬ 
γραφο 2 του άρθρου 2 του ν. 4099/2012, ή οι Οργανισμοί 

Εναλλακτικών Επενδύσεων (Ο.Ε.Ε.), όπως ορίζεται στην 
περίπτωση α' της παρ. 1 του άρθρου 4 του ν. 4209/2013 
(Α' 253), υπό την προϋπόθεση ότι οι εν λόγω πελάτες 
προστατεύονται κατά την ισχύουσα νομοθεσία περί αφε- 
ρεγγυότητας, 

δ) κάθε υποχρέωση που προκύπτει από καταπιστευτι- 
κή σχέση μεταξύ του ιδρύματος ή της οντότητας των πε¬ 
ριπτώσεων β', γ' ή δ' της παραγράφου 1 του άρθρου 1 
(ως καταπιστευματοδόχου) και ενός άλλου προσώπου 
(ως δικαιούχου), υπό την προϋπόθεση ότι ο εν λόγω δι¬ 
καιούχος προστατεύεται με βάση την ισχύουσα νομοθε¬ 
σία περί αφερεγγυότητας ή από τις διατάξεις του αστι¬ 
κού δικαίου, 

ε) τις υποχρεώσεις προς ιδρύματα, εξαιρουμένων των 
μελών του ομίλου, οι οποίες έχουν αρχική ληκτότητα μι¬ 
κρότερη των επτά (7) ημερών, 
στ) τις υποχρεώσεις που έχουν εναπομένουσα ληκτό¬ 
τητα μικρότερη των επτά (7) ημερών, έναντι συστημάτων 
ή διαχειριστών συστημάτων που ορίζονται σύμφωνα με 
το ν. 2789/2000 ή έναντι συμμετεχόντων σε αυτά και 
που προκύπτουν από τη συμμετοχή στα εν λόγω συστή¬ 
ματα, 

ζ) τις καταθέσεις του Τ.Ε.Κ.Ε. και του Συνεγγυητικού, 
η) τις υποχρεώσεις σε οποιονδήποτε από: 
αα) τους εργαζομένους όσον αφορά δεδουλευμένες 
αποδοχές, αποζημιώσεις καταγγελίας, συνταξιοδοτικά 
δικαιώματα ή άλλες σταθερές αποδοχές, εκτός από τη 
μεταβλητή συνιστώσα των αποδοχών που δεν ρυθμίζε¬ 
ται από συλλογική σύμβαση. Η μεταβλητή συνιστώσα 
των αποδοχών των προσώπων που αναλαμβάνουν σημα¬ 
ντικούς κινδύνους, όπως ορίζεται στην παρ. 3 του άρ¬ 
θρου 84 του ν. 4261/2014 δεν εμπίπτει στην υποπερίπτω¬ 
ση αυτή. Στην υποπερίπτωση αυτή εμπίπτουν οι έναντι 
δικηγόρων υποχρεώσεις της περίπτωσης γ' του άρθρου 
154 του Πτωχευτικού Κώδικα. 

ββ) τους εμπορικούς πιστωτές ή προμηθευτές, που 
συνδέονται με την παροχή αγαθών και υπηρεσιών στο ί¬ 
δρυμα ή στην οντότητα των περιπτώσεων β', γ' ή δ' της 
παραγράφου 1 του άρθρου 1, τα οποία είναι κρίσιμα για 
την καθημερινή λειτουργία του, συμπεριλαμβανομένων 
των υπηρεσιών πληροφορικής, κοινής ωφελείας, καθώς 
και της ενοικίασης, συντήρησης και φροντίδας των εγκα¬ 
ταστάσεων, 

γγ) τις φορολογικές αρχές και τις αρχές κοινωνικής α¬ 
σφάλισης, εφόσον οι υποχρεώσεις αυτές είναι προνομι¬ 
ούχες σύμφωνα με την ισχύουσα νομοθεσία, 
δδ) τα συστήματα εγγύησης καταθέσεων της Οδηγίας 
2014/49/ΕΕ. 

3. Όλα τα εξασφαλισμένα περιουσιακά στοιχεία που 
σχετίζονται με τα συνολικά στοιχεία κάλυψης καλυμμέ¬ 
νων ομολογιών πρέπει να μην θίγονται, να παραμένουν 
διαχωρισμένα και να έχουν επαρκή χρηματοδότηση. Το 
προηγούμενο εδάφιο και η περίπτωση β' της παραγρά¬ 
φου 2 ανωτέρω δεν εμποδίζουν την αρχή εξυγίανσης, ό¬ 
που ενδείκνυται, να ασκεί τις εξουσίες απομείωσης ή με¬ 
τατροπής όσον αφορά οποιοδήποτε μέρος μιας εξασφα¬ 
λισμένης υποχρέωσης που υπερβαίνει την αξία της εξα¬ 
σφάλισης. 

4. Με την επιφύλαξη των διατάξεων περί μεγάλων α¬ 
νοιγμάτων του Κανονισμού (ΕΕ) αριθμ. 575/2013 και του 
ν. 4261/2014, προκειμένου να υπάρχει δυνατότητα εξυ¬ 
γίανσης των ιδρυμάτων και ομίλων, η αρχή εξυγίανσης 
περιορίζει, σύμφωνα με την περίπτωση β' της παραγρά¬ 
φου 6 του άρθρου 25, το βαθμό στον οποίο άλλα ιδρύμα¬ 


τα κατέχουν υποχρεώσεις επιλέξιμες για την αναδιάρ¬ 
θρωση παθητικού, εκτός από τις υποχρεώσεις τις οποίες 
κατέχουν μέλη του ίδιου ομίλου. 

5. Σε εξαιρετικές περιστάσεις, όταν εφαρμόζεται η α¬ 
ναδιάρθρωση παθητικού, η αρχή εξυγίανσης μπορεί να 
εξαιρεί συνολικά ή εν μέρει ορισμένες υποχρεώσεις από 
την άσκηση των εξουσιών απομείωσης ή μετατροπής ό¬ 
ταν: 

α) η συγκεκριμένη υποχρέωση δεν είναι δυνατόν να 
περιληφθεί στην εφαρμογή της αναδιάρθρωσης παθητι¬ 
κού εντός εύλογου χρόνου, παρά τις εύλογες προσπά¬ 
θειες της αρχής εξυγίανσης, 
β) η εξαίρεση είναι απολύτως αναγκαία και αναλογική 
προκειμένου να επιτευχθεί η συνέχεια των κρίσιμων και 
των βασικών επιχειρηματικών λειτουργιών κατά τρόπο 
που να διατηρεί την ικανότητα του υπό εξυγίανση ιδρύ¬ 
ματος να συνεχίζει τις σημαντικές λειτουργίες, υπηρε¬ 
σίες και συναλλαγές του, 

γ) η εξαίρεση είναι απολύτως αναγκαία και αναλογική 
προκειμένου να αποφευχθεί μια ευρεία μετάδοση κινδύ¬ 
νου, ιδίως όσον αφορά τις επιλέξιμες καταθέσεις φυσι¬ 
κών προσώπων και πολύ μικρών, μικρών και μεσαίων επι¬ 
χειρήσεων, η οποία θα διατάρασσε σοβαρά τη λειτουρ¬ 
γία και την υποδομή των χρηματοοικονομικών αγορών 
κατά τρόπο που θα μπορούσε να προκαλέσει μεγάλη α¬ 
ναστάτωση στην οικονομία της Ελλάδας ή της ΕΕ, ή 
δ) η εφαρμογή της αναδιάρθρωσης παθητικού στις εν 
λόγω υποχρεώσεις θα προκαλούσε απομείωση αξίας τέ¬ 
τοια, ώστε οι ζημίες για τους λοιπούς πιστωτές θα ήταν 
μεγαλύτερες από ό,τι εάν οι εν λόγω υποχρεώσεις εξαι¬ 
ρούντο από την αναδιάρθρωση παθητικού. 

6. Οι εξαιρέσεις δυνάμει της παραγράφου 5 μπορούν 
να εφαρμόζονται είτε για να εξαιρεθεί πλήρως μια υπο¬ 
χρέωση από την απομείωση είτε για να περιοριστεί ο 
βαθμός απομείωσής της. Οταν η αρχή εξυγίανσης απο¬ 
φασίζει να εξαιρέσει συνολικά ή εν μέρει μια επιλέξιμη 
υποχρέωση ή μια κατηγορία επιλέξιμων υποχρεώσεων 
δυνάμει της παρούσας παραγράφου, το επίπεδο απομεί¬ 
ωσης ή μετατροπής που εφαρμόζεται σε άλλες επιλέξι¬ 
μες υποχρεώσεις μπορεί να αυξηθεί προκειμένου να λη- 
φθούν υπόψη τέτοιες εξαιρέσεις, υπό τον όρο ότι ως 
προς το επίπεδο απομείωσης και μετατροπής που εφαρ¬ 
μόζεται σε άλλες επιλέξιμες υποχρεώσεις τηρείται η αρ¬ 
χή της περίπτωσης ζ' της παραγράφου 1 του άρθρου 34. 

7. Όταν η αρχή εξυγίανσης αποφασίζει να εξαιρέσει 
συνολικά ή εν μέρει μια επιλέξιμη υποχρέωση ή μια κα¬ 
τηγορία επιλέξιμων υποχρεώσεων λαμβάνει υπόψη τα ε¬ 
ξής: 

α) την αρχή ότι οι ζημίες επιβαρύνουν πρώτους τους 
μετόχους και στη συνέχεια τους πιστωτές του υπό εξυ¬ 
γίανση ιδρύματος κατά σειρά κατάταξης, 
β) το επίπεδο της ικανότητας απορρόφησης ζημιών 
που θα διατηρούσε το υπό εξυγίανση ίδρυμα εάν είχε ε¬ 
ξαιρεθεί η υποχρέωση ή κατηγορία υποχρεώσεων, και 
γ) την ανάγκη διατήρησης επαρκών πόρων για τη χρη¬ 
ματοδότηση της εξυγίανσης. 

8. Όταν μια αρχή εξυγίανσης αποφασίζει να εξαιρέσει 
συνολικά ή εν μέρει μια επιλέξιμη υποχρέωση ή κατηγο¬ 
ρία επιλέξιμων υποχρεώσεων και οι ζημίες που θα προέ- 
κυπταν από τις εν λόγω υποχρεώσεις δεν έχουν μετακυ- 
λιστεί πλήρως σε άλλους πιστωτές, το Ταμείο Εξυγίαν¬ 
σης μπορεί να συνεισφέρει στο υπό εξυγίανση ίδρυμα ώ¬ 
στε να επιτύχει τους ακόλουθους στόχους σωρευτικά ή 
διαζευκτικά: 

α) να καλυφθούν τυχόν ζημίες που δεν απορροφήθη- 

καν από τις επιλέξιμες υποχρεώσεις και να μηδενισθεί η 
διαφορά αξίας των στοιχείων ενεργητικού και παθητικού 
του υπό εξυγίανση ιδρύματος σύμφωνα με την περίπτω¬ 
ση α' της παραγράφου 1 του άρθρου 46, 
β) να αγοράσει μετοχές ή άλλους τίτλους ιδιοκτησίας 
ή κεφαλαιακά μέσα του υπό εξυγίανση ιδρύματος, προ- 
κειμένου να ανακεφαλαιοποιηθεί το ίδρυμα σύμφωνα με 
την περίπτωση β' της παραγράφου 1 του άρθρου 46. 

9. Το Ταμείο Εξυγίανσης προβαίνει στη συνεισφορά 
της παραγράφου 8 μόνον όταν: 

α) οι μέτοχοι, οι κάτοχοι άλλων τίτλων ιδιοκτησίας και 
οι κάτοχοι σχετικών κεφαλαιακών μέσων και άλλων επι¬ 
λέξιμων υποχρεώσεων, μέσω απομείωσης, μετατροπής 
ή με άλλο τρόπο, έχουν συνεισφέρει στην απορρόφηση 
των ζημιών και την ανακεφαλαιοποίηση με ποσό που α¬ 
ντιστοιχεί τουλάχιστον στο 8% των συνολικών υποχρε¬ 
ώσεων συμπεριλαμβανομένων των ιδίων κεφαλαίων του 
υπό εξυγίανση ιδρύματος, ως είχαν κατά τον χρόνο που 
έλαβαν χώρα οι ενέργειες εξυγίανσης και σύμφωνα με 
την αποτίμηση που προβλέπεται στο άρθρο 36, και 
β) η συνεισφορά του Ταμείου Εξυγίανσης δεν υπερβαί¬ 
νει το 5% των συνολικών υποχρεώσεων συμπεριλαμβα¬ 
νομένων των ιδίων κεφαλαίων του υπό εξυγίανση ιδρύ¬ 
ματος, ως είχαν κατά τον χρόνο που έλαβαν χώρα οι ε¬ 
νέργειες εξυγίανσης και σύμφωνα με την αποτίμηση που 
προβλέπεται στο άρθρο 36. 

10. Η συνεισφορά του Ταμείου Εξυγίανσης που ανα- 
φέρεται στην παράγραφο 6 μπορεί να χρηματοδοτηθεί 
με: 

α) το διαθέσιμο στο Ταμείο Εξυγίανσης ποσό που συ¬ 
γκεντρώθηκε μέσω των εισφορών των ιδρυμάτων με ά¬ 
δεια λειτουργίας στην Ελλάδα και των υποκαταστημά¬ 
των τρίτης χώρας σύμφωνα με το άρθρο 98, 
β) το ποσό που μπορεί να αντληθεί μέσω έκτακτων εκ 
των υστέρων εισφορών σύμφωνα με το άρθρο 99 εντός 
περιόδου τριών ετών, και 

γ) εφόσον τα αναφερόμενα στις περιπτώσεις α ’ και β' 
της παρούσας παραγράφου ποσά δεν επαρκούν, με πο¬ 
σά που συγκεντρώνονται από εναλλακτικές πηγές χρη¬ 
ματοδότησης σύμφωνα με το άρθρο 100. 

11. Σε εξαιρετικές περιπτώσεις η αρχή εξυγίανσης 
μπορεί να αναζητήσει περαιτέρω χρηματοδότηση από ε¬ 
ναλλακτικές πηγές χρηματοδότησης αφού προηγουμέ¬ 
νως: 

α) έχει καλυφθεί το όριο του 5% που προβλέπεται 
στην περίπτωση β' της παραγράφου 9 και 
β) έχουν απομειωθεί ή μετατραπεί πλήρως όλες οι μη 
εξασφαλισμένες, μη προνομιούχες υποχρεώσεις, πλην 
των επιλέξιμων καταθέσεων. 

Ως εναλλακτική ή επιπρόσθετη λύση, όταν πληρούνται 
οι όροι του πρώτου εδαφίου, το Ταμείο Εξυγίανσης μπο¬ 
ρεί να προβεί σε εισφορά από πόρους που συγκεντρώθη¬ 
καν μέσω τακτικών εκ των προτέρων εισφορών σύμφω¬ 
να με το άρθρο 98 και οι οποίες δεν έχουν χρησιμοποιη¬ 
θεί ακόμα. 

12. Κατά παρέκκλιση από την περίπτωση α' της παρα¬ 
γράφου 9, το Σκέλος Εξυγίανσης του Τ.Ε.Κ.Ε. μπορεί ε¬ 
πίσης να προβεί σε συνεισφορά όπως προβλέπεται στην 
παράγραφο 8, υπό τον όρο ότι: 

α) η συνεισφορά στην απορρόφηση των ζημιών και την 
ανακεφαλαιοποίηση που αναφέρεται στην περίπτωση α) 
της παραγράφου 9 ισούται με ποσό τουλάχιστον ίσο με 
το 20% των σταθμισμένων βάσει κινδύνου στοιχείων του 
ενεργητικού του σχετικού ιδρύματος, 


β) έχει στη διάθεσή του, μέσω τακτικών εκ των προτέ¬ 
ρων εισφορών (μη συμπεριλαμβανομένων των εισφορών 
του Σκέλους Κάλυψης Καταθέσεων του Τ.Ε.Κ.Ε.), που 
συγκεντρώθηκαν σύμφωνα με το άρθρο 98, ποσό το ο¬ 
ποίο ισούται τουλάχιστον με το 3% των εγγυημένων κα¬ 
ταθέσεων όλων των πιστωτικών ιδρυμάτων με άδεια λει¬ 
τουργίας στην Ελλάδα, και 

γ) το σχετικό ίδρυμα διαθέτει στοιχεία ενεργητικού με 
αξία μικρότερη των εννιακοσίων (900) δισεκατομμυρίων 
ευρώ σε ενοποιημένη βάση. 

13. Πριν από τη χρήση της δυνατότητας εξαίρεσης υ¬ 
ποχρέωσης δυνάμει των παραγράφων 5 και 6, η αρχή ε¬ 
ξυγίανσης ειδοποιεί την Ευρωπαϊκή Επιτροπή. Αν η εξαί¬ 
ρεση απαιτεί συνεισφορά από το Ταμείο Εξυγίανσης ή α¬ 
πό εναλλακτική πηγή χρηματοδότησης σύμφωνα με τις 
παραγράφους 8 έως 12, η Ευρωπαϊκή Επιτροπή δύναται, 
εντός 24 ωρών από την παραλαβή της σχετικής ειδοποί¬ 
ησης, ή εντός μεγαλύτερου διαστήματος κατόπιν της 
συγκατάθεσης της αρχής εξυγίανσης, να απαγορεύσει ή 
να απαιτήσει τροποποιήσεις στην προτεινόμενη εξαίρε¬ 
ση αν δεν πληρούνται οι προϋποθέσεις του παρόντος 
άρθρου και των κατ’ εξουσιοδότηση εκδοθησομένων 
πράξεων προκειμένου να διαφυλαχθεί η ακεραιότητα 
της εσωτερικής αγοράς. Τα ανωτέρω ισχύουν χωρίς να 
θίγεται η εφαρμογή του πλαισίου των κανόνων της ΕΕ 
για τις κρατικές ενισχύσεις από την Ευρωπαϊκή Επιτρο¬ 
πή. 

Άρθρο 45 

Εφαρμογή της ελάχιστης απαίτησης 
(άρθρο 45 της Οδηγίας 2014/59/ΕΕ) 

1. Τα ιδρύματα πληρούν ανά πάσα στιγμή την ελάχιστη 
απαίτηση ιδίων κεφαλαίων και επιλέξιμων υποχρεώσε¬ 
ων. Η ελάχιστη απαίτηση υπολογίζεται ως το ποσό των ι¬ 
δίων κεφαλαίων και επιλέξιμων υποχρεώσεων εκφρα¬ 
σμένο ως ποσοστό επί τοις εκατό του συνόλου των υπο¬ 
χρεώσεων και των ιδίων κεφαλαίων του ιδρύματος. 

Για τους σκοπούς του πρώτου εδαφίου, οι υποχρεώ¬ 
σεις που προκύπτουν από παράγωγα περιέχονται στις 
συνολικές υποχρεώσεις εφόσον αναγνωρίζονται πλή¬ 
ρως τα δικαιώματα εκκαθαριστικού συμψηφισμού του α¬ 
ντισυμβαλλομένου. 

2. Με την επιφύλαξη της παραγράφου 1, η αρχή εξυ¬ 
γίανσης εξαιρεί τα πιστωτικά ιδρύματα ενυπόθηκης πί¬ 
στης που χρηματοδοτούνται από καλυμμένες ομολογίες 
και τα οποία δεν επιτρέπεται να αποδέχονται καταθέ¬ 
σεις, από την υποχρέωση της τήρησης, ανά πάσα στιγ¬ 
μή, της ελάχιστης απαίτησης ιδίων κεφαλαίων και επιλέ¬ 
ξιμων υποχρεώσεων, δεδομένου ότι: 

α) τα ιδρύματα αυτά εκκαθαρίζονται μέσω των συνή¬ 
θων διαδικασιών αφερεγγυότητας ή εξυγιαίνονται μέσω 
των διαδικασιών των άρθρων 38, 40 ή 42, και 

β) οι ανωτέρω συνήθεις διαδικασίες αφερεγγυότητας, 
ή άλλες διαδικασίες, εξασφαλίζουν ότι οι πιστωτές των 
εν λόγω ιδρυμάτων, συμπεριλαμβανομένων κατά περί¬ 
πτωση όσων κατέχουν καλυμμένες ομολογίες, υφίστα- 
νται ζημίες κατά τρόπο που ανταποκρίνεται στους στό¬ 
χους της εξυγίανσης. 

3. Οι επιλέξιμες υποχρεώσεις περιέχονται στο ποσό 
των ιδίων κεφαλαίων και επιλέξιμων υποχρεώσεων που 
αναφέρεται στην παράγραφο 1 μόνον εάν πληρούνται οι 
ακόλουθες προϋποθέσεις: 

α) το μέσο έχει εκδοθεί και καταβληθεί πλήρως, 

β) η υποχρέωση δεν οφείλεται στο ίδιο το ίδρυμα, δεν 
εξασφαλίζεται ούτε αποτελεί αντικείμενο εγγύησης από 
το ίδιο το ίδρυμα, 

γ) η αγορά του μέσου δεν χρηματοδοτήθηκε άμεσα ή 
έμμεσα από το ίδρυμα, 

δ) η υποχρέωση έχει εναπομένουσα ληκτότητα τουλά¬ 
χιστον ενός έτους, 

ε) η υποχρέωση δεν προέρχεται από παράγωγο μέσο, 

στ) η υποχρέωση δεν προκύπτει από κατάθεση η οποία 
τυγχάνει προνομιακής κατάταξης σύμφωνα με το άρθρο 
103. 

Για τους σκοπούς της περίπτωσης δ' όταν μια υποχρέ¬ 
ωση παρέχει στον κάτοχό της το δικαίωμα πρόωρης εξό¬ 
φλησης ως λήξη της εν λόγω υποχρέωσης θεωρείται η 
ημέρα κατά την οποία ασκείται το δικαίωμα αυτό. 

4. Όταν μια υποχρέωση διέπεται από το δίκαιο τρίτης 
χώρας, η αρχή εξυγίανσης μπορεί να απαιτήσει από το ί¬ 
δρυμα να τεκμηριώσει ότι οποιαδήποτε απόφαση αρχής 
εξυγίανσης σχετικά με την απομείωση ή μετατροπή της 
εν λόγω υποχρέωσης θα εκτελεστεί σύμφωνα με το δί¬ 
καιο της εν λόγω τρίτης χώρας, λαμβάνοντας υπόψη 
τους όρους της σύμβασης που διέπει την υποχρέωση, 
τις διεθνείς συμφωνίες περί αναγνώρισης των διαδικα¬ 
σιών εξυγίανσης και άλλα συναφή θέματα. Αν η αρχή ε¬ 
ξυγίανσης κρίνει ότι η απόφαση δεν θα παρήγαγε αποτέ¬ 
λεσμα υπό το δίκαιο της εν λόγω τρίτης χώρας, η υπο¬ 
χρέωση δεν συνυπολογίζεται για την ελάχιστη απαίτηση 
ιδίων κεφαλαίων και επιλέξιμων υποχρεώσεων. 

5. Η ελάχιστη απαίτηση ιδίων κεφαλαίων και επιλέξι¬ 
μων υποχρεώσεων κάθε ιδρύματος, δυνάμει της παρα¬ 
γράφου 1, καθορίζεται από την αρχή εξυγίανσης, κατό¬ 
πιν διαβούλευσης με την αρμόδια αρχή, τουλάχιστον με 
βάση τα ακόλουθα κριτήρια: 

α) την ανάγκη να διασφαλιστεί ότι το ίδρυμα μπορεί να 
εξυγιανθεί μέσω της εφαρμογής των μέτρων εξυγίαν¬ 
σης, συμπεριλαμβανομένου, όπου ενδείκνυται, της ανα¬ 
διάρθρωσης παθητικού, κατά τρόπο που να ανταποκρίνε- 
ται στους στόχους εξυγίανσης, 

β) την ανάγκη να διασφαλιστεί, σε ενδεδειγμένες πε¬ 
ριπτώσεις, ότι το ίδρυμα διαθέτει επαρκείς επιλέξιμες υ¬ 
ποχρεώσεις ώστε να εξασφαλίζεται ότι, σε περίπτωση ε¬ 
φαρμογής της αναδιάρθρωσης παθητικού, οι ζημίες μπο¬ 
ρούν να απορροφηθούν και ο δείκτης κεφαλαίου κοινών 
μετοχών της Κατηγορίας 1 του ιδρύματος μπορεί να α¬ 
ποκατασταθεί στο αναγκαίο επίπεδο προκειμένου το ί¬ 
δρυμα να συνεχίζει να πληροί τις προϋποθέσεις απόκτη¬ 
σης της άδειας λειτουργίας, να συνεχίσει να ασκεί τις 
δραστηριότητες για τις οποίες έχει λάβει άδεια βάσει 
του ν. 4261/2014 ή του ν. 3606/2007 και να διατηρηθεί ε¬ 
παρκής εμπιστοσύνη της αγοράς στο ίδρυμα ή την οντό¬ 
τητα, 

γ) την ανάγκη να διασφαλιστεί ότι, άν το σχέδιο εξυ¬ 
γίανσης προβλέπει τη δυνατότητα εξαίρεσης ορισμένων 
κατηγοριών επιλέξιμων υποχρεώσεων από την εφαρμο¬ 
γή της αναδιάρθρωσης παθητικού δυνάμει της παραγρά¬ 
φου 5 του άρθρου 44 ή τη δυνατότητα πλήρους μεταβί¬ 
βασης ορισμένων κατηγοριών επιλέξιμων υποχρεώσεων 
σε αποδέκτη στο πλαίσιο μερικής μεταβίβασης, το ίδρυ¬ 
μα διαθέτει επαρκείς λοιπές επιλέξιμες υποχρεώσεις ώ¬ 
στε να διασφαλίζεται ότι οι ζημίες μπορούν να απορρο¬ 
φηθούν και ότι ο δείκτης κεφαλαίου κοινών μετοχών της 
Κατηγορίας 1 του ιδρύματος μπορεί να αποκατασταθεί 
στο αναγκαίο επίπεδο προκειμένου το ίδρυμα να συνεχί¬ 


ζει να πληροί τις προϋποθέσεις απόκτησης της άδειας 
λειτουργίας και να συνεχίσει να ασκεί τις δραστηριότη¬ 
τες για τις οποίες έχει λάβει άδεια βάσει του 
ν. 4261/2014 ή του ν. 3606/2007, 
δ) το μέγεθος, το επιχειρηματικό μοντέλο, το μοντέλο 
χρηματοδότησης και το προφίλ κινδύνου του ιδρύματος, 
ε) το βαθμό στον οποίο θα μπορούσε να συνεισφέρει 
στη χρηματοδότηση της εξυγίανσης το Σκέλος Κάλυψης 
Καταθέσεων του Τ.Ε.Κ.Ε., σύμφωνα με το άρθρο 104, 
στ) το βαθμό στον οποίο η αφερεγγυότητα του ιδρύ¬ 
ματος θα μπορούσε να έχει δυσμενείς επιπτώσεις στη 
χρηματοπιστωτική σταθερότητα, μεταξύ άλλων, εξαιτίας 
της μετάδοσης κινδύνων σε άλλα ιδρύματα, λόγω της 
διασύνδεσής του με αυτά ή με το υπόλοιπο χρηματοπι¬ 
στωτικό σύστημα. 

6. Τα ιδρύματα συμμορφώνονται με τις ελάχιστες α¬ 
παιτήσεις που προβλέπονται στο παρόν άρθρο σε ατομι¬ 
κή βάση. Η αρχή εξυγίανσης μπορεί, κατόπιν διαβούλευ¬ 
σης με την αρμόδια αρχή, να αποφασίσει να εφαρμόσει 
την ελάχιστη απαίτηση που προβλέπεται στο παρόν άρ¬ 
θρο σε οντότητα του άρθρου 1 παράγραφος 1 στοιχείο 
β, γ' ή δ'. 

7. Επιπροσθέτως προς την παράγραφο 6, οι μητρικές 
επιχειρήσεις της ΕΕ πληρούν σε ενοποιημένη βάση τις 
ελάχιστες απαιτήσεις που προβλέπονται στο παρόν άρ¬ 
θρο. 

Η ελάχιστη απαίτηση για ίδια κεφάλαια και επιλέξιμες 
υποχρεώσεις σε ενοποιημένο επίπεδο μιας μητρικής επι¬ 
χείρησης της ΕΕ καθορίζεται από την αρχή εξυγίανσης 
σε επίπεδο ομίλου, μετά από διαβούλευση με την αρχή 
ενοποιημένης εποπτείας, σύμφωνα με την παράγραφο 
8, τουλάχιστον επί τη βάσει των κριτηρίων που θεσπίζο¬ 
νται στην παράγραφο 5 και λαμβανομένου υπόψη κατά 
πόσον οι θυγατρικές του ομίλου σε τρίτες χώρες πρόκει¬ 
ται να εξυγιανθούν χωριστά σύμφωνα με το σχέδιο εξυ¬ 
γίανσης. 

8. Η αρχή εξυγίανσης σε επίπεδο ομίλου και οι αρχές 
εξυγίανσης που είναι αρμόδιες για τις θυγατρικές σε α¬ 
τομική βάση καταβάλλουν κάθε προσπάθεια προκειμέ¬ 
νου να ληφθεί κοινή απόφαση σχετικά με το ύψος της ε¬ 
λάχιστης απαίτησης που εφαρμόζεται σε ενοποιημένο ε¬ 
πίπεδο. 

Η κοινή απόφαση είναι επαρκώς αιτιολογημένη και 
διαβιβάζεται στη μητρική επιχείρηση της ΕΕ από την αρ¬ 
χή εξυγίανσης σε επίπεδο ομίλου. 

Ελλείψει κοινής απόφασης εντός τεσσάρων μηνών, η 
αρχή εξυγίανσης σε επίπεδο ομίλου λαμβάνει απόφαση 
για την ελάχιστη απαίτηση που εφαρμόζεται σε ενοποιη¬ 
μένο επίπεδο, αφού συνεκτιμήσει δεόντως την αξιολό¬ 
γηση των θυγατρικών που πραγματοποιείται από τις ε¬ 
μπλεκόμενες αρχές εξυγίανσης. 

Εάν, κατά το τέλος της τετράμηνης περιόδου, οποια¬ 
δήποτε από τις σχετικές αρχές εξυγίανσης έχει παρα- 
πέμψει το ζήτημα στην Ε.Α.Τ. σύμφωνα με το άρθρο 19 
του Κανονισμού (ΕΕ) αριθμ. 1093/2010, η αρχή εξυγίαν¬ 
σης σε επίπεδο ομίλου αναβάλλει την απόφασή της και 
αναμένει την απόφαση της Ε.Α.Τ. βάση της παραγράφου 
3 του άρθρου 19 του εν λόγω Κανονισμού, σύμφωνα με 
την οποία θα λάβει και την τελική της απόφαση. Η περίο¬ 
δος των τεσσάρων μηνών θεωρείται ως περίοδος συμβι¬ 
βασμού κατά την έννοια του εν λόγω Κανονισμού. Το ζή¬ 
τημα δεν μπορεί να παραπεμφθεί στην Ε.Α.Τ. μετά τη 
λήξη της τετράμηνης περιόδου ή έπειτα από τη λήψη 

κοινής απόφασης. Ελλείψει απόφασης της Ε.Α.Τ. εντός 
ενός μηνάς, εφαρμόζεται η απόφαση της αρχής εξυγίαν¬ 
σης σε επίπεδο ομίλου. 

Η κοινή απόφαση και, ελλείψει κοινής απόφασης, η α¬ 
πόφαση που λαμβάνεται από την αρχή εξυγίανσης σε ε¬ 
πίπεδο ομίλου είναι δεσμευτική για τις αρχές εξυγίαν¬ 
σης των εμπλεκόμενων κρατών - μελών. 

Η κοινή απόφαση και κάθε απόφαση που λαμβάνεται 
ελλείψει κοινής απόφασης επανεξετάζεται και, όπου α¬ 
παιτείται, επικαιροποιείται σε τακτική βάση. 

9. Η αρχή εξυγίανσης ορίζει τις ελάχιστες απαιτήσεις 
που ισχύουν για τις θυγατρικές του ομίλου σε ατομική 
βάση. Οι εν λόγω ελάχιστες απαιτήσεις ορίζονται σε επί¬ 
πεδο κατάλληλο για κάθε θυγατρική, λαμβάνοντας υπό- 
ψη: 

α) τα κριτήρια της παραγράφου 5, ιδίως δε το μέγεθος, 
το επιχειρηματικό μοντέλο και το προφίλ κινδύνου της 
θυγατρικής, περιλαμβανομένων των ιδίων κεφαλαίων 
της και 

β) την απαίτηση σε ενοποιημένο επίπεδο που έχει ορι¬ 
στεί για τον όμιλο σύμφωνα με την παράγραφο 8. 

Η αρχή εξυγίανσης σε επίπεδο ομίλου και οι αρχές ε¬ 
ξυγίανσης που είναι αρμόδιες για τις θυγατρικές σε ατο¬ 
μική βάση καταβάλλουν κάθε προσπάθεια προκειμένου 
να ληφθεί κοινή απόφαση σχετικά με το επίπεδο της ε¬ 
λάχιστης απαίτησης που ισχύει για κάθε αντίστοιχη θυ¬ 
γατρική σε ατομικό επίπεδο. 

Η κοινή απόφαση είναι πλήρως αιτιολογημένη και κοι¬ 
νοποιείται στις θυγατρικές και στο μητρικό ίδρυμα εγκα¬ 
τεστημένο στην ΕΕ από τις αρχές εξυγίανσης των θυγα¬ 
τρικών και από την αρχή εξυγίανσης σε επίπεδο ομίλου 
αντιστοίχως. 

Ελλείψει κοινής απόφασης από τις αρχές εξυγίανσης 
εντός τεσσάρων μηνών εφαρμόζονται αναλόγως το τέ¬ 
ταρτο, πέμπτο και έκτο εδάφιο της παραγράφου 8. 

10. Η αρχή εξυγίανσης σε επίπεδο ομίλου μπορεί να α¬ 
παλλάξει εξ ολοκλήρου από την εφαρμογή της μεμονω¬ 
μένης ελάχιστης απαίτησης ένα μητρικό ίδρυμα εγκατε¬ 
στημένο στην ΕΕ, όταν: 

α) αυτό συμμορφώνεται σε ενοποιημένη βάση με την 
ελάχιστη απαίτηση της παραγράφου 7, και 

β) η αρμόδια αρχή του το έχει απαλλάξει πλήρως από 
την τήρηση των απαιτήσεων ιδίων κεφαλαίων σε ατομική 
βάση σύμφωνα με την παρ. 3 του άρθρου 7 του Κανονι¬ 
σμού (ΕΕ) αριθμ. 575/2013. 

11. Η αρχή εξυγίανσης μιας θυγατρικής μπορεί να α¬ 
παλλάξει πλήρως από την εφαρμογή της παραγράφου 6 
μια θυγατρική όταν: 

α) τόσο η θυγατρική όσο και η μητρική επιχείρηση υπό- 
κεινται στην υποχρέωση απόκτησης άδειας λειτουργίας 
και την εποπτεία του ίδιου κράτους - μέλους, 

β) η θυγατρική περιλαμβάνεται στην εποπτεία σε ενο¬ 
ποιημένη βάση του ιδρύματος που είναι η μητρική επιχεί¬ 
ρηση, 

γ) το ανώτατο ίδρυμα ομίλου στο κράτος - μέλος της 
θυγατρικής, όταν είναι διαφορετικό από το εγκατεστη¬ 
μένο στην ΕΕ μητρικό ίδρυμα, συμμορφώνεται σε υπο ε¬ 
νοποιημένη βάση με την ελάχιστη απαίτηση της παρα¬ 
γράφου 6, 

δ) δεν υπάρχει κανένα τρέχον ή προβλεπόμενο ουσιώ¬ 
δες πρακτικό ή νομικό κώλυμα για την άμεση μεταβίβα¬ 
ση ιδίων κεφαλαίων ή την εξόφληση υποχρεώσεων από 
τη μητρική επιχείρηση προς όφελος της θυγατρικής, 

ε) είτε η μητρική επιχείρηση παρέχει ικανοποιητικές α¬ 


ποδείξεις στην αρμόδια αρχή όσον αφορά τη συνετή δια¬ 
χείριση της θυγατρικής και έχει δηλώσει, με τη συγκατά¬ 
θεση της αρμόδιας αρχής, ότι εγγυάται τις υποχρεώσεις 
τις οποίες έχει αναλάβει η θυγατρική, είτε οι κίνδυνοι 
της θυγατρικής είναι αμελητέοι, 
στ) οι διαδικασίες της μητρικής επιχείρησης όσον αφο¬ 
ρά την αξιολόγηση, τη μέτρηση και τον έλεγχο των κιν¬ 
δύνων καλύπτουν τη θυγατρική, 
ζ) η μητρική επιχείρηση κατέχει περισσότερο από το 
50% των δικαιωμάτων ψήφου που συνδέονται με μετο¬ 
χές στο κεφάλαιο της θυγατρικής ή έχει δικαίωμα να διο¬ 
ρίζει ή να απολύει την πλειονότητα των μελών του διοι¬ 
κητικού συμβουλίου της θυγατρικής, και 
η) η αρμόδια αρχή της θυγατρικής έχει απαλλάξει πλή¬ 
ρως τη θυγατρική από την τήρηση των απαιτήσεων ιδίων 
κεφαλαίων σε ατομική βάση σύμφωνα με την παράγρα¬ 
φο 1 του άρθρου 7 του Κανονισμού (ΕΕ) αριθμ. 
575/2013. 

12. Στις αποφάσεις που λαμβάνονται σύμφωνα με το 
παρόν άρθρο μπορεί να προβλέπεται η μερική ικανοποίη¬ 
ση της ελάχιστης απαίτησης ιδίων κεφαλαίων και επιλέ¬ 
ξιμων υποχρεώσεων σε ατομική βάση, με τη χρήση συμ¬ 
βατικών μέσων αναδιάρθρωσης παθητικού που περιέ¬ 
χουν όρους ως εξής: 

α) ότι, όταν η αρχή εξυγίανσης αποφασίζει να εφαρμό¬ 
σει την αναδιάρθρωση παθητικού για ένα ίδρυμα, το μέ¬ 
σο αυτό απομειώνεται ή μετατρέπεται στον απαιτούμενο 
βαθμό πριν από την απομείωση ή τη μετατροπή άλλων ε¬ 
πιλέξιμων υποχρεώσεων, και 
β) ότι υπόκειται σε δεσμευτική συμφωνία μειωμένης ε¬ 
ξασφάλισης, δυνάμει της οποίας, στην περίπτωση της 
συνήθους διαδικασίας αφερεγγυότητας, έπεται σε προ¬ 
τεραιότητα των άλλων επιλέξιμων υποχρεώσεων, και 
δεν μπορεί να αποπληρωθεί προτού διευθετηθούν οι άλ¬ 
λες επιλέξιμες υποχρεώσεις που εκκρεμούν εκείνη τη 
στιγμή. 

13. Η αρχή εξυγίανσης, κατόπιν συντονισμού με την 
αρμόδια αρχή, επιβάλλει και επιβεβαιώνει την τήρηση α¬ 
πό τα ιδρύματα της ελάχιστης απαίτησης ιδίων κεφαλαί¬ 
ων και επιλέξιμων υποχρεώσεων που προβλέπεται στην 
παράγραφο 1 και, όπου απαιτείται, της απαίτησης της 
παραγράφου 12, λαμβάνει δε κάθε απόφαση σύμφωνα 
με το παρόν άρθρο παράλληλα με την κατάρτιση και α¬ 
ναπροσαρμογή των σχεδίων εξυγίανσης. 

14. Η αρχή εξυγίανσης, κατόπιν συντονισμού με την 
αρμόδια αρχή, ενημερώνει την Ε.Α.Τ. σχετικά με την ε¬ 
λάχιστη απαίτηση ιδίων κεφαλαίων και επιλέξιμων υπο¬ 
χρεώσεων, και, όπου απαιτείται, σχετικά με την απαίτη¬ 
ση της παραγράφου 12, οι οποίες έχουν οριστεί για κάθε 
ίδρυμα που τελεί υπό τη δικαιοδοσία της. 

Άρθρο 46 

Εκτίμηση του ποσού 
(άρθρο 46 της Οδηγίας 2014/59/ΕΕ) 

1. Κατά την εφαρμογή της αναδιάρθρωσης παθητικού, 
η αρχή εξυγίανσης αξιολογεί βάσει της αποτίμησης που 
προβλέπεται στο άρθρο 36 σωρευτικά τα ακόλουθα: 

α) κατά περίπτωση, το ποσό κατά το οποίο πρέπει να 
απομειωθούν οι επιλέξιμες υποχρεώσεις προκειμένου 
να διασφαλιστεί ότι η διαφορά αξίας των στοιχείων ε¬ 
νεργητικού και παθητικού του υπό εξυγίανση ιδρύματος 
είναι ίση με το μηδέν, και 

β) κατά περίπτωση, το ποσό κατά το οποίο οι επιλέξι- 

μες υποχρεώσεις πρέπει να μετατραπούν σε μετοχές ή 
άλλου είδους κεφαλαιακά μέσα προκειμένου να αποκα¬ 
τασταθεί ο δείκτης κεφαλαίου κοινών μετοχών της Κα¬ 
τηγορίας 1 είτε του υπό εξυγίανση ιδρύματος είτε του 
μεταβατικού ιδρύματος. 

2. Με την αξιολόγηση που αναφέρεται στην παράγρα¬ 
φο 1 προσδιορίζεται το ποσό κατά το οποίο χρειάζεται 
να απομειωθούν ή να μετατραπούν οι επιλέξιμες υπο¬ 
χρεώσεις, προκειμένου να αποκατασταθεί ο δείκτης κε¬ 
φαλαίου κοινών μετοχών της κατηγορίας 1 του υπό εξυ¬ 
γίανση ιδρύματος ή, να καθοριστεί, κατά περίπτωση, ο 
εν λόγω δείκτης για το μεταβατικό ίδρυμα, λαμβάνοντας 
υπόψη τη συνεισφορά του Ταμείου Εξυγίανσης σύμφω¬ 
να με την περίπτωση δ' της παραγράφου 1 του άρθρου 
96, τη διατήρηση της εμπιστοσύνης της αγοράς στο υπό 
εξυγίανση ή το μεταβατικό ίδρυμα και την παροχή της 
δυνατότητας σε αυτό να εξακολουθήσει να πληροί τις 
προϋποθέσεις της άδειας λειτουργίας και να συνεχίσει 
την άσκηση των δραστηριοτήτων για τις οποίες έχει λά¬ 
βει άδεια με βάση το ν. 4261/2014 ή το ν. 3606/2007 του¬ 
λάχιστον για ένα έτος 

Αν η αρχή εξυγίανσης προτίθεται να χρησιμοποιήσει 
το διαχωρισμό περιουσιακών στοιχείων του άρθρου 42, 
για τον υπολογισμό του ποσού κατά το οποίο χρειάζεται 
να μειωθούν οι επιλέξιμες υποχρεώσεις λαμβάνει δεό¬ 
ντως υπόψη μια συντηρητική εκτίμηση των κεφαλαιακών 
αναγκών της εταιρείας διαχείρισης περιουσιακών στοι¬ 
χείων. 

3. Εφόσον τα σχετικά κεφαλαιακά μέσα έχουν απομει¬ 
ωθεί σύμφωνα με τα άρθρα 59 έως 62 και έχει εφαρμο¬ 
στεί η αναδιάρθρωση παθητικού σύμφωνα με την παρά¬ 
γραφο 2 του άρθρου 43, και το επίπεδο απομείωσης, το 
οποίο βασίζεται στην προσωρινή αποτίμηση του άρθρου 
36, υπερβαίνει τις απαιτήσεις που καθορίστηκαν με την 
οριστική αποτίμηση της παραγράφου 9 του άρθρου 36, η 
αρχή εξυγίανσης τροποποιεί τις αποφάσεις της περί α¬ 
πομείωσης ή μετατροπής των σχετικών κεφαλαιακών 
μέσων και περί αναδιάρθρωσης παθητικού, εάν και στο 
μέτρο που η τροποποίηση είναι αναγκαία, ώστε οι απο¬ 
φάσεις να συνάδουν με την οριστική αποτίμηση. Η τρο¬ 
ποποίηση αυτή μπορεί να συνίσταται σε περιορισμό του 
ποσού, κατά το οποίο οι μετοχές ή άλλοι τίτλοι ιδιοκτη¬ 
σίας ή σχετικά κεφαλαιακά μέσα ή επιλέξιμες υποχρεώ¬ 
σεις απομειώνονται ή μετατρέπονται, ή σε αναπροσαρ¬ 
μογή του συντελεστή μετατροπής με την έννοια του άρ¬ 
θρου 50. 

4. Η αρχή εξυγίανσης διασφαλίζει ότι η αξιολόγηση 
και η αποτίμηση βασίζονται σε όσο το δυνατόν πιο πρό¬ 
σφατες και πλήρεις πληροφορίες σχετικά με τα στοιχεία 
του ενεργητικού και τις υποχρεώσεις του υπό εξυγίανση 
ιδρύματος. 

Αρθρο 47 

Μεταχείριση των μετόχων σε περιπτώσεις 
αναδιάρθρωσης παθητικού ή απομείωσης 
ή μετατροπής κεφαλαιακών μέσων 
(άρθρο 47 της Οδηγίας 2014/59/ΕΕ) 

1. Κατά την εφαρμογή της αναδιάρθρωσης παθητικού 
σύμφωνα με την παράγραφο 2 του άρθρου 43 ή την απο- 
μείωση ή μετατροπή κεφαλαιακών μέσων σύμφωνα με 
το άρθρο 59, η αρχή εξυγίανσης προβαίνει έναντι των 


μετόχων και των κατόχων άλλων τίτλων ιδιοκτησίας σε 
μία ή και στις δύο από τις ακόλουθες ενέργειες: 

α) ακυρώνει τις υφιστάμενες μετοχές ή τους άλλους 
τίτλους ιδιοκτησίας ή τα μεταβιβάζει σε πιστωτές που έ¬ 
χουν υποστεί την αναδιάρθρωση παθητικού, 

β) υπό την προϋπόθεση ότι, βάσει της αποτίμησης που 
διενεργήθηκε σύμφωνα με το άρθρο 36, το υπό εξυγίαν¬ 
ση ίδρυμα έχει θετική καθαρή θέση, απομειώνουν το πο¬ 
σοστό συμμετοχής (άίΐυίίοη) των υφιστάμενων μετόχων 
και κατόχων άλλων τίτλων ιδιοκτησίας μέσω της μετα¬ 
τροπής σε μετοχές ή άλλους τίτλους ιδιοκτησίας: 

αα) των σχετικών κεφαλαιακών μέσων που έχουν εκ- 
δοθεί από το ίδρυμα, βάσει της εξουσίας της παραγρά¬ 
φου 9 του άρθρου 59, ή 

ββ) των επιλέξιμων υποχρεώσεων που έχει εκδώσει το 
υπό εξυγίανση ίδρυμα, σύμφωνα με την εξουσία της πε¬ 
ρίπτωσης στ' της παραγράφου 1 του άρθρου 63. 

Οσον αφορά την περίπτωση β' ανωτέρω, η μετατροπή 
γίνεται με συντελεστή που απομειώνει σημαντικά το πο¬ 
σοστό συμμετοχής (άίΐυΐίοη) των υφιστάμενων μετόχων 
ή κατόχων άλλων τίτλων ιδιοκτησίας. 

2. Τα προβλεπόμενα στην παράγραφο 1 εφαρμόζονται 
επίσης έναντι των μετόχων και των κατόχων άλλων τίτ¬ 
λων ιδιοκτησίας σε περίπτωση που οι εν λόγω μετοχές ή 
οι άλλοι σχετικοί τίτλοι ιδιοκτησίας εκδόθηκαν ή εκχω¬ 
ρήθηκαν υπό τις ακόλουθες περιστάσεις: 

α) κατόπιν της μετατροπής χρεωστικών τίτλων σε με¬ 
τοχές ή άλλους τίτλους ιδιοκτησίας, σύμφωνα με τις 
συμβατικές ρήτρες των αρχικών χρεωστικών τίτλων σε 
περίπτωση γεγονότος που προηγήθηκε ή επήλθε ταυτο- 
χρόνως με την αξιολόγηση της αρχής εξυγίανσης ότι το 
ίδρυμα ή η οντότητα που αναφέρεται στις περιπτώσεις β, 
γ’ ή δ' της παραγράφου 1 του άρθρου 1 πληροί τις προ¬ 
ϋποθέσεις της διαδικασίας εξυγίανσης,· 

β) κατόπιν της μετατροπής των σχετικών κεφαλαια¬ 
κών μέσων σε μέσα κεφαλαίου κοινών μετοχών της Κα¬ 
τηγορίας 1 σύμφωνα με το άρθρο 60. 

3. Η αρχή εξυγίανσης όταν εξετάζει σε ποια ενέργεια 
θα προβεί σύμφωνα με την παράγραφο 1 λαμβάνει υπό¬ 
ψη: 

α) την αποτίμηση που διενεργήθηκε σύμφωνα με το 
άρθρο 36, 

β) τα ποσά κατά τα οποία εκτίμησε ότι πρέπει να απο¬ 
μειωθούν ή να μετατραπούν, σύμφωνα με την παράγρα¬ 
φο 1 του άρθρου 60, τα στοιχεία κεφαλαίου κοινών με¬ 
τοχών της Κατηγορίας 1 και τα σχετικά κεφαλαιακά μέ¬ 
σα, 

γ) το συνολικό ποσό που προέκυψε από την αξιολόγη¬ 
ση του άρθρου 46. 

4. Κατά παρέκκλιση των διατάξεων των άρθρων 23 έ¬ 
ως 26 του ν. 4261/2014, του άρθρου 27 του ν. 4261/2014 
για την απαίτηση κοινοποίησης, της παράγραφου 3 του 
άρθρου 10, των παραγράφων 1 και 2 του άρθρου 11, των 
άρθρων 12 και 13 της Οδηγίας 2014/65/ΕΕ, καθώς και α¬ 
πό την απαίτηση κοινοποίησης της παραγράφου 3 του 
άρθρου 11 της Οδηγίας 2014/65/ΕΕ, σε περίπτωση που η 
εφαρμογή της αναδιάρθρωσης παθητικού ή η μετατροπή 
κεφαλαιακών μέσων θα κατέληγε σε απόκτηση ή αύξηση 
ειδικής συμμετοχής σε ίδρυμα σύμφωνα με την παρ 1 
του άρθρου 23 του ν. 4261/2014 ή την παράγραφο 1 του 
άρθρου 11 της Οδηγίας 2014/65/ΕΕ, η αρμόδια αρχή 
πραγματοποιεί εγκαίρως την αξιολόγηση που προβλέπε- 

ται στα εν λόγω άρθρα, κατά τρόπο που δεν καθυστερεί 
την εφαρμογή της αναδιάρθρωσης παθητικού ή τη μετα¬ 
τροπή των κεφαλαιακών μέσων και δεν εμποδίζει τις ε¬ 
νέργειες εξυγίανσης να επιτύχουν τους σχετικούς στό¬ 
χους εξυγίανσης. 

5. Αν η αρμόδια αρχή του εν λόγω ιδρύματος δεν έχει 
ολοκληρώσει την αξιολόγηση της παραγράφου 4, κατά 
την ημερομηνία εφαρμογής της αναδιάρθρωσης παθητι¬ 
κού ή της μετατροπής των κεφαλαιακών μέσων, η παρά¬ 
γραφος 9 του άρθρου 38 εφαρμόζεται σε κάθε απόκτηση 
ή αύξηση ειδικής συμμετοχής που προκύπτει από την ε¬ 
φαρμογή της αναδιάρθρωσης παθητικού ή τη μετατροπή 
κεφαλαιακών μέσων. 

Άρθρο 48 

Αποτέλεσμα των ενεργειών της απομείωσης 
και της μετατροπής σε περίπτωση 
αναδιάρθρωσης παθητικού 
(άρθρο 48 της Οδηγίας 2014/59/ΕΕ) 

1. Η αρχή εξυγίανσης όταν εφαρμόζει την αναδιάρ¬ 
θρωση παθητικού ασκεί τις εξουσίες απομείωσης και με¬ 
τατροπής, με την επιφύλαξη ενδεχόμενων εξαιρέσεων 
δυνάμει των παραγράφων 2 εως 5 του άρθρου 44, τηρώ¬ 
ντας τα ακόλουθα: 

α) μειώνει τα στοιχεία κεφαλαίου κοινών μετοχών της 
Κατηγορίας 1 σύμφωνα με την περίπτωση α' της παρα¬ 
γράφου 1 του άρθρου 60, 

β) εφόσον η συνολική μείωση σύμφωνα με την περί¬ 
πτωση α) ανωτέρω είναι μικρότερη από το άθροισμα των 
ποσών που αναφέρονται στις περιπτώσεις β' και γ' της 
παραγράφου 3 του άρθρου 47 μειώνει την αξία των πρό¬ 
σθετων μέσων της κατηγορίας 1 στο βαθμό που απαιτεί¬ 
ται και είναι δυνατόν, 

γ) εφόσον η συνολική μείωση σύμφωνα με τις περι¬ 
πτώσεις α' και β' ανωτέρω είναι μικρότερη από το ά¬ 
θροισμα των ποσών που αναφέρονται στις περιπτώσεις 
β' και γ' της παραγράφου 3 του άρθρου 47 μειώνει την 
αξία των μέσων της Κατηγορίας 2 στο βαθμό που απαι¬ 
τείται και είναι δυνατόν, 

δ) εφόσον η συνολική μείωση των μετοχών ή άλλων 
τίτλων ιδιοκτησίας και σχετικών κεφαλαιακών μέσων 
σύμφωνα με τις περιπτώσεις α', β' και γ' ανωτέρω είναι 
μικρότερη από το άθροισμα των ποσών που αναφέρονται 
στις περιπτώσεις β' και γ' της παραγράφου 3 του άρ¬ 
θρου 47 μειώνει στο βαθμό που απαιτείται την αξία των 
υποχρεώσεων μειωμένης εξασφάλισης που δεν είναι α¬ 
ποδεκτές ως πρόσθετα μέσα της Κατηγορίας 1 ή της Κα¬ 
τηγορίας 2 σύμφωνα με την ιεράρχηση των απαιτήσεων 
στις συνήθεις διαδικασίες αφερεγγυότητας, σε συνδυα¬ 
σμό με την απομείωση σύμφωνα με τις περιπτώσεις α', 
β' και γ' ανωτέρω ώστε να προκύψει το άθροισμα των 
ποσών που αναφέρονται στις περιπτώσεις β' και γ' της 
παραγράφου 3 του άρθρου 47, 

ε) εφόσον η συνολική μείωση των μετοχών ή των άλ¬ 
λων τίτλων ιδιοκτησίας, των σχετικών κεφαλαιακών μέ¬ 
σων και των επιλέξιμων υποχρεώσεων σύμφωνα με τις 
περιπτώσεις α' έως δ' της παρούσας παραγράφου είναι 
μικρότερη από το άθροισμα των ποσών που αναφέρονται 
στις περιπτώσεις β' και γ' της παραγράφου 3 του άρ¬ 
θρου 47, η αρχή εξυγίανσης μειώνει στο βαθμό που α¬ 
παιτείται την αξία ή το οφειλόμενο ανεξόφλητο υπόλοι¬ 
πο των υπολοίπων επιλέξιμων υποχρεώσεων βάσει της 


ιεράρχησης των απαιτήσεων στις συνήθεις διαδικασίες 
αφερεγγυότητας, συμπεριλαμβανομένης της κατάταξης 
που προβλέπεται στο άρθρο 103 και σύμφωνα με το άρ¬ 
θρο 44, σε συνδυασμό με την απομείωση σύμφωνα με 
τις περιπτώσεις α', β', γ' και δ' της παρούσας παρα¬ 
γράφου, ώστε να προκύψει το άθροισμα των ποσών που 
αναφέρονται στις περιπτώσεις β' και γ' της παραγρά¬ 
φου 3 του άρθρου 47. 

2. Οταν εφαρμόζει τις εξουσίες απομείωσης ή μετα¬ 
τροπής, η αρχή εξυγίανσης επιμερίζει τις ζημίες, οι οποί¬ 
ες αποτυπώνονται στο άθροισμα των ποσών που αναφέ- 
ρονται στις περιπτώσεις β' και γ' της παραγράφου 3 του 
άρθρου 47, εξίσου μεταξύ των μετοχών ή άλλων τίτλων 
ιδιοκτησίας και των επιλέξιμων υποχρεώσεων ιδίας τά- 
ξεως, μειώνοντας την αξία ή το οφειλόμενο ανεξόφλητο 
υπόλοιπο των εν λόγω μετοχών ή άλλων τίτλων ιδιοκτη¬ 
σίας και των επιλέξιμων υποχρεώσεων στον ίδιο βαθμό 
αναλογικά με την αξία τους όπως προσδιορίζεται κατά 
το άρθρο 36, εκτός εάν, επιτρέπεται διαφορετικός επιμε- 
ρισμός ζημιών μεταξύ των υποχρεώσεων ιδίας τάξεως 
για τις περιπτώσεις που καθορίζονται στην παράγραφο 6 
του άρθρου 44. Η παρούσα παράγραφος δεν εμποδίζει 
υποχρεώσεις που έχουν εξαιρεθεί από την εφαρμογή 
της αναδιάρθρωσης παθητικού σύμφωνα με τις παρα¬ 
γράφους 2 εως 5 του άρθρου 44 να έχουν ευνοϊκότερη 
μεταχείριση από επιλέξιμες υποχρεώσεις ιδίας τάξεως 
κατά τις συνήθεις διαδικασίες αφερεγγυότητας. 

3. Πριν εφαρμοστεί η μείωση ή η μετατροπή που ανα- 
φέρεται στην περίπτωση ε' της παραγράφου 1, η αρχή 
εξυγίανσης μετατρέπει ή μειώνει την αξία των μέσων 
που αναφέρονται στις περιπτώσεις β', γ' και δ' της πα¬ 
ραγράφου 1 όταν τα μέσα αυτά δεν έχουν ήδη μετατρα¬ 
πεί και περιλαμβάνουν τους εξής όρους: 

α) ρήτρα που προβλέπει τη μείωση της αξίας του μέ¬ 
σου σε περίπτωση επέλευσης γεγονότος που επηρεάζει 
τη χρηματοοικονομική κατάσταση, τη φερεγγυότητα ή 
τα επίπεδα των ιδίων κεφαλαίων του ιδρύματος ή της ο¬ 
ντότητας που αναφέρεται στις περιπτώσεις β', γ' ή δ' 
της παραγράφου 1 του άρθρου 1 ή, 

β) ρήτρα που προβλέπει τη μετατροπή των μέσων σε 
μετοχές ή άλλους τίτλους ιδιοκτησίας σε περίπτωση ε¬ 
πέλευσης τέτοιου γεγονότος. 

4. Σε περίπτωση που έχει μειωθεί η αξία του μέσου, 
αλλά δεν έχει μηδενιστεί, σύμφωνα με ρήτρες της περί¬ 
πτωσης α' της παραγράφου 3, πριν από την εφαρμογή 
της αναδιάρθρωσης παθητικού όπως ορίζεται στην πα¬ 
ράγραφο 1, η αρχή εξυγίανσης ασκεί τις εξουσίες απο¬ 
μείωσης και μετατροπής στο εναπομένον ποσό αυτού 
του μέσου, σύμφωνα με την παράγραφο 1. 

5. Κατά τη λήψη απόφασης σχετικά με την απομείωση 
ή τη μετατροπή των υποχρεώσεων σε μετοχικό κεφά¬ 
λαιο, η αρχή εξυγίανσης δεν μετατρέπει μία κατηγορία 
υποχρεώσεων αν άλλη κατηγορία υποχρεώσεων χαμη¬ 
λότερης κατάταξης εξακολουθεί κατά το μεγαλύτερο 
μέρος της να μην έχει μετατραπεί σε μετοχές ή απομει¬ 
ωθεί, εκτός αν επιτρέπεται άλλως σύμφωνα με τις παρα¬ 
γράφους 2 εως 5 του άρθρου 44. 

Άρθρο 49 
Παράγωγα 

(άρθρο 49 της Οδηγίας 2014/59/ΕΕ) 

1. Οι διατάξεις του παρόντος άρθρου εφαρμόζονται ό- 

ταν η αρχή εξυγίανσης θέτει σε εφαρμογή τις εξουσίες 
απομείωσης και μετατροπής σε υποχρεώσεις που προκύ¬ 
πτουν από παράγωγα. 

2. Η αρχή εξυγίανσης ασκεί τις εξουσίες απομείωσης 
και μετατροπής όσον αφορά υποχρέωση που προκύπτει 
από παράγωγο μόνο ταυτόχρονα ή μετά από τον εκκα¬ 
θαριστικό συμψηφισμό των παραγώγων. Κατά την έναρ¬ 
ξη της διαδικασίας εξυγίανσης, η αρχή εξυγίανσης εξου¬ 
σιοδοτείται να καταγγέλλει ή να προβεί σε εκκαθαριστι¬ 
κό συμψηφισμό κάθε σύμβασης παραγωγού για τον σκο¬ 
πό αυτό. 

Οταν υποχρέωση από παράγωγα εξαιρείται από την ε¬ 
φαρμογή της αναδιάρθρωσης παθητικού δυνάμει της πα¬ 
ραγράφου 5 του άρθρου 44, η αρχή εξυγίανσης δεν υπο- 
χρεούται να καταγγείλλει ή προβεί σε εκκαθαριστικό 
συμψηφισμό της σύμβασης παράγωγου. 

3. Οταν συναλλαγές παραγώγων υπόκεινται σε συμ¬ 
φωνία εκκαθαριστικού συμψηφισμού, η αρχή εξυγίανσης 
ή ανεξάρτητος εκτιμητής προσδιορίζουν στο πλαίσιο της 
αποτίμησης δυνάμει του άρθρου 36 την υποχρέωση που 
προκύπτει από τις εν λόγω συναλλαγές μετά από τον εκ¬ 
καθαριστικό συμψηφισμό σύμφωνα με τους όρους της 
συμφωνίας. 

4. Η αρχή εξυγίανσης προσδιορίζει την αξία των υπο¬ 
χρεώσεων που προκύπτουν από παράγωγα σύμφωνα με: 

α) τις κατάλληλες μεθοδολογίες για τον προσδιορισμό 
της αξίας των κατηγοριών παραγώγων, συμπεριλαμβα¬ 
νομένων των συναλλαγών που αποτελούν αντικείμενο 
συμφωνιών εκκαθαριστικού συμψηφισμού, 

β) τις αρχές για τον προσδιορισμό της χρονικής στιγ¬ 
μής κατά την οποία θα καθοριστεί η αξία μιας θέσης πα¬ 
ραγώγων, και 

γ) τις κατάλληλες μεθοδολογίες για τη σύγκριση της 
απομείωσης της αξίας από τον εκκαθαριστικό συμψηφι¬ 
σμό των παραγώγων και την εφαρμογή της αναδιάρθρω¬ 
σης παθητικού, με τις απώλειες που θα υφίσταντο τα πα¬ 
ράγωγα μόνο στη περίπτωση της αναδιάρθρωσης παθη¬ 
τικού. 

Οι ανωτέρω μεθοδολογίες και οι αρχές καθορίζονται 
σύμφωνα με την παράγραφο 5 του άρθρου 49 της Οδη¬ 
γίας 2014/59/ΕΕ. 

Άρθρο 50 

Συντελεστής μετατροπής του χρέους 
σε μετοχικό κεφάλαιο 
(άρθρο 50 της Οδηγίας 2014/59/ΕΕ) 

1. Η αρχή εξυγίανσης, όταν ασκεί τις εξουσίες που ο¬ 
ρίζονται στην παράγραφο 1 του άρθρου 59 και στην πε¬ 
ρίπτωση στ' της παραγράφου 1 του άρθρου 63, μπορεί 
να εφαρμόζει διαφορετικό συντελεστή μετατροπής στις 
διάφορες κατηγορίες κεφαλαιακών μέσων και υποχρεώ¬ 
σεων σύμφωνα με μία ή και αμφότερες τις αρχές που κα¬ 
θορίζονται στις παραγράφους 2 και 3 του παρόντος άρ¬ 
θρου. 

2. Ο συντελεστής μετατροπής υπολογίζεται έτσι, ώ¬ 
στε να διασφαλίζεται κατάλληλη αποζημίωση του θίγό¬ 
μενου πιστωτή για οποιαδήποτε ζημία υφίσταται λόγω 
της άσκησης της εξουσίας απομείωσης και μετατροπής. 

3. Οταν εφαρμόζονται διαφορετικοί συντελεστές με¬ 
τατροπής σύμφωνα με την παράγραφο 1, ο συντελεστής 
μετατροπής που εφαρμόζεται στις υποχρεώσεις κατώτε¬ 
ρης τάξης κατά το πτωχευτικό δίκαιο είναι χαμηλότερος 


από το συντελεστή που εφαρμόζεται στις υποχρεώσεις 
υψηλότερης τάξης. 

Άρθρο 51 

Μέτρα ανάκαμψης και αναδιοργάνωσης 
που συνοδεύουν την αναδιάρθρωση παθητικού 
(Άρθρο 51 της Οδηγίας 2014/59/ΕΕ) 

Οταν η αρχή εξυγίανσης εφαρμόζει την αναδιάρθρω¬ 
ση παθητικού προκειμένου να γίνει ανακεφαλαιοποίηση 
ενός ιδρύματος ή μίας οντότητας των περιπτώσεων β', 
γ ή δ' της παραγράφου 1 του άρθρου 1, σύμφωνα με 
την περίπτωση α' της παραγράφου 2 του άρθρου 43, 
διασφαλίζεται η κατάρτιση και η εφαρμογή σχεδίου ανα¬ 
διοργάνωσης σύμφωνα με το άρθρο 52 για το εν λόγω ί¬ 
δρυμα ή την εν λόγω οντότητα. Προς τον σκοπό αυτόν η 
αρχή εξυγίανσης μπορεί να διορίζει πρόσωπο ή πρόσω¬ 
πα σύμφωνα με την παράγραφο 1 του άρθρου 72, με 
στόχο την κατάρτιση και την εφαρμογή του σχεδίου α¬ 
ναδιοργάνωσης, όπως απαιτείται βάσει του άρθρου 52. 

Άρθρο 52 

Σχέδιο αναδιοργάνωσης 
(άρθρο 52 της Οδηγίας 2014/59/ΕΕ) 

1. Εντός ενός μηνός από την εφαρμογή της αναδιάρ¬ 
θρωσης παθητικού σε ίδρυμα ή οντότητα των περιπτώ¬ 
σεων β', γ' ή δ' της παραγράφου 1 του άρθρου 1 σύμ¬ 
φωνα με την περίπτωση α' της παραγράφου 2 του άρ¬ 
θρου 43, το διοικητικό συμβούλιο ή το πρόσωπο ή τα 
πρόσωπα που διορίζονται σύμφωνα με την παράγραφο 1 
του άρθρου 72 υποχρεούνται να καταρτίζουν και να υπο¬ 
βάλουν στην αρχή εξυγίανσης σχέδιο αναδιοργάνωσης 
το οποίο να πληροί τις απαιτήσεις των παραγράφων 4 
και 5. Σε περίπτωση όπου εφαρμόζονται οι κανόνες της 
ΕΕ για τις κρατικές ενισχύσεις, το σχέδιο αναδιοργάνω¬ 
σης πρέπει να είναι συμβατό με το σχέδιο αναδιάρθρω¬ 
σης το οποίο απαιτείται να υποβάλει το ίδρυμα ή οντότη¬ 
τα των περιπτώσεων β', γ' ή δ' της παραγράφου 1 του 
άρθρου 1 στην Ευρωπαϊκή Επιτροπή βάσει αυτού του 
πλαισίου. 

2. Όταν η αναδιάρθρωση παθητικού που αναφέρεται 
στην περίπτωση α' της παραγράφου 2 του άρθρου 43 ε¬ 
φαρμόζεται σε δύο ή περισσότερα μέλη ομίλου, το σχέ¬ 
διο αναδιοργάνωσης καταρτίζεται από το μητρικό ίδρυ¬ 
μα εγκατεστημένο στην ΕΕ, καλύπτει όλα τα ιδρύματα 
του ομίλου σύμφωνα με τα άρθρα 7 και 8, και υποβάλλε¬ 
ται στην αρχή εξυγίανσης σε επίπεδο ομίλου. Η αρχή ε¬ 
ξυγίανσης σε επίπεδο ομίλου διαβιβάζει το σχέδιο στις 
άλλες αρμόδιες αρχές εξυγίανσης και στην Ε.Α.Τ.. 

3. Σε εξαιρετικές περιστάσεις και εφόσον απαιτείται 
για την επίτευξη των στόχων της εξυγίανσης, η αρχή ε¬ 
ξυγίανσης μπορεί να παρατείνει την προθεσμία που ανα- 
φέρεται στην παράγραφο 1 κατά δύο μήνες το ανώτερο 
από την εφαρμογή της αναδιάρθρωσης παθητικού. Όταν 
οι κανόνες περί κρατικών ενισχύσεων της ΕΕ προβλέ¬ 
πουν την κοινοποίηση του σχεδίου αναδιοργάνωσης, η 
αρχή εξυγίανσης μπορεί να παρατείνει την προθεσμία 
της παραγράφου 1 κατά δύο μήνες το ανώτερο μετά την 
εφαρμογή της αναδιάρθρωσης παθητικού ή μέχρι την 
προθεσμία που ορίζεται από τους κανόνες της ΕΕ για τις 
κρατικές ενισχύσεις, εφαρμόζοντας την προθεσμία που 
λήγει νωρίτερα. 

4. Στο σχέδιο αναδιοργάνωσης καθορίζονται τα μέτρα 
που αποσκοπούν στην αποκατάσταση της μακροπρόθε¬ 
σμης βιωσιμότητας του ιδρύματος ή της οντότητας που 
αναφέρεται στις περιπτώσεις β', γ' ή δ' της παραγρά¬ 
φου 1 του άρθρου 1 ή τμημάτων των δραστηριοτήτων 
τους, εντός ευλόγου χρονικού διαστήματος. 

Το σχέδιο αναδιοργάνωσης λαμβάνει υπόψη, μεταξύ 
άλλων, την παρούσα κατάσταση και τις μελλοντικές προ¬ 
οπτικές της χρηματοπιστωτικής αγοράς, αντικατοπτρίζο¬ 
ντας εκτιμήσεις με βάση ευνοϊκές και δυσμενείς παρα¬ 
δοχές, συμπεριλαμβανομένου συνδυασμού γεγονότων, 
που επιτρέπουν τον προσδιορισμό των κυριότερων ευά¬ 
λωτων σημείων του ιδρύματος. Οι παραδοχές συγκρίνο- 
νται με τα κατάλληλα κριτήρια αναφοράς του χρηματοοι¬ 
κονομικού τομέα. 

5. Το σχέδιο αναδιοργάνωσης περιέχει τουλάχιστον 
τα ακόλουθα στοιχεία: 

α) το λεπτομερή προσδιορισμό των παραγόντων και 
των προβλημάτων που προκάλεσαν την αφερεγγυότητα 
ή επαπειλούμενη αφερεγγυότητα του ιδρύματος ή της ο¬ 
ντότητας που αναφέρεται στις περιπτώσεις β', γ' ή δ' 
της παραγράφου 1 του άρθρου 1, και τις περιστάσεις 
που οδήγησαν στις δυσχέρειες αυτές, 
β) την περιγραφή των μέτρων τα οποία πρόκειται να 
ληφθούν με σκοπό την αποκατάσταση της μακροπρόθε¬ 
σμης βιωσιμότητας του ιδρύματος ή της οντότητας που 
αναφέρεται στις περιπτώσεις β', γ' ή δ' της παραγρά¬ 
φου 1 του άρθρου 1, και 

γ) το χρονοδιάγραμμα εφαρμογής των εν λόγω μέ¬ 
τρων. 

6. Τα μέτρα που αποσκοπούν στην αποκατάσταση της 
μακροπρόθεσμης βιωσιμότητας του ιδρύματος ή της ο¬ 
ντότητας που αναφέρεται στις περιπτώσεις β', γ' ή δ' 
της παραγράφου 1 του άρθρου 1 μπορούν να περιέχουν: 

α) την αναδιοργάνωση των δραστηριοτήτων του ιδρύ¬ 
ματος ή της οντότητας που αναφέρεται στις περιπτώ¬ 
σεις β', γ' ή δ' της παραγράφου 1 του άρθρου 1, 
β) τις τροποποιήσεις στα λειτουργικά συστήματα και 
στις εσωτερικές υποδομές του ιδρύματος, 
γ) την απόσυρσή του από ζημιογόνες δραστηριότητες, 
δ) την αναδιάρθρωση των υφιστάμενων δραστηριοτή¬ 
των που μπορούν να καταστούν ανταγωνιστικές, και 
ε) την πώληση περιουσιακών στοιχείων ή επιχειρημα¬ 
τικών τομέων. 

7. Εντός ενός μηνός από την ημερομηνία υποβολής 
του σχεδίου αναδιοργάνωσης, η αρχή εξυγίανσης αξιο¬ 
λογεί την πιθανότητα, με την εφαρμογή του σχεδίου, να 
αποκατασταθεί η μακροπρόθεσμη βιωσιμότητα του ιδρύ¬ 
ματος ή της οντότητας που αναφέρεται στις περιπτώ¬ 
σεις β', γ' ή δ' της παραγράφου 1 του άρθρου 1. Η α¬ 
ξιολόγηση ολοκληρώνεται κατόπιν συμφωνίας με την 
αρμόδια αρχή. 

Αν η αρχή εξυγίανσης και η αρμόδια αρχή πεισθούν ό¬ 
τι με το σχέδιο θα επιτευχθεί αυτός ο στόχος, η αρχή ε¬ 
ξυγίανσης εγκρίνει το σχέδιο. 

8. Αν η αρχή εξυγίανσης δεν πεισθεί ότι με το σχέδιο 
αναδιοργάνωσης θα επιτευχθεί ο στόχος της παραγρά¬ 
φου 7, τότε, σε συμφωνία με την αρμόδια αρχή, κοινο¬ 
ποιεί στο διοικητικό συμβούλιο ή στο πρόσωπο ή τα πρό¬ 
σωπα που διορίστηκαν σύμφωνα με την παράγραφο 1 
του άρθρου 72 τα θέματα που την προβληματίζουν και α¬ 
παιτεί τροποποίηση του σχεδίου, ώστε να αντιμετωπι¬ 
στούν τα θέματα αυτά. 


9. Εντός δύο (2) εβδομάδων από την ημερομηνία πα¬ 
ραλαβής της κοινοποίησης της παραγράφου 8, το διοικη¬ 
τικό συμβούλιο ή το πρόσωπο ή τα πρόσωπα που διορί¬ 
στηκαν σύμφωνα με την παράγραφο 1 του άρθρου 72 υ¬ 
ποβάλλουν τροποποιημένο σχέδιο προς έγκριση στην 
αρχή εξυγίανσης. Η αρχή εξυγίανσης αξιολογεί κατόπιν 
συμφωνίας με την αρμόδια αρχή το τροποποιημένο σχέ¬ 
διο και, εντός μιας (1) εβδομάδας, γνωστοποιεί στο διοι¬ 
κητικό συμβούλιο ή στο πρόσωπο ή τα πρόσωπα που διο¬ 
ρίστηκαν σύμφωνα με την παράγραφο 1 του άρθρου 72 
αν έχει πεισθεί ότι με το σχέδιο, όπως τροποποιήθηκε, α¬ 
ντιμετωπίζονται τα προβλήματα που κοινοποιήθηκαν ό¬ 
πως προβλέπεται ανωτέρω ή αν απαιτούνται περαιτέρω 
τροποποιήσεις. 

10. Το διοικητικό συμβούλιο ή το πρόσωπο ή τα πρό¬ 
σωπα που διορίστηκαν σύμφωνα με την παράγραφο 1 
του άρθρου 72 θέτουν σε εφαρμογή το σχέδιο αναδιορ¬ 
γάνωσης, όπως συμφωνήθηκε από την αρχή εξυγίανσης 
και την αρμόδια αρχή, και υποβάλλουν τουλάχιστον ανά 
εξάμηνο στην αρχή εξυγίανσης έκθεση σχετικά με την 
πρόοδο της εφαρμογής του σχεδίου. 

11. Το διοικητικό συμβούλιο ή το πρόσωπο ή τα πρό¬ 
σωπα που διορίστηκαν σύμφωνα με την παράγραφο 1 
του άρθρου 72 αναθεωρούν το σχέδιο, εάν, κατά τη γνώ¬ 
μη της αρχής εξυγίανσης κατόπιν συμφωνίας με την αρ¬ 
μόδια αρχή, αυτό είναι αναγκαίο για την επίτευξη του 
στόχου που καθορίζεται στην παράγραφο 4, και υποβάλ¬ 
λουν την κάθε αναθεώρηση προς έγκριση στην αρχή ε¬ 
ξυγίανσης. 

Άρθρο 53 

Αποτέλεσμα της αναδιάρθρωσης παθητικού 
(άρθρο 53 της Οδηγίας 2014/59/ΕΕ) 

1. Οταν η αρχή εξυγίανσης εφαρμόζει την αναδιάρ¬ 
θρωση παθητικού, η μείωση της αξίας ή του οφειλόμε- 
νου ανεξόφλητου υπόλοιπου, η μετατροπή ή η ακύρωση 
παράγουν αποτελέσματα και είναι αμέσως δεσμευτικές 
για το υπό εξυγίανση ίδρυμα και τους θίγόμενους πιστω¬ 
τές και μετόχους. 

2. Η αρχή εξυγίανσης μπορεί να ολοκληρώσει ή να ζη¬ 
τήσει να ολοκληρωθούν οι αναγκαίες διοικητικές ή διαδι¬ 
καστικές ρυθμίσεις για την αποτελεσματική εφαρμογή 
της αναδιάρθρωσης παθητικού στις οποίες περιέχονται: 

α) η τροποποίηση όλων των σχετικών μητρώων, 

β) η διαγραφή από τη διαπραγμάτευση μετοχών ή άλ¬ 
λων τίτλων ιδιοκτησίας ή χρεωστικών τίτλων, 

γ) η εισαγωγή σε ρυθμιζόμενη αγορά ή η εισαγωγή 
προς διαπραγμάτευση νέων μετοχών ή άλλων τίτλων ι¬ 
διοκτησίας, 

δ) η εκ νέου εισαγωγή σε ρυθμιζόμενη αγορά ή η εκ 
νέου εισαγωγή προς διαπραγμάτευση χρεωστικών τίτ¬ 
λων που έχουν απομειωθεί, χωρίς την υποχρέωση έκδο¬ 
σης ενημερωτικού δελτίου, όπως προβλέπεται από το 
ν. 3401/2005 (Α' 257). 

3. Όταν η αρχή εξυγίανσης απομειώνει μέχρι μηδενι¬ 
σμού την αξία ή το οφειλόμενο ανεξόφλητο υπόλοιπο 
μιας υποχρέωσης μέσω της εξουσίας που αναφέρεται 
στην περίπτωση ε' της παραγράφου 1 του άρθρου 63, η 
εν λόγω υποχρέωση και οι όποιες υποχρεώσεις ή απαι¬ 
τήσεις προκύπτουν από αυτήν που δεν είναι δεδουλευ¬ 
μένες κατά τη στιγμή που ασκείται η εξουσία, θεωρείται 
ότι έχουν εξοφληθεί για κάθε σκοπό, και δεν μπορούν να 
προβληθούν σε τυχόν μεταγενέστερες δίκες ή διαδικα- 

σίες που αφορούν το υπό εξυγίανση ίδρυμα ή κάθε διά¬ 
δοχη οντότητα σε οποιαδήποτε μεταγενέστερη εκκαθά¬ 
ριση. 

4. Οταν μια αρχή εξυγίανσης απομειώνει μερικώς, αλ¬ 
λά όχι εξ ολοκλήρου, την αρχική αξία ή το ανεξόφλητο 
υπόλοιπο μιας υποχρέωσης, μέσω εξουσίας που αναφέ- 
ρεται στην περίπτωση ε' της παραγράφου 1 του άρθρου 
63: 

α) η υποχρέωση εξοφλείται κατ’ αναλογία του ποσού 
της απομείωσης, 

β) το σχετικό μέσο ή συμφωνία που δημιούργησε την 
αρχική υποχρέωση εξακολουθεί να ισχύει ως προς την ε- 
ναπομένουσα αξία ή το ανεξόφλητο υπόλοιπο της υπο¬ 
χρέωσης, υπό την επιφύλαξη ενδεχόμενης τροποποίη¬ 
σης του ύψους των πληρωτέων τόκων, προκειμένου να 
αντικατοπτρίζεται η μείωση της αρχικής αξίας, και οποι¬ 
αδήποτε περαιτέρω τροποποίησης των όρων που απο¬ 
φασίζει η αρχή εξυγίανσης στο πλαίσιο της εξουσίας 
που αναφέρεται στην περίπτωση Γ της παραγράφου 1 
του άρθρου 63. 


Άρθρο 54 

Άρση των διαδικαστικών εμποδίων στην εφαρμογή 
της αναδιάρθρωσης παθητικού 
(άρθρο 54 της Οδηγίας 2014/59/ΕΕ) 

1. Με την επιφύλαξη της περιπτώσεως θ' της παρα¬ 
γράφου 1 του άρθρου 63, και εφόσον ληφθεί τέτοια από¬ 
φαση από την αρχή εξυγίανσης σύμφωνα με την παρά¬ 
γραφο 2, στα ιδρύματα και στις οντότητες που αναφέρο- 
νται στις περιπτώσεις β', γ' ή δ' της παραγράφου 1 του 
άρθρου 1, πρέπει να είναι σε ισχύ, ανά πάσα στιγμή, α¬ 
πόφαση του αρμόδιου οργάνου τους προς έκδοση σε ε¬ 
παρκές ύψος μέσων κεφαλαίου κοινών μετοχών της Κα¬ 
τηγορίας 1, τελούσα υπό την αναβλητική αίρεση της ά¬ 
σκησης από την αρχή εξυγίανσης των εξουσιών που α- 
ναφέρονται στις περιπτώσεις ε' και στ' της παραγρά¬ 
φου 1 του άρθρου 63 έναντι ιδρύματος ή οντότητας ως 
ανωτέρω ή κάποιας από τις θυγατρικές τους, ούτως ώ¬ 
στε, εφόσον η αρχή εξυγίανσης ασκήσει αυτές τις εξου¬ 
σίες, το εν λόγω ίδρυμα ή η οντότητα να δύναται να εκ- 
δώσει επαρκή αριθμό νέων μετοχών ή άλλων τίτλων ι¬ 
διοκτησίας για να μπορεί να διενεργηθεί αποτελεσματι¬ 
κά η μετατροπή των υποχρεώσεων σε μετοχές ή σε άλ¬ 
λους τίτλους ιδιοκτησίας. 

2. Η αρχή εξυγίανσης αξιολογεί κατά πόσον είναι σκό¬ 
πιμο να επιβάλει την απαίτηση της παραγράφου 1 στην 
περίπτωση συγκεκριμένου ιδρύματος ή οντότητας που 
αναφέρεται στις περιπτώσεις β', γ' ή δ' της παραγρά¬ 
φου 1 του άρθρου 1, στο πλαίσιο της κατάρτισης και της 
αναπροσαρμογής του σχεδίου εξυγίανσης αυτού, έχο¬ 
ντας υπόψη, ιδίως, τις προβλεπόμενες ενέργειες εξυ¬ 
γίανσης. Αν στο σχέδιο εξυγίανσης προβλέπεται η ε¬ 
φαρμογή της αναδιάρθρωσης παθητικού, η αρχή εξυ¬ 
γίανσης εξακριβώνει αν η ισχύουσα υπό αίρεση απόφα¬ 
ση προς έκδοση μέσων κεφαλαίου κοινών μετοχών της 
Κατηγορίας 1 είναι επαρκής για την κάλυψη του αθροί¬ 
σματος των ποσών που αναφέρονται στις περιπτώσεις 
β' και γ' της παραγράφου 3 του άρθρου 47. 

3. Η μετατροπή των υποχρεώσεων σε μετοχές ή σε 
άλλους τίτλους ιδιοκτησίας δεν κωλύεται από κανέναν 


όρο της συστατικής πράξης ή του καταστατικού του ι¬ 
δρύματος ή της οντότητας συμπεριλαμβανομένων των 
δικαιωμάτων προτίμησης των μετόχων ή της απαιτούμε- 
νης συγκατάθεσης των μετόχων σε αύξηση του κεφα¬ 
λαίου. 

Άρθρο 55 

Συμβατική αναγνώριση της αναδιάρθρωσης παθητικού 
(άρθρο 55 της Οδηγίας 2014/59/ΕΕ) 

1. Τα ιδρύματα και οι οντότητες που αναφέρονται στις 
περιπτώσεις β', γ' ή δ' της παραγράφου 1 του άρθρου 1 
προβλέπουν συμβατική ρήτρα σύμφωνα με την οποία ο 
πιστωτής ή το μέρος της συμφωνίας που δημιουργεί την 
υποχρέωση αναγνωρίζει ότι η υποχρέωση μπορεί να α- 
ποτελέσει αντικείμενο των εξουσιών απομείωσης και με¬ 
τατροπής και συμφωνεί να δεσμεύεται από κάθε μείωση 
της αξίας ή του ανεξόφλητου υπόλοιπου, μετατροπή ή α¬ 
κύρωση που πραγματοποιείται από μια αρχή εξυγίανσης 
κατά την άσκηση των εν λόγω εξουσιών υπό την προϋ¬ 
πόθεση ότι η εν λόγω υποχρέωση: 

α) δεν εξαιρείται δυνάμει των παραγράφων 2 έως 4 
του άρθρου 44, 

β) δεν αποτελεί κατάθεση που αναφέρεται στην υπο¬ 
περίπτωση ββ' της περίπτωσης ε' της παραγράφου 1 
του άρθρου 145α του ν. 4261/2014, 

γ) διέπεται από νομοθεσία τρίτης χώρας, και 

δ) εκδίδεται ή αναλαμβάνεται μετά την έναρξη ισχύος 
του παρόντος νόμου. 

Το πρώτο εδάφιο δεν εφαρμόζεται στην περίπτωση 
που η αρχή εξυγίανσης διαπιστώνει ότι οι υποχρεώσεις 
ή τα μέσα του πρώτου εδαφίου μπορούν να υπαχθούν 
στις εξουσίες απομείωσης και μετατροπής σύμφωνα με 
το δίκαιο τρίτης χώρας ή σύμφωνα με δεσμευτική συμ¬ 
φωνία που έχει συναφθεί με την εν λόγω τρίτη χώρα. 

Η αρχή εξυγίανσης μπορεί να απαιτεί από τα ιδρύματα 
και τις οντότητες που αναφέρονται στις περιπτώσεις β', 
γ' και δ' της παραγράφου 1 του άρθρου 1 να παρέχουν 
στην αρχή εξυγίανσης γνωμοδότηση σχετικά με τη εκτε- 
λεστότητα και την αποτελεσματικότητα μιας τέτοιας ρή¬ 
τρας. 

2. Αν ένα ίδρυμα ή οντότητα που αναφέρεται στις πε¬ 
ριπτώσεις β', γ' ή δ' της παραγράφου 1 του άρθρου 1 
δεν συμπεριλάβει στις συμβατικές διατάξεις που διέ- 
πουν τη συγκεκριμένη υποχρέωση ρήτρα που απαιτείται 
σύμφωνα με την παράγραφο 1, η παράλειψη αυτή δεν ε¬ 
μποδίζει την αρχή εξυγίανσης να ασκεί τις εξουσίες α¬ 
πομείωσης και μετατροπής, στην εν λόγω υποχρέωση. 

Άρθρο 56 

Μέτρα δημόσιας χρηματοπιστωτικής σταθεροποίησης 
(άρθρο 37 παράγραφος 10 και άρθρο 56 
της Οδηγίας 2014/59/ΕΕ) 

1. Σε περιπτώσεις εξαιρετικής συστημικής κρίσης, 
μπορεί να παρασχεθεί έκτακτη δημόσια χρηματοπιστωτι¬ 
κή στήριξη, μέσω μέτρων δημόσιας χρηματοπιστωτικής 
σταθεροποίησης, για τους σκοπούς της συμμετοχής 
στην εξυγίανση ενός ιδρύματος ή μιας οντότητας των 
περιπτώσεων β', γ' ή δ' της παραγράφου 1 του άρθρου 
1, προκειμένου με την άμεση παρέμβαση να αποφευχθεί 
η εκκαθάριση του εν λόγω ιδρύματος ή οντότητας και να 

επιτευχθούν οι στόχοι εξυγίανσης της παραγράφου 2 
του άρθρου 31 σε εθνικό επίπεδο ή σε επίπεδο ΕΕ. 

Μέτρα δημόσιας χρηματοπιστωτικής σταθεροποίησης 
είναι: 

α) η δημόσια κεφαλαιακή στήριξη του άρθρου 57, και 
β) ο προσωρινός δημόσιος έλεγχος του άρθρου 58. 

2. Για την εφαρμογή της παραγράφου 1 πρέπει να πλη- 
ρούνται σωρευτικά οι ακόλουθες προϋποθέσεις: 

α) το ίδρυμα ή η οντότητα πληροί τις προϋποθέσεις ε¬ 
ξυγίανσης της παραγράφου 1 του άρθρου 32, 
β) οι μέτοχοι, οι κάτοχοι άλλων τίτλων ιδιοκτησίας, οι 
κάτοχοι σχετικών κεφαλαιακών μέσων και οι κάτοχοι άλ¬ 
λων επιλέξιμων υποχρεώσεων έχουν συνεισφέρει, μέσω 
απομείωσης, μετατροπής ή με άλλο τρόπο, στην απορ¬ 
ρόφηση των ζημιών και την ανακεφαλαιοποίηση με ποσό 
που ισοδυναμεί τουλάχιστον στο 8% των συνολικών υ¬ 
ποχρεώσεων συμπεριλαμβανομένων των ιδίων κεφαλαί¬ 
ων του υπό εξυγίανση ιδρύματος, μετρούμενων κατά 
τον χρόνο της ενέργειας εξυγίανσης σύμφωνα με την α¬ 
ποτίμηση που προβλέπεται στο άρθρο 36, και 
γ) έχει χορηγηθεί προηγούμενη και τελική έγκριση της 
Ευρωπαϊκής Επιτροπής σύμφωνα με το άρθρο 107 της 
ΣΛΕΕ για τους κανόνες της ΕΕ περί κρατικών ενισχύσε¬ 
ων για τη χρήση του επιλεγμένου μέτρου. 

3. Τηρουμένης της παραγράφου 2, για την παροχή δη¬ 
μόσιας χρηματοπιστωτικής στήριξης πρέπει επιπλέον να 
συντρέχει τουλάχιστον μία από τις ακόλουθες προϋπο¬ 
θέσεις: 

α) η εφαρμογή των μέτρων εξυγίανσης, κρίνεται, ότι 
δεν θα επαρκούσε για την αποφυγή δυσμενών επιπτώ¬ 
σεων στη χρηματοπιστωτική σταθερότητα, 
β) η εφαρμογή των μέτρων εξυγίανσης κρίνεται ότι 
δεν θα επαρκούσε για την προστασία του δημόσιου συμ¬ 
φέροντος, στις περιπτώσεις όπου έχει ήδη χορηγηθεί 
στο ίδρυμα έκτακτη στήριξη ρευστότητας από την κε¬ 
ντρική τράπεζα, 

γ) σε σχέση με την στήριξη μέσω του προσωρινού δη¬ 
μόσιου ελέγχου, η εφαρμογή των άλλων μέτρων εξυ¬ 
γίανσης κρίνεται ότι δεν θα επαρκούσε για την προστα¬ 
σία του δημόσιου συμφέροντος, στις περιπτώσεις όπου 
έχει ήδη χορηγηθεί στο ίδρυμα στήριξη ιδίων κεφαλαίων 
μέσω του μέτρου της δημόσιας κεφαλαιακής στήριξης. 

4. Η απόφαση για τη χρήση των μέτρων δημόσιας χρη¬ 
ματοπιστωτικής σταθεροποίησης και την επιλογή του εν- 
δεδειγμένου μέτρου λαμβάνεται με εισήγηση του Συμ¬ 
βουλίου Συστημικής Ευστάθειας από τον Υπουργό Οικο¬ 
νομικών, κατόπιν διαβούλευσης με την αρχή εξυγίανσης. 

5. Για την εφαρμογή της παραγράφου 4, η αρχή εξυ¬ 
γίανσης εισηγείται ως προς την συνδρομή των προϋπο¬ 
θέσεων των περιπτώσεων α' και β' της παραγράφου 2 
και των προϋποθέσεων της παραγράφου 3, εκτός από 
την προϋπόθεση της περίπτωσης α' της παραγράφου 1 
του άρθρου 32 για την οποία εισηγείται η αρμόδια αρχή. 

6. Για την εφαρμογή των άρθρων 56 έως 58, το Υ¬ 
πουργείο Οικονομικών έχει τις σχετικές εξουσίες εξυ¬ 
γίανσης των άρθρων 63 έως 72 και τηρεί τις διατάξεις 
των άρθρων 66, 68, 82 και 107. 

7. Η παροχή δημόσιας χρηματοπιστωτικής στήριξης με 
τα ανωτέρω μέτρα, όπως αυτά προσδιοριστούν σύμφω¬ 
να με τις παραγράφους 4 και 5, αποτελεί έσχατο μέσο, 
αφού έχει προηγηθεί η αξιολόγηση και αξιοποίηση στο 
μεγαλύτερο δυνατό βαθμό των άλλων μέτρων εξυγίαν¬ 
σης με σκοπό την ταυτόχρονη διατήρηση της χρηματοπι¬ 
στωτικής σταθερότητας. 


Αρθρο 57 

Δημόσια κεφαλαιακή στήριξη 
(άρθρο 57 της Οδηγίας 2014/59/ΕΕ) 

1. Το Υπουργείο Οικονομικών, τηρώντας τις διατάξεις 
του ν. 2190/1920 (Α' 37) μπορεί να συμμετάσχει στην α- 
νακεφαλαιοποίηση ενός ιδρύματος ή μιας οντότητας 
των περιπτώσεων β', γ ’ ή δ' της παραγράφου 1 του άρ¬ 
θρου 1 παρέχοντας στο ίδρυμα ή στην οντότητα κεφά¬ 
λαιο με αντάλλαγμα τα ακόλουθα μέσα, με την επιφύλα¬ 
ξη των απαιτήσεων του Κανονισμού (ΕΕ) αριθμ. 575/ 
2013: 

α) κεφαλαιακά μέσα κοινών μετοχών του κεφαλαίου 
της κατηγορίας 1, 

β) πρόσθετα μέσα της Κατηγορίας 1 ή μέσα της Κατη¬ 
γορίας 2. 

2. Οταν παρέχεται δημόσια κεφαλαιακή στήριξη σύμ¬ 
φωνα με την παράγραφο 1: 

α) η άσκηση διοίκησης και η διαχείριση γίνεται με ιδιω¬ 
τικοοικονομικά κριτήρια, στο βαθμό που αυτό επιτρέπε¬ 
ται από το ύψος της συμμετοχής του Ελληνικού Δημοσί¬ 
ου στο μετοχικό κεφάλαιο του εν λόγω ιδρύματος ή ο¬ 
ντότητας, 

β) η συμμετοχή του Ελληνικού Δημοσίου μεταφέρεται 
στον ιδιωτικό τομέα αμέσως μόλις το επιτρέψουν οι ε¬ 
μπορικές και χρηματοπιστωτικές συνθήκες. 

Άρθρο 58 

Προσωρινός δημόσιος έλεγχος 
(άρθρο 58 της Οδηγίας 2014/59/ΕΕ) 

1. Με απόφαση του Υπουργού Οικονομικών ένα ίδρυ¬ 
μα ή μια οντότητα των περιπτώσεων β', γ' ή δ' του άρ¬ 
θρου 1 μπορεί να τεθεί υπό προσωρινό δημόσιο έλεγχο. 

2. Για τον σκοπό αυτό, το Υπουργείο Οικονομικών 
μπορεί να εκδίδει μία ή περισσότερες εντολές μεταβίβα¬ 
σης μετοχών στις οποίες ο εκδοχέας είναι: 

α) εντολοδόχος του Ελληνικού Δημοσίου ή 

β) εταιρεία που ανήκει και ελέγχεται πλήρως από το 
Ελληνικό Δημόσιο. 

Με απόφαση του Υπουργού Οικονομικών, ως εντολο¬ 
δόχος του Ελληνικού Δημοσίου κατά την έννοια της πα¬ 
ρούσας παραγράφου μπορεί να ορίζεται είτε υπηρεσία 
του Υπουργείου Οικονομικών είτε εποπτευόμενο από 
αυτό νομικό πρόσωπο δημοσίου ή ιδιωτικού δικαίου που 
ανήκει στον δημόσιο ή ευρύτερο δημόσιο τομέα ή ανήκει 
και ελέγχεται από το Ελληνικό Δημόσιο. 

3. Η άσκηση διοίκησης και η διαχείριση των ιδρυμάτων 
ή οντοτήτων των περιπτώσεων β', γ' ή δ' του άρθρου 1 
που τίθενται σε προσωρινό δημόσιο έλεγχο κατά τις δια¬ 
τάξεις του παρόντος άρθρου, γίνεται με ιδιωτικοοικονο¬ 
μικά κριτήρια. Η συμμετοχή του Ελληνικού Δημοσίου με¬ 
ταβιβάζεται στον ιδιωτικό τομέα αμέσως μόλις το επι¬ 
τρέψουν οι εμπορικές και χρηματοπιστωτικές συνθήκες. 

ΚΕΦΑΛΑΙΟ ΙΑ 

ΑΠΟΜΕΙΩΣΗ ΤΩΝ ΚΕΦΑΛΑΙΑΚΩΝ ΜΕΣΩΝ 
Άρθρο 59 

Απαίτηση για την άσκηση των εξουσιών απομείωσης 
ή μετατροπής των κεφαλαιακών μέσων 
(άρθρο 59 της Οδηγίας 2014/59/ΕΕ) 

1. Οι εξουσίες απομείωσης ή μετατροπής των σχετι- 

κών κεφαλαιακών μέσων μπορούν να ασκούνται από την 
αρχή εξυγίανσης: 

α) είτε ανεξάρτητα από τις ενέργειες εξυγίανσης στις 
οποίες προβαίνει η αρχή εξυγίανσης σύμφωνα με τη πε¬ 
ρίπτωση α της παραγράφου 2 του άρθρου 43, 

β) είτε σε συνδυασμό με τις ενέργειες εξυγίανσης στις 
οποίες προβαίνει η αρχή εξυγίανσης όταν πληρούνται οι 
προϋποθέσεις των άρθρων 32 και 33, 

γ) είτε σε συνδυασμό με τα μέτρα δημόσιας χρηματο¬ 
πιστωτικής σταθεροποίησης σύμφωνα με τα άρθρα 56 έ¬ 
ως 58. 

2. Οι εξουσίες απομείωσης ή μετατροπής ασκούνται ό¬ 
ταν πληρούνται μία ή περισσότερες από τις ακόλουθες 
προϋποθέσεις: 

α) έχει διαπιστωθεί σύμφωνα με το άρθρο 32 ότι πλη- 
ρούνται οι προύποθέσεις εξυγίανσης των άρθρων 32 και 
33, 

β) η αρμόδια αρχή διαπιστώνει ότι εάν δεν ασκηθεί η 
εν λόγω εξουσία το ίδρυμα ή η οντότητα των περιπτώσε¬ 
ων β', γ' ή δ' της παραγράφου 1 του άρθρου 1 θα παύ- 
σει να είναι βιώσιμο, 

γ) στην περίπτωση κεφαλαιακών μέσων που έχουν εκ- 
δοθεί από θυγατρικό ίδρυμα και τα οποία αναγνωρίζο¬ 
νται στον υπολογισμό των απαιτήσεων ιδίων κεφαλαίων 
σε ατομική και σε ενοποιημένη βάση, και τόσο η ενδε- 
δειγμένη αρχή του κράτους μέλους της αρχής ενοποιη¬ 
μένης εποπτείας όσο και η ενδεδειγμένη αρχή του κρά¬ 
τους μέλους του θυγατρικού ιδρύματος διαπιστώνουν με 
κοινή απόφαση σύμφωνα με τις παραγράφους 3 και 4 
του άρθρου 89 ότι, εάν δεν ασκηθεί η εξουσία απομείω¬ 
σης ή μετατροπής στα εν λόγω μέσα, ο όμιλος θα παύσει 
να είναι βιώσιμος, 

δ) στην περίπτωση κεφαλαιακών μέσων που έχουν εκ- 
δοθεί από τη μητρική επιχείρηση και τα οποία αναγνωρί¬ 
ζονται στον υπολογισμό των απαιτήσεων ιδίων κεφαλαί¬ 
ων σε ατομική βάση στο επίπεδο της μητρικής επιχείρη¬ 
σης ή σε ενοποιημένη βάση, και η ενδεδειγμένη αρχή 
του κράτους μέλους της αρχής ενοποιημένης εποπτείας 
διαπιστώνει ότι, εάν δεν ασκηθούν οι εξουσίες απομείω¬ 
σης ή μετατροπής στα εν λόγω μέσα, ο όμιλος θα παύσει 
να είναι βιώσιμος, 

ε) απαιτείται έκτακτη δημόσια χρηματοοικονομική στή¬ 
ριξη για το ίδρυμα ή την οντότητα των περιπτώσεων β', 
γ' ή δ' της παραγράφου 1 του άρθρου 1, εξαιρουμένων 
των περιπτώσεων που προβλέπονται στην υποπερίπτω¬ 
ση γγ' της περίπτωσης δ' της παραγράφου 3 του άρ¬ 
θρου 32. 

3. Για τους σκοπούς της παραγράφου 2, ένα ίδρυμα ή 
μια οντότητα που αναφέρεται στις περιπτώσεις β', γ' ή 
δ’ της παραγράφου 1 του άρθρου 1 ή ένας όμιλος θεω¬ 
ρούνται ότι παύουν να είναι βιώσιμα μόνο όταν πληρού- 
νται σωρευτικά οι ακόλουθες προύποθέσεις. 

α) το ίδρυμα ή η οντότητα που αναφέρεται στις περι¬ 
πτώσεις β', γ' ή δ' της παραγράφου 1 του άρθρου 1 ή ο 
όμιλος τελεί σε κατάσταση αφερεγγυότητας ή επαπει- 
λούμενης αφερεγγυότητας και 

β) λαμβάνοντας υπόψη τη χρονική στιγμή και άλλες 
σχετικές περιστάσεις, δεν προσδοκάται εύλογα ότι ε¬ 
ναλλακτικά μέτρα προερχόμενα από τον ιδιωτικό τομέα 
(συμπεριλαμβανομένων των μέτρων του Θ.Σ.Π.) ή επο¬ 
πτικές ενέργειες (συμπεριλαμβανομένων των μέτρων έ¬ 
γκαιρης παρέμβασης ή της απομείωσης ή της μετατρο¬ 
πής των σχετικών κεφαλαιακών μέσων σύμφωνα με την 
παράγραφο 2) θα αποτρέψουν την αφερεγγυότητα του ι¬ 


δρύματος ή του ομίλου εντός ευλόγου χρονικού διαστή¬ 
ματος. 

4. Για τους σκοπούς της περίπτωσης α' της παραγρά¬ 
φου 3, ένα ίδρυμα ή μια οντότητα που αναφέρεται στις 
περιπτώσεις β', γ' ή δ' της παραγράφου 1 του άρθρου 1 
θεωρείται ότι τελεί σε κατάσταση αφερεγγυότητας ή ε- 
παπειλούμενης αφερεγγυότητας όταν ισχύουν μία ή πε¬ 
ρισσότερες από τις περιστάσεις που προσδιορίζονται 
στην παράγραφο 3 του άρθρου 32. 

5. Για τους σκοπούς της περίπτωσης α' της παραγρά¬ 
φου 3, ένας όμιλος θεωρείται ότι τελεί σε κατάσταση α- 
φερεγγυότητας ή επαπειλούμενης αφερεγγυότητας ό¬ 
ταν παραβιάζει, ή όταν υπάρχουν ενδείξεις ότι πρόκειται 
να παραβιάσει στο εγγύς μέλλον, τις απαιτήσεις ενοποι¬ 
ημένης εποπτείας κατά τρόπο που θα δικαιολογούσε την 
ανάληψη δράσης από την αρμόδια αρχή, μεταξύ άλλων, 
διότι ο όμιλος έχει υποστεί ή είναι πιθανό να υποστεί ζη¬ 
μίες οι οποίες θα αναλώσουν το σύνολο ή σημαντικό μέ¬ 
ρος των ιδίων κεφαλαίων του. 

6. Σχετικό κεφαλαιακό μέσο που έχει εκδοθεί από θυ¬ 
γατρική δεν απομειώνεται σε μεγαλύτερη έκταση ούτε 
μετατρέπεται υπό δυσμενέστερους όρους, σύμφωνα με 
την περίπτωση γ' της παραγράφου 2, σε σχέση με τα ί¬ 
διας κατηγορίας κεφαλαιακά μέσα στο επίπεδο της μη¬ 
τρικής επιχείρησης. 

7. Πριν καταλήξει στη διαπίστωση της περίπτωσης γ' 
της παραγράφου 2 όσον αφορά θυγατρική, που εκδίδει 
σχετικά κεφαλαιακά μέσα που αναγνωρίζονται στον υ¬ 
πολογισμό των απαιτήσεων ιδίων κεφαλαίων σε ατομική 
και σε ενοποιημένη βάση, η ενδεδειγμένη αρχή ακολου¬ 
θεί τη διαδικασία του άρθρου 62. 

8. Όταν η ενδεδειγμένη αρχή καταλήγει στη διαπίστω¬ 
ση της παραγράφου 2 ενημερώνει αμελλητί την αρχή ε¬ 
ξυγίανσης. 

9. Η αρχή εξυγίανσης έχει την εξουσία να απομειώνει 
ή να μετατρέπει τα σχετικά κεφαλαιακά μέσα σε μετο¬ 
χές ή άλλους τίτλους ιδιοκτησίας των ιδρυμάτων και των 
οντοτήτων που ορίζονται στις περιπτώσεις β', γ' και δ' 
της παραγράφου 1 του άρθρου 1. 

Οι εξουσίες απομείωσης ή μετατροπής ασκούνται από 
την αρχή εξυγίανσης χωρίς καθυστέρηση σύμφωνα με 
τις διατάξεις του άρθρου 60 και μετά την πλήρωση των 
προϋποθέσεων της παραγράφου 3. 

10. Πριν ασκήσει τις εξουσίες απομείωσης ή μετατρο¬ 
πής των κεφαλαιακών μέσων, η αρχή εξυγίανσης δια¬ 
σφαλίζει ότι διενεργείται, σύμφωνα με το άρθρο 36, α¬ 
ποτίμηση των στοιχείων ενεργητικού και παθητικού του 
ιδρύματος ή της οντότητας των περιπτώσεων β', γ' ή δ' 
της παραγράφου 1 του άρθρου 1. Η αποτίμηση αυτή α¬ 
ποτελεί τη βάση υπολογισμού: 

α) της απομείωσης που πρόκειται να εφαρμοστεί στα 
σχετικά κεφαλαιακά μέσα προκειμένου να απορροφη- 
θούν ζημίες, καθώς και 

β) του βαθμού μετατροπής των σχετικών κεφαλαιακών 
μέσων με σκοπό την ανακεφαλαιοποίηση του ιδρύματος 
ή της οντότητας των περιπτώσεων β', γ' ή δ' της παρα¬ 
γράφου 1 του άρθρου 1. 

Άρθρο 60 

Διατάξεις που διέπουν την απομείωση 
ή μετατροπή κεφαλαιακών μέσων 
(άρθρο 60 της Οδηγίας 2014/59/ΕΕ) 

1. Κατά τη συμμόρφωση με τις απαιτήσεις του άρθρου 

59, η αρχή εξυγίανσης ασκεί την εξουσία απομείωσης ή 
μετατροπής βάσει της κατάταξης των απαιτήσεων κατά 
τις συνήθεις διαδικασίες αφερεγγυότητας, και με τέτοιο 
τρόπο ώστε να επιτευχθούν τα ακόλουθα αποτελέσμα¬ 
τα: 

α) πρώτα υφίστανται μείωση τα στοιχεία κεφαλαίου 
κοινών μετοχών της Κατηγορίας 1 κατ’ αναλογία προς 
τις ζημίες και στα όρια των δυνατοτήτων τους και η αρχή 
εξυγίανσης προβαίνει σε μία ή αμφότερες τις ενέργειες 
της παραγράφου 1 του άρθρου 47 έναντι των κατόχων 
μέσων κεφαλαίου κοινών μετοχών της Κατηγορίας 1, 
β) στη συνέχεια και εφόσον απαιτείται, τα πρόσθετα 
μέσα της Κατηγορίας 1 απομειώνονται ή μετατρέπονται, 
ή απομειώνονται και μετατρέπονται σε μέσα κεφαλαίου 
κοινών μετοχών της Κατηγορίας 1, στο βαθμό που απαι¬ 
τείται για την επίτευξη των στόχων εξυγίανσης του άρ¬ 
θρου 31 ή στα όρια των δυνατοτήτων των σχετικών κε¬ 
φαλαιακών μέσων, όποιο είναι χαμηλότερο, 
γ) στη συνέχεια και εφόσον απαιτείται, τα μέσα της 
Κατηγορίας 2 απομειώνονται ή μετατρέπονται, ή απομει- 
ώνονται και μετατρέπονται σε μέσα κεφαλαίου κοινών 
μετοχών της Κατηγορίας 1 στο βαθμό που απαιτείται για 
την επίτευξη των στόχων εξυγίανσης του άρθρου 31 ή 
στα όρια των δυνατοτήτων των σχετικών κεφαλαιακών 
μέσων, όποιο είναι χαμηλότερο. 

2. Σε περίπτωση που η αξία του σχετικού κεφαλαιακού 
μέσου απομειώνεται: 

α) η μείωση της εν λόγω αξίας είναι μόνιμη, με την ε¬ 
πιφύλαξη της παραγράφου 3 του άρθρου 46, 
β) δεν υφίσταται καμία υποχρέωση έναντι του κατό¬ 
χου του σχετικού κεφαλαιακού μέσου σε σχέση με την 
αξία του μέσου που απομειώθηκε ή στο πλαίσιο αυτής, ε¬ 
κτός των ήδη δεδουλευμένων υποχρεώσεων και τυχόν 
υποχρέωσης αποζημίωσής του λόγω παράνομης άσκη¬ 
σης της εξουσίας απομείωσης, 
γ) καμία αποζημίωση δεν καταβάλλεται σε κανέναν 
κάτοχο των σχετικών κεφαλαιακών μέσων, πλην των πε¬ 
ριπτώσεων της παραγράφου 3. 

Η περίπτωση β' δεν εμποδίζει τη διάθεση μέσων κε¬ 
φαλαίου κοινών μετοχών της Κατηγορίας 1 σε έναν κά¬ 
τοχο σχετικών κεφαλαιακών μέσων, όπως ορίζει η παρά¬ 
γραφος 3. 

3. Προκειμένου να πραγματοποιηθεί η μετατροπή των 
σχετικών κεφαλαιακών μέσων σύμφωνα με την περίπτω¬ 
ση γ' της παραγράφου 1 του παρόντος άρθρου, η αρχή 
εξυγίανσης μπορεί να απαιτεί από τα ιδρύματα και τις ο¬ 
ντότητες που αναφέρονται στις περιπτώσεις β ', γ' ή δ ' 
της παραγράφου 1 του άρθρο 1 την έκδοση μέσων κεφα¬ 
λαίου κοινών μετοχών της Κατηγορίας 1 προς τους κα¬ 
τόχους των σχετικών κεφαλαιακών μέσων. Η αρχή εξυ¬ 
γίανσης μπορεί να απαιτεί από τα ιδρύματα και τις ως ά¬ 
νω οντότητες να έχουν τη δυνατότητα να προβούν ανά 
πάσα στιγμή στην έκδοση του σχετικού αριθμού μέσων 
κεφαλαίου κοινών μετοχών της Κατηγορίας 1. 

Η μετατροπή των σχετικών κεφαλαιακών μέσων είναι 
δυνατή μόνο εφόσον πληρούνται οι ακόλουθες προϋπο¬ 
θέσεις: 

α) τα εν λόγω μέσα κεφαλαίου κοινών μετοχών της 
Κατηγορίας 1 εκδίδονται με τη σύμφωνη γνώμη της αρ¬ 
χής εξυγίανσης του ιδρύματος ή της οντότητας που ανα- 
φέρεται στις περιπτώσεις β', γ' ή δ' της παραγράφου 1 
του άρθρου 1 ή, κατά περίπτωση, της αρχής εξυγίανσης 
της μητρικής επιχείρησης, 

β) τα εν λόγω μέσα κεφαλαίου κοινών μετοχών της 


Κατηγορίας 1 εκδίδονται πριν από κάθε έκδοση μετοχών 
ή άλλων τίτλων ιδιοκτησίας από το ίδρυμα ή την οντότη¬ 
τα που αναφέρεται στις περιπτώσεις β', γ' ή δ ’ της πα¬ 
ραγράφου 1 του άρθρου 1, με σκοπό την εισφορά ιδίων 
κεφαλαίων από το κράτος ή από κρατικό φορέα, 
γ) τα εν λόγω μέσα κεφαλαίου κοινών μετοχών της 
Κατηγορίας 1 αποδίδονται και μεταβιβάζονται χωρίς κα¬ 
θυστέρηση μετά την άσκηση της εξουσίας μετατροπής, 
δ) ο συντελεστής μετατροπής που προσδιορίζει τον α¬ 
ριθμό των μέσων κεφαλαίου κοινών μετοχών της Κατη¬ 
γορίας 1 που διατίθενται για κάθε σχετικό κεφαλαιακό 
μέσο είναι σύμφωνος το άρθρο 50 και τις σχετικές κα¬ 
τευθυντήριες γραμμές που καταρτίζει η Ε.Α.Τ. σύμφωνα 
με την παράγραφο 4 του άρθρου 50 της Οδηγίας 
2014/59/ΕΕ. 

4. Όταν ένα ίδρυμα πληροί τις προϋποθέσεις για εξυ¬ 
γίανση και η αρχή εξυγίανσης αποφασίζει να εφαρμόσει 
ένα μέτρο εξυγίανσης, τότε απαιτείται η προηγούμενη ε¬ 
φαρμογή της παραγράφου 2 του άρθρου 59 

Άρθρο 61 

Αρχές αρμόδιες για την εφαρμογή 
περιπτώσεων του άρθρου 59 
(άρθρο 61 της Οδηγίας 2014/59/ΕΕ) 

1. Ενδεδειγμένη αρχή για την Ελλάδα για την εφαρμο¬ 
γή των περιπτώσεων β', γ', δ' και ε' της παραγράφου 2 
του άρθρου 59 είναι η αρμόδια αρχή, ή η αρχή που έχει 
καθορισθεί στο εθνικό δίκαιο κάθε κράτους μέλους, σύμ¬ 
φωνα με το άρθρο 61 παράγραφος 2 της Οδηγίας 
2014/59/ΕΕ. 

2. Στην περίπτωση που τα σχετικά κεφαλαιακά μέσα 
εκδίδονται από ίδρυμα ή οντότητα, όπως ορίζονται στις 
περιπτώσεις β ’, γ' ή δ' της παραγράφου 1 του άρθρου 1 
που είναι θυγατρική και περιλαμβάνονται στον υπολογι¬ 
σμό των απαιτήσεων ιδίων κεφαλαίων σε ατομική ή σε ε¬ 
νοποιημένη βάση, η αρχή που είναι αρμόδια να προβαί¬ 
νει στις διαπιστώσεις που αναφέρονται στην παράγραφο 
2 του άρθρου 59 είναι η ακόλουθη: 

α) η ενδεδειγμένη αρχή του κράτους - μέλους όπου εί¬ 
ναι εγκατεστημένο το ίδρυμα ή η οντότητα των περιπτώ¬ 
σεων β', γ' ή δ' της παραγράφου 1 του άρθρου 1 που ε¬ 
ξέδωσε τα εν λόγω μέσα, σύμφωνα με τα άρθρα 8 έως 
10, 12 έως 14 και 16 έως 28 του ν. 4261/2014 και τα άρ¬ 
θρα 9 έως 35 του ν. 3606/2007, είναι αρμόδια να προβαί¬ 
νει στις διαπιστώσεις που αναφέρονται στην περίπτωση 
β) της παραγράφου 2 του άρθρου 59, 
β) η ενδεδειγμένη αρχή του κράτους - μέλους ενοποι¬ 
ημένης εποπτείας και η ενδεδειγμένη αρχή του κράτους 
μέλους όπου είναι εγκατεστημένο το ίδρυμα ή η οντότη¬ 
τα των περιπτώσεων β', γ' ή δ' της παραγράφου 1 του 
άρθρου 1 που εξέδωσε τα εν λόγω μέσα, σύμφωνα με τα 
άρθρα 8 έως 10, 12 έως 14 και 16 έως 28 του 
ν. 4261/2014, είναι αρμόδιες να προβαίνουν στην κοινή 
διαπίστωση που λαμβάνει τη μορφή κοινής απόφασης 
και αναφέρεται στην περίπτωση γ' της παραγράφου 2 
του άρθρου 59. 

Άρθρο 62 

Ενοποιημένη εφαρμογή: διαδικασία διαπίστωσης 
(άρθρο 62 της Οδηγίας 2014/59/ΕΕ) 

1. Η ενδεδειγμένη αρχή πριν προβεί στη διαπίστωση 
που αναφέρεται στις περιπτώσεις β', γ', δ' ή ε' της πα- 

ραγράφου 2 του άρθρου 59 όσον αφορά θυγατρική που 
εκδίδει τα σχετικά κεφαλαιακά μέσα τα οποία περιλαμ¬ 
βάνονται στον υπολογισμό των απαιτήσεων ιδίων κεφα¬ 
λαίων σε ατομική και σε ενοποιημένη βάση, αποστέλλει 
αμελλητί κοινοποίηση στην αρχή ενοποιημένης εποπτεί- 
ας και, αν πρόκειται για διαφορετική αρχή, στην ενδε- 
δειγμένη αρχή του κράτους - μέλους όπου είναι εγκατε¬ 
στημένη η αρχή ενοποιημένης εποπτείας. Πριν η ενδε- 
δειγμένη αρχή προβεί στη διαπίστωση που αναφέρεται 
στην περίπτωση γ' της παραγράφου 2 του άρθρου 59 α¬ 
ποστέλλει αμελλητί κοινοποίηση στην αρμόδια αρχή που 
είναι υπεύθυνη για κάθε ίδρυμα ή οντότητα των περιπτώ¬ 
σεων β', γ' ή δ' της παραγράφου 1 του άρθρου 1 που έ¬ 
χει εκδώσει τα σχετικά κεφαλαιακά μέσα στα οποία πρό¬ 
κειται να ασκηθεί η εξουσία απομείωσης ή μετατροπής, 
εάν πραγματοποιηθεί η διαπίστωση και εάν διαφέρουν, 
στις αντίστοιχες ενδεδειγμένες αρχές και στην αρχή ε¬ 
νοποιημένης εποπτείας. 

2. Η ενδεδειγμένη αρχή, όταν προβαίνει σε μια διαπί¬ 
στωση που αναφέρεται στις περιπτώσεις γ', δ' ή ε' της 
παραγράφου 2 του άρθρου 59 στην περίπτωση ιδρύμα¬ 
τος ή ομίλου με διασυνοριακή δραστηριότητα, λαμβάνει 
υπόψη την πιθανή επίπτωση της εξυγίανσης σε όλα τα 
κράτη - μέλη στα οποία το ίδρυμα ή ο όμιλος δραστηριο¬ 
ποιείται. 

3. Η ενδεδειγμένη αρχή στην κοινοποίηση της παρα¬ 
γράφου 1 επεξηγεί τους λόγους για τους οποίους σκέ¬ 
πτεται να προβεί στην εν λόγω διαπίστωση. 

4. Όταν έχει πραγματοποιηθεί η κοινοποίηση σύμφω¬ 
να με την παράγραφο 1, η ενδεδειγμένη αρχή, μετά από 
διαβούλευση με τις αρχές στις οποίες απεστάλη η κοινο¬ 
ποίηση, εξετάζει τα ακόλουθα ζητήματα: 

α) εάν υπάρχει διαθέσιμο εναλλακτικό μέτρο αντί της 
άσκησης της εξουσίας απομείωσης ή μετατροπής σύμ¬ 
φωνα με την παράγραφο 2 του άρθρου 59, 

β) κατά πόσον είναι εφικτή η εφαρμογή του μέτρου 
αυτού, και 

γ) κατά πόσον υπάρχει ρεαλιστική προοπτική να μπο¬ 
ρέσει το μέτρο αυτό, σε κατάλληλο χρονικό διάστημα, 
να αντιμετωπίσει τις περιστάσεις για τις οποίες θα ήταν 
επιβεβλημένη η διαπίστωση της παραγράφου 2 του άρ¬ 
θρου 59. 

5. Για τους σκοπούς της παραγράφου 4 του παρόντος 
άρθρου, ως εναλλακτικά μέτρα νοούνται τα μέτρα έγκαι¬ 
ρης παρέμβασης του άρθρου 27, τα μέτρα της παρ. 1 του 
άρθρου 96 του ν. 4261/2014 ή η μεταφορά πόρων ή κε¬ 
φαλαίων από τη μητρική επιχείρηση. 

6. Αν, δυνάμει της παραγράφου 4, η ενδεδειγμένη αρ¬ 
χή μετά από την ως άνω διαβούλευση κρίνει ότι πληρού- 
νται τα αναφερόμενα σε αυτή τότε εφαρμόζει τα μέτρα 
αυτά. 

7. Αν συντρέχουν οι συνθήκες της παραγράφου 1 και 
κατ’ εφαρμογή της παραγράφου 4, η ενδεδειγμένη αρχή, 
μετά από διαβούλευση με τις αρχές στις οποίες απεστά¬ 
λη η κοινοποίηση, κρίνει ότι δεν υπάρχουν διαθέσιμα ε¬ 
ναλλακτικά μέτρα που θα μπορούσαν να επιφέρουν το α¬ 
ποτέλεσμα που αναφέρεται στην περίπτωση γ' της πα¬ 
ραγράφου 4, αποφασίζει εάν είναι σκόπιμο να προβεί 
στη διαπίστωση που αναφέρεται στην παράγραφο 2 του 
άρθρου 59. 

8. Σε περίπτωση που η ενδεδειγμένη αρχή αποφασίσει 
να προβεί στη διαπίστωση της περιπτώσεως γ' της πα¬ 
ραγράφου 2 του άρθρου 59 αποστέλλει αμελλητί κοινο¬ 


ποίηση στις ενδεδειγμένες αρχές των κρατών - μελών 
στα οποία είναι εγκατεστημένες οι επηρεαζόμενες θυ¬ 
γατρικές. Η διαπίστωση λαμβάνει τη μορφή κοινής από¬ 
φασης των παραγράφων 3 και 4 του άρθρου 92. Ελλεί¬ 
ψει κοινής απόφασης δεν εφαρμόζεται η περίπτωση γ' 
της παραγράφου 2 του άρθρου 59. 

9. Η αρχή εξυγίανσης εφαρμόζει αμέσως την απόφα¬ 
ση απομείωσης ή μετατροπής των κεφαλαιακών μέσων 
που λαμβάνεται δυνάμει του παρόντος άρθρου, λαμβά- 
νοντας δεόντως υπόψη τον επείγοντα χαρακτήρα των 
περιστάσεων. 

ΚΕΦΑΛΑΙΟ ΙΒ’ 

ΕΞΟΥΣΙΕΣ ΕΞΥΓΙΑΝΣΗΣ 

Άρθρο 63 
Γενικές εξουσίες 

(άρθρο 63 της Οδηγίας 2014/59/ΕΕ) 

1. Η αρχή εξυγίανσης για την εφαρμογή των μέτρων ε¬ 
ξυγίανσης σε ιδρύματα και οντότητες των περιπτώσεων 
β, γ' ή δ' της παραγράφου 1 του άρθρου 1 που πληρούν 
τις προβλεπόμενες προϋποθέσεις για εξυγίανση, διαθέ¬ 
τει τις αναγκαίες εξουσίες, τις οποίες ασκεί μεμονωμένα 
ή συνδυαστικά, και ειδικότερα, δύναται να: 

α) απαιτεί από κάθε πρόσωπο να παρέχει όλες τις ανα¬ 
γκαίες πληροφορίες προκειμένου αυτή να αποφασίζει 
και να προετοιμάζει μια ενέργεια εξυγίανσης, συμπερι- 
λαμβανομένης της επικαιροποίησης και της συμπλήρω¬ 
σης των πληροφοριών που περιλαμβάνονται στα σχέδια 
εξυγίανσης, και της απαίτησης παροχής πληροφοριών 
μέσω επιτόπιων ελέγχων, 

β) αναλαμβάνει τον έλεγχο ενός ιδρύματος υπό εξυ¬ 
γίανση και ασκεί όλα τα δικαιώματα και τις εξουσίες που 
παρέχονται στους μετόχους, στους λοιπούς ιδιοκτήτες και 
στο διοικητικό συμβούλιο του υπό εξυγίανση ιδρύματος, 
γ) μεταβιβάζει μετοχές ή άλλους τίτλους ιδιοκτησίας 
που έχουν εκδοθεί από ένα υπό εξυγίανση ίδρυμα, 
δ) μεταβιβάζει σε άλλο πρόσωπο, με τη συναίνεσή 
του, δικαιώματα, περιουσιακά στοιχεία ή υποχρεώσεις ε¬ 
νός υπό εξυγίανση ιδρύματος, 
ε) απομειώνει, μέχρι και μηδενισμού, αρχικό ποσό ή το 
οφειλόμενο ανεξόφλητο υπόλοιπο των επιλέξιμων υπο¬ 
χρεώσεων ενός υπό εξυγίανση ιδρύματος, 
στ) μετατρέπει επιλέξιμες υποχρεώσεις ενός υπό εξυ¬ 
γίανση ιδρύματος σε κοινές μετοχές ή άλλους τίτλους ι¬ 
διοκτησίας του εν λόγω ιδρύματος ή της οντότητας που 
αναφέρεται στις περιπτώσεις β', γ' ή δ' της παραγρά¬ 
φου 1 του άρθρου 1, ενός σχετικού μητρικού ιδρύματος 
ή οντότητας ή ενός μεταβατικού ιδρύματος στο οποίο 
μεταβιβάζονται περιουσιακά στοιχεία του ιδρύματος ή 
της οντότητας που αναφέρεται στις περιπτώσεις β', γ ' 
ή δ' της παραγράφου 1 του άρθρου 1, 
ζ) ακυρώνει χρεωστικά μέσα που έχουν εκδοθεί από έ¬ 
να υπό εξυγίανση ίδρυμα, εξαιρουμένων των εξασφαλι¬ 
σμένων υποχρεώσεων που εμπίπτουν στις διατάξεις των 
παραγράφων 2 και 3 του άρθρου 44, 
η) απομειώνει, μέχρι και μηδενισμού, την ονομαστική 
αξία μετοχών ή άλλων τίτλων ιδιοκτησίας ενός υπό εξυ¬ 
γίανση ιδρύματος, καθώς και να τα ακυρώνει, 
θ) απαιτεί από ένα υπό εξυγίανση ίδρυμα ή από ένα 
σχετικό μητρικό ίδρυμα ή οντότητα να εκδώσει νέες με¬ 
τοχές ή άλλους τίτλους ιδιοκτησίας ή άλλα κεφαλαιακά 

μέσα, συμπεριλαμβανομένων των προνομιούχων μετο¬ 
χών και των υπό αίρεση μετατρέψιμων χρηματοπιστωτι¬ 
κών μέσων, 

ι) τροποποιεί τη ληκτότητα των χρεωστικών μέσων και 
άλλων επιλέξιμων υποχρεώσεων που έχουν εκδοθεί από 
ένα υπό εξυγίανση ίδρυμα ή να τροποποιεί το ύψος των 
πληρωτέων τόκων δυνάμει αυτών ή την ημερομηνία κα¬ 
τά την οποία οι τόκοι καθίστανται πληρωτέοι, περιλαμβα- 
νομένης της προσωρινής αναστολής τους, εξαιρούμε¬ 
νων των εξασφαλισμένων υποχρεώσεων που εμπίπτουν 
στις διατάξεις των παραγράφων 2 και 3 του άρθρου 44, 

ια) καταγγέλλει και να ρευστοποιεί χρηματοπιστωτι¬ 
κές συμβάσεις ή συμβάσεις παραγώγων για τους σκο¬ 
πούς εφαρμογής του άρθρου 49, 

ιβ) απομακρύνει ή να αντικαθιστά το διοικητικό συμ¬ 
βούλιο και τα ανώτερα διοικητικά στελέχη ενός υπό εξυ¬ 
γίανση ιδρύματος, και 

ιγ) απαιτεί από την αρμόδια αρχή να αξιολογήσει ε¬ 
γκαίρως τον αγοραστή ειδικής συμμετοχής, κατά παρέκ¬ 
κλιση από τα χρονικά όρια που τίθενται στο άρθρο 23 
του ν. 4261/2014 και στο άρθρο 12 της Οδηγίας 
2014/65/ΕΕ. 

2. Κατά την εφαρμογή των μέτρων εξυγίανσης και την 
άσκηση των εξουσιών εξυγίανσης, η αρχή εξυγίανσης 
δεν υπόκειται σε καμία από τις ακόλουθες απαιτήσεις 
δυνάμει γενικών διατάξεων ή συμβατικών όρων ή άλλων 
διατάξεων: 

α) στην υποχρέωση να λάβει την έγκριση ή τη συγκα¬ 
τάθεση οποιουδήποτε άλλου προσώπου, ιδιωτικού ή δη¬ 
μόσιου δικαίου, συμπεριλαμβανομένων των μετόχων ή 
των πιστωτών του υπό εξυγίανση ιδρύματος, με την επι¬ 
φύλαξη της παραγράφου 3 του άρθρου 3, 

β) σε διαδικαστικές απαιτήσεις κοινοποίησης προς ο- 
ποιοδήποτε πρόσωπο, συμπεριλαμβανομένης της υπο¬ 
χρέωσης δημοσίευσης οποιοσδήποτε ανακοίνωσης ή ε¬ 
νημερωτικού δελτίου, καθώς και καταχώρισης οποιουδή- 
ποτε εγγράφου σε οποιαδήποτε άλλη αρχή πριν από την 
άσκηση εξουσίας εξυγίανσης. Το εδάφιο αυτό εφαρμό¬ 
ζεται με την επιφύλαξη των απαιτήσεων των άρθρων 81 
και 82 και των απαιτήσεων κοινοποίησης βάσει των κα¬ 
νόνων της ΕΕ για τις κρατικές ενισχύσεις. 

Ειδικότερα, η αρχή εξυγίανσης δύναται να ασκήσει τις 
εξουσίες του παρόντος άρθρου ανεξάρτητα από κάθε 
περιορισμό, ή απαίτηση για συγκατάθεση, που ενδεχο¬ 
μένως ισχύει για τη μεταβίβαση των εν λόγω χρηματοπι¬ 
στωτικών μέσων, δικαιωμάτων, περιουσιακών στοιχείων 
ή υποχρεώσεων. 

3. Αν κάποια από τις εξουσίες που αναφέρονται στην 
παράγραφο 1 δεν μπορεί να εφαρμοστεί σε οντότητα 
της παραγράφου 1 του άρθρου 1 λόγω της ειδικής εται¬ 
ρικής μορφής της, η αρχή εξυγίανσης έχει, στο μέτρο 
του δυνατού, παρεμφερείς εξουσίες όσον αφορά το επι- 
διωκόμενο αποτέλεσμα. Στην περίπτωση αυτή, οι δια¬ 
σφαλίσεις που προβλέπονται στον παρόντα νόμο ή άλ¬ 
λες που έχουν ισοδύναμο αποτέλεσμα ισχύουν για τα ε¬ 
πηρεαζόμενα πρόσωπα, περιλαμβανομένων και των με¬ 
τόχων, των πιστωτών και των αντισυμβαλλομένων. 

Άρθρο 64 

Επικουρικές εξουσίες 
(άρθρο 64 της Οδηγίας 2014/59/ΕΕ) 

1. Κατά την άσκηση των αρμοδιοτήτων της, η αρχή ε¬ 


ξυγίανσης μπορεί να προβεί στις ακόλουθες ενέργειες: 

α) με την επιφύλαξη του άρθρου 78, διασφαλίζει ότι η 
μεταβίβαση πραγματοποιείται χωρίς οποιαδήποτε υπο¬ 
χρέωση ή επιβάρυνση επί των μεταβιβαζόμενων χρημα¬ 
τοπιστωτικών μέσων, δικαιωμάτων, περιουσιακών στοι¬ 
χείων ή υποχρεώσεων. Για τον σκοπό αυτό, οποιοδήποτε 
δικαίωμα αποζημίωσης βάσει του παρόντος νόμου δεν 
θεωρείται υποχρέωση ή επιβάρυνση, 
β) αίρει τα δικαιώματα απόκτησης νέων μετοχών ή άλ¬ 
λων τίτλων ιδιοκτησίας, 

γ) απαιτεί από τη σχετική αρχή να διακόπτει ή να ανα¬ 
στέλλει τη διαπραγμάτευση ή τη διαδικασία εισαγωγής 
χρηματοπιστωτικών μέσων προς διαπραγμάτευση σε 
ρυθμιζόμενη αγορά σύμφωνα με το ν. 3371/2005 (Α' 
178), 

δ) παρέχει στον αποκτώντα την ίδια μεταχείριση που 
θα είχε το υπό εξυγίανση ίδρυμα για τους σκοπούς των 
δικαιωμάτων ή των υποχρεώσεων, ή των ενεργειών στις 
οποίες έχει προβεί το υπό εξυγίανση ίδρυμα, συμπερι¬ 
λαμβανομένων των δικαιωμάτων ή των υποχρεώσεων 
που σχετίζονται με τη συμμετοχή σε υποδομές αγοράς, 
σύμφωνα με τα άρθρα 38 και 40, 
ε) απαιτεί από το υπό εξυγίανση ίδρυμα ή τον αποκτώ¬ 
ντα την παροχή αμοιβαίας πληροφόρησης και συνδρο¬ 
μής, και 

στ) ακυρώνει ή να τροποποιεί τους όρους μιας σύμβα¬ 
σης στην οποία το υπό εξυγίανση ίδρυμα είναι συμβαλ¬ 
λόμενο μέρος ή το υποκαθιστά με τον αποκτώντα ως 
συμβαλλόμενο μέρος, σύμφωνα με τα άρθρα 69 και 71. 

2. Η αρχή εξυγίανσης ασκεί τις εξουσίες που καθορί¬ 
ζονται στην παράγραφο 1 όταν κρίνει ότι είναι κατάλλη¬ 
λες για να διασφαλιστεί η αποτελεσματικότητα μιας ε¬ 
νέργειας εξυγίανσης ή για να επιτευχθεί ένας ή περισ¬ 
σότεροι στόχοι εξυγίανσης. 

3. Η αρχή εξυγίανσης, κατά την άσκηση των αρμοδιο¬ 
τήτων της, μπορεί να προβλέπει αναγκαίες για την εξα¬ 
σφάλιση της συνέχειας ρυθμίσεις προκειμένου να δια¬ 
σφαλιστεί η αποτελεσματικότητα της ενέργειας εξυ¬ 
γίανσης και ότι ο αποκτών μπορεί να ασκήσει τις δρα¬ 
στηριότητες που του μεταβιβάστηκαν. 

4. Οι εξουσίες της περίπτωσης δ' της παραγράφου 1 
και της παραγράφου 3 δεν επηρεάζουν: 

α) το δικαίωμα ενός εργαζομένου του υπό εξυγίανση ι¬ 
δρύματος να καταγγείλει τη σύμβαση εργασίας του, 
β) με την επιφύλαξη των άρθρων 69, 70 και 71, κάθε 
δικαίωμα ενός αντισυμβαλλόμενου μέρους να ασκήσει 
τα δικαιώματά του βάσει της σύμβασης, συμπεριλαμβα¬ 
νομένου του δικαιώματος καταγγελίας, εφόσον το δικαι¬ 
ούται, σύμφωνα με τους όρους της σύμβασης, λόγω 
πράξης ή παράλειψης του υπό εξυγίανση ιδρύματος ή 
του αποκτώντα πριν ή μετά τη σχετική μεταβίβαση, αντί¬ 
στοιχα. 

Άρθρο 65 

Εξουσία απαίτησης παροχής υπηρεσιών και υποδομών 
(άρθρο 65 της Οδηγίας 2014/59/ΕΕ) 

1. Η αρχή εξυγίανσης έχει την εξουσία να απαιτεί από 
ένα υπό εξυγίανση ίδρυμα, ή από οποιοδήποτε μέλος 
του ομίλου του, να παρέχει τις υπηρεσίες ή τις υποδομές 
που είναι απαραίτητες προκειμένου ο αποκτών να είναι 
σε θέση να ασκεί αποτελεσματικά τις δραστηριότητες 
που του μεταβιβάστηκαν. 

Αυτό ισχύει και στην περίπτωση που το υπό εξυγίανση 
ίδρυμα ή το εν λόγω μέλος του ομίλου έχει τεθεί ήδη σε 
συνήθεις διαδικασίες αφερεγγυότητας. 

2. Η αρχή εξυγίανσης έχει την εξουσία να επιβάλει σε 
μέλη ομίλου τα οποία είναι εγκατεστημένα στην Ελλάδα 
την τήρηση των υποχρεώσεων που έχουν επιβληθεί από 
αρχές εξυγίανσης άλλων κρατών - μελών σύμφωνα με 
την παράγραφο 1. 

3. Οι υπηρεσίες και οι υποδομές που αναφέρονται στις 
παραγράφους 1 και 2 είναι μόνο οι λειτουργικές και δεν 
περιλαμβάνουν καμία μορφή χρηματοοικονομικής στήρι¬ 
ξης. 

4. Οι αναφερόμενες στις παραγράφους 1 και 2 υπηρε¬ 
σίες και υποδομές παρέχονται υπό τους ακόλουθους ό¬ 
ρους: 

α) εφόσον παρασχέθηκαν στο υπό εξυγίανση ίδρυμα 
αμέσως πριν από την ανάληψη της ενέργειας εξυγίαν¬ 
σης δυνάμει σχετικής συμφωνίας και για όλη τη διάρκειά 
της, υπό τους ίδιους όρους, 

β) εφόσον δεν υφίσταται συμφωνία ή αν η σχετική 
συμφωνία έχει λήξει, υπό εύλογους όρους. 

Άρθρο 66 

Εξουσία επιβολής μέτρων διαχείρισης κρίσης 
ή μέτρων πρόληψης κρίσης που λαμβάνονται 
από άλλα κράτη - μέλη 
(άρθρο 66 της Οδηγίας 2014/59/ΕΕ) 

1. Οταν η μεταβίβαση μετοχών, άλλων τίτλων ιδιοκτη¬ 
σίας ή δικαιωμάτων, περιουσιακών στοιχείων ή υποχρε¬ 
ώσεων περιλαμβάνει περιουσιακά στοιχεία που βρίσκο¬ 
νται σε άλλο κράτος - μέλος ή δικαιώματα ή υποχρεώ¬ 
σεις που διέπονται από το δίκαιο άλλου κράτους - μέ¬ 
λους, η μεταβίβαση παράγει έννομα αποτελέσματα ή 
διέπεται από το δίκαιο αυτού του κράτους - μέλους. 

2. Η αρχή εξυγίανσης που έχει πραγματοποιήσει ή 
σκοπεύει να πραγματοποιήσει τη μεταβίβαση, λαμβάνει 
κάθε εύλογη συνδρομή προκειμένου να διασφαλιστεί ότι 
η μεταβίβαση των μετοχών ή άλλων τίτλων ιδιοκτησίας ή 
περιουσιακών στοιχείων, δικαιωμάτων ή υποχρεώσεων 
στον αποκτώντα είναι σύμφωνη με την εθνική νομοθε¬ 
σία. 

3. Οι μέτοχοι, οι πιστωτές και τα τρίτα μέρη που θίγο¬ 
νται από τη μεταβίβαση μετοχών, άλλων τίτλων ιδιοκτη¬ 
σίας, περιουσιακών στοιχείων, δικαιωμάτων ή υποχρεώ¬ 
σεων της παραγράφου 1 δεν δικαιούνται να εμποδίζουν, 
να αμφισβητούν ή να ματαιώνουν με την άσκηση ενδί¬ 
κων μέσων τη μεταβίβαση αυτών βάσει διάταξης του δι¬ 
καίου του κράτους - μέλους στο οποίο βρίσκονται τα πε¬ 
ριουσιακά στοιχεία ή βάσει του δικαίου που διέπει τις με¬ 
τοχές, τους άλλους τίτλους ιδιοκτησίας, τα δικαιώματα ή 
τις υποχρεώσεις. 

4. Όταν η αρχή εξυγίανσης ενός κράτους - μέλους α¬ 
σκεί τις εξουσίες απομείωσης ή μετατροπής, μεταξύ άλ¬ 
λων σε σχέση με κεφαλαιακά μέσα σύμφωνα με το άρ¬ 
θρο 59, και οι επιλέξιμες υποχρεώσεις ή τα σχετικά κε¬ 
φαλαιακά μέσα του υπό εξυγίανση ιδρύματος περιλαμ¬ 
βάνουν τα ακόλουθα: 

α) μέσα ή υποχρεώσεις που διέπονται από το ελληνικό 
δίκαιο, 

β) υποχρεώσεις προς πιστωτές που βρίσκονται στην 
Ελλάδα, 

διασφαλίζεται η μείωση της αξίας των εν λόγω υπο¬ 


χρεώσεων ή μέσων, ή η μετατροπή τους, σε συμφωνία 
με την άσκηση των εξουσιών απομείωσης ή μετατροπής 
της αρχής εξυγίανσης του κράτους - μέλους. 

5. Οι πιστωτές που θίγονται από την άσκηση των εξου¬ 
σιών απομείωσης ή μετατροπής σύμφωνα με την παρά¬ 
γραφο 4, δεν δικαιούνται να αμφισβητούν, ασκώντας έν¬ 
δικα μέσα, τη μείωση της αξίας ή τη μετατροπή του μέ¬ 
σου ή της υποχρέωσης, ανάλογα με την περίπτωση, βά¬ 
σει οποιοσδήποτε διάταξης του ελληνικού δικαίου. 

6. Το ελληνικό δίκαιο διέπει τα ακόλουθα: 

α) τη δικαστική προστασία σύμφωνα με το άρθρο 110 
ως προς τη μεταβίβαση μετοχών, άλλων τίτλων ιδιοκτη¬ 
σίας, περιουσιακών στοιχείων, δικαιωμάτων ή υποχρεώ¬ 
σεων σύμφωνα με την παράγραφο 1 του παρόντος άρ¬ 
θρου, 

β) τη δικαστική προστασία σύμφωνα με το άρθρο 110 
ως προς τη μείωση της αξίας ή τη μετατροπή ενός μέσου 
ή μιας υποχρέωσης σύμφωνα με τις περιπτώσεις α' ή β' 
της παραγράφου 4, 

γ) τις διασφαλίσεις για τις μερικές μεταβιβάσεις, σύμ¬ 
φωνα με τα άρθρα 73 έως 80, όσον αφορά τα περιουσια¬ 
κά στοιχεία, δικαιώματα ή υποχρεώσεις που αναφέρο- 
νται στην παράγραφο 1. 

Άρθρο 67 

Εξουσίες αναφορικά με περιουσιακά στοιχεία, 
δικαιώματα, υποχρεώσεις, μετοχές και άλλους τίτλους 
ιδιοκτησίας που βρίσκονται σε τρίτες χώρες 
(άρθρο 67 της Οδηγίας 2014/59/ΕΕ) 

1. Εφόσον η ενέργεια εξυγίανσης περιλαμβάνει δρά¬ 
σεις σε σχέση με περιουσιακά στοιχεία που βρίσκονται ή 
διέπονται από το δίκαιο τρίτης χώρας, η αρχή εξυγίαν¬ 
σης μπορεί να απαιτεί: 

α) από τον ειδικό εκκαθαριστή, ή κάθε άλλο πρόσωπο 
που ασκεί τον έλεγχο του υπό εξυγίανση ιδρύματος και 
από τον αποκτώντα να προβαίνει σε όλες τις αναγκαίες 
ενέργειες ώστε να διασφαλίζει ότι η μεταβίβαση, η απο- 
μείωση, η μετατροπή ή η ενέργεια εξυγίανσης παράγει 
έννομα αποτελέσματα, 

β) από τον ειδικό εκκαθαριστή ή κάθε άλλο πρόσωπο 
που ασκεί τον έλεγχο του υπό εξυγίανση ιδρύματος να 
διακρατά τις μετοχές, τους άλλους τίτλους ιδιοκτησίας, 
τα περιουσιακά στοιχεία ή τα δικαιώματα ή να εξοφλεί 
τις υποχρεώσεις εξ ονόματος του αποκτώντα μέχρις ό- 
του η μεταβίβαση, η απομείωση, η μετατροπή ή η ενέρ¬ 
γεια εξυγίανσης παραγάγει αποτελέσματα, 

γ) την κάλυψη των δαπανών του αποκτώντα που εύλο¬ 
γα προέκυψαν κατά την εκτέλεση οποιοσδήποτε απαι- 
τούμενης ενέργειας βάσει των περιπτώσεων α' και β' 
της παρούσας παραγράφου, σύμφωνα με την παράγρα¬ 
φο 5 του άρθρου 37. 

2. Η αρχή εξυγίανσης δεν προβαίνει στη μεταβίβαση, 
απομείωση, μετατροπή ή ενέργεια εξυγίανσης σύμφωνα 
με την περίπτωση α' της παραγράφου 1, όταν εκτιμά ότι 
είναι εξαιρετικά απίθανο να παραγάγουν έννομα αποτε¬ 
λέσματα σε σχέση με συγκεκριμένα περιουσιακά στοι¬ 
χεία που βρίσκονται σε τρίτη χώρα ή σε σχέση με συγκε¬ 
κριμένες μετοχές, άλλους τίτλους ιδιοκτησίας, δικαιώ¬ 
ματα ή υποχρεώσεις που διέπονται από το δίκαιο τρίτης 
χώρας, μολονότι ελήφθησαν όλα τα αναγκαία μέτρα από 
τον ειδικό εκκαθαριστή, ή άλλο πρόσωπο. 

Άρθρο 68 

Αποκλεισμός ορισμένων συμβατικών ρητρών 
σε περίπτωση έγκαιρης παρέμβασης και εξυγίανσης 
(άρθρο 68 της Οδηγίας 2014/59/ΕΕ) 

1. Οποιοδήποτε μέτρο πρόληψης ή διαχείρισης κρίσε¬ 
ων λαμβάνεται σύμφωνα με τον παρόντα νόμο, συμπερι- 
λαμβανομένης της επέλευσης οποιουδήποτε γεγονότος 
άμεσα συνδεόμενου με την εφαρμογή αυτού του μέ¬ 
τρου, δεν θεωρείται αφ’ εαυτού, σε πλαίσιο σύμβασης 
που έχει συνάψει η οντότητα, ότι συνιστά γεγονός που 
συνεπάγεται αναγκαστική εκτέλεση κατά την έννοια του 
ν. 3301/2004, ή ως διαδικασία αφερεγγυότητας κατά την 
έννοια του ν. 2789/2000, υπό τον όρο ότι εξακολουθούν 
να τηρούνται οι ουσιαστικές υποχρεώσεις δυνάμει της 
σύμβασης, μεταξύ των οποίων και οι υποχρεώσεις πλη¬ 
ρωμής και παράδοσης, καθώς και η παροχή εξασφάλι¬ 
σης. 

Επιπροσθέτως, ένα τέτοιο μέτρο πρόληψης κρίσης ή 
μέτρο διαχείρισης κρίσης δεν θεωρείται αφ’ εαυτού ότι 
συνιστά γεγονός που συνεπάγεται αναγκαστική εκτέλε¬ 
ση ή διαδικασία αφερεγγυότητας στο πλαίσιο σύμβασης 
που συνάφθηκε από: 

α) θυγατρική, και οι υποχρεώσεις που απορρέουν από 
τη σύμβαση αυτή τελούν υπό την εγγύηση ή στηρίζονται 
κατ' άλλο τρόπο από τη μητρική επιχείρηση ή οποιοδή- 
ποτε άλλο μέλος του ομίλου, ή 
β) οποιοδήποτε μέλος του ομίλου και η σύμβαση περι¬ 
λαμβάνει ρήτρες αλυσιδωτής καταγγελίας (οΓοεε-άθίευΙΙ 
ρΓονίείοηε). 

2. Αν διαδικασίες εξυγίανσης τρίτης χώρας αναγνωρί¬ 
ζονται σύμφωνα με το άρθρο 90 ή εφόσον το αποφασί¬ 
σει η αρχή εξυγίανσης, οι διαδικασίες αυτές αποτελούν, 
για τους σκοπούς του παρόντος άρθρου, μέτρο διαχείρι¬ 
σης κρίσεων. 

3. Υπό τον όρο ότι εξακολουθούν να τηρούνται οι ου¬ 
σιαστικές υποχρεώσεις δυνάμει της σύμβασης, μεταξύ 
των οποίων και οι υποχρεώσεις πληρωμής και παράδο¬ 
σης, καθώς και η παροχή εξασφάλισης, οποιοδήποτε μέ¬ 
τρο πρόληψης ή διαχείρισης κρίσεων, συμπεριλαμβανο- 
μένης της επέλευσης οποιουδήποτε γεγονότος άμεσα 
συνδεόμενου με την εφαρμογή τέτοιου μέτρου, δεν πα¬ 
ρέχει από μόνο του σε κανέναν τη δυνατότητα: 

α) να ασκεί οποιοδήποτε δικαίωμα καταγγελίας, ανα¬ 
στολής, τροποποίησης, εκκαθαριστικού συμψηφισμού ή 
συμψηφισμού, μεταξύ άλλων και σχετικά με σύμβαση η 
οποία έχει συναφθεί από: 

αα) θυγατρική, και οι υποχρεώσεις που απορρέουν α¬ 
πό τη σύμβαση τελούν υπό την εγγύηση ή στηρίζονται 
με άλλο τρόπο από οποιοδήποτε μέλος του ομίλου, 
ββ) οποιοδήποτε μέλος του ομίλου και η σύμβαση πε¬ 
ριλαμβάνει ρήτρες αλυσιδωτής καταγγελίας, 
β) να αποκτά κατοχή, να ασκεί έλεγχο ή να επιβάλλει 
την παροχή εξασφάλισης επί περιουσιακού στοιχείου 
του ιδρύματος ή της οντότητας που αναφέρεται στις πε¬ 
ριπτώσεις β', γ ’ ή δ' της παραγράφου 1 του άρθρου 1 ή 
οποιουδήποτε μέλους του ομίλου σε σχέση με σύμβαση 
που περιλαμβάνει ρήτρες αλυσιδωτής καταγγελίας, και 
γ) να θίγει οποιαδήποτε συμβατικά δικαιώματα του ι¬ 
δρύματος ή της οντότητας που αναφέρεται στις περι¬ 
πτώσεις β', γ' ή δ' της παραγράφου 1 του άρθρου 1 ή ο- 
ποιουδήποτε μέλους του ομίλου σε σχέση με σύμβαση 
που περιλαμβάνει ρήτρες αλυσιδωτής καταγγελίας. 

4. Το παρόν άρθρο δεν θίγει το δικαίωμα ανάληψης 


δράσης σύμφωνα με την παράγραφο 3, σε περίπτωση 
που το δικαίωμα αυτό απορρέει από γεγονός που δεν 
συνιστά μέτρο πρόληψης ή διαχείρισης κρίσεων, ή από 
την επέλευση οποιουδήποτε γεγονότος άμεσα συνδεό¬ 
μενου με την εφαρμογή τέτοιου μέτρου. 

5. Η αναστολή ή ο περιορισμός δυνάμει των άρθρων 
69, 70 ή 71 δεν συνιστά αθέτηση συμβατικής υποχρέω¬ 
σης για τους σκοπούς των παραγράφων 1 και 2 του πα¬ 
ρόντος άρθρου. 

6. Οι διατάξεις του παρόντος άρθρου αποτελούν «υπε- 
ρισχύουσες διατάξεις αναγκαστικού δικαίου» κατά την 
έννοια του άρθρου 9 του Κανονισμού (ΕΚ) αριθμ. 
593/2008 του Ευρωπαϊκού Κοινοβουλίου και του Συμ¬ 
βουλίου της 17ης Ιουνίου 2008 για το εφαρμοστέο δί¬ 
καιο στις συμβατικές ενοχές (Ρώμη I) (ΕΕ 1_ 177). 

Άρθρο 69 

Εξουσία αναστολής ορισμένων υποχρεώσεων 
(άρθρο 69 της Οδηγίας 2014/59/ΕΕ) 

1. Η αρχή εξυγίανσης έχει την εξουσία να αναστέλλει 
οποιεσδήποτε υποχρεώσεις πληρωμής ή παράδοσης του 
υπό εξυγίανση ιδρύματος που απορρέουν από σύμβαση 
την οποία αυτό έχει συνάψει από τη δημοσίευση της α¬ 
πόφασης περί αναστολής, σύμφωνα με την παράγραφο 
3 του άρθρου 82, έως τα μεσάνυχτα της εργάσιμης ημέ¬ 
ρας που έπεται της δημοσίευσης. 

2. Σε περίπτωση που μια υποχρέωση πληρωμής ή πα¬ 
ράδοσης θα καθίστατο απαιτητή εντός της περιόδου α¬ 
ναστολής, η πληρωμή ή η παράδοση καθίσταται απαιτη¬ 
τή αμέσως μετά τη λήξη της περιόδου αναστολής. 

3. Αν οι συμβατικές υποχρεώσεις πληρωμής ή παράδο¬ 
σης του υπό εξυγίανση ιδρύματος ανασταλούν δυνάμει 
της παραγράφου 1, οι υποχρεώσεις πληρωμής ή παρά¬ 
δοσης των αντισυμβαλλόμενων του εν λόγω ιδρύματος 
στο πλαίσιο της σύμβασης αυτής αναστέλλονται επίσης 
για το ίδιο χρονικό διάστημα. 

4. Η αναστολή βάσει της παραγράφου 1 δεν εφαρμό¬ 
ζεται σε: 

α) επιλέξιμες καταθέσεις, 

β) υποχρεώσεις πληρωμής και παράδοσης έναντι συ¬ 
στημάτων ή διαχειριστών συστημάτων κατά την έννοια 
του ν. 2789/2000, κεντρικών αντισυμβαλλόμενων και κε¬ 
ντρικών τραπεζών, και 

γ) επιλέξιμες απαιτήσεις για τους σκοπούς του ν. 2533/ 
1997 σχετικά με τα συστήματα αποζημιώσεως των επεν¬ 
δυτών. 

5. Κατά την άσκηση εξουσίας δυνάμει του παρόντος 
άρθρου, η αρχή εξυγίανσης λαμβάνει υπόψη την επίπτω¬ 
ση που ενδέχεται να έχει η άσκηση της εξουσίας αυτής 
στην εύρυθμη λειτουργία των χρηματοπιστωτικών αγο¬ 
ρών. 

Άρθρο 70 

Εξουσία περιορισμού της αναγκαστικής εκτέλεσης 
συμφωνιών παροχής εξασφάλισης 
(άρθρο 70 της Οδηγίας 2014/59/ΕΕ) 

1. Η αρχή εξυγίανσης έχει την εξουσία να περιορίζει 
το δικαίωμα των εξασφαλισμένων πιστωτών ενός υπό ε¬ 
ξυγίανση ιδρύματος να προβούν σε αναγκαστική εκτέλε¬ 
ση συμφωνιών παροχής εξασφάλισης όσον αφορά οποι¬ 
αδήποτε περιουσιακά στοιχεία του υπό εξυγίανση ιδρύ- 

ματος από τη δημοσίευση της απόφασης του περιορι¬ 
σμού, σύμφωνα με την παράγραφο 3 του άρθρου 82, έως 
τα μεσάνυχτα της εργάσιμης ημέρας που έπεται της δη¬ 
μοσίευσης. 

2. Η αρχή εξυγίανσης δεν ασκεί την εξουσία που προ- 
βλέπεται στην παράγραφο 1 όσον αφορά συμφωνίες πα¬ 
ροχής εξασφάλισης έναντι συστημάτων ή διαχειριστών 
συστημάτων που ορίζονται για τους σκοπούς του 
ν. 2789/2000, κεντρικών αντισυμβαλλομένων, και κεντρι¬ 
κών τραπεζών σε σχέση με περιουσιακά στοιχεία που έ¬ 
χουν ενεχυριαστεί ή παρασχεθεί ως περιθώριο ή εξα¬ 
σφάλιση από το υπό εξυγίανση ίδρυμα. 

3. Στις περιπτώσεις που εφαρμόζεται το άρθρο 80, η 
αρχή εξυγίανσης διασφαλίζει ότι οι τυχόν περιορισμοί 
που επιβάλλονται δυνάμει της εξουσίας που προβλέπε- 
ται στην παράγραφο 1 εφαρμόζονται σε όλα τα μέλη του 
ομίλου έναντι των οποίων προβαίνει σε ενέργεια εξυ¬ 
γίανσης. 

4. Κατά την άσκηση εξουσίας δυνάμει του παρόντος 
άρθρου, η αρχή εξυγίανσης λαμβάνει υπόψη την επίπτω¬ 
ση που ενδέχεται να έχει η άσκηση της εξουσίας αυτής 
στην εύρυθμη λειτουργία των χρηματοπιστωτικών αγο¬ 
ρών. 

Αρθρο 71 

Εξουσία προσωρινής αναστολής 
δικαιωμάτων καταγγελίας 
(άρθρο 71 της Οδηγίας 2014/59/ΕΕ) 

1. Η αρχή εξυγίανσης έχει την εξουσία να αναστέλλει 
τα δικαιώματα καταγγελίας οποιοσδήποτε αντισυμβαλ¬ 
λόμενου του υπό εξυγίανση ιδρύματος, από τη δημοσί¬ 
ευση της απόφασης του περιορισμού, σύμφωνα με την 
παράγραφο 3 του άρθρου 82, έως τα μεσάνυχτα της ερ¬ 
γάσιμης ημέρας που έπεται της δημοσίευσης υπό τον ό¬ 
ρο ότι εξακολουθούν να τηρούνται οι υποχρεώσεις πλη¬ 
ρωμής και παράδοσης, καθώς και η παροχή εξασφάλι¬ 
σης. 

2. Η αρχή εξυγίανσης έχει την εξουσία να αναστέλλει 
τα δικαιώματα καταγγελίας οποιουδήποτε αντισυμβαλ¬ 
λόμενου θυγατρικής του υπό εξυγίανση ιδρύματος εφό¬ 
σον: 

α) οι υποχρεώσεις βάσει της εν λόγω σύμβασης είναι 
εγγυημένες ή εξασφαλίζονται με άλλον τρόπο από το υ¬ 
πό εξυγίανση ίδρυμα, 

β) τα δικαιώματα καταγγελίας δυνάμει της εν λόγω 
σύμβασης βασίζονται αποκλειστικώς και μόνον στο γε¬ 
γονός της αφερεγγυότητας ή στη χρηματοοικονομική 
κατάσταση του υπό εξυγίανση ιδρύματος, και 

γ) σε περίπτωση που έχει ασκηθεί ή ενδέχεται να α¬ 
σκηθεί εξουσία μεταβίβασης σε σχέση με το υπό εξυ¬ 
γίανση ίδρυμα, 

αα) είτε εφόσον όλα τα περιουσιακά στοιχεία και οι υ¬ 
ποχρεώσεις της θυγατρικής που σχετίζονται με την εν 
λόγω σύμβαση, έχουν μεταβιβαστεί ή ενδέχεται να με¬ 
ταβιβαστούν και να αναληφθούν από τον αποκτώντα, 

ββ) είτε εφόσον η αρχή εξυγίανσης παρέχει με οποι- 
ονδήποτε άλλον τρόπο επαρκή προστασία για αυτές τις 
υποχρεώσεις. 

Η αναστολή ισχύει από τη δημοσίευση της απόφασης, 
σύμφωνα με την παράγραφο 3 του άρθρου 82, έως τα 
μεσάνυχτα της εργάσιμης ημέρας που έπεται της δημο¬ 
σίευσης. 

3. Καμία αναστολή βάσει των παραγράφων 1 ή 2 δεν ε¬ 


φαρμόζεται έναντι συστημάτων ή διαχειριστών συστη¬ 
μάτων που ορίζονται για τους σκοπούς του ν. 2789/2000, 
κεντρικών αντισυμβαλλομένων ή κεντρικών τραπεζών. 

4. Ένας αντισυμβαλλόμενος μπορεί να ασκήσει δικαί¬ 
ωμα καταγγελίας δυνάμει σύμβασης πριν από το τέλος 
της περιόδου που αναφέρεται στις παραγράφους 1 ή 2, 
εάν η αρχή εξυγίανσης του κοινοποιήσει ότι τα δικαιώ¬ 
ματα και οι υποχρεώσεις που καλύπτονται από τη σύμβα¬ 
ση: 

α) δεν θα μεταβιβαστούν σε άλλη οντότητα, ή 

β) δεν θα υποστούν απομείωση ή μετατροπή στο πλαί¬ 
σιο εφαρμογής της αναδιάρθρωσης παθητικού σύμφωνα 
με την περίπτωση α' της παραγράφου 2 του άρθρου 43. 

5. Εφόσον η αρχή εξυγίανσης ασκήσει την εξουσία 
που προβλέπεται στις παραγράφους 1 ή 2 για την ανα¬ 
στολή δικαιωμάτων καταγγελίας, και αυτή δεν έχει κοι¬ 
νοποιηθεί σύμφωνα με την παράγραφο 4, τα δικαιώματα 
αυτά μπορούν να ασκηθούν κατά τη λήξη της περιόδου 
αναστολής, με την επιφύλαξη του άρθρου 68, ως εξής: 

α) εάν τα δικαιώματα και οι υποχρεώσεις που καλύπτο¬ 
νται από τη σύμβαση έχουν μεταβιβασθεί σε άλλη οντό¬ 
τητα, ένας αντισυμβαλλόμενος μπορεί να ασκήσει δικαι¬ 
ώματα καταγγελίας, σύμφωνα με τους όρους της σχετι¬ 
κής σύμβασης, μόνο σε περίπτωση επέλευσης οποιοσδή¬ 
ποτε συνεχιζόμενου ή μεταγενέστερου γεγονότος που 
συνεπάγεται αναγκαστική εκτέλεση εκ μέρους του απο- 
κτώντος, 

β) εάν τα δικαιώματα και οι υποχρεώσεις που καλύπτο¬ 
νται από τη σύμβαση παραμένουν στο υπό εξυγίανση ί¬ 
δρυμα, και η αρχή εξυγίανσης δεν έχει εφαρμόσει την α¬ 
ναδιάρθρωση παθητικού σύμφωνα με την περίπτωση α) 
της παραγράφου 1 του άρθρου 43 στην εν λόγω σύμβα¬ 
ση, ένας αντισυμβαλλόμενος μπορεί να ασκήσει τα δι¬ 
καιώματα καταγγελίας σύμφωνα με τους όρους της σύμ¬ 
βασης αυτής κατά τη λήξη της περιόδου αναστολής σύμ¬ 
φωνα με την παράγραφο 1. 

6. Κατά την άσκηση εξουσίας, η αρχή εξυγίανσης λαμ¬ 
βάνει υπόψη την επίπτωση που ενδέχεται να έχει η ά¬ 
σκηση της εξουσίας αυτής στην εύρυθμη λειτουργία των 
χρηματοπιστωτικών αγορών. 

7. Η αρμόδια αρχή ή η αρχή εξυγίανσης μπορεί να α¬ 
παιτεί από ένα ίδρυμα ή μία οντότητα που αναφέρεται 
στις περιπτώσεις β', γ' ή δ' της παραγράφου 1 του άρ¬ 
θρου 1 να διατηρεί λεπτομερή αρχεία των χρηματοπι¬ 
στωτικών συμβάσεων. 

Κατόπιν αιτήματος αρμόδιας αρχής ή αρχής εξυγίαν¬ 
σης, το αρχείο καταγραφής συναλλαγών θέτει τις ανα¬ 
γκαίες πληροφορίες στη διάθεση της αρμόδιας αρχής ή 
της αρχής εξυγίανσης, προκειμένου να έχουν τη δυνα¬ 
τότητα να εκπληρώσουν τις αντίστοιχες υποχρεώσεις 
και καθήκοντά τους σύμφωνα με το άρθρο 81 του Κανο¬ 
νισμού (ΕΕ) αριθμ. 648/2012. 

Άρθρο 72 

Άσκηση των εξουσιών εξυγίανσης 
(άρθρο 72 της Οδηγίας 2014/59/ΕΕ) 

1. Προκειμένου να προβεί σε ενέργεια εξυγίανσης, η 
αρχή εξυγίανσης έχει τη δυνατότητα να αναλάβει τον έ¬ 
λεγχο του υπό εξυγίανση ιδρύματος και να ασκεί τις α¬ 
κόλουθες εξουσίες: 

α) να διευθύνει τις δραστηριότητες και τις υπηρεσίες 
του υπό εξυγίανση ιδρύματος με όλες τις εξουσίες των 
μετόχων και του διοικητικού συμβουλίου, και 

β) να διαχειρίζεται και να διαθέτει τα περιουσιακά 
στοιχεία του υπό εξυγίανση ιδρύματος. 

Ο έλεγχος που προβλέπεται στο πρώτο εδάφιο μπορεί 
να ασκείται άμεσα από την αρχή εξυγίανσης ή έμμεσα 
μέσω του διορισμού προσώπου ή προσώπων από αυτή. 
Τα δικαιώματα ψήφου που αντιστοιχούν σε μετοχές ή 
άλλους τίτλους ιδιοκτησίας του υπό εξυγίανση ιδρύμα¬ 
τος δεν μπορούν να ασκηθούν κατά τη διάρκεια της πε¬ 
ριόδου εξυγίανσης. 

2. Η αρχή εξυγίανσης μπορεί να προβαίνει σε ενέργει¬ 
ες εξυγίανσης χωρίς να ασκεί έλεγχο επί του υπό εξυ¬ 
γίανση ιδρύματος. 

3. Η αρχή εξυγίανσης αποφασίζει σε κάθε συγκεκριμέ¬ 
νη περίπτωση κατά πόσον είναι κατάλληλο να προβαίνει 
σε ενέργεια εξυγίανσης με τα μέσα της παραγράφου 1 ή 
της παραγράφου 2, έχοντας υπόψη τους στόχους της ε¬ 
ξυγίανσης και τις γενικές αρχές που διέπουν την εξυ¬ 
γίανση, τις ειδικές περιστάσεις του συγκεκριμένου υπό 
εξυγίανση ιδρύματος και την ανάγκη διευκόλυνσης της 
αποτελεσματικής εξυγίανσης διασυνοριακών ομίλων. 

4. Η αρχή εξυγίανσης δεν ευθύνεται βάσει της εταιρι¬ 
κής ή της πτωχευτικής νομοθεσίας ούτε υπέχει αστική 
ευθύνη έναντι τρίτων για πράξεις ή παραλείψεις κατά 
την εκτέλεση των καθηκόντων της δυνάμει του παρό¬ 
ντος νόμου παρά μόνο για βαρειά αμέλεια και δόλο. 

ΚΕΦΑΛΑΙΟ ΙΓ 
ΔΙΑΣΦΑΛΙΣΕΙΣ 

Άρθρο 73 

Μεταχείριση των μετόχων και των πιστωτών 

σε περίπτωση εν μέρει μεταβιβάσεων και εφαρμογής 
της αναδιάρθρωσης παθητικού 
(άρθρο 73 της Οδηγίας 2014/59/ΕΕ) 

Εφόσον έχουν εφαρμοσθεί ένα ή περισσότερα μέτρα 
εξυγίανσης και, ιδίως, για τους σκοπούς του άρθρου 75 
ισχύουν τα εξής: 

α) εξαιρουμένων των περιπτώσεων στις οποίες εφαρ¬ 
μόζεται η αναδιάρθρωση παθητικού, εφόσον η αρχή εξυ¬ 
γίανσης μεταβιβάζει μόνον εν μέρει τα δικαιώματα και 
τα στοιχεία του ενεργητικού και παθητικού του ιδρύμα¬ 
τος υπό εξυγίανση, οι μέτοχοι και οι πιστωτές, οι απαιτή¬ 
σεις των οποίων δεν έχουν μεταβιβαστεί, λαμβάνουν 
προς ικανοποίηση των απαιτήσεών τους τουλάχιστον ό¬ 
σα θα είχαν λάβει εάν το ίδρυμα υπό εξυγίανση είχε τε¬ 
θεί σε εκκαθάριση κατά τις συνήθεις διαδικασίες αφε- 
ρεγγυότητας κατά το χρόνο εφαρμογής του μέτρου εξυ¬ 
γίανσης, 

β) σε περίπτωση που η αρχή εξυγίανσης εφαρμόζει 
την αναδιάρθρωση παθητικού, οι μέτοχοι και οι πιστωτές 
οι απαιτήσεις των οποίων έχουν απομειωθεί ή μετατρα¬ 
πεί σε μετοχικό κεφάλαιο δεν υφίστανται μεγαλύτερες 
ζημίες από όσες θα υφίσταντο, εάν το ίδρυμα υπό εξυ¬ 
γίανση είχε τεθεί σε εκκαθάριση κατά τις συνήθεις διαδι¬ 
κασίες αφερεγγυότητας κατά το χρόνο εφαρμογής του 
μέτρου εξυγίανσης. 

Άρθρο 74 

Αποτίμηση της διαφοράς ως προς τη μεταχείριση 
(άρθρο 74 της Οδηγίας 2014/59/ΕΕ) 

1. Προκειμένου να αποτιμηθεί κατά πόσον οι μέτοχοι 
και οι πιστωτές θα τύγχαναν καλύτερης μεταχείρισης αν 


το ίδρυμα υπό εξυγίανση είχε εκκαθαριστεί υπό συνή¬ 
θεις διαδικασίες αφερεγγυότητας, μεταξύ άλλων, αλλά 
όχι αποκλειστικά, και για τους σκοπούς του άρθρου 73, 
διενεργείται αποτίμηση από ανεξάρτητο πρόσωπο, το 
συντομότερο δυνατόν, αφού έχει εφαρμοστεί η ενέρ¬ 
γεια ή οι ενέργειες εξυγίανσης. Η εν λόγω αποτίμηση εί¬ 
ναι διακριτή από την αποτίμηση που διενεργείται βάσει 
του άρθρου 36. 

2. Με την αποτίμηση της παραγράφου 1 προσδιορίζε¬ 
ται: 

α) η μεταχείριση της οποίας θα είχαν τύχει οι μέτοχοι 
και οι πιστωτές, ή τα οικεία συστήματα εγγύησης κατα¬ 
θέσεων, εάν το υπό εξυγίανση ίδρυμα, στο οποίο έχει 
πραγματοποιηθεί η ενέργεια ή οι ενέργειες εξυγίανσης, 
είχε τεθεί κατά το χρόνο αυτής της ενέργειας ή των ε¬ 
νεργειών σε ειδική εκκαθάριση κατά το άρθρο 145 του 
ν. 4261/2014 χωρίς την εφαρμογή μέτρων εξυγίανσης, 

β) η πραγματική μεταχείριση της οποίας έτυχαν οι μέ¬ 
τοχοι και οι πιστωτές κατά την εξυγίανση του ιδρύματος, 
και 

γ) αν υπάρχει απόκλιση μεταξύ της μεταχείρισης που 
αναφέρεται στην περίπτωση α' και της μεταχείρισης 
που αναφέρεται στη περίπτωση β'. 

3. Η αποτίμηση: 

α) βασίζεται στην υπόθεση ότι το υπό εξυγίανση ίδρυ¬ 
μα, επί του οποίου έχει πραγματοποιηθεί ενέργεια ή ε¬ 
νέργειες εξυγίανσης, θα είχε τεθεί κατά τον χρόνο αυ¬ 
τής της ενέργειας ή των ενεργειών σε συνήθη διαδικα¬ 
σία αφερεγγυότητας, 

β) βασίζεται στην υπόθεση ότι η ενέργεια ή οι ενέργει¬ 
ες εξυγίανσης δεν έχουν πραγματοποιηθεί, 

γ) δεν λαμβάνει υπόψη οποιαδήποτε χορήγηση έκτα¬ 
κτης δημόσιας χρηματοοικονομικής στήριξης στο ίδρυμα 
υπό εξυγίανση. 

Άρθρο 75 

Διασφαλίσεις για τους μετόχους και τους πιστωτές 
(άρθρο 75 της Οδηγίας 2014/59/ΕΕ) 

Εφόσον με την αποτίμηση που διενεργείται βάσει του 
άρθρου 74 προσδιοριστεί ότι οποιοσδήποτε μέτοχος ή 
πιστωτής που αναφέρεται στο άρθρο 73, ή το Σκέλος Κά¬ 
λυψης Καταθέσεων του Τ.Ε.Κ.Ε. σύμφωνα με την παρά¬ 
γραφο 1 του άρθρου 104, έχει υποστεί μεγαλύτερες ζη¬ 
μίες από εκείνες που θα υφίστατο σε περίπτωση εκκαθά¬ 
ρισης κατά τις συνήθεις διαδικασίες αφερεγγυότητας, 
δικαιούται την καταβολή της διαφοράς από το Ταμείο Ε¬ 
ξυγίανσης. 

Αρθρο 76 

Διασφαλίσεις για τους αντισυμβαλλομένους 
σε περίπτωση εν μέρει μεταβιβάσεων 
(άρθρο 76 της Οδηγίας 2014/59/ΕΕ) 

1. Η προστασία που προβλέπεται στην παράγραφο 2 ε¬ 
φαρμόζεται όταν η αρχή εξυγίανσης: 

α) μεταβιβάζει ορισμένα αλλά όχι όλα τα περιουσιακά 
στοιχεία, δικαιώματα ή υποχρεώσεις ενός υπό εξυγίαν¬ 
ση ιδρύματος σε άλλη οντότητα ή, κατά την εφαρμογή ε¬ 
νός μέτρου εξυγίανσης, από ένα μεταβατικό ίδρυμα ή ε¬ 
ταιρεία διαχείρισης περιουσιακών στοιχείων σε άλλο 
πρόσωπο, 

β) ασκεί τις εξουσίες που προβλέπονται στην περίπτω¬ 
ση στ' της παραγράφου 1 του άρθρου 64. 

2. Οι ακόλουθες συμφωνίες, καθώς επίσης και οι αντι¬ 
συμβαλλόμενοι σε αυτές, προστατεύονται κατάλληλα: 

α) συμφωνίες, βάσει των οποίων ένα πρόσωπο έχει, με 
την μορφή εξασφάλισης, υφιστάμενο ή υπό αίρεση δι¬ 
καίωμα στα περιουσιακά στοιχεία ή τα δικαιώματα που υ- 
πόκεινται σε μεταβίβαση, ανεξαρτήτως του αν το εν λό¬ 
γω δικαίωμα εξασφαλίζεται με συγκεκριμένα περιουσια¬ 
κά στοιχεία ή δικαιώματα ή με κυμαινόμενη επιβάρυνση 
ή παρεμφερή ρύθμιση, 

β) συμφωνίες παροχής χρηματοοικονομικής ασφάλει¬ 
ας με μεταβίβαση τίτλων, βάσει των οποίων παρέχεται α¬ 
σφάλεια για την εξασφάλιση ή την κάλυψη της εκτέλε¬ 
σης συγκεκριμένων υποχρεώσεων, με τη μεταβίβαση της 
πλήρους κυριότητας των περιουσιακών στοιχείων από 
τον παρέχοντα την ασφάλεια στον λήπτη αυτής, υπό τον 
όρο της αναμεταβίβασης των περιουσιακών στοιχείων α¬ 
πό τον λήπτη, εάν εκτελεστούν οι συγκεκριμένες αυτές 
υποχρεώσεις, 

γ) συμφωνίες συμψηφισμού (εβί-οίί ειτθηρθηΊθηΙδ), 

δ) συμφωνίες εκκαθαριστικού συμψηφισμού (ηβίϋηρ 
3ΙΎ3η98ΓΤ18ηΐ5), 

ε) καλυμμένες ομολογίες, 

στ) συμφωνίες δομημένης χρηματοδότησης (είΓυοίυΓβά 
ίίπΒηοβ 3ΓΓ3Π9βιτιβηΪ5), οι οποίες προβλέπουν την παρο¬ 
χή και την κατοχή εξασφάλισης από ένα αντισυμβαλλό¬ 
μενο ή ένα θεματοφύλακα, αντιπρόσωπο ή αντίκλητο, 
συμπεριλαμβανομένων των τιτλοποιήσεων και των μέ¬ 
σων που χρησιμοποιούνται για λόγους αντιστάθμισης 
κινδύνου, τα οποία αποτελούν αναπόσπαστο μέρος των 
συνολικών στοιχείων κάλυψης και εξασφαλίζονται κατά 
τρόπο παρόμοιο με αυτόν των καλυμμένων ομολογιών. 

Η μορφή της προστασίας που είναι κατάλληλη, για τις 
κατηγορίες συμφωνιών των περιπτώσεων α' έως στ', ε¬ 
ξειδικεύεται περαιτέρω στα άρθρα 77 έως 80 και υπόκει- 
ται στους περιορισμούς των άρθρων 68 έως 71. 

3. Η παράγραφος 2 εφαρμόζεται ανεξάρτητα από τον 
αριθμό των μερών που μετέχουν στις συμφωνίες και από 
το αν οι συμφωνίες αυτές: 

α) συνάπτονται με σύμβαση, καταπίστευμα ή άλλα μέ¬ 
σα, ή ισχύουν αυτοδικαίως εκ του νόμου, 

β) απορρέουν ή διέπονται, συνολικά ή εν μέρει, από τη 
νομοθεσία άλλου κράτους μέλους ή τρίτης χώρας. 

Άρθρο 77 

Προστασία των συμφωνιών παροχής 
χρηματοοικονομικής ασφάλειας με μεταβίβαση τίτλου 
και των συμφωνιών συμψηφισμού και εκκαθαριστικού 
συμψηφισμού (ηβΙ(ϊη9 βπά δθΐ οίί 3ΐΎ3η9θΐηΘηΙδ) 
(άρθρο 77 της Οδηγίας 2014/59/ΕΕ) 

1. Οι συμφωνίες παροχής χρηματοοικονομικής εξα¬ 
σφάλισης με μεταβίβαση τίτλου, καθώς και οι συμφωνίες 
συμψηφισμού και εκκαθαριστικού συμψηφισμού που έ¬ 
χουν συναφθεί μεταξύ του υπό εξυγίανση ιδρύματος και 
άλλου προσώπου προστατεύονται κατάλληλα, ούτως ώ¬ 
στε να εμποδίζεται η μεταβίβαση ορισμένων μόνο αλλά 
όχι όλων των δικαιωμάτων και υποχρεώσεων που προ¬ 
στατεύονται μέσω αυτών, καθώς και η τροποποίηση ή η 
καταγγελία δικαιωμάτων και υποχρεώσεων που προστα¬ 
τεύονται από τις εν λόγω συμφωνίες μέσω της άσκησης 
επικουρικών εξουσιών. 

Εν προκειμένω, τα δικαιώματα και οι υποχρεώσεις που 
θεωρούνται προστατευμένα δυνάμει τέτοιων συμφω¬ 
νιών είναι εκείνα για τα οποία τα μέρη της συμφωνίας δι¬ 


καιούνται να προβούν σε συμψηφισμό και εκκαθαριστικό 
συμψηφισμό. 

2. Ανεξαρτήτως της παραγράφου 1, και όταν αυτό εί¬ 
ναι αναγκαίο προκειμένου να διασφαλισθεί η πρόσβαση 
στις εγγυημένες καταθέσεις, η αρχή εξυγίανσης μπορεί: 

α) να μεταβιβάζει τις εγγυημένες καταθέσεις που απο¬ 
τελούν μέρος των συμφωνιών της παραγράφου 1, χωρίς 
να μεταβιβάζει άλλα περιουσιακά στοιχεία, δικαιώματα ή 
υποχρεώσεις που αποτελούν μέρος της ίδιας συμφω¬ 
νίας, και 

β) να μεταβιβάζει, να τροποποιεί ή να καταργεί τα εν 
λόγω περιουσιακά στοιχεία, δικαιώματα ή υποχρεώσεις, 
χωρίς να μεταβιβάζει τις εγγυημένες καταθέσεις. 

Άρθρο 78 

Προστασία των συμφωνιών εξασφάλισης 
(άρθρο 78 της Οδηγίας 2014/59/ΕΕ) 

1. Οι υποχρεώσεις που εξασφαλίζονται δυνάμει σχετι¬ 
κών συμφωνιών προστατεύονται κατάλληλα, προκειμέ¬ 
νου να εμποδίζονται τα εξής: 

α) η μεταβίβαση των περιουσιακών στοιχείων με τα ο¬ 
ποία είναι εξασφαλισμένη η υποχρέωση, εκτός αν μετα¬ 
βιβάζονται επίσης η εν λόγω υποχρέωση και το όφελος 
της εξασφάλισης, 

β) η μεταβίβαση μιας εξασφαλισμένης υποχρέωσης, ε¬ 
κτός αν μεταβιβάζεται επίσης και το όφελος της εξα¬ 
σφάλισης, 

γ) η μεταβίβαση του οφέλους της εξασφάλισης, εκτός 
αν μεταβιβάζεται επίσης η εξασφαλισμένη υποχρέωση, 

ή 

δ) η τροποποίηση ή η καταγγελία μιας συμφωνίας εξα¬ 
σφάλισης, μέσω της άσκησης επικουρικών εξουσιών, αν 
το αποτέλεσμα της εν λόγω τροποποίησης ή καταγγε¬ 
λίας είναι ότι η υποχρέωση παύει να είναι εξασφαλισμέ¬ 
νη. 

2. Ανεξαρτήτως της παραγράφου 1, και όταν αυτό εί¬ 
ναι αναγκαίο προκειμένου να διασφαλισθεί η πρόσβαση 
στις εγγυημένες καταθέσεις, η αρχή εξυγίανσης μπορεί: 

α) να μεταβιβάζει τις εγγυημένες καταθέσεις που απο¬ 
τελούν μέρος των συμφωνιών της παραγράφου 1 χωρίς 
να μεταβιβάζει άλλα περιουσιακά στοιχεία, δικαιώματα ή 
υποχρεώσεις που αποτελούν μέρος της ίδιας συμφω¬ 
νίας, και 

β) να μεταβιβάζει, να τροποποιεί ή να καταγγέλλει, κα¬ 
τά περίπτωση, τα εν λόγω περιουσιακά στοιχεία, δικαιώ¬ 
ματα ή υποχρεώσεις χωρίς να μεταβιβάζει τις εγγυημέ¬ 
νες καταθέσεις. 

Άρθρο 79 

Προστασία των συμφωνιών δομημένης 
χρηματοδότησης και των καλυμμένων ομολογιών 
(άρθρο 79 της Οδηγίας 2014/59/ΕΕ) 

1. Οι συμφωνίες δομημένης χρηματοδότησης (είιυοίυΓβά 
ίίηβηοβ 3ΓΓ3Π9βΓηβπΪ5), περιλαμβανομένων των συμφω¬ 
νιών που αναφέρονται στις περιπτώσεις ε' και στ' της 
παραγράφου 2 του άρθρου 76 προστατεύονται κατάλλη¬ 
λα, προκειμένου να εμποδίζεται: 

α) η μεταβίβαση ορισμένων μόνο αλλά όχι όλων των 
περιουσιακών στοιχείων, δικαιωμάτων και υποχρεώσεων 
που συνιστούν στοιχεία ή αποτελούν αντικείμενο της 
συμφωνίας δομημένης χρηματοδότησης ή μέρος αυτής, 
συμπεριλαμβανομένων των συμφωνιών που αναφέρο- 

νται στις περιπτώσεις ε' και στ' της παραγράφου 2 του 
άρθρου 76, στην οποία το ίδρυμα υπό εξυγίανση είναι 
συμβαλλόμενο μέρος, ή 

β) η καταγγελία ή η τροποποίηση, μέσω της άσκησης 
των επικουρικών εξουσιών του άρθρου 64, των περιου¬ 
σιακών στοιχείων, δικαιωμάτων και υποχρεώσεων που 
συνιστούν ή αποτελούν μέρος μιας συμφωνίας δομημέ¬ 
νης χρηματοδότησης, περιλαμβανομένων των συμφω¬ 
νιών που αναφέρονται στις περιπτώσεις ε' και στ' της 
παραγράφου 2 του άρθρου 76, στην οποία το ίδρυμα υπό 
εξυγίανση είναι συμβαλλόμενο μέρος. 

2. Ανεξαρτήτως της παραγράφου 1, και όταν αυτό εί¬ 
ναι αναγκαίο προκειμένου να διασφαλιστεί η πρόσβαση 
στις εγγυημένες καταθέσεις, η αρχή εξυγίανσης μπορεί: 

α) να μεταβιβάζει τις εγγυημένες καταθέσεις που απο¬ 
τελούν μέρος των συμφωνιών της παραγράφου 1 χωρίς 
να μεταβιβάζει άλλα περιουσιακά στοιχεία, δικαιώματα ή 
υποχρεώσεις που αποτελούν μέρος της ίδιας συμφω¬ 
νίας, και 

β) να μεταβιβάζει, να τροποποιεί ή να καταγγέλλει, κα¬ 
τά περίπτωση, τα εν λόγω περιουσιακά στοιχεία, τα δι¬ 
καιώματα ή υποχρεώσεις χωρίς να μεταβιβάζει τις εγ¬ 
γυημένες καταθέσεις. 

Άρθρο 80 

Μεταβιβάσεις εν μέρει: προστασία των συστημάτων 

διαπραγμάτευσης, εκκαθάρισης και διακανονισμού 
(άρθρο 80 της Οδηγίας 2014/59/ΕΕ) 

1. Η εφαρμογή των μέτρων εξυγίανσης δεν επηρεάζει 
τη λειτουργία και τους κανόνες των συστημάτων που 
προβλέπονται από τον ν. 2789/2000, σε περίπτωση που η 
αρχή εξυγίανσης: 

α) μεταβιβάζει ορισμένα αλλά όχι όλα τα περιουσιακά 
στοιχεία, δικαιώματα ή υποχρεώσεις ενός ιδρύματος υ¬ 
πό εξυγίανση σε άλλη οντότητα, ή 

β) κάνει χρήση των εξουσιών βάσει του άρθρου 64 για 
την ακύρωση ή την τροποποίηση των ρητρών μιας σύμ¬ 
βασης στην οποία είναι συμβαλλόμενο μέρος το ίδρυμα 
υπό εξυγίανση ή για να το υποκαταστήσει με τον αποδέ¬ 
κτη ως συμβαλλόμενο μέρος. 

2. Ειδικότερα, με τη μεταβίβαση, ακύρωση ή τροποποί¬ 
ηση που αναφέρονται στην παράγραφο 1 δεν μπορεί να 
ανακληθεί εντολή μεταβίβασης, κατά παράβαση του άρ¬ 
θρου 3 του ν. 2789/2000, ούτε τροποποιείται ή αναιρείται 
το εκτελεστό των εντολών μεταβίβασης και του συμψη¬ 
φισμού, όπως απαιτείται βάσει του άρθρου αυτού, ή η 
χρησιμοποίηση κεφαλαίων, αξιογράφων ή πιστωτικών δι¬ 
ευκολύνσεων όπως απαιτείται βάσει του άρθρου 4 του 
ν. 2789/2000 ή η προστασία της ασφάλειας, όπως απαι¬ 
τείται βάσει του άρθρου 9 του εν λόγω νόμου. 


ΚΕΦΑΛΑΙΟ ΙΔ 

ΔΙΑΔΙΚΑΣΤΙΚΕΣ ΥΠΟΧΡΕΩΣΕΙΣ 
Άρθρο 81 

Υποχρεώσεις άμεσης ενημέρωσης 
(άρθρο 81 της Οδηγίας 2014/59/ΕΕ) 

1. Το διοικητικό συμβούλιο ενός ιδρύματος ή μιας ο¬ 
ντότητας που αναφέρεται στην περίπτωση β', γ' ή δ' 
της παραγράφου 1 του άρθρου 1 ενημερώνει άμεσα την 
αρμόδια αρχή, όταν κρίνει ότι το εν λόγω ίδρυμα ή η ο¬ 


ντότητα είναι σε κατάσταση αφερεγγυότητας ή επαπει- 
λούμενης αφερεγγυότητας κατά την έννοια της παρα¬ 
γράφου 3 του άρθρου 32. 

2. Η αρμόδια αρχή ενημερώνει την οικεία αρχή εξυ¬ 
γίανσης για κάθε κοινοποίηση που λαμβάνει σύμφωνα με 
την παράγραφο 1, καθώς και για κάθε μέτρο πρόληψης 
κρίσεων ή κάθε δράση του άρθρου 96 του ν. 4261/2014, 
που η ίδια απαιτεί να λάβει το ίδρυμα ή η οντότητα που 
αναφέρεται στην περίπτωση β', γ' ή δ' της παραγρά¬ 
φου 1 του άρθρου 1. 

3. Αν μια αρμόδια αρχή ή αρχή εξυγίανσης διαπιστώ¬ 
σει ότι πληρούνται οι προϋποθέσεις των περιπτώσεων 
α' και β' της παραγράφου 1 του άρθρου 32 σχετικά με έ¬ 
να ίδρυμα ή μια οντότητα που αναφέρεται στην περίπτω¬ 
ση β', γ' ή δ' της παραγράφου 1 του άρθρου 1, ενημε¬ 
ρώνει χωρίς καθυστέρηση τις ακόλουθες αρχές, αν πρό¬ 
κειται για διαφορετικές αρχές: 

α) την αρχή εξυγίανσης του ιδρύματος ή της οντότη¬ 
τας που αναφέρεται στην περίπτωση β', γ' ή δ' της πα¬ 
ραγράφου 1 του άρθρου 1, 

β) την αρμόδια αρχή του ιδρύματος ή της οντότητας 
που αναφέρεται στην περίπτωση β', γ' ή δ' της παρα¬ 
γράφου 1 του άρθρου 1, 

γ) την αρμόδια αρχή κάθε υποκαταστήματος του ιδρύ¬ 
ματος ή της οντότητας που αναφέρεται στην περίπτωση 
β', γ' ή δ' της παραγράφου 1 του άρθρου 1, 
δ) την αρχή εξυγίανσης κάθε υποκαταστήματος του ι¬ 
δρύματος ή της οντότητας που αναφέρεται στην περί¬ 
πτωση β', γ' ή δ' της παραγράφου 1 του άρθρου 1, 
ε) την Τράπεζα της Ελλάδος ως κεντρική τράπεζα, 
στ) το Τ.Ε.Κ.Ε., εφόσον είναι αναγκαίο για να την εκ¬ 
πλήρωση των υποχρεώσεών του, 
ζ) το Ταμείο Εξυγίανσης, εφόσον αυτό είναι αναγκαίο 
για την επιτέλεση της λειτουργίας των χρηματοδοτικών 
ρυθμίσεων εξυγίανσης, 

η) ανάλογα με την περίπτωση, την αρχή εξυγίανσης 
σε επίπεδο ομίλου, 
θ) το Υπουργείο Οικονομικών, 

ι) την αρχή ενοποιημένης εποπτείας, αν το ίδρυμα ή η 
οντότητα που αναφέρεται στην περίπτωση β', γ' ή δ' 
της παραγράφου 1 του άρθρου 1 υπόκειται σε εποπτεία 
σε ενοποιημένη βάση, σύμφωνα με τα άρθρα 104 έως 
120 του ν. 4261/2014, και 

ια) το ΕΣΣΚ και την Τράπεζα της Ελλάδος, ως αρχή μα¬ 
κροπροληπτικής εποπτείας. 

Άρθρο 82 

Διαδικαστικές υποχρεώσεις των αρχών εξυγίανσης 
(άρθρα 82 και 83 της Οδηγίας 2014/59/ΕΕ) 

1. Η αρχή εξυγίανσης, μετά την κοινοποίηση που λαμ¬ 
βάνει σύμφωνα με την παράγραφο 3 του άρθρου 81, δια¬ 
πιστώνει, με απόφασή της, αν πληρούνται οι προϋποθέ¬ 
σεις λήψης μέτρων εξυγίανσης. 

Η απόφαση περιλαμβάνει υποχρεωτικά: 
α) αιτιολογία που τεκμηριώνει τη διαπίστωση για την 
πλήρωση ή μη των προϋποθέσεων εξυγίανσης για υπο¬ 
κείμενο ίδρυμα, η οποία μπορεί να θεμελιώνεται σε στοι¬ 
χεία του φακέλου, και 

β) το μέτρο εξυγίανσης το οποίο προτίθεται να επιβά¬ 
λει στο ίδρυμα. 

2. Η αρχή εξυγίανσης κοινοποιεί τις αποφάσεις της, 
μόλις αυτό είναι ευλόγως εφικτό, μετά την εφαρμογή 
κάποιας ενέργειας εξυγίανσης, καθορίζοντας την ημε- 

ρομηνία ισχύος της ενέργειας ή των ενεργειών εξυγίαν¬ 
σης προς το ίδρυμα υπό εξυγίανση και τις ακόλουθες αρ¬ 
χές, εφόσον πρόκειται για διαφορετικές αρχές: 
α) την αρμόδια αρχή για το ίδρυμα υπό εξυγίανση, 
β) την αρμόδια αρχή για οποιοδήποτε υποκατάστημα 
του ιδρύματος υπό εξυγίανση, 
γ) την Τράπεζα της Ελλάδος ως κεντρική τράπεζα, 
δ) το Τ.Ε.Κ.Ε., 
ε) το Ταμείο Εξυγίανσης, 

στ) ανάλογα με την περίπτωση, την αρχή εξυγίανσης 
σε επίπεδο ομίλου, 
ζ) το Υπουργείο Οικονομικών, 

η) την αρχή ενοποιημένης εποπτείας, αν το ίδρυμα υ¬ 
πό εξυγίανση υπόκειται σε εποπτεία σε ενοποιημένη βά¬ 
ση, σύμφωνα με τα άρθρα 104 έως 120 του ν. 4261/2014, 
θ) το ΕΣΣΚ και την Τράπεζα της Ελλάδος, ως εθνική 
αρχή μακροπροληπτικής εποπτείας, 
ι) την Ευρωπαϊκή Επιτροπή, την Ευρωπαϊκή Κεντρική 
Τράπεζα, την Ευρωπαϊκή Αρχή Κινητών Αξιών και Αγο¬ 
ρών, την Ευρωπαϊκή Αρχή Ασφαλίσεων και Επαγγελμα¬ 
τικών Συντάξεων και την Ε.Α.Τ., 
ια) τους φορείς διαχείρισης των συστημάτων στα ο¬ 
ποία συμμετέχει το υπό εξυγίανση ίδρυμα, αν πρόκειται 
για ίδρυμα, κατά την έννοια της περίπτωσης β της παρ. 3 
του άρθρου 1 του ν. 2789/2000. 

3. Οι αποφάσεις που προβλέπονται στις παραγράφους 
1 και 7 του άρθρου 29, τις παραγράφους 1 και 4 του άρ¬ 
θρου 35, τις παραγράφους 1, 5 και 6 του άρθρου 38, τις 
παραγράφους 1, 5 και 6 του άρθρου 40, τις παραγρά¬ 
φους 5 και 6 του άρθρου 41, τις παραγράφους 1 και 9 
του άρθρου 42, την παράγραφο 1 του άρθρου 43, την πα¬ 
ράγραφο 9 του άρθρου 59, την παράγραφο 1 του άρθρου 
69, την παράγραφο 1 του άρθρου 70 και την παράγραφο 
1 του άρθρου 71 δημοσιεύονται στην Εφημερίδα της Κυ- 
βερνήσεως. Αντίγραφο της απόφασης ή ειδοποίηση με 
συνοπτική παρουσίαση των αποτελεσμάτων της, ιδίως 
ως προς τους πελάτες λιανικής και, κατά περίπτωση, 
τους όρους και το χρονικό διάστημα της αναστολής ή 
τους περιορισμούς των άρθρων 69 έως 71, δημοσιεύεται 
με επιμέλεια της αρχής εξυγίανσης με ανάρτηση στα α¬ 
κόλουθα μέσα: 

α) στον επίσημο ιστότοπο της αρχής εξυγίανσης, 
β) στον ιστότοπο της αρμάδας αρχής, αν πρόκειται για 
αρχή διαφορετική από την αρχή εξυγίανσης, και στον ι- 
στότοπο της Ε.Α.Τ., 

γ) στον ιστότοπο του ιδρύματος υπό εξυγίανση, 
δ) σε περίπτωση που οι μετοχές ή άλλοι τίτλοι ιδιοκτη¬ 
σίας ή χρεωστικοί τίτλοι του ιδρύματος υπό εξυγίανση έ¬ 
χουν εισαχθεί προς διαπραγμάτευση σε ρυθμιζόμενη α¬ 
γορά, στα μέσα που χρησιμοποιούνται για τη δημοσιο¬ 
ποίηση των ρυθμιζόμενων πληροφοριών που αφορούν 
το ίδρυμα υπό εξυγίανση, σύμφωνα με το άρθρο 21 του 
ν. 3556/2007 (Α' 91). 

4. Αν οι μετοχές, οι τίτλοι ιδιοκτησίας ή οι χρεωστικοί 
τίτλοι δεν έχουν εισαχθεί προς διαπραγμάτευση σε ρυθ- 
μιζόμενη αγορά, η αρχή εξυγίανσης μεριμνά ώστε, η α¬ 
πόφαση και τα σχετικά έγγραφα του πρώτου εδαφίου 
της παραγράφου 3 να αποστέλλονται στους μετόχους 
και πιστωτές του ιδρύματος υπό εξυγίανση. Για την ε¬ 
φαρμογή της παρούσας παραγράφου, το ίδρυμα υπό ε¬ 
ξυγίανση θέτει στη διάθεση της αρχής εξυγίανσης το μη¬ 
τρώο ή τις βάσεις δεδομένων του. 


Άρθρο 83 

Υπηρεσιακό - Επαγγελματικό απόρρητο 
(άρθρο 84 της Οδηγίας 2014/59/ΕΕ) 

1. Με την επιφύλαξη των διατάξεων του παρόντος άρ¬ 
θρου και των περιπτώσεων που εμπίπτουν στο Ποινικό 
Δίκαιο και την Ποινική Δικονομία, τα ακόλουθα πρόσωπα 
υποχρεούνται στην τήρηση επαγγελματικού απορρήτου: 

α) η αρχή εξυγίανσης, 

β) η αρμόδια αρχή, 

γ) το Υπουργείο Οικονομικών, 

δ) οι επίτροποι ή ειδικοί διαχειριστές που διορίζονται 
βάσει των διατάξεων του παρόντος νόμου, 
ε) οι πιθανοί αγοραστές με τους οποίους έρχεται σε ε¬ 
παφή η αρμόδια αρχή ή τους οποίους προσκαλεί η αρχή 
εξυγίανσης, ανεξαρτήτως αν η εν λόγω επαφή ή πρό¬ 
σκληση πραγματοποιήθηκε ως προετοιμασία για τη χρή¬ 
ση της εντολής μεταβίβασης ή αν η πρόσκληση κατέλη¬ 
ξε σε απόκτηση, 

στ) οι ελεγκτές, λογιστές, νομικοί και επαγγελματικοί 
σύμβουλοι, εκτιμητές και άλλοι εμπειρογνώμονες τους 
οποίους προσλαμβάνουν άμεσα ή έμμεσα η αρχή εξυ¬ 
γίανσης, η αρμόδια αρχή, το Υπουργείο Οικονομικών ή οι 
πιθανοί αγοραστές που αναφέρονται στην περίπτωση 
ε', 

ζ) το Τ.Ε.Κ.Ε., 

η) το Συνεγγυητικό Κεφάλαιο Εξασφάλισης Επενδυτι¬ 
κών Υπηρεσιών 
θ) το Ταμείο Εξυγίανσης, 

ι) η Τράπεζα της Ελλάδος και άλλες αρχές που εμπλέ¬ 
κονται στη διαδικασία εξυγίανσης· 
ια) το μεταβατικό ίδρυμα ή η εταιρεία διαχείρισης περι¬ 
ουσιακών στοιχείων, 

ιβ) κάθε άλλο πρόσωπο που παρέχει ή έχει παράσχει 
υπηρεσίες άμεσα ή έμμεσα, σε μόνιμη βάση ή περιστα- 
σιακά, στα πρόσωπα που αναφέρονται στις περιπτώσεις 
α ’ έως ια', 

ιγ) τα ανώτερα διοικητικά στελέχη, τα μέλη του διοικη¬ 
τικού συμβουλίου και οι υπάλληλοι των φορέων ή των ο¬ 
ντοτήτων που αναφέρονται στις περιπτώσεις α' έως ια' 
ανωτέρω, πριν το διορισμό τους, κατά τη διάρκεια της 
θητείας τους και μετά τη λήξη αυτής. 

2. Προς το σκοπό της τήρησης του απορρήτου των πα¬ 
ραγράφων 1 και 3, τα πρόσωπα των περιπτώσεων α', β', 
γ', ζ', Γ και ια' της παραγράφου 1 θέτουν σε ισχύ εσω¬ 
τερικούς κανόνες, συμπεριλαμβανομένων αυτών για την 
εξασφάλιση του απορρήτου των πληροφοριών μεταξύ 
των προσώπων που εμπλέκονται άμεσα στη διαδικασία 
εξυγίανσης. 

3. Τηρουμένης της παραγράφου 1, τα αναφερόμενα σε 
αυτήν πρόσωπα απαγορεύεται να αποκαλύπτουν εμπι- 
στευτικές πληροφορίες, οι οποίες περιέρχονται σε γνώ¬ 
ση τους κατά την άσκηση των καθηκόντων τους ή από 
την αρμόδια αρχή ή την αρχή εξυγίανσης σε σχέση με 
τις λειτουργίες της στο πλαίσιο του παρόντος νόμου, σε 
οποιοδήποτε πρόσωπο ή δημόσια αρχή, παρά μόνο στο 
πλαίσιο της άσκησης των καθηκόντων τους βάσει του 
παρόντος νόμου σε συνοπτική ή συγκεντρωτική μορφή, 
ούτως ώστε να μην προκύπτει η ταυτότητα μεμονωμέ¬ 
νων ιδρυμάτων ή οντοτήτων που αναφέρονται στις περι¬ 
πτώσεις β', γ' ή δ' της παραγράφου 1 του άρθρου 1. 

Πριν από την αποκάλυψη κάθε εμπιστευτικής πληρο- 

φορίας από πρόσωπα που αναφέρονται στην παράγρα¬ 
φο 1 σταθμίζονται οι πιθανές συνέπειες από την αποκά¬ 
λυψη πληροφοριών στο δημόσιο συμφέρον όσον αφορά 
τη χρηματοοικονομική, νομισματική ή οικονομική πολιτι¬ 
κή, στα εμπορικά συμφέροντα φυσικών και νομικών προ¬ 
σώπων, στους επιτόπιους ελέγχους, στις έρευνες και 
στους λογιστικούς ελέγχους. 

Η διαδικασία στάθμισης των συνεπειών της αποκάλυ¬ 
ψης πληροφοριών περιλαμβάνει αξιολόγηση των συνε¬ 
πειών κάθε αποκάλυψης του περιεχομένου και των λε¬ 
πτομερειών του σχεδίου ανάκαμψης και εξυγίανσης που 
προβλέπεται στα άρθρα 5, 7, 18, 19 και 20 και των πορι¬ 
σμάτων κάθε αξιολόγησης που διενεργείται σύμφωνα με 
τα άρθρα 6, 8 και 23. 

4. Επιτρέπεται: 

α) στους υπαλλήλους και εμπειρογνώμονες των φορέ¬ 
ων ή οντοτήτων που αναφέρονται στις περιπτώσεις α' έ¬ 
ως ι' της παραγράφου 1 να ανταλλάσσουν μεταξύ τους 
πληροφορίες στο πλαίσιο εκάστου φορέα ή οντότητας 
και κατά την εκτέλεση των καθηκόντων τους, 
β) στην αρχή εξυγίανσης και στην αρμόδια αρχή, συ¬ 
μπεριλαμβανομένων των υπαλλήλων και των εμπειρο¬ 
γνωμόνων τους, να ανταλλάσσουν πληροφορίες μεταξύ 
τους και με άλλες αρχές εξυγίανσης, άλλες αρμόδιες 
αρχές της Ε.Ε., το Υπουργείο Οικονομικών, αρμόδια υ¬ 
πουργεία, κεντρικές τράπεζες, συστήματα εγγύησης κα¬ 
ταθέσεων, συστήματα αποζημίωσης επενδυτών, αρχές 
αρμόδιες για τις συνήθεις διαδικασίες αφερεγγυότητας, 
αρχές αρμόδιες για τη διατήρηση της σταθερότητας του 
χρηματοπιστωτικού συστήματος στα κράτη μέλη μέσω 
κανόνων μακροπροληπτικού χαρακτήρα, αρμόδιους για 
τη διεξαγωγή νομίμων λογιστικών ελέγχων, την Ε.Α.Τ. 
ή, υπό την επιφύλαξη του άρθρου 94, αρχές τρίτων χω¬ 
ρών που επιτελούν ισοδύναμα καθήκοντα με την αρχή ε¬ 
ξυγίανσης, ή, υπό την προϋπόθεση ότι οι κοινοποιούμε¬ 
νες πληροφορίες, κατά την κρίση της αρχής που τις κοι¬ 
νοποιεί, καλύπτονται όσον αφορά το επαγγελματικό α¬ 
πόρρητο από εγγυήσεις τουλάχιστον ισοδύναμες με αυ¬ 
τές που προβλέπονται στο παρόν άρθρο, με δυνητικό α¬ 
γοραστή με σκοπό τον σχεδίασμά ή την εκτέλεση ενέρ¬ 
γειας εξυγίανσης, 

γ) στην αρμόδια αρχή ή την αρχή εξυγίανσης να χρη¬ 
σιμοποιεί πληροφορίες στο πλαίσιο δικαστικών διαδικα¬ 
σιών που έχουν κινηθεί κατά αποφάσεών της. 

5. Ανεξαρτήτως της εφαρμογής οποιοσδήποτε άλλης 
διάταξης του παρόντος άρθρου, επιτρέπεται η ανταλλα¬ 
γή πληροφοριών μεταξύ της αρμόδιας αρχής ή της αρ¬ 
χής εξυγίανσης και των εξής: 

α) οποιουδήποτε άλλου προσώπου, όταν είναι ανα¬ 
γκαίο για τον σχεδίασμά ή την εκτέλεση ενέργειας εξυ¬ 
γίανσης, υπό την προϋπόθεση ότι οι κοινοποιούμενες 
πληροφορίες υπόκεινται στους κανόνες περί επαγγελ¬ 
ματικού απορρήτου του παρόντος άρθρου, 
β) των ειδικών εξεταστικών επιτροπών της Βουλής, 
κατά τη σύμφωνα με τον Κανονισμό της Βουλής άσκηση 
των καθηκόντων τους, και του Ελεγκτικού Συνεδρίου, 
γ) της Τράπεζας της Ελλάδος ως επιβλέπουσας τα συ¬ 
στήματα πληρωμών, των αρχών που είναι αρμόδιες για 
τις συνήθεις διαδικασίες αφερεγγυότητας, των αρμό¬ 
διων για την εποπτεία άλλων οντοτήτων του χρηματοπι¬ 
στωτικού τομέα αρχών, των αρχών που έχουν την ευθύ¬ 
νη της εποπτείας των χρηματοοικονομικών αγορών και 
των ασφαλιστικών επιχειρήσεων και των επιθεωρητών 
που είναι εντεταλμένοι από αυτές, των αρχών που είναι 


επιφορτισμένες με την ευθύνη για τη διατήρηση της 
σταθερότητας του χρηματοπιστωτικού συστήματος στα 
κράτη - μέλη μέσω κανόνων μακροπροληπτικής εποπτεί¬ 
ας και των αρχών που είναι υπεύθυνες για την προστα¬ 
σία της σταθερότητας του χρηματοπιστωτικού συστήμα¬ 
τος, καθώς και πρόσωπων τα οποία είναι επιφορτισμένα 
με τη διεξαγωγή νομίμων λογιστικών ελέγχων, 

δ) των δημόσιων ελεγκτικών μηχανισμών για τον έ¬ 
λεγχο για την καταπολέμηση της νομιμοποίησης εσό¬ 
δων από παράνομες δραστηριότητες και χρηματοδότηση 
της τρομοκρατίας, την αντιμετώπιση της διαφθοράς και 
την καταπολέμηση της φοροαποφυγής. 

6. Σε περίπτωση παράβασης του παρόντος άρθρου, κά¬ 
θε πρόσωπο που αναφέρεται στην παράγραφο 1 υπέχει 
αστική ευθύνη σύμφωνα με την ισχύουσα νομοθεσία, ε¬ 
νώ επίσης εφαρμόζονται οι κυρώσεις που προβλέπονται 
από το άρθρο 371 του Ποινικού Κώδικα. 

ΚΕΦΑΛΑΙΟ ΙΕ 

ΕΞΥΓΙΑΝΣΗ ΔΙΑΣΥΝΟΡΙΑΚΟΥ ΟΜΙΛΟΥ 
Άρθρο 84 

Γενικές αρχές σχετικά με τη λήψη αποφάσεων 
που αφορούν περισσότερα του ενός κράτη - μέλη 
(άρθρο 87 της Οδηγίας 2014/59/ΕΕ) 

Κατά τη λήψη αποφάσεων ή την ανάληψη δράσης δυ¬ 
νάμει του παρόντος νόμου που ενδέχεται να έχουν επι¬ 
πτώσεις σε ένα ή περισσότερα άλλα κράτη μέλη, η αρχή 
εξυγίανσης λαμβάνει υπόψη τις ακόλουθες γενικές αρ¬ 
χές: 

α) την επιτακτική ανάγκη για αποτελεσματικότητα στη 
λήψη αποφάσεων και για περιορισμό στο μέτρο του δυ¬ 
νατού το κόστος της εξυγίανσης όταν προβαίνει σε ε¬ 
νέργεια εξυγίανσης, 

β) οι αποφάσεις λαμβάνονται και οι δράσεις αναλαμ¬ 
βάνονται εγκαίρως και με τη δέουσα ταχύτητα, 

γ) η αρχή εξυγίανσης, η αρμόδια αρχή και οι λοιπές 
αρχές συνεργάζονται μεταξύ τους προκειμένου να δια- 
σφαλισθεί ότι οι αποφάσεις λαμβάνονται και οι δράσεις 
αναλαμβάνονται με συντονισμένο και αποτελεσματικό 
τρόπο, 

δ) λαμβάνονται δεόντως υπόψη τα συμφέροντα και, 
ειδικότερα, οι συνέπειες οποιοσδήποτε απόφασης, δρά¬ 
σης ή αδράνειας για τη χρηματοπιστωτική σταθερότητα, 
τους δημοσιονομικούς πόρους, το Ταμείο Εξυγίανσης, 
το σύστημα εγγύησης καταθέσεων ή το σύστημα αποζη¬ 
μίωσης επενδυτών του κράτους μέλους όπου είναι εγκα¬ 
τεστημένη μητρική επιχείρηση της Ε.Ε., και κάθε κρά¬ 
τους μέλους στο οποίο είναι εγκατεστημένη θυγατρική 
επιχείρηση, 

ε) λαμβάνονται δεόντως υπόψη τα συμφέροντα κάθε 
κράτους μέλους στο οποίο είναι εγκατεστημένα σημα¬ 
ντικά υποκαταστήματα και, ειδικότερα, οι συνέπειες ο¬ 
ποιοσδήποτε απόφασης ή δράσης ή αδράνειας για τη 
χρηματοπιστωτική σταθερότητα αυτού του κράτους - μέ¬ 
λους, 

στ) λαμβάνονται δεόντως υπόψη οι στόχοι της εξισορ- 
ρόπησης των συμφερόντων των διαφόρων εμπλεκόμε¬ 
νων κρατών - μελών και της αποφυγής αθέμιτης βλάβης 
ή προστασίας των συμφερόντων συγκεκριμένων κρατών 
- μελών, μεταξύ άλλων αποφεύγοντας την άνιση κατα¬ 
νομή βάρους μεταξύ τους, 

ζ) ότι κάθε υποχρέωση δυνάμει του παρόντος νόμου 

για διαβούλευση με άλλη αρχή προτού ληφθεί απόφαση 
ή αναληφθεί δράση συνεπάγεται τουλάχιστον την υπο¬ 
χρέωση διαβούλευσης για όσα στοιχεία της προτεινόμε- 
νης απόφασης ή δράσης έχουν ή ενδέχεται να έχουν ε¬ 
πιπτώσεις: 

αα) στη μητρική επιχείρηση της Ε.Ε., τη θυγατρική ή το 
υποκατάστημα, και 

ββ) στη σταθερότητα του κράτους μέλους όπου έχει ε¬ 
γκατασταθεί ή βρίσκεται η μητρική επιχείρηση της Ε.Ε., 
η θυγατρική ή το υποκατάστημα, 
η) ότι η αρχή εξυγίανσης όταν προβαίνει σε ενέργειες 
εξυγίανσης, λαμβάνει υπόψη και ακολουθεί το σχέδιο ε¬ 
ξυγίανσης του άρθρου 21, εκτός εάν εκτιμήσει, λαμβά- 
νοντας υπόψη τις συγκεκριμένες περιστάσεις, ότι οι 
στόχοι της εξυγίανσης θα επιτευχθούν αποτελεσματικό¬ 
τερα εάν αναληφθούν δράσεις που δεν έχουν προβλε- 
φθεί στο σχέδιο εξυγίανσης, 
θ) τις απαιτήσεις διαφάνειας κάθε φορά που μια προ- 
τεινόμενη απόφαση ή δράση ενδέχεται να έχει επιπτώ¬ 
σεις στη χρηματοπιστωτική σταθερότητα, τους δημοσιο¬ 
νομικούς πόρους, το Ταμείο Εξυγίανσης, το σύστημα εγ¬ 
γύησης καταθέσεων ή το σύστημα αποζημίωσης επενδυ¬ 
τών κάθε εμπλεκόμενου κράτους - μέλους, και 
ι) ότι μέσω του συντονισμού και της συνεργασίας είναι 
πιθανότερο να επιτευχθεί αποτέλεσμα που μειώνει το 
συνολικό κόστος της εξυγίανσης. 

Άρθρο 85 

Σώματα Αρχών Εξυγίανσης 
(άρθρο 88 της Οδηγίας 2014/59/ΕΕ) 

1. Η αρχή εξυγίανσης σε επίπεδο ομίλου συγκροτεί 
Σώματα Αρχών Εξυγίανσης για την εκτέλεση των καθη¬ 
κόντων που αναφέρονται στα άρθρα 20, 21, 24, 26, 45, 
88 και 89, και, όπου ενδείκνυται, για τη διασφάλιση της 
συνεργασίας και του συντονισμού με τις αρχές εξυγίαν¬ 
σης τρίτων χωρών. 

Ειδικότερα, τα Σώματα Αρχών Εξυγίανσης παρέχουν 
το πλαίσιο για την εκτέλεση από την αρχή εξυγίανσης 
σε επίπεδο ομίλου, τις άλλες αρχές εξυγίανσης και, ό¬ 
που απαιτείται, τις αρμόδιες αρχές και τις σχετικές αρ¬ 
χές ενοποιημένης εποπτείας των εξής καθηκόντων: 

α) την ανταλλαγή πληροφοριών σχετικό με την κατάρ¬ 
τιση σχεδίων εξυγίανσης ομίλων, την εφαρμογή σε ομί¬ 
λους των εξουσιών προετοιμασίας και πρόληψης, καθώς 
και σχετικό με την εξυγίανση ομίλων, 
β) την κατάρτιση σχεδίων εξυγίανσης ομίλων, σύμφω¬ 
να με τα άρθρα 20 και 21, 

γ) την αξιολόγηση της δυνατότητας εξυγίανσης ομί¬ 
λων, σύμφωνα με το άρθρο 24, 
δ) την άσκηση εξουσιών για την αντιμετώπιση ή την ε¬ 
ξάλειψη των εμποδίων στη δυνατότητα εξυγίανσης ομί¬ 
λων, σύμφωνα με το άρθρο 26, 
ε) τη λήψη απόφασης όσον αφορά την ανάγκη να δια¬ 
μορφωθούν προγράμματα εξυγίανσης ομίλου, όπως 
προβλέπεται στο άρθρο 88 ή στο άρθρο 89, 
στ) την επίτευξη της συμφωνίας για το πρόγραμμα ε¬ 
ξυγίανσης ομίλου που προτείνεται σύμφωνα με το άρ¬ 
θρο 88 ή το άρθρο 89, 

ζ) το συντονισμό της γνωστοποίησης στο κοινό των 
στρατηγικών και προγραμμάτων εξυγίανσης ομίλων, 
η) το συντονισμό της χρήσης των ταμείων εξυγίανσης, 
που καθορίζονται στα άρθρα 95 έως 104, 
θ) τον καθορισμό της ελάχιστης απαίτησης ιδίων κε¬ 


φαλαίων και επιλέξιμων υποχρεώσεων για ομίλους σε ε¬ 
νοποιημένο επίπεδο και για την κάθε θυγατρική, σύμφω¬ 
να με το άρθρο 45. 

Τα Σώματα Αρχών Εξυγίανσης μπορούν, επίσης, να α¬ 
ποτελόσουν βήμα συζήτησης οποιωνδήποτε θεμάτων 
σχετίζονται με την εξυγίανση διασυνοριακών ομίλων. 

2. Μέλη του Σώματος Αρχών Εξυγίανσης είναι: 
α) η αρχή εξυγίανσης σε επίπεδο ομίλου, 

β) οι αρχές εξυγίανσης των κρατών - μελών στα οποία 
είναι εγκατεστημένες οι θυγατρικές που καλύπτονται α¬ 
πό ενοποιημένη εποπτεία, 

γ) οι αρχές εξυγίανσης των κρατών - μελών στα οποία 
είναι εγκατεστημένη μητρική επιχείρηση ενός ή περισ¬ 
σοτέρων ιδρυμάτων του ομίλου, δηλαδή μια οντότητα 
της περίπτωσης δ' της παραγράφου 1 του άρθρου 1, 
δ) οι αρχές εξυγίανσης των κρατών - μελών όπου είναι 
εγκατεστημένα σημαντικά υποκαταστήματα, 
ε) η αρχή ενοποιημένης εποπτείας και οι αρμόδιες αρ¬ 
χές των κρατών - μελών, εφόσον η αρχή εξυγίανσης αυ¬ 
τών των κρατών - μελών είναι επίσης μέλος του Σώμα¬ 
τος Αρχών Εξυγίανσης. Οταν η αρμόδια αρχή κράτους 
μέλους δεν είναι η κεντρική τράπεζα του κράτους μέ¬ 
λους αυτού, η αρμόδια αρχή μπορεί να αποφασίσει να 
συνοδεύεται από εκπρόσωπο της κεντρικής τράπεζας 
του σχετικού κρότους - μέλους, 
στ) το Υπουργείο Οικονομικών και τα αρμόδια υπουρ¬ 
γεία σε περίπτωση που δεν μετέχουν ήδη στο Σώμα Αρ¬ 
χών Εξυγίανσης υπό την ιδιότητα της αρχής εξυγίανσης, 
ζ) η δημόσια αρχή που είναι υπεύθυνη για τα συστήμα¬ 
τα εγγύησης καταθέσεων ενός κρότους - μέλους, εφό¬ 
σον η αρχή εξυγίανσης αυτού του κράτους - μέλους εί¬ 
ναι επίσης μέλος του Σώματος Αρχών Εξυγίανσης, 
η) η ΕΑΤ, η οποία παρίσταται χωρίς δικαίωμα ψήφου. 

3. Οι αρχές εξυγίανσης τρίτων χωρών, στις οποίες μια 
μητρική επιχείρηση ή ίδρυμα εγκατεστημένο στην Ε.Ε. 
έχει θυγατρική ή υποκατάστημα που θα θεωρείτο σημα¬ 
ντικό αν ήταν εγκατεστημένο στην Ε.Ε.,, μπορούν, κατό¬ 
πιν σχετικού αιτήματος τους, να συμμετέχουν στο Σώμα 
Αρχών Εξυγίανσης ως παρατηρητές, υπό την προϋπόθε¬ 
ση ότι, κατά τη γνώμη της αρχής εξυγίανσης σε επίπεδο 
ομίλου, υπόκεινται σε ισοδύναμες απαιτήσεις εμπιστευ¬ 
τικότητας με εκείνες που καθορίζονται στο άρθρο 94. 

4. Η αρχή εξυγίανσης σε επίπεδο ομίλου προεδρεύει 
του Σώματος Αρχών Εξυγίανσης. Με αυτήν την ιδιότητα: 

α) θεσπίζει γραπτές ρυθμίσεις και διαδικασίες για τη 
λειτουργία του Σώματος Αρχών Εξυγίανσης, μετά από 
διαβούλευση με τα λοιπά μέλη του Σώματος Αρχών Εξυ¬ 
γίανσης, 

β) συντονίζει όλες τις δραστηριότητες του Σώματος 
Αρχών Εξυγίανσης, 

γ) συγκαλεί όλες τις συνεδριάσεις του Σώματος Αρ¬ 
χών Εξυγίανσης, προεδρεύει των συνεδριάσεων αυτών 
και ενημερώνει πλήρως, εκ των προτέρων, όλα τα μέλη 
του Σώματος Αρχών Εξυγίανσης σχετικά με τη διοργά¬ 
νωση των συνεδριάσεων, τα κύρια θέματα προς συζήτη¬ 
ση και τα θέματα προς εξέταση, 
δ) κοινοποιεί στα μέλη του Σώματος Αρχών Εξυγίαν¬ 
σης τις προγραμματισμένες συνεδριάσεις, ώστε να έ¬ 
χουν τη δυνατότητα να ζητήσουν να συμμετάσχουν, 
ε) αποφασίζει ποια μέλη και παρατηρητές προσκαλού¬ 
νται να παρευρεθούν σε συγκεκριμένες συνεδριάσεις 
του Σώματος Αρχών Εξυγίανσης, εφόσον υπάρχει ειδική 
ανάγκη προς τούτο, λαμβάνοντας υπόψη τη σημασία 
που έχει για τα εν λόγω μέλη και παρατηρητές το θέμα 



888 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


που πρόκειται να συζητηθεί, και ιδίως τις δυνητικές επι¬ 
πτώσεις στη χρηματοπιστωτική σταθερότητα στα σχετι¬ 
κά κράτη - μέλη 

στ) ενημερώνει εγκαίρως όλα τα μέλη του Σώματος 
σχετικά με τις αποφάσεις και τα αποτελέσματα αυτών 
των συνεδριάσεων. 

Τα μέλη που συμμετέχουν στο Σώμα Αρχών Εξυγίαν¬ 
σης συνεργάζονται στενά. 

Με την επιφύλαξη της περίπτωσης ε', οι αρχές εξυ¬ 
γίανσης έχουν δικαίωμα συμμετοχής στις συνεδριάσεις 
του Σώματος Αρχών Εξυγίανσης εφόσον η ημερήσια 
διάταξη περιλαμβάνει θέματα για τα οποία προβλέπεται 
η λήψη κοινής απόφασης ή αφορούν οντότητα ομίλου 
που βρίσκεται στο κράτος - μέλος τους. 

5. Η αρχή εξυγίανσης σε επίπεδο ομίλου δεν υποχρε- 
ούται να συγκροτεί Σώμα Αρχών Εξυγίανσης, εάν οι λει¬ 
τουργίες και τα καθήκοντα που καθορίζονται στο παρόν 
άρθρο επιτελούνται και ασκούνται στο πλαίσιο άλλων ο¬ 
μάδων ή σωμάτων που πληρούν όλες τις προϋποθέσεις 
και τηρούν όλες τις διαδικασίες, συμπεριλαμβανομένων 
όσων αφορούν την ιδιότητα μέλους και τη συμμετοχή σε 
Σώματα Αρχών Εξυγίανσης, σύμφωνα με το παρόν άρ¬ 
θρο και το άρθρο 87. Στην περίπτωση αυτή, κάθε αναφο¬ 
ρά σε Σώματα Αρχών Εξυγίανσης στον παρόντα νόμο 
λογίζεται ως αναφορά σε αυτές τις άλλες ομάδες ή σε 
αυτά τα άλλα σώματα. 

Άρθρο 86 

Ευρωπαϊκά Σώματα Αρχών Εξυγίανσης 
(άρθρο 89 της Οδηγίας 2014/59/ΕΕ) 

1. Σε περίπτωση που ίδρυμα τρίτης χώρας ή μητρική ε¬ 
πιχείρηση τρίτης χώρας έχει θυγατρικά ιδρύματα ή υπο¬ 
καταστήματα σε δύο ή περισσότερα κράτη - μέλη τα ο¬ 
ποία θεωρούνται σημαντικά, οι αρχές εξυγίανσης των ε¬ 
μπλεκόμενων κρατών - μελών συγκροτούν Ευρωπαϊκό 
Σώμα Αρχών Εξυγίανσης. 

2. Το Ευρωπαϊκό Σώμα Αρχών Εξυγίανσης εκτελεί τις 
λειτουργίες και τα καθήκοντα που καθορίζονται στο άρ¬ 
θρο 85 όσον αφορά τα θυγατρικά ιδρύματα, καθώς και τα 
υποκαταστήματα, εφόσον τα εν λόγω καθήκοντα σχετί¬ 
ζονται με αυτά. 

3. Αν τα θυγατρικά ιδρύματα τρίτης χώρας ή τα σημα¬ 
ντικά υποκαταστήματα ανήκουν σε χρηματοδοτική εται¬ 
ρεία συμμετοχών που είναι εγκατεστημένη στην Ε.Ε., 
σύμφωνα με την παράγραφο 5 του άρθρου του 
ν. 4261/2014, στο Ευρωπαϊκό Σώμα Αρχών Εξυγίανσης 
προεδρεύει η αρχή εξυγίανσης του κράτους μέλους ό¬ 
που βρίσκεται η αρχή ενοποιημένης εποπτείας βάσει του 
εν λόγω νόμου. Σε κάθε άλλη περίπτωση, ο πρόεδρος ε¬ 
πιλέγεται από τα μέλη του Ευρωπαϊκού Σώματος Αρχών 
Εξυγίανσης. 

4. Με συμφωνία όλων των ενδιαφερομένων μερών, η 
υποχρέωση συγκρότησης Ευρωπαϊκού Σώματος Αρχών 
Εξυγίανσης δύναται να αρθεί, εάν οι λειτουργίες και τα 
καθήκοντα που καθορίζονται στο παρόν άρθρο εκτελού- 
νται στο πλαίσιο άλλων ομάδων ή σωμάτων, συμπερι¬ 
λαμβανομένου Σώματος Αρχών Εξυγίανσης συσταθέ- 
ντος δυνάμει του άρθρου 85, τα οποία πληρούν όλες τις 
προϋποθέσεις και τηρούν όλες τις διαδικασίες, συμπερι¬ 
λαμβανομένων όσων αφορούν την ιδιότητα μέλους και 
τη συμμετοχή σε Ευρωπαϊκά Σώματα Αρχών Εξυγίανσης 
οι οποίες προβλέπονται στο παρόν άρθρο και στο άρθρο 
87. Στην περίπτωση αυτή, κάθε αναφορά σε Ευρωπαϊκά 


Σώματα Αρχών Εξυγίανσης στον παρόντα νόμο λογίζε¬ 
ται ως αναφορά σε αυτές τις άλλες ομάδες ή σώματα. 

5. Με την επιφύλαξη των παραγράφων 3 και 4 στο Ευ¬ 
ρωπαϊκό Σώμα Αρχών Εξυγίανσης εφαρμόζονται οι δια¬ 
τάξεις του άρθρου 85. 

Άρθρο 87 

Ανταλλαγή πληροφοριών 
(άρθρο 90 της Οδηγίας 2014/59/ΕΕ) 

1. Με την επιφύλαξη του άρθρου 83, οι αρχές εξυγίαν¬ 
σης και οι αρμόδιες αρχές, κατόπιν αιτήματος, διαβιβά¬ 
ζουν μεταξύ τους όλες τις αναγκαίες πληροφορίες για 
την άσκηση των καθηκόντων τους δυνάμει του παρόντος 
νόμου. 

2. Η αρχή εξυγίανσης ομίλου συντονίζει τη ροή όλων 
των σχετικών πληροφοριών μεταξύ των αρχών εξυγίαν¬ 
σης. Ειδικότερα, διαβιβάζει εγκαίρως στις αρχές εξυ¬ 
γίανσης στα άλλα κράτη - μέλη όλες τις σχετικές πληρο¬ 
φορίες, προκειμένου να διευκολύνει την άσκηση των κα¬ 
θηκόντων που αναφέρονται στις περιπτώσεις β' έως θ' 
του δευτέρου εδαφίου της παραγράφου 1 του άρθρου 
88 . 

3. Αν ζητηθούν πληροφορίες τις οποίες έχει παράσχει 
μια αρχή εξυγίανσης τρίτης χώρας, η αρχή εξυγίανσης 
ζητά τη συναίνεση της αρχής εξυγίανσης τρίτης χώρας 
για την περαιτέρω διαβίβασή τους. 

Η αρχή εξυγίανσης δεν διαβιβάζει πληροφορίες που 
παρασχέθηκαν από αρχή εξυγίανσης τρίτης χώρας, αν η 
αρχή εξυγίανσης τρίτης χώρας δεν έχει συναινέσει στην 
περαιτέρω διαβίβασή τους. 

4. Η αρχή εξυγίανσης ανταλλάσσει πληροφόρηση με 
το αρμόδιο Υπουργείο όταν πρόκειται για απόφαση ή ζή¬ 
τημα που απαιτεί κοινοποίηση, διαβούλευση ή συγκατά¬ 
θεση του αρμόδιου υπουργείου ή ενδέχεται να έχει επί¬ 
πτωση στα δημόσια οικονομικά. 

Άρθρο 88 

Εξυγίανση ομίλου στην οποία εμπλέκεται 
θυγατρική επιχείρηση του ομίλου 
(άρθρο 91 της Οδηγίας 2014/59/ΕΕ) 

1. Όταν η αρχή εξυγίανσης αποφασίζει ότι ένα ίδρυμα 
ή μια οντότητα που αναφέρεται στις περιπτώσεις β', γ' 
ή δ' της παραγράφου 1 του άρθρου 1, που είναι θυγατρι¬ 
κή επιχείρηση ενός ομίλου, πληροί τις προϋποθέσεις 
των άρθρων 32 ή 33, κοινοποιεί, χωρίς καθυστέρηση, τις 
ακόλουθες πληροφορίες στην αρχή εξυγίανσης σε επί¬ 
πεδο ομίλου, εάν πρόκειται για διαφορετική αρχή, στην 
αρχή ενοποιημένης εποπτείας και στα μέλη του Σώμα¬ 
τος Αρχών Εξυγίανσης: 

α) την απόφαση ότι το εν λόγω ίδρυμα ή η εν λόγω ο¬ 
ντότητα πληροί τις προϋποθέσεις των άρθρων 32 ή 33, 
και 

β) τις ενέργειες εξυγίανσης ή τα μέτρα στο πλαίσιο 
των συνήθων διαδικασιών αφερεγγυότητας τα οποία 
κρίνει κατάλληλα για το εν λόγω ίδρυμα ή την οντότητα. 

2. Μόλις λάβει την κοινοποίηση της παραγράφου 1, η 
αρχή εξυγίανσης σε επίπεδο ομίλου, μετά από διαβού¬ 
λευση με τα άλλα μέλη του Σώματος Αρχών Εξυγίανσης, 
προβαίνει σε αξιολόγηση των πιθανών επιπτώσεων των 
ενεργειών εξυγίανσης, ή των άλλων μέτρων που έχουν 
κοινοποιηθεί στον όμιλο και στις οντότητες του ομίλου 
σε άλλα κράτη - μέλη, και ειδικότερα αξιολογεί κατά πό- 

σο οι ενέργειες εξυγίανσης ή τα άλλα μέτρα πιθανώς θα 
εκπλήρωναν τις προϋποθέσεις εξυγίανσης σε σχέση με 
μία οντότητα του ομίλου σε άλλο κράτος - μέλος. 

3. Αν η αρχή εξυγίανσης σε επίπεδο ομίλου, μετά από 
διαβούλευση με τα άλλα μέλη του Σώματος Αρχών Εξυ¬ 
γίανσης, αξιολογήσει ότι οι ενέργειες εξυγίανσης ή τα 
άλλα μέτρα που κοινοποιήθηκαν σύμφωνα με την περί¬ 
πτωση β' της παραγράφου 1: 

α) δεν θα εκπλήρωναν τις προϋποθέσεις των άρθρων 
32 ή 33 σε σχέση με μια οντότητα του ομίλου σε άλλο 
κράτος - μέλος, οι εν λόγω ενέργειες και μέτρα μπορούν 
να ληφθούν από την αρχή εξυγίανσης που είναι αρμόδια 
για το εν λόγω ίδρυμα ή την οντότητα που αναφέρεται 
στις περιπτώσεις β', γ ’ ή δ' της παραγράφου 1 του άρ¬ 
θρου 1 ή 

β) πιθανώς εκπληρώνουν τις προϋποθέσεις των άρ¬ 
θρων 32 ή 33 σε σχέση με μια οντότητα του ομίλου σε 
άλλο κράτος - μέλος, το αργότερο εντός 24 ωρών από 
την παραλαβή της κοινοποίησης βάσει της παραγράφου 
1 προτείνει προγράμματα εξυγίανσης ομίλου και υπο¬ 
βάλλει την πρόταση στο Σώμα Αρχών Εξυγίανσης. Η ει¬ 
κοσιτετράωρη αυτή προθεσμία μπορεί να παραταθεί με 
τη συναίνεση της αρχής εξυγίανσης που προέβη στην 
κοινοποίηση. 

4. Εφόσον δεν διενεργηθεί αξιολόγηση εκ μέρους της 
αρχής εξυγίανσης σε επίπεδο ομίλου εντός 24 ωρών με¬ 
τά τη λήψη της κοινοποίησης που αναφέρεται στην πα¬ 
ράγραφο 1, ή εντός της μεγαλύτερης προθεσμίας που έ¬ 
χει τυχόν συμφωνηθεί, η αρχή εξυγίανσης που προέβη 
στην κοινοποίηση μπορεί να προβεί σε ενέργειες εξυ¬ 
γίανσης ή να λάβει τα άλλα μέτρα που κοινοποίησε. 

5. Το πρόγραμμα εξυγίανσης ομίλου της παραγράφου 
4: 

α) λαμβάνει υπόψη και ακολουθεί τα σχέδια εξυγίαν¬ 
σης του άρθρου 21, εκτός εάν οι αρχές εξυγίανσης αξιο¬ 
λογούν, λαμβάνοντας υπόψη τις συγκεκριμένες περι¬ 
στάσεις, ότι οι στόχοι εξυγίανσης θα επιτευχθούν απο¬ 
τελεσματικότερα εάν αναληφθούν δράσεις που δεν έ¬ 
χουν προβλεφθεί στα σχέδια εξυγίανσης, 

β) καταγράφει τις ενέργειες εξυγίανσης στις οποίες 
θα πρέπει να προβούν οι εμπλεκόμενες αρχές εξυγίαν¬ 
σης σε σχέση με τη μητρική επιχείρηση της Ε.Ε. ή συ¬ 
γκεκριμένες οντότητες του ομίλου, με σκοπό την επίτευ¬ 
ξη των στόχων και των αρχών της εξυγίανσης όπως κα¬ 
θορίζονται στα άρθρα 31 και 34, 

γ) καθορίζει τον τρόπο συντονισμού των εν λόγω ε¬ 
νεργειών εξυγίανσης, και 

δ) καθιερώνει σχέδιο χρηματοδότησης, το οποίο λαμ¬ 
βάνει υπόψη το σχέδιο εξυγίανσης του ομίλου, τις αρχές 
επιμερισμού της ευθύνης, όπως καθορίζονται σύμφωνα 
με την περίπτωση στ) της παραγράφου 3 του άρθρου 20, 
και την αλληλέγγυα χρήση των εθνικών ταμείων εξυ¬ 
γίανσης σύμφωνα με το άρθρο 102. 

6. Με την επιφύλαξη της παραγράφου 7, το πρόγραμ¬ 
μα εξυγίανσης ομίλου λαμβάνει τη μορφή κοινής απόφα¬ 
σης της αρχής εξυγίανσης σε επίπεδο ομίλου και των 
αρχών εξυγίανσης των θυγατρικών που καλύπτονται α¬ 
πό το πρόγραμμα εξυγίανσης ομίλου. 

Η αρχή εξυγίανσης μπορεί να ζητήσει από την Ε.Α.Τ. 
να συνδράμει τις αρχές εξυγίανσης στη λήψη κοινής α¬ 
πόφασης, σύμφωνα με το στοιχείο γ' του άρθρου 31 του 
Κανονισμού (ΕΕ) αριθμ. 1093/2010. 

7. Αν η αρχή εξυγίανσης διαφωνήσει με ή αποχωρήσει 
από το πρόγραμμα εξυγίανσης ομίλου που προτείνεται 


από την αρχή εξυγίανσης σε επίπεδο ομίλου ή κρίνει ότι 
χρειάζεται να προβεί σε ανεξάρτητες ενέργειες εξυ¬ 
γίανσης ή να λάβει άλλα μέτρα από αυτά που προτείνο- 
νται στο πρόγραμμα σε σχέση με ένα ίδρυμα ή μια οντό¬ 
τητα που αναφέρεται στις περιπτώσεις β', γ' ή δ' της 
παραγράφου 1 του άρθρου 1 για λόγους χρηματοπιστω¬ 
τικής σταθερότητας, εκθέτει λεπτομερώς τους λόγους 
της διαφωνίας της ή τους λόγους που συντέλεσαν στην 
αποχώρησή της, τους κοινοποιεί στη αρχή εξυγίανσης 
σε επίπεδο ομίλου και στις λοιπές αρχές εξυγίανσης που 
καλύπτονται από το πρόγραμμα εξυγίανσης ομίλου, και 
τις ενημερώνει για τις ενέργειες ή τα μέτρα που προτί- 
θεται να λάβει. Η αρχή εξυγίανσης, όταν εκθέτει τους 
λόγους της διαφωνίας της, λαμβάνει δεόντως υπόψη τα 
σχέδια εξυγίανσης του άρθρου 21, τις πιθανές επιπτώ¬ 
σεις στη χρηματοπιστωτική σταθερότητα των εμπλεκό¬ 
μενων κρατών - μελών, καθώς και τις δυνητικές επιδρά¬ 
σεις των ενεργειών στα υπόλοιπα τμήματα του ομίλου. 

8. Οι αρχές εξυγίανσης που δεν έχουν εκφράσει δια¬ 
φωνία σε σχέση με το πρόγραμμα εξυγίανσης ομίλου 
που προτείνεται από την αρχή εξυγίανσης σε επίπεδο ο¬ 
μίλου μπορούν να λάβουν κοινή απόφαση αναφορικά με 
ένα πρόγραμμα εξυγίανσης ομίλου που καλύπτει τις ο¬ 
ντότητες στα κράτη - μέλη τους. 

9. Η κοινή απόφαση που αναφέρεται στην παρούσα 
παράγραφο και στη παράγραφο 5 και οι αποφάσεις που 
λαμβάνονται από τις αρχές εξυγίανσης ελλείψει κοινής 
απόφασης σύμφωνα με την παράγραφο 6, θεωρούνται ο¬ 
ριστικές και εφαρμόζονται από τις αρχές εξυγίανσης 
στα εμπλεκόμενα κράτη - μέλη. 

10. Η αρχή εξυγίανσης προβαίνει σε όλες τις ενέργει¬ 
ες σύμφωνα με το παρόν άρθρο χωρίς καθυστέρηση και 
λαμβάνοντας δεόντως υπόψη τον επείγοντα χαρακτήρα 
της κατάστασης. 

11. Σε κάθε περίπτωση, όταν δεν τίθεται σε εφαρμογή 
το πρόγραμμα εξυγίανσης ομίλου, οι εμπλεκόμενες αρ¬ 
χές εξυγίανσης συνεργάζονται στενά στο πλαίσιο του 
Σώματος Αρχών Εξυγίανσης κατά την ανάληψη δράσε¬ 
ων εξυγίανσης σε οποιαδήποτε οντότητα του ομίλου, 
προκειμένου να επιτευχθεί μια συντονισμένη στρατηγική 
εξυγίανσης για όλες τις οντότητες του ομίλου οι οποίες 
βρίσκονται σε σημείο αφερεγγυότητας ή επαπειλούμε- 
νης αφερεγγυότητας. 

12. Η αρχή εξυγίανσης όταν προβαίνει σε ενέργεια ε¬ 
ξυγίανσης σε σχέση με μια οντότητα ομίλου ενημερώνει 
τακτικά και πλήρως τα μέλη του Σώματος Αρχών Εξυ¬ 
γίανσης σχετικά με τις εν λόγω ενέργειες και την πρόο¬ 
δό τους. 

Άρθρο 89 

Εξυγίανση ομίλου στην οποία εμπλέκεται 
μητρική επιχείρηση της ΕΕ 
(άρθρο 92 της Οδηγίας 2014/59/ΕΕ) 

1. Όταν η αρχή εξυγίανσης σε επίπεδο ομίλου αποφα¬ 
σίζει ότι μια μητρική επιχείρηση της Ε.Ε., πληροί τις προ¬ 
ϋποθέσεις των άρθρων 32 ή 33, κοινοποιεί χωρίς καθυ¬ 
στέρηση τις πληροφορίες που αναφέρονται στις περι¬ 
πτώσεις α' και β' της παραγράφου 1 του άρθρου 88 
στην αρχή ενοποιημένης εποπτείας, εφόσον πρόκειται 
για διαφορετική αρχή, και στα λοιπά μέλη του Σώματος 
Αρχών Εξυγίανσης του ομίλου. 

Οι ενέργειες εξυγίανσης στο πλαίσιο των συνήθων 
διαδικασιών αφερεγγυότητας σύμφωνα με την περίπτω- 

ση β' της παραγράφου 1 του άρθρου 88 μπορούν να πε¬ 
ριλαμβάνουν τη διαμόρφωση προγράμματος εξυγίανσης 
ομίλου, το οποίο έχει καταρτιστεί σύμφωνα με την παρά¬ 
γραφο 5 του άρθρου 88, σε οποιαδήποτε από τις ακό¬ 
λουθες περιστάσεις: 

α) οι ενέργειες εξυγίανσης σε μητρική επιχείρηση, που 
κοινοποιούνται σύμφωνα με την περίπτωση β' της παρα¬ 
γράφου 1 του άρθρου 88, πιθανώς καθιστούν δυνατή την 
εκπλήρωση των προϋποθέσεων των άρθρων των άρθρων 
32 ή 33 σε σχέση με οντότητα του ομίλου σε ένα άλλο 
κράτος - μέλος, 

β) οι ενέργειες εξυγίανσης μόνο στη μητρική επιχείρη¬ 
ση δεν επαρκούν για τη σταθεροποίηση της κατάστασης 
ή ενδέχεται να μην καταλήξουν στο βέλτιστο αποτέλε¬ 
σμα, 

γ) μία ή περισσότερες θυγατρικές πληρούν τις πρού- 
ποθέσεις των άρθρων 32 ή 33 σύμφωνα με τη διαπίστω¬ 
ση των αρχών εξυγίανσης που είναι αρμόδιες για τις θυ¬ 
γατρικές αυτές, ή 

δ) από τις ενέργειες εξυγίανσης σε επίπεδο ομίλου ω¬ 
φελούνται οι θυγατρικές του ομίλου κατά τρόπο που κα¬ 
θιστά ενδεδειγμένο ένα πρόγραμμα εξυγίανσης ομίλου. 

2. Αν οι ενέργειες που προτείνει η αρχή εξυγίανσης σε 
επίπεδο ομίλου βάσει της παραγράφου 1 δεν περιλαμβά¬ 
νουν πρόγραμμα εξυγίανσης ομίλου, η αρχή εξυγίανσης 
σε επίπεδο ομίλου λαμβάνει την απόφασή της μετά από 
διαβούλευση με τα μέλη του Σώματος Αρχών Εξυγίαν¬ 
σης. Η απόφαση αυτή: 

α) λαμβάνει υπόψη και ακολουθεί τα σχέδια εξυγίαν¬ 
σης του άρθρου 21, εκτός εάν οι αρχές εξυγίανσης αξιο¬ 
λογήσουν λαμβάνοντας υπόψη τις συγκεκριμένες περι¬ 
στάσεις, ότι οι στόχοι εξυγίανσης θα επιτευχθούν απο¬ 
τελεσματικότερα εάν αναληφθούν δράσεις που δεν έ¬ 
χουν προβλεφθεί στα σχέδια εξυγίανσης, 

β) λαμβάνει υπόψη τη χρηματοπιστωτική σταθερότητα 
στα εμπλεκόμενα κράτη - μέλη. 

3. Αν οι ενέργειες που προτείνει η αρχή εξυγίανσης σε 
επίπεδο ομίλου δυνάμει της παραγράφου 1 περιλαμβά¬ 
νουν τη διαμόρφωση προγράμματος εξυγίανσης ομίλου, 
αυτός λαμβάνει τη μορφή κοινής απόφασης της αρχής ε¬ 
ξυγίανσης σε επίπεδο ομίλου και των αρχών εξυγίανσης 
που είναι υπεύθυνες για τις θυγατρικές που καλύπτονται 
από το πρόγραμμα εξυγίανσης ομίλου. 

Η αρχή εξυγίανσης μπορεί να ζητήσει από την Ε.Α.Τ. 
να συνδράμει τις αρχές εξυγίανσης στη λήψη κοινής α¬ 
πόφασης, σύμφωνα με το στοιχείο γ' του άρθρου 31 του 
Κανονισμού (ΕΕ) αριθμ. 1093/2010. 

4. Αν η αρχή εξυγίανσης διαφωνήσει ή αποχωρήσει α¬ 
πό το πρόγραμμα εξυγίανσης ομίλου που προτείνεται α¬ 
πό την αρχή εξυγίανσης σε επίπεδο ομίλου ή κρίνει ότι 
χρειάζεται να αναλάβει ανεξάρτητες δράσεις εξυγίαν¬ 
σης ή να λάβει άλλα μέτρα από αυτά που προτείνονται 
στο πρόγραμμα σε σχέση με ένα ίδρυμα ή μια οντότητα 
που αναφέρεται στις περιπτώσεις β', γ', δ' της παρα¬ 
γράφου 1 του άρθρου 1 για λόγους χρηματοπιστωτικής 
σταθερότητας, εκθέτει λεπτομερώς τους λόγους της 
διαφωνίας της ή τους λόγους που συντέλεσαν στην απο¬ 
χώρησή της, τους κοινοποιεί στην αρχή εξυγίανσης σε 
επίπεδο ομίλου και στις λοιπές αρχές εξυγίανσης που 
καλύπτονται από το πρόγραμμα εξυγίανσης ομίλου, και 
τις ενημερώνει για τις δράσεις ή τα μέτρα που προτίθε- 
ται να λάβει. Η εν λόγω αρχή εξυγίανσης, όταν εκθέτει 


τους λόγους της διαφωνίας της, λαμβάνει δεόντως υπό¬ 
ψη τα σχέδια εξυγίανσης του άρθρου 21, τις πιθανές επι¬ 
πτώσεις στη χρηματοπιστωτική σταθερότητα των εμπλε¬ 
κόμενων κρατών - μελών, καθώς και τις δυνητικές επι¬ 
δράσεις των δράσεων ή μέτρων στα υπόλοιπα τμήματα 
του ομίλου. 

5. Οι αρχές εξυγίανσης που δεν έχουν εκφράσει δια¬ 
φωνία με το πρόγραμμα εξυγίανσης του ομίλου που προ- 
τείνεται από την αρχή εξυγίανσης σε επίπεδο ομίλου 
μπορούν να λάβουν κοινή απόφαση αναφορικά με ένα 
πρόγραμμα εξυγίανσης ομίλου που καλύπτει τις οντότη¬ 
τες του ομίλου στα κράτη - μέλη τους. Η κοινή απόφαση 
που αναφέρεται στην παρούσα παράγραφο και την πα¬ 
ράγραφο 3 και οι αποφάσεις που λαμβάνονται από τις 
αρχές εξυγίανσης όταν δεν υπάρχει κοινή απόφαση 
σύμφωνα με την παράγραφο 4 θεωρούνται οριστικές και 
εφαρμόζονται από τις αρχές εξυγίανσης στα εμπλεκό¬ 
μενα κράτη - μέλη. 

6. Η αρχή εξυγίανσης προβαίνει σε όλες τις ενέργειες 
σύμφωνα με το παρόν άρθρο χωρίς καθυστέρηση και 
λαμβάνοντας δεόντως υπόψη τον επείγοντα χαρακτήρα 
της κατάστασης. Σε κάθε περίπτωση, όταν δεν τίθεται σε 
εφαρμογή πρόγραμμα εξυγίανσης ομίλου, οι αρχές εξυ¬ 
γίανσης συνεργάζονται στενά στο πλαίσιο του Σώματος 
Αρχών Εξυγίανσης όταν προβαίνουν σε ενέργειες εξυ¬ 
γίανσης σε οποιαδήποτε οντότητα του ομίλου, προκειμέ- 
νου να επιτευχθεί συντονισμένη στρατηγική εξυγίανσης 
για όλες τις επηρεαζόμενες οντότητες του ομίλου. 

Οι αρχές εξυγίανσης οι οποίες προβαίνουν σε ενέργει¬ 
ες εξυγίανσης όσον αφορά μια οντότητα ομίλου ενημε¬ 
ρώνουν τακτικά και πλήρως τα μέλη του Σώματος Αρχών 
Εξυγίανσης σχετικά με τις εν λόγω ενέργειες ή τα εν 
λόγω μέτρα και την πρόοδο τους. 

ΚΕΦΑΛΑΙΟ ΙΣΤ' 

ΣΧΕΣΕΙΣ ΜΕ ΤΡΙΤΕΣ ΧΩΡΕΣ 

Άρθρο 90 

Αναγνώριση και εκτέλεση 
των διαδικασιών εξυγίανσης τρίτων χωρών 
(άρθρο 94 της Οδηγίας 2014/59/ΕΕ) 

1. Οι διατάξεις του παρόντος άρθρου εφαρμόζονται ό¬ 
σον αφορά διαδικασίες εξυγίανσης τρίτων χωρών, εκτός 
εάν και έως ότου τεθεί σε εφαρμογή διεθνής συμφωνία 
με την οικεία τρίτη χώρα σύμφωνα με την παράγραφο 1 
του άρθρου 93 της Οδηγίας 2014/59/ΕΕ. Σε περίπτωση 
που η αναγνώριση και η εκτέλεση των διαδικασιών εξυ¬ 
γίανσης της τρίτης χώρας δεν διέπονται από την εν λό¬ 
γω συμφωνία, οι διατάξεις του παρόντος άρθρου εφαρ¬ 
μόζονται και μετά την έναρξη ισχύος της. 

2. Εφόσον έχει συγκροτηθεί Ευρωπαϊκό Σώμα Αρχών 
Εξυγίανσης σύμφωνα με το άρθρο 86 και, με την επιφύ¬ 
λαξη του άρθρου 91, το Σώμα αυτό λαμβάνει κοινή από¬ 
φαση ως προς το αν θα αναγνωριστούν οι διαδικασίες ε¬ 
ξυγίανσης τρίτης χώρας όσον αφορά ίδρυμα ή μητρική ε¬ 
πιχείρηση τρίτης χώρας που: 

α) έχει θυγατρικά ιδρύματα ή υποκαταστήματα που 
βρίσκονται και θεωρούνται σημαντικά σε δύο ή περισσό¬ 
τερα κράτη - μέλη, ή 

β) έχει περιουσιακά στοιχεία, δικαιώματα ή υποχρεώ¬ 
σεις που βρίσκονται σε δύο ή περισσότερα κράτη - μέλη 

ή διέπονται από τη νομοθεσία των εν λόγω κρατών - με¬ 
λών. 

Αν επιτευχθεί κοινή απόφαση όσον αφορά την ανα¬ 
γνώριση των διαδικασιών εξυγίανσης τρίτης χώρας, οι ε¬ 
μπλεκόμενες εθνικές αρχές εξυγίανσης επιδιώκουν την 
εκτέλεση των αναγνωρισμένων διαδικασιών εξυγίανσης 
της τρίτης χώρας σύμφωνα με το εθνικό τους δίκαιο. 

3. Αν δεν επιτευχθεί κοινή απόφαση μεταξύ των αρ¬ 
χών εξυγίανσης που συμμετέχουν στο Ευρωπαϊκό Σώμα 
Αρχών Εξυγίανσης, ή εάν δεν συγκροτηθεί Ευρωπαϊκό 
Σώμα Αρχών Εξυγίανσης, με την επιφύλαξη του άρθρου 
91, η αρχή εξυγίανσης λαμβάνει τη δική της απόφαση αν 
θα αναγνωρίσει και θα εκτελέσει τις διαδικασίες εξυ¬ 
γίανσης τρίτης χώρας όσον αφορά ίδρυμα ή μητρική επι¬ 
χείρηση τρίτης χώρας. 

Η απόφαση λαμβάνει δεόντως υπόψη τα συμφέροντα 
κάθε κράτους μέλους στο οποίο δραστηριοποιείται το ί¬ 
δρυμα ή η μητρική επιχείρηση τρίτης χώρας, και ιδίως τις 
ενδεχόμενες επιπτώσεις που θα έχει η αναγνώριση και η 
εκτέλεση των διαδικασιών εξυγίανσης της τρίτης χώρας 
στα άλλα τμήματα του ομίλου και στη χρηματοπιστωτική 
σταθερότητα των λοιπών εμπλεκόμενων κρατών - με¬ 
λών. 

4. Η αρχή εξυγίανσης έχει την εξουσία να προβαίνει 
στις ακόλουθες ενέργειες: 

α) να ασκεί τις εξουσίες εξυγίανσης όσον αφορά: 

αα) τα περιουσιακά στοιχεία ενός ιδρύματος ή μητρι¬ 
κής επιχείρησης τρίτης χώρας τα οποία βρίσκονται στην 
Ελληνική Επικράτεια ή διέπονται από το ελληνικό δίκαιο, 

ββ) τα δικαιώματα ή τις υποχρεώσεις ενός ιδρύματος 
τρίτης χώρας που έχουν καταχωρηθεί στα βιβλία του υ¬ 
ποκαταστήματος τρίτης χώρας που δραστηριοποιείται 
στην Ελληνική Επικράτεια ή διέπονται από το ελληνικό 
δίκαιο, ή σε περίπτωση που οι απαιτήσεις επί των εν λό¬ 
γω δικαιωμάτων και υποχρεώσεων είναι εκτελεστές 
στην Ελληνική Επικράτεια, 

β) να προβαίνει σε μεταβίβαση μετοχών ή άλλων τίτ¬ 
λων ιδιοκτησίας, μεταξύ άλλων ζητώντας από άλλο πρό¬ 
σωπο να προβεί σε ενέργειες για την ολοκλήρωση της 
σχετικής μεταβίβασης προς θυγατρικό ίδρυμα τρίτης χώ¬ 
ρας, 

γ) να ασκεί τις εξουσίες των άρθρων 69, 70 ή 71 όσον 
αφορά τα δικαιώματα οποιουδήποτε αντισυμβαλλόμε¬ 
νου μέρους της παραγράφου 2, εφόσον οι εξουσίες αυ¬ 
τές είναι απαραίτητες για να εκτελεστούν οι διαδικασίες 
εξυγίανσης τρίτης χώρας, και 

δ) να καθιστά μη εκτελεστό κάθε συμβατικό δικαίωμα 
για καταγγελία, ρευστοποίηση ή επίσπευση συμβάσεων, 
ή τροποποίηση των συμβατικών δικαιωμάτων των οντο¬ 
τήτων της παραγράφου 2 και άλλων μελών του ομίλου, 
όταν τα δικαιώματα αυτά απορρέουν από ενέργεια εξυ¬ 
γίανσης που έχει αναληφθεί σε σχέση με το ίδρυμα ή τη 
μητρική επιχείρηση τρίτης χώρας των εν λόγω οντοτή¬ 
των ή άλλων μελών του ομίλου, είτε από την ίδια την αρ¬ 
χή εξυγίανσης τρίτης χώρας είτε λόγω της εν γένει ε¬ 
φαρμογής κανόνων που διέπουν τις ενέργειες εξυγίαν¬ 
σης στην εν λόγω χώρα, υπό τον όρο ότι εξακολουθούν 
να τηρούνται οι ουσιαστικές υποχρεώσεις δυνάμει της 
σύμβασης, μεταξύ των οποίων οι υποχρεώσεις πληρω¬ 
μής και παράδοσης και η παροχή ασφάλειας. 

5. Η αρχή εξυγίανσης μπορεί, όποτε αυτό είναι ανα¬ 


γκαίο για λόγους δημόσιου συμφέροντος, να προβεί σε 
ενέργεια εξυγίανσης σε σχέση με μητρική επιχείρηση, ε¬ 
άν η σχετική αρχή τρίτης χώρας διαπιστώνει ότι ένα ί¬ 
δρυμα που έχει συσταθεί στην τρίτη χώρα πληροί τις 
προϋποθέσεις εξυγίανσης βάσει της εθνικής της νομο¬ 
θεσίας. Η αρχή εξυγίανσης μπορεί να ασκεί οποιαδήποτε 
εξουσία εξυγίανσης σε σχέση με την εν λόγω μητρική ε¬ 
πιχείρηση με εφαρμογή του άρθρου 68. 

6. Η αναγνώριση και η εκτέλεση των διαδικασιών εξυ¬ 
γίανσης τρίτης χώρας πραγματοποιείται με την επιφύλα¬ 
ξη της ισχύουσας νομοθεσίας για τις συνήθεις διαδικα¬ 
σίες αφερεγγυότητας, κατά περίπτωση, σύμφωνα με τον 
παρόντα νόμο. 

Άρθρο 91 

Δικαίωμα άρνησης της αναγνώρισης ή της επιβολής 
της εκτέλεσης των διαδικασιών εξυγίανσης 
τρίτων χωρών 

(άρθρο 95 της Οδηγίας 2014/59/ΕΕ) 

Η αρχή εξυγίανσης, μετά από διαβούλευση με τις άλ¬ 
λες αρχές εξυγίανσης του Ευρωπαϊκού Σώματος Αρχών 
Εξυγίανσης, εφόσον αυτό έχει συσταθεί βάσει του άρ¬ 
θρου 86, μπορεί να αρνηθεί να αναγνωρίσει ή να εκτελέ- 
σει την εφαρμογή διαδικασιών εξυγίανσης τρίτης χώ¬ 
ρας, σύμφωνα με την παράγραφο 2 του άρθρου 90, εφό¬ 
σον κρίνει ότι: 

α) οι διαδικασίες εξυγίανσης της τρίτης χώρας θα εί¬ 
χαν δυσμενείς επιπτώσεις στη χρηματοπιστωτική σταθε¬ 
ρότητα σε οποιοδήποτε κράτος - μέλος, 

β) είναι αναγκαία η ανάληψη ανεξάρτητων δράσεων ε¬ 
ξυγίανσης, βάσει του άρθρου 92, όσον αφορά υποκατά¬ 
στημα τρίτης χώρας, προκειμένου να επιτευχθεί ένας ή 
περισσότεροι από τους στόχους εξυγίανσης, 

γ) οι πιστωτές, συμπεριλαμβανομένων ιδίως των κατα¬ 
θετών που βρίσκονται ή είναι πληρωτέοι σε ένα κράτος 
μέλος, στο πλαίσιο των διαδικασιών εξυγίανσης της τρί¬ 
της χώρας ως χώρας καταγωγής, δεν θα ετύγχαναν της 
ίδιας μεταχείρισης με τους πιστωτές και τους καταθέτες 
της τρίτης χώρας που έχουν παρόμοια δικαιώματα σύμ¬ 
φωνα με το δίκαιο της τρίτης χώρας, 

δ) η αναγνώριση ή η εκτέλεση των διαδικασιών εξυ¬ 
γίανσης της τρίτης χώρας θα είχε σημαντικές δημοσιο¬ 
νομικές επιπτώσεις, ή 

ε) ότι οι επιπτώσεις της αναγνώρισης ή της εκτέλεσης 
των εν λόγω διαδικασιών θα ήταν αντίθετες προς το ι- 
σχύον δίκαιο. 

Άρθρο 92 

Εξυγίανση υποκαταστημάτων τρίτης χώρας 
(άρθρο 96 της Οδηγίας 2014/59/ΕΕ) 

1. Η αρχή εξυγίανσης μπορεί να αναλαμβάνει δράση 
όσον αφορά υποκατάστημα τρίτης χώρας το οποίο δεν 
υπόκειται σε διαδικασίες εξυγίανσης τρίτης χώρας ή, αν 
και υπόκειται στις εν λόγω διαδικασίες, συντρέχει περί¬ 
πτωση εφαρμογής του άρθρου 91. Κατά την άσκηση των 
εξουσιών εξυγίανσης σύμφωνα με το παρόν άρθρο ε¬ 
φαρμόζεται το άρθρο 68. 

2. Οι εξουσίες βάσει της παραγράφου 1 μπορούν να α¬ 
σκούνται από την αρχή εξυγίανσης, εφόσον κρίνει ότι εί- 

ναι αναγκαίο να αναληφθεί δράση για λόγους δημοσίου 
συμφέροντος και πληρούται μια ή περισσότερες από τις 
ακόλουθες προϋποθέσεις: 

α) το υποκατάστημα τρίτης χώρας παραβιάζει, ή ενδέ¬ 
χεται να παραβιάσει, τις προϋποθέσεις αδειοδότησης και 
λειτουργίας του στην Ελλάδα και καμία ενέργεια του ι¬ 
διωτικού τομέα, των αρχών εποπτείας ή της σχετικής 
τρίτης χώρας δεν προσδοκάται εύλογα ότι θα αποκατα- 
στήσει τη συμμόρφωση του υποκαταστήματος ή ότι θα 
αποτρέψει την αφερεγγυότητά του εντός ευλόγου χρο¬ 
νικού διαστήματος, 

β) η αρχή εξυγίανσης κρίνει ότι το ίδρυμα της τρίτης 
χώρας δεν είναι σε θέση ή δεν επιθυμεί, ή πιθανόν να 
μην είναι σε θέση να εξοφλήσει τις υποχρεώσεις του έ¬ 
ναντι των πιστωτών που βρίσκονται στην Ε.Ε., ή τις υπο¬ 
χρεώσεις που έχουν δημιουργηθεί ή εγγράφει μέσω του 
υποκαταστήματος, όταν καθίστανται απαιτητές, και η 
αρχή εξυγίανσης έχει πεισθεί ότι δεν έχουν κινηθεί ούτε 
πρόκειται να κινηθούν, εντός ευλόγου χρονικού διαστή¬ 
ματος, διαδικασίες εξυγίανσης ή αφερεγγυότητας από 
την τρίτη χώρα όσον αφορά το ίδρυμα αυτό, 

γ) η σχετική αρχή της τρίτης χώρας έχει κινήσει διαδι¬ 
κασίες εξυγίανσης σύμφωνα με το εθνικό της δίκαιο έ¬ 
ναντι του ιδρύματος, ή έχει κοινοποιήσει στην αρχή εξυ¬ 
γίανσης την πρόθεσή της να κινήσει την εν λόγω διαδι¬ 
κασία. 

3. Οταν η αρχή εξυγίανσης προβαίνει σε ανεξάρτητη 
ενέργεια εξυγίανσης έναντι υποκαταστήματος τρίτης 
χώρας, λαμβάνει υπόψη τους στόχους εξυγίανσης και 
προβαίνει στην ενέργεια αυτή σύμφωνα με τις ακόλου¬ 
θες αρχές και απαιτήσεις, εφόσον είναι σχετικές με την 
προκειμένη περίπτωση: 

α) τις αρχές που καθορίζονται στο άρθρο 34, 

β) τους κανόνες σχετικά με την εφαρμογή των μέτρων 
εξυγίανσης που προβλέπονται στα άρθρα 37 έως 58 του 
παρόντος νόμου. 

Άρθρο 93 

Συνεργασία με τις αρχές τρίτων χωρών 
(άρθρο 97 της Οδηγίας 2014/59/ΕΕ) 

1. Το παρόν άρθρο εφαρμόζεται όσον αφορά τη συ¬ 
νεργασία με τρίτες χώρες, εκτός εάν και έως ότου τεθεί 
σε εφαρμογή διεθνής συμφωνία με την οικεία τρίτη χώ¬ 
ρα σύμφωνα με την παράγραφο 1 του άρθρου 93 της Ο¬ 
δηγίας 2014/59/ΕΕ. Εφόσον τα θέματα που ρυθμίζονται 
στο παρόν άρθρο δεν διέπονται από την εν λόγω συμ¬ 
φωνία, το παρόν άρθρο εφαρμόζεται, επίσης, και μετά 
την έναρξη ισχύος της διεθνούς συμφωνίας. 

2. Η αρμόδια αρχή ή η αρχή εξυγίανσης, κατά περί¬ 
πτωση, συνάπτει μη δεσμευτικές ρυθμίσεις συνεργα¬ 
σίας, οι οποίες είναι σύμφωνες με το πλαίσιο ρυθμίσεων 
που δύναται να συνάπτει η Ε.Α.Τ. με τις σχετικές αρχές 
τρίτων χωρών βάσει της παραγράφου 2 του άρθρου 97 
της Οδηγίας 2014/59/ΕΕ, εφόσον τούτο υπάρχει. 

Η σύναψη διμερών ή πολυμερών ρυθμίσεων με τρίτες 
χώρες, σύμφωνα με το άρθρο 33 του Κανονισμού (ΕΚ) α- 
ριθμ. 1093/2010, δεν αποκλείεται. 

3. Οι ρυθμίσεις συνεργασίας που συνάπτονται μεταξύ 
της αρχής εξυγίανσης και των αρχών εξυγίανσης τρίτων 
χωρών, σύμφωνα με το παρόν άρθρο, μπορούν να περιέ¬ 
χουν διατάξεις αναφορικά με: 

α) την ανταλλαγή των αναγκαίων πληροφοριών για 


την κατάρτιση και την επικαιροποίηση των σχεδίων εξυ¬ 
γίανσης, 

β) τη διαβούλευση και τη συνεργασία για την κατάρτι¬ 
ση σχεδίων εξυγίανσης, συμπεριλαμβανομένου ενός 
πλαισίου αρχών για την άσκηση των εξουσιών βάσει των 
άρθρων 90 και 92 και παρεμφερών με αυτές εξουσίες 
δυνάμει του δικαίου της τρίτης χώρας, 
γ) την ανταλλαγή των αναγκαίων πληροφοριών για 
την εφαρμογή μέτρων εξυγίανσης και την άσκηση εξου¬ 
σιών εξυγίανσης και παρεμφερών εξουσιών βάσει του 
δικαίου της τρίτης χώρας, 

δ) την έγκαιρη προειδοποίηση των μερών της ρύθμι¬ 
σης συνεργασίας ή τη διαβούλευση μεταξύ τους, πριν α¬ 
πό την πραγματοποίηση κάθε σημαντικής ενέργειας βά¬ 
σει του παρόντος νόμου ή του δικαίου της σχετικής τρί¬ 
της χώρας σε ίδρυμα ή όμιλο που καταλαμβάνεται από 
τη ρύθμιση, 

ε) το συντονισμό της επικοινωνίας με το κοινό, σε πε¬ 
ρίπτωση ανάληψης κοινών δράσεων εξυγίανσης, 
στ) διαδικασίες και ρυθμίσεις για την ανταλλαγή πλη¬ 
ροφοριών και τη συνεργασία βάσει των ως άνω περιπτώ¬ 
σεων α' έως ε', οι οποίες περιλαμβάνουν μεταξύ άλλων, 
ανάλογα με την περίπτωση, τη σύσταση και τη λειτουρ¬ 
γία ομάδων διαχείρισης κρίσεων. 

Οι ρυθμίσεις συνεργασίας που συνάπτονται κατά το 
παρόν άρθρο κοινοποιούνται στην ΕΑΤ. 

Άρθρο 94 

Ανταλλαγή εμπιστευτικών πληροφοριών 
(άρθρο 98 της Οδηγίας 2014/59/ΕΕ) 

1. Η αρχή εξυγίανσης, η αρμόδια αρχή και το Υπουρ¬ 
γείο Οικονομικών ανταλλάσσουν εμπιστευτικές πληρο¬ 
φορίες, συμπεριλαμβανομένων των σχεδίων ανάκαμ¬ 
ψης, με τις σχετικές αρχές τρίτων χωρών μόνον εφόσον 
πληρούνται οι ακόλουθες προϋποθέσεις: 

α) Οι αρχές των τρίτων χωρών υπόκεινται σε απαιτή¬ 
σεις και πρότυπα επαγγελματικού απορρήτου που θεω¬ 
ρούνται τουλάχιστον ισοδύναμα, κατά την άποψη όλων 
των εμπλεκόμενων αρχών, με αυτά που επιβάλλονται 
δυνάμει του άρθρου 83. 

Στο βαθμό που η ανταλλαγή πληροφοριών αφορά προ¬ 
σωπικά δεδομένα, ο χειρισμός και η διαβίβαση αυτών σε 
αρχές τρίτων χωρών γίνεται σε συμφωνία με τις ισχύου- 
σες διατάξεις περί προστασίας των δεδομένων. 

β) Οι πληροφορίες είναι αναγκαίες για την εκτέλεση 
των ενεργειών εξυγίανσης από τις σχετικές αρχές τρί¬ 
των χωρών βάσει της εθνικής τους νομοθεσίας, οι οποί¬ 
ες είναι συγκρίσιμες με εκείνες που προβλέπονται στον 
παρόντα νόμο και, με την επιφύλαξη της περίπτωσης α) 
της παρούσας παραγράφου, δεν χρησιμοποιούνται για 
άλλους σκοπούς. 

2. Οταν οι εμπιστευτικές πληροφορίες προέρχονται α¬ 
πό άλλο κράτος μέλος, η αρχή εξυγίανσης, η αρμόδια 
αρχή και το Υπουργείο Οικονομικών δεν τις γνωστοποι¬ 
ούν στις σχετικές αρχές τρίτων χωρών, εκτός εάν πλη- 
ρούνται οι ακόλουθες προϋποθέσεις: 

α) η σχετική αρχή του κράτους - μέλους από το οποίο 
προήλθαν οι πληροφορίες (η αρχή προέλευσης) συμφω¬ 
νεί για την εν λόγω γνωστοποίηση, 
β) οι πληροφορίες γνωστοποιούνται μόνον για όσους 
σκοπούς επιτρέπονται από την αρχή προέλευσης. 

3. Για τους σκοπούς του παρόντος άρθρου, οι πληρο- 

φορίες θεωρούνται εμπιστευτικές εφόσον υπόκεινται σε 
απαιτήσεις εμπιστευτικότητας δυνάμει του ισχύοντος δι¬ 
καίου. 

ΚΕΦΑΛΑΙΟ ΙΖ 
ΤΑΜΕΙΑ ΕΞΥΓΙΑΝΣΗΣ 

Άρθρο 95 

Ορισμός Ταμείου Εξυγίανσης 
(άρθρο 100 της Οδηγίας 2014/59/ΕΕ) 

1. Ταμείο Εξυγίανσης ορίζεται για τα πιστωτικά ιδρύ¬ 
ματα το Σκέλος Εξυγίανσης του Ταμείου Εγγύησης Κα¬ 
ταθέσεων και Επενδύσεων και για τις επιχειρήσεις επεν¬ 
δύσεων το Σκέλος Εξυγίανσης του Συνεγγυητικού Κε¬ 
φαλαίου Εξασφάλισης Επενδυτικών Υπηρεσιών. 

2. Η χρήση του Ταμείου Εξυγίανσης αποφασίζεται από 
την αρχή εξυγίανσης, σύμφωνα με την παράγραφο 1 του 
άρθρου 96. Το Ταμείο Εξυγίανσης χρησιμοποιείται μόνο 
σύμφωνα με τους στόχους της εξυγίανσης και τις αρχές 
που καθορίζονται στα άρθρα 31 και 34. 

3. Το Ταμείο Εξυγίανσης διαθέτει ίδιους και επαρκείς 
χρηματοδοτικούς πόρους, οι οποίοι χρησιμοποιούνται 
μόνο για τους σκοπούς του παρόντος νόμου. 

4. Για τον σκοπό που προβλέπεται στην παράγραφο 3, 
το Ταμείο Εξυγίανσης διαθέτει ιδίως την εξουσία: 

α) να συγκεντρώνει τακτικές εκ των προτέρων εισφο¬ 
ρές, όπως αναφέρεται στο άρθρο 98, με προοπτική να ε¬ 
πιτευχθεί το επίπεδο - στόχος που αναφέρεται στο άρ¬ 
θρο 97, 

β) να συγκεντρώνει έκτακτες εκ των υστέρων εισφο¬ 
ρές, όπως αναφέρεται στο άρθρο 99, εφόσον οι εισφο¬ 
ρές που καθορίζονται στην περίπτωση α' είναι ανεπαρ¬ 
κείς, και 

γ) να συνάπτει δάνεια και να λαμβάνει υποστήριξη με 
άλλους τρόπους, όπως αναφέρεται στο άρθρο 100. 

5. Ειδικότερα θέματα για την εφαρμογή του παρόντος 
κεφαλαίου ρυθμίζονται με απόφαση της αρχής εξυγίαν¬ 
σης, στο πεδίο της αρμοδιότητάς της κατά την παράγρα¬ 
φο 1 του άρθρου 3, κατόπιν εισήγησης του οικείου Τα¬ 
μείου Εξυγίανσης. 

Άρθρο 96 

Χρήση του Ταμείου Εξυγίανσης 
(άρθρο 101 της Οδηγίας 2014/59/ΕΕ) 

1. Το Ταμείο Εξυγίανσης χρησιμοποιείται από την αρ¬ 
χή εξυγίανσης αποκλειστικά και μόνο στο βαθμό που εί¬ 
ναι αναγκαίο για να εξασφαλιστεί η αποτελεσματική ε¬ 
φαρμογή των μέτρων εξυγίανσης, για τους εξής σκο¬ 
πούς: 

α) να εγγυάται τα περιουσιακά στοιχεία ή τις υποχρε¬ 
ώσεις του ιδρύματος υπό εξυγίανση, των θυγατρικών 
του, ενός μεταβατικού ιδρύματος ή μιας εταιρείας δια¬ 
χείρισης περιουσιακών στοιχείων, 

β) να παρέχει δάνεια στο ίδρυμα υπό εξυγίανση, στις 
θυγατρικές του, σε ένα μεταβατικό ίδρυμα ή σε μια εται¬ 
ρεία διαχείρισης περιουσιακών στοιχείων, 

γ) να αγοράζει περιουσιακά στοιχεία του ιδρύματος υ¬ 
πό εξυγίανση, 

δ) να συνεισφέρει, μεταξύ άλλων με παροχή εγγυήσε¬ 
ων ή με συμμετοχή στο κεφάλαιο, σε μεταβατικό ίδρυμα 
και σε εταιρεία διαχείρισης περιουσιακών στοιχείων, 


ε) να καταβάλει αποζημιώσεις στους μετόχους ή τους 
πιστωτές σύμφωνα με το άρθρο 75, 

στ) να συνεισφέρει στο υπό εξυγίανση ίδρυμα αντί της 
απομείωσης ή μετατροπής υποχρεώσεων ορισμένων πι¬ 
στωτών, όταν εφαρμόζεται η αναδιάρθρωση παθητικού 
και η αρχή εξυγίανσης αποφασίσει να εξαιρέσει ορισμέ¬ 
νους πιστωτές από το πεδίο εφαρμογής της αναδιάρ¬ 
θρωσης σύμφωνα με τις παραγράφους 3 έως 8 του άρ¬ 
θρου 44, 

ζ) να δανείζει σε άλλα ταμεία εξυγίανσης σε προαιρε¬ 
τική βάση, σύμφωνα με το άρθρο 101, 

η) να επιλέγει οποιονδήποτε συνδυασμό των δράσεων 
που αναφέρονται στις περιπτώσεις α' έως ζ'. 

2. Το Ταμείο Εξυγίανσης δεν χρησιμοποιείται άμεσα 
για την απορρόφηση των ζημιών ενός ιδρύματος ή μιας 
οντότητας που αναφέρεται στις περιπτώσεις β’, γ' ή δ' 
της παραγράφου 1 του άρθρου 1 ή για την ανακεφαλαιο- 
ποίηση του εν λόγω ιδρύματος ή οντότητας. Σε περίπτω¬ 
ση που η χρήση του Ταμείου Εξυγίανσης για τους σκο¬ 
πούς της παραγράφου 1 οδηγεί εμμέσως στη μεταφορά 
μέρους των ζημιών ενός ιδρύματος ή μιας οντότητας 
που αναφέρεται στις περιπτώσεις β', γ' ή δ' της παρα¬ 
γράφου 1 του άρθρου 1 στο Ταμείο Εξυγίανσης, ισχύουν 
οι αρχές που διέπουν τη χρήση των ταμείων εξυγίανσης, 
όπως ορίζονται στο άρθρο 44. 

3. Το Ταμείο Εξυγίανσης μπορεί να συνεισφέρει στον 
αγοραστή στο πλαίσιο εντολής μεταβίβασης ή το μετα¬ 
βατικό πιστωτικό ίδρυμα, υπό τη μορφή της κάλυψης της 
διαφοράς αξίας μεταξύ μεταβιβαζόμενου παθητικού και 
μεταβιβαζόμενου ενεργητικού, όταν αυτό είναι αναγκαίο 
για να καταστεί δυνατή η μεταβίβαση υποχρεώσεων, για 
τις οποίες η αρχή εξυγίανσης κρίνει ότι πρέπει να μετα¬ 
βιβαστούν. 

Αρθρο 97 
Επίπεδο-στόχος 

(άρθρο 102 της Οδηγίας 2014/59/ΕΕ) 

1. Έως την 31η Δεκεμβρίου 2024, τα διαθέσιμα χρημα¬ 
τοδοτικά μέσα του Ταμείου Εξυγίανσης συνολικά θα α¬ 
νέρχονται τουλάχιστον στο 1% του ποσού των εγγυημέ¬ 
νων καταθέσεων όλων των ιδρυμάτων με άδεια λειτουρ¬ 
γίας στην Ελλάδα. Η ανωτέρω προθεσμία παρατείνεται 
με απόφαση του Υπουργού Οικονομικών έως τέσσερα έ¬ 
τη μετά από εισήγηση της αρχής εξυγίανσης, εάν το Τα¬ 
μείο Εξυγίανσης συνολικά έχει προβεί σε σωρευτικές ε- 
κταμιεύσεις που υπερβαίνουν το 0,5% των εγγυημένων 
καταθέσεων του συνόλου των ιδρυμάτων με άδεια λει¬ 
τουργίας στην Ελλάδα. 

2. Κατά την αρχική χρονική περίοδο της παραγράφου 
1, οι εισφορές στο Ταμείο Εξυγίανσης, που συγκεντρώ¬ 
νονται σύμφωνα με το άρθρο 98, κατανέμονται όσο το 
δυνατόν ισομερώς χρονικά μέχρις ότου επιτευχθεί το ε¬ 
πίπεδο- στόχος, αλλά λαμβανομένης δεόντως υπόψη 
της φάσης του οικονομικού κύκλου, καθώς και της επί¬ 
πτωσης που οι προκυκλικές εισφορές μπορεί να έχουν 
στη χρηματοοικονομική θέση των ιδρυμάτων. 

3. Αν, μετά την αρχική χρονική περίοδο της παραγρά¬ 
φου 1, τα διαθέσιμα χρηματοδοτικά μέσα του Ταμείου Ε¬ 
ξυγίανσης συνολικά μειωθούν κάτω του επιπέδου-στό- 
χου που καθορίζεται στην εν λόγω παράγραφο, οι τακτι¬ 
κές εκ των προτέρων εισφορές οι οποίες συγκεντρώνο¬ 
νται σύμφωνα με το άρθρο 98 συνεχίζονται μέχρις ότου 

επιτευχθεί το επίπεδο-στόχος. Μετά την επίτευξη του ε- 
πιπέδου-στόχου για πρώτη φορά και εάν τα διαθέσιμα 
χρηματοδοτικά μέσα μετέπειτα μειωθούν σε λιγότερο α¬ 
πό δύο τρίτα του επιπέδου-στόχου, οι εν λόγω εισφορές 
καθορίζονται σε ύψος που επιτρέπει την επίτευξη του ε¬ 
πιπέδου-στόχου εντός έξι ετών. 

Στις τακτικές εκ των προτέρων εισφορές, στο πλαίσιο 
της παρούσας παραγράφου, λαμβάνεται δεόντως υπόψη 
η φάση του οικονομικού κύκλου και ενδεχόμενες επι¬ 
πτώσεις της προκυκλικότητας των εισφορών. 

Άρθρο 98 

Τακτικές εκ των προτέρων εισφορές 
(άρθρο 103 της Οδηγίας 2014/59/ΕΕ) 

1. Προκειμένου να επιτευχθεί το επίπεδο-στόχος που 
καθορίζεται στο άρθρο 97, οι εισφορές καταβάλλονται 
τουλάχιστον άπαξ ετησίως από τα ιδρύματα με άδεια 
λειτουργίας στην Ελλάδα, συμπεριλαμβανομένων των υ¬ 
ποκαταστημάτων τρίτης χώρας. 

2. Η εισφορά κάθε ιδρύματος καθορίζεται με βάση την 
αναλογία του ποσού των υποχρεώσεών του (εξαιρουμέ- 
νων των ιδίων κεφαλαίων) μείον τις εγγυημένες καταθέ¬ 
σεις, προς τις συνολικές υποχρεώσεις (εξαιρουμένων 
των ιδίων κεφαλαίων) μείον τις εγγυημένες καταθέσεις 
όλων των ιδρυμάτων με άδεια λειτουργίας στην Ελλάδα. 
Με απόφαση της αρχής εξυγίανσης καθορίζονται οι ειδι¬ 
κότεροι όροι υπολογισμού και καταβολής των εισφορών. 

Με όμοια απόφαση οι εισφορές αυτές προσαρμόζο¬ 
νται ανάλογα με το προφίλ κινδύνου των ιδρυμάτων, 
σύμφωνα με τα κριτήρια που υιοθετούνται από την Ευ¬ 
ρωπαϊκή Επιτροπή βάσει της παραγράφου 7 του άρθρου 
103 της Οδηγίας 2014/59/ΕΕ. 

3. Τα διαθέσιμα χρηματοδοτικά μέσα που πρέπει να 
λαμβάνονται υπόψη προκειμένου να επιτευχθεί το επί¬ 
πεδο-στόχος που καθορίζεται στο άρθρο 97, μπορεί να 
περιλαμβάνουν ανέκκλητες δεσμεύσεις προς πληρωμή 
οι οποίες καλύπτονται πλήρως από εξασφαλίσεις με πε¬ 
ριουσιακά στοιχεία χαμηλού κινδύνου που δεν βαρύνο- 
νται από τυχόν δικαιώματα τρίτων μερών, βρίσκονται 
στην απόλυτη διάθεση της αρχής εξυγίανσης και προο¬ 
ρίζονται για αποκλειστική χρήση από την αρχή εξυγίαν¬ 
σης, για τους σκοπούς που καθορίζονται στη παράγραφο 
1 του άρθρου 96. Το μερίδιο των ανέκκλητων δεσμεύσε¬ 
ων προς πληρωμή δεν υπερβαίνει το 30% του συνολικού 
ποσού των ετήσιων εισφορών που συγκεντρώνονται 
σύμφωνα με το παρόν άρθρο. 

4. Τα ιδρύματα είναι υποχρεωμένα να εξοφλούν αμελ¬ 
λητί και πλήρως τις εισφορές που αναφέρονται στο πα¬ 
ρόν άρθρο, όπως αυτές καθορίζονται από την αρχή εξυ¬ 
γίανσης. Εφόσον παρέχεται η δυνατότητα της παραγρά¬ 
φου 3, οι εισφορές κάθε ιδρύματος με δεσμεύσεις προς 
πληρωμή αντιστοιχούν κατ' ανώτατο στο 30% των ει¬ 
σφορών που συγκεντρώνονται σύμφωνα με το παρόν 
άρθρο. 

Με απόφαση του διοικητικού συμβουλίου του ΤΕΚΕ 
και του διοικητικού συμβουλίου του Συνεγγυητικού αντί¬ 
στοιχα, ρυθμίζονται οι όροι και προϋποθέσεις για την κα¬ 
τάλληλη υποχρεωτική λογιστική παρακολούθηση, την υ¬ 
ποβολή στοιχείων και εκθέσεων, καθώς και άλλες υπο¬ 
χρεώσεις προκειμένου να διασφαλιστεί η πλήρης εξό¬ 
φληση των οφειλόμενων εισφορών. Με την ίδια απόφα¬ 
ση καθιερώνονται διαδικασίες για την κατάλληλη επαλή¬ 
θευση της ορθής εξόφλησης των εισφορών και την πρό¬ 


ληψη της διαφυγής, της αποφυγής και της κατάχρησης, 
λαμβανομένων υπ’όψη των πράξεων της Ευρωπαϊκής Ε¬ 
πιτροπής που εκδίδονται κατ’ εξουσιοδότηση της παρα¬ 
γράφου 8 του άρθρου 103 της Οδηγίας 2014/59/ΕΕ. 

5. Τα ποσά που συγκεντρώνονται σύμφωνα με το πα¬ 
ρόν άρθρο χρησιμοποιούνται μόνον για τους σκοπούς 
που αναφέρονται στη παράγραφο 1 του άρθρου 96. 

6. Με την επιφύλαξη των άρθρων 37, 38, 40, 41 και 42, 
τα ποσά που εισπράττονται από το ίδρυμα υπό εξυγίαν¬ 
ση ή το μεταβατικό ίδρυμα, οι τόκοι και άλλα κέρδη επί 
των επενδύσεων και οποιαδήποτε άλλα κέρδη ή έσοδα 
αποδίδονται στο Ταμείο Εξυγίανσης. 

Άρθρο 99 

Έκτακτες εκ των υστέρων εισφορές 
(άρθρο 104 της Οδηγίας 2014/59/ΕΕ) 

1. Σε περίπτωση που τα διαθέσιμα χρηματοδοτικά μέ¬ 
σα δεν είναι επαρκή για την κάλυψη των ζημιών, των δα¬ 
πανών ή άλλων εξόδων λόγω της χρήσης του Ταμείου Ε¬ 
ξυγίανσης, συγκεντρώνονται έκτακτες εκ των υστέρων 
εισφορές από τα ιδρύματα με άδεια λειτουργίας στην 
Ελλάδα, προκειμένου να καλύπτονται τα επιπλέον ποσά. 
Οι εν λόγω έκτακτες εκ των υστέρων εισφορές κατανέ- 
μονται μεταξύ των ιδρυμάτων σύμφωνα με τους κανόνες 
που καθορίζονται στη παράγραφο 2 του άρθρου 98. 

Ανά έτος, οι έκτακτες εκ των υστέρων εισφορές δεν 
μπορούν να υπερβαίνουν το τριπλάσιο του ετήσιου πο¬ 
σού των εισφορών το οποίο καθορίζεται σύμφωνα με το 
άρθρο 98. 

2. Για τις εισφορές που συγκεντρώνονται σύμφωνα με 
το παρόν άρθρο, εφαρμόζονται οι παράγραφοι 4 έως 6 
του άρθρου 98. 

3. Η αρχή εξυγίανσης μπορεί να χορηγήσει σε ίδρυμα 
ολική ή μερική αναβολή από την υποχρέωση καταβολής 
εκ των υστέρων εισφοράς προς το Ταμείο Εξυγίανσης, 
αν οι συγκεκριμένες εισφορές θα έθεταν σε κίνδυνο τη 
ρευστότητα ή τη φερεγγυότητα του ιδρύματος. Η ανα¬ 
βολή αυτή δεν χορηγείται για περίοδο μεγαλύτερη των 
έξι μηνών, αλλά μπορεί να ανανεωθεί, ολικά ή μερικά, 
κατόπιν αιτήματος του ιδρύματος. Οι εισφορές ως προς 
την καταβολή των οποίων ένα ίδρυμα έλαβε αναβολή 
καταβάλλονται όταν η πληρωμή δεν θέτει πια σε κίνδυνο 
τη ρευστότητα και τη φερεγγυότητα του ιδρύματος. 

Άρθρο 100 

Εναλλακτικά μέσα χρηματοδότησης 
(άρθρο 105 της Οδηγίας 2014/59/ΕΕ) 

Το Ταμείο Εξυγίανσης μπορεί να συνάπτει δάνεια ή να 
λαμβάνει υποστήριξη με άλλους τρόπους από ιδρύματα, 
χρηματοδοτικά ιδρύματα ή άλλα τρίτα μέρη, σε περίπτω¬ 
ση που τα ποσά που συγκεντρώνονται σύμφωνα με το 
άρθρο 98 δεν είναι επαρκή για την κάλυψη των ζημιών, 
των δαπανών ή άλλων εξόδων, τα οποία συνεπάγεται η 
χρήση του Ταμείου Εξυγίανσης, και οι έκτακτες εκ των 
υστέρων εισφορές σύμφωνα με το άρθρο 99 δεν επαρ¬ 
κούν ή δεν είναι αμέσως διαθέσιμες. 

Άρθρο 101 

Δανεισμός μεταξύ ταμείων εξυγίανσης 
(άρθρο 106 της Οδηγίας 2014/59/ΕΕ) 

1. Το Ταμείο Εξυγίανσης μπορεί να υποβάλει αίτημα 

να δανείζεται από άλλα ταμεία εξυγίανσης εντός της 
Ε.Ε., εφόσον: 

α) τα ποσά που συγκεντρώνονται σύμφωνα με το άρ¬ 
θρο 98 δεν είναι επαρκή για την κάλυψη των ζημιών, των 
δαπανών ή άλλων εξόδων, τα οποία συνεπάγεται η χρή¬ 
ση του Ταμείου Εξυγίανσης- 

β) οι έκτακτες εκ των υστέρων εισφορές δεν είναι α¬ 
μέσως διαθέσιμες και 

γ) δεν υπάρχει άμεση πρόσβαση στα εναλλακτικά μέ¬ 
σα χρηματοδότησης υπό εύλογους όρους. 

2. Το Ταμείο Εξυγίανσης έχει την εξουσία να δανείζει 
σε άλλα ταμεία εξυγίανσης εντός της ΕΕ στις περιπτώ¬ 
σεις που αναφέρονται στην παράγραφο 1. 

3. Σε περίπτωση που υποβληθεί αίτημα δανεισμού στο 
Ταμείο Εξυγίανσης από άλλο ταμείο εξυγίανσης, το Τα¬ 
μείο Εξυγίανσης αποφασίζει αμελλητί εάν θα αποδεχθεί 
το αίτημα αφού λάβει την έγκριση του Υπουργού Οικο¬ 
νομικών κατόπιν σύμφωνης γνώμης της αρχής εξυγίαν- 
σης. 

4. Το επιτόκιο, η περίοδος εξόφλησης και άλλοι όροι 
και προϋποθέσεις των δανείων θα συμφωνηθούν μεταξύ 
του δανειοδοτούμενου ταμείου εξυγίανσης και των άλ¬ 
λων ταμείων εξυγίανσης που αποφάσισαν να συμμετά- 
σχουν. Τα δάνεια έκαστου συμμετέχοντος ταμείου εξυ¬ 
γίανσης θα έχουν το ίδιο επιτόκιο, περίοδο εξόφλησης 
και υπόλοιπους όρους και προϋποθέσεις, εκτός εάν συμ¬ 
φωνήσουν διαφορετικά όλα τα συμμετέχοντα ταμεία ε¬ 
ξυγίανσης. 

5. Το ποσό που χορηγείται από έκαστο συμμετέχον τα¬ 
μείο εξυγίανσης καθορίζεται με βάση την αναλογία του 
ποσού των εγγυημένων καταθέσεων στο κράτος - μέλος 
του ταμείου εξυγίανσης, προς το συνολικό ποσό των εγ¬ 
γυημένων καταθέσεων στα κράτη - μέλη των συμμετε- 
χόντων ταμείων εξυγίανσης. Οι εν λόγω συντελεστές 
δανεισμού μπορούν να ποικίλλουν κατόπιν συμφωνίας 
όλων των συμμετεχόντων ταμείων εξυγίανσης. 

6. Τα οφειλόμενα προς το Ταμείο Εξυγίανσης δάνεια 
από ταμείο εξυγίανσης άλλου κράτους - μέλους θεωρού¬ 
νται ως περιουσιακό στοιχείο του Ταμείου Εξυγίανσης 
και συνυπολογίζονται στο επίπεδο-στόχο του. 

Άρθρο 102 

Αλληλέγγυα χρήση των εθνικών ταμείων εξυγίανσης 
σε περίπτωση εξυγίανσης διασυνοριακού ομίλου 
(άρθρο 107 της Οδηγίας 2014/59/ΕΕ) 

1. Σε περίπτωση εξυγίανσης ενός διασυνοριακού ομί¬ 
λου, όπως προβλέπεται στο άρθρο 88 ή στο άρθρο 89, το 
εθνικό ταμείο εξυγίανσης καθενός από τα ιδρύματα τα 
οποία αποτελούν μέλη του διασυνοριακού ομίλου, συμ¬ 
μετέχει στη χρηματοδότηση της εξυγίανσης του διασυ¬ 
νοριακού ομίλου. 

2. Για τους σκοπούς της παραγράφου 1, η αρχή εξυ¬ 
γίανσης σε επίπεδο ομίλου, ύστερα από διαβούλευση με 
τις αρχές εξυγίανσης των ιδρυμάτων που αποτελούν μέ¬ 
λη του διασυνοριακού ομίλου, προτείνει, εάν είναι ανα¬ 
γκαίο πριν από την πραγματοποίηση οποιοσδήποτε ε¬ 
νέργειας εξυγίανσης, ένα σχέδιο χρηματοδότησης ως 
μέρος του προγράμματος εξυγίανσης διασυνοριακού ο¬ 
μίλου που προβλέπεται στα άρθρα 88 και 89. 

Το σχέδιο χρηματοδότησης συμφωνείται βάσει της 
διαδικασίας λήψης αποφάσεων που ορίζεται στα άρθρα 
88 και 89. 

3. Το σχέδιο χρηματοδότησης περιλαμβάνει: 


α) αποτίμηση σύμφωνα με το άρθρο 36 όσον αφορά τα 
εμπλεκόμενα μέλη του διασυνοριακού ομίλου, 
β) τις ζημίες που αναγνωρίζονται από κάθε εμπλεκό¬ 
μενο μέλος του διασυνοριακού ομίλου κατά το χρόνο ε¬ 
φαρμογής των μέτρων εξυγίανσης, 
γ) για καθένα από τα εμπλεκόμενα μέλη του διασυνο¬ 
ριακού ομίλου, τις ζημίες που θα υποστεί κάθε κατηγορία 
μετόχων και πιστωτών, 

δ) τις τυχόν συνεισφορές που θα πρέπει να καταβά¬ 
λουν τα συστήματα εγγύησης των καταθέσεων σύμφω¬ 
να με τη παράγραφο 1 του άρθρου 104, 
ε) τη συνολική συνεισφορά των ταμείων εξυγίανσης, 
το σκοπό και τη μορφή της συνεισφοράς, 
στ) τη βάση υπολογισμού του ποσού το οποίο οφείλει 
να συνεισφέρει καθένα από τα εθνικά ταμεία εξυγίανσης 
των κρατών - μελών όπου είναι εγκατεστημένα τα ε¬ 
μπλεκόμενα μέλη του διασυνοριακού ομίλου στη χρημα¬ 
τοδότηση της εξυγίανσης του διασυνοριακού ομίλου, 
προκειμένου να συγκεντρωθεί η συνολική συνεισφορά 
που αναφέρεται στην περίπτωση ε', 
ζ) το ποσό το οποίο οφείλει να συνεισφέρει το εθνικό 
ταμείο εξυγίανσης κάθε εμπλεκόμενου μέλους του δια¬ 
συνοριακού ομίλου στη χρηματοδότηση της εξυγίανσης 
του διασυνοριακού ομίλου, καθώς και τη μορφή των συ¬ 
νεισφορών αυτών, 

η) το ύψος των δανείων τα οποία θα συνάψουν τα τα¬ 
μεία εξυγίανσης των κρατών - μελών όπου είναι εγκατε¬ 
στημένα τα εμπλεκόμενα μέλη του διασυνοριακού ομί¬ 
λου με ιδρύματα, χρηματοδοτικά ιδρύματα και άλλα τρί¬ 
τα μέρη σύμφωνα με το άρθρο 100, 
θ) ένα χρονικό πλαίσιο για τη χρήση των ταμείων εξυ¬ 
γίανσης των κρατών - μελών όπου είναι εγκατεστημένα 
τα εμπλεκόμενα μέλη του διασυνοριακού ομίλου, το ο¬ 
ποίο πρέπει να μπορεί να παραταθεί αν παραστεί ανά¬ 
γκη. 

4. Η βάση με την οποία κατανέμεται η συνεισφορά που 
αναφέρεται στην περίπτωση ε' της παραγράφου 3 συνά- 
δει προς την παράγραφο 5 και προς τις αρχές που ορίζο¬ 
νται στο σχέδιο εξυγίανσης του ομίλου σύμφωνα με τη 
περίπτωση στ' της παραγράφου 3 του άρθρου 20, εκτός 
αν έχει συμφωνηθεί διαφορετικά στο σχέδιο χρηματοδό¬ 
τησης. 

5. Εκτός αν συμφωνηθεί διαφορετικά στο σχέδιο χρη¬ 
ματοδότησης, η βάση υπολογισμού της συνεισφοράς κά¬ 
θε εθνικού ταμείου εξυγίανσης λαμβάνει ιδίως υπόψη τα 
εξής: 

α) το ποσοστό των σταθμισμένων βάσει κινδύνου περι¬ 
ουσιακών στοιχείων του διασυνοριακού ομίλου, τα οποία 
κατέχουν τα ιδρύματα και οι οντότητες που αναφέρονται 
στις περιπτώσεις β', γ' και δ' της παραγράφου 1 του 
άρθρου 1 οι οποίες είναι εγκατεστημένες στο κράτος - 
μέλος του εν λόγω ταμείου εξυγίανσης, 
β) το ποσοστό των περιουσιακών στοιχείων του διασυ¬ 
νοριακού ομίλου τα οποία κατέχουν τα ιδρύματα και οι ο¬ 
ντότητες που αναφέρονται στις περιπτώσεις β', γ' και 
δ' της παραγράφου 1 του άρθρου 1 οι οποίες είναι εγκα¬ 
τεστημένες στο κράτος - μέλος του εν λόγω ταμείου ε¬ 
ξυγίανσης, 

γ) το ποσοστό των ζημιών, στις οποίες οφείλεται η α¬ 
νάγκη εξυγίανσης του διασυνοριακού ομίλου, που προέ- 
κυψαν σε μέλη του διασυνοριακού ομίλου εποπτευόμενα 
από την αρμόδια αρχή στο κράτος - μέλος του εν λόγω 
ταμείου εξυγίανσης και 

δ) το ποσοστό των πόρων του Ταμείου Εξυγίανσης σε 



896 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


επίπεδο ομίλου οι οποίοι, σύμφωνα με το σχέδιο χρημα¬ 
τοδότησης, αναμένεται να χρησιμοποιηθούν προς άμεσο 
όφελος των μελών του ομίλου τα οποία είναι εγκατεστη¬ 
μένα στο κράτος - μέλος του εν λόγω ταμείου εξυγίαν¬ 
σης. 

6. Το Ταμείο Εξυγίανσης, ως ταμείο εξυγίανσης σε ε¬ 
πίπεδο ομίλου, οφείλει να είναι σε θέση να καταβάλει α¬ 
μέσως τη συνεισφορά του στο ταμείο εξυγίανσης σε επί¬ 
πεδο ομίλου, με την επιφύλαξη της παραγράφου 2. 

7. Το Ταμείο Εξυγίανσης, ως ταμείο εξυγίανσης σε ε¬ 
πίπεδο ομίλου, σύμφωνα με τις προϋποθέσεις που καθο¬ 
ρίζονται στο άρθρο 100, επιτρέπεται να συνάπτει δάνεια 
ή να λαμβάνει άλλες μορφές στήριξης από ιδρύματα, 
χρηματοδοτικά ιδρύματα ή άλλα τρίτα μέρη. 

8. Το Ταμείο Εξυγίανσης μπορεί να εγγυηθεί οποιοδή- 
ποτε δάνειο συνάπτεται από ταμείο εξυγίανσης σε επί¬ 
πεδο ομίλου, σύμφωνα με την παράγραφο 7. 

9. Οποιοδήποτε προϊόν ή οφέλη που προκύπτουν από 
τη χρήση των ταμείων εξυγίανσης σε επίπεδο ομίλου κα- 
τανέμεται στα εθνικά ταμεία εξυγίανσης, ανάλογα με τις 
συνεισφορές τους στη χρηματοδότηση της εξυγίανσης, 
όπως καθορίζεται στην παράγραφο 2. 

Άρθρο 103 

Κατάταξη των απαιτήσεων στην ειδική εκκαθάριση 
(άρθρο 108 της Οδηγίας 2014/59/ΕΕ) 

1. Κατά την ειδική εκκαθάριση των πιστωτικών ιδρυμά¬ 
των, η κατάταξη των απαιτήσεων λαμβάνει χώρα σύμφω¬ 
να με τα οριζόμενα στο άρθρο 145Α του ν. 4261/2014. 

2. Κατά την ειδική εκκαθάριση των επιχειρήσεων επεν¬ 
δύσεων, η κατάταξη των απαιτήσεων λαμβάνει χώρα 
σύμφωνα με τα οριζόμενα στα άρθρα 22 και 23 του 
ν. 3606/2007. 

Άρθρο 104 

Χρήση συστημάτων εγγύησης των καταθέσεων 
στο πλαίσιο της εξυγίανσης 
(άρθρο 109 της Οδηγίας 2014/59/ΕΕ) 

1. Οταν η αρχή εξυγίανσης προβαίνει σε ενέργειες ε¬ 
ξυγίανσης και με την προϋπόθεση ότι οι εν λόγω ενέρ¬ 
γειες εξασφαλίζουν ότι οι καταθέτες συνεχίζουν να έ¬ 
χουν πρόσβαση στις καταθέσεις τους, το Σκέλος Κάλυ¬ 
ψης Καταθέσεων (ΣΚΚ) του ΤΕΚΕ ευθύνεται: 

α) όταν χρησιμοποιείται η αναδιάρθρωση παθητικού, 
για το ποσό που θα απομειώνονταν οι εγγυημένες κατα¬ 
θέσεις προκειμένου να απορροφηθούν οι ζημίες του ι¬ 
δρύματος σύμφωνα με την περίπτωση α' της παραγρά¬ 
φου 1 του άρθρου 46, αν οι εγγυημένες καταθέσεις εί¬ 
χαν περιληφθεί στο πεδίο εφαρμογής της αναδιάρθρω¬ 
σης παθητικού και είχαν απομειωθεί στον ίδιο βαθμό ό¬ 
πως οι πιστωτές με την ίδια κατάταξη στην πτωχευτική 
διαδικασία, βάσει των διατάξεων που διέπουν τις συνή¬ 
θεις διαδικασίες αφερεγγυότητας· ή 

β) όταν χρησιμοποιούνται ένα ή περισσότερα μέτρα ε¬ 
κτός της αναδιάρθρωσης παθητικού, για το ύψος των ζη¬ 
μιών που θα υφίσταντο οι καταθέτες ως προς τις εγγυη¬ 
μένες καταθέσεις τους, αν οι εν λόγω καταθέτες υφί¬ 
σταντο ζημίες ανάλογες των ζημιών που υφίστανται οι 
πιστωτές με την ίδια κατάταξη στην πτωχευτική διαδικα¬ 
σία βάσει των διατάξεων που διέπουν τις συνήθεις διαδι¬ 
κασίες αφερεγγυότητας. 

Σε κάθε περίπτωση, η ευθύνη του ΣΚΚ δεν υπερβαίνει 


το ύψος του ποσού που θα καλείτο το ΤΕΚΕ να καταβά¬ 
λει αν ενεργοποιείτο η διαδικασία καταβολής αποζημιώ¬ 
σεων, όπως αυτή ειδικότερα προβλέπεται στο 
ν. 3746/2009. 

Όταν χρησιμοποιείται η αναδιάρθρωση παθητικού, το 
ΣΚΚ δεν υποχρεούται να συμβάλει στο κόστος της ανα- 
κεφαλαιοποίησης του ιδρύματος ή του μεταβατικού ι¬ 
δρύματος σύμφωνα με την περίπτωση β' της παραγρά¬ 
φου 1 του άρθρου 46. 

Όταν έχει προσδιοριστεί με αποτίμηση βάσει του άρ¬ 
θρου 74 ότι η συνεισφορά του ΣΚΚ στην εξυγίανση ήταν 
μεγαλύτερη από τις καθαρές ζημίες που θα είχε υποστεί 
εάν το ΤΕΚΕ είχε ενεργοποιηθεί για την καταβολή απο¬ 
ζημιώσεων, το ΣΚΚ δικαιούται την είσπραξη της διαφο¬ 
ράς από το Σκέλος Εξυγίανσης του ΤΕΚΕ, σύμφωνα με 
το άρθρο 75. 

2. Ο προσδιορισμός του ποσού για το οποίο ευθύνεται 
το ΣΚΚ, σύμφωνα την παράγραφο 1, γίνεται σύμφωνα με 
τους όρους που καθορίζονται στο άρθρο 36. 

3. Η συνεισφορά του ΣΚΚ για το σκοπό της παραγρά¬ 
φου 1 καταβάλλεται σε μετρητά. 

4. Αν οι επιλέξιμες καταθέσεις σε ένα υπό εξυγίανση ί¬ 
δρυμα μεταβιβάζονται σε άλλη οντότητα μέσω της εντο¬ 
λής μεταβίβασης ή της σύστασης μεταβατικού ιδρύμα¬ 
τος, οι καταθέτες δεν έχουν καμία απαίτηση δυνάμει της 
Οδηγίας 2014/49/ΕΕ κατά του ΣΚΚ όσον αφορά οποιοδή- 
ποτε μέρος των καταθέσεών τους στο υπό εξυγίανση ί¬ 
δρυμα που δεν μεταβιβάζονται, εφόσον το ύψος των 
χρηματικών ποσών που μεταβιβάζονται είναι ίσο ή μεγα¬ 
λύτερο από το συνολικό επίπεδο κάλυψης που προβλέ- 
πεται στο άρθρο 6 της Οδηγίας 2014/49/ΕΕ. 

5. Ανεξαρτήτως των οριζομένων στις παραγράφους 1 
έως 4, αν τα διαθέσιμα χρηματοδοτικά μέσα του ΣΚΚ 
χρησιμοποιηθούν σύμφωνα με τα εκεί καθοριζόμενα και 
κατόπιν τούτου μειωθούν σε λιγότερο από δύο τρίτα του 
επιπέδου-στόχου του ΣΚΚ, οι τακτικές εισφορές στο 
ΣΚΚ καθορίζονται σε ύψος που επιτρέπει την επίτευξη 
του επιπέδου-στόχου εντός έξι ετών. Σε κάθε περίπτω¬ 
ση, η υποχρέωση του ΣΚΚ δεν υπερβαίνει ποσό ίσο προς 
το 50% του επιπέδου-στόχου βάσει του άρθρου 10 της 
Οδηγίας 2014/49/ΕΕ. Με απόφαση του Υπουργού Οικο¬ 
νομικών, κατόπιν εισήγησης της αρχής εξυγίανσης καθο¬ 
ρίζεται ποσοστό ανώτερο του 50% λαμβανομένων υπό¬ 
ψη των ιδιαιτεροτήτων του εθνικού τραπεζικού τομέα 

Υπό οποιεσδήποτε συνθήκες, η συμμετοχή του ΣΚΚ 
στο πλαίσιο του παρόντος νόμου δεν υπερβαίνει τη συμ¬ 
μετοχή που θα είχε σε περίπτωση εκκαθάρισης υπό συ¬ 
νήθεις διαδικασίες αφερεγγυότητας. 

ΚΕΦΑΛΑΙΟ ΙΗ 

ΚΥΡΩΣΕΙΣ ΚΑΙ ΔΙΚΑΣΤΙΚΗ ΠΡΟΣΤΑΣΙΑ 
Άρθρο 105 

Διοικητικές κυρώσεις και λοιπά διοικητικά μέτρα 
(άρθρο 110 της Οδηγίας 2014/59/ΕΕ) 

1. Σε περίπτωση μη συμμόρφωσης προς τις διατάξεις 
του παρόντος νόμου, η αρχή εξυγίανσης και η αρμόδια 
αρχή επιβάλει στους παραβάτες διοικητικά μέτρα και κυ¬ 
ρώσεις σύμφωνα με τα άρθρα 105 έως 109. 

2. Όταν οι παραβάσεις που διαπιστώνονται αφορούν ι¬ 
δρύματα, χρηματοδοτικά ιδρύματα και μητρικές επιχει¬ 
ρήσεις της ΕΕ, μπορούν να επιβάλλονται διοικητικές κυ¬ 
ρώσεις, στα μέλη του διοικητικού συμβουλίου και σε άλ- 

λα φυσικά πρόσωπα τα οποία φέρουν ευθύνη για την πα¬ 
ράβαση. 

3. Οι διοικητικές κυρώσεις και τα λοιπά διοικητικά μέ¬ 
τρα επιβάλλονται από την αρχή εξυγίανσης ή, αν πρόκει¬ 
ται για διαφορετική αρχή, την αρμόδια αρχή, ανάλογα με 
το είδος της παράβασης. Η αρχή εξυγίανσης και η αρμό¬ 
δια αρχή διαθέτουν όλες τις εξουσίες συγκέντρωσης 
πληροφοριών και διερεύνησης που είναι αναγκαίες για 
την άσκηση των αντίστοιχων καθηκόντων τους. Κατά 
την επιβολή διοικητικών κυρώσεων και λοιπών διοικητι¬ 
κών μέτρων, η αρχή εξυγίανσης και η αρμόδια αρχή συ¬ 
νεργάζονται στενά, προκειμένου να διασφαλίσουν ότι οι 
διοικητικές κυρώσεις ή τα λοιπά μέτρα θα φέρουν τα επι¬ 
θυμητά αποτελέσματα, και συντονίζουν τις ενέργειές 
τους όταν ασχολούνται με διασυνοριακές υποθέσεις. Η 
αρχή εξυγίανσης και η αρμόδια αρχή επιβάλλουν διοικη¬ 
τικές κυρώσεις και λοιπά διοικητικά μέτρα για την παρά¬ 
βαση των διατάξεων του παρόντος άμεσα και σε συνερ¬ 
γασία με άλλες αρχές. 

Άρθρο 106 
Ειδικές διατάξεις 

(άρθρο 111 της Οδηγίας 2014/59/ΕΕ) 

1. Η αρμόδια αρχή επιβάλλει με απόφασή της διοικητι¬ 
κές κυρώσεις και λοιπά διοικητικά μέτρα, διαζευκτικά ή 
σωρευτικά, ιδίως στις ακόλουθες περιπτώσεις, καθώς 
και σε κάθε άλλη περίπτωση παράβασης του παρόντος 
νόμου και των κατ’ εξουσιοδότηση αυτού εκδιδόμενων 
κανονιστικών πράξεων: 

α) μη συμμόρφωσης του ιδρύματος ή, κατά περίπτωση, 
της μητρικής επιχείρησης της ΕΕ με τις υποχρεώσεις κα¬ 
τάρτισης, αναπροσαρμογής και επικαιροποίησης των 
σχεδίων ανάκαμψης ομίλου κατά παράβαση των άρθρων 
5 και 7, 

β) μη υποβολής από το μητρικό ίδρυμα εγκατεστημένο 
στην ΕΕ, σύμφωνα με το άρθρο 11, στην αρμόδια αρχή 
ως αρχή ενοποιημένης εποπτείας, της αίτησης για την α- 
δειοδότηση συμφωνίας χρηματοδοτικής στήριξης, 

γ) μη συμμόρφωσης της οντότητας, η οποία θα προβεί 
στην παροχή της χρηματοδοτικής στήριξης, με τις υπο¬ 
χρεώσεις των παραγράφων 1 και 6 του άρθρου 16, 

δ) μη συμμόρφωσης του ιδρύματος στις βάσει της πα¬ 
ραγράφου 1 του άρθρου 27 απαιτήσεις της αρμόδιας αρ¬ 
χής, 

ε) το διοικητικό συμβούλιο ενός ιδρύματος ή μιας ο¬ 
ντότητας των περιπτώσεων β', γ' ή δ ’ της παραγράφου 
1 του άρθρου 1 δεν έχει κοινοποιήσει στην αρμόδια αρχή 
το γεγονός ότι το ίδρυμα αυτό ή η οντότητα αυτή τελεί 
σε κατάσταση αφερεγγυότητας ή επαπειλούμενης αφε- 
ρεγγυότητας, κατά παράβαση της παραγράφου 1 του 
άρθρου 81. 

2. Η αρχή εξυγίανσης επιβάλλει με απόφασή της διοι¬ 
κητικές κυρώσεις και λοιπά διοικητικά μέτρα, διαζευκτι¬ 
κά ή σωρευτικά, ιδίως στις ακόλουθες περιπτώσεις, κα¬ 
θώς και σε κάθε άλλη περίπτωση παράβασης του παρό¬ 
ντος νόμου και των κατ’ εξουσιοδότηση αυτού εκδιδόμε- 
νων κανονιστικών πράξεων: 

α) μη συμμόρφωσης με τις υποχρεώσεις συνεργασίας 
του ιδρύματος ή παροχής πληροφοριών προς την αρχή 
εξυγίανσης κατά την κατάρτιση, αναπροσαρμογή, επι- 
καιροποίηση και εφαρμογή των σχεδίων εξυγίανσης, κα¬ 


τά παράβαση των άρθρων 11, 19 και της περίπτωσης α' 
της παραγράφου 1 του άρθρου 63, 
β) μη συμμόρφωσης με την υποχρέωση τήρησης λε¬ 
πτομερών αρχείων των χρηματοπιστωτικών συμβάσεων, 
κατά παράβαση των περιπτώσεων α' και β' της παρα¬ 
γράφου 8 του άρθρου 18, 

γ) μη συμμόρφωσης με την υποχρέωση λήψης μέτρων 
από το ίδρυμα για την αντιμετώπιση ή την εξάλειψη των 
εμποδίων στη δυνατότητα εξυγίανσης εντός της σχετι¬ 
κής προθεσμίας, κατά παράβαση της παραγράφου 4 του 
άρθρου 25, 

δ) μη συμμόρφωσης με τα μέτρα που λαμβάνονται από 
την αρχή εξυγίανσης, κατά παράβαση των περιπτώσεων 
α' έως ια' της παραγράφου 6 του άρθρου 25, 
ε) μη υποβολής σχεδίου αναδιοργάνωσης στην αρχή 
εξυγίανσης ή στην αρχή εξυγίανσης σε επίπεδο ομίλου, 
κατά παράβαση των παραγράφων 1 και 2 του άρθρου 52, 
ή μη τροποποίησής του, κατά παράβαση των παραγρά¬ 
φων 8 και 9 του άρθρου 52, 
στ) μη συμμόρφωσης με την υποχρέωση παροχής υπη¬ 
ρεσιών και υποδομών, κατά παράβαση του άρθρου 65, 
ζ) μη συμμόρφωσης του ειδικού εκκαθαριστή ή κάθε 
άλλου προσώπου με την υποχρέωση ανάληψης δράσεων 
σε σχέση με περιουσιακά στοιχεία που βρίσκονται ή διέ- 
πονται από το δίκαιο τρίτης χώρας, κατά παράβαση των 
περιπτώσεων α', β' και γ' της παραγράφου 1 του άρ¬ 
θρου 67, 

η) μη συμμόρφωσης του αρχείου καταγραφής συναλ¬ 
λαγών με την υποχρέωση διάθεσης όλων των αναγκαίων 
πληροφοριών στην αρχή εξυγίανσης, κατά παράβαση 
της περίπτωσης β' της παραγράφου 7 του άρθρου 71. 

θ) μη συμμόρφωσης με τις αποφάσεις της αρχής εξυ¬ 
γίανσης που εκδίδονται σύμφωνα με το άρθρο 45. 

3. Οι διοικητικές κυρώσεις και τα λοιπά διοικητικά μέ¬ 
τρα του παρόντος άρθρου περιλαμβάνουν τα εξής: 

α) δημόσια ανακοίνωση που αναφέρει το φυσικό πρό¬ 
σωπο, ίδρυμα, χρηματοδοτικό ίδρυμα, μητρική επιχείρη¬ 
ση της ΕΕ ή άλλο νομικό πρόσωπο που φέρει ευθύνη και 
τη φύση της παράβασης 1 

β) εντολή προς το υπεύθυνο φυσικό ή νομικό πρόσωπο 
για παύση της παράνομης συμπεριφοράς και παράλειψή 
της στο μέλλον 1 

γ) προσωρινή απαγόρευση κατά οποιουδήποτε μέλους 
του διοικητικού συμβουλίου του ιδρύματος ή της οντότη¬ 
τας των περιπτώσεων β', γ' ή δ' της παραγράφου 1 του 
άρθρου 1 ή άλλου φυσικού προσώπου, που φέρει ευθύ¬ 
νη, να ασκεί διοικητικά καθήκοντα στα ιδρύματα αυτά ή 
οντότητες- 

δ) σε περίπτωση νομικού προσώπου, διοικητικά πρό¬ 
στιμα μέχρι και 10% του συνολικού ετήσιου καθαρού ύ¬ 
ψους του κύκλου εργασιών του εν λόγω νομικού προσώ¬ 
που κατά την προηγούμενη χρήση από την επιβολή της 
κύρωσης. Σε περίπτωση νομικού προσώπου που είναι θυ¬ 
γατρική μητρικής επιχείρησης, ο σχετικός κύκλος εργα¬ 
σιών είναι ο κύκλος εργασιών που προκύπτει από τους ε¬ 
νοποιημένους λογαριασμούς της επικεφαλής μητρικής 
επιχείρησης κατά την προηγούμενη χρήση 1 
ε) σε περίπτωση φυσικού προσώπου, διοικητικά πρό¬ 
στιμα μέχρι και 5.000.000 ευρώ 1 
στ) διοικητικά πρόστιμα μέχρι και το διπλάσιο του πο¬ 
σού του οφέλους που αποκομίστηκε από την παράβαση, 
εφόσον το όφελος είναι μετρήσιμο. 

Άρθρο 107 

Δημοσιοποίηση των διοικητικών κυρώσεων 
(άρθρο 112 της Οδηγίας 2014/59/ΕΕ) 

1. Η αρχή εξυγίανσης και η αρμόδια αρχή δημοσιοποι¬ 
ούν, στον επίσημο ιστότοπό τους, τις διοικητικές κυρώ¬ 
σεις που επιβάλλουν για παραβάσεις του παρόντος νό¬ 
μου, όταν οι εν λόγω κυρώσεις δεν έχουν αποτελέσει α¬ 
ντικείμενο προσφυγής ή όταν έχουν εξαντληθεί τα σχε¬ 
τικά δικαιώματα προσφυγής. Η δημοσίευση γίνεται χω¬ 
ρίς αδικαιολόγητη καθυστέρηση, μετά την ενημέρωση 
του φυσικού ή νομικού προσώπου, περιλαμβανομένων 
πληροφοριών σχετικά με τον τύπο και τη φύση της πα¬ 
ράβασης και την ταυτότητα του φυσικού ή νομικού προ¬ 
σώπου στο οποίο επιβάλλεται η κύρωση. Όταν η αρχή ε¬ 
ξυγίανσης και η αρμόδια αρχή δημοσιοποιούν κυρώσεις 
εναντίον των οποίων εκκρεμεί προσφυγή, τότε δημοσιο¬ 
ποιούν, χωρίς αδικαιολόγητη καθυστέρηση, στον επίση¬ 
μο ιστότοπό τους, πληροφορίες σχετικά με την κατάστα¬ 
ση των προσφυγών και τα αποτελέσματά τους. 

2. Η αρχή εξυγίανσης και η αρμόδια αρχή δημοσιοποι¬ 
ούν σε ανώνυμη βάση τις κυρώσεις που επιβάλλουν, κατ’ 
εφαρμογή των διατάξεων περί προστασίας δεδομένων 
προσωπικού χαρακτήρα του ν. 2472/1997 (Α' 50), σε ο¬ 
ποιαδήποτε από τις ακόλουθες περιπτώσεις: 

α) όταν η κύρωση επιβάλλεται σε φυσικό πρόσωπο και 
η δημοσιοποίηση των δεδομένων προσωπικού χαρακτή¬ 
ρα θεωρείται δυσανάλογη, 

β) όταν η δημοσιοποίηση θα έθετε σε κίνδυνο τη στα¬ 
θερότητα των χρηματοοικονομικών αγορών ή διεξαγό¬ 
μενη ποινική έρευνα, 

γ) όταν η δημοσιοποίηση θα μπορούσε να προκαλέσει, 
στο βαθμό που είναι δυνατόν να καθοριστεί, δυσανάλο¬ 
γη ζημία στα ιδρύματα ή στις οντότητες των περιπτώσε¬ 
ων β', γ' ή δ' της παραγράφου 1 του άρθρου 1 ή στα ε¬ 
μπλεκόμενα φυσικά πρόσωπα. 

Εναλλακτικά, στις περιπτώσεις αυτές, η δημοσιοποίη¬ 
ση των σχετικών δεδομένων μπορεί να αναβληθεί για 
εύλογο χρονικό διάστημα, αν προβλέπεται ότι μέσα στο 
διάστημα αυτό θα εκλείψουν οι λόγοι για ανώνυμη δημο¬ 
σιοποίηση. 

3. Η αρχή εξυγίανσης και η αρμόδια αρχή υποχρεού- 
νται να διατηρούν στον επίσημο ιστότοπό τους κάθε δη¬ 
μοσιοποίηση που διενεργείται κατά το παρόν άρθρο για 
διάστημα τουλάχιστον πέντε ετών. Τα δεδομένα προσω¬ 
πικού χαρακτήρα που περιέχονται στη δημοσιοποίηση 
διατηρούνται στον επίσημο ιστότοπο της αρχής εξυγίαν¬ 
σης ή της αρμόδιας αρχής μόνο για το αναγκαίο χρονικό 
διάστημα σύμφωνα με τους ισχύοντες κανόνες περί 
προστασίας δεδομένων προσωπικού χαρακτήρα. 

Άρθρο 108 

Διατήρηση κεντρικής βάσης δεδομένων από την ΕΑΤ 
(άρθρο 113 της Οδηγίας 2014/59/ΕΕ) 

1. Με την επιφύλαξη των απαιτήσεων περί επαγγελμα¬ 
τικού απορρήτου όπως αναφέρεται στο άρθρο 83, η αρ¬ 
χή εξυγίανσης και η αρμόδια αρχή ενημερώνουν την 
Ε.Α.Τ. σχετικά με όλες τις διοικητικές κυρώσεις που επι¬ 
βάλλουν δυνάμει του άρθρου 106 και σχετικά με την κα¬ 
τάσταση των προσφυγών και τα αποτελέσματά τους. 

2. Η αρχή εξυγίανσης και η αρμόδια αρχή έχουν πρό¬ 
σβαση στις οικείες κεντρικές βάσεις δεδομένων της 
Ε.Α.Τ. για τις κυρώσεις που της κοινοποιούνται με απο¬ 


κλειστικό σκοπό την ανταλλαγή πληροφοριών μεταξύ 
των αντίστοιχων εθνικών αρχών. 

Άρθρο 109 

Αποτελεσματική εφαρμογή των κυρώσεων και άσκηση 
των εξουσιών επιβολής κυρώσεων από την αρμόδια 
αρχή και την αρχή εξυγίανσης 
(άρθρο 114 της Οδηγίας 2014/59/ΕΕ) 

1. Κατά τον καθορισμό του είδους των διοικητικών κυ¬ 
ρώσεων ή λοιπών διοικητικών μέτρων και του ύψους των 
διοικητικών προστίμων, η αρμόδια αρχή και η αρχή εξυ¬ 
γίανσης λαμβάνουν υπόψη όλες τις σχετικές συνθήκες, 
στις οποίες περιλαμβάνονται κατά περίπτωση: 

α) η σοβαρότητα και η διάρκεια της παράβασης, 
β) ο βαθμός ευθύνης του οικείου φυσικού ή νομικού 
προσώπου, 

γ) η οικονομική ισχύς του υπαίτιου φυσικού ή νομικού 
προσώπου, παραδείγματος χάριν όπως προκύπτει από 
τον συνολικό κύκλο εργασιών του υπαίτιου νομικού προ¬ 
σώπου ή από το ετήσιο εισόδημα του υπαίτιου φυσικού 
προσώπου, 

δ) το ποσό των κερδών που αποκτήθηκαν ή του κό¬ 
στους που αποφεύχθηκε από το υπαίτιο φυσικό ή νομικό 
πρόσωπο, στο βαθμό που μπορούν να προσδιοριστούν, 
ε) οι ζημίες τρίτων που προκλήθηκαν από την παράβα¬ 
ση, στο βαθμό που μπορούν να συγκεκριμενοποιηθούν, 
στ) ο βαθμός συνεργασίας του υπαίτιου φυσικού ή νο¬ 
μικού προσώπου με την αρμόδια αρχή και την αρχή εξυ¬ 
γίανσης, 

ζ) προηγούμενες παραβάσεις του υπαίτιου φυσικού ή 
νομικού προσώπου, 

η) οποιεσδήποτε ενδεχόμενες συστημικές συνέπειες 
της παράβασης. 

2. Η αρμόδια αρχή και η αρχή εξυγίανσης δύναται με 
αποφάσεις τους να καθορίσουν κάθε αναγκαία λεπτομέ¬ 
ρεια για την εφαρμογή των άρθρων αυτών. 

Άρθρο 110 

Δικαστική προστασία 
(άρθρο 85 της Οδηγίας 2014/59/ΕΕ) 

1. Οι αποφάσεις της αρχής εξυγίανσης και της αρμό¬ 
διας αρχής κατ’ εφαρμογή του παρόντος νόμου και των 
κανονιστικών πράξεων που εκδίδονται βάσει αυτού προ¬ 
σβάλλονται με αίτηση ακυρώσεως στο Συμβούλιο της Ε¬ 
πικράτειας, η οποία εισάγεται προς συζήτηση εντός τρι¬ 
μήνου από την κατάθεσή της. 

Ως βάση της εκτίμησης του δικαστηρίου γίνονται δε¬ 
κτές οι οικονομικές εκτιμήσεις της αρχής εξυγίανσης ή 
της αρμόδιας αρχής. Στο πλαίσιο της προσωρινής δικα¬ 
στικής προστασίας λαμβάνεται υπόψη ότι αυτές οι απο¬ 
φάσεις κατατείνουν στην προαγωγή του δημοσίου συμ¬ 
φέροντος, όπως αυτό εξειδικεύεται στην παράγραφο 2 
του άρθρου 31. 

2. Από τη δικαστική ακύρωση των αποφάσεων της πα¬ 
ραγράφου 1 δεν θίγεται η εκ μέρους τρίτων καλόπιστη 
κτήση μετοχών, άλλων τίτλων ιδιοκτησίας, περιουσια¬ 
κών στοιχείων, ιδίως δε δικαιωμάτων, υποχρεώσεων και 
συμβατικών σχέσεων του υπό εξυγίανση ιδρύματος στο 
πλαίσιο της εφαρμογής μέτρων εξυγίανσης ή της άσκη¬ 
σης των εξουσιών εξυγίανσης. 

3. Οποιος ζημιώθηκε από απόφαση της αρχής εξυγίαν¬ 
σης, η οποία στη συνέχεια ακυρώθηκε, μπορεί να διεκδι- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


899 


κήσει δικαστικά αποζημίωση από την αρχή εξυγίανσης 
για τις ζημιές που υπέστη εξαιτίας αυτής της απόφασης. 

ΚΕΦΑΛΑΙΟ ΙΘ 

ΜΕΤΑΒΑΤΙΚΕΣ ΚΑΙ ΤΡΟΠΟΠΟΙΟΥΜΕΝΕΣ ΔΙΑΤΑΞΕΙΣ 
Αρθρο 111 

Τροποποιήσεις του ν. 3458/2006 (Α' 94) 

(άρθρο 117 της Οδηγίας 2014/59/ΕΕ) 

Ο ν. 3458/2006 τροποποιείται ως εξής: 

1) Στο άρθρο 2 προστίθενται παράγραφοι 3, 4, 5 και 6 
ως εξής: 

«3. Ο παρών νόμος εφαρμόζεται επίσης, στις επιχειρή¬ 
σεις επενδύσεων, όπως ορίζονται στο σημείο 2 της πα¬ 
ραγράφου 1 του άρθρου του Κανονισμού (ΕΕ) αριθμ. 
575/2013 με καταστατική έδρα στην Ελλάδα και στα υ- 
ποκαταστήματά τους που έχουν συσταθεί σε άλλο κρά¬ 
τος- μέλος της ΕΕ. 

4. Σε περίπτωση εφαρμογής των μέτρων εξυγίανσης 
και άσκησης των εξουσιών εξυγίανσης που προβλέπο- 
νται στο νόμο με τον οποίο ενσωματώνεται η Οδηγία 
2014/59/ΕΕ στην ελληνική έννομη τάξη, ο παρών νόμος 
εφαρμόζεται επίσης στα χρηματοδοτικά ιδρύματα, επι¬ 
χειρήσεις και μητρικές επιχειρήσεις που εμπίπτουν στο 
πεδίο εφαρμογής του ίδιου ως άνω νόμου. 

5. Η παράγραφος 1 του άρθρου 5 και το άρθρο 7 του 
παρόντος νόμου δεν εφαρμόζονται όταν τυγχάνει εφαρ¬ 
μογής το άρθρο 82 του νόμου ενσωμάτωσης της Οδη¬ 
γίας 2014/59/ΕΕ. 

6. Το άρθρο 34 του παρόντος νόμου δεν εφαρμόζεται 
όταν τυγχάνει εφαρμογής το άρθρο 84 του νόμου ενσω¬ 
μάτωσης της Οδηγίας 2014/59/ΕΕ.» 

2) Το άρθρο 3 αντικαθίσταται ως εξής: 

«Αρθρο 3 
Ορισμοί 

Για τους σκοπούς του παρόντος νόμου, νοούνται ως: 
«κράτος - μέλος καταγωγής»: το κράτος - μέλος προέ¬ 
λευσης, όπως ορίζεται στο σημείο 43 της παραγράφου 1 
του άρθρου του Κανονισμού (ΕΕ) αριθμ. 575/2013, 
«κράτος - μέλος υποδοχής»: το κράτος - μέλος υποδο¬ 
χής, όπως ορίζεται στο σημείο 44 της παραγράφου 1 του 
άρθρου του Κανονισμού (ΕΕ) αριθμ. 575/2013, 
«υποκατάστημα»: το υποκατάστημα, όπως ορίζεται 
στο σημείο 17 της παραγράφου 1 του άρθρου 4 του Κα¬ 
νονισμού (ΕΕ) αριθμ. 575/2013, 

«αρχές αρμόδιες»: οι αρμόδιες αρχές, όπως ορίζονται 
στο σημείο 40 της παραγράφου 1 του άρθρου του Κανο¬ 
νισμού (ΕΕ) αριθμ. 575/2013 ή η αρχή εξυγίανσης κατά 
την έννοια του σημείο 18 της παραγράφου 1 του άρθρου 
2 της Οδηγίας 2014/59/ΕΕ, σε σχέση με τα μέτρα ανα¬ 
διοργάνωσης δυνάμει του παρόντος νόμου, 

«διαχειριστής»: πρόσωπο ή όργανο, διοριζόμενο από 
τις διοικητικές ή δικαστικές αρχές, έργο του οποίου είναι 
η διαχείριση μέτρων αναδιοργάνωσης, 

«διοικητικές ή δικαστικές αρχές»: οι διοικητικές ή δι¬ 
καστικές αρχές των κρατών - μελών οι αρμόδιες για τα 
μέτρα αναδιοργάνωσης ή για τις διαδικασίες εκκαθάρι¬ 
σης, 

«μέτρα αναδιοργάνωσης»: τα μέτρα τα οποία έχουν 
σκοπό να διαφυλάξουν ή να αποκαταστήσουν την οικο¬ 
νομική κατάσταση πιστωτικού ιδρύματος ή επιχείρησης 


επενδύσεων, όπως ορίζεται στο σημείο 2 της παραγρά¬ 
φου 1 του άρθρου του κανονισμού (ΕΕ) αριθμ. 575/2013, 
και είναι δυνατόν να θίξουν προϋπάρχοντα δικαιώματα 
τρίτων, συμπεριλαμβανομένων των μέτρων που συνεπά¬ 
γονται τη δυνατότητα αναστολής πληρωμών, αναστολής 
μέτρων αναγκαστικής εκτέλεσης ή μείωσης των απαιτή- 
σεων.Τα εν λόγω μέτρα περιλαμβάνουν την εφαρμογή 
των μέτρων εξυγίανσης και την άσκηση των εξουσιών ε¬ 
ξυγίανσης που προβλέπονται στην Οδηγία 2014/59/ΕΕ. 
Οπου στον παρόντα νόμο αναφέρεται ο όρος «μέτρα ε¬ 
ξυγίανσης» νοείται ως αναφορά στον όρο «μέτρα ανα¬ 
διοργάνωσης», 

«εκκαθαριστής»: κάθε πρόσωπο ή όργανο διοριζόμενο 
από τις διοικητικές ή δικαστικές αρχές, έργο του οποίου 
είναι η διαχείριση των διαδικασιών εκκαθάρισης, 
«διαδικασίες εκκαθάρισης»: οι συλλογικές διαδικα¬ 
σίες, τις οποίες κινούν και ελέγχουν οι διοικητικές ή δι¬ 
καστικές αρχές κράτους - μέλους με σκοπό τη ρευστο¬ 
ποίηση περιουσιακών στοιχείων υπό την εποπτεία των 
αρχών αυτών, ακόμη και όταν η διαδικασία αυτή περατώ¬ 
νεται με πτωχευτικό συμβιβασμό ή άλλο ανάλογο μέτρο, 
«ρυθμιζόμενη αγορά»: ρυθμιζόμενη αγορά, όπως ορί¬ 
ζεται στο σημείο 21 της παραγράφου 1 του άρθρου της 
Οδηγίας (ΕΕ) αριθμ. 2014/65/ΕΕ. Όπου στον παρόντα 
νόμο αναφέρεται ο όρος «οργανωμένη αγορά» νοείται 
ως αναφορά στον όρο «ρυθμιζόμενη αγορά», 
«χρηματοοικονομικά μέσα»: όπως ορίζεται στο στοι¬ 
χείο β' του σημείου 50 της παραγράφου 1 του άρθρου 4 
του Κανονισμού (ΕΕ) αριθμ. 575/2013. Οπου στον παρό¬ 
ντα νόμο αναφέρεται ο όρος «τίτλοι» νοείται ως αναφο¬ 
ρά στον όρο «χρηματοοικονομικά μέσα», 

«ρυθμιζόμενη αγορά»: η οργανωμένη αγορά όπως ορί¬ 
ζεται στο σημείο 10 του άρθρου 2 του ν. 3606/2007. Αλ¬ 
λως, η αγορά όπως ορίζεται στο σημείο 21 της παραγρά¬ 
φου 1 του άρθρου της Οδηγίας (ΕΕ) αριθμ. 2014/65/ΕΕ. 
Όπου στον παρόντα νόμο αναφέρεται ο όρος «οργανω¬ 
μένη αγορά» νοείται ως αναφορά στον όρο «ρυθμιζόμε- 
νη αγορά», 

«χρηματοοικονομικά μέσα»: χρηματοοικονομικό μέσο, 
όπως ορίζεται στο στοιχείο β' του σημείου 50 της παρα¬ 
γράφου 1 του άρθρου 4 του Κανονισμού (ΕΕ) αριθμ. 
575/2013. Όπου στον παρόντα νόμο αναφέρεται ο όρος 
«τίτλοι» νοείται ως αναφορά στον όρο «χρηματοοικονο¬ 
μικά μέσα».» 

3) Το άρθρο 27 αντικαθίσταται ως εξής: 

«Άρθρο 27 

Συμφωνία συμψηφισμού και μετατροπής χρέους 

Με την επιφύλαξη των άρθρων 68 και 71 του νόμου εν¬ 
σωμάτωσης της Οδηγίας 2014/59/ΕΕ, οι συμφωνίες εκ¬ 
καθαριστικού συμψηφισμού και μετατροπής χρέους 
(ηβίϋηρ θςψθθΓΤίθηίε) διέπονται αποκλειστικά από το δί¬ 
καιο που εφαρμόζεται στη σύμβαση η οποία διέπει τις 
συμφωνίες αυτές.» 

4) Το άρθρο 28 αντικαθίσταται ως εξής: 

«Άρθρο 28 

Σύμφωνα επαναγοράς (Γθροε) 

Με την επιφύλαξη των άρθρων 68 και 71 του νόμου εν¬ 
σωμάτωσης της Οδηγίας 2014/59/ΕΕ και με την επιφύ¬ 
λαξη του άρθρου 26 του παρόντος νόμου, τα σύμφωνα 
επαναγοράς διέπονται αποκλειστικά από το δίκαιο που 

εφαρμόζεται στη σύμβαση η οποία διέπει τις συμφωνίες 
αυτές.» 

Αρθρο 112 

Τροποποίηση του ν. 3301/2004 (Α'263) 

(άρθρο 118 της Οδηγίας 2014/59/ΕΕ) 

Ο ν. 3301/2004 τροποποιείται ως εξής: 

1) Στο άρθρο 1, προστίθεται παράγραφος 7, ως εξής: 

«7. Τα άρθρα 4 έως 7 του παρόντος νόμου δεν εφαρ¬ 
μόζονται σε οποιονδήποτε περιορισμό της εκτέλεσης 
των συμφωνιών παροχής χρηματοοικονομικής ασφάλει¬ 
ας ή οποιονδήποτε περιορισμό στα αποτελέσματα των 
συμφωνιών εγγυοδοσίας με παροχή χρηματοοικονομι¬ 
κής ασφάλειας, ρυθμίσεων εκκαθαριστικού συμψηφι¬ 
σμού (οΐοδθ ουί ηβίΐίπρ) ή αμοιβαίου συμψηφισμού (εοί- 
οίί) που επιβάλλονται δυνάμει των άρθρων 59 έως 72 
του νόμου ενσωμάτωσης της Οδηγίας 2014/59/ΕΕ, ή ο- 
ποιονδήποτε παρόμοιο περιορισμό που επιβάλλεται δυ¬ 
νάμει παρεμφερών εξουσιών στην Ελλάδα με σκοπό τη 
διευκόλυνση της ομαλής εξυγίανσης οιασδήποτε οντό¬ 
τητας που αναφέρεται στην υποπερίπτωση δδ' της περί¬ 
πτωσης γ' της παραγράφου και στο στοιχείο δ', και που 
υπόκειται σε διασφαλίσεις τουλάχιστον ισοδύναμες με 
αυτές των άρθρων 31 έως 86 και των άρθρων 99 έως 109 
της Οδηγίας 2014/59/ΕΕ.» 

2) Προστίθεται νέο άρθρο 9α ως εξής: 

«Αρθρο 9α 

Ο παρών νόμος δεν θίγει τα προβλεπόμενα στην κ.υ.α. 
Ζ1-699/2010(917/Β/23.06.2010) και στο νόμο ενσωμάτω¬ 
σης της Οδηγίας 2014/59/ΕΕ.» 

Άρθρο 113 

Τροποποίηση του ν. 3461/2006 (ΑΊ06) 

(άρθρο 119 της Οδηγίας 2014/59/ΕΕ) 

Στο άρθρο 8 του ν. 3461/2006, μετά το εδάφιο η' προ¬ 
στίθεται νέο εδάφιο θ', ως εξής: 

«(θ) χρησιμοποιούνται τα μέτρα εξυγίανσης, οι εξου¬ 
σίες και μηχανισμοί εξυγίανσης που προβλέπονται του 
παρόντος στα άρθρα 31-83 και 110 του νόμου ενσωμά¬ 
τωσης της Οδηγίας 2014/59/ΕΕ.» 

Άρθρο 114 

Τροποποίηση του ν. 3777/2009 (ΑΊ27) 

(άρθρο 120 της Οδηγίας 2014/59/ΕΕ) 

Στο άρθρο 1 του ν. 3777/2009, προστίθεται παράγρα¬ 
φος 4, ως εξής: 

«4. Ο παρών νόμος δεν εφαρμόζεται στην εταιρεία ή 
τις εταιρείες, οι οποίες υπόκεινται στη χρήση των μέ¬ 
τρων, εξουσιών και μηχανισμών εξυγίανσης που προβλέ- 
πονται στα άρθρα 31 έως 83 του νόμου ενσωμάτωσης 
της Οδηγίας 2014/59/ΕΕ.» 


Άρθρο 115 

(άρθρο 121 της Οδηγίας 2014/59/ΕΕ) 

1. Στην περίπτωση χρήσης των μέτρων, εξουσιών και 
μηχανισμών εξυγίανσης που προβλέπονται στα άρθρα 
31 έως 83 και 110 δεν εφαρμόζονται οι παράγραφοι 2α 


και 2β του άρθρου 1 οι παράγραφοι 2β και 2γ του άρθρου 
26, το δεύτερο εδάφιο της παραγράφου 2 και η παρά¬ 
γραφος 3 του άρθρου 27, οι παράγραφοι 6 και 7 του άρ¬ 
θρου 28, το άρθρο 28α, το τελευταίο εδάφιο της παρα¬ 
γράφου 2 και το τελευταίο εδάφιο της παραγράφου 4 
του άρθρου 29, η παράγραφος 2 του άρθρου 30, το τρίτο 
εδάφιο του άρθρου 30Β, η παράγραφος 1 του άρθρου 32, 
η παράγραφος 2 του άρθρου 35, η παράγραφος 2, 2α, 
2β, το τελευταίο εδάφιο της παραγράφου 3 το δεύτερο 
εδάφιο της παραγράφου 4 και η παράγραφος 8 του άρ¬ 
θρου 39 του κ.ν. 2190/1920 και η παράγραφος 2 του άρ¬ 
θρου 51 του ν. 2396/1996 (Α' 73). 

2. Για τους σκοπούς του παρόντος νόμου η γενική συ¬ 
νέλευση μπορεί, με πλειοψηφία των δύο τρίτων των ψή¬ 
φων, να αποφασίζει ή να τροποποιεί το καταστατικό 
ώστε να προβλέπει ότι, προκειμένου να αποφασίσει σχε¬ 
τικά με αύξηση κεφαλαίου, η γενική συνέλευση συγκα- 
λείται σε συντομότερη προθεσμία από αυτήν που προ- 
βλέπεται στην παράγραφο 1 του άρθρου 26 του κ.ν. 
2190/1920, υπό την προϋπόθεση ότι η εν λόγω συνέλευ¬ 
ση δεν λαμβάνει χώρα εντός δέκα ημερολογιακών ημε¬ 
ρών από την ημερομηνία της σύγκλησης, ότι πληρούνται 
οι όροι του άρθρου 27 ή 29 και ότι η αύξηση κεφαλαίου 
είναι αναγκαία προκειμένου να αποφευχθούν οι προύπο- 
θέσεις εξυγίανσης που θεσπίζονται στα άρθρα 32 και 33. 

3. Για τους σκοπούς της παραγράφου 1, δεν εφαρμό¬ 
ζονται οι υποχρεώσεις του εδαφίου 2 της παραγράφου 2 
και της παραγράφου 2α του άρθρου 39, καθώς και η υπο¬ 
χρέωση της παρ. 4 του άρθρου 28 Α του κ.ν. 2190/1920. 

Άρθρο 116 

Συνεργασία με την Ε.Α.Τ. 

(άρθρο 128 της Οδηγίας 2014/59/ΕΕ) 

Η αρμόδια αρχή και η αρχή εξυγίανσης παρέχει χωρίς 
καθυστέρηση στην Ε.Α.Τ. όλες τις πληροφορίες που εί¬ 
ναι αναγκαίες προκειμένου να επιτελέσει το έργο της 
σύμφωνα με το άρθρο 35 του Κανονισμού (ΕΕ) αριθμ. 
1093/2010. 

Άρθρο 117 

Τροποποιήσεις του ν. 2533/1997 (Α'228) 

1. Το άρθρο 63 του ν. 2533/1997 αντικαθίσταται ως ε¬ 
ξής: 

«Αρθρο 63 
Σκοποί 

Σκοποί του Συνεγγυητικού είναι: 

α) η καταβολή αποζημιώσεων σε εντολείς σε περίπτω¬ 
ση διαπιστωμένης οριστικής ή μη ανατρέψιμης αδυνα¬ 
μίας Α.Ε.Π.Ε.Υ. να εκπληρώσει τις υποχρεώσεις της που 
απορρέουν από την παροχή των καλυπτόμενων επενδυ¬ 
τικών υπηρεσιών και 

β) η χρησιμοποίηση από την Αρχή Εξυγίανσης του 
Σκέλους Εξυγίανσης του άρθρου 73Α για τις επιχειρή¬ 
σεις επενδύσεων για την εξασφάλιση της αποτελεσματι¬ 
κής εφαρμογής των μέτρων εξυγίανσης που προβλέπο- 
νται στο νόμο ενσωμάτωσης της Οδηγίας 2014/59/ΕΕ. 

Στόχος των παραπάνω είναι η υποστήριξη της σταθε¬ 
ρότητας και αξιοπιστίας της λειτουργίας της αγοράς ε¬ 
πενδυτικών υπηρεσιών.» 

2. Στο άρθρο 68 του ν. 2533/1997 προστίθεται παρά¬ 
γραφος 12, ως εξής: 

«12. Για την εξέταση και λήψη αποφάσεων επί ζητημά¬ 
των εξυγίανσης, όπως ειδικότερα ορίζονται στα άρθρα 
95 έως 103 του νόμου ενσωμάτωσης της Οδηγίας 
2014/59/ΕΕ στο Διοικητικό Συμβούλιο του Συνεγγυητι- 
κού δεν συμμετέχουν μέλη του προερχόμενα από επι¬ 
χειρήσεις επενδύσεων. Στην περίπτωση αυτή, το Διοικη¬ 
τικό Συμβούλιο ευρίσκεται σε απαρτία με τα υπόλοιπα 
μέλη του και για τη λήψη απόφασης απαιτείται πλειοψη- 
φία 4/5 των μελών του.» 

3. Μετά το άρθρο 73 ν. 2533/1997 προστίθεται άρθρο 
73Α, ως εξής: 

«Αρθρο 73Α 

1) Πέραν του Κεφαλαίου του Συνεγγυητικού που προ- 
βλέπεται από τις διατάξεις των άρθρων 71 επ. του παρό¬ 
ντος νόμου, για τις ανάγκες εξυγίανσης των εταιρειών 
επενδύσεων δημιουργείται στο Συνεγγυητικό, αυτοτε¬ 
λές Σκέλος Εξυγίανσης, το οποίο διαθέτει ιδίους και ε¬ 
παρκείς χρηματοδοτικούς πόρους. 

2) Το πόσης φύσεως ενεργητικό και παθητικό του Σκέ¬ 
λους Εξυγίανσης αποτελεί αυτοτελή ομάδα περιουσίας, 
διακριτή και ανεξάρτητη από τα λοιπά περιουσιακά στοι¬ 
χεία του Συνεγγυητικού, το πόσης φύσεως ενεργητικό 
και παθητικό του και χρησιμοποιείται από την αρχή εξυ¬ 
γίανσης για τις επιχειρήσεις επενδύσεων μόνο για τους 
σκοπούς των άρθρων 95 και 96 του νόμου ενσωμάτωσης 
της Οδηγίας 2014/59/ΕΕ και μόνο σύμφωνα με τους στό¬ 
χους της εξυγίανσης και τις αρχές που καθορίζονται στα 
άρθρα 31 και 34 του ίδιου ως άνω νόμου. 

3) Στη χρηματοδότηση του Σκέλους Εξυγίανσης συμ¬ 
μετέχουν κατά τα οριζόμενα σχετικώς στα άρθρα 97 έως 
101 του νόμου ενσωμάτωσης της Οδηγίας 2014/59/ΕΕ 
αποκλειστικά οι Ανώνυμες Εταιρείες Παροχής Επενδυτι¬ 
κών Υπηρεσιών, μέλη του Συνεγγυητικού, υπαγόμενες 
στις Επιχειρήσεις Επενδύσεων με εισφορές τακτικές εκ 
των προτέρων και έκτακτες εκ των υστέρων, κατά τα 
προβλεπόμενα στα άρθρα 97 έως 99 του ιδίου ως άνω 
νόμου (ενσωμάτωση Οδηγίας 2014/59/ΕΕ).» 

Άρθρο 118 

Τροποποιήσεις του άρθρου 20 του ν. 3867/2010 (Α' 128) 

Η παρ. 2 του άρθρου 20 του ν. 3867/2010 τροποποιεί¬ 
ται ως εξής: 

«2. Το Σ.Σ.Ε. είναι επταμελές: Μέλη του Συμβουλίου α¬ 
ποτελούν ο Υπουργός Οικονομικών, ο Αναπληρωτής Υ¬ 
πουργός Οικονομικών ή, σε περίπτωση μη ορισμού Ανα¬ 
πληρωτή, ο Υφυπουργός Οικονομικών, αρμόδιος για θέ¬ 
ματα δημοσιονομικής πολιτικής, ο Γενικός Γραμματέας 
Οικονομικής Πολιτικής του Υπουργείου Οικονομικών, ο 
Διοικητής της Τράπεζας της Ελλάδος, ο καθ' ύλην αρμό¬ 
διος Υποδιοικητής της Τράπεζας της Ελλάδος, ο Πρόε¬ 
δρος της Επιτροπής Κεφαλαιαγοράς, ο Πρόεδρος του 
Οργανισμού Διαχείρισης Δημόσιου Χρέους. Πρόεδρος 
του Σ.Σ.Ε. ορίζεται ο Υπουργός Οικονομικών, ο οποίος α¬ 
ναπληρώνεται από τον Αναπληρωτή Υπουργό Οικονομι¬ 
κών ή, εάν δεν έχει οριστεί, από τον Υφυπουργό Οικονο¬ 
μικών. Στις συνεδριάσεις του Σ.Σ.Ε. μπορεί να μετέχουν 
χωρίς δικαίωμα ψήφου, ύστερα από πρόσκληση του προ¬ 
έδρου του, διοικητές, πρόεδροι ή διευθύνοντες σύμβου¬ 
λοι πιστωτικών ιδρυμάτων, ειδικοί εμπειρογνώμονες, κα¬ 
θώς και οποιοσδήποτε τρίτος, του οποίου η γνώμη κατά 


την κρίση του προέδρου θα υποβοηθούσε το έργο του 
Συμβουλίου. Στις συνεδιάσεις του Σ.Σ.Ε. προσκαλούνται 
υποχρεωτικά ο Πρόεδρος και ο Διευθύνων Σύμβουλος 
του Ταμείου Χρηματοπιστωτικής Σταθερότητας, όταν η 
συζήτηση αφορά πιστωτικά ιδρύματα, στο μετοχικό κε¬ 
φάλαιο των οποίων μετέχει το Ταμείο. Η αρχή εξυγίαν¬ 
σης προσκαλείται υποχρεωτικά για θέματα εξυγίανσης 
και μετέχει στις συνεδριάσεις χωρίς δικαίωμα ψήφου, εκ¬ 
προσωπούμενη από άλλο πρόσωπο, πέραν των οριζομέ- 
νων που εκπροσωπούν την αντίστοιχη αρχή εποπτείας.» 

Άρθρο 119 

Τροποποιήσεις του ν. 3746/2009 (Α' 27) 

1. Στο άρθρο 13Α προστίθεται παράγραφος 5, ως εξής: 

«5. Το σύνολο των στοιχείων του ενεργητικού και πα¬ 
θητικού του Σκέλους Εξυγίανσης, όπως διαμορφώθηκε 
από την έναρξη ισχύος του ν. 4021/2011 μέχρι την έναρ¬ 
ξη ισχύος του νόμου ενσωμάτωσης της Οδηγίας 
2014/59/ΕΕ μεταφέρεται σε Λογαριασμό Τακτοποίησης 
Παρελθουσών Χρήσεων Εξυγίανσης, ο οποίος χρησιμο¬ 
ποιείται προς αποπληρωμή των υποχρεώσεων που προέ- 
κυψαν λόγω χρηματοδότησης για τους σκοπούς της πα¬ 
ραγράφου 1 κατά το ανωτέρω διάστημα. Οποιαδήποτε α¬ 
ναφορά του όρου «Σκέλος Εξυγίανσης» στο παρόντα 
νόμο για τις υποχρεώσεις του πρώτου εδαφίου νοοείται 
ως αναφορά στον όρο «Λογαριασμός Τακτοποίησης Πα¬ 
ρελθουσών Χρήσεων Εξυγίανσης». Το Σκέλος Εξυγίαν¬ 
σης από την έναρξη ισχύος του νόμου ενσωμάτωσης της 
οδηγίας 2014/59/ΕΕ διέπεται από τα ειδικότερα προβλε¬ 
πόμενα στα άρθρα 95 - 104 αυτού του νόμου.» 

2. Το άρθρο 23 τροποποιείται ως εξής: 

α) Προστίθεται εδάφιο δ' στην παράγραφο 1 ως εξής: 

«δ. Για την εξέταση και λήψη αποφάσεων επί ζητημά¬ 
των εξυγίανσης συγκεκριμένου πιστωτικού ιδρύματος, 
όπως ειδικότερα ορίζονται στα άρθρα 95- 104 του νόμου 
ενσωμάτωσης της Οδηγίας 2014/59/ΕΕ, το Διοικητικό 
Συμβούλιο του ΤΕΚΕ συγκροτείται από πέντε μέλη χω¬ 
ρίς την συμμετοχή των μελών που προέρχονται από την 
Ελληνική Ένωση Τραπεζών.» 

β) Προστίθενται εδάφια δ' και ε' στην παράγραφο 8, 
ως εξής: 

«Για τους σκοπούς της εξέτασης και λήψης αποφάσε¬ 
ων επί ζητημάτων εξυγίανσης συγκεκριμένου πιστωτι¬ 
κού ιδρύματος, όπως ειδικότερα ορίζονται στα άρθρα 95 
- 104 του νόμου ενσωμάτωσης της Οδηγίας 2014/59/ΕΕ, 
το Διοικητικό Συμβούλιο βρίσκεται σε απαρτία και συνε¬ 
δριάζει έγκυρα όταν είναι παρόντα και τα πέντε (5) μέλη 
του Διοικητικού Συμβουλίου. Για τη λήψη αποφάσεων ε¬ 
πί των ζητημάτων του προηγούμενου εδαφίου απαιτείται 
πλειοψηφία τεσσάρων πέμπτων (4/5).» 

γ) Στην υποπερίπτωση (ίϋ) της περίπτωσης β' της πα¬ 
ραγράφου 14 προστίθεται νέο εδάφιο, ως εξής: 

«, πλην εάν πρόκειται για θέματα που αφορούν την 
διαδικασία εξυγίανσης συγκεκριμένου πιστωτικού ιδρύ¬ 
ματος.» 

Άρθρο 120 

Τροποποιήσεις του ν. 4261/2014 (Α' 107) 

Ο ν. 4261/2014 τροποποιείται ως εξής: 

1. Το άρθρο 62 τροποποιείται ως εξής: 

α. Η παράγραφος 3 αντικαθίσταται ως εξής: 

«3. Οι αποφάσεις της Τράπεζας της Ελλάδος, που εκ- 
δίδονται με βάση τα άρθρα 137, 138 και 145 του παρά- 

ντος νόμου, δημοσιεύονται αυθημερόν στην Εφημερίδα 
της Κυβερνήσεως και στον ιστότοπο της Τράπεζας της 
Ελλάδος.» 

2. Οι παράγραφοι 3 έως 8 του άρθρου 66 καταργού- 
νται. 

3. Το άρθρο 136 τροποποιείται ως εξής: 

α. Το πρώτο εδάφιο της παραγράφου 1 του άρθρου 
136 αντικαθίσταται ως εξής: 

«Για το σκοπό του άρθρου 94, η Τράπεζα της Ελλάδος 
με απόφασή της μπορεί να ζητήσει από πιστωτικό ίδρυμα 
και τα μέλη του Διοικητικού Συμβουλίου αυτού να αυξή¬ 
σει το κεφάλαιό του εντός προθεσμίας και κατά τους ει¬ 
δικότερους όρους που ορίζονται στην ίδια απόφαση». 

β. Η παράγραφος 5 του άρθρου 136 καταργείται. 

4. Το άρθρο 137 αντικαθίσταται ως εξής: 

«Αρθρο 137 
Διορισμός επιτρόπου 

1. Η Τράπεζα της Ελλάδος μπορεί να διορίσει στο πι¬ 
στωτικό ίδρυμα έναν ή περισσότερους επιτρόπους στις 
ακόλουθες περιπτώσεις: 

α) όταν συντρέχει μία εκ των περιπτώσεων ζ' και η' 
του άρθρου 19, 

β) όταν το πιστωτικό ίδρυμα παραβιάζει ή, λόγω, μετα¬ 
ξύ άλλων, μιας ταχείας επιδείνωσης της χρηματοοικονο¬ 
μικής του κατάστασης, ενδέχεται να παραβιάσει στο εγ¬ 
γύς μέλλον τις απαιτήσεις του Κανονισμού (ΕΕ) αριθμ. 
575/2013, του ν. 4261/2014, του Τίτλου II της Οδηγίας 
2014/65/ΕΕ ή οποιουδήποτε από τα άρθρα 3 έως 7, 14 έ¬ 
ως 17 και 24, 25 και 26 του Κανονισμού (ΕΕ) αριθμ. 
600/2014, και τα μέτρα που προβλέπονται στα άρθρα 27 
και 28 του νόμου ενσωμάτωσης της Οδηγίας 2014/59/ΕΕ 
δεν επαρκούν προς αντιμετώπιση της κατάστασης, 

γ) όταν το πιστωτικό ίδρυμα προβαίνει σε σοβαρές ή 
κατ' εξακολούθηση παραβάσεις διατάξεων νόμων ή απο¬ 
φάσεων της Τράπεζας της Ελλάδος ή του καταστατικού 
του ή σε σοβαρές διοικητικές παρατυπίες ή όταν η επι¬ 
χειρηματική του πορεία δημιουργεί εύλογες αμφιβολίες 
για τη χρηστή και συνετή διαχείριση των εταιρικών υπο¬ 
θέσεων από τη διοίκησή του, με συνέπεια να τίθενται σε 
κίνδυνο η φερεγγυότητα του πιστωτικού ιδρύματος, τα 
συμφέροντα των καταθετών του ή εν γένει η διασφάλι¬ 
ση της χρηματοοικονομικής σταθερότητας και η προστα¬ 
σία της εμπιστοσύνης του κοινού στο εγχώριο χρηματο¬ 
πιστωτικό σύστημα, 

δ) όταν διαφαίνεται ότι το πιστωτικό ίδρυμα δεν διαθέ¬ 
τει επαρκή ίδια κεφάλαια ή ότι δεν είναι σε θέση να εκ¬ 
πληρώσει τις υποχρεώσεις του και ιδίως να διασφαλίσει 
τα επιστρεπτέα κεφάλαια που του έχουν εμπιστευθεί οι 
καταθέτες και οι λοιποί πιστωτές του, 

ε) όταν το πιστωτικό ίδρυμα υποβάλλει σχετικό αίτη¬ 
μα. 

2. Η Τράπεζα της Ελλάδος διορίζει στο πιστωτικό ί¬ 
δρυμα επίτροπο στις ακόλουθες περιπτώσεις: 

«α) όταν το πιστωτικό ίδρυμα δεν έχει λάβει τα απα¬ 
ραίτητα διορθωτικά μέτρα κατ’ εφαρμογή της παραγρά¬ 
φου 1 του άρθρου 96 ή δεν έχει εφαρμόσει τις ρυθμίσεις 
ή τα μέτρα του σχεδίου ανάκαμψης, παρότι αυτό του ζη¬ 
τήθηκε από την Τράπεζα της Ελλάδος, σύμφωνα με την 
περίπτωση α' της παραγράφου 1 του άρθρου 27 του νό¬ 
μου ενσωμάτωσης της Οδηγίας 2014/59/ΕΕ, 


β) όταν το πιστωτικό ίδρυμα δεν συμμορφώνεται με 
την απόφαση της Τράπεζας της Ελλάδος κατά τις παρα¬ 
γράφους 1 ή 5 του άρθρου 136.» 

3. Στην απόφαση διορισμού του επιτρόπου ορίζεται αν 
ο επίτροπος διορίζεται: 

α) για να συμπράττει προσωρινά με το διοικητικό συμ¬ 
βούλιο του ιδρύματος, οπότε από την κοινοποίηση στο 
πιστωτικό ίδρυμα του διορισμού του επιτρόπου κάθε 
πράξη που αφορά στη διοίκηση του πιστωτικού ιδρύμα¬ 
τος είναι ανίσχυρη εάν δεν συνέπραξε και ο επίτροπος. 
Με την ίδια απόφαση καθορίζονται οι εξουσίες, ο ρόλος 
και τα καθήκοντα του επιτρόπου, καθώς και η υποχρέω¬ 
ση του διοικητικού συμβουλίου του ιδρύματος να ζητά τη 
γνώμη ή να εξασφαλίζει τη συναίνεσή του πριν από τη 
λήψη ορισμένων αποφάσεων ή την ανάληψη ορισμένων 
δράσεων, 

β) για να αντικαταστήσει προσωρινά το διοικητικό συμ¬ 
βούλιο του ιδρύματος, εάν η Τράπεζα της Ελλάδος κρί¬ 
νει, κατόπιν σχετικής εισήγησης του επιτρόπου εάν συ¬ 
ντρέχει περίπτωση ή από άλλα στοιχεία και πληροφο¬ 
ρίες που διαθέτει, ότι οι εργασίες του πιστωτικού ιδρύ¬ 
ματος δεν μπορούν να εξακολουθήσουν υπό την παρού¬ 
σα διοίκηση. 

Η επιλογή μεταξύ σύμπραξης του διοικητικού συμβου¬ 
λίου με τον επίτροπο και αντικατάστασής του από αυτόν 
μπορεί να τροποποιηθεί με μεταγενέστερη απόφαση της 
Τράπεζας της Ελλάδος. Τηρουμένου του παρόντος άρ¬ 
θρου, ο διορισμός επιτρόπου δεν θίγει τα δικαιώματα 
των μετόχων. 

4. Ο επίτροπος αξιολογεί την εν γένει οικονομική, διοι¬ 
κητική και οργανωτική κατάσταση του πιστωτικού ιδρύ¬ 
ματος και τη χρηματοοικονομική θέση του και καταβάλ¬ 
λει κάθε δυνατή προσπάθεια για τη διασφάλιση της ομα¬ 
λής λειτουργίας του και την αποκατάσταση της υγιούς 
και συνετής διαχείρισης της επιχειρηματικής δραστηριό- 
τητάς του, με σκοπό είτε την ανάκαμψη του πιστωτικού 
ιδρύματος είτε την προετοιμασία εφαρμογής των μέ¬ 
τρων εξυγίανσης του νόμου ενσωμάτωσης της Οδηγίας 
2014/59/ΕΕ ή θέσης του πιστωτικού ιδρύματος υπό ειδι¬ 
κή εκκαθάριση κατά το άρθρο 145. 

5. Ο επίτροπος επιλέγεται μεταξύ προσώπων αναγνω¬ 
ρισμένου κύρους και επαγγελματικής εμπειρίας σε τρα¬ 
πεζικά θέματα, είναι πλήρους απασχόλησης και υπόκει- 
ται στους κανόνες περί απορρήτου της παραγράφου 1 
του άρθρου 54. Στο πρόσωπό του δεν πρέπει να προκύ¬ 
πτει σύγκρουση συμφερόντων. 

6. Η απόφαση της Τράπεζας της Ελλάδος για το διορι¬ 
σμό επιτρόπου κοινοποιείται αμελλητί στο πιστωτικό ί¬ 
δρυμα και ισχύει από τη λήψη της ως άνω κοινοποίησης. 
Κοινοποιείται επίσης στην αρχή εξυγίανσης, στο Ταμείο 
Εγγύησης Καταθέσεων και Επενδύσεων, στις εποπτικές 
αρχές άλλων κρατών - μελών και στην ΕΑΤ. Η απόφαση 
για το διορισμό επιτρόπου δεν ενεργοποιεί τη διαδικασία 
αποζημιώσεων καταθετών και επενδυτών πελατών του 
ν. 3746/2009 (Α' 27) και του ν. 2533/1997. Επίσης, ο διο¬ 
ρισμός επιτρόπου δεν συνεπάγεται την ακύρωση, καταγ¬ 
γελία ή τροποποίηση συμφωνιών, το ληξιπρόθεσμο οποι- 
ουδήποτε χρέους του πιστωτικού ιδρύματος ή την ανα¬ 
στολή των ατομικών διώξεων κατά αυτού. 

7. Με την απόφαση διορισμού επιτρόπου ή και με αυ¬ 
τοτελή απόφαση σε οποιονδήποτε χρόνο μπορεί να κα¬ 
θορίζονται θέματα για τα οποία απαιτείται απόφαση της 

Τράπεζας της Ελλάδος ή σχετική εκ μέρους της έγκριση. 
Επιπλέον, με την ως άνω απόφαση μπορεί να απαιτείται 
από τον επίτροπο η λήψη συγκεκριμένων μέτρων ή η α¬ 
ποφυγή συγκεκριμένων ενεργειών προς ικανοποίηση 
του σκοπού της παραγράφου 4. Σε κάθε περίπτωση, ο ε¬ 
πίτροπος συγκαλεί γενική συνέλευση των μετόχων του 
ιδρύματος και διαμορφώνει την ημερήσια διάταξη μόνον 
με την έγκριση της Τράπεζας της Ελλάδος. 

8. Ο επίτροπος υποχρεούται να υποβάλει στην Τράπε¬ 
ζα της Ελλάδος τις ακόλουθες εκθέσεις: 

α) Το συντομότερο δυνατόν και σε κάθε περίπτωση ε¬ 
ντός τριάντα (30) ημερών από την έκδοση της απόφασης 
διορισμού του, έκθεση απογραφής των στοιχείων του ε¬ 
νεργητικού και παθητικού του πιστωτικού ιδρύματος. Η 
ως άνω έκθεση κατατάσσει τα στοιχεία του ενεργητικού 
του πιστωτικού ιδρύματος σε κατηγορίες κινδύνου και 
ταξινομεί τα μη εξυπηρετούμενα δάνεια. 

β) Το συντομότερο δυνατόν και σε κάθε περίπτωση, ε¬ 
κτός εάν έχει συμφωνηθεί άλλος χρόνος με την Τράπεζα 
της Ελλάδος, εντός εξήντα (60) ημερών από την έκδοση 
της απόφασης διορισμού του, έκθεση για: 

αα) την εν γένει οικονομική κατάσταση, τη χρηματοοι¬ 
κονομική θέση και τις προοπτικές του πιστωτικού ιδρύ¬ 
ματος, που περιλαμβάνει έναν αναθεωρημένο ισολογι¬ 
σμό και μια προκαταρκτική εκτίμηση της καταλληλότη¬ 
τας των μέτρων εξυγίανσης και των ενδεχόμενων επι¬ 
πτώσεων στη θέση των μετόχων και πιστωτών σε περί¬ 
πτωση ειδικής εκκαθάρισης, 
ββ) το προτεινόμενο σχέδιο δράσης που μπορεί κατά 
περίπτωση να περιλαμβάνει προτάσεις: 

ί) για την επιστροφή του πιστωτικού ιδρύματος σε ο¬ 
μαλή λειτουργία μέσω διορθωτικών μέτρων, καθώς και 
για την πολιτική διανομής μερισμάτων, 

Ν) για τη λήψη τυχόν άλλων μέτρων προκειμένου να 
διασφαλισθεί η χρηματοοικονομική σταθερότητα και να 
προστατευθεί η εμπιστοσύνη του κοινού στο εγχώριο 
χρηματοπιστωτικό σύστημα, συμπεριλαμβανομένων των 
μέτρων εξυγίανσης, και 

ίϋ) για την προετοιμασία θέσης του πιστωτικού ιδρύμα¬ 
τος υπό καθεστώς ειδικής εκκαθάρισης σε περίπτωση 
που δεν κρίνεται εφικτή η ανάκαμψη ή εξυγίανσή του. 

Για τα αναφερόμενα στην ανωτέρω περίπτωση αα' ο 
επίτροπος υποβάλλει έκθεση και κατά τη λήξη της θητεί¬ 
ας του. Ο επίτροπος υποχρεούται να παρέχει οποιοδή- 
ποτε άλλο στοιχείο ή να υποβάλει οποιαδήποτε πρόσθε¬ 
τη έκθεση του ζητηθεί από την Τράπεζα της Ελλάδος. Ο 
επίτροπος επιβλέπει την εφαρμογή ή εφαρμόζει ο ίδιος 
το σχέδιο δράσης. 

γ) Ανά χρονικά διαστήματα που ορίζονται από την Τρά¬ 
πεζα της Ελλάδος και κατά τη λήξη της θητείας του, έκ¬ 
θεση για τις πράξεις που πραγματοποιήθηκαν κατά τη 
διάρκεια της θητείας του. 

9. Στις περιπτώσεις εφαρμογής του παρόντος άρθρου, 
είναι δυνατή η σφράγιση γραφείων και εγκαταστάσεων 
του πιστωτικού ιδρύματος από όργανα της Τράπεζας της 
Ελλάδος με τη συνδρομή της αστυνομικής αρχής κατά 
τους όρους του νόμου. Η διοίκηση και οι εργαζόμενοι 
του πιστωτικού ιδρύματος υποχρεούνται να παρέχουν 
στον επίτροπο οποιοδήποτε στοιχείο ή πληροφορία τους 
ζητηθεί σχετικά με το πιστωτικό ίδρυμα και να διευκολύ¬ 
νουν την άσκηση των κατά το νόμο και την απόφαση της 
Τράπεζας της Ελλάδος καθηκόντων του επιτρόπου. 


10. Ο επίτροπος, είτε αναλαμβάνει είτε συμπράττει α¬ 
πλώς στη διοίκηση του πιστωτικού ιδρύματος, μπορεί: 

α) να προσλαμβάνει εξωτερικούς νομικούς ή οικονομι¬ 
κούς συμβούλους, καθώς και λοιπό βοηθητικό προσωπι¬ 
κό και 

β) να ασκεί στο όνομα του πιστωτικού ιδρύματος κάθε 
ένδικο βοήθημα ή μέσο για την προάσπιση των συμφερό¬ 
ντων του, συμπεριλαμβανομένων αγωγών αποζημίωσης 
κατά προσώπων της διοίκησης ή του προσωπικού, εφό¬ 
σον με πράξεις ή παραλείψεις τους ζημίωσαν το πιστωτι¬ 
κό ίδρυμα. Τα σχετικά έξοδα βαρύνουν το πιστωτικό ί¬ 
δρυμα. 

11.0 επίτροπος ευθύνεται μόνο για δόλο και βαριά α¬ 
μέλεια για πράξεις ή παραλείψεις κατά την εκτέλεση 
των καθηκόντων του. Δεν ευθύνεται βάσει της εταιρικής 
ή της πτωχευτικής νομοθεσίας. 

12. Ο επίτροπος υπόκειται στον έλεγχο και την επο- 
πτεία της Τράπεζας της Ελλάδος. Η αμοιβή και το εν γέ- 
νει κόστος που συνεπάγεται η άσκηση των καθηκόντων 
του επιτρόπου καλύπτεται από το πιστωτικό ίδρυμα στο 
οποίο έχει διορισθεί επίτροπος, σύμφωνα με σχετική α¬ 
πόφαση της Τράπεζας της Ελλάδος. Σε περίπτωση αδυ¬ 
ναμίας του πιστωτικού ιδρύματος να καταβάλει το σύνο¬ 
λο ή μέρος της δαπάνης, η Τράπεζα της Ελλάδος μπορεί 
να προβεί στην καταβολή, έχοντας αξίωση στην απόδο¬ 
ση των καταβληθέντων, στην οποία εφαρμόζεται το δεύ¬ 
τερο εδάφιο του άρθρου 55Ε του Καταστατικού της. 

13. Ο επίτροπος διορίζεται για διάστημα που δεν υπερ¬ 
βαίνει τους δώδεκα (12) μήνες. Ο ως άνω διορισμός μπο¬ 
ρεί να παρατείνεται με απόφαση της Τράπεζας της Ελ¬ 
λάδος για διάστημα που δεν υπερβαίνει εκάστοτε τους 
έξι (6) μήνες. Με απόφαση της Τράπεζας της Ελλάδος 
μπορεί να αντικαθίσταται ο επίτροπος ανά πάσα στιγμή 
και για οποιονδήποτε λόγο ή να τερματίζεται το έργο 
του. Ο τερματισμός του έργου του επιτρόπου πριν από 
τη λήξη της κατά τις περιπτώσεις α' και β' της παρού¬ 
σας παραγράφου ορισθείσας θητείας επιτρέπεται εφό¬ 
σον η Τράπεζα της Ελλάδος διαπιστώσει ότι: 

α) οι λόγοι διορισμού του κατά την παράγραφο 1, δεν 
υφίστανται πλέον ή 

β) το πιστωτικό ίδρυμα δεν μπορεί να ανακάμψει ή να 
εξυγιανθεί. Στην τελευταία περίπτωση, η Τράπεζα της 
Ελλάδος αποφασίζει την ανάκληση της άδειας του πι¬ 
στωτικού ιδρύματος, κατά το άρθρο 19 και το θέτει υπό 
ειδική εκκαθάριση κατά το άρθρο 145. Σε περίπτωση τερ¬ 
ματισμού του έργου του επιτρόπου που δεν σχετίζεται 
με τη θέση του πιστωτικού ιδρύματος υπό ειδική εκκαθά¬ 
ριση, ο επίτροπος εξακολουθεί να ασκεί τα καθήκοντά 
του μέχρι το διορισμό ή την εκλογή νέου διοικητικού 
συμβουλίου. 

14. Όταν δυνάμει δικαστικής αποφάσεως προκύπτει ά¬ 
μεσα ή έμμεσα θέμα νομιμότητας ή εγκυρότητας της ε¬ 
κλογής, συγκρότησης, σύνθεσης ή λειτουργίας του διοι¬ 
κητικού συμβουλίου πιστωτικού ιδρύματος, η Τράπεζα 
της Ελλάδος διορίζει επίτροπο, ο οποίος ασκεί τη διοίκη¬ 
ση του πιστωτικού ιδρύματος σύμφωνα με τις διατάξεις 
του παρόντος άρθρου για διάστημα τριών (3) έως έξι (6) 
μηνών που μπορεί να παρατείνεται. 

15. Ειδικότερα θέματα και λεπτομέρειες για την εφαρ¬ 
μογή των διατάξεων του παρόντος άρθρου ρυθμίζονται 
με απόφαση της Τράπεζας της Ελλάδος.» 

5. Προστίθεται άρθρο 145α, ως εξής: 

«Αρθρο 145α 

Κατάταξη των απαιτήσεων στην ειδική εκκαθάριση 

Ι.Κατά την ειδική εκκαθάριση των πιστωτικών ιδρυμά¬ 
των και με την επιφύλαξη της παραγράφου 2 του παρό¬ 
ντος άρθρου, οι κατωτέρω απαιτήσεις κατατάσσονται 
προνομιακά κατά την ακόλουθη σειρά: 

(α) Απαιτήσεις της περίπτωσης γ' του άρθρου 154 του 
Πτωχευτικού Κώδικα. 

(β) Απαιτήσεις του Δημοσίου σε περίπτωση εφαρμο¬ 
γής των άρθρων 57 ή 58 του νόμου ενσωμάτωσης της Ο¬ 
δηγίας 2014/59/ΕΕ. 

(γ) Απαιτήσεις από εγγυημένες καταθέσεις ή απαιτή¬ 
σεις του ΤΕΚΕ, το οποίο υποκαθίσταται στα δικαιώματα 
και υποχρεώσεις των καταθετών, στους οποίους κατα¬ 
βάλλει αποζημίωση, κατά το μέτρο αυτής της αποζημίω¬ 
σης ή απαιτήσεις του ΤΕΚΕ λόγω της χρήσης του Σκέ¬ 
λους Κάλυψης Καταθέσεων (ΣΚΚ) στο πλαίσιο της εξυ¬ 
γίανσης κατά το άρθρο 104 του νόμου ενσωμάτωσης της 
Οδηγίας 2014/59/ΕΕ. 

(δ) Απαιτήσεις του Δημοσίου από κάθε αιτία, με τις 
προσαυξήσεις κάθε φύσης και τους τόκους που επιβαρύ¬ 
νουν τις απαιτήσεις αυτές. 

(ε) Οι ακόλουθες απαιτήσεις: 

(αα) Απαιτήσεις του Ταμείου Εξυγίανσης σύμφωνα με 
την παράγραφο 6 του άρθρου 98 σε περίπτωση χρηματο¬ 
δότησης με σκοπό την εκπλήρωση των υποχρεώσεων 
του Ταμείου Εξυγίανσης κατά τα ειδικότερα οριζόμενα 
στο άρθρο 95 του νόμου ενσωμάτωσης της Οδηγίας 
2014/59/ΕΕ. 

(ββ) Απαιτήσεις από επιλέξιμες καταθέσεις κατά το 
τμήμα που υπερβαίνουν το όριο κάλυψης κατά την περί¬ 
πτωση α' της παρ. 2 του άρθρου 9 του ν. 3746/2009 για 
καταθέσεις φυσικών προσώπων και πολύ μικρών, μικρών 
και μεσαίων επιχειρήσεων. 

(στ) Απαιτήσεις από καλυπτόμενες επενδυτικές υπη¬ 
ρεσίες με την έννοια της περίπτωσης β' παράγραφος 2 
του άρθρου 2 και της περίπτωσης α' παρ. 1 του άρθρου 
10 του ν. 3746/2009 ή απαιτήσεις του ΤΕΚΕ, το οποίο υ¬ 
ποκαθίσταται στα δικαιώματα και υποχρεώσεις των πε¬ 
λατών επενδυτών, στους οποίους καταβάλλει αποζημίω¬ 
ση, κατά το μέτρο αυτής της αποζημίωσης. 

(ζ) Απαιτήσεις από επιλέξιμες καταθέσεις κατά το τμή¬ 
μα που υπερβαίνουν το όριο κάλυψης κατά την περίπτω¬ 
ση α' της παρ. 2 του άρθρου 9 του ν. 3746/2009 και δεν 
εμπίπτουν στην περίπτωση ε' ανωτέρω. 

(η) Απαιτήσεις από καταθέσεις που εμπίπτουν στην ε¬ 
ξαίρεση από την καταβολή αποζημιώσεων σύμφωνα με 
το άρθρο 11 του ν. 3746/2009, στις οποίες όμως δεν συ- 
μπεριλαμβάνονται οι καταθέσεις που εμπίπτουν στις πε¬ 
ριπτώσεις 3, 14, 15 της διάταξης αυτής. 

Οι απαιτήσεις αα' καιββ' της περίπτωσης ε' ανωτέρω 
ικανοποιούνται συμμέτρως. Κατά τα λοιπά ισχύουν οι 
διατάξεις των άρθρων 154 επ. του Πτωχευτικού Κώδικα. 

2. Κατά παρέκκλιση των ανωτέρω προηγείται η προνο¬ 
μιακή ικανοποίηση των κάτωθι απαιτήσεων, κατά τα ειδι¬ 
κότερα κατά περίπτωση οριζόμενα: 

α) Αν στην ειδική εκκαθάριση πιστωτικού ιδρύματος υ- 
φίστανται δικαιώματα από συμφωνίες παροχής χρηματο¬ 
οικονομικής ασφάλειας κατά την έννοια του άρθρου 2 
του ν. 3301/2004, ο ασφαλειολήπτης ικανοποιείται από 
την ασφάλεια κατ’ αποκλεισμό, μέχρι πλήρους ικανοποί¬ 
ησής του, κάθε άλλης απαίτησης (παράγραφος 4 του άρ¬ 
θρου 145 του ν. 4261/2014). 


β) Κατά την ενεργοποίηση της διαδικασίας αποζημίω¬ 
σης καταθετών, σύμφωνα με τα προβλεπόμενα στο άρ¬ 
θρο 13 του ν. 3746/2009, τα κεφάλαια του ΣΚΚ του ΤΕΚΕ 
που είναι κατατεθειμένα στο περιελθόν σε αδυναμία πι¬ 
στωτικό ίδρυμα, οι προκύπτοντες δεδουλευμένοι τόκοι, 
καθώς και κάθε τυχόν οφειλόμενη εισφορά προς το ΣΚΚ 
του ΤΕΚΕ αποδίδονται αμέσως στο τελευταίο από τους 
ασκούντες τη διοίκηση του πιστωτικού ιδρύματος, κατά 
παρέκκλιση κάθε άλλης διάταξης ουσιαστικού ή δικονο- 
μικού δικαίου και πριν από την ικανοποίηση οποιοσδήπο¬ 
τε άλλης απαίτησης. 

γ) Κατά την ενεργοποίηση της διαδικασίας αποζημίω¬ 
σης επενδυτών, σύμφωνα με τα προβλεπόμενα στο άρ¬ 
θρο 13 του ν. 3746/2009, τα κεφάλαια του Σκέλους Κά¬ 
λυψης Επενδύσεων (ΣΚΕ) του ΤΕΚΕ που είναι κατατε¬ 
θειμένα στο περιελθόν σε αδυναμία πιστωτικό ίδρυμα, οι 
προκύπτοντες δεδουλευμένοι τόκοι, καθώς και κάθε τυ¬ 
χόν οφειλόμενη εισφορά προς το ΣΚΕ του ΤΕΚΕ αποδί¬ 
δονται αμέσως στο τελευταίο από τους ασκούντες τη δι¬ 
οίκηση του περιελθόντος σε αδυναμία πιστωτικού ιδρύ¬ 
ματος, κατά παρέκκλιση κάθε άλλης διάταξης ουσιαστι¬ 
κού ή δικονομικού δικαίου και πριν από την ικανοποίηση 
οποιοσδήποτε άλλης απαίτησης. 

3. Το παρόν άρθρο δεν εφαρμόζεται σε ειδικές εκκα¬ 
θαρίσεις πιστωτικών ιδρυμάτων που άρχισαν πριν την έ¬ 
ναρξη ισχύος του νόμου ενσωμάτωσης της Οδηγίας 
2014/59/ΕΕ, οι οποίες εξακολουθούν να διέπονται από 
τις διατάξεις που ίσχυαν κατά το χρόνο θέσης του πι¬ 
στωτικού ιδρύματος σε ειδική εκκαθάριση.» 

Άρθρο 121 

Τροποποιήσεις του ν. 3606/2007 (ΑΊ95) 

Στο άρθρο 23 του ν. 3606/2007, μετά την παράγραφο 
2, προστίθεται παράγραφος 2 α, ως εξής: 

«2 α. Κατά την εκκαθάριση των επιχειρήσεων επενδύ¬ 
σεων του σημείου 2 της παραγράφου 1 του άρθρου 4 του 
Κανονισμού (ΕΕ) αριθμ. 575/2013 που υπόκεινται στην 
απαίτηση αρχικού κεφαλαίου που καθορίζεται στην παρ. 
2 του άρθρου 29 του ν. 4261/2014, οι αξιώσεις του Συ- 
νεγγυητικού από αποζημιώσεις σύμφωνα με τα άρθρα 65 
έως 67 του ν. 2533/1997 που υπερβαίνουν τις κατά το 
άρθρο 71 του ν. 2533/1997 εισφορές της επιχείρησης ε¬ 
πενδύσεων κατατάσσονται ύστερα από τις αξιώσεις πε¬ 
λατών κατά την προηγούμενη παράγραφο και πριν από 
τη σειρά των απαιτήσεων που ορίζεται στην περίπτωση 3 
του άρθρου 975 του ΚΠολΔ και πριν από τη διαίρεση κα¬ 
τά το άρθρο 977 του ΚΠολΔ.» 

ΚΕΦΑΛΑΙΟ Κ 

ΘΕΜΑΤΑ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
Άρθρο 122 

Σύσταση Επιτροπής Λήψης Μέτρων Εξυγίανσης 
στην Επιτροπή Κεφαλαιαγοράς 
(άρθρο 3 παράγραφος 3 της Οδηγίας 2014/59/ΕΕ) 

1. Συνιστάται στην Επιτροπή Κεφαλαιαγοράς Επιτρο¬ 
πή Λήψης Μέτρων Εξυγίανσης (ΕΛΜΕ), που αποτελείται 
από τους εξής: 

α. Τον εκάστοτε Αντιπρόεδρο του Διοικητικού Συμβου¬ 
λίου της Επιτροπής Κεφαλαιαγοράς, που δεν είναι επι¬ 
φορτισμένος με την εποπτεία των επιχειρήσεων επενδύ¬ 
σεων, ως πρόεδρο. 

β. Τον Προϊστάμενο της Διεύθυνσης Μελετών, Πιστο¬ 
ποίησης και Μηχανοργάνωσης της Επιτροπής Κεφαλαια¬ 
γοράς. 

γ. Ένα μη εκτελεστικό μέλος του Διοικητικού Συμβου¬ 
λίου της Επιτροπής Κεφαλαιαγοράς. 

2. Η ως άνω Επιτροπή συγκροτείται με απόφαση του 
Διοικητικού Συμβουλίου της Επιτροπής Κεφαλαιαγοράς. 

Χρέη γραμματέα της Επιτροπής εκτελεί υπάλληλος 
της Μονάδας Εξυγίανσης Επιχειρήσεων Επενδύσεων. 

3. Η ΕΛΜΕ συγκαλείται από τον Πρόεδρό της και συ¬ 
νεδριάζει τουλάχιστον άπαξ μηνιαίως, εφόσον παρίστα- 
νται αυτοπροσώπως δύο τουλάχιστον από τα μέλη της. 
Οι αποφάσεις της ΕΛΜΕ λαμβάνονται με δύο τουλάχι¬ 
στο θετικές ψήφους. Σε περίπτωση ισοψηφίας, το θέμα 
παραπέμπεται στη ολομέλεια της ΕΛΜΕ. 

Άρθρο 123 

Αρμοδιότητες της Επιτροπής Λήψης 
Μέτρων Εξυγίανσης 

(άρθρο 3 παράγραφος 3 της Οδηγίας 2014/59/ΕΕ) 

1. Η Επιτροπή Λήψης Μέτρων Εξυγίανσης (ΕΛΜΕ) έ¬ 
χει τις εξής αρμοδιότητες: 

α. Την άσκηση των εξουσιών και διενέργεια πράξεων 
εξυγίανσης που ανατίθενται στην αρχή εξυγίανσης και 
προβλέπονται στον παρόντα νόμο. 

β. Την έκδοση όλων των ατομικών διοικητικών πράξε¬ 
ων και τη λήψη των αποφάσεων, οι οποίες προβλέπονται 
στον παρόντα νόμο, εκτός από αυτές που αφορούν στην 
επιβολή διοικητικών κυρώσεων και αυτές που αφορούν 
σε αποκλειστική αρμοδιότητα της Επιτροπής Κεφαλαια¬ 
γοράς ως αρμόδιας αρχής. 

γ. Την εισήγηση προς το Διοικητικό Συμβούλιο της Επι¬ 
τροπής Κεφαλαιαγοράς αφενός για την επιβολή διοικη¬ 
τικών κυρώσεων, σύμφωνα με τη παράγραφο 2 του άρ¬ 
θρου 110 και αφετέρου για τη λήψη αποφάσεων που α¬ 
φορούν στην αποκλειστική υπό τον παρόντα νόμο αρμο¬ 
διότητα της Επιτροπής Κεφαλαιαγοράς ως αρμόδιας αρ¬ 
χής- 

δ. Την πρόταση προς το Διοικητικό Συμβούλιο της Επι¬ 
τροπής Κεφαλαιαγοράς για την έκδοση των κανονιστι¬ 
κών αποφάσεων που προβλέπονται από τον παρόντα νό¬ 
μο. 

2. Για την αποτελεσματική άσκηση των παραπάνω αρ¬ 
μοδιοτήτων, η Επιτροπή Λήψης Μέτρων Εξυγίανσης επι- 
κουρείται και υποστηρίζεται από τη Μονάδα Εξυγίανσης 
Επιχειρήσεων Επενδύσεων της Επιτροπής Κεφαλαιαγο¬ 
ράς. 

3. Η Επιτροπή Λήψης Μέτρων Εξυγίανσης, κατά την ά¬ 
σκηση των αρμοδιοτήτων της, δεν υπόκειται σε οδηγίες 
ή εντολές κανενός άλλου οργάνου της Επιτροπής Κεφα¬ 
λαιαγοράς ή οποιουδήποτε άλλου κρατικού οργάνου. 

Άρθρο 124 

Εξουσίες της Μονάδας Εξυγίανσης 
Επιχειρήσεων Επενδύσεων 
(άρθρο 3 παράγραφος 3 της Οδηγίας 2014/59/ΕΕ) 

Για την αποτελεσματική άσκηση των αρμοδιοτήτων 
της, η Μονάδα Εξυγίανσης Επιχειρήσεων Επενδύσεων 
της Επιτροπής Κεφαλαιαγοράς: 

α) απαιτεί από τις επιχειρήσεις επενδύσεων, τους ελε¬ 
γκτές, καθώς και από κάθε άλλο πρόσωπο να της παρέ¬ 
χουν πληροφορίες και έγγραφα, μη δυνάμενα να επικα- 
λεσθούν επαγγελματικό ή άλλο απόρρητο, 


β) έχει πρόσβαση σε και λαμβάνει αντίγραφα ή απο¬ 
σπάσματα από έγγραφα, βιβλία και άλλα στοιχεία που 
τηρούνται σε οποιαδήποτε μορφή (έγγραφη, ηλεκτρονι¬ 
κή, μαγνητική ή άλλη) από τους αναφερόμενους στο 
προηγούμενο εδάφιο, οι οποίοι δεν δικαιούνται να επικα- 
λεσθούν επαγγελματικό ή άλλο απόρρητο, 
γ) αν υπάρξει άρνηση πρόσβασης σε έγγραφα, βιβλία 
ή άλλα στοιχεία ή παροχής αντιγράφων ή αποσπασμά¬ 
των τους σύμφωνα με την προηγούμενη παράγραφο, να 
προβαίνει σε κατάσχεση των σχετικών βιβλίων, εγγρά¬ 
φων και άλλων στοιχείων, στα οποία συμπεριλαμβάνο- 
νται και τα ηλεκτρονικά μέσα αποθήκευσης και μεταφο¬ 
ράς δεδομένων, που βρίσκονται στην επαγγελματική ε¬ 
γκατάσταση των προσώπων, κατά τον τρόπο που ορίζε¬ 
ται στο άρθρο 22 του ν. 3340/2005 (Α' 112), 
δ) ζητά και λαμβάνει στοιχεία από τις υπόλοιπες Διευ¬ 
θύνσεις της Επιτροπής Κεφαλαιαγοράς. 

Άρθρο 125 

Τροποποίηση του π.δ. 65/2009 (Α' 88) 

(άρθρο 3 παράγραφοι 3, 4, 8 της Οδηγίας 2014/59ΕΕ) 

1. Το πρώτο εδάφιο του άρθρου 1 του π.δ. 65/2009, α¬ 
ντικαθίσταται ως εξής: 

«Οι υπηρεσίες του εποπτευόμενου από τον Υπουργό 
Οικονομικών Ν.Π.Δ.Δ. (άρθρο 76 του ν. 1969/1991 
(Α' 167) και άρθρο 22 του ν. 3371/2005 (Α' 178), Επιτρο¬ 
πή Κεφαλαιαγοράς (ΕΚ), οι οποίες διαρθρώνονται ως κα¬ 
τωτέρω και ασκούν τις αρμοδιότητες που ορίζονται στα 
άρθρα 2 έως 15α, είναι οι εξής:» 

2. Στο τέλος του άρθρου 1, όπως τροποποιείται με την 
παράγραφο 1 του παρόντος άρθρου, προστίθεται περί¬ 
πτωση 15 που έχει ως εξής: 

«15. Μονάδα Εξυγίανσης Επιχειρήσεων Επενδύσεων» 

3. Μετά το άρθρο 15 προστίθεται άρθρο 15α, ως εξής: 

«Άρθρο 15α 

Μονάδα Εξυγίανσης Επιχειρήσεων Επενδύσεων 

Η Μονάδα Εξυγίανσης Επιχειρήσεων Επενδύσεων 
λειτουργεί σε επίπεδο Τμήματος, είναι αυτοτελής και υ¬ 
πάγεται απευθείας στην Επιτροπή Λήψης Μέτρων Εξυ¬ 
γίανσης. 

Η Μονάδα Εξυγίανσης Επιχειρήσεων Επενδύσεων έ¬ 
χει τις εξής αρμοδιότητες: 

α) παρακολουθεί την κατάσταση των επιχειρήσεων ε¬ 
πενδύσεων βάσει της πληροφόρησης που λαμβάνει από 
την Διεύθυνση Φορέων προκειμένου να εξεταστεί η ε¬ 
φαρμογή των μέτρων εξυγίανσης, 
β) καταρτίζει τα σχέδια εξυγίανσης των επιχειρήσεων 
επενδύσεων κατόπιν διαβούλευσης και άντλησης στοι¬ 
χείων από την Διεύθυνση Φορέων, 
γ) διερευνά την εκπλήρωση των προύποθέσεων για 
την εφαρμογή μέτρων εξυγίανσης, 
δ) παρακολουθεί την εφαρμογή της διαδικασίας των 
μέτρων εξυγίανσης, 

ε) εισηγείται προς την Επιτροπή Λήψης Μέτρων Εξυ¬ 
γίανσης για θέματα της αρμοδιότητάς της σε συνεργα¬ 
σία, όπου απαιτείται, με τη Διεύθυνση Νομικών Υπηρε¬ 
σιών. 

στ) ασκεί κάθε άλλη αρμοδιότητα που προβλέπεται 
στις διατάξεις του νόμου για την εξυγίανση Επιχειρήσε¬ 
ων Επενδύσεων.» 

4. Στο τέλος του άρθρου 25, προστίθεται παράγραφος 
16, ως εξής: 

«16. Της Μονάδας Εξυγίανσης Επιχειρήσεων Επενδύ¬ 
σεων προΐστανται υπάλληλοι του Κλάδου ΠΕ Διοικητι¬ 
κού - Οικονομικού ή υπάλληλοι του Ειδικού Επιστημονι¬ 
κού Προσωπικού με ειδικότητα ελεγκτή ή οικονομολό¬ 
γου ή νομικού και εάν δεν υπάρχουν ή δεν επαρκούν του 
κλάδου ΤΕ Διοικητικού - Λογιστικού και αν δεν υπάρ¬ 
χουν ή δεν επαρκούν του κλάδου ΔΕ Διοικητικών - Γραμ¬ 
ματέων.» 

Άρθρο 126 

Στελέχωση της Μονάδας Εξυγίανσης Επιχειρήσεων 
Επενδύσεων της Επιτροπής Κεφαλαιαγοράς 

(άρθρο 3 παράγραφοι 3, 4 της Οδηγίας 2014/59/ΕΕ) 

1. Συνιστώνται στην Επιτροπή Κεφαλαιαγοράς 15 θέ¬ 
σεις ειδικού επιστημονικού προσωπικού με σχέση εργα¬ 
σίας ιδιωτικού δικαίου για την κάλυψη των αναγκών της 
Μονάδας Εξυγίανσης επιχειρήσεων επενδύσεων. 

Οι θέσεις αυτές έχουν ως εξής: 

Πέντε (5) Θέσεις Οικονομολόγων, 

Εξι (6) Θέσεις Ελεγκτών και 

Τέσσερις (4) Θέσεις Νομικών. 

2. Τα προσόντα που πρέπει να έχουν οι παραπάνω εί¬ 
ναι τα εξής: 

α. Προσόντα διορισμού στις θέσεις ελεγκτών ορίζο¬ 
νται τα προβλεπόμενα στις παρ. 6 και 7 του άρθρου 35 
του ν. 2324/1995. 

β. Προσόντα διορισμού στις θέσεις οικονομολόγων και 
νομικών ορίζονται τα προβλεπόμενα στο άρθρο 2 του 
π.δ. 50/2001 (Α' 39), 

3. Η γνώση της ξένης γλώσσας στις παραπάνω περι¬ 
πτώσεις αποδεικνύεται σύμφωνα με το άρθρο 28 του 
π.δ. 50/2001. 

4. Το ανωτέρω προσωπικό υπηρετεί με απόσπαση, με¬ 
τάταξη ή κατόπιν νέας πρόσληψης που διενεργείται σύμ¬ 
φωνα με τις κείμενες διατάξεις. Μέχρι την ολοκλήρωση 
των διαδικασιών στελέχωσης της Μονάδας, οι αρμοδιό- 
τητές της θα ασκούνται από το υφιστάμενο μόνιμο και 
ειδικό επιστημονικό προσωπικό της Επιτροπής Κεφαλαι¬ 
αγοράς, το οποίο οργανωτικά διαχωρίζεται από τις επο¬ 
πτικές λειτουργίες της Επιτροπής Κεφαλαιαγοράς. 

Άρθρο 127 

Τροποποίηση του ν. 3152/2003 (Α 152) 

Στην περίπτωση γ' της παρ. 2 του άρθρου 17 του 
ν. 3152/2003, προστίθεται εδάφιο που έχει ως εξής: 

«Η παράγραφος 2 του άρθρου 24 του ν.1868/1989 
(Α'230), όπως εκάστοτε ισχύει, εφαρμόζεται για τους 
δικηγόρους που υπηρετούν στην Επιτροπή Κεφαλαιαγο¬ 
ράς ως ειδικό επιστημονικό προσωπικό και τελούν σε υ¬ 


ποχρεωτική αναστολή άσκησης του λειτουργήματος 
τους.» 

Άρθρο 128 

Τροποποιήσεις του ν. 3833/2010 (Α 40) 

Στο τελευταίο εδάφιο της παρ. 1 του άρθρου 11 του 
ν. 3833/ 2010, όπως αυτό προστέθηκε με την παράγραφο 
Γ' του άρθρου δεύτερου του ν. 4254/2014 (Α' 85) μετά 
τις λέξεις «Τράπεζα της Ελλάδος» προστίθενται οι λέ¬ 
ξεις «και της Επιτροπής Κεφαλαιαγοράς για την εκπλή¬ 
ρωση της αποστολής τους, σύμφωνα με το τελευταίο ε¬ 
δάφιο της παραγράφου 3 του άρθρου 3 της Οδηγίας 
2014/59/ΕΕ». 

Άρθρο 129 

Τροποποίηση του ν. 2789/2000 
(μέτρο εφαρμογής του άρθρου 87 του Κανονισμού 
648/2012) 

Στο τέλος της παραγράφου 1 του άρθρου 9 του 
ν. 2789/2000 (Α'21), προστίθεται εδάφιο, ως εξής: 

« Οταν διαχειριστής συστήματος έχει παράσχει ασφά¬ 
λεια σε άλλον διαχειριστή συστήματος σε συνάρτηση με 
διαλειτουργικό σύστημα, τα δικαιώματα του παρέχοντος 
διαχειριστή συστήματος επί της εν λόγω ασφάλειας δεν 
θίγονται από την έναρξη διαδικασίας αφερεγγυότητας έ¬ 
ναντι του λαμβάνοντος την ασφάλεια διαχειριστή συ¬ 
στήματος.» 

ΚΕΦΑΛΑΙΟ ΚΑ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 130 

Μεταβατικές διατάξεις 

1. Από τη δημοσίευση του παρόντος νόμου καταργού- 
νται τα άρθρα 139 έως 144 του ν. 4261/2014 και οποια¬ 
δήποτε αναφορά σε αυτά νοείται στο εξής ως αναφορά 
στις αντίστοιχες κατά περιεχόμενο διατάξεις του παρό¬ 
ντος νόμου. 

2. Οι κατ’ εξουσιοδότηση των καταργηθέντων με την 
παράγραφο 1 άρθρων εκδοθείσες κανονιστικές πράξεις 
διατηρούνται σε ισχύ ως την αντικατάστασή τους από 
νεώτερες, εκτός αν το περιεχόμενό τους αντίκειται στις 
διατάξεις του παρόντος νόμου. 

3. Ειδικές εκκαθαρίσεις πιστωτικών ιδρυμάτων που ξε¬ 
κίνησαν πριν την έναρξη ισχύος του παρόντος και βρί¬ 
σκονται σε εξέλιξη εξακολουθούν να διέπονται από τις ι- 
σχύουσες κατά το χρόνο έναρξης της ειδικής εκκαθάρι¬ 
σης διατάξεις, εκτός αντίθετης ρητής διάταξης.» 

Άρθρο 3 
Εναρξη ισχύος 

1. Η ισχύς των διατάξεων των άρθρων 43 έως 55 και της 
περίπτωσης β' της παραγράφου 2 του άρθρου 56 του άρ¬ 
θρου 2 του παρόντος νόμου αρχίζει από την 1η Ιανουάρι¬ 
ου 2016. 

2. Η ισχύς των λοιπών διατάξεων του παρόντος νόμου 
αρχίζει από τη δημοσίευσή τους στην Εφημερίδα της Κυ- 
βερνήσεως, εκτός αν ορίζεται διαφορετικά στις επιμέρους 
διατάξεις. 

ΠΑΡΑΡΤΗΜΑ 


ΤΜΗΜΑΑ 

Πληροφορίες που πρέπει να περιέχονται στα σχέδια ανάκαμψης 

1. Περίληψη: 

α) των βασικών στοιχείων του σχεδίου και της συνολικής δυνατότητας ανάκαμψης, και 

β) των ουσιωδών μεταβολών που επήλθαν στο ίδρυμα από τότε που υπεβλήθη το 
πλέον πρόσφατο σχέδιο ανάκαμψης. 

2. Σχέδιο επικοινωνίας και γνωστοποίησης/, στο οποίο περιγράφεται ο τρόπος με τον 
οποίο σκοπεύει η επιχείρηση να διαχειριστεί κάθε ενδεχόμενη αρνητική αντίδραση 
της αγοράς. 

3. Το φάσμα των δράσεων σε επίπεδο κεφαλαίων και ρευστότητας οι οποίες 
απαιτούνται για τη διατήρηση ή την αποκατάσταση βιωσιμότητας και της 
χρηματοοικονομικής θέσης του ιδρύματος. 

4. Εκτίμηση του χρονοδιαγράμματος για την εκτέλεση κάθε ουσιώδους πτυχής του 
σχεδίου. 

5. Λεπτομερή περιγραφή: 

α) κάθε ουσιώδους εμποδίου στην αποτελεσματική και έγκαιρη εκτέλεση του σχεδίου, 
περιλαμβανομένης της θεώρησης της επίπτωσής του στον υπόλοιπο όμιλο, στους 
πελάτες και στους αντισυμβαλλομένους του ιδρύματος, 

β) των διαδικασιών για τον προσδιορισμό της αξίας και της εμπορευσιμότητας των 
βασικών επιχειρηματικών τομέων, των δραστηριοτήτων και των περιουσιακών 
στοιχείων του ιδρύματος, και 

γ) του τρόπου ενσωμάτωσης του σχεδίου ανάκαμψης στη δομή εταιρικής 
διακυβέρνησης του ιδρύματος, καθώς και των πολιτικών και διαδικασιών που διέπουν 
την έγκριση του σχεδίου ανάκαμψης και τον προσδιορισμό των προσώπων του 
ιδρύματος που είναι αρμόδια για την κατάρτιση και την εφαρμογή του σχεδίου. 

6. Προσδιορισμό των κρίσιμων λειτουργιών 

7. Ρυθμίσεις και μέτρα: 

α) για τη διατήρηση ή την αποκατάσταση των ιδίων κεφαλαίων του ιδρύματος, 

β) για τη διασφάλιση ότι το ίδρυμα έχει επαρκή πρόσβαση σε έκτακτες πηγές 
χρηματοδότησης, περιλαμβανομένων πιθανών πηγών ρευστότητας, αξιολόγηση των 
διαθέσιμων εξασφαλίσεων και της δυνατότητας μεταφοράς ρευστότητας μεταξύ των 
μελών του ομίλου και των επιχειρηματικών τομέων, προκειμένου να διασφαλιστεί ότι 
μπορεί να συνεχίσει τη διεκπεραίωση των δραστηριοτήτων του και την εκπλήρωση 
των υποχρεώσεών του, όταν καθίστανται απαιτητές, 
γ) για τη μείωση των κινδύνων και της μόχλευσης, 
δ) για την αναδιάρθρωση των υποχρεώσεων, 
ε) για την αναδιάρθρωση των επιχειρηματικών τομέων, 

στ) αναγκαία για τη διατήρηση της συνεχούς πρόσβασης στις υποδομές των 
χρηματοπιστωτικών αγορών, και 

ζ) αναγκαία για τη διατήρηση της συνεχούς λειτουργίας των επιχειρησιακών 
διαδικασιών του ιδρύματος, περιλαμβανόμενων των υποδομών και των υπηρεσιών 
πληροφορικής. 

8. Προπαρασκευαστικές ρυθμίσεις για τη διευκόλυνση της πώλησης περιουσιακών 
στοιχείων ή επιχειρηματικών τομέων εντός χρονοδιαγράμματος κατάλληλου για την 
αποκατάσταση της χρηματοπιστωτικής ευρωστίας. 

9. Αλλες διαχειριστικές δράσεις ή στρατηγικές για την αποκατάσταση της 
χρηματοπιστωτικής ευρωστίας και εκτίμηση της αναμενόμενης χρηματοπιστωτικής 
επίπτωσης των εν λόγω δράσεων ή στρατηγικών. 

10. Προπαρασκευαστικά μέτρα που έχει λάβει ή σκοπεύει να λάβει το ίδρυμα 
προκειμένου να διευκολυνθεί η εφαρμογή του σχεδίου ανάκαμψης, 
περιλαμβανόμενων εκείνων που είναι αναγκαία για τη δυνατότητα έγκαιρης 
ανακεφαλαιοποίησης του ιδρύματος. 

11. Πλαίσιο δεικτών που προσδιορίζει τα σημεία ενεργοποίησης της ανάληψης των 
κατάλληλων δράσεων που αναφέρονται στο σχέδιο. 



910 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΤΜΗΜΑ Β 


Πληροφορίες που μπορούν να ζητήσουν οι αρχές εξυγίανσης από τα ιδρύματα για τους 
σκοπούς της κατάρτισης και της διατήρησης σχεδίων εξυγίανσης 

Για τους σκοπούς της κατάρτισης και της αναπροσαρμογής σχεδίων εξυγίανσης, οι αρχές 
εξυγίανσης μπορούν να ζητούν από τα ιδρύματα να παρέχουν τουλάχιστον τις ακόλουθες 
πληροφορίες: 

1. λεπτομερή περιγραφή της οργανωτικής δομής του ιδρύματος, συμπεριλαμβανομένου 
ενός καταλόγου όλων των νομικών προσώπων, 

2. στοιχεία του άμεσου κατόχου και του ποσοστού δικαιωμάτων ψήφου και δικαιωμάτων 
άνευ ψήφου κάθε νομικού προσώπου, 

3. τον τόπο εγκατάστασης, την περιοχή δικαιοδοσίας της ιδρυτικής πράξης, την 
αδειοδότηση και τα μέλη της βασικής διοίκησης κάθε νομικού προσώπου, 

4. καταγραφή των κρίσιμων λειτουργιών και των βασικών επιχειρηματικών τομέων του 
ιδρύματος, συμπεριλαμβανομένων των ουσιωδών περιουσιακών τους στοιχείων και 
υποχρεώσεων ποϋ σχετίζονται με τις εν λόγω λειτουργίες και επιχειρηματικούς τομείς, 
αναφορικά με τα νομικά πρόσωπα, 

5. λεπτομερή περιγραφή των συστατικών μερών των υποχρεώσεων του ιδρύματος και 
όλων των νομικών του οντοτήτων, διαχωρίζοντας, τουλάχιστον, ανά τύπο και ποσού 
βραχυπρόθεσμου και μακροπρόθεσμου χρέους, τις εξασφαλισμένες, μη εξασφαλισμένες 
και μειωμένης εξασφάλισης υποχρεώσεις, 

6. λεπτομερή στοιχεία των υποχρεώσεων του ιδρύματος που αποτελούν επιλέξιμες 
υποχρεώσεις, 

7. εντοπισμό των διαδικασιών που απαιτούνται για να προσδιοριστεί σε ποιον έχει 
ενεχυριάσει εξασφαλίσεις το ίδρυμα, το άτομο που κατέχει την εξασφάλιση και τη 
δικαιοδοσία στην οποία βρίσκεται η εξασφάλιση, 

3. περιγραφή των εκτός ισολογισμού ανοιγμάτων του ιδρύματος και των νομικών του 
οντοτήτων, συμπεριλαμβανομένηςτης καταγραφής τους στις βασικές του λειτουργίες και 
βασικούς επιχειρηματικούς του τομείς, 

9. τις σημαντικές αντισταθμίσεις κινδύνου του ιδρύματος, συμπεριλαμβανόμένης της 
καταγραφής τους σε νομικά πρόσωπα, 

10. στοιχεία των σημαντικότερων ή κρισιμότερης σημασίας αντισυμβαλλομένων του 
ιδρύματος, καθώς και ανάλυση της επίπτωσης της χρεωκοπίας των σημαντικότερων 
αντισυμβαλλομένων στη χρηματοοικονομική κατάσταση του ιδρύματος, 

11. κάθε σύστημα στο οποίο το ίδρυμα διενεργεί σημαντικό αριθμό συναλλαγών, σε όγκο 
ή αξία, συμπεριλαμβανόμένης της καταγραφής τους στα νομικά πρόσωπα, τις κρίσιμες 
λειτουργίες και τους βασικούς επιχειρηματικούς τομείς του ιδρύματος, 

12. κάθε σύστημα πληρωμής, εκκαθάρισης ή διακανονισμού στο οποίο είναι άμεσα ή 
έμμεσα μέλος το ίδρυμα, συμπεριλαμβανόμένης της καταγραφής του στα νομικά 
πρόσωπα, τις κρίσιμες λειτουργίες και τους βασικούς επιχειρηματικούς τομείς του 
ιδρύματος, 

13. λεπτομερή κατάλογο και περιγραφή των βασικών πληροφοριακών συστημάτων 
διοίκησης, συμπεριλαμβανομένων εκείνων που χρησιμοποιείτο ίδρυμα για τη διαχείριση 
κινδύνων, για την υποβολή λογιστικών, χρηματοοικονομικών και εποπτικών εκθέσεων, 
συμπεριλαμβανομένης της καταγραφής τους στα νομικά πρόσωπα, τις κρίσιμες 
λειτουργίες και τους βασικούς επιχειρηματικούς τομείς του ιδρύματος, 

14. στοιχεία των κατόχων των συστημάτων που προσδιορίζονται στην παράγραφο 13), τις 
συμφωνίες για το επίπεδο των υπηρεσιών που σχετίζονται με αυτά, και κάθε λογισμικό 
και συστήματα ή άδειες, συμπεριλαμβανομένης της καταγραφής τους στις νομικές 
οντότητες, τις βασικές δραστηριότητες και βασικότερους επιχειρηματικούς τομείς του 
ιδρύματος. 

15. στοιχεία και καταγραφή των νομικών οντοτήτων, καθώς και των διασυνδέσεων και 
αλληλεξαρτήσεων μεταξύ των διαφόρων νομικών προσώπων, όπως: 

— προσωπικό, εγκαταστάσεις και συστήματα κοινά ή κοινής χρήσης, 

— ρυθμίσεις κεφαλαίου, χρηματοδότησης ή ρευστότητας, 

— υφιστάμενα ή ενδεχόμενα πιστωτικά ανοίγματα, 

— συμφωνίες αλυσιδωτών εγγυήσεων, ρυθμίσεις αλυσιδωτών εξασφαλίσεων, ρήτρες 
αλυσιδωτής καταγγελίας και συμφωνίες συμψηφισμού μεταξύ συνδεδεμένων εταιρειών, 

— μεταφορές κινδύνων και ρυθμίσεις συναλλαγών αντιστήριξης - συμφωνίες για το 
επίπεδο υπηρεσιών, 

16. την αρμόδια αρχή και την αρχή εξυγίανσης για κάθε νομικό πρόσωπο, 

17. το μέλος του διοικητικού συμβουλίου που είναι αρμόδιο για την παροχή 
πληροφοριών οι οποίες είναι απαραίτητες για την προετοιμασία του σχεδίου εξυγίανσης 
του ιδρύματος, καθώς και τα αρμόδια πρόσωπα, εφόσον είναι διαφορετικά, για τα 
διάφορα νομικά πρόσωπα, κρίσιμες λειτουργίες και βασικούς επιχειρηματικούς τομείς_ .. 

18. περιγραφή των ρυθμίσεων που προβλέπει το ίδρυμα για να διασφαλιστεί ότι, σε 
περίπτωση εξυγίανσης, η αρχή εξυγίανσης θα διαθέτει όλες τις αναγκαίες πληροφορίες, 
όπως καθορίζονται από την αρχή εξυγίανσης, για την εφαρμογή των μέτρων και εξουσιών 
εξυγίανσης, 

19. όλες τις συμφωνίες που έχουν συναφθεί μεταξύ των ιδρυμάτων και των νομικών τους 
οντοτήτων και τρίτων μερών, των οποίων ενδέχεται η καταγγελία να ενεργοποιηθεί με 
την απόφαση των αρχών να εφαρμόσουν ένα μέτρο εξυγίανσης, και κατά πόσον οι 
συνέπειες της καταγγελίας ενδέχεται να επηρεάσουν την εφαρμογή του μέτρου 
εξυγίανσης, 

20. περιγραφή των πιθανών πηγών ρευστότητας για τη στήριξη της εξυγίανσης, 

21. πληροφορίες σχετικά με βάρος επί περιουσιακών στοιχείων, ρευστά διαθέσιμα, 
δραστηριότητες εκτός ισολογισμού, στρατηγικές αντιστάθμισης κινδύνου και πρακτικές 
εγγραφών στα βιβλία. 

ΤΜΗΜΑ Γ 

Ζητήματα που πρέπει να εξετάσει η αρχή εξυγίανσης κατά την αξιολόγηση της δυνατότητας 
εξυγίανσης ενός ιδρύματος ή ενός ομίλου 

Κατά την αξιολόγηση της δυνατότητας εξυγίανσης ενός ιδρύματος ή ενός ομίλου, όπου στη 
δεύτερη περίπτωση, η αναφορά σε ίδρυμα θεωρείται ότι περιλαμβάνει οποιοδήποτε ίδρυμα ή 
οντότητα που αναφέρεται στις περιπτώσεις γ) ή δ) της παραγράφου 1 του άρθρου 1 εντός του 
ομίλου, η αρχή εξυγίανσης εξετάζει τα ακόλουθα: 

1. Το βαθ μό στον οπο ίο: 

α) το ίδρυμα είναι σε θέση να /αντιστοιχίσει βασικούς επιχειρηματικούς τομείς και κρίσιμες 
λειτουργίες με νομικά πρόσωπα που τις επιτελούν ,β) ευθυγραμμίζονται οι νομικές και 
εταιρικές δομές με τους βασικούς επιχειρηματικούς τομείς και τις κρίσιμες λειτουργίες, γ) 
προβλέπονται ρυθμίσεις για την παροχή απαραίτητου προσωπικού, υποδομών, 
χρηματοδότησης, ρευστότητας και κεφαλαίων για τη στήριξη και τη διατήρηση των βασικών 
επιχειρηματικών τομέων και των κρίσιμων λειτουργιών, δ) οι συμφωνίες παροχής υπηρεσιών 
που έχει συνάψει το ίδρυμα είναι πλήρως εκτελεστές σε περίπτωση εξυγίανσής του, ε) η δομή 
διακυβέρνησης του ιδρύματος επαρκεί για τη διαχείριση και τη διασφάλιση της 
συμμόρφωσης με τις εσωτερικές πολιτικές του ιδρύματος όσον αφορά τις συμφωνίες 
παροχής υπηρεσιών του, στ) το ίδρυμα διαθέτει διαδικασία για τη μετάβαση των υπηρεσιών 
που παρέχονται σε τρίτα μέρη βάσει των σχετικών συμφωνιών για το επίπεδο υπηρεσιών σε 
περίπτωση διαχωρισμού των κρίσιμων λειτουργιών ή βασικών επιχειρηματικών τομέων,, ζ) 
προβλέπονται σχέδια και μέτρα έκτακτης ανάγκης για να διασφαλιστεί η συνέχεια της 
πρόσβασης σε συστήματα πληρωμών και διακανονισμού, η) το ίδρυμα έχει υποβάλει σε 
δοκιμή τα πληροφοριακά του συστήματα διοίκησης σε σενάρια προσομοίωσης ακραίων 
καταστάσεων που προσδιορίζονται από την αρχή εξυγίανσης, 

θ) το ίδρυμα μπορεί να διασφαλίσει τη συνέχεια των πληροφοριακών του συστημάτων 
διοίκησης, όσον αφορά τόσο το θίγόμενο ίδρυμα όσο και το νέο ίδρυμα, σε περίπτωση που οι 
κρίσιμες λειτουργίες και οι.βασικοί επιχειρηματικοί τομείς διαχωριστούν από τις υπόλοιπες 
λειτουργίες και επιχειρηματικούς τομείς, 

ι) ; το ίδρυμα έχει καθιερώσει επαρκείς διαδικασίες για τη διασφάλιση της παροχής στις αρχές 
εξυγίανσης των αναγκαίων πληροφοριών για την ταυτοποίηση των καταθετών και των ποσών 
που καλύπτονται από τα συστήματα εγγύησης των καταθέσεων 

ισ) η χρήση ενδοομιλικών εγγυήσεων ή η εγγραφή συναλλαγών αντιστήριξης αυξάνει τον 
κίνδυνο μετάδοσης στον όμιλο, 

ιβ) η νομική δομή του ομίλου εμποδίζει την εφαρμογή των μέτρων εξυγίανσης, λόγω του 
αριθμού των νομικών προσώπων, της πολυπλοκότητας της δομής του ομίλου ή της δυσκολίας 
ευθυγράμμισης των επιχειρηματικών τομέων με τις οντότητες του ομίλου, 

ιγ) η δομή του ομίλου παρέχει τη δυνατότητα στην αρχή εξυγίανσης να εξυγιάνει ολόκληρο 
τον όμιλο ή μια ή περισσότερες από τις οντότητες του ομίλου, χωρίς να προκαλέσει 
σημαντικές άμεσες ή έμμεσες δυσμενείς επιπτώσεις στο χρηματοπιστωτικό σύστημα, στην 
εμπιστοσύνη της αγοράς ή στην οικονομία, και με προοπτική να μεγιστοποιήσει την αξία του 
ομίλου συνολικά> 

ιδ) οι επιπτώσεις της εξυγίανσης του ιδρύματος στο χρηματοπιστωτικό σύστημα και στην 
εμπιστοσύνη στις ανορές μπορούν να αξιολογηθούν δεόντως, 

ιε) η εξυγίανση του ιδρύματος θα μπορούσε να έχει σημαντικές άμεσες ή έμμεσες δυσμενείς 
επιπτώσεις στο χρηματοπιστωτικό σύστημα, στην εμπιστοσύνη στις αγορές ή στην οικονομία, 
ιστ) με την εφαρμογή των μέτρων και εξουσιών εξυγίανσης, μπορεί να περιοριστεί η 

αετάδοση των κινδύνων σε άλλα ιδρύματα ή σας χρηματοπιστωτικές αγορές, 

ιζ) η εξυγίανση του ιδρύματος ενδέχεται να έχει σημαντικές επιπτώσεις στη λειτουργία των 

συστημάτων πληρωμών και διακανονισμού. . 

2. Την επάρκεια των πληροφοριακών συστημάτων διοίκησης για τη διασφάλιση ότι οι αρχές 
εξυγίανσης είναι σε θέση να συγκεντρώσουν ακριβείς και πλήρεις πληροφορίες σχετικά με τους 
βασικούς επιχειρηματικούς τομείς και τις κρίσιμες λειτουργίες, προκειμένου να διευκολυνθεί η 
ταχεία λήψη αποφάσεων. 

3. Τη δυνατότητα των πληροφοριακών συστημάτων διοίκησης νά παρέχουν τις απαραίτητες 
πληροφορίες για την αποτελεσματική εξυγίανση του ιδρύματος ανά πάσα στιγμή, ακόμη και υπό 
ταχέως μεταβαλλόμενες συνθήκες. 

4. Σε περίπτωση που ο όμιλος χρησιμοποιεί ενδοομιλικές εγγυήσεις, τον βαθμό στον οποίο οι εν 
λόγω εγγυήσεις παρέχονται σε συνθήκες αγοράς και τα συστήματα διαχείρισης κινδύνων 
αναφορικά με τις εγγυήσεις αυτές είναι άρτια και αποτελεσματικά. 

5. Σε περίπτωση που ο όμιλος προβαίνει σε συναλλαγές αντιστήριξης (03θ(<-1ο-ί)3ο1< ίΓ3η53εΐιοη5), 
το βαθμό στον οποίο οι εν λόγω συναλλαγές εκτελούνται σε συνθήκες αγοράς και τα συστήματα 
διαχείρισης κινδύνων αναφορικά με τις πρακτικές των συναλλαγών αυτών είναι άρτια και 
αποτελεσματικά. 

6. Τον αριθμό και το είδος των επιλέξιμων υποχρεώσεων του ομίλου. . - ... . 

7· Σε περίπτωση που η αξιολόγηση αφορά μεικτή εταιρεία συμμετοχών, το βαθμό στον οποίο η 
εξυγίανση των μελών του ομίλου που είναι ιδρύματα ή χρηματοδοτικά ιδρύματα ενδέχεται να 
έχει αρνητικές επιπτώσεις στον μη χρηματοπιστωτικό τμήμα του ομίλου.· 

Ε. Την ύπαρξη και την αρτιότητα των συμφωνιών για το επίπεδο παροχής υπηρεσιών (δθΓνϊοθ 
ίθνβΙ Α§ΓΘ6ΓΠθηΐ5). 

9. Κατά πόσον οι αρχές τρίτων χωρών διαθέτουν τα αναγκαία μέτρα εξυγίανσης για να στηρίξουν 
τις ενεργειες εξυγίανσης των αρχών εξυγίανσης των κρατών μελών, καθώς και τη δυνατότητα 
συντονισμένης δράσης μεταξύ των αρχών των κρατών μελών και των τρίτων χωρών. 

10, Κατά πόσον είναι εφικτό να χρησιμοποιηθούν μέτρα εξυγίανσης κατά τρόπο που να 
ε ζ υπ ΠΡ ετ£ ί τους στόχους της εξυγίανσης, δεδομένών των διαθέσιμων μέτρων και της δομής του 
ιδρύματος. 

11, Τις ρυθμίσεις και τα μέσα που θα μπορούσαν να διευκολύνουν την εξυγίανση, στις 

περιπτώσεις ομίλων που έχουν θυγατρικές οι οποίες είναι εγκατεστημένες σε διαφορετικές 
δικαιοδοσίες. - -. .. 

12. ^ην αξιοπιστία της χρήσης μέτρων εξυγίανσης κατά τρόπο που να εξυπηρετεί τους στόχους 
της εξυγίανσης, δεδομένων των ενδεχόμενων επιπτώσεων στους πιστωτές, τους 
αντισυμβαλλομένους, τους πελάτες και τους εργαζομένους, καθώς και των ενδεχόμενων 
ενεργειών τις οποίες μπορεί να αναλάβουν οι αρχές τρίτων χωρών. 

